
PRATARMĖ 


Stalinui dažnai priskiriamas - tikriausiai nepagrįstai - posakis: „Vieno žmo- 
gaus mirtis — tragedija, vieno milijono - statistika.“ Tokia ištara tikrai tinka 
Baltijos valstybėms. Antrojo pasaulinio karo metais sugriovimų bei kančių 
patyrė daug šalių, bet skaičių mastelis dažnai gali susilpninti jų daromą įspū- 
dį. Vokiečių žiaurumai Sovietų Sąjungoje — ir vėliau Sovietų Sąjungos Vokieti- 
joje - gerai žinomi bei gausiai paliudyti dokumentais, tačiau pagal proporcinę 
prarastų gyventojų dalį labiau už kitas nukentėjo šalys, buvusios tarp abiejų 
šių pagrindinių veikėjų, - Lenkija, Lietuva, Latvija ir Estija. Lenkijos aukos 
gana gerai žinomos, 0 apie Baltijos šalių kančias retai užsimenama, nors šios 
šalys neteko didesnės gyventojų dalies - apie 20 procentų - nei bet kuri kita 
šalis, išskyrus Lenkiją. 

Tokias didžiules aukas lėmė nepakartojamos aplinkybės: šios trys šalys 
vieną po kitos greitai patyrė tris okupacijas —- 1939 m. pirmąją sovietų oku- 
paciją, 1941 m. vokiečių okupaciją , o 1944-1945 m. antrąją sovietų okupaciją, 
trukusią kone pusę šimtmečio. Tačiau priešingai nei Lenkijoje, daugelis Balti- 
jos šalių piliečių, pirmiausia Lietuvoje ir Latvijoje, krito nuo savo tėvynainių 
rankų, okupavusioms valstybėms negailestingai išnaudojant susiskaldymus 
tose šalyse. Ir kitaip nei Lenkiją, šias tris šalis jų unikali situacija privertė rem- 
ti, nors ribotai ir nenoriai, Vokietiją, atimdama galimybę prašyti nugalėjusių 
sąjungininkų paremti jų reikalą pokariniuose susitarimuose. 

Šioje knygoje nemėginama įvertinti sprendimų, kuriuos priėmė Baltijos 
šalių vadovai ir Žmonės, visomis išgalėmis stengęsi situaciją, kurioje atsidūrė, 
suderinti su savo pačių siekiais, bet norima papasakoti apie siaubingo masto 
griovimą bei kraujo praliejimą, smarkiai suniokojusius šį Europos kampelį 
bei palikusius padarinių, kurie jaučiami iki šių dienų. 


ĮŽANGA 


Kelis šimtus metų Baltijos valstybių tautos tebūdavo pėstininkai jų šalyse 
užsienio valdovų kariaujamuose karuose. Tuo metu jų pačių lūkesčiai — net 
palyginti negausių turtingesnių baltų - niekam nerūpėjo. Galop XIX a. pabai- 
goje tai davė pradžią tautiniams sąjūdžiams ir keliems karams, atnešusiems 
nepriklausomybę po Pirmojo pasaulinio karo. Nors šių trijų tautų istorija per 
šiuos karus bei Antrąjį pasaulinį karą panaši, jų ištakos labai skirtingos; to 
padarinys - trys labai skirtingos šalys. 

Lietuva, piečiausia iš Baltijos valstybių, pirmoji iš trijų suformavo nacio- 
nalinę valstybę, 1253 m. Mindaugą karūnavusi karaliumi. Po dešimties metų jo 
šalis pradėjo ilgą konfliktą su teutonų riteriais iš kaimyninės Prūsijos. 1385 m. 
Lietuva sudarė sąjungą su Lenkija ir pirmą kartą priėmė krikščionybę. Abi 
tautos nuo tada išvien kovojo su bendru priešu Prūsijoje ir prie Tanenbergo 
bei Griunvaldo 1410 m. sumušė teutonų riterius ir pasiekė lemiamą pergalę. 
Grėsmei iš Prūsijos sumenkus, daugelis Lietuvos kilmingųjų norėjo nutraukti 
sąjungą su Lenkija, bet stiprėjanti Maskvos kunigaikštystė vertė Lenkiją ir Lie- 
tuvą vis artimiau bendradarbiauti. Atsiradusi bendra valstybė gyvavo iki Len- 
kijos pirmojo padalijimo 1772 m. Po to Lietuva tapo Rusijos imperijos dalimi. 

Latvijoje išsyk į šiaurę nuo Lietuvos gyveno lietuviams giminingos gen- 
tys. Jos pamažu susiliejo į penkias atskiras grupes ir XII a. pabaigoje prieši- 
nosi misionierių mėginimams atversti jas į krikščionybę. Lygiai kaip ir Estijos 
gentis, nuo Rusijos gilumų jas skyrė tankios girios ir pelkės. Iki jūrinės preky- 
bos atėjimo iš Vakarų jos mėgavosi savarankiška, nors ir vargana bei taupia, 
egzistencija. Pirkliai, lydėję krikščionių misionierius, augančiai prekybai su 
Šiaurės Europa palengvinti Baltijos pajūryje įsteigė uostų. Daugelis šių uostų 
tapo Hanzos sąjungos, nepriklausomų miestų prekybos tinklo, įkurto Vokieti- 
jos uostamiestyje Liubeke, dalimi. Vietinių tautų priešinimasis krikščionybei 
patraukė vokiečių kryžiuočių ordinų dėmesį. Kryžiaus Žygius į pagoniškas 
Pabaltijo sritis ordinai laikė dvasiniu požiūriu lygiaverčiais daug sunkesnei 
užduočiai — atkovoti Šventąją žemę. Be to, į šią arčiau namų esančią teritoriją 
Žygius rengti buvo lengviau - ir pigiau. Kryžiaus žygiuose į Pabaltijį dalyva- 
vo kelių Vakarų Europos karalių sūnūs: pakariaudavo ir grįždavo namo po 
vienerių metų. 1202 m. Rygos vyskupas, įsikūręs čia vos prieš metus, įsteigė 
naują riterių ordiną - Kalavijo broliją, sparčiai užkariavusią teritoriją, vadina- 
mą Livonija. 1236 m. ordino riteriai įsiveržė į Žemaičių, vienos iš didesniųjų 
vietinių genčių, žemę. Pasukę namo, netoli nedidelės Saulės gyvenvietės (da- 
bartinio Šiaulių miesto) susidūrė su kelią pastojusiais žemaičių kariais. Kau- 
tynėse žuvo beveik visa 3000 karių krikščionių armija, įskaitant iki 60 riterių. 


Krito ir ordino magistras Folkvinas (Volkwyn). Kalavijuočių sunkiai užka- 
riautos gentys į pietus nuo Dauguvos upės sukilo. Kad išliktų, likusieji riteriai 
persitvarkė į Livonijos ordiną, formaliai tapusį Prūsijos teutonų riterių atšaka. 
Tarp abiejų ordinų kontroliuojamos teritorijos įsiterpusi Lietuva neleido jiems 
iki galo suvienyti jėgų. Kryžiuočių ordinų galiai nusilpus, Latvijos teritoriją 
aneksavo jos kaimynai: pietinės žemės atiteko Lietuvai ir Lenkijai, o Šiaurės 
Livoniją okupavo Švedija. Galop Latvija, kaip ir Lietuva, tapo Rusijos imperi- 
jos dalimi. 

Kultūriniu požiūriu Estija skyrėsi nuo abiejų savo pietinių kaimynių; jos 
kalba gimininga suomių kalbai. Estija paskutinė iš to regiono priėmė krikščio- 
nybę. Nuo 1208 m. buvo teutonų kryžiuočių įtakos zonoje, tačiau netrukus šia 
teritorija susidomėjo Danija ir užėmė šiaurines šalies dalis. 1343 m. vietiniai 
gyventojai sukilo prieš danų valdžią, ir netrukus po to danai paliko tą sritį 
Livonijos ordinui: čia buvo įsteigta Livonijos kontroliuojama bažnytinė vals- 
tybė Terra Mariana. Tikriausiai tipiškas šio regiono istorijos bruožas yra tai, 
kad įvairios grupuotės — Livonijos riteriai, bažnytinė valdžia ir vietiniai pa- 
saulietiniai Pabaltijo vokiečiai — dėl Estijos kontrolės kariavo kelis pilietinius 
karus, menkai atsižvelgdamos ar apskritai nekreipdamos dėmesio į vietinius 
gyventojus, kurie geriausiu atveju laikyti gyvosios jėgos šaltiniu savoms ka- 
rinėms pajėgoms. Livonijos ordiną galiausiai 1345 m. sumušus, įvairios gru- 
puotės nutarė susitaikyti ir įsteigė Livonijos konfederaciją. XVI a. Estija vėl 
susidomėjo danai, šiek tiek vėliau šiaurinę šalies dalį ėmė kontroliuoti švedai. 
Tada tarp Švedijos ir Abiejų Tautų Respublikos (Lietuvos ir Lenkijos bendros 
valstybės) kilo keli karai. Galop švedai užvaldė visą dabartinės Estijos terito- 
riją ir privertė vokiečių žemvaldžius suteikti daugiau autonomijos estų vals- 
tietijai. 1710 m., po Didžiojo Šiaurės karo, regionas atiteko rusams. Estams tai 
reiškė daugiau nei vieno svetimo šeimininko pakeitimą kitu, nes rusai atšau- 
kė švedų pradėtas ribotas reformas, atkūrė baudžiavą ir kilmingųjų Pabaltijo 
vokiečių dominavimą. 

Šios skirtingos istorijos, atvedusios į bendrą galutinį tašką, sąlygojo trijų 
tautų ir aiškius skirtumus, ir panašumus. Dėl savo sąjungos su Lenkija Lietuva 
iš esmės buvo katalikiška šalis, o jos kilmingieji - artimais šeimos ryšiais su- 
sisaistę su Lenkijos aristokratija. Estiją ir Latviją, priešingai, valdė žemvaldžių 
klasei priklausantys etniniai vokiečiai, sudarę didesnių miestų bei miestelių 
gyventojų didžiumą, todėl abi šalys, sekdamos Vokietija ir Skandinavija, pri- 
ėmė liuteronybę. Atsilygindamos už savo teisių vietinės valstietijos atžvilgiu 
atkūrimą, Pabaltijo vokiečių šeimos aprūpino Rusijos imperiją puikiausiais 
administratoriais, diplomatais ir karininkais. Tai neišvengiamai kurstė latvių 
ir estų didelį priešiškumą savo valdovams - Pabaltijo vokiečiams. Taigi baltų 
antipatija Rusijai, suvaidinusiai tokį didelį vaidmenį regiono XX. a. istorijoje, 
nusidriekia kelis šimtus metų į praeitį. 


Baudžiavos atkūrimas buvo trumpalaikis, Estijoje ir Latvijoje ji vėl panai- 
kinta 1819 m. Kad ir ko tokiu žingsniu siekta, daug naudos vietiniams valstie- 
čiams tai neatnešė, nes žemę toliau kontroliavo vokiečių žemvaldžių šeimos, o 
išlaisvinti buvę baudžiauninkai stokojo finansinių lėšų savai žemei įsigyti. Tik 
XIX a. viduryje įgyvendinta ribota žemės reforma. Sykiu įstatymų, susijusių su 
privaloma naryste prekybos gildijose, sušvelninimas lėmė vis didesnę latvių ir 
estų migraciją iš kaimo vietovių į didelius pakrantės miestus. 1871 m. daugiau 
nei 50 procentų Talino gyventojų sudarė estai, o iki 1897 m. jų čia padaugėjo iki 67 
procentų. Per tą patį laikotarpį latvių dalis Rygoje išaugo nuo 23 iki 42 procentų. 

Religija buvo dar viena sritis, kur kultūriniai skirtumai teikė gausybę 
progų konfliktams. Konkurencija tarp Baltijos šalyse įsitvirtinusių Bažny- 
čių — liuteronų Bažnyčios Latvijoje ir Estijoje bei Romos katalikų Bažnyčios 
Lietuvoje - ir rusų ortodoksų Bažnyčios sąlygojo spaudinių estų, latvių ir lie- 
tuvių kalbomis gausėjimą ir spartų raštingumo augimą — amžiaus pabaigoje 
kone visi gyventojai Baltijos šalyse buvo raštingi (1). XIX a. Rusija visoms trims 
šalims mėgino primesti rusų kultūrą. Negana ortodoksų Bažnyčios pastan- 
gų, visi dalykai mokyklose dėstyti rusų kalba, o Lietuvoje iki 1904 m. buvo 
draudžiama spausdinti lietuviškas knygas lotyniškomis raidėmis. 1894 m. ka- 
talikams Lietuvoje atimta teisė eiti pareigas vietinės valdžios organuose. Tai 
sustiprino tautinių jausmų sąsają su katalikų Bažnyčia. Rusų pastangas griovė 
tai, jog nemažai lietuvių gyveno kaimyniniuose Rytprūsiuose. Knygos ten ir 
toliau buvo spausdinamos lietuvių kalba, o paskui kontrabanda gabenamos 
per sieną. Kitaip nei Latvijai ir Estijai, pramoninė revoliucija Lietuvai nepada- 
rė didesnio poveikio, joje liko vyrauti žemdirbystė. Todėl gausėjant gyventojų 
daugelis emigruodavo į Naująjį pasaulį, o ne į pramoninius miestus kaip abie- 
jose šiauresnėse šalyse. 

XX a. prasidėjo plačiais bruzdėjimais Rusijos imperijoje. 1904 m. tauti- 
nės jėgos Taline, Rygoje ir Vilniuje sušaukė susirinkimus, o Estijos ir Latvijos 
kaimo vietovėse neramumai nusitaikė į nepopuliarią vokiečių aristokratiją. 
Padegta apie 200 dvarų, nužudyta apie 300 Žmonių. Vieni iš jų buvo turtingi 
žemvaldžiai, kiti, anot jų kaimynų, Pabaltijo vokiečiams simpatizavę latviai 
ir estai. Į kai kuriuos iš pastarųjų kėsintasi dėl menkiausių sąsajų su Žem- 
valdžiais aristokratais - apie tai, pavyzdžiui, liudija pagyvenusio pastoriaus 
Jelgavos (iki 1917 m. Mintauja) mieste atvejis: 


Didžiausią malonumą jam teikė rinkti latvių dainas, mįsles, patarles ir legen- 
das. Tas triūsas jam kainavo regėjimą... Staiga valstiečiai užgriuvo jo klebo- 
niją, nušovė zakristijoną, grasino jo dukteriai, sudegino biblioteką, sudaužė 
porceliano indus, trypė ant klavesino ir sode degino baldus kurstydami ugnį 
jo rankraščiais (2). 

Lietuvoje, priešingai, pilietinio bruzdėjimo būta mažiau, į rusų mokytojus 
ir ortodoksų dvasininkus kėsintasi tik kur ne kur. Rusų atsakas skyrėsi nely- 
gu neramumų intensyvumas: Lietuva sulaukė ribotų represijų, o štai Taline ir 
Rygoje rusų kariuomenė atidengė ugnį nukaudama per 150 žmonių ir dar šim- 
tus sužeisdama. Apie 400 estų Žuvo kaimo vietovėse rusų daliniams mėginant 
užkirsti kelią pasikėsinimams į žemvaldžių nuosavybę. Latvijoje nacionalinės 
jėgos užvaldė didelius žemės plotus kaimo vietovėse, ir rusams, kol pavyko su- 
sigrąžinti jų kontrolę, teko surengti kelias baudžiamąsias ekspedicijas; jų metu 
žuvo daugiau kaip 1100 žmonių. Daug daugiau deportuota į Sibirą (3). 

Pirmasis pasaulinis karas vėl atnešė konfliktų į regioną. Iš pradžių rusų 
armijos įsiveržė į Rytprūsius, tačiau 1914 m. buvo sutriuškintos prie Tanenber- 
go ir Mozūrijos ežerų. Vėlesniais mėnesiais vokiečių pajėgos užėmė Lietuvą ir 
didžiąją dalį Latvijos, tačiau Estija liko rusų rankose. Žlugus Rusijos imperijai 
ir Leninui užgrobus valdžią 1917 m., rusų kariuomenės likučiai pasitraukė, o 
tai sukėlė dar didesnę anarchiją. Susidūrę su potencialiai ilgo pilietinio karo 
perspektyva, bolševikai 1917 m. gruodį Breste (Lietuvos Brastoje) pradėjo tai- 
kos derybas su Vokietija, Austrija-Vengrija ir Turkija. Kad Raudonoji armija 
galėtų sutelkti jėgas kovai su Baltuoju sąjūdžiu, jie mėgino užsitikrinti taiką 
su Centrinių valstybių sąjunga. 

Pasak liudytojų, derybos buvo kaip niekada įspūdingos. Vokietijai ir 
Austrijos-Vengrijos imperijai atstovavo kilmingi, iš aristokratų šeimų kilę dip- 
lomatai ir aukšto rango karininkai, o bolševikų delegaciją sudarė atsidavę re- 
voliucionieriai. Princas Leopoldas Bavarietis per vakarienę buvo pasodintas 
greta Anastazijos Bizenko, Vokietijos užsienio reikalų ministro Richardo fon 
Kiulmano (Richard von Kūhlmann) apibūdintos kaip primenančios pagyve- 
nusią namų ūkvedę. Vakarienės metu Bizenko Leopoldui pasakė nušovusi 
generolą Sacharovą, vieno miesto gubernatorių, rimtai patikindama, jog tas 
buvęs „blogas žmogus“. Konferencijos pradžioje bolševikų delegacijai vadova- 
vo Adolfas Jofė, ilgametis Trockio rėmėjas, anksčiau tais metais dar gyvenęs 
Sibire kaip tremtinys. Austrijos-Vengrijos vadovas grafas Otokaras Černinas 
fon ir cu Chudenicas (Ottokar Czernin von und zu Chudenitz) nustebo iš- 
girdęs Jofės teiginį, kad į visuotinį savivaldos taikymą visoms tautoms, kaip 
tai daroma bolševikų revoliucijoje, tų tautų Žmonės atsilieptų teigiamai, o jos 
pačios tada išmoktų viena kitą mylėti ir gyventi taikoje. Prie vakarienės stalo 
Jofė savo kaimynui pareiškė, jog bolševikai ketiną ir siekią revoliuciją ekspor- 
tuoti pirma į likusią Europą, o paskui ir į visą pasaulį. Karas Austrijos-Ven- 
grijos imperijai nenusisekė: visiška katastrofa pasibaigęs pradinis įsiveržimas 
į Serbiją, nekompetentinga vyriausioji vadovybė, gausybės imperijos etninių 
grupių bei kalbų sąlygota sumaištis ir neišsprendžiamos tiekimo problemos 
neleido Austrijos-Vengrijos kariuomenei reikšmingai prisidėti prie vokie- 
čių pastangų. 1916 m. Vokietijos karininkija sąjungą su Habsburgų imperija 

dažnai net lygindavo su buvimu prikaustytam prie lavono. Dabar, po visą 
imperiją išplitus neramumams, o demoralizuotose armijose kilus atviram 
maištui, Chudenicas Jofės pastabomis pasibaisėjo: 


Nurodžiau jam, kad patys nesiimsime mėgdžioti rusiškų metodų ir nepagei- 
daujame jokio kišimosi į mūsų vidaus reikalus; šitai griežtai draudžiame. Jei 
ir toliau tęs šį utopinį planą skiepyti savo idėjas mums, geriau artimiausiu 
traukiniu tevyksta namo, nes tada negali būti nė kalbos apie taikos sudary- 
mą. Ponas Jofė apstulbęs pažvelgė į mane savo švelniomis akimis, trumpai 
patylėjo ir tada maloniu, kone maldaujamu tonu, kurio niekada neužmiršiu, 
pasakė: „Vis dėlto tikiuosi, jog gebėsime sukelti revoliuciją ir jūsų šalyje“ (4). 


Derybos įstrigo 1918 m. vasarį, Levui Trockiui, perėmusiam vadovavimą bol- 
ševikų delegacijai, nusprendus, kad tolesnė pažanga neįmanoma, nes vokie- 
čiai primygtinai reikalavo teritorinių nuolaidų, o bolševikai laikėsi nuostatos 
teritorijos nė kiek neatiduoti ir nesutikti su jokiomis finansinėmis reparaci- 
jomis Centrinių valstybių sąjungai. Atsinaujinę karo veiksmai rusams buvo 
pražūtingi: vokiečių daliniai veržėsi į Estiją. Po mėnesio vėl susėdus prie de- 
rybų stalo, bolševikams teko priimti prastesnes sąlygas už siūlytas anksčiau. 
Rusija atsisakė bet kokių pretenzijų į Suomiją, Estiją, Latviją, Lietuvą, Baltaru- 
siją, Ukrainą ir Lenkiją. Pasak sutarties, šių teritorijų būsimą likimą, atsižvelg- 
damos į jų gyventojų pageidavimus, nulems Vokietija ir Austrija-Vengrija. O 
iš tikrųjų Vokietija, pasiremdama bet kurios mažumos, kurią galės patraukti į 
savo pusę, parama, ketino steigti marionetinės valstybes. 

Kai jau atrodė, kad vokiečių svajonės apie imperiją Rytų Europoje, leisian- 
čią varžytis su britų imperija, išsipildys, situaciją iš pagrindų pakeitė kaizerio 
atsistatydinimas ir vokiečių imperijos žlugimas 1918 m. pabaigoje. Vokiečių 
kariuomenei ėmus trauktis iš Baltijos šalių, sovietų vadovybė pamatė gali- 
mybę atgauti teritorijas, atiduotas Bresto sutartimi. Jų požiūriu, sutartis jiems 
buvusi primesta tuo metu, kai jie buvo silpniausi, ir kaip caro įpėdiniai jie 
jautėsi turį teisę į carinės Rusijos kontroliuotas teritorijas. Taip pat atrodė, jog 
yra vilčių eksportuoti bolševikų revoliuciją į Europos šerdį, o naujų sovietų 
socialistinių respublikų įsteigimas Baltijos šalyse, Lenkijoje ir net Vokietijoje 
reikštų, kad ima pildytis Jofės per Bresto taikos derybas išsakyta svajonė. Tad 
ketindamos susigrąžinti teritorijas, daugelio rusų laikomas jiems teisėtai pri- 
klausančiomis, ir siekdamos paskleisti bolševizmą į vakarus, sovietų pajėgos 
pajudėjo į Pabaltijo regioną. Nors ir pavadintas Estijos išlaisvinamuoju karu 
bei, anot vieno šaltinio, net pakrikštytas kodiniu pavadinimu „Tikslas - Vys- 
la“, puolimas nepriminė centralizuotai suplanuotos kampanijos (5). Veikiau 

veiksmai tame regione buvo menkai koordinuoti, jei apskritai galima tai 
laikyti koordinavimu. Be geopolitinių sumetimų, įvykių raidą neabejotinai 
lėmė ir sovietų vadovybės priešiškumas Baltijos šalims. Leninas nurodė savo 
štabui: „Kur nors kirskit sieną, įsiveržkit kad ir kilometrą gilyn ir pakarkit 
100-1000 jų pareigūnų ir turtuolių“ (6). 

Jei kilusiame kare įsiveržusios bolševikų pajėgos būtų susirėmusios vien 
su trijų valstybių jaunomis nacionalinėmis kariuomenėmis, karas būtų pasi- 
baigęs visiška Raudonosios armijos pergale jau 1919 m. pradžioje. Bet į grum- 
tynes įsitraukė daug kitų jėgų, ir kiekviena su sava programa. Visų viena kitai 
prieštaraujančių programų šerdį sudarė šių trijų valstybių iškeltas pamatinis 
galvosūkis: ar jos pajėgs egzistuoti kaip nepriklausomos tautos ar bus pri- 
verstos paaukoti dalį savo nepriklausomybės, kad užsitikrintų vienos iš savo 
galingų kaimynių paramą? 

Apie bolševikų požiūrį į būsimas valstybes jau užsiminėme. Vokiečiai 
savo idėjas apie Rytų Europos pavidalą plėtojo vykstant Pirmajam pasauli- 
niam karui. Mitteleuropa - vokiečių imperijos — koncepciją pirmąkart 1915 m. 
savo to paties pavadinimo knygoje išsamiai išdėstė Frydrichas Naumanas 
(Friedrich Naumann) (7). Jis siūlė iš Rusijos imperijos vakarinių dalių sukurti 
naują valstybių darinį; šios valstybės pamažu būtų germanizuotos keliantis 
į jas gyventi vokiečiams. Vokiečių ekonomiškai išnaudojama Mitteleuropa ga- 
lėtų tapti atsvara britų imperijos kolonijoms. Negana to, Austrija-Vengrija ir 
Turkija, abi Vokietijos sąjungininkės, imtų vis labiau ekonomiškai priklausyti 
nuo Vokietijos bei jos vasalinių valstybių ir galiausiai pačios virstų ne kažin 
kuo daugiau nei vasalinėmis valstybėmis. 

Naujoms valstybėms siūlyti keli skirtingi autonomijos lygiai. Estija, Lat- 
vija ir Lietuva būtų pusiau autonominės, Vokietijai kone visiškai kontroliuo- 
jant valdymo funkcijas. Jas vokiečiai turėtų kolonizuoti pirmiausia, todėl net 
pusiau autonominės jos išliktų neilgai (8). Svarbu turėti galvoje, kad vokiškoji 
kolonijų samprata skyrėsi nuo britiškosios ar prancūziškosios. Nors Britanija 
ir pasirūpindavo, kad ne baltųjų apgyvendintos britų imperijos dalys netu- 
rėtų beveik jokios autonomijos, šių teritorijų niekada neketinta apgyvendinti 
pakankamu kiekiu baltųjų Britanijos piliečių, kad šie ten sudarytų britų dau- 
gumą. Vokiečiai, priešingai, ketino visiškai „germanizuoti“ savo kolonijas ir 
visus nevokiečius, nepaisant jų odos spalvos, laikė žemesniais už save. Vokie- 
čių Pietvakarių Afrikos protektorate — dabartinėje Namibijoje - prievartinis 
žemės iš vietinių gyventojų atiminėjimas siekiant atiduoti ją vokiečių kolonis- 
tams ir taip sukurti „Afrikos Vokietiją“ davė pradžią hererų tautos sukilimui 
(9). Vokiečiai į tai atsakė genocidiniu karu, nusinešusiu dešimčių tūkstančių 
hererų gyvybes (10). Tokia nuostata kolonijų atžvilgiu ilgai išliko ir po kaize- 
rio žlugimo ir labai paveikė nacistinės Vokietijos elgseną okupuotose Rytų Eu- 
ropos srityse. Iš tiesų, daug svarbių nacistinės epochos veikėjų turėjo sąsajų 

su Hererų karu; Hermano Geringo (Hermann Gėring) tėvas buvo vienas iš 
vokiečių karininkų, dalyvavusių genocide. 

Bresto sutartis iš esmės leido Vokietijai kurti Mitteleuropa, ir net Leninui 
netrukus ją denonsavus apeliuojant į tai, kad ji Sovietų Sąjungai buvo primes- 
ta jėga, vokiečiai neatsisakė savo svajonės apie Rytų Europos imperiją. Kaize- 
rio žlugimas tiems siekiams sudavė smūgį, tačiau vokiečiai Baltijos valstybėse 
ir toliau vykdė politiką pajungti šį regioną per marionetines valstybes, steng- 
damiesi sukurti sau palankią faktinę padėtį, išliksiančią ir galutinai susitarus 
dėl taikos su Vakarų valstybėmis. Daug vokiečių karių buvo suburti į vadi- 
namuosius Freikorps savanorių dalinius, atlikusius svarbų vaidmenį Baltijos 
valstybių karuose dėl nepriklausomybės. Nors jų parama išvarant bolševikų 
pajėgas buvo neįkainojama, jie neketino padėti kurti tikrai nepriklausomas 
valstybes, bet dažnai stengdavosi įgyvendinti vokiečių politiką įtvirtinti 
marionetinius režimus, tiesiogiai kontroliuojamus Vokietijos arba palenktus 
Pabaltijo vokiečių aristokratijos įtakai. Pažymėtina, jog taip pirmiausia buvo 
daroma Latvijoje. Estijoje didžiuma Pabaltijo vokiečių tvirtai rėmė estų naci- 
onalinį judėjimą ir padėjo suformuoti kai kuriuos pirmuosius karinius dali- 
nius, kovojusius dėl Estijos nepriklausomybės. 

Lenkų požiūris į Europos teritorijų tarp Vokietijos ir Rusijos ateitį nuo vo- 
kiečių vizijos iš pagrindų nesiskyrė. Lenkai troško nepriklausomų valstybių 
darinio, bendrai vadinamo Miedzymorze („Tarpjūriu“; šalių juosta nuo Baltijos 
jūros pakrantės iki Adrijos jūros). Šiose valstybėse - žinoma - vyrautų Lenkija, 
kuri būtų didžiausias konfederacijos narys. Be to, lenkai nenumatė galimybės 
Lietuvai tapti nepriklausoma valstybe. Turėjo būti atkurta abiejų tautų fede- 
racija, kurioje Lietuva liktų pusiau autonominė Lenkijos dalis. Lietuvių tau- 
tinės jėgos sveikino Lenkijos įsitraukimą į karą su bolševikais, tačiau nerodė 
pasitenkinimo lenkų kišimusi į pačios Lietuvos reikalus, įskaitant pastangas 
surengti perversmą ir Lietuvos sostinės Vilniaus užgrobimą. 

Regione būta dar vienos ginkluotos grupuotės, visiškai kitaip įsivaiz- 
duojančios būsimą tvarką. Rusų Baltasis sąjūdis, vis dar įsitraukęs į pilietinį 
karą su bolševikais, siekė atkurti Rusijos imperiją ir buvo pasirengęs suteikti 
joje Baltijos šalims ribotą autonomiją. Vokiečiai pageidavo bendradarbiauti su 
baltaisiais vildamiesi atkurti Rusijos imperiją, tada remsiančią Vokietiją prieš 
britus ir prancūzus; britai ir prancūzai, priešingai, troško remti baltuosius ru- 
sus prieš bolševikus, bet stengėsi tai suderinti su parama Baltijos valstybių 
pastangoms iškovoti nepriklausomybę. 

Pirmojo pasaulinio karo pabaiga Vakarams atnešė ramybę, tačiau Rytai 
tebekunkuliavo, įvairių tautybių bei interesų ginkluotoms grupėms trijų Bal- 
tijos valstybių teritorijoje grumiantis trijuose karuose dėl nepriklausomybės, 
nors sąveika tarp šių trijų karų neleidžia žvelgti į kurį nors iš jų izoliuotai. Lie- 
tuvos, Latvijos ir Estijos tautiniams sąjūdžiams visomis išgalėmis stengiantis 

suformuoti savo ginkluotąsias pajėgas, sulaukta įvairaus patikimumo para- 
mos iš kitų šalių. Estijos tvirti ryšiai su Suomija lėmė, kad kovoti už Estijos 
nepriklausomybę stojo keli šimtai suomių savanorių. Britų lengvųjų kreise- 
rių eskadra pristatė šaudmenų bei ginklų ir neleido sovietų laivynui Petro- 
grade surengti reikšmingesnių išpuolių Baltijos jūroje. Raudonosios armijos 
daliniams, įsiveržusiems į tris valstybes, silpnai vadovauta, jie buvo prastai 
parengti ir itin menkai aprūpinami. Pradiniam bolševikų invazijos impulsui 
išblėsus, Estijos nacionalinė vyriausybė — stipriai remiama Suomijos, britų 
kreiserių ir baltųjų rusų pajėgų — greitai susigrąžino teritorijos kontrolę. Lat- 
viją Raudonoji armija užėmė beveik visą, bet Pabaltijo vokiečiai ir Freikorps, 
vadovaujami Riudigerio fon der Golco (Rūdiger von der Goltz), įstengė išlai- 
kyti nedidelį placdarmą aplink Liepojos uostą, ir išvien su kitomis vokiečių 
pajėgomis Šiaurės Latvijoje Golco daliniai ir nedidelė Latvijos nacionalinė 
kariuomenė atsiėmė Rygą. Golcui tada pamėginus tautinę administraciją pa- 
keisti vokiečiams palankia vyriausybe, tarp vokiečių ir latvių, estų pajėgoms 
remiant pastaruosius, kilo padrikos kautynės, kol Freikorps kariai iš Latvijos 
galiausiai buvo išstumti. 

Lietuvos kare dėl nepriklausomybės svarbus vaidmuo teko šios šalies 
santykiams su Vokietija bei Lenkija, iš dalies paveikusiems jos likimą ir vėles- 
niais metais. Per derybas Breste vokiečiai Lietuvai pasiūlė: Vokietija pripažins 
Lietuvos nepriklausomybę mainais į nuolatinę federaciją su Vokietija, Berly- 
nui kontroliuojant gynybos, užsienio politikos ir valiutos reikalus. Vilniaus 
Konferencija, Lietuvos tautinių jėgų institucija, apsvarsčiusi šį pasiūlymą, at- 
sakė jį priimsianti, jei Lietuva išlaikytų autonomiją vidaus ir užsienio politikos 
srityje. Pastaroji sąlyga buvo nesuderinama su vokiečių reikalavimu laikytis 
vieningos pozicijos kariniais klausimais, ir Vokietija pasiūlymą atmetė. Vis 
dėlto 1917 m. gruodžio 11 d. Vilniaus Taryba balsų dauguma sutiko priimti 
vokiečių pasiūlymą su jau pareikštomis išlygomis ir priėmė aktą, prilygstantį 
ribotam nepriklausomybės paskelbimui. Toks žingsnis pasirodė kontroversiš- 
kas ir sulaukė šalyje bei tremtyje gyvenusių lietuvių kritikos: manyta, kad 
nuolaidos vokiečiams per didelės. Aktas taip pat supykdė vis dar su Vokietija 
kariavusias Antantės valstybes. 1918 m. sausį Vilniaus Taryba pamėgino savo 
aktą pakoreguoti, pridurdama papildomą reikalavimą suteikti Lietuvai teisę 
turėti regioninę renkamą nacionalinę asamblėją. Vokiečiai, jau pareiškę nesu- 
tinką su Tarybos ankstesnėmis sąlygomis, šį paskutinį reikalavimą atmetė. 
Taryba sulaukė priešiškumo iš visų pusių, daugelis jos narių grasino atsista- 
tydinti. Vasario 16 d. ji sutiko iš naujo paskelbti Lietuvos nepriklausomybę, 
šįkart nedarant jokios užuominos į nuolatinę sąjungą su Vokietija. Vokiečių 
okupacinės pajėgos neleido šio akto paviešinti Lietuvoje, nors apie jį buvo pla- 
čiai pranešta Vokietijos spaudoje, o naujiena neišvengiamai greitai pasiekė ir 
pačią Lietuvą. 

Pasirašius Bresto sutartį, 1918 m. kovo mėnesį Vokietija paskelbė pripažįs- 
tanti Lietuvos nepriklausomybę Vilniaus Tarybos gruodžio 11 d. paskelbtomis 
sąlygomis. Ginčams dėl tos nepriklausomybės tikslios prigimties nerimstant, 
birželio mėnesį Taryba pakvietė Viurtembergo grafą tapti Lietuvos monarchu. 
Taryboje tai sukėlė didelę įtampą, keli nariai atsistatydino. Kad ir kaip būtų, 
Vokietijos vyriausybė atsisakė pripažinti tokį veiksmą ir neleido būsimajam 
karaliui Mindaugui II keliauti į savo naują šalį (11). Nusivylę Vilniaus Tarybos 
nariai patyrė, kad Vokietija blokuoja kone kiekvieną jų mėginimą formuluoti 
politiką. Tokia aklavietė truko iki Vokietijos žlugimo lapkričio mėnesį. Tada 
Taryba atšaukė Viurtembergo grafui skirtą kvietimą. Į savo sudėtį ji taip pat 
įtraukė žydų ir baltarusių, stengdamasi taip padidinti savo populiarumą šiose 
dviejose bendruomenėse. Žydų bendruomenei iš pradžių pasiūlytos dvi vie- 
tos, bet žydų vadovai jų atsisakė reikalaudami, kad jų narių Taryboje būtų 
proporcingai žydų gyventojų daliai Lietuvoje. Todėl jiems pasiūlyta dar ir 
trečia vieta. Paskelbtai naujai Lietuvos vyriausybei vadovavo ministras pir- 
mininkas Augustinas Voldemaras. Antanas Smetona, pirmininkavęs Tarybai 
ją įsteigus, tapo prezidentu. 

Lietuvoje tvyrojo chaosas. Pakeliui į Vokietiją šalį nepertraukiamu srautu 
kirto grupės vokiečių kareivių, dažnai atsisakančių paklusti savo karininkų 
įsakymams. Naujoji vyriausybė neturėjo priemonių mokesčiams rinkti, todėl 
negebėjo vykdyti jokių reikšmingų funkcijų. Voldemaras paskelbė, kad Lie- 
tuva neketina grasinti savo kaimynams, ir dėl to buvo įsitikinęs, jog nebūtina 
neatidėliotinai kurti kariuomenę. Deja, priešingai nei Voldemaras, bolševikai 
laikėsi kitokios nuostatos ir sparčiai užgrobė rytines Lietuvos dalis. 1919 m. 
sausio 5 d. jie pasiekė Vilnių. 

Istorinė Lietuvos sostinė buvo daugiatautis miestas. 1916 m. vokiečių atlik- 
tas gyventojų surašymas parodė, kad pusė miesto gyventojų yra lenkai, didžiu- 
lė dalis - žydai, o lietuviai sudaro tik menką mažumą. Vis dėlto kitos apklausos 
parodė, jog sostinės apylinkėse dominuoja lietuviai (12). Žydų gyventojų gausa, 
tiesą sakant, paskatino Napoleoną pavadinti miestą „Šiaurės Jeruzale“. Toks 
daugiatautis mišinys turėjo kelti papildomos įtampos, kuria galėjo pasinaudoti 
bet kuri to panorusi išorinė galia. Nors ir pavėluotai, Lietuvos nacionalinė vy- 
riausybė pradėjo formuoti karinius dalinius, bet šie nebuvo nei parengti tak- 
tiškai, nei pakankamai stiprūs, kad apgintų Vilnių. Aktyviausiai miestą gynė 
prolenkiškai nusiteikę partizanai, bet apsaugoti jo nuo Raudonosios armijos 
neįstengė. Iš čia bolševikų daliniai pamažu slinko į vakarus, tačiau vos kvė- 
puojančioms tiekimo linijoms negebant aprūpinti karių atsargomis jų polėkis 
išblėso. Lietuviams irgi pavyko rasti vokiečių savanorių kovai už savo reikalą, 
pirmiausia Saksonijoje, ir tie patyrę kareiviai pasirodė esą grėsminga jėga. 

Šioje teritorijoje veikė dar viena kariuomenė - Lenkijos. 1919 m. pava- 
sarį lenkai prieš Raudonąją armiją surengė didelį puolimą. Lenkijos vadovas 

Jozefas Pilsudskis suplanavo operaciją su jam būdingu kruopščiu smulkme- 
niškumu ir dėmesiui atitraukti atakavo Lydą, Naugarduką ir Baranovičius. 
Tačiau jo pagrindinis tikslas buvo Vilnius; šiai užduočiai jis paskyrė 800 ka- 
valeristų, 2500 pėstininkų ir artileristų. Nelaukdamas, kol pasirodys lėtesnė 
pėstininkija, lenkų kavaleristų vadas pulkininkas Vladislavas Belina-Praz- 
movskis (Wtadystaw Belina-Prazmowski) balandžio 18 d. nusprendė štur- 
muoti miestą su savo raiteliais. Apėjęs ir atakavęs miestą iš rytų, netikėtai 
užklupo sovietų garnizoną ir užėmė priemiesčius. Bolševikų pajėgoms atsi- 
peikėjus, pradėjo atkakti lenkų pėstininkai, ir jų remiamas - bei padedamas 
lenkų partizanų iš Vilniaus - Belina pamažu paėmė viršų ir iki balandžio 
21-osios vakaro atkovojo miestą iš rusų pajėgų. 

Iki birželio pabaigos Raudonoji armija buvo išvaryta kone iš visos Lietu- 
vos, ir dabar tarp Lenkijos ir Lietuvos prasidėjo derybos dėl sienų. Pasirodė, 
kad susitarti sunku, jau vien dėl to, kad Pilsudskis nepageidavo nepriklau- 
somos Lietuvos, bet troško atkurti ankstesnę Lenkijos ir Lietuvos sandraugą. 
Patekę į aklavietę dėl Vilniaus krašto - geidžiamo abiejų šalių, bet okupuoto 
lenkų dalinių - būsimo statuso, lietuviai ir lenkai paprašė Antantės valsty- 
bių Ambasadorių konferencijos įsikišti. Tada akivaizdžiai išryškėjo skirtingas 
Lietuvos ir Lenkijos diplomatinis statusas. Lenkija Antantės valstybių buvo 
pripažinta ir net konkrečiai įvardyta garsiojoje Vudrou Vilsono (Woodrow 
Wilson) Keturiolikos punktų programoje: 


Įsteigtina nepriklausoma Lenkijos valstybė, apimanti teritorijas, neginčija- 
mai apgyvendintas lenkų gyventojų. Jai garantuotina laisva ir saugi prieiga 
prie jūros, o politinė bei ekonominė nepriklausomybė ir teritorinis vientisu- 
mas laiduotini tarptautine sutartimi (14). 


Lietuva, priešingai, tarptautinio pripažinimo dar nebuvo sulaukusi. Dauge- 
lyje sluoksnių, ypač tuose, kurie palaikė Rusijos imperijos atkūrimą, į Lietu- 
vos nepriklausomybę žvelgta aiškiai neigiamai. Todėl nieko labai nenuste- 
bino, kai Ambasadorių konferencija nutarė Vilniaus ir jo apylinkių Lietuvai 
negrąžinti. 

Nors ir nusistatęs prieš Lietuvos nepriklausomybę, Pilsudskis gerai su- 
vokė, kad bet kuri būsima sandrauga nusiseks tik pritariant Lietuvos žŽmo- 
nėms, todėl dėjo dideles pastangas įtikinti lietuvius sutikti su jo planais. Jis ir 
jo pavaldiniai pasiūlė Vilniaus likimą nulemti plebiscitu, bet lietuviai su tuo 
nesutiko. Pasirodė, kad bolševikai irgi iki galo nepribaigti. 1920 m. atsigavu- 
si Raudonoji armija įsiveržė dar sykį ir išvarė lenkus iš Vilniaus. Netrukus 
po to sovietų Rusija ir Lietuva sudarė taikos sutartį, kuria Vilniaus kraštas 

priskirtas Lietuvai. Toks susitarimas lenkams buvo nepriimtinas. Spalio mė- 
nesį lenkų generolas Liucijanas Želigovskis (Lucjan Želigowski) neva sumaiš- 
tavo ir, pasukęs į Vilnių, spalio 9 d. miestą užėmė. Tada paskelbė įkuriąs Vidu- 
rio Lietuvos Respubliką, kuri 1923 m. susijungė su Lenkija. Vėliau paaiškėjo, 
kad Želigovskis iš tikrųjų maišto nesukėlė, bet vykdė Lenkijos valstybės va- 
dovo Pilsudskio įsakymus. Būdama gerokai silpnesnė, Lietuvos kariuomenė 
neįstengė apsaugoti regiono nuo užgrobimo, ir Vilniaus klausimas tarpukario 
metais liko aštrios trinties tarp abiejų šalių šaltiniu bei užkirto kelią bet kokiai 
Lenkijos ir Lietuvos bendradarbiavimo galimybei. Tad Baltijos šalių karai dėl 
nepriklausomybės buvo dviejų priešingų vizijų sankirtos apraiška: trijų vals- 
tybių stiprūs tautiniai lūkesčiai susidūrė su jų galingesnių kaimynų - sovietų 
Rusijos, Vokietijos ir net Lenkijos, - laikiusių jas pernelyg mažomis bei silpno- 
mis, kad išgyventų nepriklausydamos didesniam galios blokui, interesais. Šis 
klausimas dar žiauriau išnirs Antrajame pasauliniame kare, o jam išspręsti 
prireiks daugiau nei 70 metų ir milijonų gyvybių: nepriklausomybė galiausiai 
bus atgauta tik amžiaus pabaigoje. 


PIRMAS SKYRIUS 


MOLOTOVAS, RIBENTROPAS 
IR PIRMOJI SOVIETŲ OKUPACIJA 


Per dešimtmetį iki Antrojo pasaulinio karo visose trijose valstybėse įvyko di- 
delių permainų. Sukurtos kaip respublikos, jos visos perėjo prie totalitarinio 
valdymo. Estijos valstybės galva Konstantinas Petsas (Konstantin Pats), pasi- 
naudojęs griežtos linijos antisovietininkų ir parlamento atžvilgiu neigiamai 
nusistačiusių nacionalistų keliama perversmo grėsme, tokį režimą dekretu 
įvedė 1934 metais. Latvijos vadovas Karlis Ulmanis (Karlis Ulmanis), iš da- 
lies atsiliepdamas į pasaulio ekonominę padėtį, tais pačiais metais irgi palei- 
do parlamentą. Lietuvoje parlamentą panaikino ir Antaną Smetoną į šalies 
vadovo postą iškėlė 1926 m. karinis perversmas, kurį nulėmė stiprėjanti vy- 
riausybės, mėginusios derėtis su Sovietų Sąjunga, kritika. Pažymėtina, kad 
visais trimis atvejais tiesiogiai ar netiesiogiai į diktatūrą atvedusių neramumų 
galingas motyvas buvo didėjantis priešiškumas bolševizmui. Nemažai lėmė 
neblėstantis susirūpinimas, kad Sovietų Sąjunga vieną dieną gali pamėginti 
sugrąžinti regiono kontrolę rusams. Sykiu išliko stiprus apmaudas dėl vokie- 
čių mėginimų įtvirtinti savo hegemoniją regione po Pirmojo pasaulinio karo. 
Todėl Baltijos valstybių gyventojai ir jų vadovai, kupini susirūpinimo, sekė 
įvykių raidą tarp galingų kaimynių. Molotovo-Ribentropo paktas, paskelbtas 
vokiečių įsiveržimo į Lenkiją išvakarėse 1939 m., šokiravo Vakarų valstybes 
ir dar labiau Baltijos šalis, nes, regis, patvirtino, kad nė vienai iš kaimynių nė 
iš tolo nerūpi tolesnė trijų tautų nepriklausomybė. Vis dėlto reikia pripažinti, 
kad Vokietija ir Sovietų Sąjunga, nors ir išpažindamos labai skirtingas ideolo- 
gijas, nepuolimo sutartis mėgino sudarinėti jau daug metų. 

Po Pirmojo pasaulinio karo Veimaro Vokietija pasirašė dvi sutartis su So- 
vietų Sąjunga. Pirmoji buvo 1922 m. Rapalo (Rapallo) sutartis, kuria abi vals- 
tybės viena kitos atžvilgiu atsisakė visų teritorinių ar finansinių pretenzijų. 
Po ketverių metų atsirado Berlyno sutartis, kuria susitarta penkerius metus 
viena kitos atžvilgiu susilaikyti nuo agresyvių veiksmų ir laikytis neutralu- 
mo, jei kuri nors valstybė įsitrauks į konfliktą. 1931 m. pastarąją sutartį nutarta 
pratęsti, tačiau beveik iškart santykiai tarp abiejų šalių pablogėjo, o tą procesą 
dar paspartino Hitlerio atėjimas į valdžią 1933 m. Įtakos turėjo ir Vokietijos 
komunistų partijos persekiojimas, atviras priešiškumas diplomatijos arenose 
ir vokiečius į Rusijos teritoriją plėstis kvietusios bei komunistus žydams prily- 
ginusios knygos Mein Kampf antrojo tomo paskelbimas. 

Maksimas Maksimovičius Litvinovas, sovietų užsienio reikalų komisa- 
ras, ėjęs šias pareigas beveik visą ketvirtąjį dešimtmetį, nacistinę Vokietiją 
laikė didžiausia grėsme Sovietų Sąjungai. Vokietijai sutramdyti pirmenybę 
jis teikė tvirtų saitų su Prancūzija ir Britanija kaldinimui, tačiau Stalinui pri- 
mygtinai reikalaujant, kad bet kokia tokia sąjunga apimtų Sovietų Sąjungos 
teisę dislokuoti karinius dalinius Estijoje ir Latvijoje, susitarimas, turint gal- 
voje Prancūzijos ir Britanijos pagalbą Estijai išvarant Raudonąją armiją iš jos 
teritorijos karo dėl nepriklausomybės metu, tapo beveik neįmanomas. Stalino 
akimis, tokioms strateginėms vietovėms kaip Leningradas artima siena tarp 
Sovietų Sąjungos ir Baltijos valstybių - ypač Estijos - vertė sovietų ginkluotų- 
jų pajėgų buvimą trijose valstybėse laikyti gynybine būtinybe. 1936 m. NKVD 
(Narodnyj Komissariat Vnutrennich Del, sovietų slaptoji policija) pranešė, jog 
gausėja ryšių tarp Vokietijos ir daugelio Estijos vyriausybės pareigūnų. Be to, 
rašoma NKVD pranešime, Estijos vyriausybė mananti, kad latviai jau „visiš- 
kai tarnauja Vokietijai“. O abiejų šalių paprasti gyventojai, priešingai, sovietų 
atžvilgiu nusiteikę palankiai (1). 

Šis pranešimas neabejotinai parašytas iš anksto žinant, ką nori girdėti 
Stalinas, o jo turinys suręstas taip, kad nesupykdytų vyresnybės. Vis dėlto, 
atrodo, jog kitų šaltinių žvalgybos duomenys patvirtina vokiečių ir sovietų 
požiūrį, kad trys valstybės bus priverstos rinktis, su kuo eiti. 1937 m. kovo 
mėnesį Suomijos pasiuntinys tame regione pranešė: 


Lietuvos teritorija yra tarp Vokietijos, Sovietų Sąjungos ir Lenkijos. Jei šios 
valstybės susiremtų, Lietuvos egzistencijai iškiltų grėsmė. Tokia bauginanti 
perspektyva verčia Lietuvą ieškoti saugiausios pozicijos. Savaime supran- 
tama, [Lietuvos vyriausybė] siekia Didžiosios Britanijos ir Prancūzijos ap- 
saugos, tačiau tai bergždžias reikalas, nes šios per toli. Neutralumas? Bet 
neutralumas praktiškai reiškia visišką izoliaciją. Tad Lietuva turi rinktis 
Lenkiją, Vokietiją ar Sovietų Sąjungą, ir Lietuva... [pasirinks] pastarąją. Lie- 
tuvos santykių su Sovietų Sąjunga neslegia esminiai sunkumai, būdingi jos 
santykiams su Vokietija ir Lenkija (2). 


Sovietų Sąjungos ir Vokietijos deryboms kenkė Litvinovo žydiška kilmė, ir 
tai buvo viena iš priežasčių, kodėl Stalinas jį 1939 m. gegužę atleido (3). Po 
1938 m. pasirašytos Miuncheno sutarties Stalinas jautė, jog nedaug vilčių, kad 
kapitalistai pajėgs sulaikyti Hitlerį, todėl pradėjo galvoti apie tiesiogines de- 
rybas. Litvinovas atleistas laikotarpiu, kai Stalinas plačiai valė kariuomenę 
bei kitas organizacijas, tad tikriausiai nieko nuostabaus, kad komisaro atleidi- 
mą palydėjo gausių NKVD pajėgų pasirodymas užsienio reikalų komisariate. 

Daug Litvinovo pagalbininkų suimta ir tardyta mėginant išgauti jų vadovą 
inkriminuojančių parodymų. 

Litvinovą pakeitė Viačeslavas Michailovičius Molotovas, bolševikas kone 
nuo komunistų partijos įkūrimo. Gimęs Skriabino pavarde, savo politinio dar- 
bo sumetimais pasirinko Molotovo pavardę, kylančią iš rusų kalbos žodžio 
molot - kūjis. Daugelis amžininkų dėl ilgų jo darbo valandų pirmenybę teikė 
pravardei „Akmeninė subinė“. Jo kaip pedanto reputaciją patvirtina ir tai, kad 
savo bendradarbius jis dažnai pataisydavo nurodydamas, kad Leninas jį, tiesą 
sakant, vadinęs „Geležine subine“. Tačiau nelabai skubėdavo priminti, kad 
Leninas jį kartą pasmerkęs už „gėdingiausią ir kvailiausią biurokratizmą“ (4). 
Molotovas iškilo labiau dėl savo ištikimybės Stalinui nei dėl politinio meistriš- 
kumo ir garsėjo žiaurumu: atliko vadovaujamą vaidmenį vykdant masinius 
suėmimus ir egzekucijas, kurios ketvirtajame dešimtmetyje pridarė tiek žalos 
Sovietų Sąjungai. Vos paskyręs Molotovą, Stalinas fraze: „Išvalyk sinagogą!“ 
(5) nurodė jam išvalyti užsienio reikalų komisariatą nuo žydų. Molotovas vė- 
liau prisiminė šį įsakymą: „Ačiū Dievui už šiuos žodžius! Vadovybėje ir tarp 
ambasadorių absoliuti dauguma buvo žydai. Tai nebuvo gerai“ (6). Tai, kad 
žmona žydė, Molotovo užsidegimo įvykdyti savo vadovo paliepimus nė kiek 
neatvėsino. 

Bandomieji judesiai Vokietijos ir Sovietų Sąjungos derybų link prasidėjo 
1939 m. balandį. Tačiau išskyrus bendrą susitarimą dėl ekonominių priemonių 
liepą, pažangos rimtuose diplomatiniuose pasitarimuose nepasiekta; reikalai 
pajudėjo tik po kelių savaičių nuo Litvinovo atleidimo. Vasarą įtampos sukėlė 
Latvijos sutikimas, spaudžiant Vokietijai, pasirašyti su ja nepuolimo paktą. 
Latvių diplomatai liūdnai juokavo, kad „Vokietija dabar gali ramiai miegoti, 
Latvija jos neužpuls“ (7). Stalinas ir Molotovas baiminosi, kad vokiečių ka- 
riams taps lengvai pasiekiami sovietų didmiesčiai; nerimą dar padidino so- 
vietų ambasadorius Taline Nikitinas, pranešęs apie vokiečių ir estų pareigū- 
nų susitikimą dėl bendradarbiavimo tiesiant platų kelią šiaurės kryptimi nuo 
Estijos ir Latvijos sienos (8). Todėl sovietai sustiprino diplomatines pastangas 
užmegzti ryšius su Berlynu. Nepaisant to, pažanga buvo lėta - taip pat ir dėl 
to, kad abiejų šalių programos labai skyrėsi. 

Stalinas reikalavo, kad sutartis su Vokietija būtų ne vien nepuolimo 
paktas. Kad galėtų Leningradą apginti, Sovietų Sąjunga pageidavo gauti 
leidimą dislokuoti savo karinius dalinius Estijoje. Nors siena su Latvija 
buvo tolėliau nuo gyvybiškai svarbių vietovių, o maršrutas nuo šios sie- 
nos į Sovietų Sąjungos gilumą sunkus, kaip 1941 m. įsitikins Vermachtas, 
Latvijos atžvilgiu argumentuota panašiai, kaip ir Estijos atveju. Vakarų 
valstybės tvirtai atsisakė suteikti Sovietų Sąjungai tokią veikimo laisvę, ir 
nors anglų bei prancūzų delegacija 1939 m. rugpjūtį atvyko į Maskvą, vilčių 
sudaryti Staliną tenkinančią sutartį būta nedaug. Hitleris, ketinęs netrukus 

įsiveržti į Lenkiją, priešingai, nekantravo užsitikrinti susitarimą su Sovietų 
Sąjunga ir nejautė jokių sąžinės priekaištų dėl įtakos zonų pasidalijimo su 
savo didžiąja rytų kaimyne. Rugpjūčio 15 d. Vokietijos ambasadorius Mas- 
kvoje grafas Frydrichas Verneris ton Sulenburgas (Friedrich Werner von 
Schulenburg) pranešė Molotovui, kad Vokietijos užsienio reikalų ministras 
Joachimas fon Ribentropas (Joachim von Ribbentrop) pageidauja susitikti 
ir kad tokius klausimus kaip nepuolimo paktas ir Rytų Europos pasida- 
lijimas į įtakos zonas galima išspręsti abiem valstybėms naudingu būdu. 
Rugpjūčio 17 d. gynybos komisaras Klimentas Vorošilovas pasiūlė anglams 
ir prancūzams abipusės karinės pagalbos sutartį, įpareigojančią Lenkiją ir 
Rumuniją leisti sovietų ginkluotosioms pajėgoms kirsti jų teritoriją, jei vo- 
kiečiai pradėtų puolimą. Britų atstovui atsakius, jog jis neturi įgaliojimų 
sutikti su tokiu susitarimu, Stalinas neteko kantrybės ir nutarė susitarti su 
Vokietija (9). 

Po dviejų dienų Molotovas iškvietė Šulenburgą ir pateikė jam nepuoli- 
mo pakto projektą. Rugpjūčio 21-ąją, Ribentropui rengiantis keliauti į Mask- 
vą, derybos su anglų ir prancūzų delegacija buvo nutrauktos. Vokietijos už- 
sienio reikalų ministras atvyko rugpjūčio 23-iąją ir tos pačios dienos popietę 
susitiko su Stalinu bei Molotovu. Bendrais bruožais susitarta per kelias va- 
landas, ir paktas, turėjęs galioti dešimt metų, pasirašytas rugpjūčio 24-osios 
02.00 val. 

Sutartis, paviešinta tą pačią dieną, šokiravo pasaulį - tiek Vokietijos ir 
Sovietų sąjungininkus, tiek potencialius priešus. Ambasadorius Nikitinas Ta- 
line labai patenkintas pranešė, kad estai naujos įvykių raidos priblokšti ir kad 
vyriausybė visiškai pasimetusi (10). Nė viena iš pasirašiusiųjų šalių dėl pak- 
to iliuzijų nepuoselėjo. Tą pačią dieną, kai paktas buvo pasirašytas, Stalinas 
per ančių medžioklę savo artimiausiems bendrininkams pasakė: „Žinoma, tai 
žaidimas, kas kurį apmaus. Žinau, ko siekia Hitleris. Jis mano mane pergud- 
ravęs, bet iš tikrųjų apdūmiau jį aš“ (11). 

Hitleris sutartį irgi laikė laikina priemone. Vykstant pasirengimui įsi- 
veržti į Lenkiją, jis savo sekėjams pareiškė: „Negalima prarasti laiko. Karas 
turi įvykti dar man gyvam esant. Šis paktas skirtas tik laikui laimėti, ir, ponai, 
Rusijai nutiks tas pat, kas ir Lenkijai - Sovietų Sąjungą sutriuškinsime“ (12). 

Atsidūrusios tarp dviejų galybių, Baltijos valstybės stengėsi prisitaikyti 
prie staigios permainos savo aplinkoje. Keletą metų Vokietija ir Sovietų 5ą- 
junga - dažnai atvirai - spaudė jas pasirinkti, ką remti. Staiga dvi priešiškos 
valstybės susibičiuliavo. Baltijos šalys mėgino suprasti šią dramatišką slinktį 
ir jos padarinius jų pačių padėčiai nenutuokdamos, kad protokolas prie Molo- 
tovo-Ribentropo pakto jau nulėmė jų likimą. Tuo metu slapto ir Maskvos iki 
pat Sovietų Sąjungos žlugimo neigto protokolo tekste Stalinui suteikiamos jo 
trokštos teritorijos, reikalingos Leningrado prieigoms apsaugoti: 

Baltijos valstybes (Suomiją, Estiją, Latviją, Lietuvą) sudarančių regionų teri- 
torinio bei politinio pertvarkymo atveju šiaurinė Lietuvos siena sykiu bus 
Vokietijos ir SSSR interesų sferų siena. Abi šalys pripažįsta Lietuvos intere- 
sus, susijusius su Vilniaus kraštu (13). 


Turint galvoje senas istorines vokiečių pretenzijas į Estiją ir Latviją, tai, kaip 
lengvai šios teritorijos atiduotos Sovietų Sąjungai, rodo, kad Hitleris labai 
troško susitarti su Stalinu, bet, kita vertus, sovietų vadovas nebūtų pasiten- 
kinęs niekuo mažiau, nes Raudonosios armijos dislokavimą tose šalyse laikė 
esmine Leningrado gynybos sąlyga. Iš pradžių vokiečiai prašė, kad jų įtakos 
sfera apimtų Kuršą, vakarinę Latvijos dalį, bet Stalinas atkirto, jog kadaise 
visas tas regionas priklausęs Rusijos imperijai, todėl S55SR pretenzijos į šias 
teritorijas pagrįstos. 

Karo tarp Vokietijos ir Lenkijos išvakarėse Vokietijos pasiuntinys Lietu- 
voje Erichas Cechlinas (Erich Zechlin) Lietuvos vyriausybei rugpjūčio 29 d. 
pranešė, kad karo atveju Berlynas iš Lietuvos reikalaus laikytis visiško neu- 
tralumo); jei to nebus, Vokietija imsis visų reikalingų priemonių savo intere- 
sams apsaugoti. Mėgindami laimėti Lietuvos palankumo, vokiečiai užsiminė, 
kad bet koks kontliktas tarp Vokietijos ir Lenkijos baigsis teritoriniu pertvar- 
kymu, įskaitant Vilniaus kraštą, dabar priklausantį Lenkijai, ir kad vokiečiai 
„griežtą neutralumą“ suvokia šiek tiek kitaip nei tie žodžiai gali reikšti. Dabar 
lietuviai pajuto spaudimą ir iš kitos pusės: britai ir prancūzai spaudė Lietuvos 
vyriausybę nepulti Lenkijos, net jei dėl Vilniaus krašto ir nesutariama. 

Vokiečių pajėgos į Lenkiją įsiveržė rugsėjo 1 d. Lenkų pabėgėliai plūs- 
telėjo į Lietuvą, pareiškusią ketinimą likti griežtai neutralia. Vokiečių nu- 
sivylimui, Lietuva nesiėmė jokių mėginimų užgrobti Vilnių bei jo apylin- 
kes. Rugsėjo 17 d. sovietų pajėgos įžengė į Lenkiją iš rytų. Paaiškėjus, kad 
Raudonoji armija užims Vilnių - miestas sovietams į rankas atiteko rugsėjo 
19-ąją, - Berlynas liepė Cechlinui liautis raginus lietuvius savo iniciatyva im- 
tis kokių nors veiksmų. 

Visam Vilniaus kraštui atsidūrus sovietų rankose, Stalinas įgijo stiprią 
poziciją ir Vokietijos, ir Lietuvos atžvilgiu. Molotovas atidėjo diskusijas dėl 
Vilniaus su abiem šalimis, nors lietuviams padarė užuominų, kad Vilniaus 
klausimas bus sprendžiamas bendrų to regiono problemų kontekste (14). Per 
tą laiką Ribentropas informavo Lietuvos užsienio reikalų ministrą Juozą Urb- 
šį, kad Vokietija pasirengusi Lietuvai pasiūlyti sutartį, kuria Lietuva patektų 
Vokietijos apsaugon, o lietuvių kariuomenė taptų pavaldi Vermachtui. Vokie- 
čių nepasitenkinimui, lietuviai apie vokiečių pasiūlymą pranešė ir britams, ir 
sovietams. Tada Ribentropas atšaukė pasiūlytą susitikimą su Lietuvos užsie- 
nio reikalų ministru. 

Jei Vokietija susidūrė su tam tikrais sunkumais siekdama savo dalies 
Baltijos valstybėse, tai Sovietų Sąjungai netrukdė jokios kliūtys. Pirmas ėji- 
mas padarytas prieš Estiją, o tam dingstį davė su lenkų povandeniniu laivu 
susijęs incidentas. Baltijos jūroje dislokuotas Orzet rugsėjo 14 d. pasiekė lali- 
ną, kur sunkiai susirgęs laivo kapitonas buvo paguldytas į ligoninę. Hagos 
konvencija reikalavo, kad Estija povandeninį laivą internuotų, ir, vokiečiams 
pareikalavus imtis veiksmų, estai klusniai įlipo į laivą. Orzet įgula turėjo ki- 
tokių minčių ir, pasinaudodama ūkanotu oru, rugsėjo 18 d. išsmuko iš uosto. 
Švedijos pakrantėje išlaipino du povandeniniame laive buvusius estų jūri- 
ninkus, aprūpinusi juos drabužiais ir davusi pinigų, kad galėtų grįžti namo, 
O pati pasuko į Britaniją ir galop pasiekė karinio jūrų laivyno bazę Rosai- 
te (Rosyth). Rugsėjo 24 d. į Maskvą prekybos sutarčių aptarti atvykusiam 
Estijos užsienio reikalų ministrui Karlui Selteriui Molotovas pranešė, kad 
„Orzet incidentas“ parodęs, jog Estija nesielgia kaip tikrai neutrali šalis, nes 
Estijos valdžia padėjusi lenkų povandeninio laivo įgulai pasprukti. Kadangi 
jos neutralumas dabar abejotinas, Estija privalanti priimti karinės sąjungos 
ar abipusės pagalbos sutartį su Sovietų Sąjunga. Selteris taip pat informuo- 
tas, kad prie Estijos sienos išdėstyta 160 tūkst. sovietų karių ir jie imsis visų 
reikiamų veiksmų laiduoti, kad Estija vykdytų savo įsipareigojimus. Estams 
duota nedaug laiko sutikti su tuo, kas prilygo ultimatumui. Bandymus kreip- 
tis į Vokietiją Berlynas atmetė — vokiečiai netgi dar pridūrė blokuosią ginklų 
gabenimą Estijai iš Vakarų (15). Kad įbaugintų Petso vyriausybę, sovietų oro 
pajėgų lėktuvai nedideliame aukštyje praskrido virš Talino. Rugsėjo 27 d. Sel- 
ežerą“. Per pertrauką po pirmojo veiksmo jie susitiko su Selteriu teatro fojė. 
Molotovas pareikalavo nedelsiant leisti Estijoje dislokuoti 35 tūkst. sovietų 
karių. Stalinas dosniai pasiūlė sumažinti jų skaičių iki 25 tūkst. Bet kuriuo 
atveju Estija neturėjo jokio kito pasirinkimo, kaip tik sutikti, jau vien dėl to, 
kad jos visas ginkluotąsias pajėgas sudarė tik 16 tūkst. vyrų (16). Kitą dieną 
pasirašyta sutartis, kuria leista dislokuoti 25 tūkst. sovietų karių dviejose sa- 
lose ir Paldiskio uoste (17). 

Pašalinę Estiją iš kelio, sovietai dėmesį nukreipė į Latviją. Rugsėjo 30 d. 
Maskva paprašė Latvijos vyriausybės atsiųsti į sovietų sostinę įgaliotuosius 
atstovus diskusijoms. Spalio 2 d. Molotovas latvių delegacijai pranešė, kad 5o- 
vietų Sąjunga ketinanti sutvarkyti savo santykius su Latvija taip, kaip nese- 
niai padarė su Estija. Kaip ir Petsas Estijoje, Ulmanis žinojo, kad Latvija viena 
neatsilaikys prieš Sovietų Sąjungą. Vokietijos reakcijos į sovietų „susitarimą“ 
su Estija nebuvimas patvirtino paplitusius įtarimus apie slaptųjų protoko- 
lų prie Molotovo-Ribentropo pakto egzistavimą, ir spalio 4 d. Latvija nusi- 
leido sovietų spaudimui. Per kelias artimiausias dienas į Latviją įžengė apie 
30 tūkst. sovietų karių. 

Vokietijai ir Sovietų Sąjungai toliau derantis dėl karo grobio dalybų, Lie- 
tuvos klausimas buvo sudėtingesnis. Be įtakos sferų Baltijos valstybėse pasi- 
dalijimo, slaptuosiuose protokoluose buvo numatyta demarkacijos linija tarp 
abiejų šalių. Rugsėjo 25 d. Stalinas pasiūlė pakeisti esamą susitarimą. Vokiečių 
pajėgos buvo užėmusios Liublino apylinkes, pagal slaptuosius protokolus tu- 
rėjusias atitekti Sovietų Sąjungai; Stalinas pasiūlė Vokietijai pasilaikyti Liub- 
liną, o už tai Sovietų Sąjungai atiduoti Lietuvą. Juk, - nurodė jis - Raudonoji 
armija jau yra Vilniuje, ir Vilniaus klausimą išspręsti būtų daug lengviau, jei 
neprireiktų sudėtingų derybų, apimsiančių Lietuvą, Vokietiją ir Sovietų Są- 
jungą. Trumpai padelsę, vokiečiai rugsėjo 28 d. sutiko, bet padarė išlygą, kad 
pietvakarinė Lietuvos dalis liks Vokietijai. 

Prieš dvi dienas Lietuvos komunistų partija - neturėjusi sąsajų su Mask- 
va - buvo paskelbusi atsišaukimą, kad Vokietija ketinanti okupuoti Lietuvą 
ir todėl Lietuva turinti kreiptis pagalbos į Sovietų Sąjungą. Dieną po Vokie- 
tijos ir Sovietų Sąjungos susitarimo Lietuvą pasidalyti Lietuvos atstovas La- 
das Natkevičius buvo iškviestas į Kremlių. Čia Molotovas jam pranešė, jog 
Stalinas norįs, kad lietuviai į Maskvą atsiųstų aukštesnio rango ministrą 
pokalbiams. Molotovas taip pat pareiškė, kad Vokietija pritars bet kuriems 
susitarimams, sudarytiems tarp Lietuvos ir Sovietų Sąjungos, taip faktiškai 
patvirtindamas, kad abi Lietuvos didžiosios kaimynės jau sutarė, jog Lietuva 
bus sovietų įtakos sferoje. Kaip ir Estijos bei Latvijos atveju, aiškiai nurodyta 
nedelsti. Susitikimas baigėsi nominalaus sovietų valstybės vadovo Michailo 
Kalinino žodžiais, jog laikas „platoniškiems“ santykiams praėjo: „Kam jūs ar- 
timesni — vokiečiams ar mums?“ (18) 

Natkevičius grįžo į Kauną pasitarti, o spalio pradžioje grįžo į Maskvą ly- 
dimas Lietuvos užsienio reikalų ministro Juozo Urbšio. Vokiečiai pradėjo ner- 
vintis, kad jų planuojamas Lietuvos pietvakarinės dalies užgrobimas nebūtų 
palaikytas grobuonišku mažos tautos pasidalijimu (taip iš tikrųjų ir buvo) 
ir paprašė sovietų šio dalyko su lietuviais neaptarinėti, kol Sovietų Sąjunga 
nebus pasiuntusi savo dalinių į Lietuvą. Jie tikėjosi, kad, Raudonajai armijai 
pasiuntus savo karius į Lietuvą, pietvakarių dalis liks neokupuota, ir tada 
Vermachtas galės tą sritį užimti prireikus pasiteisindamas, jog tai buvo būtina 
padaryti norint sukliudyti sovietams perimti visą teritoriją. 

Tačiau prašymas pavėlavo. Stalinas susitiko su Urbšiu spalio 3 d. ir pra- 
nešė jam, kad Lietuva turi tris alternatyvas. Pirmoji — abipusės pagalbos 
paktas, atitinkantis susitarimus su Estija ir Latvija. Antroji, suderinama su 
pirmąja, - sutartis, kuria Vilniaus kraštas bus grąžintas Lietuvai. Trečioji - su- 
tartis, kuria pietvakarių Lietuva bus atiduota Vokietijai. Urbšį giliai šokiravo 
trečiasis pasiūlymas, ir jis pareiškė, kad bet koks Lietuvos teritorijos atida- 
vimas Vokietijai būtų „didžiausia neteisybė, kokią galima įsivaizduoti“ (19). 
Lietuvių tikinimai, kad neutralumo deklaracijos pakanka sovietų interesams 

apsaugoti, buvo atmesti. Stalinas ir Molotovas atkakliai tvirtino, kad Lietu- 
voje būtina dislokuoti sovietų karius. Tačiau Lietuvos nepriklausomybė bus 
gerbiama. Stalinas net pasiūlė, kad sovietų daliniai Lietuvoje prireikus galėtų 
būti panaudoti bet kokiam komunistų sukilimui nuslopinti. 

Tada pradėta aptarinėti Vilniaus klausimą. Lietuviai patyrė, kad jiems 
siūloma daug mažiau teritorijos, negu jie tikėjosi. Stalinas pareiškė, jog bet 
koks teritorijos grąžinimas Lietuvai priklauso nuo Maskvos geros valios. De- 
rybos baigėsi nesusitarus. Anksčiau šiais metais Lietuva buvo priversta Vo- 
kietijai grąžinti Klaipėdos miestą, ir Urbšys nusiskundė, kad Lietuvai dabar 
gresia netekti dar daugiau teritorijos. Stalino atsakymas paliudijo, kaip meist- 
riškai jis ir Molotovas mokėjo derėtis: „Vokietija teritoriją iš jūsų atiminėja. 
Mes, priešingai, jos jums duodame. Kaip galima lyginti?!“ (20) 

Spalio 4 d. Molotovas Vokietijos ambasadoriui Šulenburgui pranešė, kad 
klausimas dėl pietvakarių Lietuvos perėjimo Vokietijai jau iškeltas pokalbiuo- 
se su Lietuvos delegacija. Desperatiškai mėgindamas pavyti įvykius, Berlynas 
dabar lietuvius informavo, kad Vilnius Lietuvai grąžintas reikalaujant Vo- 
kietijai ir kad pietvakarių Lietuvos atidavimas Vokietijai yra tik nedidelė to 
kaina. Spalio 7 d. diskusijos Maskvoje atsinaujino. Lietuviai buvo pasirengę 
priimti abipusės pagalbos paktą, bet nepageidavo sovietų karių savo žemėje. 
Molotovas atsakė, kad Lietuva privalo priimti tas pačias sąlygas kaip Estija ir 
Latvija. Jo pavaduotojas Vladimiras Potiomkinas pakomentavo, kad „Lietuva 
nerodo karšto noro atgauti Vilnių“ (21). Taip paaiškėjo, jog Vilniaus klausi- 
mas siejamas su sovietų dalinių dislokacija. Lietuvos delegacija padarė trum- 
pą pertrauką privačiai pasitarti. Buvo akivaizdu, kad sovietų daliniai įžengs 
į Lietuvą nepriklausomai nuo to, ką bedarytum, bet, jei sutiktų su sovietų 
paktu, Lietuva bent atgautų Vilnių, todėl lietuviai sutiko pasirašyti sutartį, 
apimančią abipusės pagalbos paktą, 20 tūkst. sovietų karių dislokavimą Lie- 
tuvoje ir Vilniaus grąžinimą. 

Neaišku, ar Stalinas visada ketino kontroliuoti Lietuvą ar tik pasinaudo- 
jo susiklosčiusiais įvykiais, pirmiausia lietuvių nenoru užimti Vilnių patiems. 
Kad ir kaip būtų, sovietų vadovybė pademonstravo puikų bei nuožmų opor- 
tunizmą ir mokėjimą meistriškai manevruoti. Per visas sudėtingas derybas 
su Vokietija, Estija, Latvija ir Lietuva Molotovas ir Stalinas veikė išties darniai 
ir labai veiksmingai; Molotovas vis spausdavo, o Stalinas vaidindavo linkusį 
nusileisti, pavyzdžiui, siūlydamas sumažinti Baltijos valstybėse dislokuotinų 
karių skaičių. Atkirstos nuo Vakarų ir neremiamos Vokietijos, trijų Baltijos 
šalių vyriausybės galiausiai neturėjo kito pasirinkimo, kaip tik sutikti su Sta- 
lino reikalavimais. 

Sovietų garnizonų kariams ėmus keltis į savo naujus gyvenamuosius 
būstus — pirmaisiais mėnesiais jiems liepta neišsišokti, - Maskvos akys nu- 
krypo į Suomiją. Žiemos karas (22) nėra šios knygos tema. Tik paminėsime, jog 

užsitęsę karo veiksmai ir prastas Raudonosios armijos pasirodymas privertė 
Staliną ir jo bendrus kurį laiką visą dėmesį skirti šiems reikalams. Gerokai 
per vėlai trys Baltijos valstybės pradėjo zonduojamąsias derybas dėl bendra- 
darbiavimo, nors ir stokojo drąsos imtis kokių nors karinių žingsnių. Dalis 
Latvijos ir Estijos aukso atsargų buvo išsiųsta į Didžiąją Britaniją ir Jungtines 
Valstijas, o daliai ambasadorių Vakaruose suteikti įgaliojimai imtis valstybės 
vadovo vaidmens, jei vyriausybė tėvynėje nebepajėgs funkcionuoti. Diploma- 
tinėje arenoje Baltijos valstybės bandė skrupulingai laikytis neutralumo. Jos 
atsisakė išvien su Vakarų valstybėmis Tautų lygoje pasmerkti Sovietų Sąjun- 
gos įsiveržimą į Suomiją ir susilaikė nuo balsavimo pašalinti Sovietų Sąjungą 
iš šios organizacijos. 

Lietuvai teko papildoma problema asimiliuoti Vilniaus kraštą. Valsty- 
bės vadovas Antanas Smetona troško sau prisiskirti nuopelnus už „istorinės 
sostinės“ sugrįžimą Lietuvai; o vyriausybės priešininkai, norėdami užkirsti 
tam kelią, skleidė mintį, kad už teritorinius pertvarkymus veikiau reikėtų 
būti dėkingiems Sovietų Sąjungai, o ne Smetonai. Vilnių užgrobus Lenkijai, 
menka lietuvių dalis Vilniuje dar labiau aptirpo, nes į miestą ir jo apylinkes 
atsikėlė daug lenkų. Be to, žydų pabėgėliai, traukęsi nuo į Lenkiją įsiveržusių 
vokiečių, dar pagausino nelietuvių kilmės gyventojų. Ką rinktis - vokiečių 
ar sovietų valdžią, žydams buvo akivaizdu, tad nuo pat pradžių Latvijoje bei 
Lietuvoje žydai buvo vieni šilčiausių sovietinių karių rėmėjų. Žinodami, kaip 
elgiamasi su žydais Vokietijoje ir Lenkijoje, Sovietų Sąjungą jie laikė mažesne 
blogybe. Nepaisant to, žydų gyventojų nuostatos skyrėsi. Rėksmingiausią ir 
regimiausią bendruomenės dalį neabejotinai sudarė tie, kurie rėmė sovietų 
dalinių buvimą, tačiau atrodo, kad juos skaičiumi viršijo konservatyvesnieji 
sluoksniai, tiesiog troškę būti palikti ramybėje, sykiu suvokdami, jog to labiau 
galima tikėtis būnant sovietų, o ne vokiečių kontrolės sferoje. Konservatyviai 
daugumai laikantis santykinai tyliai, šalyje gyvenusių lietuvių protuose aiš- 
kiai įsitvirtino nuomonė apie žydų priešiškumą Lietuvai. 

Vilniuje taip pat labai trūko maisto, ir įtarinėjimai, kad žydų krautu- 
vininkai slepia duonos atsargas, spalio 31 d. pratrūko smurtu prieš žydus. 
Daug žydų parduotuvių nusiaubta, keli žydai smarkiai sumušti, bet kitur tuo 
pat metu vyko sovietus palaikančios ir antilietuviškos demonstracijos. Daug 
smurto prieš žydus kilo iš lenkų gyventojų. Neramumai truko kelias dienas. 
Žydų bendruomenė kritikavo neseniai į miestą atkakusias Lietuvos policijos 
pajėgas, kurios įsikišdavo pavėluotai ir dažnai neveiksmingai. Tinkamai at- 
likti užduotį joms sunkino ir tai, kad nedaug policijos pareigūnų kalbėjo jidiš 
bei lenkų kalba, be to, lietuvių policininkai per menkai išmanė miesto planą. 

Latvijos žydų bendruomenę irgi pradėta vis labiau įtarinėti. Bolševikų 
revoliucijos pradžioje Latvijos industrializuotos vietovės buvo vaisinga dirva 
komunizmo rėmėjams verbuoti, todėl latviai sudarė neproporcingai didelę 

sovietinės komunistų partijos dalį — iš dalies dėl daugybės latvių, gyvenusių 
pačioje Rusijoje. Ketvirtojo dešimtmečio pabaigoje dėl Stalino paranojiško ne- 
pasitikėjimo visais, kieno ištikimybė Sovietų Sąjungai - ir jam pačiam - galėjo 
atrodyti abejotina, NKVD atliko kelias „nacionalines operacijas“. Prieš latvius 
nukreiptos operacijos metu tūkstančiai etninių latvių deportuota į Sibirą, per 
16 tūkst. nužudyta. Nepaisant to, sovietai skatino Latvijos žydus bei etninius 
rusus laikyti sovietų karius geriausia apsauga ir nuo vokiečių, ir nuo pačių 
latvių. Ulmanio vyriausybės politika „Latvija latviams“ buvo vienaprasmiškai 
nacionalistinė, tačiau taip pat numatė griežtas priemones, skirtas užkirsti kelią 
smurtui prieš žydus. Vis dėlto darbo ėmęsi sovietų agitatoriai didelę žydų ben- 
druomenės dalį įtikino, kad Latvija tik vos mažiau antisemitinė už Vokietiją. 

1940 m. vasarį Raudonoji armija pagaliau pradėjo imti viršų prieš rim- 
tai jai pasipriešinusius suomius ir, jau regėdamas patenkinamą Žiemos karo 
baigtį, Stalinas vėl nukreipė dėmesį į Baltijos valstybes. Sovietų pasiuntiniai 
trijose valstybėse dalyvavo Maskvoje surengtoje konferencijoje, kur mokyti 
plėsti politinę veiklą (23). Iš trijų valstybių Estijoje būta mažiausiai galimybių 
sukurstyti vieną etninę grupę prieš kitą. Politika priversti Baltijos valstybes 
priimti abipusės pagalbos sutartis 1939 m. rudenį prasidėjo nuo Estijos ir slin- 
ko į pietus, tuo tarpu dabar aplinkybės piršo mintį tolesnės pažangos siekti 
priešinga kryptimi. Latvijoje ir Lietuvoje buvo gerokai daugiau galimybių 
sukurstyti skirtingas etnines grupes vieną prieš kitą, antra vertus, užėmus 
pietines šalis, atsirastų užtvara bet kokiam pabėgėlių srautui. 

Sovietų pasiuntinys Latvijoje Ivanas Zotovas jau keletą metų nuolatos 
siuntinėjo į Maskvą pranešimus ne tik apie žydų, bet ir kitų miesto gyventojų, 
pirmiausia rusų ir baltarusių mažumų, palankumą sovietams. Didele dalimi 
Zotovas informuodavo apie tai, ką, jo manymu, pageidavo girdėti Stalinas, o 
ne apie tai, kokia iš tiesų buvo tikrovė (24). Keliose telegramose Zotovas teigė, 
kad miesto darbininkų klasė palankiai žiūri į artimesnį bendradarbiavimą 
ir net sąjungą su Sovietų Sąjunga, taip pat tikino, jog Ulmanio režimu nepa- 
tenkinti ir kaimo gyventojai (25). Zotovas ne vienintelis siuntė klaidinančią 
informaciją. Vienas iš jo bendradarbių, Ivanas Cechajevas, nusiuntė praneši- 
mą, kuriame smulkiai dėstomos galimybės Rytų Latvijoje įsteigti komunistų 
pogrindžio sąjūdį, o Ulmanio vyriausybę siekiama pavaizduoti kaip fašistinę 
diktatūrą, neleidžiančią latviams įgyvendinti savo troškimo prisijungti prie 
Sovietų Sąjungos. Pulkininkas Vasiljevas, sovietų pasiuntinybės Rygoje karo 
atašė, 1939 m. gegužę pranešė: „Darbininkai mano, kad artimiausiu metu į 
teritoriją įžengs Raudonoji armija. Inteligentija galvoja taip: geriau sovietų pa- 
jėgos nei vokiečiai... dauguma darbininkų remia tiesioginį Latvijos prisijungi- 
mą prie Sovietų Sąjungos.“ 

Tikrovė buvo kitokia. Per kelis trumpus karo dėl Latvijos nepriklausomy- 
bės mėnesius didelę Latvijos dalį kontroliavo bolševikai, suiminėję ir beveik 

ar apskritai be teismo žudę tuos, kuriuos laikė priešiškais bolševikams. Nors 
daug latvių iš pradžių bolševikus rėmė, po tokių žudynių nemažai ankstesnių 
rėmėjų pakeitė nuomonę, o kiti bolševikams prijaučiantieji Raudonajai armijai 
traukiantis nusprendė palikti Latviją. Po pergalės pokariniuose rinkimuose 
ir diktatūrinio valdymo metais trečiajame bei ketvirtajame dešimtmetyje Ul- 
maniui savo politika pavyko visoje Latvijoje žymiai pakelti gyvenimo lygį, 
taip dar labiau pakertant paramą radikalioms permainoms. Ypač trečiajame 
dešimtmetyje Ulmanio įgyvendintos žemės reformos buvo vykęs atsakas į se- 
nas kaimo gyventojų skriaudas. Kad ir kaip būtų, sovietų mėginimai įvesti 
kolektyvinį žemės ūkį bolševikų kontroliuotose Baltijos šalių teritorijose karo 
dėl nepriklausomybės metu malonių atsiminimų nepaliko. 

Ar Stalinas suvokė, kad informacija iš trijų Baltijos valstybių perdėta 
ir - kai kada - visiškai sufabrikuota, nežinia. Latvių patirtis per karą dėl ne- 
priklausomybės neabejotinai lėmė didelį priešiškumą vokiečiams, tačiau ne 
mažiau stiprūs buvo ir antisovietiniai jausmai. Vis dėlto, nors ir uždraudus 
Latvijos komunistų partiją, liko nemažai prijaučiančiųjų komunistams. Iš- 
kalbinga, kad žydai sudarė neproporcingai didelę procentinę prijaučiančiųjų 
dalį. Latvijos vidaus reikalų ministerijos viename 1929 m. pranešime konsta- 
tuojama, kad 50 procentų uždraustos komunistų partijos narių ir 60 procentų 
Latvijos jaunimo organizacijos Komjautnatne, atitinkančios sovietų komjauni- 
mą, narių yra žydai (27). Sovietų valdžia energingai stengėsi išnaudoti bet 
kokią įtampą tarp Ulmanio tautinio režimo ir žydų bei rusų mažumos, ir net 
tada, kai Rygos vyriausybė buvo priversta priimti abipusės pagalbos sutartį, 
Zotovas pranešė Maskvai: 


Baisus žydų gyventojų skurdas sukrečiantis. Apie trečdaliui žydų išgyventi 
padeda savanoriškos organizacijos... Pastaruoju metu remiantis nereikšmin- 
gais įkalčiais žydams vis dažniau keliami teismo procesai. Valstybinė ma- 
šinerija skatina antisemitizmą darbo vietose... Politiniais bei ekonominiais 
sumetimais ir dėl nacionalinio pažeminimo žydai įdėmiai ir palankiai seka 
SSSR plėtrą. Jie simpatizuoja šaliai, kur nėra nei nacionalinės neapykantos, 
nei skirtumų, o darbininkų brolybė - kasdienybė (28). 


Ilgainiui Latvijos miestuose bei miesteliuose labai padažnėjo prosovietinių 
demonstracijų, tačiau abejotina, ar jas galima laikyti daugumos jausmų ap- 
raiška. Ypač didelių demonstracijų būta Rygoje 1940 m., bet atrodo, kad di- 
džiumą jų dalyvių sudarė etniniai rusai arba Žydai (29). 

Ypač sudėtinga padėtis buvo Lietuvoje. Sąjungininkai anglai ir prancūzai, 
oficialiai paskelbę karą Vokietijai, kad apgintų Lenkiją, negalėjo susitaikyti su 

Vilniaus krašto perdavimu lietuviams. Mėgindami išvengti keblumų, pran- 
cūzai paprašė lietuvių neminėti šio klausimo ir patys jo nekėlė. Nors lietuvių 
vadovybė tikėjosi ir laukė Vakarų valstybių pergalės prieš Vokietiją, Maskya 
jai nuolatos primindavo, kad Vilnių sovietai Lietuvai grąžino jau du kartus — 
pirmąkart karo dėl Lietuvos nepriklausomybės pabaigoje, o antrąkart kritus 
Lenkijai. O Vakarų valstybės - tvirtino Molotovas - nepajudino nė piršto, kad 
padėtų. Visą 1939-1940 m. Žiemą sovietai vis trukdė Lietuvos vyriausybei už- 
megzti geresnius prekybos ryšius su Vakarų valstybėmis ir akino artimiau 
bendradarbiauti su Vokietija, sykiu viešai ir privačiai tikindami, jog nesikiša 
į Lietuvos reikalus. Tokia politika atspindėjo Maskvos nuostatą susitarimų su 
vokiečiais atžvilgiu: Stalinas ir kiti galbūt ir laikė paktą laikina priemone, ta- 
čiau - bent prekybos srityje - elgėsi taip, tarsi būtų ketinę jo pilnutinai laikytis. 
Kreipdamasis į Aukščiausiąją tarybą spalio pabaigoje, Molotovas pabrėžė, kad 
sutartys su trimis Baltijos valstybėmis nereiškia kišimosi į jų vidaus reikalus. 
Vilniaus klausimo išsprendimas, pasak jo, paliudijęs taurius sovietų užsienio 
politikos principus. Netrukus po to Molotovas laiške sovietų ambasadoriui 
Lietuvoje Nikolajui Pozdniakovui nurodė, jog visiems sovietų pareigūnams 
draudžiama kištis į politinę veiklą Lietuvoje: „Menkiausios bet kurio iš jūsų 
pastangos kištis į Lietuvos vidaus reikalus užtrauks griežtą bausmę nusikal- 
tusiajam.... Plepalus apie Lietuvos sovietizaciją būtina atmesti kaip provokaci- 
nius ir žalingus“ (30). 

Viešai Lietuvos pareigūnai nekart pareiškė palankių pastabų apie naujus 
santykius su Sovietų Sąjunga. Tačiau privačiai jie buvo mažiau tikri ateitimi. 
Nuo 1940 m. vasario Lietuvos saugumo tarnybos vadovas Augustinas Povilai- 
tis slapta reguliariai susitikinėdavo su gestapo agentu aprūpindamas vokie- 
čius išsamia informacija apie sovietų bazes Lietuvoje. Ką konkrečiai aptari- 
nėdavo, tiksliai nežinoma, nes Povilaitį sovietai intensyviai tardė, o ataskaita 
apie tą tardymą aiškiai liudija, kad jis vis labiau stengėsi įtikti savo tardyto- 
jams. Pasak vieno Lietuvos istoriko, „jei Povilaičio tardytojai būtų panorėję, jis 
būtų prisipažinęs, jog, iškasė tunelį nuo Kauno iki Vilniaus“ (31). 

Tuo metu visoms trims Baltijos valstybėms netrūko vidaus problemų. 
Vokietija veiksmingai užblokavo jų pelningą ikikarinę prekybą su Britanija 
ir Vakarais, bet nepasiūlė nieko mainais. Atsakomybė už sovietų garnizonų 
kaštus abipusės pagalbos sutartyse nebuvo apibrėžta, ir sovietų valdžia daž- 
nai atsisakydavo apmokėti sąskaitas už garnizonų gautas prekes skųsdamasi, 
kad sumos išpūstos. 1940 m. vasarį prastėjanti ekonominė padėtis Lietuvoje 
sukėlė streikų; nors Smetona dėl to viešai kaltino komunistų agitatorius, jis Ži- 
nojo, kad Lietuvos komunistų partija nedidelė ir palyginti silpna, o finansiniai 
sunkumai, išgyvenami visų lietuvių, labai realūs. 

Tiksliai nežinoma, kada Stalinas nusprendė okupuoti Baltijos valstybes, 
bet tikėtina, kad tai padaryti tvirtai apsisprendė 1940 m. pavasarį, galbūt 

paskutinę gegužės savaitę. Tuo laiku vokiečių daliniai jau buvo užėmę Dani- 
ją ir Norvegiją, buvo kritę Nyderlandai, o vokiečių šarvuotosios pajėgos pa- 
siekusios Lamanšo sąsiaurį. Estijos diplomatų Maskvoje įsitikinimu, įvykiai 
Vakarų Europoje skubino Sovietų Sąjungą užsitikrinti visišką Baltijos šalių 
kontrolę, kol Hitleris nepersigalvojo peržiūrėti ankstesnių susitarimų dėl 
„įtakos sferų“ (32). Stalinas tikėjosi, kad Hitleris Vakaruose įsivels į užsitęsusį 
karą, smarkiai susilpninsiantį jo jėgas bei gebėjimą užpulti Sovietų Sąjungą. 
Todėl Vakarų valstybių neišgalėjimas reikšmingiau pasipriešinti vokiečiams 
sukėlė jam nerimo ir privertė padaryti išvadą, jog būtina imtis visų reikia- 
mų priemonių savo sienoms apsaugoti. Pirma aiški būsimų įvykių užuomina 
buvo gegužės 18 d. įsakymas Vilniaus krašte dislokuotus tankus perkelti į 
Gaižiūnus, arčiau Kauno. Laikotarpiu, kai Vilnių valdė lenkai, Kaunas buvo 
Lietuvos „laikinoji sostinė“, o ir po Vilniaus atgavimo vis dar likęs vyriau- 
sybės buveine. Po savaitės Molotovas išsikvietė Lietuvos ambasadorių Ladą 
Natkevičių ir įteikė jam notą, kurioje buvo pareikšta, kad lietuviai, dirbantys 
Lietuvos vyriausybei arba jos dangstomi, vilioja sovietų kareivius į nusikals- 
tamą veiklą. Kokia ta veikla, nenurodyta, nors duota suprasti, kad du karei- 
viai pagrobti. Molotovas užbaigė žodžiais, jog jis esąs tikras, kad Lietuvos 
vyriausybė imsis reikiamų priemonių ir sovietų vyriausybė nebus priversta 
imtis tolesnių žingsnių. 

Anksčiau tą mėnesį Natkevičius buvo pranešęs sovietų valdžiai apie vie- 
no sovietų kareivio Lietuvoje savižudybę, bet nieko negirdėjęs apie jokius in- 
cidentus, susijusius su sovietų garnizonais savo šalyje. Niekas nieko nežinojo 
nė Kaune. Gegužės 27 d. Smetonos ministras pirmininkas Antanas Merkys 
atmetė sovietų tvirtinimus kaip nepagrįstus, bet nurodė sudaryti komisiją to- 
lesniam tyrimui. 

Lietuvos vyriausybė dabar pasijuto įtraukta į pasaulį, vis labiau prime- 
nantį aprašytąjį Kafkos. Ji niekaip neįstengė perprasti, ką tiksliai reiškia ke- 
liami kaltinimai. Urbšys paprašė leisti Lietuvos komisijai pasikalbėti su kalti- 
nimuose minimais kareiviais, bet sulaukė atsakymo, kad jie neprieinami, nes 
gydomi. Dar keisčiau Molotovas sureagavo į prašymus patikslinti kaltinimus: 
suglumusiems lietuviams pareiškė, jog lietuviai neturėtų tikėtis, kad sovietų 
valdžia atliktų darbą už juos, jie patys privalą tai padaryti. Birželio pradžioje 
suimta apie 300 lietuvių, įtariamų įvairiais nusikaltimais sovietų garnizonų 
apylinkėse, bet pasirodė, jog nė vienas neįsivėlęs į ką nors, ką būtų galima su- 
sieti su sovietų tvirtinimais. Mėginimas sustiprinti saugumą aplink sovietų 
garnizonus davė priešingą rezultatą; sovietai dabar skundėsi, kad lietuviai 
vargina garnizonus, net neleidžia paimti ir pristatyti skalbinių. Nors trys ša- 
lys Žiemą tarėsi dėl abipusės pagalbos gynybos srityje, tikrovė buvo tokia, kad 
sovietų daliniai jų teritorijoje skaičiumi viršijo Baltijos valstybių kariuomenes 
kartu sudėjus. Nieko nebūtų davusi net vieninga antisovietinė pozicija. 

Birželio 4 d. Merkį iškvietė į Maskvą. Birželio 7 d. Molotovas jam pranešė, 
jog sovietų valdžia mananti, kad už antisovietinių aktų, kurie vis dar buvo 
migloti, stovi Kazys Skučas, Lietuvos vidaus reikalų ministras, ir Augustinas 
Povilaitis, vadovavęs Lietuvos saugumo tarnybai ir reguliariai susitikinėjęs 
su gestapo agentu. Tolesniuose pokalbiuose nuolat sukta nuo neapibrėžtų 
kaltinimų kišimusi į sovietų garnizonų gyvenimą prie reikalavimų pertvar- 
kyti Lietuvos vyriausybę. Bet kokį lietuvių mėginimą grįžti prie kaltinimų 
pobūdžio Molotovas atremdavo prikišdamas lietuviams antisovietinę veiklą. 
Galop birželio 14-osios vakare Molotovas išdėstė galutinį reikalavimą. Vie- 
nintelis būdas lietuviams išspręsti situaciją yra suimti Skučą ir Povilaitį bei 
sudaryti naują vyriausybę, kuri Sovietų Sąjungai būtų draugiškesnė. Lietuva 
taip pat turinti įsileisti daugiau sovietų karių. Apsispręsti duota iki kitos die- 
nos 10.00 val. pagrasinant, kad sovietų kariai į Lietuvos teritoriją įžengs net ir 
nesusitarus. 

Lietuviai išsyk atsakė, kad pagrindo suimti Skučą ir Povilaitį nėra. Mo- 
lotovas pareikalavo juos vis tiek suimti ir surasti kuo apkaltinti vėliau (33). 
Jei to padaryti neįstengs, tinkamų kaltinimų surasti padės sovietų valdžia. 
Lietuvos vyriausybė tarėsi visą naktį. Smetona norėjo priešintis, net jei toks 
pasipriešinimas tebūtų simbolinis, tačiau dauguma jo nepalaikė. Galiausiai 
prieita iki vienintelės galimos išvados - priimti sovietų sąlygas. Merkys atsi- 
statydino, Smetona pareiškė, jog pasitrauks iš šalies, o Stasio Raštikio papra- 
šyta sudaryti naują vyriausybę. 

Lietuvos užsienio reikalų ministras, kitą dieną apie šiuos įvykius in- 
formavęs Molotovą, liko priblokštas sovietų atsako. Molotovas nesutiko, 
kad Raštikis būtų naujuoju ministru pirmininku, ir pranešė Urbšiui, kad 
prižiūrėti naujos vyriausybės sudarymo į Kauną siunčiąs užsienio reikalų 
komisaro pavaduotoją Vladimirą Dekanozovą. Vėliau tą dieną į Lietuvą 
pajudėjo sovietų daliniai. Sovietų karių pasirodymą Kaune sutiko triukš- 
mingos demonstracijos, daugiausia juos palaikančios. Lietuvos istorikai 
nekart tvirtino, kad demonstravo kone vien žydai, o sovietai, žinoma, 
teigė, jog juos su gėlėmis sutiko daugiausia lietuviai. Vis dėlto tuo metu 
plačiai vyravo vieninga nuomonė, jog Žydai entuziazmo sovietų okupaci- 
jos atžvilgiu rodą daugiau nei kada nors anksčiau lietuviškojo tautiškumo 
atžvilgiu. Vieno Lietuvos saugumo tarnybos pranešimo pastaboms būtų 
pritarę daugelis: 


SSSR kariuomenei įžengus į Lietuvą, žydai tapo arogantiški. Pasitaiko, kad 
neatsakingi žydų visuomenės elementai, daugiausia jaunimas, vaikščiodami 
miesto gatvėmis net neužleidžia šaligatvių lietuviams praeiti. Lietuviai taip 
pat skundžiasi, kad žydai grasinamai skelbia: „Dabar mes šeimininkai“ (34). 

Smetona išvyko iš Kauno iki pasirodant sovietams. Jis pats sau išdavė vizą į 
Vokietiją ir vėliau tą dieną kirto sieną; ironiška, kad pasieniečiai atsisakė leisti 
jam palikti Lietuvą, ir galiausiai jis į Vokietiją pateko perbridęs seklų upelį. 
Nuo priverstinio abipusės pagalbos sutarties pasirašymo jis nekart svarstė 
galimybę pabėgti į Vokietiją ir iš Lietuvos pasitraukė su keliais svarbiais do- 
kumentais bei didele grynų pinigų suma. Tvirtinta, kad jis pasisavino vyriau- 
sybės lėšas, tačiau vėlesnis tyrimas parodė, kad pinigai buvo jo (35). Smetona 
galiausiai nukeliavo į Jungtines Valstijas, kur gyveno iki savo mirties per na- 
muose kilusį gaisrą 1944 m. sausį. 

Smetonai ir jo ministrams naktį dar tebeposėdžiaujant Kaune, Stalinas 
nutarė, kad Lietuvos klausimas jau išspręstas ir dėmesį sutelkė į Latviją. Nak- 
tį grupė NKVD kareivių, kirtusi sieną, įžengė į Latviją ir užpuolė latvių pa- 
sienio postą netoli Maslenkų miestelio. Kilo trumpas susišaudymas, jo metu 
žuvo ir buvo sužeisti keli latvių kareiviai. NKVD kariai pasitraukė, su savimi 
kaip belaisvius išsivesdami 10 latvių kareivių ir 27 civilius (36). Šio reido tiks- 
las liko neaiškus, jo neperprato nė apie nakties įvykius Maslenkuose sužinoję 
latvių pareigūnai, rytą patyrę, kad Lietuva okupuojama. Kitą dieną, birželio 
16-ąją, Ulmanio vyriausybė Rygoje ir Petso vyriausybė Taline sulaukė Molo- 
tovo ultimatumų. Nurodydamas į trijų Baltijos valstybių susitikimus žiemą, 
jis apkaltino jas rezgant sąmokslą prieš Sovietų Sąjungą ir pareikalavo leisti 
Raudonajai armijai įžengti į jų teritorijas. Abi šalys taip pat turėjo sutikti su- 
daryti naujas, sovietams draugiškas vyriausybes. Joms duotos aštuonios va- 
landos apsispręsti. 

Ir estų, ir latvių ministrai svarstė galimybę priešintis ginklu. Estai suvokė, 
kad jų sėkmę kare dėl nepriklausomybės lėmė Suomijos ir Vakarų valstybių 
parama, o dabartinėje krizėje jomis negalėjai kliautis; be to, Raudonoji armija 
dabar buvo daug grėsmingesnė jėga nei Pirmojo pasaulinio karo pabaigoje. 
Todėl Talino vyriausybė padarė išvadą, kad kautis beprasmiška. Praslinkus 
kelioms valandoms nuo Molotovo ultimatumo, Rygą pasiekė dar viena Žinia, 
įspėjanti, kad, pastebėjus bet kokius karinės mobilizacijos ženklus, Latvijos 
miestai bus bombarduojami. Mėginimai prašyti Vokietijos parduoti ginklų ar 
bent įsikišti diplomatiniu lygmeniu liko be atsako. Vyriausybės neturėjo ki- 
tos išeities, kaip tik sutikti, ir po kelių valandų sovietų daliniai plūstelėjo į jų 
teritorijas. Sovietų tankams riedant į Rygą, Ulmanis per radiją kreipėsi į savo 
tautą kviesdamas likti ramiems: „Aš lieku savo vietoje, - pasakė jis, - kaip 
ir jūs turėtumėte likti savose“ (37). Jo žodžių dauguma paklausė. Vis dėlto 
„Maskvos“ priemiesčio - kur daugiausia gyveno žydai ir etniniai rusai bei 
baltarusiai - gyventojų surengtos triukšmingos demonstracijos Rygoje virto 
susirėmimais su Rygos policija. Paleidus šūvių, žuvo trys ir buvo sužeisti 26 
demonstrantai. Kol buvo atkurta tvarka, nukentėjo ir 67 policijos pareigūnai 
(38). Vėliau paaiškėjo, kad incidentas buvo surežisuotas. Sovietų agitatoriai 


34 


kurstė „Maskvos“ priemiesčio gyventojus energingai demonstruoti, o sovietų 
karinė valdžia tuo pačiu metu ragino policiją palaikyti griežtą tvarką. Tokiais 
veiksmais, regis, siekta padidinti įtampą tarp „trypiamų etninių mažumų“ ir 
„pusiau fašistinės valstybės“. Net būta pranešimų, kad protestų metu sovietų 
kareiviai iš savo šarvuočių šaudę į minią (39). Taip pat smurtauta Liepojos 
uoste, nors čia įsikišti latvių valdžios organams sovietų garnizonas draudė. 

Prarijus tris Baltijos valstybes, prasidėjo jų asimiliacijos procesas. Pri- 
žiūrėti prosovietinių vyriausybių sudarymo Stalinas į Rygą ir Taliną atsiuntė 
du savo gabiausius bendradarbius - atitinkamai Andrejų Višinskį ir Andrejų 
Ždanovą. Smetonos pasitraukimas iš Lietuvos nesukėlė visuotinio nusimini- 
mo. Daugelis buvo pavargę nuo jo diktatūros, vis labiau persunktos asmeny- 
bės kulto, ir net jo vyriausybės nariai linko priimti sovietų ultimatumą kaip 
priemonę juo atsikratyti. Tačiau Dekanozovas nepaliko jokios manevro lais- 
vės pareikšdamas, kad Smetona, palikdamas Lietuvą, faktiškai atsistatydino 
kaip prezidentas. Prezidento pareigas dabar ėjo Merkys, nors ir atsistatydinęs 
iš ministro pirmininko pareigų; Dekanozovas jį atleido, o nauja vyriausybės 
galva paskyrė Justą Paleckį, kairįjį žurnalistą. Iš pradžių vyriausybėje komu- 
nistų buvo mažuma, bet ilgainiui jų padaugėjo. Šalį faktiškai valdė Dekano- 
zovas bei jo bendradarbiai. | 

Tuo pat metu Vyšinskis ir Ždanovas Ulmaniui ir Petsui pateikė minis- 
trų naujoms vyriausybėms sudaryti sąrašus. Abu vadovai sąrašus atmetė, o 
tokį veiksmą palydėjo daugiau surežisuotų demonstracijų prieš tautines vy- 
riausybes. Taline protestuotojai, remiami sovietų karių, plūstelėjo į policijos 
kareivines; tarp jų ir policijos kilo trumpas susišaudymas (40). Vyriausybės 
vėl susitaikė su neišvengiamybe. Naujos Latvijos vyriausybės vadovu tapo 
Augustas Kirchenšteinas (Augusts Kirhenšteins), o Estijos ministru pirmi- 
ninku - Johanesas Varesas (Johannes Vares). Ulmanis ir Petsas liko valstybės 
vadovais iki liepos vidurio, kai buvo priversti atsistatydinti. Mėnesio pabai- 
goje abu išgabenti į Sovietų Sąjungą. Ulmanis 1942 m. mirė nelaisvėje; Pet- 
sas, po karo grįžęs į Estiją, priverstinai gydytas psichiatrinėje ligoninėje, nes 
toliau atkakliai tvirtino esąs Estijos prezidentas, ir vėliau grąžintas į Sovietų 
Sąjungą, mat Estijoje per daug Žmonių jį atpažindavo, netgi ligoninėje. Jis mirė 
1956 m. Kitos reikšmingos asmenybės irgi pradingo Sovietų Sąjungoje. Anta- 
nas Merkys suimtas, kai mėgino pabėgti į Švediją, ir nelaisvėje išlaikytas iki 
1954 m. Paleistam grįžti į Lietuvą neleista, jis mirė 1955 metais. Juozas Urb- 
šys, Lietuvos užsienio reikalų ministras, suimtas Maskvoje, kur buvo atvykęs 
derybų. Išsiųstas į Sibirą, praleido ten 13 metų, tačiau išgyveno iki Lietuvos 
nepriklausomybės atkūrimo ir mirė 1991 m. 

Naujosioms administracijoms kibus į darbą, pirmieji permainų vėją paju- 
to aukšti kariniai ir civiliniai pareigūnai, greitai atsidūrę gatvėje. Kariuomenės 
buvo reorganizuotos pagal sovietinį pavyzdį, jose atsirado politinio mokymo 

institucija. Politikai, manę gebėsią su Sovietų Sąjunga sugyventi, pradėjo vis 
labiau nerimauti. Naujasis Lietuvos užsienio reikalų ministras Vincas Micke- 
vičius birželio 30 d. susitiko su Molotovu išreikšti susirūpinimą, kad sovietų 
pareigūnai laiko Lietuvos vyriausybę reikalų nuošalyje. Molotovo atsakymas 
nepaliko jam jokių abejonių dėl to, kas laukia ateityje: „Gerai pažiūrėkite į 
tikrovę ir suprasite, kad ateityje nedidelės tautos turės išnykti. Jūsų Lietuva 
kartu su kitomis Pabaltijo tautomis, įskaitant Suomiją, turės prisijungti prie 
Sovietų Sąjungos šlovingosios šeimos“ (41). 

Grįžęs į Lietuvą, Mickevičius įteikė prašymą atsistatydinti, ojo pavyzdžiu 
pradėjo sekti trijų vyriausybių nariai nekomunistai. Tuo pat metu paskelbta, 
kad liepos viduryje visos trys šalys surengs naujus rinkimus. Kelti kandidatus 
leista tik „juridinėms“ institucijoms; faktiškai tai reiškė tik komunistų parti- 
jas, dabar vienintelės legalias partijas. Tiesa, didžiuma iškeltų kandidatų ko- 
munistų partijoms nepriklausė, bet tai didele dalimi tik atspindėjo faktą, kad 
jų būta labai negausių. Visos trys komunistų partijos iki Raudonosios armijos 
atėjimo prieš mėnesį buvo uždraustos, o dauguma Latvijos komunistų tarpu- 
kario metus praleido Sovietų Sąjungoje, kur tapo Latvių operacijos ketvirtojo 
dešimtmečio pabaigoje aukomis. Estijoje opozicinės grupės įstengė iškelti 78 
kandidatus, tačiau Ždanovas nurodė vyriausybei imtis žingsnių jiems anu- 
liuoti. Bauginimų bei smurto akivaizdoje daugelis savo kandidatūras atsiėmė, 
o tiems keliems, kuriems pavyko prasibrauti iki rinkimų, balsai jų naudai be 
ilgų svarstymų nebuvo įskaityti. Mėginimai sudaryti alternatyvių kandidatų 
sąrašus Lietuvoje ir Latvijoje irgi buvo užblokuoti. 

Sovietų valdžia smarkiai spaudė žmones dalyvauti rinkimuose. Nepai- 
sant to, Lietuvoje į rinkimus atėjo tiek mažai Žmonių, kad balsavimas pra- 
tęstas dar vieną dieną. Kaip paprastai būna sovietų kontroliuojamuose rinki- 
muose, rezultatas buvo nulemtas iš anksto. Rinkimų proceso cinizmas kartais 
net stebindavo. Bent vienu atveju - Estijoje - rinkimų pareigūnai suskaičiavo, 
kiek balsų reikėtų rekordiniam 996 procentų aktyvumui pasiekti ir, kad tą 
ribą pasiektų, prie užpildytų rinkimų biuletenių pridėjo nepanaudotus (42). 
Tad tikriausiai nė vieno nenustebino pranešimas, kad už komunistų kandi- 
datus kiekvienoje šalyje atiduota daugiau nei 90 procentų balsų. Dokumentai, 
Estijoje rasti 1941 m. išvarius sovietų pajėgas, parodė, kad vien centrinis rinki- 
mų komitetas suklastojo 35 tūkst. balsų, jau nekalbant apie piktnaudžiavimus 
žemesniuose lygmenyse (43). 

Trys nauji liaudies įstatymų leidžiamieji susirinkimai susirinko liepos 
21 d. Savo pirmaisiais aktais jie paskelbė įsteigią sovietų socialistines respub- 
likas ir paprašė priimti jas į SSSR. Tai ir buvo visa jų politinė veikla. Į Maskvą 
pasiųsti delegatai rugpjūčio 1 d. įteikė Aukščiausiajai tarybai prašymus priim- 
ti į Sovietų Sąjungą. Po šešių dienų visi trys prašymai patenkinti. Baltijos šalys 
faktiškai liovėsi egzistavusios kaip nepriklausomos valstybės. Galiausiai kaip 

kompensaciją Vokietijai už negautą Lietuvos pietvakarinę dalį Maskva Berly- 
nui sumokėjo 75 milijono dolerių auksu. Tai vainikavo nepaprastą seriją įvy- 
kių, kuriais Sovietų Sąjunga praktiškai be šūvio faktiškai užkariavo Baltijos 
valstybes. Smarkiai įsitraukęs į kovos veiksmus Vakaruose, Hitleris neturėjo 
galimybių įsikišti, net jei būtų norėjęs. 

Maskvos ir Berlyno susitarimas turėjo įtakos ir etninių vokiečių Baltijos 
valstybėse likimui. Nuo 1938 m. nacistinė Vokietija vykdė Heim ins Reich po- 
litiką: vokiečių bendruomenės, gyvenusios už Vokietijos ribų, ragintos grįž- 
ti į tėvynę. Dar iki sovietams užimant Baltijos valstybes, su Latvija ir Estija 
buvo sudarytos sutartys leisti Pabaltijo vokiečiams parduoti savo nuosavybę 
ir grįžti į Vokietiją. Jie turėjo būti apgyvendinti aneksuotose Lenkijos dalyse. 
Iki 1940 m. pavasario iš Estijos išvyko beveik 14 tūkst. Pabaltijo vokiečių, iš 
Latvijos — 51 tūkst. Daug Pabaltijo vokiečių apsisprendė pasilikti Estijoje ir 
Latvijoje, tačiau kitais metais, Sovietų Sąjungai aneksavus tris Baltijos vals- 
tybes, didžiuma vėl apsigalvojo. Be to, bręstant vokiečių planams užpulti 
Sovietų Sąjungą, Berlynas siekė iš numatomos karo zonos perkelti kiek įma- 
noma daugiau vokiečių. Todėl dabar Estiją paliko 7 tūkst. Pabaltijo vokiečių, 
o Latviją - 10 500. Kaip ir išvykusieji ankstesniais metais, šie irgi apsistojo 
Vakarų Lenkijoje. Prieš gaudami lenkų ūkius bei verslus vietoj paliktų Estijoje 
ir Latvijoje, Lenkijoje jie pirma buvo rūpestingai įvertinti pagal rasinio gry- 
numo kriterijus; pinigus už parduotą ankstesnę nuosavybę perėmė Vokietijos 
valstybė (44). 

Aneksavus Baltijos valstybes, tuojau prasidėjo visuotinė sovietizacija, 
privačių įmonių, didelių ir mažų, nacionalizacija. Procesą labai paspartino Pa- 
baltijo vokiečių išvykimas; nepaisant trečiojo ir ketvirtojo dešimtmečio refor- 
mų, jie tebevaldė didelius žemės plotus. Nors darbininkų atlyginimai žymiai 
išaugo, jie toli atsiliko nuo šuoliuojančios infliacijos, nusmukdžiusios kone 
kiekvieno Žmogaus pragyvenimo lygį. Permainos skurdino, tačiau dar reikš- 
mingesnis sovietų okupacijos poveikis buvo areštai, prasidėję rinkimų metu. 
Sovietams masiniai areštai atrodė visiškai prasmingi. Marksistinė doktrina 
teigė, kad pirmutinis kiekvienos organizacijos tikslas yra save įamžinti. To- 
dėl manyta, kad organizacijos, egzistavusios iki sovietizacijos, mėgins atkurti 
save ikisovietiniu pavidalu. Norint užtikrinti, kad tokio atsikūrimo nebūtų, 
kad visi visuomenės sluoksniai plėtotųsi pagal sovietinę liniją, būtina atlikti 
chirurginę operaciją. Be to, tokios radikalios chirurginės operacijos sukelta 
baimė padės išlaikyti socialinę kontrolę. 

Areštų 1940-aisiais vis daugėjo, ir metų pabaigoje vien Lietuvoje jų skai- 
čius išaugo iki vidutiniškai daugiau nei 200 per savaitę. Dauguma suimtųjų 
sulaukdavo labai elementaraus teismo proceso. Sudarytos įvairios suimtinų 
žmonių kategorijos, įskaitant visų antisovietinių partijų narius, kalėjimo pri- 
žiūrėtojus, buvusius caro ir Baltosios gvardijos karininkus bei savanorius, 

Baltijos šalių kariuomenių karininkus, Lietuvoje užuovėją radusius lenkų 
karininkus, asmenis, pašalintus iš komunistų partijų, dvasininkus, buvusius 
žemvaldžius ir pramonininkus, aukšto rango valstybės tarnautojus ir visus, 
turinčius ryšių su užsieniu. Į pastarąją grupę pateko ir asmenys, su išoriniu 
pasauliu turėję visai nekaltų sąsajų, pavyzdžiui, filatelistai (45). Nors sovietai 
ir toliau stengėsi naudotis etniniais skirtumais, buvimas žydu ar etniniu rusu 
neapsaugodavo nuo suėmimo, jei individas priklausydavo vienai iš įvardytų 
grupių: 


Paaiškėjo, kad visą žydų mokyklos Liepojoje personalą sudaro reakcionie- 
riai, jau dirbę mokykloje Ulmanio valdymo metais ir įdarbinti Ulmanio re- 
žimo, kai komjaunuoliai su pedagogo pažymėjimais bei išsilavinimu buvo 
nepriimami (46). 


Iš pradžių NKVD buvo nelengva nustatyti toms grupėms priklausančius 
asmenis, nes teko kliautis lietuviškais, latviškais ir estiškais dokumentais ir 
grumtis su kalbos barjeru. Todėl masinių areštų bei deportacijų banga kaip 
reikiant įsibėgėjo tik 1941-aisiais, prieš pat įsiveržiant vokiečiams. NKVD tu- 
rėjo ilgą tokios veiklos praktiką ir, atrodo, detaliai planuoti pradėjo gegužės 
mėnesį, kai NKVD galva Lavrentijus Berija įteikė Stalinui vieno iš savo pa- 
vaduotojų, Vsevolodo Merkulovo, parengtus planus, pavadintus „Operacija 
išvalyti Lietuvos, Latvijos ir Estijos Sovietų Socialistines Respublikas nuo an- 
titarybinių, kriminalinių ir visuomenei pavojingų elementų“ (47). Prieš kelis 
mėnesius komunistų partijų darbuotojai trijose šalyse buvo paraginti ieškoti 
„liaudies priešų“. Areštai prasidėjo birželio 13-osios vakarą. Tūkstančiai su- 
gautų žmonių buvo susodinti į galvijų vagonus, išdardėjusius ilgon kelionėn į 
Sibirą. Nežinia, kiek mirė nepasiekę tikslo: kai kas mano, kad 40 procentų (48). 
Kai kada suimtieji, dažniausiai buvusių nacionalinių kariuomenių karinin- 
kai, buvo sušaudomi vietoje. Birželio 17 d. Merkulovas Stalinui pranešė, kad 
trijose šalyse suimta 40 170 asmenų. 

Šios deportacijos turėjo didelių padarinių trijų Baltijos šalių gyventojams. 
Pridūrus kitus nuostolius - etniniai vokiečiai jau buvo išvykę į Vokietiją, o 
areštų banga birželį tebuvo didžiausia ir vėliausia procese, prasidėjusiame 
sulig gausaus Raudonosios armijos kontingento pasirodymu praėjusiais 
metais, - apskaičiuota, kad iki sovietų pasitraukimo 1941 m. Estija neteko 
60 tūkst. gyventojų, Latvija - 35 tūkst., Lietuva - 34 tūkst. (49). Didelį kiekį 
Estijos atveju tikriausiai lėmė tai, kad Vermachtas jos teritoriją užėmė vėliau- 
siai, todėl sovietai, įsiveržus vokiečiams, turėjo daugiau laiko tolesniems areš- 
tams bei mobilizacijai į Raudonosios armijos gretas. Vis dėlto galėjo būti dar 

blogiau. Yra požymių, kad antra masinių suėmimų banga planuota birželio 
pabaigoje. Vienas Lietuvos vyriausybės pareigūnas vėliau tikino matęs doku- 
mentą, liudijantį, kad vien iš Lietuvos buvo numatyta deportuoti 700 tūkst. 
gyventojų (50). Nors skaičius atrodo didelis, prilygstantis tikriausiai ketvir- 
tadaliui gyventojų, jis.visiškai atitinka deportacijų Sovietų Sąjungoje mastą, 
ypač 1944-aisiais ir vėliau, kai Stalinas šiurpiai atkeršijo etninėms bendruo- 
menėms, rodžiusioms, jo nuomone, draugiškumą vokiečiams. 

Deportacijos visose trijose šalyse sukėlė visuotinį siaubą, bet sykiu su- 
stiprino antisemitinius jausmus Lietuvoje ir Latvijoje. Daugelis laikė žydus 
prosovietiniais, todėl manė, kad jie daug prisidėjo prie deportacijų. Kai kada 
įvykiai būdavo atmenami pabrėžiant žydų vaidmenį komunistų partijoje: 


Kai pradėjo gabenti Žmones [galvijų traukiniais], įtampa tarp žydų ir lietuvių 
pasiekė viršūnę. Sunkvežimiui su rusų kareiviais įvažiavus į kaimą suimi- 
nėti žmonių, su jais buvo jaunas žydas, dėvintis raudoną žvaigždę. Ir matėsi, 
kad dėl to, kas vyksta, rusų kareiviai nekalti, kad vienintelis vadovas ir bu- 
delis yra tasai (51). 


Karti ironija, kad daugelyje suimtųjų kategorijų birželio mėnesį deportuotų 
Žydų procentinė dalis pranoko žydų procentinę dalį nuo visų gyventojų, kitaip 
tariant, žydų bendruomenė procentiniu požiūriu nukentėjo labiau nei lietuviai 
ir latviai. Negana to, daugelis žydų nepritarė Lietuvos ir Latvijos aneksijai ir 
stengėsi ištrūkti iš šio regiono. Japonijos konsulas Lietuvoje Čijunė Sugihara 
(Chiune Sugihara) savo vyriausybei rinko informaciją apie vokiečių bei sovie- 
tų veiksmus, tam pasitelkdavo lenkų karininkus ir pareigūnus, pabėgusius į 
Lietuvą jų šalį užgrobus kaimynėms ir ligi tol išvengusius suėmimo. Jiems jis 
išduodavo Japonijos pasus, o kai kuriems suorganizuodavo kelionę geležinke- 
liu iki Sovietų Sąjungos Tolimųjų Rytų ir iš ten - į Japoniją. Ilgainiui į Sugiharą 
taip pat pradėjo kreiptis daug žydų, ir keli tūkstančiai ištrūko tokiu pat marš- 
rutu, iš Japonijos toliau pasukdami į Palestiną ir Jungtines Valstijas (52). Tačiau 
daug apmaudo dėl regimo žydų bei etninių rusų paaukštinimo lietuvių, latvių 
ir estų atžvilgiu būta ir kitose gyvenimo srityse. Latvijoje žydams teko svarbus 
vaidmuo žiniasklaidos priemonėse (valstybės kontroliuojamose) — spaudoje, 
kine ir radijuje. Po ne vienerius metus Ulmanio vykdytos „Latvija latviams“ 
politikos, kai etninės mažumos paprastai būdavo stumiamos į pakraščius, net 
nežymus Žydų pagausėjimas žiniasklaidoje būtų buvęs iškart pastebėtas. Ten- 
dencijos nerimą kėlė net Latvijos komunistų partijos nariams; pasak vieno jų, 
„Tusai visur kursto neapykantą tarp tautų“ (53). Tokiomis sąlygomis buvo neiš- 
vengiama, kad lietuviai ir latviai, progai pasitaikius, puls nedelsdami keršyti. 

ANTRAS SKYRIUS 


ROZENBERGAS, GENERALPLAN OST 
IR RENGIMASIS OPERACIJAI 
BARBAROSSA 


Alfredas Rozenbergas (Alfred Rosenberg) gimė 1893 m. Taline, tuo metu pri- 
klausiusiame caro imperijai. Jo tėvai buvo Pabaltijo vokiečiai, ankstesniais 
šimtmečiais atsikėlusių kolonistų palikuoniai; tėvas - verslininkas iš Latvijos, 
motina - kilusi iš Pabaltijo vokiečių Estijos bendruomenės. Rozenbergas studi- 
javo Rygoje ir Maskvoje, o bolševikams užgrobus valdžią, apsisprendęs remti 
baltųjų reikalą, išvyko į Vokietiją. Anksti tapo nacionalsocialistų šalininku ir 
drauge su savo mentoriumi Ervinu fon Šoibner-Richteriu (Erwin von Scheu- 
bner-Richter) buvo vienas iš nenusisekusio „Aludės pučo“ 1923 m. planuotojų. 
Šoibner-Richteris žuvo pučo metu — buvo nušautas einantis už parankės su 
Hitleriu ir krisdamas išnarino jam petį, - o Rozenbergas, kol Hitleris sėdė- 
jo kalėjime, tapo nacionalsocialistų vadu. Paskyrimas nebuvo itin vykęs, ir 
Hitleris vėliau užsiminė sąmoningai pasirinkęs tokį, kuris nebūtų gebėjęs jo 
ilgam laikui pakeisti (1). Turint galvoje, kad tuo metu nebuvo priežasties abe- 
joti, kad Rozenbergas darbuosis kompetentingai, o Hitleris negalėjo Žinoti, 
kiek laiko bus įkalintas, tai galėjo būti pareikšta pasinaudojant galimybe per- 
aiškinti praeitį po laiko. 

Naciams atėjus į valdžią, Rozenbergas vis labiau ėmė domėtis rasine te- 
orija, ypač tomis jos vietomis, kurios susijusios su žydais. Kadangi jo šeimai 
teko bėgti iš Rusijos, buvo tvirtai nusistatęs prieš rusus ir sykiu nepalenkia- 
mas antisemitas. Vienas iš pirmųjų suformulavo „žydiškojo bolševizmo“ są- 
voką, vėliau taip įsivyrausiančią vokiečių galvosenoje apie Sovietų Sąjungą, 
ir, tikėtina, daug prisidėjo, kad tą sąvoką perimtų ir Hitleris. Chaotiškame 
nacių ideologijos pasaulyje jo pažiūros neišvengiamai darė didelę įtaką vokie- 
čių planų plėtotei. 

Istorinis troškimas plėsti vokiečių kultūrą į rytus reiškėsi jau iki Vokieti- 
jos suvienijimo: genami Drang nach Osten („veržimosi į rytus“) šūkio, vis pa- 
sikartojančio amžių tėkmėje, daug vokiečių persikėlė į Baltijos šalis ir toliau 
už jų. XX a. pradžioje Frydrichas Racelis (Friedrich Ratzel) nukaldino Lebens- 
raum sąvoką, kurią kiti toliau rutuliojo kone visados vadovaudamiesi pažiūra, 
kad naujos „gyvenamosios erdvės“ Vokietijai logiška siekti Rytų Europoje. 
Nors beveik visi tokie siūlymai buvo susiję su Lenkija, kuri laikyta Vokietijai 

pirmiausiai bei lengviausiai užgrobtina teritorija, aiškiai ketinta veržtis ir dar 
toliau į rytus, nesitenkinant net teutonų ir Livonijos riterių istorinėmis žemė- 
mis. Nesėkmė per Pirmąjį pasaulinį karą ir po jo steigiant Mitteleuropa nesu- 
stabdė vokiečių teoretikų kalbų apie busimo plėtimosi į rytus galimybes, o Hit- 
leris savo Mein Kampf aiškiai pareiškė tokią politiką laikąs esmine pastangų 
parūpinti Vokietijai Lebensraum dalimi: 


Vokietija turi rasti drąsos sutelkti mūsų tautą bei jėgas eiti keliu, nuvesiančiu 
šią tautą iš dabartinės ribotos gyvenamosios erdvės į naują šalį bei žemę ir 
per tai išlaisvinsiančiu ją iš pavojaus išnykti nuo Žemės paviršiaus ar kaip 
vergų tautai tarnauti kitiems (2). 


Tai atitiko daugelio Vokietijos gyventojų puoselėtą socialiniu darvinizmu 
grįstą požiūrį, jog stiprioms tautoms bei civilizacijoms „natūralu“ plėstis, o 
silpnesnėms nykti. Hitleris buvo nusprendęs, kad Vokietija turėtų priklausyti 
pirmajai grupei. Nacionalsocialistų selektyviai bei nenuosekliai mąstysenai 
labai tipiška, kad jie, nors ir rėmėsi socialiniu darvinizmu, tikėjo - kaip ir Sta- 
linas, - jog jų pačių visuomenė yra aukščiausia socialinės evoliucijos viršūnė 
ir savo ruožtu nebus pakeista kitų visuomenių. 

Atrodo, jog ketvirtajame dešimtmetyje apie galimus teritorinius pertvar- 
kymus Rytų Europoje buvo atliktos kelios studijos; per Niurnbergo teismo 
procesą obergrupenfiureris Erichas fon dem Bach-Celevskis (Erich von dem 
(Heinrich Himmler). 1940 m. pradėta planuoti konkrečiau, ir galop atsirado 
dokumentų komplektas, pavadintas Generalplan Ost. Įvykių grandinę, atvedu- 
sią prie Generalplan Ost, nustatyti sunku, nes daug su planu susijusių doku- 
mentų sąmoningai sunaikinta paskutinėmis karo dienomis. Štandartenfiure- 
ris Hansas Ėlichas (Hans Ehlich) Niurnberge prisipažino buvęs atsakingas už 
plano parengimą. Nors iki karo pabaigos neišliko nė vieno egzemplioriaus, 
remiantis jo liudijimu ir fragmentiškais dokumentais bei laiškais, pavyko at- 
kurti didžiąją plano dalį (3). Nepaprastai svarbus pasirodė dr. Ericho Vecelio 
(Erich Wetzel) dokumentas Stellungnahme und Gedankėn zum Generalplan Ost 
des Reichsfūhrers-SS („Nuomonė ir mintys apie SS reichsfiurerio generalinį pla- 
ną Rytai“). Šiame Generalplan Ost kritiniame įvertinime yra nemažai informa- 
cijos apie plano turinį. 

Rengiant planą, daug lėmė asmeninės Rozenbergo mintys. Jis siūlė buvu- 
sią caro imperiją padalyti į kelias dalis - reichskomisariatus: Ostlandą, suda- 
rytą iš Baltijos šalių, Moskoviją, nuo Maskvos nutįstančią iki Uralo ir Barenco 
jūros, Ukrainą ir Kaukazą. Rozenbergas pageidavo sukurti ir penktą regioną, 

plačiu ruožu besidriekiantį pietine Sovietų Sąjungos dalimi netoli sienos su 
Iranu ir Afganistanu, bet Hitleris liepė šios idėjos atsisakyti ir dėmesį sutelkti 
į keturis regionus vakarinėje Sovietų Sąjungos dalyje. Šiuo etapu Rozenbergo 
įtaka jau buvo žymiai pablėsusi. Ketvirtojo dešimtmečio pabaigoje jis parašė 
knygą Der Mythus des 20. Jahrhunderts („XX a. mitas“), kur išsamiai išdėstė 
rasinę teoriją, ypač akcentuodamas „žydų klausimą“. Nors knyga buvo gerai 
perkama, nedaug aukšto rango nacionalsocialistų galėjo pasigirti perskaitę 
visą veikalą ar pripažinti laiką ją naudingu savo įsitikinimų papildymu. Hit- 
leris knygą sukritikavo kaip „medžiagą, kurios niekas negali suprasti“ (4). Vo- 
kiečių planams įsiveržti į Sovietų Sąjungą pasiekus konkretaus ir išsamaus 
rengimo stadiją, Rozenbergas 1941 m. buvo paskirtas naujai įsteigtos Reichsmi- 
nisterium fūr die besetzten Ostgebiete („Okupuotųjų rytų teritorijų reichsminis- 
terijos“, dažnai trumpintos iki Ostministerium — Rytų ministerija) vadovu. Tos 
ministerijos personalo kokybė, mažų mažiausiai, buvo labai marga: 


Ministerijas paraginus pagal nustatytas kvotas aprūpinti valstybės tarnauto- 
jais naująjį Fii/hrerkorps Ost... [šios] tokį paraginimą palaikė puikia proga at- 
sikratyti asmeninių priešų, bjaurių įkyruolių ir nekompetentingų kėdžių šil- 
dytojų... [tai lėmė, kad radosi] spalvinga bei atsitiktinė sankaupa gauleiterių, 
kreisleiterių, Darbo fronto pareigūnų ir įvairiausio rango SA [Sturmabteilung 
arba „smogiamasis būrys“, paramilitarinis nacių partijos sparnas prieš karą] 
vadų, kurie civilinėje administracijoje gavo aukštus postus išklausę kelias 
įžangines paskaitas, perskaitytas Rozenbergo kadrų (5). 


Rozenbergo valdžią šioje institucijoje dar labiau silpnino tai, kad daugelis 
Ostministerium narių liko ištikimi savo ankstesniems globėjams ir stengėsi 
Rozenbergui pakenkti, kad savo asmenines imperijas galėtų plėsti kiti aukšti 
nacionalsocialistinio sąjūdžio nariai - Heinrichas Himleris, Hermanas Gerin- 
gas, Martinas Bormanas (Martin Bormann; nacionalsocialistų partijos minis- 
tras, partijos kanceliarijos viršininkas ir vėliau Hitlerio asmeninis sekretorius) 
ir Erichas Kochas (Rytprūsių gauleiteris). Rozenbergas kelis kartus Hitleriui 
skundėsi, kad šie ir kiti asmenys kaišioja jam pagalius į ratus, tačiau nesu- 
gebėjo užkirsti kelio tam, ką laikė kišimusi į jo jurisdikciją. Vokiečių admi- 
nistracijoje per karą šį tema nuolatos išnirdavo, nes Hitleris aktyviai skatino 
savo pavaldinius varžytis dėl galios manydamas, jog tai viršūnę pasiekti leis 
stipriausiems ir geriausiems. Tokia politika kėlė chaosą ir padarė daugiau ža- 
los nei teikė naudos. 

1940 m. balandį Rozenbergas išsamiai aprašė, kaip turėtų būti plėtojamos 
naujos teritorijos Rytuose: 

Todėl mūsų politika turi krypti šia linkme: protingai ir nenukrypstant nuo 
savo tikslo atsiliepti į visų tų tautų laisvės lūkesčius ir suteikti joms tam tik- 
ras valstybingumo formas... ir nuteikti prieš Maskvą, kad vokiečių reichas 
amžiams būtų išlaisvintas iš rytų košmaro (6). 


Kitaip tariant, Rozenbergas siūlė tarp Vokietijos ir „barbariškų Rytų“ sukurti 
buferinių valstybių. Tai kirtosi su Hitlerio požiūriu į vokiečius kaip Herrenvolk 
(„ponų tautą“), remiamą vergais paverstų vietinių gyventojų likučių. Nusista- 
tęs prieš bet kokias buferines valstybes, Hitleris įrodinėjo, kad bet kuris mė- 
ginimas suteikti savivaldą neišvengiamai paskatinsiąs tautas siekti visiškos 
nepriklausomybės (7). Rozenbergo pažiūras mažai kas palaikė. Ironiška, kad 
vienintelis panašiai galvojęs įtakingas nacionalsocialistas - užsienio reikalų 
ministras Joachimas fon Ribentropas - su Rozenbergu dažnai susiremdavo 
kitais klausimais, nes laikė pastarąjį plėtojant įtakos sferą, per daug sutam- 
pančią su jo paties, ir tai jiems abiem neleido suvienyti pastangų. Reichssi- 
cherheitshauptamt (RSHA, „Reicho saugumo vyriausiosios tarnybos“) indėlis 
į Generalplan Ost labai skyrėsi nuo Rozenbergo požiūrio į keturis regionus. 
Jokių pusiau nepriklausomų valstybių buvusioje Sovietų Sąjungoje nebus, o 
visus regionus griežtai kontroliuos Berlynas. Kaip jau minėta, vokiečiai kolo- 
nijose vykdė visiškai kitokią politiką nei britai ir prancūzai: visa Lebensraum 
koncepcijos esmė buvo sukurti teritorijas, daugiausia apgyvendintas vokie- 
čių. Hitleris sąmoningai ėmė pavyzdį iš Šiaurės Amerikos kolonizavimo. Savo 
šalininkams yra pasakęs: „Valgome kanadietiškus kviečius ir negalvojame 
apie indėnus“ (8). Laikantis tokios nuostatos, plane reikėjo numatyti pašalinti 
visus gyventojus, kurių neįmanoma „germanizuoti“. 

Tokią didelę vokiečių darbo jėgos dalį mobilizavus karui, atsirado ne- 
atidėliotinas poreikis importuoti į Vokietiją žemės ūkio produkcijos tautai 
išmaitinti. Atmindamas dėl britų karo laivyno blokados kone kilusį badą Pir- 
mojo pasaulinio karo metais, Hitleris neišvengiamai turėjo imti ieškoti maisto 
šaltinio Rytuose. Konkrečiai Ukraina su savo visada derlinga žeme laikyta ir 
pramonės, ir žemės ūkio išteklių šaltiniu, leisiančiu Vokietijai visam laikui 
išvengti blokados grėsmės (9). Nuo Pirmojo pasaulinio karo miesto gyventojų 
Sovietų Sąjungoje padaugėjo 25 milijonais. Šių piliečių sunaikinimas įgalintų 
Ukrainos „perteklių“ nukreipti į vakarus (10). 

Gyventojų sudėtis keturiose naujose teritorijose turėjo būti pakeista 
įvairiomis priemonėmis, atsižvelgiant į gyventojų pobūdį. Nuo pat pradžių 
aiškiai ketinta netoleruoti žydų bendruomenių ir jas tiesiog išnaikinti. Vokie- 
čių planai Žydų atžvilgiu perėjo kelias skirtingas fazes. Iš pradžių svarstyta 
įsteigti žydų „koloniją“ užkariautose Lenkijos dalyse, bet dėl kelių priežasčių 
tai pasirodė nepraktiška. Pirma, jausta, kad siūlomoji kolonija Liubline ir jo 

apylinkėse vis dar per arti Vokietijos. Antra, užkariavus Lenkiją, paaiškėjo, 
jog perkelti žydus iš Vokietijos ir Vakarų į Lenkiją beveik neįmanoma, nes 
valdžios organai okupuotoje Lenkijoje tiesiog neįstengtų susitvarkyti su tokiu 
kiekiu žmonių. lada „žydų klausimą“ siūlyta išspręsti įsteigiant žydų koloniją 
tokioje tolimoje saloje kaip Madagaskaras. Nors Prancūzija, tuo metu kontro- 
liavusi Madagaskarą, jau buvo kritusi, įgyvendinti tokį sumanymą trukdė 
britų viešpatavimas vandenynuose. Atsisakę šios minties, vokiečiai pamėgino 
įkalbėti Staliną įsileisti keletą milijonų žydų į Sovietų Sąjungą ir apgyvendinti 
juos tolimose Sibiro ar sovietų Vidurinės Azijos dalyse; Stalinas nesutiko. Tad 
dabar, Sovietų Sąjungos užkariavimo planams gerokai pasistūmėjus į priekį, 
išniro dar vienas sprendimas, būtent - nuvaryti žydus į kapus tiesiog darbu, 
verčiant juos tiesti naujus kelius užkariautose Rusijos teritorijose. Galutinis 
sprendimas žydus masiškai sunaikinti oficialia politika tapo tiktai nepavykus 
žaibiškai nukariauti Rusijos. 

Panašiai turėjo būti elgiamasi ir su kitais užkariautų teritorijų gyvento- 
jais, pavyzdžiui, romais. Slavai turėjo netekti galimybės naudotis medicininiu 
gydymu, o jų maisto atsargos apribotos taip, kad jie mirtų iš bado. Taip pat 
siūlyta masinė sterilizacija taip garantuojant, kad dabartinė „nepageidauja- 
mųjų“ karta okupuotose teritorijose būtų paskutinė. Kitus, įskaitant didumą 
miesto gyventojų, norėta iš naujų teritorijų išvaryti toliau į rytus, į Vakarų 
Sibirą. Nors planuose nebuvo aiškiai nurodyta, koks likimas jų laukia, aki- 
vaizdu, kad neįsisavintoje dykroje daugelį būtų ištikusi greita mirtis. Didelės 
politinės naudos galėjo duoti Ukrainos dekolektyvizacija, savo pusėn patrau- 
kiant didžiausią apmaudą jautusius Ukrainos kaimo gyventojus, tačiau vokie- 
čiai ketino išlaikyti kolektyvinę sistemą, nes ji leistų lengviau nukreipti žemės 
ūkio produkciją į pasirinktas paskyrimo vietas ir badu išmarinti milijonus 
sovietinių miesto gyventojų. Tai buvo atvirai išdėstyta 1941 m. kovo mėnesį 
užbaigtame rengti dokumente, pavadintame „Bado planas“ (11). 

Požiūrį, kokios priemonės taikytinos, Hitleris aiškiai išklojo vienoje kon- 
ferencijoje 1940 m. liepą: „Nors vokiečių tikslai bei metodai ir slėptini nuo 
pasaulio, imsimės visų būtinų priemonių - sušaudymo, trėmimo ir t. t. - ir 
niekas mums to nesutrukdys. Darbotvarkė: pirma, užkariauti; antra, valdyti; 
trečia, išnaudoti“ (12). 

Iš Rytų Europos pašalintinų žmonių kiekis stulbinantis. Lenkijoje ketin- 
ta palikti tik 15 procentų lenkų, Baltarusijoje - 25 procentus vietinių gyven- 
tojų, Ukrainoje — 35, Rusijoje - 50 procentų. Tarp paliktinų nedidelis kiekis 
turėjo būti tinkamų germanizuoti, likusiems numatyta vergo dalia. 45 mili- 
jonus Žmonių planuota deportuoti į Sibirą. Baltijos šalyse deportuoti ketinta 
50 proc. Estijos ir Latvijos gyventojų ir 85 procentus - Lietuvos, nes ši „užterš- 
ta“ istorinių ryšių su Lenkija. Ivirtinimą, jog Stalinas būtų pašalinęs ketvir- 
tadalį Baltijos šalių gyventojų, derėtų lyginti su šiomis vokiečių planuotomis 

deportacijomis. Generalplan Ost Baltijos šalis germanizuoti iš pradžių buvo 
numatyta per 25 metus, Himleris tą laiką sutrumpino iki 20 metų (13). 

Generalplan Ost turėjo būti įgyvendinamas dviem etapais. Pirmasis eta- 
pas, pavadintas Kleine Planungę („Mažasis planas“), turėjo prasidėti vos užėmus 
atitinkamą teritoriją. Antrasis etapas, arba Grosse Planung („Didysis planas“), 
po pirmojo truktų 20-30 metų. Didesnio masto trėmimus tikėtasi atlikti bū- 
tent šiuo etapu. Tačiau maistas iš „nepageidaujamų“ gyventojų būtų atimtas 
Kleine Planunę metu, o jei dėl to prasidėtų masinės mirtys iš bado, ko ir tikė- 
tasi pirmą žiemą po lauktosios vokiečių pergalės, tai tik sumažintų darbo per 
Grosse Planung. 

Vokiečių priešiškumą Baltijos šalių piliečiams verta aptarti išsamiau. 
Nuostatoms Estijos, Latvijos ir Lietuvos atžvilgiu tarpukario Vokietijoje įtaką 
darė du pagrindiniai veiksniai. Pirma, daug Pabaltijo vokiečių, kaip ir Ro- 
zenbergas, savo tėvynes paliko sunkiomis aplinkybėmis. Pabaltijo vokiečių 
ir Baltijos šalių tautinės daugumos santykiai dažnai buvo dygūs; didžiuma 
aristokratų bei žemvaldžių Latvijoje ir Estijoje buvo vokiečiai, o tų vokiečių 
bendruomenės, kaip minėta, aktyviai dalyvavo karuose dėl nepriklausomy- 
bės, mėgindamos neleisti, ypač Latvijoje, nacionalinio išsivadavimo jėgoms 
ateiti į valdžią. Pabaltijo vokiečiai ryžtingai siekė, kad bet kuri nepriklauso- 
mos Latvijos vyriausybė būtų bent artima Vokietijos bei jos interesų sąjun- 
gininkė, nes tada didieji žemvaldžiai būtų apsaugoti. Antra, tuose karuose 
dėl nepriklaušomybės dalyvavo daug vokiečių kareivių, tarnavusių Freikorps 
daliniuose. Šiems savanoriams žadėta dosniai atlyginti už jų tarnybą, taip pat 
suteikiant žemės Baltijos šalyse, bet išlaisvinimo karų pabaigoje Freikorps ka- 
riai galiausiai jau kariavo su tautinėmis vyriausybėmis, mėgindami įsteigti 
Vokietijai draugiškas marionetines valstybes, ir nedaug kas iš jų sulaukė to, 
ką laikė dosniu atlygiu. Vokiečių ilgalaikių pastangų perimti regiono kontrolę 
fone abu šie veiksniai kurstė teisės į Baltijos pajūrį kaip vokiečių žemę jausmą. 
Nacionalsocialistų rasių klasifikacijoje Pabaltijo tautos atsidūrė kažkur tarp 
vokiečių Herrenvolk ir slavų Untermensch. Būta skirtumų net tarp atskirų tau- 
tų. Estai dėl stiprių istorinių (ir todėl etninių) ryšių su suomiais bei švedais, 
kurie laikyti arijais, pranoko kitas Pabaltijo tautas, o lietuviai dėl savo istori- 
nių saitų su nekenčiamais lenkais įvertinti prasčiausiai. 

Baltijos šalių tautų patirtis sovietų okupacijos metu viešąją nuomonę, 
bent nežydų ir nerusų, pakeitė Vokietijos naudai. Daug kas puoselėjo viltis bei 
lūkesčius, jog kils Vokietijos ir Sovietų Sąjungos karas ir vokiečiai atkurs Bal- 
tijos šalių nepriklausomybę. Už tai, žinoma, teks gerokai sumokėti, tačiau di- 
džiuma estų, latvių ir lietuvių buvo taip traumuoti sovietų valdymo patirties, 
ypač deportacijų ir masinių areštų, kad buvo pasirengę tapti Vokietijos są- 
jungininkais. Tačiau 1941 m. gegužę Rozenbergas savo personalui išleido do- 
kumentą „Instrukcijos Ostlando reichskomisarui“, kuriame aiškiai pareikšta: 

kad ir kokia ateitis lauktų Baltijos šalių, regiono nepriklausomybės Vokietija 
tikrai neatkurs: 


Už Estiją, Latviją ir Weisruthenien [vakarinės ir šiaurinės Baltarusijos dalys] 
atsakingas reichskomisariatas turi siekti vokiečių protektorato ir, germani- 
zuodamas rasiniu požiūriu priimtinus elementus, atkeldamas vokiečių ko- 
lonistus ir deportuodamas nepageidaujamus elementus, paversti šį regioną 
Didžiojo vokiečių reicho dalimi (14). 


Nesitenkindami „nepageidaujamų“ tautinių elementų pašalinimu, vokiečiai 
dar pasirėmė ir savo patirtimi Lenkijoje. Mėginant sunaikinti bet kokias liku- 
sias nacionalizmo kibirkštis, deportuoti ketinta trijų šalių intelektualinį elitą. 
Rozenbergas manė, jog Latvijoje tokių asmenų teks deportuoti iki 40 tūkst. 
Nors dėl tokios politikos vokiečių hierarchijoje apskritai buvo sutariama, jos 
įgyvendinimas atrodė problemiškas. Himleris paskelbė išsamius kriterijus, 
kuriuos turėjo atitikti germanizuotini žmonės, tačiau kai kurie jo pavaldiniai 
užprotestavo atkreipdami dėmesį, kad šių kriterijų nepatenkintų nė didelė 
Vokietijos gyventojų dalis. Todėl daugelis tarnavusiųjų SS ir kitose įvairiose 
įstaigose, kurios varžėsi dėl teisės kontroliuoti okupuotąsias teritorijas, linko 
prie senovės Spartos modelio: vokiečiai atitiktų spartiečius, slavai būtų nuže- 
minti iki vergų helotų lygio ir tada atsirastų erdvės trečiai kategorijai - perioi- 
koi, laisviems Žmonėms, neturėsiantiems piliečių statuso ir tarnausiantiems 
reichui kaip ištikimi sąjungininkai, kitaip tariant, labai panašiai, kaip buvo 
numatyta pradiniuose Rozenbergo siūlymuose. Baltijos šalių tautos laiky- 
tos ypač tinkamos atlikti perioikoi vaidmenį. Rozenbergas tokį patį vaidmenį 
buvo numatęs ir ukrainiečiams, kuriuos teisingai įvertino kaip dažniausiai 
priešiškus sovietams. Tačiau Hitleris tai nesvarstydamas atmetė. Ukrainie- 
čiai — slavai, ir su jais bus elgiamasi atitinkamai. 

Viena iš problemų, kurios būtų iškilusios vokiečiams, buvo tai, kad šioms 
didingoms svajonėms įgyvendinti trūko kolonistų. Heim ins Reich politika į 
Vokietiją sugrąžino 120 tūkst. Pabaltijo vokiečių, o pridūrus dar ir etninius 
vokiečius iš kitų Europos šalių grįžusiųjų iš viso susidarė 850 tūkst. Didu- 
ma apgyvendinta vakarinėje Lenkijos dalyje: pavyzdžiui, Poznanėje vokiečių 
1939 m. pagausėjo nuo 6 tūkst. iki 93 tūkst. (15). Nepaisant tokių priemonių, 
germanizuoti Lenkijai, jau nekalbant apie didžiules teritorijas šiauriau ir ry- 
čiau, kolonistų nepakako. Tikėtasi, kad vokiečių gyventojų nuolatos daugės 
jau vien dėl abortų draudimo ir apsisaugojimo priemonių gimstamumui kon- 
troliuoti stygiaus. Puoselėtos viltys, kad kolonistų daugumą sudarys šios bū- 
simos kartos. Svarstyti ir kiti, radikalesni požiūriai. Geringas ir RSHA galva 

Reinhardas Heidrichas (Reinhard Heydrich) siūlė sunaikinti Ukrainoje visus 
vyriškos lyties gyventojus, 0 po to suteikti SS visišką laisvę apvaisinti kuo 
daugiau rasiniu atžvilgiu priimtinų moterų. 

Apžvelgti visus su operacija „Barbarosa“, vokiečių įsiveržimu į Sovietų 
Sąjungą, susijusius planus nėra šios knygos užduotis. Pagrindinės ginkluo- 
tosios pajėgos Pabaltijo zonoje buvo armijų grupė „Šiaurė“ vadovaujama 
feldmaršalo baroneto Vilhelmo fon Lėbo (Wilhelm Ritter von Leeb). Gimęs 
1876 m. Bavarijoje, fon Lėbas Boksininkų sukilimo metu tarnavo Kinijoje, Pir- 
mojo pasaulinio karo metais - ir Vakarų, ir Rytų fronte. Tarpukariu pasiliko 
Reichsvere (Reichswehr), daug prisidėjo prie Hitlerio „Aludės pučo“ numal- 
šinimo 1923 m. Dėl gerai Žinomų antinacistinių pažiūrų Hitleriui kėlė įtari- 
mų; reikalus dar pablogino ir tai, kad fon Lėbas vienintelis iš aukštų vokiečių 
karininkų prieštaravo planams sumušti Britaniją ir Prancūziją puolant per 
Belgiją. Jo nuomone, pasaulis antrąkart per vieną šimtmetį pasmerks Vokie- 
tiją už Belgijos, neutralios šalies, užpuolimą (16). Mūšio dėl Prancūzijos metu 
jo daliniams pralaužus Mažino (Maginot) liniją, buvo pakeltas feldmaršalu, 
o dabar vadovavo galingoms pajėgoms šiauriniame išsiskleidusių vokiečių 
sparne. Nors ir sukaupęs patyrimo Vakaruose, liko atsargus Žmogus ir kai 
kuriais atžvilgiais neįstengė suvokti šarvuotosios karybos ir vokiečių taktinės 
bei operatyvinės doktrinos jungties reikšmės ir to, kad abi tarp savęs labai 
gerai derėjo. 

Fon Lėbas vadovavo dviem pėstininkų armijoms ir tankų grupei - pa- 
vadinimas „tankų armija“ atsirado vėliau, „Barbarosai“ įsibėgėjus. Kairia- 
jame sparne stovėjo 18-oji armija, vadovaujama iš Prūsijos kilusio generolo 
pulkininko Georgo fon Kiuchlerio (Georg von Kūchler). Kaip ir visa jo karta, 
Kiuchleris dalyvavo Pirmajame pasauliniame kare, Freikorps sudėtyje taip pat 
kovėsi Latvijoje, kurį laiką tarnaudamas štabo karininku vokiečių vadui Pa- 
baltijo regione Riudigeriui fon der Golcui. 1940-aisiais jis 18-ąją armiją vedė 
per Nyderlandus ir į Paryžių, o dabar su savo vyrais rengėsi veržtis į Lietuvą. 
Disponavo 1-uoju korpusu, turėjusiu penkias pėstininkų divizijas, ir 26-uoju 
korpusu, turėjusiu keturias divizijas. Jam iš dešinės stovėjo 16-oji armija, ku- 
riai vadovavo Vakarų fronto Pirmajame pasauliniame kare veteranas genero- 
las Ernstas Bušas (Ernst Busch), vadovavęs šiai armijai ir per kovos veiksmus 
Belgijoje ir Prancūzijoje 1940-aisiais. Jo pajėgas sudarė 2-asis korpusas, turin- 
tis dvi divizijas, ir 10-asis korpusas, turintis penkias divizijas. 

Fon Lėbo armijų grupės smogiamoji jėga buvo generolo pulkininko Eri- 
cho Hepnerio (Erich Hoepner) 4-oji tankų grupė. Armijoje plačiai žinomas 
kaip Der alte Reiter („Senasis raitelis“), Hepneris anksti susižavėjo tankų ka- 
ryba ir 1938 m. buvo paskirtas vadovauti 16-ajam tankų korpusui. Po sėkmin- 
gų kampanijų Lenkijoje bei Prancūzijoje pakeltas generolu pulkininku. Jo 
tankų grupę sudarė du motorizuotieji korpusai ir rezerve laikyta SS divizija 

Totenkopf. 41-ajam tankų korpusui, turėjusiam dvi tankų divizijas, motorizuo- 
tąją pėstininkų diviziją ir įprastinę pėstininkų diviziją, vadovavo generolas 
Georg-Hansas Reinhartas (Georg-Hans Reinhardt), 1939 m. vedęs 4-ąją tankų 
diviziją į Varšuvą. Greta jo buvo 51-asis tankų korpusas, turėjęs vieną tankų 
diviziją, vieną motorizuotąją pėstininkų ir vieną įprastinę pėstininkų diviziją. 
Jam vadovavo Erichas fon Manšteinas (Erich von Manstein), tarpukario me- 
tais pirmasis pasiūlęs sukurti šturmo pabūklą (Sturmgeschūtz) pėstininkams 
iš arti remti, taip pat vienas iš pagrindinių sėkmingos vokiečių kampanijos 
Ardėnuose 1940-aisiais architektų. Mūšio dėl Prancūzijos metu jam buvo pa- 
tikėtas 38-asis korpusas; jo vyrai pirmutiniai pasiekė ir kirto Seną. Dabar jis 
turėjo progą pademonstruoti, ką gali nuveikti su tankų korpusu. 

Pirmosiose karo kampanijose pasaulio vaizduotę užvaldė tankų divizijos, 
tačiau didžiumą vokiečių kariuomenės tebesudarė pėstininkų divizijos, Žygia- 
vusios bei kovojusios pėsčiomis. Jų santykinis nemobilumas lyginant su motori- 
zuotomis tankų divizijomis keldavo nerimo, ir net palyginti trumpose Lenkijos 
bei Vakarų kampanijose tankų divizijos dažnai likdavo vienos, pėstininkams 
nespėjant įkandin. Atsižvelgiant į tai, tankų divizijos buvo iš dalies taip orga- 
nizuotos, kad turėtų pakankamai inžinerijos, remonto ir tiekimo dalinių, lei- 
džiančių joms ilgesnį laiką veikti be pilnutinio sąlyčio su kitomis Vermachto 
dalimis. Spartus tankų divizijų veržimasis į priekį ir dėl to pasitaikydavęs jų 
atotrūkis Vakaruose neatnešė reikšmingų nesėkmių, nors britų kontrataka, 
nukreipta prieš vokiečių šarvuotuosius smaigalius netoli Lamanšo sąsiaurio, 
ir sukėlė neramių akimirkų. Pėstininkijos negebėjimas neatsilikti nuo tankų di- 
vizijų negailestingai išryškėjo Sovietų Sąjungos platybėse. Pėstininkų diviziją 
sudarydavo trys pėstininkų pulkai, artilerijos pulkas ir po vieną žvalgybos, in- 
žinerijos ir prieštankinį batalioną. Didžiuma artilerijos buvo traukiama arkliais, 
o tai irgi ribojo mobilumą. Tankų divizija šiuo karo etapu turėdavo pėstininkų 
brigadą, kurią sudarydavo vienas ar du pėstininkų pulkai, ir dažnai motocikli- 
ninkų batalioną. Šarvuotąją dalį sudarydavo tankų brigada, paprastai apimanti 
du tankų pulkus, iš viso iki keturių tankų batalionų. Be to, divizija turėdavo po 
vieną žvalgybos, inžinerijos ir prieštankinį batalioną, taip pat artilerijos pulką 
— priešingai nei pėstininkų divizijose, didžiuma artilerijos būdavo motorizuota 
ar velkama pusiau vikšrinių šarvuočių ir sunkvežimių. Motorizuotoji pėstinin- 
kų divizija turėdavo du motorizuotuosius pėstininkų pulkus ir motociklininkų 
batalioną, artilerijos pulką ir inžinerijos bei prieštankinį batalionus. 

Vokiečių tankai skynė kelią Lenkijoje, Belgijoje ir Prancūzijoje, bet dauge- 
liu atžvilgių nusileisdavo priešo kovos mašinoms. Daugumoje tankų divizijų 
tebebuvo daug Pz.ll, pradėtų naudoti 1936 m. Šie devynias tonas sveriantys 
tankai buvo ginkluoti 20 mm patranka, o jų šarvais įgulą iš pradžių ketinta 
apsaugoti tik nuo lengvųjų pėstininkų ginklų. Vėlesnėse versijose šarvų storis 
padidintas iki 30 mm, tačiau tai tik minimaliai apsaugodavo nuo prieštankinių 

patrankų. Kiekybiniu požiūriu pagrindinis tankas „Barbarosos“ pradžioje 
buvo Pz.III, pirmasis vokiečių tankas, specialiai sukonstruotas kovai su ki- 
tais tankais. Svėrė gerokai daugiau nei Pz.II - 23 tonas. Šarvas nuo pradinių 
15 mm pastorintas iki 30 mm, bet vis dar netiko kovai su kitais tankais. Tanką 
iš pradžių galvota apginkluoti 50 mm patranka, tačiau tuo metu, kai jį imta 
eksploatuoti, Vermachto prieštankiniai batalionai naudojosi 37 mm patranko- 
mis, todėl standartizacijos sumetimais šios pritaikytos ir Pz.1II. „Barbarosos“ 
išvakarėse dauguma Pz.1I! apginkluoti 50 mm patranka, bet daug trumpesniu 
vamzdžiu nei buvo nurodęs Hitleris, o tai lėmė sviedinio mažesnį pradinį 
greitį ir menkesnį skvarbumą. Daug Pz.III važiuoklių panaudota šturmo pa- 
būklams. Sturmgeschūtz III gamintas atsiliepiant į 1935 m. Manšteino pasiū- 
lymą sukurti sunkųjį ginklą, galintį remti puolančius pėstininkus ir naikinti 
bunkerius bei kitus įtvirtinimus. Mašinos galėjo būti apginkluotos galinges- 
ne patranka nei Pz.llI, nes neturėjo bokšto, o jų batalionai funkcionavo kaip 
šarvuotoji parama pėstininkų divizijoms. 1941 m. jas aprūpino trumpavamz- 
de, nedidelio pradinio greičio 75 mm patranka, atspindinčia jų kaip paramos 
pėstininkams pirminį vaidmenį. Vėliau, kad galėtų veiksmingiau kovoti su 
tankais, jos perginkluotos didelio pradinio greičio 75 mm patrankomis. 

Sunkiausias vokiečių tankas 1941 m. buvo Pz.IV, iš pradžių sumanytas 
kaip paramos pėstininkams ginklas. Tačiau Pz.II! netinkamumas kovai su 
tankais privertė susikeisti vaidmenimis, ir mūšyje su priešo šarvuotosiomis 
pajėgomis pirmenybę imta teikti Pz.IV, o pėstininkus turėjo remti Pz.11I. Tan- 
kas Pz.IV svėrė 25 tonas, turėjo 50 mm storio priešakinius šarvus ir per savo 
ilgą gyvavimą - tai vienintelis vokiečių tankas, gamintas iki karo pabaigos, — 
buvo ginkluojamas įvairiomis patrankomis. 1941 m. didžiuma Pz.IV turėjo 
trumpą 75 mm patranką, o sviedinio nedidelis pradinis greitis ribojo jo gali- 
mybes prieštankiniame mūšyje. 

1941 m. Vermachtas karui buvo pasiruošęs gerai; beveik visi kariuomenės 
karininkai bei puskarininkiai ragavę kovos veiksmų Lenkijoje ir Vakaruose. 
Liuftvafė irgi turėjo daug patyrusių vyrų, tačiau dar nebuvo atsigavusi nuo 
nuostolių, patirtų per mūšį dėl Britanijos. O dabar, Karališkosioms oro pajė- 
goms likus nenugalėtoms Vakaruose, jos laukė dar vienas didelio masto karas 
Rytuose. Galbūt daugiausia problemų Vermachtui kėlė logistika — iš dalies dėl 
to, jog neplanuota, kad karas užsitęs. Daugeliu atžvilgių vokiečių technika už- 
sakinėta be pakankamo atsarginių dalių kiekio, galėjusio laiduoti ilgalaikes 
pastangas; pavyzdžiui, Didžiojoje Britanijoje ir Jungtinėse Valstijose būdavo 
įprasta užsakyti bent du variklius vienam lėktuvui, šitaip apsirūpinant atsar- 
giniais varikliais bei pakankamu kiekiu atsarginių dalių, o Vokietijoje tas san- 
tykis siekė apytikriai 1:4. Kovos veiksmai Prancūzijoje ir mūšis dėl Britanijos 
atsarginių dalių išteklius gerokai išsėmė, tad jei greitai nenugalės, Vermachtas 
netrukus susidurs su luošinančiais nepritekliais. 

Vadovaujantis armijų grupei „Šiaurė“ skirtais operatyviniais įsakymais, 
Hepnerio tankai turėjo judėti į priekį Tilžės-Daugpilio ašimi, 18-oji armija 
veržtis kairėje tarp Hepnerio ir Baltijos jūros, o 16-oji armija dešinėje laiduoti 
sąlytį su šiaurinėmis armijų grupės „Centras“ dalimis. Pasiekusi pradinį tiks- 
lą, 4-oji tankų grupė per Latviją bei Estiją toliau skintųsi kelią į šiaurę pro Pei- 
puso ežero pietinį krantą Pskovo link. 18-oji armija iki galo užkariautų Baltijos 
šalis. Numatyta, kad, armijų grupėms „Šiaurė“ ir „Centras“ judant viena nuo 
kitos tolstančiomis ašimis, 16-ajai armijai bus vis sunkiau išlaikyti sąlytį su 
armijų grupe „Centras“. Todėl plane reikalauta, kad armijų grupė „Centras“, 
sunaikinusi sovietų pajėgas savo kelyje, prieš pakildama galutiniam šuoliui į 
Maskvą, padėtų armijų grupėms „Šiaurė“ ir „Pietūs“, esančioms jos flanguo- 
se. Iki sovietų sostinės puolimo armijų grupė „Šiaurė“ turės pasiekti savo ga- 
lutinį tikslą - Leningradą; tai aiškiai nurodyta Hitlerio 1940 m. gruodžio 18 d. 
direktyvoje, kurioje pirmąkart išdėstyti operacijos „Barbarosa“ planai: 


Tik užbaigus puolamąsias operacijas, per kurias privalo būti užimtas Lenin- 
gradas ir Kronštatas [sovietų karo laivyno bazė prie pat Leningrado), lei- 
džiama imtis tolesnių puolamųjų operacijų siekiant užimti Maskvą, svarbų 
komunikacijos ir ginklų gamybos centrą. 


Mėginimas siekti abiejų tikslų vienu metu gali būti pateisinamas tik stebėti- 
nai spartaus Rusijos gebėjimo priešintis sumenkimo atveju (17). 


Stulbinamas vokiečių pergales karo pradžioje lėmė daugelio veiksnių deri- 
nys. Galbūt pagrindine vokiečių sėkmės priežastimi galima laikyti tai, kad 
šarvuotosios bei mechanizuotosios karybos plėtra atsitiktinai sutapo su laiku, 
kai vokiečių karinė doktrina pasiekė ypatingą savo evoliucijos - proceso, pra- 
sidėjusio po triuškinamo pralaimėjimo XIX a. pradžioje, - pakopą. Napoleo- 
nui 1806 m. netoli Jenos ir Aueršteto visiškai sumušus Prūsijos kariuomenę, 
prūsai ėmė išsamiai analizuoti, kodėl prancūzai paėmė viršų. Tokios analizės 
rezultatas buvo Prūsijos - vėliau Vokietijos - generalinio štabo atsiradimas. Ši 
institucija iškėlė idėją, vėliau pagarsėjusią Auftragstaktik pavadinimų; šį Žodį 
galbūt geriausiai versti kaip „užduotimi grįsta taktika“, nors toks pasakymas 
vokiečių kariniuose raštuose nevartojamas. Ketinta sukurti kariuomenę, ku- 
rioje vadas supažindintų pavaldinį su savo ketinimais ir skirtų pavaldiniui 
užduotį. Pavaldiniui būtų suteikta įvairių pajėgų, o jis, niekam nesikišant iš 
viršaus, pats turėtų sugalvoti išsamų planą iškeltam tikslui pasiekti. Maksi- 
maliai akcentuota pavaldinių iniciatyva interpretuoti gautus įsakymus. Kraš- 
tutiniu atveju Auftragstaktik leisdavo pavaldiniui ignoruoti skirtą užduotį, jei 


50 


veiksmais, kurių jis imasi, įgyvendinami jo vyresnybės bendrieji ketinimai. 
Vieną iš aiškiausių idėjos formuluočių pateikė Helmutas fon Moltkė (Helmuth 
von Moltke): 


Situacijos, kai karininkui tenka veikti remiantis savo požiūriu į situaciją, 
yra įvairios. Būtų klaidinga, jei jam reikėtų laukti įsakymų akimirkomis, kai 
jokių įsakymų neįmanoma duoti. Tačiau jo veiksmai našiausi, kai jis veikia 
vadovaudamasis savo vyresniojo vado ketinimu (18). 


Šios idėjos šalininkų sąjūdis pradėjo įsibėgėti po Prancūzijos ir Prūsijos karo, 
tačiau visuotinio pritarimo nesulaukė. Tiesą sakant, tie, kurie pirmenybę teikė 
tradiciškesniam vadovavimui ir valdymui, arba Normaltaktik, kaip tik ir nu- 
kaldino sąvoką Auftragstaktik, skirtą savo priešininkų principams įvardyti. Jie 
įrodinėjo, kad tik smulkmeniškai kontroliuojant visus mūšio aspektus įmano- 
ma suvaldyti ginklų didėjančio mobilumo bei šaudymo nuotolio tendenciją, 
užkirsti kelią visiškai fragmentacijai mūšio lauke. 

Auftragstaktik sulaukė palaikymo Pirmojo pasaulinio karo metais, ir 
1918-aisiais, kai vokiečiai surengė savo paskutinį puolimą Vakarų fronte, ji 
jau buvo tapusi kone privaloma visoms vokiečių operacijoms. Vokiečių ka- 
rininkams ir net puskarininkiams sąveikauti su kitomis kariuomenės rūši- 
mis tapo kasdienybe - todėl vokiečių vadams Antrajame pasauliniame kare 
dažnai tekdavo darbuotis išvien su pėstininkija, artilerija ir šarvuotosiomis 
pajėgomis. Tai lėmė mokėjimą puikiai naudotis visais ad hoc kovos grupių, 
sudaromų užduotims atlikti, dėmenimis. 

Norint, kad Auftragstaktik būtų veiksminga bei sėkminga, reikėdavo su- 
derinti kelis veiksnius. Pirma, visi vadovavimo struktūros nariai turėjo su- 
vokti jos prigimtį ir aukštesniosios vyresnybės bendrojo ketinimo svarbą, o 
ne žemesnio rango užduotis; užduotys tėra priemonė tikslui pasiekti, jos gali 
būti keičiamos arba jų apskritai atsisakoma, jei atsiranda geresnių priemonių 
tikslui pasiekti. Antra, tie, kuriems patikima tokia taktinė ir operatyvinė lais- 
vė, turi būti įgudę ir iniciatyvūs, kad gebėtų veiksmingai reaguoti į kintančias 
aplinkybes ir įveikti netikėtas kliūtis ar išnaudoti bet kokias netikėtai atsivė- 
rusias galimybes. Trečia, vadą supanti išplėstinė vadovavimo struktūra - likęs 
štabo personalas - turi gebėti lanksčiai organizuoti logistiką ir kitus dalykus, 
leisdama jam sutelkti dėmesį į įvykius mūšio lauke. Galiausiai, siekiant lai- 
duoti veiksmingą funkcionavimą patyrus aukų ar susidūrus su kokiu nors 
kitokiu sutrikdymu, kiekvienam vadui būdavo privalu mokėti veikti dviem 
lygiais aukščiau savo dabartinių pareigų bei suprasti tikslus, atitinkančius 
tuos aukštesnius lygius. 

Mechanizuotoji karyba, ypač tankų divizijų pavidalu, atsirado tuo metu, 
kai vokiečių generalinis štabas buvo ypač gerai įvaldęs Auftragstaktik. Tankų 
divizija, apimanti tankus, artileriją, pėstininkus, kovinius inžinierius ir atsi- 
davusias tiekimo kolonas, daugeliu atžvilgių buvo idealus įrankis tokiam vei- 
kimo būdui praktikuoti. Iki „Barbarosos“ daugelis vokiečių karininkų - nors, 
kaip paaiškės, ne visi — turėjo užtektinai laiko ir progų suvokti naujas galimy- 
bes, kurių teikė tokios divizijos, derinant jų veiklą su Vermachte vyravusia 
operatyvine doktrina. 

Generaliniame plane „Rytai“ (Generalplan Ost) pirmąjį etapą, Kleine Pla- 
nung, reikalauta įgyvendinti įkandin puolančių armijų. Iš dalies dėl to, iš 
dalies siekdama laiduoti spartų tvarkos įtvirtinimą SS atgaivino kelias Ein- 
satzgruppen („vykdymo grupes“), seksiančias įkandin Vermachto trijų armijų 
grupių. Tokių dalinių pirmtakė buvo Reinharto Heidricho Einsatzkommando, 
per Austrijos prijungimą 1938 m. užėmusi šios šalies vyriausybės pastatus. 
Pačios Einsatzgruppen pirmąkart suformuotos rengiantis įsiveržti į Čekoslo- 
vakiją. Nors dėl Miuncheno sutarties invazija laikinai atpuolė, Einsatzgruppen 
vėliau vėl panaudotos Čekoslovakijos vyriausybės patalpoms bei dokumen- 
tams užgrobti, taip pat padėjo sulaikyti Čekoslovakijos vyriausybės pareigū- 
nus šiems nespėjus nepastebėtiems pasprukti. Rengiantis įsiveržti į Lenkiją, 
Heidrichas dar kartą prikėlė savo Einsatzgruppen, bet šį sykį jų tikslai buvo 
daug platesni. Jiems leista naikinti visus Vokietijai priešiškus asmenis. Vado- 
vaudamosi specialiu „nepageidaujamų“ lenkų sąrašu, jos ieškodavo bei žudy- 
davo lenkų inteligentus, dvasininkus ir kitus asmenis, kuriuos buvo galima 
laikyti bendruomenių vadovais, taip pat visus, kurie užsitraukdavo jų pyktį. 
Vermachtas dažnai protestuodavo dėl tokių veiksmų, nes baiminosi, kad nu- 
kentės jo reputacija (19). 

Iki 1939 m. spalio pabaigos aštuonios Einsatzgruppen nužudė apie 20 
tūkst. lenkų. 1940 m. grupės trumpai veikė Vakarų Europoje, kur vėl grįžo 
prie savo pradinio vaidmens užimti vyriausybines patalpas, o rengiantis 
„Barbarosai“ buvo dar kartą atgaivintos. 1941 m. gegužę lankydamasis Vo- 
kietijos pasienio policijos mokykloje, kur vyko Einsatzgruppen vadovų mo- 
kymai, Heidrichas aiškiai nurodė, kad grupės turės žudyti žydus (20). Len- 
kijos kampanijos metu pasitaikiusiai trinčiai išvengti Heidrichas 1941 m. 
balandžio 28 d. susitiko su Vermachto vyriausiuoju intendantu generolu 
Eduardu Vagneriu (Eduard Wagner) bei su juo sutarė, kaip veiks Einsatz- 
gruppen. Vadovaudamasis šiuo susitarimu, Vokietijos sausumos kariuome- 
nės vadas feldmaršalas Valteris fon Brauchičas (Walther von Brauchitsch) 
visiems armijų vadams išleido įsakymą jų daliniams užimtose teritorijose 
sudarinėti žydų sąrašus bei tuos sąrašus perduoti Einsatzgruppen. Nors įsa- 
kyme tiksliai nepasakyta, ką su tais sąrašais veiks Einsatzgruppen, vadams 
dėl to abejonių nekilo. 

Heidrichas turėjo žinoti apie priešiškumą, tvyrantį tarp latvių bei lietu- 
vių ir Latvijos bei Lietuvos žydų, - jau vien dėlto, kad vokiečių žvalgyba tiks- 
liai pranešinėjo apie stiprėjantį antisemitizmą sovietams šias šalis okupavus. 
Todėl savo pavaldiniams patarė šia aplinkybe pasinaudoti: „Naujose okupuo- 
tose teritorijose nesiimti jokių priemonių prasidėjusiems antibolševikinių ar 
antižydiškų elementų valymams stabdyti. Priešingai, tokius veiksmus slapta 
skatinti“ (21). 

Einsatzgruppe A, priskirta armijų grupei „Šiaurė“, „Barbarosos“ išvakarė- 
se pradėjo telktis Gumbinėje, Rytprūsiuose. Jai vadovavo Francas Valteris Šta- 
lekeris (Franz Walter Stahlecker), teisininkas, pasiekęs aukštos padėties sau- 
gumo tarnyboje (Sicherheitsdienst, SD). Jo dalinį sudarė dvi Sonderkommando ir 
penkios Einsatzkommando, kiekviena atsakinga už skirtingą fronto sekciją. 

Priešais Vermachtą stovėjo Raudonoji armija, iki galo dar neatsigavusi 
nuo baisių ketvirtojo dešimtmečio valymų. Tų valymų mastas buvo milžiniš- 
kas, Raudonoji armija neteko per 30 tūkst. karininkų, daugelio savo geriausių 
vadų. Palikti arba visiškai nepatyrę karininkai, arba laikyti politiškai priim- 
tinais, arba vienu metu tokie ir anokie. Po valymų kariuomenėje įvesta daug 
griežtesnė politinė kontrolė: visų lygmenų daliniams priskirti komisarai, 
pajutę, kad įsakymai neatitinka politinės doktrinos, kišdavosi į mokymus ir 
valdymą. 

Privertęs Baltijos valstybes priimti abipusės pagalbos sutartis, Stalinas 
1939 m. žvilgsnį nukreipė į Suomiją, valstybę, apie kurią irgi kalbama Molo- 
tovo-Ribentropo pakto slaptuosiuose protokoluose. Jau 1938 m. Sovietų Sąjun- 
ga ėmė stumti į šalį suomiškąją neutralumo sampratą įspėdama suomius, jog 
karo tarp Sovietų Sąjungos ir Vokietijos atveju Raudonoji armija gali panorėti 
kirsti Suomijos teritoriją. Tam reikalui palengvinti Suomijai pasiūlyta perleis- 
ti ar išnuomoti kelias savo salas jūrinėse Leningrado prieigose. Suomiai, irgi 
su Rusija kariavę dėl nepriklausomybės ir tą karą padedami vokiečių laimė- 
ję, atsisakė. 1939 m. Suomija, pastebėjusi nuolatinį sovietinių dalinių telkimą 
pasienyje, prisidengdama nuolatinėmis pratybomis dėl visa ko pradėjo mo- 
bilizuoti rezervą. Spalio pradžioje Maskva pareikalavo Helsinkio užleisti jai 
kelias salas Baltijos jūroje ir žemyninės teritorijos dalį netoli Leningrado. Po 
ilgų debatų suomiai ultimatumą atmetė. Lapkričio 26 d. vieną sovietų pasie- 
nio postą apšaudė artilerija; vėliau įrodyta, kad sviedinius sąmoningai pa- 
leido NKVD dalinys, bet sovietų valdžia apkaltino suomius ir pareikalavo, 
kad jie pasitrauktų iš pasienio zonos (22). Mėnesio pabaigoje Raudonoji armija 
įsiveržė į Suomiją. 

Žiemos kare Raudonąją armiją ištiko stulbinama nesėkmė. Artimas Stalino 
sąjungininkas ir Sovietų Sąjungos gynybos liaudies komisaras Klimentas Vo- 
rošilovas prognozavo greitą pergalę, bet sovietų lūkesčius griovė keli veiksniai. 
Teritorija buvo labai palanki gynybai, operacija suplanuota nekompetentingai 

ir netikusiai, paremta pernelyg optimistinėmis greitos sėkmės prielaidomis. 
Ryžtingiems ir įgudusiems suomių gynėjams darant Raudonajai armijai siau- 
bingus nuostolius, visu ryškumu atsiskleidė išvalyto karininkų korpuso silp- 
nybės. Po 105 dienų sovietai pagaliau įveikė suomius ir primetė jiems sutartį, 
bet ligi tol neteko per 320 tūkst. karių; suomiai - maždaug 70 tūkst. 

Raudonosios armijos pasirodymui įvertinti buvo sušaukta Aukščiausioji 
karo taryba. Semionas Konstantinovičius Timošenka, Stalino nusiųstas į Le- 
ningradą perimti Žiemos karo kontrolės ir sėkmingai jį užbaigti, pasiūlė imtis 
plataus masto reformos, apimančios tokias įvairias kategorijas, kaip apranga, 
radijo įranga ir veikimo taktika. Tačiau 1941 m. vasarą daugelis pasiūlymų dar 
nebuvo įgyvendinti, o kiti sušvelninti siekiant išlaikyti politinę kariuomenės 
kontrolę. Raudonoji armija didžiausių išbandymų atnešiantį karą pradės pras- 
tai pasirengusi. 

Sovietų šarvuotosios pajėgos buvo sujungtos į mechanizuotuosius kor- 
pusus, pirmąkart atsiradusius 1940 m. pabaigoje. Kiekvienas korpusas turėjo 
dvi tankų divizijas ir vieną motorizuotąją, iš viso apie 36 tūkst. vyrų ir apie 
1000 tankų (23). Raudonosios armijos šaulių diviziją sudarydavo trys pėsti- 
ninkų, du artilerijos pulkai ir lengvasis tankų batalionas su 16 tankų. Nors 
divizijos galia popieriuje viršydavo 14 tūkst., didžiuma divizijų teturėdavo 
po 8—10 tūkst. karių ir dažnai jokios paramos tankais bei artilerija. Kiekvieną 
sovietų armiją turėjo sudaryti vienas mechanizuotasis korpusas, trys pėsti- 
ninkų korpusai, kiekvienas po dvi ar tris pėstininkų divizijas, ir papildomi 
artilerijos bei prieštankiniai daliniai, tačiau, kaip ir žemesnio lygmens dali- 
niai, didžiuma armijų stokojo ir karių, ir technikos. 

Raudonosios armijos technikos kokybė buvo labai nevienoda. 1930 m. 
sovietų delegacija Didžiojoje Britanijoje aplankė Vickers gamyklą ir užsakė ne- 
didelį kiekį Vickers Mk.E tankų bei įsigijo licenciją gaminti juos Rusijoje. Šešių 
tonų tankas buvo išplėtotas į T-26, kurio per keletą metų pagaminta daugiau 
nei 10 tūkst. vienetų. Jo pradinė ginkluotė - kulkosvaidžiai dviejuose bokš- 
tuose, sukonstruotuose taip, kad, prasiveržus pro priešo linijas, būtų galima 
šaudyti abiem kryptimis, - vėliau patobulinta iki vienos 45 mm patrankos, o 
ilgainiui pastorėjo šarvai, padidėjo tanko svoris. Kaip ir vokiečių Pz.1I, 1941 m. 
jis jau buvo atgyvenęs, stokojantis apsaugos ir ugnies galios, bet sovietų šar- 
vuotosiose pajėgose sudarė didelę dalį. 

Kaip ir visos trečiojo dešimtmečio kariuomenės, Raudonoji armija irgi 
laikėsi perskyros tarp pralaužos tankų, turėjusių pralaužti priešo fronto lini- 
ją, ir lengvesnių bei greitesnių kavalerijos tankų pralaužai išnaudoti. BT-7 svė- 
rė 14 tonų ir turėjo 45 mm patranką, o jo pagaminta tikriausiai 5000 vienetų. 
Dėl plono šarvo - storiausioje vietoje tik 22 mm -jis buvo pažeidžiamas priešo 
ugniai, o daug tokių kovos mašinų, sudėtingesnių už T-26, „Barbarosos“ pra- 
džioje negalėjo pajudėti dėl atsarginių dalių stygiaus. 

T-26 paprastai laikytas per lengvu būti veiksmingu pralaužos tanku, to- 
dėl buvo sukurti keli didesnių tankų prototipai. Tris prototipus išbandžius 
Žiemos karo mūšiuose, kaip geriausias atsirinktas KV tankas, pavadintas Kli- 
mento Vorošilovo vardu. jo gaminta du variantai - 45 tonų KV-1 su 76 mm 
patranka ir (mažesniais kiekiais) 53 tonų KV-2, didžiuliame plokščiašoniame 
bokšte turėjęs 152 mm haubicą. Svėrė daugiau už bet kurį vokiečių tanką, o jo 
šarvas - kai kur 70 mm storio - darė jį kone nepažeidžiamą vokiečių prieštan- 
kiniams ginklams. Tačiau nors ir išsiskyrė geru mobilumu bekelėje, tankų įgu- 
los jo nemėgo. Kovos patalpa sukonstruota prastai, naudotis pavarų dėže itin 
sunku - vairuotojas dažnai būdavo priverstas trinktelėti per ją plaktuku (24). 
Tanko svoris neleisdavo pasinaudoti daugeliu tiltų Sovietų Sąjungoje, brangiai 
kainuodavo jį pagaminti, sunku būdavo prižiūrėti. Vis dėlto Raudonosios ar- 
mijos daliniai Baltijos šalyse šių grėsmingų tankų turėjo kelis šimtus. 

Garsiausias sovietų tankas Antrojo pasaulinio karo metais buvo T-34. Iš 
pradžių sovietų konstruktoriai siekė sukonstruoti naują kavalerijos tanką, ga- 
lėjusį pakeisti BT-7, tačiau jo konstruktorius Michailas Koškinas koncepciją iš- 
plėtojo į tai, kas tapo T-34. Sveriantis 26 tonas ir aprūpintas galingu dyzeliniu 
varikliu, T-34 manevringumu pranoko bet kurį kitą tų dienų sovietų tanką, o 
jo galinga 76 mm patranka - tokia pati, kaip sudėtingesniame, sunkesniame 
ir brangesniame KV-1, - galėjo pramušti bet kurį vokiečių šarvą. Naujoviški 
nuožulnūs šarvai teikė puikią apsaugą, be to, vokiečių invazijos pradžioje 
šių tankų turėta gana daug, tačiau kaip ir daugelis sovietų ginklų nemažai 
T-34 neveikė dėl mechaninių gedimų ir atsarginių dalių stygiaus. Didžiuma 
sovietų tankų neturėdavo radijo —- radijo aparatas būdavo tik vado mašino- 
je ryšiui su vyresnybe palaikyti, bet netgi tie aparatai dažnai gesdavo. Tarp 
dalinio vado ir jo pavaldinių tankų bendrauta vėliavėlėmis, mosuojant jomis 
iš bokšto - labai nepraktiškas dalykas intensyviame mūšyje, nes pavaldiniai 
kituose tankuose dažnai būdavo per daug užsiėmę, kad stebėtų vėliavėlėmis 
duodamas komandas iš vado tanko. Tad mūšiui prasidėjus vadai ir paval- 
diniai beveik nekomunikuodavo, todėl tankais naudotasi labai nelanksčiai: 
negalėdamos palaikyti ryšio su savo vadais, sovietų tankų įgulos praktiškai 
neturėdavo kito pasirinkimo, kaip tik laikytis išankstinio kovos plano, net jei 
pasidarydavo akivaizdu, kad jo įgyvendinti nepavyks. 

Raudonosios armijos oro pajėgos, bent popieriuje, atrodė grėsminga jėga, 
turėjo 19 tūkst. kovos lėktuvų. Nors didelę jų dalį sudarė senstantys ar jau atgy- 
venę modeliai, kelios eskadrilės skraidė naujesniais lėktuvais - MiG 3ir Il 2. Ta- 
čiau oro dalinius kamavo tos pačios problemos kaip ir kitas sovietų karo mašinos 
rūšis. Pirma, atsarginių dalių stygius kovos lėktuvų kiekį sumažino 15 procentų. 
Antra, daugelis pilotų savo lėktuvais, ypač naujesnių modelių, buvo skraidę la- 
bai nedaug valandų - mokyta trumpai, nes bijota avarijų, dėl kurių vadovaujan- 
tys karininkai galėjo būti apkaltinti sabotažu. Trečia, taktinės doktrinos rėmėsi 

atgyvenusiomis trečiojo dešimtmečio pradžios koncepcijomis apie masinį oro 
galios naudojimą. Net jei tokių koncepcijų dar ir nebūtų sugriovęs, pavyzdžiui, 
mūšis dėl Britanijos, sovietai tokiam masiniam panaudojimui stokojo pafrontės 
aerodromų. Dėl šios priežasties nedideli aerodromai buvo prigrūsti lėktuvų, ga- 
linčių tapti lengvais taikiniais, jei Liuftvafė atakuotų pirma (25). 

Baltijos šalyse išdėstytos pajėgos sudarė Pabaltijo ypatingąją karinę apy- 
gardą, pirmąją Leningrado gynybos liniją. Fiodoro Izidorovičiaus Kuznecovo 
vadovaujama Pabaltijo apygarda tikriausiai buvo silpniausia iš trijų karinių 
apygardų palei sieną. Ji apėmė generolo leitenanto Piotro Petrovičiaus Sobeni- 
kovo 8-ąją armiją Vakarų Lietuvoje, generolo leitenanto Vasilijaus Ivanovičiaus 
Morozovo 11-ąją armiją rytuose ir 3-iąjį bei 12-ąjį mechanizuotuosius korpu- 
sus. Rezerve Kuznecovas turėjo generolo majoro Nikolajaus Erastovičiaus Ber- 
zarino vadovaujamą 27-ąją armiją. Šių pajėgų kiekis buvo įspūdingas - beveik 
370 tūkst. karių ir per 1500 tankų; tuo tarpu armijų grupė „Šiaurė“ turėjo 655 
tūkst. karių ir beveik 1400 tankų. Kaip ir visose sovietų šarvuotosiose pajėgose, 
daug tankų Kuznecovo mechanizuotuosiuose korpusuose neveikė dėl atsar- 
ginių dalių trūkumo. Tuo tarpu Vermachtas, nors irgi kamuojamas logistinių 
problemų, kampaniją bent jau pradės veikiant visiems armijų grupės „Šiaurė“ 
tankams. Visa tai, įskaitant ir prastą personalo parengimo lygį beveik visoje 
Raudonojoje armijoje, reiškė, kad vokiečiai turi didelį pranašumą. 

Sovietų galimo karo su Vokietija planai egzistavo jau keletą metų. Šiaurė- 
je pirmiausia rūpėjo Leningrado, laikyto masinės sovietų pajėgų mobilizacijos 
centru, gynyba. Miestą nuo ankstyvo puolimo apsaugoti stengsis ir Kuzneco- 
vo ypatingoji karinė apygarda, ir Leningrado karinė apygarda. Tikėtasi, kad 
Kuznecovo pajėgos bet kokį puolimą sustabdys tarp sienos ir Dauguvos upės, 
o generolo Markiano Michailovičiaus Popovo Leningrado karinė apygarda 
atrems bet kokį suomių įsiveržimą. Pasiekusios šiuos pradinius tikslus, abi 
apygardos dės pastangas įgyti pranašumą ore ir bus pasirengusios dalyvauti 
iš centro vadovaujamuose kontrpuolimuose (26). Plane daryta prielaida, kad 
karui pasiruošti Vermachtui prireiks bent penkiolikos dienų, o Sovietų Sąjun- 
ga tuos pasirengimo veiksmus pastebės. Tačiau tikrovė buvo tokia, kad sovie- 
tų vadovybę, nors ir gavusią įspėjimų iš įvairių šaltinių, „Barbarosos“ pradžia 
užklupo visiškai netikėtai. Kuznecovo vietiniuose planuose buvo numatyta 
jo dalinius per tas penkiolika dienų perkelti prie sienos - diduma divizijų 
pasienyje laikė tik po vieną pulką, o likusį personalą - taikos meto gyvenimo 
sąlygomis toliau užnugaryje. Prasidėjus karo veiksmams, Kuznecovas savo 
dviem mechanizuotaisiais korpusais ketino greitu bei ryžtingu šarvuotųjų 
pajėgų kontrsmūgiu sutriuškinti ir sunaikinti puolančius vokiečių smaigalius. 
Atrodo, kad niekam iš sovietų vadovybės nešovė į galvą mintis, kad jie gali 
ir neturėti tų brangių penkiolikos dienų pasiruošti karui. Kad ir kaip būtų, 
šaudmenų, kuro ir atsarginių dalių trūkumo per tokį trumpą laiką vis tiek 

nebūtų buvę įmanoma pašalinti. Raudonoji armija į desperatiškas grumtynes 
dėl išgyvenimo įsitrauks kamuojama didelių kliuvinių. 

Sovietų operatyvinė doktrina 1941 m. buvo sujaukta. Tarpukario metais 
tokie toliaregiai karininkai kaip Michailas Tuchačevskis suvokė, kad plataus 
masto modernus karas neleidžia laikytis tradiciškesnio požiūrio, kai siekiama 
vieno lemiamo mūšio: 


Kadangi dabartiniais laikais, ištįsus frontams, neįmanoma priešo kariuome- 
nės sunaikinti vienu smūgiu, esame priversti mėginti tai daryti laipsniškai 
operacijomis, pareikalaujančiomis iš priešo daugiau nuostolių nei iš mūsų... 
Vadinasi, lemiamą mūšį, trumpesniuose frontuose kariavusių praeities ka- 
riuomenių kovos formą, turi pakeisti naikinamosios operacijos, vykdomos re- 
miantis loginiais principais ir vienijamos nepertraukiamo persekiojimo (27). 


Sovietų doktrinai plėtojantis - dažnai smarkiai priešinantis tradiciškesnes 
nuostatas puoselėjantiems aukštiems karininkams — Tuchačevskio mintys 
apie kovą bei priešo jėgų sekinimą buvo sujungtos su giliųjų operacijų kon- 
cepcija, iškelta bei išsamiai išdėstyta tokių jo amžininkų, kaip Georgijus Iser- 
sonas ir Vladimiras Triandafilovas, reikalavusių pusiau savarankiškų dali- 
nių, gebančių ardyti priešo tiekimo bei vadovavimo linijas ir taip pakirsti bei 
sukaustyti priešą visoje jo veikimo zonoje. 

Smarkiai įsitraukęs į Raudonosios armijos pertvarkymą ketvirtojo de- 
šimtmečio pabaigoje, Tuchačevskis, toli pralenkdamas savo amžininkus, kūrė 
oro desanto dalinius, aprūpintus lengvąja šarvuotąja technika bei artilerija. 
Jis buvo tiesmukas įvairių ginklų jungtinių dalinių šalininkas, o jo vadovau- 
jantis vaidmuo modernizuojant Raudonąją armiją 1935 m. pelnė jam maršalo 
laipsnį. 1936 m. savo pažiūras jis įformino statute Vremenyj polevoj ustav RKKA 
(„Raudonosios armijos laikinasis lauko tarnybos statutas“). Dėl šio dokumen- 
to jam dažnai priskiriama Isersono ir Triandafilovo pirmąkart suformuluotos 
bei išplėtotos „giliųjų operacijų“ teorijos, kurią jis mėgino įtraukti į būsimąją 
Raudonosios armijos doktriną, autorystė. Vis dėlto jis aiškiai ir pats buvo apie 
tai galvojęs, kaip liudija jo 1924 m. parašytos eilutės: 


Gilusis mūšis - tai yra priešo taktinio išsidėstymo ardymas vienu metu visu 
gilumu - iš tankų reikalauja dviejų dalykų. Viena vertus, jie turi padėti pės- 
tininkams pulti bei juos lydėti; antra vertus, įsiskverbti į priešo užnugarį, 
kad sugriautų jo tvarką ir jo pagrindines pajėgas atkirstų nuo pagrindinių 
rezervų. Tokiu giliu tankų įsiskverbimu priešo užnugaryje turi būti sukurta 

kliūtis, į kurią jis būtų stumiamas ir į kurią jo pagrindinės pajėgos būtų su- 
trinamos. Sykiu tokiu prasiveržimu turėtų būti sunaikinta priešo artilerija, 
perkirstos komunikacijos ir užgrobtos vadavietės (28). 


Nors jo kaip novatoriško karo teoretiko reputaciją pakėlė pasinaudojimas kitų 
asmenų idėjomis, abejonių dėl jo revoliucingų pažiūrų nekyla; tai rodo ir jo 
1931 m. pastabos apie oro karybos plėtojimąsi: 


Šiuolaikinės technologijos pasiekimai, apimantys ir lėktuvo savaiminę stabi- 
lizaciją ore, atveria naujas galimybes vykdyti plačios apimties oro operacijas 
net prastomis oro sąlygomis. Savaiminių stabilizatorių, televizijos ir infra- 
raudonųjų spindulių įrangos sujungimas netrukus leis vykdyti sudėtingas 
operacijas nepaisant rūko ar debesų (29). 


Tuchačevskis ne tik suprato procesus, keičiančius karo mašinerijos kiekvieno 
dėmens - aviacijos, artilerijos, tankų, pėstininkų ginklų ir t. t. - prigimtį, bet 
ir suvokė šių visų skirtingų ginklų sąveikos svarbą siekiant jų didesnio veiks- 
mingumo. Tokia sąveika - įrodinėjo jis - iš karininkų reikalausianti mąstyse- 
nos, panašios į vokiečių Auftragstaktik reikalavimus: 


Mūšyje geriausių rezultatų bus pasiekta tada, kai visi vadai nuo aukščiausio 
iki žemiausio bus ugdomi drąsiai imtis iniciatyvos. Asmeninė iniciatyva yra le- 
miamos svarbos. Siekdamas tinkamos kontrolės, aukštesnio rango vadas priva- 
lo: aiškiai ir glaustai nurodyti užduotis; tinkamai pasirinkti puolimo kryptį 
ir laiku sutelkti pakankamai stiprias pajėgas tikslui pasiekti; pasirūpinti, kad 
daliniai tinkamai bendradarbiautų ir būtų rodoma kuo daugiau asmeninės 
iniciatyvos; remti ir išnaudoti sėkmę bet kuriame fronto taške (30). 


Deja, Tuchačevskis tapo viena pirmųjų Stalino pradėto Raudonosios armijos 
valymo aukų. Suimtas 1937 m., žiauriai tardomas prisipažino dirbęs išvien 
su vokiečių šnipais. Kelta mintis, kad lankydamasis 1936 m. Vakaruose, jis iš 
tiesų buvo susitikęs su antistalinistinėmis grupėmis, bet atrodo, jog iš tikrųjų 
buvo aukšto lygio sąmokslo auka. Stalinas troško išvalyti Raudonąją armi- 
ją, kurią laikė vienintele jį nuversti gebančia institucija, todėl vienas NKVD 
dirbantis agentas perdavė vokiečiams suklastotus dokumentus, duodančius 
suprasti, kad Tuchačevskis rezga sąmokslą prieš Staliną. Vokiečiai gavo progą 


58 


sukompromituoti toliaregį bei galingą aukštą sovietų karininką ir suklastojo 
papildomų dokumentų, metančių šešėlį ant Tuchačevskio (31). Nuteistam už 
tėvynės išdavystę, mirties bausmė jam įvykdyta 1937 m. birželio 11 d., nepra- 
slinkus nė trims savaitėms nuo jo arešto. 

Po Tuchačevskio mirties prasidėję plataus masto valymai faktiškai sugrio- 
vė bet kokią galimybę sovietų karo vadams rodyti asmeninę iniciatyvą, taip 
aukštinamą „Raudonosios armijos laikinajame lauko tarnybos statute“. Inicia- 
tyva bet kuriam sovietų karininkui tapo pavojingu dalyku ir buvo pakeista 
nelanksčia nuostata laikytis įsakymų iš viršaus. Todėl Raudonoji armija į vokie- 
čių šturmą atsakys nelanksčiai, visų lygmenų daliniams stengiantis įvykdyti 
įsakymus, kuriuos spartus vokiečių puolimas pavers beprasmiais. Raudonajai 
armijai prireiks kelerių metų iš naujo suvokti, kaip svarbu savo karininkams 
suteikti laisvę improvizuoti bei rodyti iniciatyvą. | 

Dar viena kliūtimi tapo netikęs Ispanijos pilietinio karo ir Žiemos karo su 
Suomija pamokų supratimas. Šie konfliktai privertė suabejoti didelių mechani- 
zuotųjų dalinių verte, todėl sovietų šarvuotosios pajėgos iš didelių tankų kor- 
pusų pertvarkytos į mažesnes divizijas. 1941 m. šios naujos divizijos buvo aiš- 
kiai per silpnos, kad galėtų atsilaikyti prieš lygiavertes vokiškąsias priešininkes. 
Vokiečių sėkmių 1939-aisiais bei 1940-aisiais akivaizdoje buvo mėginama grįžti 
prie senosios tvarkos, bet „Barbarosos“ pradžioje tai nebuvo iki galo įgyvendin- 
ta. Timošenka tikėjosi, kad procesą pavyks užbaigti iki 1942 m. vidurio (32). 

Karas tikriausiai buvo neišvengiamas. Hitleris aiškiai ketino pulti Sovietų 
Sąjungą, rengtis tam pradėjo likus metams iki karo veiksmų pradžios. Pirmus 
kelis mėnesius Molotovo-Ribentropo paktas, bent politiniu lygmeniu, veikė ge- 
rai. Maskva nurodė Europos komunistų partijoms priešintis karui, išvadinda- 
ma britus ir prancūzus kapitalistais reakcionieriais. Prekybos susitarimai leido 
Vokietijai išvengti neigiamų pasekmių dėl britų pastangų primesti blokadą. Bet 
1940 m. vasarą pasirodė įtampos ženklų. Nepaisydami aiškaus pasidalijimo įta- 
kos sferomis slaptuosiuose protokoluose, vokiečiai sunerimo dėl sovietų veiks- 
mų prieš Suomiją ir Baltijos valstybes, o Sovietų Sąjunga ėmė vis labiau netekti 
kantrybės dėl Vokietijos negebėjimo nevėluojant atsiskaityti už grūdus bei ža- 
liavas. Kritus Prancūzijai, Stalinas pajuto, kad karas su Vokietija gali prasidėti 
anksčiau nei tikėtasi ir, sveikindamas Šulenburgą su Vokietijos pergale, sunkiai 
išlaikė išorinį mandagumą. Kartą pasiskundė Molotovui: „Nejau jie negalėjo 
pasipriešinti? Dabar Hitleris ruošiasi ištaškyti smegenis mums!“ (33) 

Tačiau tolesnis Britanijos priešinimasis, regis, Staliną nuramino, kad Hit- 
leris bent jau kurį laiką liks užsiėmęs Vakaruose, ir įtampa trumpam atslūgo. 
1940 m. lapkritį Molotovas atvyko į Berlyną derėtis dėl teritorijų, keliančių 
trintį tarp abiejų valstybių, - dėl Suomijos ir Balkanų. Molotovui stengiantis 
išgauti, kokie vokiečių ketinimai Rumunijoje bei Bulgarijoje, šie išsisukinė- 
jo. Apsilankymo metu prasidėjo oro antskrydis prieš Berlyną. Ribentropas 

mėgino įtikinti Molotovą, kad britai pribaigti. „Jei taip, - paklausė Moloto- 
vas, — tai kodėl dabar esame slėptuvėje ir kieno bombos ten krinta?“ (34) 

Molotovo atkaklus zondavimas dėl Balkanų Berlyne galbūt ir nulėmė ga- 
lutinį apsisprendimą. Hitleris 1940 m. gruodžio 18 d. pasirašė direktyvą, kuria 
pavedė išsamiai planuoti operaciją „Barbarosa“. Staliną jo šnipai apie tai in- 
formavo greičiau nei per dvi savaites. Nors Sovietų Sąjungos vadovą Žinia pa- 
skatino imtis perginklavimo programos, jis liko kupinas prieštaringų jausmų, 
svyruojantis tarp vokiečių baimės ir atkaklaus įsitikinimo, kad karo artimiau- 
siu metu nebus. Georgijui Žukovui, karo metu tapsiančiam didžiausiu sovietų 
generolu, kartą mėginant atkreipti dėmesį į vokiečių pajėgų telkimą Lenkijoje, 
Stalinas atkirto, kad vokiečiai patikinę, jog tai tik pratybos. Dėl sovietų ir britų 
veiksmų žlugus provokiškam režimui Jugoslavijoje, Hitleris, užuot rizikavęs 
palikti užnugaryje potencialiai priešišką Jugoslaviją, atidėjo „Barbarosą“ ir pa- 
siuntė savo karius į šią Balkanų šalį. Stalino nusivylimui, Jugoslavija krito ma- 
žiau nei per dvi savaites. Atokvėpis nuo įsiveržimo grėsmės truko neilgai. 

1941-ųjų tėkmėje artimų karo veiksmų ženklai tapo visiems regimi. Stali- 
no nelaimei, koją jam kišo jo paties ankstesnė politika. NKVD užsienio reika- 
lų skyriaus galva Vsevolodas Merkulovas ir karinės žvalgybos vadas Filipas 
Golikovas puikiai suvokė, kad savo postuose yra tik todėl, kad jų pirmtakus 
nugalabijo Stalinas. Todėl iš paskutiniųjų stengėsi neužsitraukti Stalino pyk- 
čio ir pasirūpindavo, kad Stalinas išgirstų tai, ką, jų manymu, norėjo išgirs- 
ti. Vokietijos ambasadorius Maskvoje Šulenburgas, nusistatęs prieš vokiečių 
invaziją į Sovietų Sąjungą, mėgino apie tai užsiminti Dekanozovui, sovietų 
einančiam sovietų ambasadoriaus pareigas Berlyne. Dekanozovas apie savo 
pokalbį pranešė Stalinui, tačiau šis neteikė tam reikšmės pareikšdamas, kad 
vokiečių dezinformacija jau pasiekė net viršutinius diplomatinius sluoksnius. 
Galiausiai gegužės 12 d. Stalinas sutiko mobilizuoti 500 tūkst. rezervistų ir 
daugiau karių perkelti prie sienos, bet ir toliau niekinamai žvelgė į žvalgybos 
pranešimus, įskaitant tuos, kuriuose buvo nurodyta tikroji įsiveržimo data. 
Suprasdamas, kad Raudonajai armijai reikia daugiau laiko pasirengti karui, 
Stalinas toliau atkakliai laikėsi nuomonės, kad todėl negali kilti ir karas, bei 
atsisakinėjo imtis atitinkamų priemonių, kad neduotų dingsties pradėti konf- 
liktą. Net įsiveržimo išvakarėse, iš visų pusių plūstant nerimą keliančioms 
naujienoms - beveik visos vokiečių diplomatų šeimos išvyko iš Maskvos, vo- 
kiečių laivai paliko sovietų uostus iki galo neiškrovę savo krovinių, vokie- 
čių dezertyrai atskleidė tikslų puolimo laiką, - Stalinas vis tiek svyravo tarp 
pripažinimo, kad karas tuojau prasidės, ir svarstymų, ar Hitleris tikrai puls. 
Po kruvinų valymų ankstesniais metais net tie, kurie tikėjo tais pranešimais, 
nedrįso veikti priešingai Stalino nurodymui, kuris iki pabaigos liko toks pat — 
nedaryti nieko, kas išprovokuotų vokiečius. 

TREČIAS SKYRIUS 


VISKĄ ŠLUOjJANTIS VERMACHTAS 


1941 m. birželio 22-ąją, šiek tiek po trijų ryto, Vermachto artilerija atidengė 
ugnį į sovietų pasienio pozicijas. Armijų grupės „Šiaurė“ sektoriuje apšau- 
dymas truko palyginti neilgai, nes netoli sienos nebuvo daug rimtų taikinių. 
Vokiečių daliniams pajudėjus, 1-asis oro laivynas (Luftflotte 1), rėmęs armijų 
grupę, suduoti pirmojo smūgio į šiaurę pasiuntė kone 400 lėktuvų. Stipriausio 
pasipriešinimo sulaukta šiauriau buvusio Lietuvos miesto - Klaipėdos, vokie- 
čių vadintos Mėmeliu (Memel). 291-oji pėstininkų divizija įsirėmė į atkakliai 
ginamus įtvirtinimus; čia žuvo leitenantas Veinrovskis (Weinrowsky), pirmoji 
patvirtinta armijų grupės „Šiaurė“ auka (1). 

Liuftvafė visiškai kontroliavo oro erdvę. Vilhelmas Liubekas (Wilhelm 
Lubbeck), 58-osios pėstininkų divizijos kareivis, buvo šiek tiek tolėliau nuo 
fronto linijos, nes jo divizija, priklausiusi 38-ajam korpusui, laikyta rezerve, 
bet pakankamai arti sienos, kad išgirstų pradinius karo akordus: 


Iki mūsų ataidėjo sprogimų kaskados. Mūsų artilerija trumpai, bet triuški- 
namai apšaudė priešo pozicijas. Sprogimų sukelti šviesos žybsniai nutvieskė 
visą rytinį horizontą. Tada, auštant, danguje virš mūsų pasigirdo nenutrūks- 
tamas gaudesys. Vilnis po vilnies pasirodydavo lėktuvai — „heinkeliai“ ir 

„junkersai“, „štukos“ ir „meseršmitai“; visi skrido į rytus (2). 


Vokiečių pradinis oro smūgis iš rikiuotės išvedė per 100 sovietų lėktuvų, jie 
net nespėjo pakilti į orą. 0715 val. Raudonosios armijos oro pajėgoms opti- 
mistiškai įsakyta nedelsiant masiškai smogti vokiečių pozicijoms iki 150 ki- 
lometrų į gilumą. Vos keliems lėktuvams pavyko pakilti, dar mažiau pasiekė 
pasienio zoną. Jų poveikis mūšiui buvo nereikšmingas. 

Saulei pakilus į giedrą dangų, vokiečių šarvuotosios pajėgos plūdo pir- 
myn beveik nesustabdomai. Sparčiai priekin stūmėsi ir pėstininkai. Baltijos 
pakrantėje 291-oji pėstininkų divizija „pasivijo“ šturmuojant pasienio įtvirti- 
nimus sugaištą laiką ir vidurdienį pasiekė Latvijos sieną. Iki vakaro jos smai- 
galiai, daugiausia pėsčiomis, sukorė įspūdingą 65 kilometrų kelią. Birželio 
23 d. divizijai pasiekus Liepoją, vokiečių vadinamą Libau, užvirė karštos kau- 
tynės su generolo majoro Nikolajaus Dedajevo 67-ąja šaulių divizija. Miestui 

užimti prireikė trijų dienų: „Įnirtingai kautasi namuose ir gatvėse. Priešo kul- 
kosvaidžiai spjaudydavo kulkas iš užmaskuotų šaudymo taškų. Pasipriešini- 
mą palauždavo tik sunkiosios pėstininkų patrankos, šaudydavusios iš atvirų 
pozicijų, sunkiųjų haubicų sviediniai bei minosvaidžių minos“ (3). Didžiuma 
sovietų 67-osios šaulių divizijos buvo sunaikinta. Likučiai per Kuršą atsitrau- 
kė Rygos link. Dedajevas žuvo. 

8-oji tankų divizija iš Manšteino 56-ojo tankų korpuso pirmąją „Bar- 
barosos“ dieną pademonstravo, ką išgali tankų divizija, taikydama lanksčią 
Auftragstaktik. Divizijos 10-asis tankų pulkas buvo aprūpintas Pz.II, Pz.III ir 
Pz.IV, bet daugiausia čekų konstrukcijos Pz.38(t), 10 tonų sveriančiais tankais 
su ilgavamzde 37 mm patranka. Teturėdamas 30 mm storio šarvus, šis tankas 
nebuvo itin gerai šarvuota ir ginkluota mašina, bet išsiskyrė patikimumu ir, 
įgulų vertinimu, pranoko vokiečių Pz.I ir Pz.II. Manšteino operatyvinis tikslas 
pradinėje karo fazėje buvo kuo greičiau užimti tiltus per Dauguvą. Šią upę 
daugelis laikė geriausia iš Raudonajai armijai prieinamų gynybinių linijų. Jei 
tiltus per Dauguvą pavyktų užgrobti, kol jie dar nesugriauti, ir šiaurės rytų 
krante suformuoti placdarmą, Raudonoji armija beveik neturėtų galimybių 
sutrukdyti, kad visa Lietuva ir Latvija, taip pat didelė Estijos dalis atitektų 
vokiečiams. 

Generolo majoro Ericho Brandenbergerio divizijai teko užduotis užimti 
tiltus neleidžiant jų sugriauti atsitraukiančiai Raudonajai armijai. Branden- 
bergeris irjo štabas išstudijavo žemėlapius, rūpestingai pasverdami negausias 
alternatyvas, ribojamas prasto kelių tinklo jų veikimo zonoje. Suskaičiavo, jog 
iki tikslo prireiks kirsti 37 vandens arterijas, septynias iš jų mažiausiai 25 met- 
rų pločio (4). Siekdama lengviau įveikti šias problemas, divizija paprašė papil- 
domų tiltų tiesimo dalinių; jos pageidavimą vyresnybė patenkino. 

Pirmutinis tikslas buvo Dubysos upė. Brandenbergeris savo diviziją pa- 
dalijo į tris kovos grupes. Dešiniajame sparne atsidūrė Kampfgruppe Crisolli, 
turėjusi didžiumą motorizuotojo šaulių pulko, sustiprintą motociklininkų 
batalioną, tankų batalioną ir pionierių kuopą, kairiajame - Kampfgruppe Schel- 
ler, galingesnė grupė, turėjusi motorizuotąjį šaulių pulką, tankų batalioną, 
sustiprintą žvalgybos batalioną, pionierių ir kitas papildomas pajėgas (5). 
Kampfgruppe Bodenhausen turėjo paremti vieną ar kitą kovos grupę arba išnau- 
doti jų sėkmę. Tikėtasi, kad pagrindinį prasiveržimą atliks Kampfgruppe Schel- 
ler. Pirma jos Žygiuos kaimyninės 290-osios pėstininkų divizijos pėstininkų 
pulkas - pėstininkai įveiks sovietų pasienio įtvirtinimus, o tada sparčiai prie- 
kin plūstelės šarvuotieji ir mechanizuotieji daliniai. Ištikimas Auftragstaktik 
principui, Brandenbergeris prisijungė prie Šelerio (Scheller) kovos grupės. 

Su Krizolio (Crisolli) pirmąja vilnimi judėję kapitono Halauerio (Hall- 
auer) pionieriai, nors ir nuolatos apšaudomi, sparčiai išvalė kelią nuo sovie- 
tinių minų, ir lūkuriavusios šarvuotosios pajėgos greitai paleistos nuo saito. 

Halaueris išminavimo metu buvo sunkiai sužeistas ir po to apdovanotas 
Riterio kryžiumi, tačiau, nespėjęs sulaukti pasižymėjimo ženklo, po dviejų 
dienų mirė. Krizolio kovos grupė staiga pajuto, kad judėti jai niekas nebe- 
trukdo, paaiškėjo, kad sovietų gynybos įtvirtinimus jų sektoriuje sudarė 
tik linija prie pat sienos. Prieš 06.00 val. Krizolis divizijos štabui pranešė, 
kad pasiekė Jurbarko pakraštį, ir po kelių minučių tankų būrys jau dardėjo 
tiltais per Mituvos upę. Miestas Krizoliui atiteko po trumpų kautynių. Tuo 
metu tolėliau į šiaurės vakarus 8-osios tankų divizijos žvalgybos padaliniai, 
judėję Kampfgruppe Scheller priešakyje, susidūrė su stipriu pasipriešinimu 
tankiu mišku apaugusioje vietovėje. Brandenbergeris išsyk suprato, kad di- 
vizija tikriausiai prasiveršianti ne Šelerio, bet Krizolio ruože, kuris tad ir bus 
puolimo ašis, todėl 07.30 val. savo štabui pranešė, jog keliasi lydėti labiau 
sėkmės lydimos kovos grupės (6). 

Krizolis po giedru dangumi toliau stūmėsi į rytus. Netrukus po vi- 
durdienio motociklininkų kuopa jo kovos grupės priešakyje pasiekė Sere- 
džių už 40 kilometrų į rytus nuo Jurbarko. Maždaug tuo pat metu genero- 
las pulkininkas Hepneris, 4-osios tankų grupės vadas, apsilankė divizijos 
štabe, kur Brandenbergerio štabo viršininkas informavo apie įvykius. Kaip 
ir Brandenbergerio buvimas savo priešakinėse dalyse, Hepnerio apsilan- 
kymas divizijoje sužinoti, kas dedasi, visiškai atitiko vokiečių doktriną. 
Panašiai 8-osios tankų divizijos štabe netrukus po to apsilankė ir Manštei- 
nas. Patvirtinęs Brandenbergerio planus, jis paragino skubėti ir iki vaka- 
ro pasiekti Ariogalą. Manšteinas galėjo būti ramus. Divizijos dienoraštyje 
parašyta: 


Gruppe A [Krizolio kovos grupės] didžiajai daliai Ariogalos sektorių pavy- 
ko pasiekti be tolesnių kautynių. Ten ant aukštumos iš šono buvo įsitaisęs 
priešas. Tiltas ties Ariogala mašinų nebūtų išlaikęs, tačiau netoli kelio atrasta 
brasta tvirtu dugnu, tinkamu visoms mašinoms. Tankai, po jų šarvuotieji 
transporteriai ėmė ja sparčiai kirsti upę, kad išsiskleistų kovai su priešu ant 
aukštumos prie Ariogalos. 


Netikėtu greitu puolimu pavyko palaužti priešo, įskaitant jų šarvuotųjų auto- 
mobilių, pasipriešinimą ir užimti aukštumą palei brastą. 

Tuo pat metu divizijos vado įsakymu, remiant mūsų artilerijai bei tankų 
batalionui, šturmuotas Ariogalos tiltas pagrindiniame kelyje; puolimas sėk- 
mingai užbaigtas 17.25 val. (7). 

Po kelių minučių Manšteinas susitiko su Brandenbergeriu prie kątik užim- 
to gyvybiškai svarbaus tilto per Dubysą. Krizolio kovos grupė nuo pradinės 

linijos sukorė 77 kilometrus, bet vis dar tebebuvo šviesu. Brandenbergeris 
gavo įsakymą su savo tankais skubiai judėti Kėdainių link. Vos už trijų kilo- 
metrų nuo Ariogalos vokiečių smaigalys įsirėmė į dalinius, klaidingai palai- 
kytus sovietų 5-osios tankų divizijos dalimis, ir 23.00 val. sustojo. Per mažiau 
nei dvidešimt valandų šie priešakiniai vokiečių daliniai nuo pradinių pozicijų 
įveikė 88 kilometrus. Tiesa, 8-oji tankų divizija buvo išsibarsčiusi dideliame 
plote, Kampfęruppe Scheller vis dar brovėsi pro pasienio įtvirtinimus, bet die- 
nos tikslai buvo pasiekti anksčiau laiko (8). 

Gustavas Klinteris, judėjęs su divizijos motorizuotaisiais pėstininkais, 
prisiminė pirmo negyvo sovietų kareivio vaizdą: 


Ore tvyrojo mūšio zonai būdingas puvėsių ir aitrių degėsių kvapas, ir visos 
mūsų nervų skaidulos bei juslės pajuto fronto alsavimą. Staiga visi galvas 
pasuko dešinėn. Priešais mūsų akis, tarsi karo naikinamąją galią liudijantis 
simbolis, tysojo pirmas Rusijos kampanijoje pamatytas negyvėlis. Per kauty- 
nes sutraiškyta mongoliška kaukolė, suplėšyta uniforma, sviedinio skeveldrų 

perrėžtas nuogas pilvas. Kolona sulėtino greitį, paskui vėl padidino, ir vaiz- 
das nutolo. Susimąstęs atsilošiau savo sėdynėje (9). 


Karo veiksmų pradžia Pabaltijo regioną pavertė Šiaurės Vakarų frontu. Visu jo 
ilgiu Kuznecovo armijos stengėsi savo pėstininkus perkelti iš kareivinių į prie- 
šakines linijas. Palei sieną išsiskleidę pulkai rytą buvo išblaškyti bei sunaikinti, 
tad priekin skubančios kolonos, varginamos iš oro, įsirėždavo į puolančias vo- 
kiečių pajėgas, kurios priversdavo jas netvarkingai trauktis. Sovietų 48-oji šaulių 
divizija, pastebėta vokiečių bombonešių ir ilgą laiką intensyviai bombarduota, 
patyrė didelių nuostolių dar net nestojusi į mūšį. Visų lygių sovietų vadai sten- 
gėsi susigaudyti, kas vyksta. Negausiuose pranešimuose iš fronto kalbėta apie 
neįsivaizduojamus praradimus, informacijos iš oro žvalgybos būta nedaug arba 
apskritai jokios. Paties aukščiausio lygio pavaldiniai ginčijosi, ar žadinti šeimi- 
ninką ir pranešti apie tai, kas vyksta. Kai kurie, pavyzdžiui, ministrų tarybos 
pirmininkas Georgijus Maksimilianovičius Malenkovas, net mėgino baugini- 
mais priversti į Maskvą telefonu skambinančiuosius pakeisti savo pranešimus 
(10). Politbiuras susirinko praėjus valandai nuo vokiečių įsiveržimo pradžios. 
Stalinas ir toliau nesutiko leisti kontratakuoti visomis jėgomis. Įrodinėjo, jog, 
galimas daiktas, kovos veiksmai tėra vokiečių generolų, veikiančių be Hitlerio 
žinios ar sutikimo, provokacija. Tiktai kai į Kremlių iškviestas Šulenburgas Mo- 
lotovui pasakė, kad Berlynas buvęs priverstas imtis veiksmų dėl sovietų dalinių 
telkimo netoli sienos, Stalinas galop pripažino, kad jo šalis iš tiesų kariauja. 
Neturėdamas praktiškai jokių žvalgybos duomenų, Gynybos liaudies komi- 
sariatas - iš esmės gynybos ministerija - Kuznecovui nusiuntė direktyvą Nr. 3: 


Tvirtai ginantis Baltijos jūros pakrantėje, iš Kauno regiono smogti galingą 
smūgį į priešo Suvalkų grupuotės sparną ir užnugarį, sunaikinti ją bendra- 
darbiaujant su Vakarų frontu ir iki birželio 24-osios vakaro užimti Suvalkų 
regioną (11). 


Įsakyme iš Kuznecovo ir greta esančio Vakarų fronto reikalauta bendromis 
pastangomis sunaikinti Hepnerio 4-ąją tankų grupę, Bušo 18-ąją armiją ir ge- 
nerolo Hermano Hoto (Hermann Hoth) 2-osios tankų grupės, priklausiusios 
armijų grupei „Centras“, dalis. Net ir be jau patirtų nuostolių toks sumanymas 
būtų viršijęs abiejų frontų išgales. Dabartinėmis aplinkybėmis, priešo aviaci- 
jai kontroliuojant dangų, o dideliems nuostoliams jau susilpninus jų jėgas, 
toks įsakymas buvo absurdiškas. Negana to, generolo Dmitrijaus Grigorjevi- 
čiaus Pavlovo Vakarų frontas, stumiamas atgal vokiečių dviejų tankų grupių, 

keliančių chaosą jo gretose, buvo net dar labiau nukentėjęs nei Kuznecovo. 
Kuznecovą įsakymas pasiekė birželio 23-iosios 10.00 val., kai jis jau buvo įsa- 
kęs savo abiem mechanizuotiesiems korpusams pradėti kontratakas. Vado- 
vaujantis ikikariniais planais, šios kontratakos turėjo būti nukreiptos į pagrin- 
dinius priešo telkinius, tačiau, stokodamas aiškios informacijos apie vokiečių 
judėjimą, jis tiesiog liepė abiem korpusams iš anksto nustatytomis ašimis 
judėti į zonas, kuriose, jo manymu, vokiečiai buvo labiausiai pasistūmėję: 
12-asis mechanizuotasis korpusas iš Šiaulių turėjo pajudėti į pietryčius, o 
3-iasis mechanizuotasis korpusas iš Kėdainių pulti šiaurės vakarų kryptimi. 

12-ajam mechanizuotajam korpusui vadovavo generolas majoras Niko- 
lajus Michailovičius Šestopalovas, buvęs kavaleristas. Priešo link jis pasiuntė 
23-iąją ir 28-ąją tankų divizijas, tačiau puolimas buvo pasmerktas jau nuo pra- 
džių. Šaudmenų ir degalų trūkumas, laiko stygius surikiuoti įvairius padali- 
nius į tvarkingą visumą ir visiška nežinia, kur yra vokiečių daliniai, lėmė, kad 
ataka virto padrikais veiksmais. 

23-ioji tankų divizija veikė į vakarus nuo 28-osios. Netoli Katulių 23-ioji 
tankų divizija susidūrė su vokiečių 11-osios ir 1-0sios pėstininkų divizijų da- 
limis. Nors iš pradžių pasistūmėjo į priekį, po visą dieną trukusio netvarkin- 
go mūšio sovietų divizija galiausiai buvo priversta atsitraukti ir mūšio lauke 
palikti daugybę tankų pristigus degalų. Šiek tiek ryčiau sovietų 28-oji tankų 
divizija pietų kryptimi atakavo 1-ąją ir 21-ąją pėstininkų divizijas; abi pusės 
viena su kita susidūrė birželio 23-iosios vakarą, temstant: 


12-15 tankų pietryčių kryptimi atriedėjo keliu nuo Kaltinėnų. Kaip tik tą aki- 
mirką kelių išsišakojime už kilometro į šiaurę nuo Butkaičių dvaro grandinis 
Hasė (Hasse) iš 22-ojo pėstininkų pulko 14-osios kuopos parengė patranką 
kovai. Prieštankininkas iš arti pašovė šešis artėjančius tankus, vos nesutraiš- 
kiusius patrankos (12). 


Hasei pasisekė, kad tankai, su kuriais jis susigrūmė, tikriausiai buvo arba 
T-26, arba BT-7, nes jo 37 mm patranka nebūtų buvusi veiksminga prieš sun- 
kesnius sovietų tankus. 

Vokiečiai judėjo šiaurės rytų kryptimi, o sovietų šarvuotosios pajėgos 
puolė pietų kryptimi. Kautynės truko tris dienas, vis labiau glumstantiems 
sovietams stengiantis reaguoti į priešo manevrus. Dėl priešo veiksmų, me- 
chaninių gedimų ir degalų trūkumo dviem sovietų divizijoms iš turėtųjų 749 
tankų liko tik 45, ir jos netvarkingai atsitraukė (13). 28-osios tankų divizijos 
vadui Ivanui Danilovičiui Černiachovskiui mūšis buvo sunkus ugnies krikš- 
tas. Jis atlaikė nesėkmę ir galop iškilo iki fronto vado 1944-1945 m. 

Kuznecovo kitas didelis šarvuotasis junginys, 3-iasis mechanizuotasis kor- 
pusas, dislokuotas šiaurės vakaruose nuo Kauno, irgi pajudėjo į iš anksto supla- 
nuotą kontrataką. Jo vadas Aleksejus Vasiljevičius Kurkinas 5-ąją tankų diviziją 
ir 84-ąją Motorizuotąją diviziją pasiuntė paremti smarkiai spaudžiamų 11-osios 
armijos dalinių, besistengiančių sulaikyti Bušo 16-ąją armiją Kauno prieigose. 
Likęs 3-iojo mechanizuotojo korpuso dalinys, 2-oji tankų divizija, nuriedėjo 
šiaurės vakarų kryptimi į Hepnerio 4-osios tankų grupės veikimo zoną. 

Tuo metu Brandenbergeris rengėsi antrai kovos veiksmų dienai. Didžiu- 
ma 8-osios tankų divizijos galios dabar buvo perkelta į Kampfęgruppe Crisolli, 
kad ji kuo daugiau išspaustų iš savo įspūdingo prasiveržimo. Tačiau didžiąją 
birželio 23-iosios dalį kovos grupė prastovėjo netoli Ariogalos. Tai lėmė kelios 
priežastys. Pirma, Brandenbergeris norėjo pritraukti kitas savo divizijos ko- 
vines dalis, kad vėliau neprireiktų stabčioti persigrupuoti. Antra, reikėjo at- 
sigabenti atsargų. Abiem šiems dalykams trukdė prasti keliai, kuriais turėjo 
tenkintis Vermachtas; Šelerio kovos grupę, skubančią prisivyti Krizolį, kor- 
puso lygmens eismo policija dviem valandoms nuvarė nuo pagrindinio kelio, 
suteikdama pirmenybę 3-iajai motorizuotajai pėstininkų divizijai. Trečia, vo- 
kiečių žvalgyba pastebėjo pulti susiruošusią sovietų 2-ąją tankų diviziją, o ka- 
dangi Krizolio kovos grupė prie Ariogalos buvo artimiausias vokiečių dalinys, 
atrodė tikėtina, jog sovietų divizija į ją ir nusitaikiusi. Todėl įsakymas sparčiai 
judėti į Kėdainius panaikintas, o vokiečių pajėgos prie Ariogalos — sustiprėju- 
sios dėl prisijungusių kitų 8-osios tankų divizijos dalių - išsidėstė gynybai. Tik 
įpusėjus popietei paaiškėjo, kad sovietų šarvuotosios pajėgos, visiškai nekreip- 
damos dėmesio į 8-ąją tankų diviziją, skubėjo į Raseinius. Atrodo, kad sovietų 
vadovybė buvo visiškai pametusi šios vokiečių divizijos pėdsakus. 

Sovietų puolimo ašiai išryškėjus, Hepneris trumpai pasitarė, ar nederėtų 
8-osios tankų divizijos nukreipti ten, kur užvirs vadinamasis Raseinių mūšis. 
Pasvarstęs nusprendė, kad divizija turėtų toliau energingai veržtis pradinio 
tikslo link. Kad ir kokio stiprumo sovietų pajėgos, didinti sumaištį priešo greto- 
se sparčiai stumiantis Dauguvos link buvo daug svarbiau. Todėl 17.00 val. 8-ajai 
tankų divizijai įsakė per Kėdainius judėti Šėtos link (14). Su sovietų 2-ąja tankų 
divizija vokiečių pajėgoms, esančioms prie Raseinių, teks dorotis savo jėgomis. 

Brandenbergeris išsyk išsiuntė į Kėdainius žvalgybos batalioną, įkandin 
jo nusekė ir likusi divizija. Miestas užimtas birželio 24-osios 03.30 val.; tiltai vo- 
kiečiams į rankas atiteko sveiki. Kitas tikslas buvo Šėta už maždaug dešimties 
kilometrų. Pajutęs palengvėjimą, kad sovietai nepasinaudojo prie Ariogalos 
praleista diena savo linijoms sustiprinti, Brandenbergeris nuskubėjo toliau. 
Sovietų 5-osios ir 33-iosios šaulių divizijų likučiai mėgino išlaikyti Šėtą, ta- 
čiau jų nelydėjo sėkmė. Nors artimiausias vokiečių dalinys buvo už 43 kilome- 
trų, Brandenbergeris galėjo naudotis privalumu, kurį teikė buvimas pačiame 
smūgio smaigalyje: pats savo akimis regėjo spartaus puolimo sukeltą chaosą. 

Jausdamas, kad pauzė pavojingesnė nei tolesnis veržimasis, pajudėjo į Ukmer- 
gę ir, nuo Ariogalos sukoręs apie 50 kilometrų, šį miestą pasiekė vakarop. Ne- 
paisydamas pranešimų apie kone iš visų pusių artėjančias sovietų pajėgas - net 
ir užėmus Šėtą, Kampfgruppe Crisolli teko atmušti apie penkiolikos sovietų tan- 
kų ataką, kurios metu divizija pirmąkart susidūrė su KV-1, - ir nekreipdamas 
dėmesio į tai, kad kai kurios jo divizijos dalys tebebuvo atsilikusios iki 58 ki- 
lometrų, Brandenbergeris optimistiškai tebevertino savo perspektyvas ir, kol 
sustojo nakčiai, nuginė Krizolį dar dešimt kilometrų nuo Ukmergės. 

Labiau į šiaurės vakarus vokiečių šarvuotosios pajėgos Raseinių apylin- 
kėse laiką leido ne taip maloniai. Igoris Nikolajevičius Soliankinas sovietų 
2-ajai tankų divizijai vadovavo jau metus. Savo žinioje turėjo 300 tankų, įskai- 
tant 50 sunkiųjų KV-1 ir nedidelį kiekį KV-2. Jo divizija šiaurės vakarų krypti- 
mi pajudėjo birželio 23-iąją, tačiau su priešu susidūrė tik kitos dienos vakare. 
Tuo metu vokiečių 41-asis tankų korpusas slinko į šiaurės rytus Raseinių link. 
6-oji tankų divizija buvo padalyta į dvi kovos grupes. Kampfgruppe Sekendorf, 
turėjusiai šaulių batalioną, motociklininkų batalioną, tankų batalioną ir inži- 
nerinę, prieštankinę bei priešlėktuvinę paramą, buvo iškelta užduotis veržtis 
prie Raseinių pagrindiniu keliu iš pietų, o Kampfgruppe Raus, turėjusi po bata- 
lioną pėstininkų ir tankų bei buvusi tolėliau į vakarus, judėjo artėjančia ašimi. 
Divizijos žvalgybos batalionas riedėjo priešakyje ir turėjo užgrobti Dubysos 
kirtimo vietas į šiaurės rytus nuo Raseinių. Nors Dubysa ir nedidelė upė, jos 
slėnio statūs šlaitai teikė atsitraukiančiai Raudonajai armijai potencialią gy- 
nybos liniją, todėl generolas majoras Francas Landgrafas (Franz Landgraf), 
6-osios tankų divizijos vadas, nekantravo kuo greičiau suformuoti stiprų plac- 
darmą. 

Įveikdamos padriką ir nekoordinuotą pasipriešinimą, kovos grupės iš 
pradžių neblogai pasistūmėjo, užėmė Raseinius. Žvalgybos batalionas pradė- 
jo keltis per Dubysą ir formuoti perimetrą rytiniame krante. Birželio 24-osios 
popietę Zekendorfas (Seckendorf) su savo daliniais pajudėjo prie tiltų, užim- 
tų žvalgybos bataliono, o Rausas leidosi šiaurės kryptimi užimti papildomų 
perkėlų prie Katauskių. Maždaug tuo pačiu metu Soliankino šarvuotosios pa- 
jėgos pasiekė vokiečių žvalgybos bataliono perimetrą ir šimtu tankų nedels- 
damos jį atakavo: 


Batalionas galėjo išsilaikyti ilgiau, jei ne tie didžiuliai tankai, kurių 70 cm 
vikšrai tiesiog įspausdavo į žemę viską — patrankas, motociklus ir vyrus. Nė 
vienas ginklas placdarme nepajėgė jų sustabdyti. Po skerdynių tankai kirto 
Dubysą ir nesunkiai užsiropštė 45 laipsnių statumo šlaitais (15). 


Pasiekę slėnio vakarinio šlaito viršų, sovietų tankai įsirėžė į Zekendorto ko- 
vos grupę, skubiai besiskleidžiančią į gynybos liniją. Savo siaubui vokiečiai 
pamatė, kad sunkiasvoriai KV-1 beveik nepažeidžiami vokiečių prieštan- 
kinei ugniai. Sovietų tankų masė nenumaldomai riedėjo į priekį, pralaužė 
gynybos liniją ir prasiskverbė iki divizijos artilerijos pozicijų šiek tiek toliau 
užnugaryje. 

KV-1 ir dar sunkesnis KV-2 atrodė nesustabdomi. Vienas kurjeris iš 
1-osios tankų divizijos paliudijo: 

Mūsų kuopos atidengė ugnį iš 700 m nuotolio. Šaudėme vis iš arčiau ir arčiau, 
bet priešo tai netrikdė. Netrukus mus skyrė tik apie 50—100 metrų. Prasidėjo 
fantastiškos kautynės — be jokios vokiečių pažangos. Sovietų tankai toliau 
riedėjo į priekį, o mūsų šarvamušiai sviediniai tiesiog atšokdavo. Sovietų 
tankai atlaikydavo ir 50 mm, ir 75 mm patrankų ugnį iš arti. Į vieną KV-1 
buvo pataikyta 70 kartų, tačiau nė vienas sviedinys nepramušė šarvų. Tik ne- 
daugelį tankų pavyko sustabdyti šaudant į jų vikšrus ir galiausiai sunaikinti 
pritraukus artileriją daužyti juos iš arti. Šturmo pionieriai pėsti atakuodavo 
granatų ryšuliais (16). 


Soliankino divizijos nelaimei, gana greitai pasijuto radijo ryšio stygius, pras- 
tas parengimas ir atgyvenusi taktika. Tankai, užuot susitelkę vienam tiks- 
lui, išsisklaidydavo ir leisdavosi į individualias kautynes. Jų beveik nerėmė 
pėstininkai. Netrukus tankams ėmė stigti degalų ir šaudmenų. Nepaisant to, 
vokiečių dar laukė sunkūs išbandymai; jie buvo atstumti beveik iki Raseinių. 
Vienas tankas - anot vienų, KV-1, anot kitų, KV-2 - giliai prasiveržė į vokiečių 
pozicijas, pakeliui sušaudė sunkvežimių koloną ir sustojo kelyje, kirtusiame 
minkštą gruntą. Su juo susirėmė 6-osios tankų divizijos prieštankinio batalio- 
no keturios 50 mm prieštankinės patrankos; jų sviediniai kelis kartus tanką 
kliudė. Šis atsakė ugnimi ir vieną po kitos pamušė visas patrankas. Tankui iš 
paskuigalio pusės buvo vargais negalais pristumta 88 mm patranka iš divi- 
zijos priešlėktuvinio bataliono - galingiausia to meto prieštankinė patranka. 
Ji atidengė ugnį apytikriai iš 800 metrų atstumo, bet, nespėjusi kliudyti KV-1, 
buvo jo pamušta. 

Dengiami tamsos, prie tanko su granatų ryšuliais prislinko vokiečių 
šturmo pionieriai; užtaisai tanko nesunaikino, bet pažeidė vikšrus. Išaušus 
birželio 25-ajai, vokiečių tankai sovietų milžiną apšaudė iš gretimo miško; 
tuo metu prie KV-1 iš paskuigalio pusės buvo atvilkta antra 88 mm patran- 
ka. Paleisti keli šūviai, bet tanko šarvus pramušė tik du sviediniai. Vokiečių 
pėstininkams prisiartinus, apdaužytas sovietų tankas pamėgino nuginti juos 
šūviais iš kulkosvaidžio, tačiau pro liukus įmestos granatos pasipriešinimą 
pakirto. Anot kai kurių pasakojimų apie mūšį, vokiečiai, pagerbdami tokį nar- 
sų priešą, palaidojo įgulą su visomis karinėmis apeigomis, tačiau kituose pra- 
nešimuose tvirtinama, kad įgula, išeikvojusi šaudmenis, naktį paspruko (17). 

Išsikvėpę sovietų tankai galiausiai sustojo prie pat rytinio Raseinių pa- 
kraščio. Tuo metu vokiečiai greitai susitvardė. 6-ajai tankų divizijai liepta su- 
laikyti sovietų puolimą ties jo vakarine ir pietine riba; Zekendorfo smarkiai 
aplamdytai kovos grupei teko užduotis priešo pajėgas blokuoti, o Rauso kovos 
grupės Dubysos slėniu pajudėjo į pradinio mūšio tarp žvalgybos bataliono ir 
Soliankino tankų vietą. 1-oji tankų divizija, kirtusi Dubysą prie Lyduvėnų, 

šiek tiek į šiaurę nuo Raseinių, atsisakė ketinimo toliau judėti šiaurės krypti- 
mi ir staigiai pasuko į dešinę. Jos vietą šiauriniame vokiečių judėjimo smai- 
galyje užėmus 36-ajai motorizuotajai pėstininkų divizijai, 1-oji tankų divizija 
nusekė palei Dubysą įkandin Rauso kovos grupės, o tada pasistūmėjo toliau 
į rytus ir pietus, atsidurdama Soliankino divizijos užnugaryje. Sovietų 11-oji 
šaulių divizija, 1-osios tankų divizijos aplamdyta taip, kad neįstengė atlikti jo- 
kio puolamojo judesio, tik bejėgiškai stebėjo nebaudžiamai manevruojančius 
vokiečius. 48-oji šaulių divizija, jau gerokai nukentėjusi nuo vokiečių oro ata- 
kų, turėjo remti sovietų šarvuotąsias pajėgas, bet po įnirtingų vokiečių aviaci- 
jos atakų dieną prieš tai, vis dar stengėsi atkurti tvarką savo gretose. Daugelį 
jos dalinių vokiečių šarvuotosios pajėgos nušlavė ir privertė paniškai bėgti. 
Praslinkus vos dienai nuo karo pradžios, ji jau buvo praradusi 70 procentų 
savo personalo ir visą sunkiąją karo techniką. Jos vadas generolas majoras 
Pavelas Vasiljevičius Bogdanovas pateko į nelaisvę. Vėliau, regis, jis prisijungė 
prie vokiečių ir tapo 1-osios rusų nacionalinės SS brigados žvalgybos karinin- 
ku. Tačiau 1943 m. dezertyravo ir prisijungė prie vietinių partizanų, kurie jį 
tučtuojau suėmė. Buvo kalinamas iki 1950-ųjų, tais pačiais metais už išdavys- 
tę nuteistas mirties bausme. 

Anot 1-osios tankų divizijos karo dienoraščio, birželio 25-osios 08.38 val. 
jos smaigaliai prie Sokaičių susitiko su 6-osios tankų divizijos daliniais, taip 
visiškai apsupdami sovietų 2-ąją tankų diviziją. Kautynės truko dar vieną 
dieną, bet jų baigtis niekam nebekėlė abejonių. Beveik visa Soliankino 2-oji 
tankų divizija atsidūrė apsuptyje, degalų stygius neleido atsitraukti; ištrūko 
tik vienas BT-7 tankas ir 400 karių (18). Soliankinas žuvo kartu su divizija. 
Vokiečiai suskaičiavo per 200 sunaikintų ar paliktų sovietų tankų. Patys irgi 
patyrė didelių nuostolių, tačiau kadangi mūšio laukas liko jų rankose, remon- 
to komandos sugebėjo daug mašinų vėl parengti kovos veiksmams. 

Raseinių mūšis trumpam pristabdė vokiečių puolimą, nes 1-ajai tankų 
divizijai teko nukreipti savo pajėgas sovietams apsupti. Pasibaigus mūšiui, 
Kuznecovo frontas nebeturėjo jokių didelių šarvuotųjų išteklių, tačiau mūšio 
padarinių būta ir kitokių. Kaip ir visi kiti panašūs susirėmimai visu fronto 
ilgiu, šis vokiečiams irgi parodė, kad jų prielaidos apie savo šarvuotosios tech- 
nikos pranašumą perdėm optimistiškos. Tai buvo vienas iš daugelio mūšių, 
paskatinusių vokiečius konstruoti didesnius, sunkesnius tankus, nors iki jų 
pasirodymo reikšmingesniais kiekiais praslinks beveik dveji metai. 

Kitur vokiečiams stumtis sekėsi daug paprasčiau. Pirmąją karo dieną 
Kaune sukilo Lietuvos nacionalistai, priklausę Lietuvių aktyvistų frontui. 
Sporadiškuose susirėmimuose su sovietų garnizonu žuvo 200 sukilėlių, ta- 
čiau birželio 23-iąją lietuviai pasiekė pirmą lemiamą sėkmę užimdami radijo 
stotį. Vėliau tą dieną jie perdavė per radiją pranešimą, kuriame ragino vokie- 
čius bombarduoti sovietų pajėgas, jau paliekančias miestą. Sykiu radijo stotis 

paskelbė apie Lietuvos laikinosios vyriausybės sudarymą. Po dienos Kauną 
pasiekė 123-iosios pėstininkų divizijos žvalgybos batalionas, lydimas greti- 
mos 121-osios pėstininkų divizijos dalių. Daug lietuvių pasipylė į gatves pa- 
sveikinti vokiečių vildamiesi, kad jie atėjo išlaisvinti, o ne užkariauti. Kitur 
irgi būta sukilimų prieš sovietų pajėgas; daugelį, nors ir ne visus, koordinavo 
Lietuvių aktyvistų frontas. Ištisos kuopos lietuvių kareivių, kurių daliniai 
buvo įtraukti į Raudonąją armiją, dezertyruodavo ar atsukdavo ginklus prieš 
sovietus (19). 

Didžiuma į Lietuvą įsiveržusių vokiečių dalinių priklausė armijų gru- 
pei „Šiaurė“, tačiau Vilniaus zona atiteko armijų grupės „Centras“ kompe- 
tencijai. Birželio 22-osios vidurdienį 7-oji tankų divizija, priklausiusi 3-iajai 
tankų grupei, pasiekė Alytų, kur užėmė du svarbius tiltus per Nemuną. 
Mėgindami veržtis iš dviejų placdarmų, divizijos tankai įsirėmė į sovietų 
tankus, įkastus ant aukštumos ryčiau, ir patyrė didelių nuostolių. Sovietai 
surengė kelias kontratakas, tačiau temstant abu placdarmai susijungė ir so- 
vietų pajėgos buvo atmuštos. 

Po nakties, praleistos stengiantis atgauti jėgas ir remontuojant nukentė- 
jusią techniką, 7-oji tankų divizija kitą rytą pajudėjo Vilniaus link. Iš pradžių 
daugiau nei sovietų pasipriešinimas jai trukdė degantis miškas ir skersai kelio 
nuvirtę medžiai. Visiškai netoli vakarinio Vilniaus pakraščio divizijos Žvalgy- 
bos batalionas susidūrė su atkaklesniu pasipriešinimu, bet, apėjęs sovietų gy- 
nybos linijas iš šono, užgrobė tolesniam puolimui gyvybiškai svarbius tiltus. 
Vakarop žvalgybos bataliono dalys, sustiprintos tankais, užėmė aukštumas į 
pietryčius nuo Vilniaus, o sutemus šiaurės kryptimi pajudėjusios šarvuoto- 
sios kolonos - rytinę miesto dalį (20). 

Kitos dienos ankstyvą rytą divizijos motociklininkų bataliono rankose 
atsidūrė oro uostas, esantis šalia Vilniaus. Divizijos tankams užėmus miesto 
rytinę dalį, vos praaušus pėstininkai pasiekė miesto centrą: 


Miestas buvo papuoštas Lietuvos vėliavomis, o puolantys daliniai sutikti 
džiugiai. Daug karo medžiagos ir maisto atsargų paimta geležinkelio stotyje, 
oro uoste vokiečiams atiteko 50 lėktuvų. Pėstininkų brigada, judėjusi įkan- 
din tankų pulko, pasirengė gynybai į pietus nuo miesto. Priešo šarvuotųjų 
pajėgų kovos grupės nekart atakavo divizijos kolonas ir pozicijas į pietus nuo 
Vilniaus; visos jos buvo atremtos (21). 


Kol Reinharto 41-asis tankų korpusas užtruko Raseinių mūšyje, greta esantis 
junginys, 56-asis tankų korpusas, toliau veržėsi į priekį; prie to daug prisidėjo 
didėjantis sovietų fronto linijos irsmas: 8-oji armija buvo stumiama atgal palei 

Baltijos jūros pakrantę, o 11-oji, pamačiusi, kad jos atsitraukimo į šiaurę liniją 
perkirto puolančios vokiečių šarvuotosios pajėgos, atsitraukė į rytus. Tarp jų 
teliko išblaškytos dalys, ir Manšteino korpusui atsirado ideali galimybė pasi- 
naudoti vis platesne spraga sovietų linijose. Birželio 24-ąją trumpai stabtelėjęs 
papildyti kuro bei šaudmenų atsargų, Brandenbergeris vėl perrikiavo savo 
kovos grupes. Krizolis dešiniuoju sparnu judės tiesiai į Daugpilį, Šeleris liks 
kairėje; vis dar atsiliekantis Šeleris prie puolimo prisijungs, kai tik galės, o 
Krizolis į kelią kils vos praaušus birželio 25-ajai. Sukorusį penkiolika kilo- 
metrų Krizolį prie Trakinių pristabdė ryžtingas sovietų pasipriešinimas. So- 
vietų pajėgos taip pat atkakliai laikėsi prie dar vienos nedidelės upės ir buvo 
išstumtos tik vokiečių tankų grupei pasinaudojus netolima brasta ir apėjus 
juos iš šono. Ankstyvą popietę Brandenbergeris kartu su Krizolio kovos gru- 
pe įriedėjo į Uteną. Įveikę 53 kilometrus, jie atsidūrė beveik pusiaukelėje nuo 
ryto starto linijos iki Daugpilio. 

Nuo aukštumos, stūksančios netoli Utenos, vokiečių kovos grupę trum- 
pai, bet intensyviai apšaudė sovietų artilerija, o po to ją iš rytų atakavo pėsti- 
ninkų remiami sovietų lengvieji tankai. Sulaukdamas nepertraukiamu srautu 
atriedančių vis daugiau tankų, Brandenbergeris išskleidė savo šarvuotąsias 
pajėgas plačiu frontu atakuoti abipus Utenos; jas turėjo remti visi turimi pėsti- 
ninkai. Netekusi vieno Pz.38(t) ir vieno Pz.IV, jo divizija užgrobė ar sunaikino 
vieną sovietų tanką, keturis šarvuotuosius automobilius, įvairių prieštanki- 
nių ir lauko patrankų. Persekiodami išblaškytus sovietų dalinius, 8-osios tan- 
kų divizijos tankai pasistūmėjo iki Degučių. 

Gyvybiškai svarbūs tiltai per Dauguvą prie Daugpilio - pagrindinio au- 
tomobilių kelio tiltas ir geležinkelio tiltas už pusantro kilometro į vakarus — 
tapo ranka pasiekiami. Norėdamas juos užimti, Brandenbergeris sustiprino 
Krizolio kovos grupę: dabar ją sudarė didžiuma divizijos tankų pulko, keturi 
pėstininkų batalionai (įskaitant vieną 3-iosios motorizuotosios divizijos), mo- 
tociklininkų batalionas ir artilerijos batalionas. Siekiant maksimaliai padidin- 
ti galimybes birželio 26-ąją užgrobti tiltus sveikus, Krizoliui buvo priskirta ir 
8-oji Brandenburgo pulko kuopa. 

Brandenburgo pulkas, Vermachto „specialiųjų pajėgų“ dalinys, su- 
formuotas iš nusisekusio, nors ir neilgai gyvavusio, lenkakalbių vokiečių 
kareivių bataliono, 1939 m. patraukusio dėmesį sėkmingomis operacijomis 
pirma Vermachto užimant bei išlaikant svarbius kelių mazgus. Lenkijos 
kampanijos pabaigoje, globojant Abwehr —- Vermachto karinės žvalgybos at- 
šakai, - sudarytas naujas dalinys. Priešingai kitų vokiečių struktūrų, kaip 
antai SS, taikomai rasinės atrankos politikai, naujasis dalinys ieškojo karei- 
vių, atrodančių kaip lenkai ar slavai arba esančių tokiais iš tiesų. Visi naujo- 
kai turėjo laisvai kalbėti bent viena užsienio kalba ir būti susipažinę su kitų 
šalių gyventojų papročiais bei elgesiu. Vyresniojo leitenanto Knako (Knaak) 

vadovaujamą 8-ąją kuopą sudarė rusiškai laisvai kalbantys kariai. Apsiren- 
gusi sovietų uniformomis, kuopa dviem užgrobtais sunkvežimiais pirma 
visų riedėjo tiltų link. 

Divizijos karo dienoraštyje taip aprašyti kovos veiksmai užimant tiltus 
per Dauguvą: 


Ankstyvą rytą Daugpilio link pajudėjo 10-asis tankų pulkas. Po trumpų, bet 
karštų kautynių netikėta ataka jam pavyko užimti tiltą prie Zarasų, prasiveržti 
ten pro rusų gynybos linijas ir nekliudomam pasiekti Dauguvos tiltus. 


Su juo buvo 800-ojo pulko [brandenburgininkų] padalinys, vadovaujamas 
vyresniojo leitenanto Knako. Nors ir sužeistas per panašią operaciją prie Kė- 
dainių, jis liko su savo kariais. Kairioji 800-ojo pulko grupė, pasiųsta prie ge- 
ležinkelio tilto, pravažiavo pro penkis priešo šarvuotuosius automobilius ir 
pasiekė tiltą, kur susidūrė su daugiau priešo šarvuotųjų automobilių, kurių 
negalėjo įveikti savo kulkosvaidžiais. Todėl atsitraukė į pietus prie pagrindi- 
nio kelio ir užėmė pozicijas netoli automobilių tilto. Feldfebeliui Kriukeber- 
gui (Krūckeberg) pavyko perkirsti laidą, jo spėjimu, paklotą rengiantis tiltą 
susprogdinti. 


Antroji 800-ojo pulko grupė turėjo užimti automobilių tiltą. Vyresnysis lei- 
tenantas Knakas važiavo priešakiniame sunkvežimyje. Su civiliais šneku- 
čiavęsi rusų sargybiniai vakarinėje tilto pusėje buvo netikėtai užklupti ir 
nudėti. Tada 800-ojo pulko grupė leidosi per tiltą į kitą Dauguvos krantą. 
Tą akimirką ten pastebėta prieštankinė patranka. Ji iššovė į priešakinį sunk- 
vežimį, išvesdama jį iš rikiuotės ir mirtinai sužeisdama vyresnįjį leitenantą 
Knaką. Sykiu nuo gausių pajėgų užimto Dauguvos kranto ir iš namų abipus 
tilto prapliupo mirtina ugnis. 


Laimei, dėl pulkininko leitenanto Fronheferio (Fronhėfer) įžvalgumo 10-asis 
tankų pulkas sekė iškart įkandin 800-ojo pulko grupių. 


Tankams nepavyko prasiveržti į rytinį krantą geležinkelio tiltu, nes priešo 
artilerijos ugnis išmušė jame didelę skylę ir aktyvavo dalį ten padėtų sprog- 
dinimo užtaisų, tačiau automobilių tiltu tankai pravažiavo nestabtelėdami, 
sunaikino krante įsitvirtinusius karius, įsitraukė į energingą susišaudymą 
su iš namų šaudančiais rusais ir nedelsdami pradėjo veržtis į vidinę miesto 
dalį, visur kaudamiesi su iš visų pusių atplūstančiais rusais. Majoras Ven- 
denburgas (Wendenburg) vieną padalinį rytiniu Dauguvos krantu pasiuntė 
prie geležinkelio tilto užimti jį iš užnugario. 

Šiems tankams pavyko prasiveržti iki geležinkelio tilto, tad abi jo pusės buvo 
užimtos tankų, ir tiltas atsidūrė vokiečių rankose... 


Tuo pat metu vyresniojo leitenanto ton Hotovo (von Flotow) vadovaujamos 
kuopos (8-ojo šaulių pulko 1-osios kuopos) šarvuotieji transporteriai, sekę 
įkandin tankų, puldami išvien su tankais, karštose kautynėse būrys prie bū- 
rio įsiveržė į miestą (23). 


Kautynės Dauguvos šiaurės rytų krante buvo intensyvios. Sovietai - daugelį 
jų vokiečiai įvardijo kaip „ryžtingus kirgizus“ — mėgino išvesti vokiečių tan- 
kus iš rikiuotės paridendami rankines granatas po jų vikšrais. Sykiu ataka- 
vo sovietų lėktuvai, tačiau nevaisingai. Didžiuma vokiečių tankų bataliono, 
vadovaujamo majoro Vendenburgo, prasiveržė, užėmė kelius, vedančius iš 
Daugpilio šiaurės rytų kryptimi ir išsidėstė gynybai atremti sovietų kontra- 
takas. Popietei įpusėjus pasirodė 8-osios tankų divizijos motorizuotieji pėsti- 
ninkai, ir svarstyklės aiškiai nusviro Brandenbergerio vyrų naudai. Kai kurie 
pėstininkai pačiu laiku sustiprino šiaurės rytų pusėn nukreiptą gynybinį sky- 
dą ir padėjo atremti ryžtingą sovietų kontrataką. Kapitono Kiulio (Kūh!) va- 
dovaujama tankų kuopa siūbtelėjo į puolančias sovietų pajėgas ir trumpame, 
bet įnirtingame susirėmime sunaikino, vokiečių teigimu, 20 lengvųjų tankų, 
20 lauko patrankų bei 17 prieštankinių patrankų, visiškai sužlugdydama so- 
vietų ataką. Vienai sovietų tankų grupei pavyko pralaužti vokiečių gynybą 
ir, lydimai pėstininkų, kone prasiveržti iki tilto, tačiau ją sustabdė ką tik upę 
kirtusi vokiečių prieštankinė baterija. Vakarop visos sovietų atakos buvo at- 
muštos (24). 

Naktį vis atkakdavo 8-osios tankų divizijos kitos dalys, įskaitant 
Kampfgruppe Scheller. Birželio 27 d. Dauguvą taip pat pasiekė 3-iosios moto- 
rizuotosios divizijos daliniai, išsidėstę į dešinę nuo 8-osios tankų divizijos. 
Manšteino 41-asis tankų korpusas nuo sienos sukorė įspūdingą beveik 300 
kilometrų atstumą ir visiškai sujaukė Kuznecovo gynybos liniją. Už ypa- 
tingus pasiekimus Brandenbergeris, Krizolis ir Fronheferis buvo apdovano- 
ti Riterio kryžiais. Toks pat apdovanojimas po mirties suteiktas Knakui ir 
Flotovui; pastarasis, vadovavęs šarvuotiesiems transporteriams, kirtusiems 
Dauguvą automobilių keliu išsyk įkandin tankų, žuvo kautynėse užimant 
šiaurės rytinį krantą. 

Mėgindama atstatyti padėtį, STAVKA - neseniai įsteigta sovietų Vy- 
riausioji vadovybė - Berzarino 27-ajai armijai, vis dar buvusiai rezerve, įsakė 
užtaisyti spragą sovietų linijoje ten, kur Kuznecovo armijos atsitraukė vie- 
na nuo kitos tolstančiomis ašimis. 27-ajai armijai buvo papildomai priskirtas 
Leliušenkos 21-asis mechanizuotasis korpusas, o 22-ajai armijai nurodyta 

išsidėstyti Kauno apylinkėse ir užkirsti kelią tolesniam 11-osios armijos at- 
sitraukimui. Berzarinas turėjo užimti gynybos liniją palei Dauguvą, tačiau 
tai duotų mažai naudos, jei 8-oji tankų divizija išsiveržtų iš jau suformuoto 
placdarmo. Iodėl birželio 27 d. Raudonoji armija prieš placdarmą metė Leliu- 
šenkos mechanizuotąjį korpusą, remiamą gausių oro pajėgų. Užvirė karštos 
kautynės. Vokiečių naikintuvai, priklausę Jagdgeschwader 54, ką tik perkeltoje į 
Daugpilio aerodromą, kone iškart stojo ginti miestą nuo sovietų aviacijos. So- 
vietų pusėje vyravusią sumaištį įtaigiai liudija sovietų trijų žvalgybos lėktuvų 
nusileidimas tame pačiame aerodrome birželio 27-osios popietę; jie tučtuojau 
atsidūrė vokiečių rankose (25). 

Sovietų mėginimai sunaikinti placdarmą kitapus Dauguvos truko iki 
birželio 29-osios, tačiau įnirtingiausiai atakuota pirmąją dieną. Birželio 28-ąją 
placdarme jau buvo užtektinai vokiečių pajėgų puolimui atnaujinti, o sovietų 
atakos apsiribojo rytine placdarmo dalimi. Tačiau skirtingai nei pirmosiomis 
„Barbarosos“ dienomis Brandenbergerio tiesioginė vyresnybė - 56-ojo tankų 
korpuso vadas Manšteinas ir 4-osios tankų grupės vadas Hepneris - nerodė 
didelio noro vėl drąsiai veržtis pirmyn. Atrodo, jog tokį atsargumą padikta- 
vo nuotaika armijų grupės „Šiaurė“ štabe. Feldmaršalas Vilhelmas fon Lėbas, 
1938 m. pasitraukęs iš aktyviosios karinės tarnybos po 43 kariuomenėje pra- 
leistų metų, buvo visais atžvilgiais konservatyvus. 1938 m. jis išleido knygą 
Die Abwehr („Gynyba“), kurioje nusakė, kaip vokiečių kariuomenė, kariauda- 
ma Lenkijoje, turėtų atremti puolimą iš Vakarų. Priešingai nei Hepneris ir 
Manšteinas, jis nesilankydavo savo šarvuotųjų pajėgų priešakiniuose štabuo- 
se ir todėl nieko nežinojo apie ten vyravusią pasitikėjimo kupiną nuotaiką. 
Lygiai taip jis tiesiogiai nepatyrė pakilimo jausmo regint aiškiai irstančias 
sovietų gynybines linijas. Vietoj to jis primygtinai pareikalavo likti pozicijose 
prie Dauguvos tol, kol atkaks 16-osios armijos lėtapėdės pėstininkų divizijos. 
Per anksti pajudėti, jo nuomone, pavojinga. Nors ir nenorom, Hepneriui teko 
perduoti tokius nurodymus savo korpusų vadams: 


Armijų grupės vyriausiasis vadas tvirtai įsitikinęs, kad dabartinėmis sąly- 
gomis tankų grupė viena nepalauš priešo priešinimosi tarp Dauguvos ir Le- 
ningrado, ir imasi priemonių dar arčiau pritraukti pėstininkų armijas prie 
tankų grupės (26). 


Atrodo, jog neatsižvelgta į tai, kad viena vienintelė tankų grupės divizija visiš- 
kai sužlugdė sovietų pasipriešinimą tarp sienos ir Daugpilio. Birželio 29 d. Bran- 
denbergeris interpretavo gautus nurodymus laikyti bei plėsti placdarmą kaip 
leidžiančius pazonduoti toliau ir, nesutikdamas didelio sovietų pasipriešinimo, 

stumtelėjo savo diviziją daugiau nei 30 kilometrų šiaurės kryptimi. Nepaisant 
to, jam įsakyta sustoti, ir jo divizija dvi dienas nepajudėjo iš vietos. 

Nors 8-oji tankų divizija nekantravo veržtis toliau, Daugpilį atakavę so- 
vietai pridarė vokiečiams rimtų nuostolių. 55 divizija Iotenkopf, mesta į mūšį 
iš rezervo, neteko beveik trečdalio savo kovinės galios ir laikinai turėjo išfor- 
muoti vieną iš savo pulkų. Tačiau sovietai nukentėjo dar labiau. 21-asis me- 
chanizuotasis korpusas prarado 79 tankus iš 170 ir neįstengė pašalinti Manš- 
teino placdarmo (27). Pamažu vokiečiai pradėjo imti viršų net įnirtingose 
grumtynėse rytinėje placdarmo dalyje ir nenumaldomai stūmė sovietų pajė- 
gas atgal. Išsekusioms ir praretėjusioms divizijoms, kovojusioms su Manštei- 
no korpusu, - iš vakarų į rytus: 163-iajai, 46-ajai, 185-ajai ir 42-ajai tankų, taip 
pat 112-ajai šaulių divizijai rytiniame linijos krašte arčiausiai Kraslavos - teko 
pripažinti pralaimėjimą ir atsitraukti į šiaurės rytus. 

Kad ir kaip būtų, ilgalaikė gynyba palei Dauguvą dabar tapo neįmano- 
ma. Judėdamas Manšteino kairiajame sparne, Reinharto 41-asis tankų korpu- 
sas birželio 28-ąją pasiekė Dauguvą ir tą pačią dieną užėmė Jėkabpilį, tačiau 
dar vienas Brandenburgo pulko mėginimas netikėtu puolimu užgrobti tiltą 
nepasisekė. Kol pėstininkai plaustais kėlėsi per upę užimti šiaurinio kranto, 
vokiečių šturmo pionieriai per mažiau nei dešimt valandų pastatė pontoninį 
tiltą. Po dviejų dienų Dauguvą šiek tiek ryčiau, prie Lyvanų, kirto 6-oji tan- 
kų divizija. Šiame sektoriuje buvusi sovietų 202-oji šaulių divizija, nuo karo 
pradžios nenutrūkstamai dalyvavusi kovos veiksmuose, buvo netekusi daug 
sunkiosios ginkluotės. Vokiečių šarvuotosioms pajėgoms sulaikyti jai stigo 
ugnies galios ir gyvosios jėgos. 

Reinharto tankų divizijoms dar tebesiskinant kelią per Dauguvą, vokie- 
čių mišri kovos grupė prisiartino prie Latvijos sostinės Rygos. Birželio 27 d. 
pulkininko Oto Lašo (Otto Lasch) vadovaujamos pajėgos, kurias sudarė vie- 
nas pėstininkų pulkas iš 1-osios pėstininkų divizijos, šturmo pabūklų (Sturm- 
geschiitz) batalionas ir priešlėktuvinių patrankų kuopa, pasiekė Joniškį. Iš čia 
joms įsakyta skubiai traukti Rygos link, mėginant atkirsti sovietų pajėgas 
Kurše. Lašas, pajudėjęs birželio 28-osios 00.30 val., nuskubėjo į Bauskę, kur 
atrėmė kelias galingas sovietų atakas iš vakarų. Užėmęs tiltus per dvi upes 
netoli miesto, Lašas toliau atmušinėjo sovietų kontratakas ir kitą naktį leidosi 
į pačią Rygą. 

Auštant Lašas susigaudė, jog priekin braunasi pro atsitraukiančią Rau- 
donąją armiją. Sutikęs pasipriešinimą, išsiskleisdavo ir atakuodavo; taip su- 
triuškino dvi motorizuotosios artilerijos baterijas. Jo maršrutas ėjo skersai 
kelis Dauguvos intakus, todėl tiltai per šias nedideles upes buvo gyvybiškai 
svarbūs. Sumaištyje jo kolona greitai užgrobė tiltus prie Iecavos ir Kekavos. 
10.20 val. Lašo avangardas pasiekė vakarinį Rygos pakraštį ir nuskubėjo prie 
svarbių tiltų per Dauguvą. Prisiartinę prie automobilių tilto, vokiečiai susidūrė 

su sovietų kareivių kolona, pėsčiomis žygiavusia to paties tilto link. Tučtuojau 
kilo karštos artimosios kautynės. Iš priešakinės mašinos Lašas pats atidengė 
ugnį į keturgubą kulkosvaidį, sumontuotą sovietų sunkvežimyje, ir jį nutildė. 
1ęsdamas audringą puolimą, Lašas pasiuntė penkis šturmo pabuklus ir juos 
remiančius pėstininkus per tiltą, o pats suformavo gynybos perimetrą vaka- 
riniame krante. Jo šturmo pionieriai, nusigavę ant geležinkelio tilto, aptiko, 
kad tiltas jau parengtas susprogdinti. Suradę perpjovė sprogdinimo laidą, bet 
nebuvo tikri, ar jų nėra daugiau. 

Vokiečių kolona sėkmingai užėmė automobilių. tiltą per Dauguvą, bet 
staiga pasijuto iš visų pusių puolama. Be automobilių ir geležinkelio tiltų, 
upės krantus jungė dar ir pontoninis tiltas. Lašo smaigaliui pasiekus rytinį 
krantą, po kelių minučių pasigirdo didžiuliai sprogimai - sovietai susprogdi- 
no užtaisus, padėtus pontoniniame ir automobilių tilte. Pirmasis buvo sunai- 
kintas visiškai, antrasis - smarkiai apgadintas. Sovietų pajėgos pagrindinėje 
Rygos dalyje, rytiniame krante, dabar ėmė rikiuotis šturmuoti nedidelį pada- 
linį, kirtusį upę, sykiu gausūs sovietų daliniai, traukęsi į Rygą iš vakarų, kelis 
kartus atakavo pagrindinį vokiečių kontingentą, asmeniškai vadovaujamą 
Lašo. Artimosios kautynės virė visą dieną, sovietų kariams nekart, bet vis 
nekoordinuotai mėginant pralaužti Lašo linijas ir pasiekti tiltus. Sovietų ka- 
reiviai troško naikinti vokiečius dar ir dėl to, kad priešo kontroliuojami tiltai 
jiems atkirto kelius ištrūkti į rytus. 

Žinodamas, jog nedidelė grupė rytiniame krante smarkiai spaudžiama, 
Lašas pasiuntė dvi šturmo grupes iš motociklininkų bataliono pėsčiomis 
pereiti geležinkelio tiltu ir sustiprinti rytinį placdarmą. Sovietų pajėgos ryti- 
niame krante pastebėjo jų manevrą ir į geležinkelio tiltą atidengė intensyvią 
ugnį. Didžiuma vokiečių pėstininkų žuvo ar buvo sužeisti, rytinio kranto ne- 
pasiekė nė vienas kareivis. Pavakare vakarinis placdarmas du kartus galingai 
šturmuotas. Vakarinėse prieigose buvo sunaikinti keli tankai, ir tik surengus 
ryžtingą kontrataką pietvakarinėje perimetro dalyje gynybos liniją pavyko 
atkurti. Netrukus po to rytinio placdarmo vadas su trimis vyrais atsitraukė 
smarkiai apgadintu automobilių tiltu. Jie pranešė Lašui, jog vieninteliai išgy- 
veno iš per tiltą nuskubėjusiųjų į aną krantą. 

Vakarėjant sovietų daliniai vakariniame krante surengė dar atakų. Lašo 
vyrai aplink perimetrą suskaičiavo 40 pamuštų tankų. Sutemus kautynės nu- 
rimo, tačiau staiga pasigirdo daugiau garsių sprogimų — Raudonajai armijai 
pavyko susprogdinti dalį geležinkelio tilto. Lašui ir jo išsekusiems vyrams 
blogiausia baigėsi. Visą dieną jų įkandin skubėjo pastiprinimai. Dar neišaušus 
atkako 61-osios pėstininkų divizijos pirmosios dalys. Auštant atremtas pasku- 
tinis sovietų mėginimas pralaužti Lašo perimetrą, ir mūšis dėl Rygos faktiškai 
baigėsi. Kitos dienos, liepos 1-osios, ankstų rytą per Dauguvą valtimis persi- 
kėlę vokiečių pėstininkai įsitikino, kad Raudonoji armija miestą paliko (28). 

Lašas pagrįstai didžiavosi savo vyrų pasiekimu, už savo indėlį mūšyje 
jis buvo apdovanotas Riterio kryžiumi. Lašas tvirtino, kad jo pajėgos įveikė 
didžiumą sovietų 8-o0sios armijos dalinių. Nors ir tiesa, kad jo vyrai nugalėjo 
kelis kartus didesnes pajėgas, nemažai 8-05i05 armijos daliai pavyko paspruk- 
ti kertant Dauguvą aukštėliau. Katastrofai ištikus visas jo fronto dalis, Kuz- 
necovas birželio 27 d. įsakė 8-ajai armijai trauktis šiaurėn į Estiją, o 11-oji ir 
27-oji armijos atsitraukė šiaurės rytų kryptimi. Manšteino 56-asis tankų kor- 
pusas pirmiau jau buvo išmušęs didelę spragą sovietų linijų centre, o dabar 
tarp dviejų atsitraukimo ašių atsivėrė nauja spraga, vedanti tiesiai į Ostrovą 
bei Pskovą ir toliau į Leningradą. Trokštantis ją išnaudoti Hitleris pageidavo, 
kad visa 4-oji tankų grupė veržtųsi į Ostrovą. Tačiau Lėbas toliau primygti- 
nai įrodinėjo, kad aplinkybės reikalauja puolimą laikinai sustabdyti. Skuban- 
čioms pėstininkų divizijoms vis dar nepasivijus tankų, jis toliau priešinosi 
spaudimui iš viršaus ir apačios. Kuznecovas turėjo būti dėkingas už trumpą 
atokvėpį, suteiktą jam atsargaus Lėbo, bet net jei ir būtų gavęs daugiau laiko, 
ne kažin ką būtų galėjęs nuveikti. Jo šarvuotoji galia sumenko iki 150 tankų, o 
jo frontas teturėjo 154 kovinius lėktuvus (29). 

Kad ir kaip būtų, Stalino kantrybė išseko. Jis nušalino Kuznecovą ir fron- 
to vadu paskyrė Sobenikovą, vadovavusį 8-ajai armijai. Kitaip nei nelaimingas 
Dmitrijus Pavlovas, Raudonosios armijos Vakarų fronto vadas karo pradžioje, 
Kuznecovas gyvybę išsaugojo (30). Toliau vadovavo armijoms ir frontams iki 
karo pabaigos. Šiaurės Vakarų frontui sustiprinti Stalinas Sobenikovo štabo 
viršininku paskyrė generalinio štabo viršininko pirmąjį pavaduotoją Nikolajų 
Fiodorovičių Vatutiną, griežtai prisakęs visomis jėgomis priešintis vokiečių 
puolimui. 

Liepos 1 d. Manšteinas galiausiai sulaukė įsakymo vėl veržtis į priekį. 
Brandenbergerio 8-ajai tankų divizijai jis įsakė kitos dienos rytą atnaujin- 
ti puolimą ir pasiekti Karsavą už 82 kilometrų į šiaurės rytus. Liepos 2-ąją 
puikius saulėtus orus, lydėjusius nuo kampanijos pradžios, pakeitė smarkūs 
lietūs. Pažliugę keliai ir ryžtingi sovietų gynėjai neleido lengvai tęsti ankstes- 
nių dienų spartaus judėjimo. 8-osios tankų divizijos dešiniajame sparne, kur 
vyko pagrindinis puolimas, sunkiai sekėsi atblokšti besiginančius sovietus, 
ir tik tada, kai Brandenbergeris įsakė kairiajame divizijos sparne puolusiam 
žvalgybos batalionui atakuoti rytų kryptimi iš šono apeinant Raudonosios 
armijos dalinius, užkirtusius kelią pagrindiniam puolimui, buvo pasiekta 
reikšmingos pažangos. Liepos 3-iąją abi 8-osios tankų divizijos kovos grupės, 
nesparčiu tempu įveikdamos sovietų gynybą, prasiskynė kelią iki Rezeknės ir 
vakare miestą užėmė. 

Hepnerio tankų grupei liepta skverbtis prie Peipuso ežero. Užėmus sau- 
sumos koridorių tarp ežero šiaurinės pakrantės ir Baltijos jūros, diduma tankų 
grupės nuo ežero pietinio krašto turėjo veržtis Leningrado link. Tas įsakymas 

vėliau pakoreguotas: nurodyta Pskove stabtelėti ir palaukti, kol prisivys pės- 
tininkai. Bušo 16-ajai armijai toliau stengiantis pridengti vakarinį sparną, 
Kiuchlerio 18-ajai armijai liepta brautis į Estiją. Po dviejų kapanojimosi purve 
dienų Keinharto tankų korpusas liepos 4-ąją pasiekė Ostrovą. los pačios die- 
nos rytą 8-oji tankų divizija sparčiai nužygiavo iš Rezeknės į Karsavą, o ten 
sulaukė įsakymo pasukti labiau į rytus ir pridengti vokiečių puolimo dešinįjį 
sparną. Stumtis į priekį trukdė prasti keliai ir sovietų paliktos technikos gau- 
sybė. Atsitraukiančiai Raudonajai armijai susprogdinus tiltą prie Golisevo so- 
vietų pasienyje, galiausiai teko apskritai sustoti. Tačiau 227-oji šaulių divizija 
per ankstesnių dienų karštas kautynes buvo netekusi pernelyg daug persona- 
lo ir ginkluotės, kad gebėtų rimčiau pasipriešinti. Artimiausiomis dienomis 
orai pagerėjo, bet klampi žemė Velikajos slėnio apylinkėse pasirodė sunkiai 
įveikiama. Nors abiejų tankų korpusų laukė dar daug sunkių mūšių, jie dabar 
jau buvo Rusijos teritorijoje. 

Kokia galėjo būti baigtis, jei 8-ajai tankų divizijai po Daugpilio užėmi- 
mo būtų buvę leista išsyk veržtis toliau? Turint galvoje sovietų vadovybėje 
vyravusį chaosą ir sumaištį, mažai tikėtina, kad jiems būtų pavykę sutelkti 
pakankamai jėgų vokiečių divizijai sulaikyti. Tomis dienomis, kai susinervi- 
nęs Brandenbergeris priverstinai trypčiojo Dauguvos šiaurės rytų krante, orai 
buvo saulėti, dar nepylė lietus, prasidėjęs beveik tuo pat metu, kai vokiečiai 
atnaujino puolimą, ir 8-oji tankų divizija tada bent būtų pasinaudojusi ge- 
resnėmis sąlygomis - turint omenyje dezorganizuotą priešą ir gerą orą - nei 
vėliau patyrė žygio į Karsavą metu. Jei Manšteino dalys būtų pasiekusios 
Šiaurės Latviją po dienos ar dviejų nuo Daugpilio užėmimo, diduma sovietų 
pajėgų, mėginusių ištrūkti iš Rygos bei Latvijos, būtų apsuptos ir sunaikintos, 
o tai būtų prisidėję prie spartaus įsiveržimo į Estiją. Tad delsimas prie Daugpi- 
lio veikiausiai nulėmė dar ilgesnes gaišatis vėlesniu kampanijos laikotarpiu. 
1940-aisiais vokiečiams veržiantis prie Lamanšo sąsiaurio, tankų divizijos 
ištisą dieną stoviniavo, nes Berlyne ir Vyriausiosios vadovybės sluoksniuo- 
se nerimauta dėl vokiečių šarvuotųjų pajėgų galimo atkirtimo, ir ta trumpa 
sugaištis tikriausiai suteikė britams užtektinai laiko atsitraukti į Diunkerką. 
Lygiai taip pat trumpas stabtelėjimas prie Daugpilio leido Raudonajai armijai 
ištrūkti iš Rygos ir jos apylinkių ir vėjais paleido kelias puikių orų dienas. 
Nors dėl sustojimo kaltas fon Lėbas, taip atsargiai elgėsi ne jis vienas — pa- 
našūs motyvai nulėmė dar daugiau žalos pridariusią vokiečių armijų grupės 
„Centras“ pauzę veržiantis Maskvos link. Nežinia, ar galutinė kampanijos 
baigtis būtų buvusi kitokia, tačiau kai kas įrodinėja, kad ta gaišatis faktiškai 
atėmė iš vokiečių geriausią galimybę užimti Leningradą per pradinę kampa- 
nijos stadiją (31). 

Toliau į vakarus vokiečių 18-oji armija sparčiai veržėsi skersai Šiaurės Lat- 
viją. Užuot rizikavusi toliau veltis į mūšius, skaldančius fronto liniją, sovietų 

8-oji armija, dabar vadovaujama generolo leitenanto Fiodoro Sergejevičiaus 
Ivanovo, mėgino tvarkingai atitraukti savo fronto liniją. Sovietų 10-asis šau- 
lių korpusas, turėjęs tris šaulių divizijas, laikėsi arčiausiai pakrantės, toliau 
nuo pajūrio kovėsi 11-asis šaulių korpusas, irgi turėjęs tris šaulių divizijas 
ir įvairių mechanizuotųjų korpusų, nukentėjusių mūšiuose, likučius. Prak- 
tiškai šios šaulių divizijos dabar buvo dažnu atveju sutirpusios iki vos 2000 
karių - tai žymiai mažiau nei kampanijos pradžioje. Iki liepos 9 d. Ivanovas 
atsitraukė į Estiją, kur mėgino ginti liniją nuo pajūrio prie Pernu iki Virts- 
jarvo ežero, o nuo čia - iki Peipuso ežero, vienam korpusui esant šiapus, ki- 
tam — anapus Virtsjarvo ežero. Šioje kampanijos stadijoje besiginančiųjų nau- 
dai ėmė veikti keli veiksniai. Pirma, pradėjo atkakti papildomų dalinių, nors 
daugelis buvo prastai aprūpinti ir dar prasčiau parengti. Antra, vis labiau 
ištįstančios vokiečių tiekimo linijos ėmė stabdyti puolimo spartą. Trečia, vie- 
na nuo kitos tolstančios vokiečių pajėgos nebepajėgė taip veiksmingai kaip 
anksčiau viena kitą tiesiogiai ar netiesiogiai paremti. 4-osios tankų grupės 
ankstesni prasiveržimai destabilizuodavo sovietų pajėgas visame fronte, bet 
dabar vokiečių šarvuotosios pajėgos buvo daug toliau nuo Baltijos pakrantės, 
be to, Peipuso ežeras jų operacijų zoną faktiškai atskyrė nuo 18-osios armijos. 
Liuftvafei tokiame didžiuliame mūšio lauke irgi pasidarė sunkiau tinkamai 
paremti iš oro. Priešakiniai aerodromai, užimti sovietams atsitraukus ar im- 
provizuotai įrengti atvirame lauke, palijus virsdavo purvyne, be to, tiesiog 
stigdavo lėktuvų bei reikiamų atsargų paramai laiduoti, kai tik to paprašy- 
davo Vermachtas. 

Todėl vokiečių 18-oji armija Šiaurės Estijoje susidūrė su rimtesniu pasi- 
priešinimu nei iki tol. Kliudė dar ir tai, kad armijų grupė „Šiaurė“ Estijos liku- 
sios teritorijos užkariavimui neteikė didesnės reikšmės: pagrindinis akcentas 
liko veržimasis Leningrado link, iš pradžių siekiant miestą užimti, o vėliau jį 
atkirsti bei susijungti su suomiais. Liepos antrojoje pusėje 6-oji tankų divizija 
į rytus nuo Peipuso ežero skverbėsi Leningrado link, 58-ajai ir 1-ajai pėstinin- 
kų divizijoms tarp tankų divizijos ir ežero stengiantis nuo jos neatsilikti. Pa- 
sipriešinimas nuolatos stiprėjo, o vokiečių pajėgos vis labiau tįso bandydamos 
aprėpti didžiules fronto linijos platybes. 

Latvijoje ir Lietuvoje vokiečiai pasinaudojo spontaniškais sukilimais 
prieš Raudonąją armiją, bet patys tokius maištus kurstė nedažnai. Nuo karo 
dėl nepriklausomybės laikų, kai suomių savanoriai atėjo į pagalbą kovojan- 
čiai Estijos kariuomenei, estai daug metų palaikė ryšius su suomiais. Net Sta- 
linui 1939 m. Baltijos šalims primetus sutartis, tokie saitai nenutrūko, nors 
ir liko slapti. Todėl Sovietų Sąjungai 1940 m. aneksavus Estiją, daug Estijos 
karininkų ir kareivių pabėgo į netolimą Suomiją, o kai kurie nukeliavo į Šve- 
diją. Vokiečiai dabar iš šių vyrų suformavo savanorių batalioną. Liepos 5 d. šį 
batalioną pamėginta išlaipinti šiaurinėje Estijos pakrantėje, tačiau operacija 

dėl prasto oro nepavyko. Po dviejų dienų išlaipinta 40 vyrų. Išsodinti ketinta 
didesnę grupę, bet kai kurie transportiniai laivai, kelią užkirtus sovietų karo 
laivams, buvo priversti pasukti atgal. Vyrai, kuriems pavyko sugrįžti į Estiją, 
įrengė laikinus nusileidimo takus, kur iš Suomijos atskraidinta daugiau vyrų 
bei atsargų. Sugrįžusieji dabar teikė vokiečiams vertingą informaciją ir, nutai- 
kę progą, užpuldinėjo Raudonosios armijos dalinius (32). 

Kitur su Raudonąja armija kovojo estų partizanai. Estijos Omakaitse („na- 
cionalinė gvardija“) susikūrė audringu laikotarpiu tarp caro armijų pasitrau- 
kimo ir vokiečių pasirodymo 1917 m. Po metų pavadinta Kaitseliit („gynybos 
lyga“), egzistavo iki 1940-ųjų, kai šalį okupavę sovietai ją uždraudė. Tačiau 
daug jos narių įsteigė naują pogrindinę Omakaitse. Prasidėjus „Barbarosai“, 
iš to branduolio susiformavo kelios didelės antisovietinių partizanų grupės. 
Viena jų, vadovaujama majoro Frydricho Krugo (Friedrich Krug), pasuko 
užimti Tartu miestą tarp Virtsjarvo ir Peipuso ežerų. Atlikti tokią operaciją 
grupė planavo jau ne vieną savaitę - dar net iki vokiečių įsiveržimo į Estiją. 
Liepos pradžioje su Tartu universiteto ligonine neoficialiai susitarta dėl su- 
žeistųjų gydymo. 

Emajegio upę mieste buvo galima kirsti „laisvės tiltu“ vakarinėje miesto 
dalyje, senu akmeniniu tiltų ir pontoniniu tiltu. Pontoninis tiltas išmontuo- 
tas liepos 6-ąją, o po dviejų dienų Raudonosios armijos inžinieriai ėmė reng- 
ti sprogdinimui akmeninį tiltą. Liepos 9 d. sprogstamasis užtaisas sugriovė 
šiaurinę tilto dalį. Vėliau tą dieną vokiečių žvalgybos patrulis pamėgino įsi- 
skverbti į miestą iš šiaurės vakarų, bet buvo atmuštas. Partizanai nusprendė 
nedidelį likusių sovietų garnizoną atakuoti kitą dieną. 

Liepos 10 d. mieste kilo kautynės. Estų partizanai mėgino užimti pa- 
grindinius pastatus. Į miestą įžengė kapitono Kurto fon Glazenepo (Kurt von 
Glasenepp) vadovaujamas vokiečių žvalgybos patrulis, ir vokiečių šarvuotieji 
automobiliai partizanus parėmė labai naudinga ugnimi. Vakarop estai kon- 
troliavo vakarinę miesto dalį, tačiau vokiečių šarvuotieji automobiliai dabar 
pasitraukė papildyti degalų ir šaudmenų atsargų. Pamatę, kad neužtenka jėgų 
užkirsti kelią Raudonajai armijai „laisvės tiltu“ sugrįžti į vakarinę miesto dalį, 
estai primygtinai paprašė už miesto stovėjusių vokiečių padėti. 

Vėliau tą naktį sovietų inžinieriai sunaikino „laisvės tiltą“, tačiau kau- 
tynės iš naujo įsiplieskė miesto link pajudėjus sovietų 16-ajai šaulių divizi- 
jai. Tuo pat metu generolo majoro Karlo Burdacho vadovaujamos pajėgos, 
kurias sudarė du žvalgybos batalionai ir vienas pėstininkų batalionas, gavo 
įsakymą užimti miestą. Drauge su vokiečiais į Tartu įžengė daugiau parti- 
zanų, įskaitant Frydrichą Krugą ir kitus buvusius Estijos kariuomenės kari- 
ninkus. Kautynės truko kelias dienas, didžiuma pietinės miesto dalies virto 
griuvėsiais. Į mūšį, užsitęsusį iki liepos pabaigos, vokiečiams teko mesti pa- 
pildomų jėgų (33). 

Stabtelėjusi persigrupuoti, 18-oji armija liepos 22-ąją vėl pajudėjo į Estijos gi- 
lumą. Sustiprinta 61-oji pėstininkų divizija puolė ir užėmė Peltsamos miestą 
į šiaurę nuo Virtsjarvo ežero. Kitą dieną vokiečių 217-ajai pėstininkų divizijai 
pradėjus Tiūrio puolimą, 61-oji pėstininkų divizija, mėgindama atkirsti Rau- 
donosios armijos pajėgas prie Tartu, pajudėjo Jegevos link. Kad to išvengtų, 
sovietų 48-oji ir 125-oji šaulių divizijos kartu su 16-osios šaulių divizijos liku- 
čiais iš Tartu atsitraukė šiek tiek į šiaurę, bet per vėlai. Liepos 25 d. vokiečių 
61-oji pėstininkų divizija pasiekė Peipuso ežerą netoli Mustvės atkirsdama 
sovietų pajėgas. Kovos veiksmai truko iki liepos pabaigos, bet daugiakarčiai 
sovietų mėginimai prasilaužti buvo sužlugdyti. Galiausiai liepos 27 d. gyvi 
likę kariai - beveik 8800 - pasidavė į nelaisvę. 

Su atkakusiu nauju 42-uoju korpusu kairėje ir 26-uoju dešinėje 18-oji 
armija liepos 29 d. vėl pajudėjo į šiaurę. 26-asis korpusas gerokai pasistūmėjo 
ir smogė į sovietų 10-ojo ir 11-ojo šaulių korpusų sandūrą. Vokiečių 
254-oji pėstininkų divizija rugpjūčio 4 d. pasiekė Tapą, o po trijų dienų - Baltijos 
pakrantę prie Kundos. Du sovietų šaulių korpusai tapo perkirsti. 11-asis buvo 
priverstas trauktis į Narvą, o 10-asis — į Taliną. Vokiečių pajėgos sparčiai 
nusekė įkandin į Narvą, bet netoli pajūrio buvo sustabdytos sovietų eskad- 
rinių minininkų ugnies. Tiktai ugnį atidengus sunkiajai artilerijos baterijai, 

eskadriniai minininkai rugpjūčio 13 d. buvo nuginti šalin. Trys vokiečių 
26-ojo korpuso divizijos lėtai prisiartino prie Narvos ir galiausiai rugpjūčio 
16-ąją miestą užėmė. Persekiodamos atsitraukiančius sovietų dalinius, vokiečių 
291-osios pėstininkų divizijos dalys užgrobė placdarmų kitapus Narvos upės: 


Pasiekėme senojo pasienio žemes. Nuo Hermano pilies [Livonijos riterių tvir- 
tovės] viršaus atsivėrė plokščias, mišku apaugęs reljefas, tartum kito pasaulio 
pradžia. Estija su mėlynos, juodos, baltos spalvų vėliavomis ir draugiškais 
gyventojais liko mums už nugaros; priešais kareivius driekėsi tikroji Rusija, 
egzotiška ir nepažįstama (34). 


Sovietų pajėgų liko Taline ir jo apylinkėse, taip pat didelėse salose vakarinė- 
je Estijos pakrantėje. Prie Talino generolas Valteris Kuncė (Walther Kuntze), 
42-ojo korpuso vadas, disponavo trimis pėstininkų divizijomis. 254-oji pės- 
tininkų divizija buvo Baltijos pakrantėje į rytus nuo Estijos sostinės, 61-oji 
divizija, dar neseniai kovojusi su sovietų pajėgomis prie Mustvės, - į pietry- 
čius ir 217-oji pėstininkų divizija - į pietus nuo Talino. Vakarinę vokiečių 
apsupties žiedo dalį sudarė Kampfgruppe Friedrich, turėjusi vieną pėstinin- 
kų pulką ir keliems daliniams priklausančių artilerijos bei pionierių dalių. 
Besiginantis sovietų 10-asis korpusas apėmė trijų šaulių divizijų likučius ir 
kelis karinio jūrų laivyno pėstininkų batalionus, sudarytus iš jūrų pėstinin- 
kų bei jūrininkų. 

Mūšis dėl Talino prasidėjo rugpjūčio 19-ąją. Talino prieigas saugojo estų 
per karą dėl nepriklausomybės pastatyti ir vėliau sustiprinti įtvirtinimai, to- 
dėl vokiečiai lėtai brovėsi pro septynis pagrindinius atsparos taškus. Gynybą 
ugnimi palaikė sovietų karo laivai, budėję netoli pakrantės ir uoste, tačiau 
vokiečiai nenumaldomai stūmėsi priekin. 


Revelis [Talinas] degė. Miesto pakraštyje pirmyn ir atgal lakiojo traseriai. 
Senojo Hanzos miesto bokštai juodavo skaisčiai nutviekstame nakties dan- 
guje. Rugpjūčio 27-osios rytą, rūkui prasisklaidžius, aviacija ir artilerija vėl 
atnaujino intensyvius veiksmus. Rusų kreiseriai ir eskadriniai minininkai 
įsijungė į sausumos mūšį iš uosto, ir žemė sudrebėjo nuo 180 mm sviedinių 
sprogimų (35). 


Penktą puolimo dieną šturmo smaigalius nuo miesto centro skyrė dešimt 
kilometrų, o dar po dienos kautynės jau virė pagrindinėje miesto dalyje. 

Neturėdamos galimybės išsiveržti iš miesto į rytus pajūriu, sovietų pajėgos 
ėmė ruoštis evakuacijai jūra. Tą pastebėję vokiečiai kartu su suomių pajėgo- 
mis Talino prieigas gausiai užminavo. Sovietų karo laivynas, nors ir turėjęs 
toje zonoje daug laivų, nesugebėjo tam sutrukdyti, daugiausia dėl prasto oro. 
Liuftvafė, kiek leido jėgos, suaktyvino veiksmus prieš Talino uosto zoną. 

Rugpjūčio 28-ąją, mūšiui dėl Talino pasiekus kulminaciją ir vokiečių da- 
liniams veržiantis į miesto centrą, prasidėjo sovietų karių evakuacija laivais. 
Mėginant šią veiklą paslėpti nuo vokiečių, paleistos dūmų uždangos, tačiau 
nuo sunkiosios artilerijos ugnies vis dėlto žuvo 1000 žmonių, laukusių įlai- 
pinimo į laivus. Pirmąjį konvojų, vadovaujamą kapitono Bogdanovo, sudarė 
du eskadriniai minininkai, dešimt minų tralerių bei minavimo laivų, penki 
transportiniai ir keli mažesni laivai. Konvojus iš uosto išplaukė prieš vidur- 
dienį. Po dviejų valandų pajudėjo du mažesni konvojai, o įpusėjus popietei 
į jūrą patraukė pagrindinės sovietų karinio jūrų laivyno pajėgos - kreiseris 
Kirov, trys eskadriniai minininkai, keturi povandeniniai laivai ir ledlaužis. 
Vokiečiai jau laukė, ir penki torpediniai kateriai mėgino užkirsti konvojams 
kelią, bet sovietų karo laivai juos nuginė šalin. Tačiau daug nuostolių pri- 
darė minų laukai ir Liuftvafės pakartotinės atakos. Pirmas ant minos pa- 
taikė garlaivis Ella. Per dvi dienas, kol sovietų laivai pasiekė Kronštatą, į 
dugną nugrimzdo šeši eskadriniai minininkai, du povandeniniai laivai, ke- 
turi minų traleriai ir keli transportiniai laivai, iš viso nusinešdami 12 tūkst. 
gyvybių. Vis dėlto 28 tūkst. pavyko ištrūkti gyviems. Taline buvo palikta 
12 tūkst. vyrų, jie pasidavė vokiečiams į nelaisvę. Nepaisant kautynių inten- 
syvumo, vokiečių nuostoliai svyravo tarp 3000 ir 4000 karių ir buvo daug 
mažesni negu gynėjų (36). 

Norint iki galo užbaigti Baltijos šalių užkariavimą, vokiečiams dar reikė- 
jo užimti dideles salas prie Estijos pakrantės. Jose būta gausaus sovietų garni- 
zono. Vokiečių operacija, kodiniu pavadinimu Beowulf, prasidėjo rugsėjo 8-ąją 
sustiprintos 61-osios pėstininkų divizijos išsilaipinimu Vormsio, Saremos ir 
Muhu salose. Kautynės truko iki spalio 5 d. Spalio 12-ąją 61-osios pėstininkų 
divizijos dalys išsikėlė paskutinėje likusioje Hijumos saloje. Sovietai gynėsi 
iki spalio 21-osios. Vokiečiai neteko šiek tiek mažiau nei 3000 vyrų, sovie- 
tai — viso garnizono: iš daugiau nei 26 tūkst. apie 5000 žuvo, likusieji pateko 
į nelaisvę. 

Kampanija Baltijos šalims okupuoti baigėsi. Neįskaitant Estijos salų, ope- 
racijų pabaiga galima laikyti Talino užėmimą rugpjūčio pabaigoje, praslinkus 
vos dviem mėnesiams nuo karo pradžios. Stalinas šias tris valstybes užgrobė 
norėdamas apsaugoti Leningradą. Tokios jo pastangos laikytinos nesėkme. 
Jei Estija, Latvija ir Lietuva būtų likusios nepriklausomos valstybės, tikėtina, 
kad Vermachtui būtų prireikę maždaug tiek pat laiko joms užimti - nesvarbu, 
diplomatiniu spaudimu ar karine jėga. Per tas savaites Raudonoji armija būtų 

galėjusi geriau pasirengti kovai. Vietoj to pasienio armijos buvo sunaikintos, 
jų aplamdytiems likučiams dabar teks kautis paties Leningrado priemies- 
čiuose. Baltijos šalyse, išsisklaidžius mūšio dūmams ir dulkėms, visi — estai, 
latviai, lietuviai ir jų okupantai vokiečiai — sužiuro, ką trims šalims yra pa- 
ruošusi ateitis. 


KETVIRTAS SKYRIUS 


HOLOKAUSTAS BALTIJOS ŠALYSE 


Tautas, įtrauktas į Antrąjį pasaulinį karą, konfliktas pasiekė skirtingu laiku. 
Kone kiekvienu atveju karo pradžia gyventojams sukeldavo daugiausia bai- 
mę ar pasibaisėjimą. Tačiau Baltijos šalyse daugelio pradinė reakcija buvo ki- 
tokia. Anot vieno lietuvio: „Lietuvoje žinia trenkė it perkūnas - KARAS! Koks 
džiaugsmas - KARAS! Žmonės susitikę sveikindavo vienas kitą su ašaromis 
akyse. Visi jautė, kad išlaisvinimo valanda arti“ (1). 

Lietuvoje vokiečius sutiko džiūgaujančios minios, tūkstančiai Žmonių 
mėtė gėles vyrams, kuriuos laikė savo gelbėtojais iš bolševikų. Vienas liudy- 
tojas pastebėjo, jog į akis krito tai, kad puokštėse nebuvo raudonų žiedų (2). 
Tačiau tuo metu, kai daugybė lietuvių šventė, Lietuvos žydų bendruomenės 
reakcija buvo kitokia: „Kai lietuvių minios sutikdavo vokiečius su gėlėmis, 
nenuostabu, kad mes užverdavome langines, užtraukdavome užuolaidas ir 
užsirakindavome savo namuose“ (3). 

Turint galvoje Baltijos šalyse nutikusius įvykius, nė viena iš šių reakcijų 
labai nestebina. Panašūs jausmai taip pat akivaizdžiai reiškėsi Latvijoje ir ma- 
žesniu mastu —- dėl labai negausios žydų bendruomenės - Estijoje. Reakcijos 
liudijo iš pagrindų skirtingą žydų ir nežydų bendruomenių požiūrį į vokiečių 
įsiveržimą. Tačiau skirtumai tarp abiejų bendruomenių siekė gilesnius klodus 
ir bus negailestingai išnaudoti vokiečių. Likus kelioms savaitėms iki „Barba- 
rosos“, vienas ūkininkas Plungėje nugirstas sakant: „Vokiečiams tereikia kirs- 
ti sieną, ir jau tą pačią dieną Plungėje braidysime žydų kraujyje“ (4). 

Prieš žydus nukreiptų pogromų istorija yra ilga, nusidriekianti bent iki 
Aleksandro imperijos. XIX a. daugelyje Europos šalių žydai nekart užpuldi- 
nėti, o tankiausiai žydų apgyvendintose srityse - Lenkijoje ir Rusijos imperi- 
joje - agresyvių incidentų neišvengiamai turėjo kilti daugiausia. Iškalbinga: 
nors Latvijoje ir Lietuvoje gyveno gana daug žydų, Baltijos šalyse lyginant 
su kitomis caro imperijos dalimis prieš žydus smurtauta santykinai nedaug. 
Lietuvoje priešiškumas visais lygmenimis tikrai vyravo, tačiau šiek tiek sky- 
rėsi nuo būdingo kitoms katalikiškoms šalims, nes smurtauti prieš asmenis ar 
nuosavybę nebuvo įprasta. Todėl priešiškumas žydams, paliudytas pateikta 
citata, stebina juo labiau. 

Kaip minėta, Lietuvoje ir Latvijoje vyravo įspūdis, kad žydai aktyviai 
remia sovietų okupaciją. Žydų akimis, akivaizdžių kitų pasirinkimų praktiš- 
kai nebūta. Daugelis - galbūt ir dauguma, turint omenyje, kad žydai sudarė 

nemenką verslininkų dalį, - būtų pageidavę ir toliau Lietuvoje bei Latvijoje 
gyventi taip, kaip gyveno didžiąją amžiaus dalį, bet, Vokietijai ir Sovietų Są- 
jungai pasidalijus Europą į įtakos sferas, vietos tokioms svajonėms nebeliko. 
Jei jau Baltijos valstybės turėjo atsidurti sovietų arba vokiečių stovykloje, žy- 
dai pirmenybę teikė pirmajai. Nors Galutinis sprendimas dar nebuvo suma- 
nytas ar įgyvendinamas, gerai žinota, kaip su žydais elgiamasi Vokietijos kon- 
troliuojamose teritorijose. O jei kas nors dar puoselėjo abejones, jas išsklaidė 
žydų pabėgėlių srautas iš Lenkijos į Lietuvą 1939 m. Tai, kad daug žydų siekė 
įsidarbinti naujose valdžios įstaigose, lėmė ir ta aplinkybė, kad iki sovietų 
okupacijos didžiuma žydų dirbo privačiose firmose. Šias firmas nacionaliza- 
vus, daugelis jų liko be darbo ir, nesant galimybių įsidarbinti kitur, užimdavo 
bet kokias naujų vyriausybių siūlomas darbo vietas. Vis dėlto teisingumo dė- 
lei būtina pasakyti, kad Lietuvos ir Latvijos žydų tautybės gyventojai dar iki 
sovietų okupacijos sudarė neproporcingai didelę procentinę komunistinių ir 
komunistams prielankių organizacijų narių dalį. 

Visų žydų nelaimei, kai kurie iš dirbusiųjų sovietų režimui 1939-1941 m. 
buvo labai pastebimi. Komunistinėse administracijose darbavosi daug vadi- 
namųjų užsieniečių — arba latvių ir lietuvių komunistų, atvykusių iš Sovietų 
Sąjungos drauge su okupacinėmis pajėgomis, arba rusų. Nors naujose admi- 
nistracijose Žydai ir buvo mažuma, tačiau jie sudarė didesnę dalį nei vietiniai 
latviai ir lietuviai. Todėl daugeliui lietuvių ir latvių ėmė atrodyti, kad naujasis 
režimas žydams prielankesnis nei kitoms grupėms. Žmonėms tapo įprasta 
vienas kitam sakyti, kad „prie šios valdžios gerai gyvena tik žydai“, ir kalbėti, 
kad „žydai perėmė valdžią“ (5). 

Kai kurios valdžios ištaros irgi kurstė antisemitinius jausmus. Genrikas 
Zimanas, Lietuvos mažumų biuro vadovas, pareiškė, kad sovietų dalinių at- 
vykimas sudavė mirtiną smūgį antisemitizmui. Sovietų Sąjunga, jo žodžiais, 
yra vienintelė pasaulio valstybė, kurioje nėra antisemitizmo. Pats Stalinas esą 
paskelbęs, kad antisemitizmas - sunkus nusikaltimas, o komunistų partija 
niekada nepuoselės antisemitizmo, nes tai prilygtų kontrrevoliucinei mąsty- 
senai (6). Žinant tuometinį Stalino nusistatymą žydų atžvilgiu — stebėtinas 
pareiškimas. Kad ir kaip būtų, daugelis lietuvių tai laikė dar vienu žydų „pri- 
vilegijuotos padėties“ įrodymu. 

Kaip tik į tokią permainingą ir vis labiau antagonistinę aplinką įsiveržę 
vokiečiai atnešė savo svajones apie Naująją tvarką, reikalavusią pavergti ar 
sunaikinti tuos, kurie laikomi nepageidaujamais. Žydai stovėjo pačiame to 
ypatingo sąrašo viršuje. 

Prieš invaziją į Sovietų Sąjungą Hitleris savo pavaldiniams labai aiškiai 
pareiškė, kad naujasis karas skirsis nuo visų kitų. 1941 m. kovo 30 d. savo 
aukštiesiems karininkams jis paaiškino būsimojo konflikto prigimtį. Francas 
Halderis (Franz Halder), sausumos kariuomenės štabo viršininkas, po to savo 

dienoraštyje pasižymėjo, jog konfliktas būsiąs „dviejų ideologijų susidūri- 
mas“. Hitleris pasmerkė bolševizmą kaip „antisocialinio nusikalstamumo“ 
atmainą, o kadangi komunizmas kelia pavojų Vokietijai, karas turės virsti 
„bolševikų komisarų ir komunistinės inteligentijos sunaikinimu“. Kalbėda- 
mas apie Sovietų Sąjungos pareigūnus, Hitleris pareiškė, kad „komisarai ir 
GPU [Gosudarstvennoje političeskoje upravlenije - Valstybės politinė valdyba, pri- 
klausiusi NKVD struktūrai] personalas yra nusikaltėliai ir su jais reikia elgtis 
kaip su tokiais. Kova bus kitokia nei Vakaruose“ (7). 1941 m. birželio pradžioje 
visi daliniai informuoti, kad bolševikai, agitatoriai, partizanai, sabotuotojai 
ir Žydai laikytini potencialiais priešais. Kaip tik tada Vermachto daliniams 
pranešta, jog jie privalo sudarinėti žydų sąrašus savo veikimo teritorijose ir 
šiuos sąrašus perduoti įkandin fronto dalinių sekusioms Einsatzgruppen. Nors 
didelė dalis Vermachto stengėsi elgtis taip, tarsi jo vienintelė funkcija būtų 
kovoti su Raudonąja armija, ir Hitlerio bei Generalplan Ost reikalaujamos radi- 
kalesnės politikos įgyvendinimą siekė palikti tokioms institucijoms kaip SS, 
nėra abejonių, kad prie įsiveržimą lydėjusių Žiaurių nusikaltimų prisidėjo be- 
veik visos vokiečių karo mašinos dalys. 

Žydų žudynės Lietuvoje ir Latvijoje sparta bei mastu žymiai pranoko 
ankstesnius vokiečių veiksmus Lenkijoje. Vienas įvykdė Vermachtas, kitas — 
lietuviai ir latviai, daugelį - Einsatzgruppen. Nors kai kuriais atžvilgiais pato- 
giau apžvelgti šias skirtingas grupes paeiliui viena po kitos, pravartu neuž- 
miršti, kad visos jos veikė tuo pačiu metu. 

Už saugumą užnugario zonose atsakė apsaugos divizijos, vėlesnėse karo 
stadijose priverstos vis dažniau prisiimti fronto linijos dalinių vaidmenį. Trys 
tokios apsaugos divizijos - 207-oji, 281-oji ir 285-oji - sekė paskui armijų gru- 
pę „Šiaurė“, o Vilniaus regiono kontrolę, armijų grupei „Centras“ pajudėjus 
toliau, perėmė 403-ioji apsaugos divizija. Šios visos divizijos buvo pavaldžios 
karininkui, tituluojamam Befehlshaber des Riickwūrtigen Heeresgebietes („Sausu- 
mos kariuomenės užnugario srities vadas“, dažnai sutrumpintai vadinamas 
Beriick). Šias pareigas armijų grupės „Šiaurė“ zonoje ėjo generolas Francas 
fon Rokas (Franz von Rogues). Atsitiktinai tokias pat pareigas armijų grupės 
„Centras“ užnugaryje vykdė jo pusbrolis Karlas fon Rokas (Karl von Rogu- 
es). Kilęs iš Prancūziją palikusių hugenotų šeimos, Francas fon Rokas nebuvo 
karštas Hitlerio peršamo žiauraus, rasinio karo šalininkas. Nors savo zonoje ir 
įsakė Žydams dešiniajame atlape nuolat segėti geltoną šešiakampę žvaigždę, 
savo nutarimuose dėl getų steigimo nurodydavo, jog tai nelaikytina prioritetu 
ir darytina tik turint užtektinai išteklių (8). 

Apsaugos divizijų vadai irgi ne itin degė troškimu rodyti Hitlerio pa- 
geidaujamą nuožmumą. Fon Roko įsakymuose divizijoms aiškiai nenurody- 
ta — galbūt sąmoningai, - kaip joms tiksliai elgtis. 207-osios apsaugos divizi- 
jos vadas generolas Karlas fon Tidemanas (Carl von Tidemann) ir 281-osios 

apsaugos divizijos vadas generolas leitenantas Frydrichas Bajeris (Friedrich 
Bayer) savo vyrams nedviprasmiškai uždraudė „šaudyti gyventojus vien dėl 
to, kad jie komunistai ar kitų grupių nariai, pavyzdžiui, žydai“. Nors apsau- 
gos divizijos, mėgindamos laiduoti gerą likusių gyventojų elgesį, sučiupdavo 
žydų bei laikydavo jų grupes kaip įkaitus, jos jų neperduodavo SS - bent tol, 
kol tos grupės likdavo teritorijoje, apibrėžtoje kaip Sausumos kariuomenės už- 
nugario sritis (9). 

Fronto kovinės divizijos irgi kartais nerodydavo didelio noro paisyti Hit- 
lerio įsakymo dėl komisarų ir žydų. Mėgindamas pataisyti padėtį, generolas 
Hermanas Hotas (Hermann Hoth), armijų grupei „Centras“ priklausiusios 
3-iosios tankų grupės - jos 7-oji tankų divizija užėmė Vilnių — vadas, birželio 
28-ąją, nepraslinkus nė savaitei nuo „Barbarosos“ pradžios, išleido įsakymą, 
kuriame nurodė, jog bet kuris Vermachto narys, leidęs komunistų pareigū- 
nams pasprukti, atsidurs karo lauko teisme. Įsakyme kareiviai įspėjami neuž- 
miršti „gerai žinomų azijietiškų praktikų žudyti, išduoti, klastingai apgauti“ 
(10). Vis dėlto, atrodo, jog daugeliu kitų atvejų didelės trinties tarp Vermachto 
ir SS nebūta. 1941 m. spalį Francas Valteris Štalekeris (Franz Walther Stah- 
lecker), Einsatzgruppe A vadas, savo pranešime rašė, jog bendradarbiavimas 
su „sausumos kariuomene paprastai geras, kai kada, pavyzdžiui, su generolo 
pulkininko Hepnerio vadovaujama 4-ąja tankų grupe, labai artimas, beveik 
nuoširdus“ (11). Tame pranešime Štalekeris išsamiai aprašo savo Einsatzgruppe 
veiklą pirmaisiais karo mėnesiais ir aiškiai atskleidžia grupės veikimo būdus. 
Todėl tas dokumentas vertas atidesnio žvilgsnio. 

Einsatzgruppe A į Lietuvą įžengė praėjus dienai nuo Vermachto įsiverži- 
mo. Iš pradžių buvo numatyta, kad Einsatzgruppen veiks tose zonose, kurias 
perduos puolančiosios armijos, tačiau tai, Štalekerio žodžiais, pasirodė ne- 
praktiška dėl dviejų priežasčių. Pirma, dėl spartaus kariuomenės judėjimo 
priekin užnugario zonų perdavimas užtrukdavo. Antra, kovoti su parti- 
zanais ir slopinti komunistų veiklą geriausia kovos veiksmų zonoje, nes 
fronto linijai praslinkus vietinės paramilitarinės grupės, vokiečių dažnai 
pasitelkiamos Žydams ir kitiems asmenims žudyti, dažnai nuginkluoja- 
mos. Tad norint jas panaudoti Einsatzgruppen darbo našumui padidinti, tai 
būtina padaryti, kol ginklai iš jų nekonfiskuoti. Taip pat jausta, kad, grįžus 
normalesniam gyvenimui, vietinius bus sunkiau sukurstyti „spontaniš- 
kiems“ smurtiniams veiksmams. Lietuviai ir latviai dažnai spontaniškai 
susiorganizuodavo į paramilitarines grupes, bet tam, kad tokių vietinių 
dalinių susikurtų kuo daugiau, Einsatzgruppe personalas kartu su prieša- 
kiniais vokiečių daliniais atkako į Kauną, Rygą ir Taliną ir „iš patikimų 
vietinių gyventojų visose trijose Pabaltijo provincijose“ greitai pristeigė 
„savanorių būrių“. Susidorojimo su žydais plane tokiems būriams buvo nu- 
matytas esminis vaidmuo: 

„.. vietinės antisemitinės jėgos jau pirmomis valandomis po užėmimo skatin- 
tos pradėti pogromus prieš žydus, bet sukurstyti pasirodė labai sunku. Vyk- 
dydama įsakymus, saugumo policija troško spręsti žydų klausimą visomis 
įmanomomis priemonėmis ir kuo ryžtingiau. lačiau pageidauta, kad saugumo 
policija išsyk, bent iš pradžių, nekristų į akis, nes itin žiaurios priemonės galėjo 
sujudinti net vokiečių sluoksnius. Pasauliui reikėjo parodyti, kad veiksmų pir- 
mi ėmėsi patys vietiniai gyventojai, šitaip natūraliai reaguodami į kelis dešimt- 
mečius kentėtą žydų priespaudą ir prieš tai vykdytą komunistų terorą. 


„„. Dėl didžiulio veikimo ploto ir gausybės užduočių, kurias turėjo atlikti 
saugumo policija, kovoje su parazitais - daugiausia žydais ir komunistais — 
nuo pat pradžių ketinta siekti patikimų gyventojų bendradarbiavimo. Reikė- 
jo ne tik suteikti kryptį pirmiems spontaniškiems savivalos veiksmams, apie 
kuriuos bus pranešta kitur, bet ir rūpintis į valymo darbą įtraukti patikimų 
žmonių bei paskirti juos saugumo policijos pagalbininkais (12). 


Pranešime toliau informuojama apie šiuos „savivalos veiksmus“: 


Atsižvelgiant į tai, kad į SSSR sudėtį įtrauktų Baltijos šalių gyventojai labai 
kentėjo valdomi bolševikų ir žydų, buvo galima tikėtis, kad, išlaisvinti iš sve- 
timųjų valdžios, jie padarys nekenksmingais didžiumą priešų, pasilikusių 
atsitraukus Raudonajai armijai. Saugumo policijai teko užduotis šiuos saviva- 
los sąjūdžius išjudinti ir nukreipti į tinkamus kanalus, kad kuo greičiau būtų 
pasiektas valymo operacijų tikslas. Žvelgiant į ateitį, buvo ne mažiau svarbu 
pateikti nepajudinamą bei įrodomą faktą, kad patys gyventojai savo inicia- 
tyva ėmėsi griežčiausių priemonių prieš savo priešus bolševikus bei žydus, 
ir taip paslėpti vokiečių valdžios vadovavimo pėdsakus. Lietuvoje pirmą- 
kart šių tikslų pasiekti įgalino partizanų veiksmai Kaune. Mūsų nuostabai, 
iš pradžių nebuvo lengva sukelti didelio pogromo prieš žydus. Klimaičiui, 
partizanų dalinio vadui... iš pradžių pasitelktam šiam tikslui, pavyko pradėti 
pogromą remiantis patarimais, kurių jam davė Kaune veikusios nedidelės 
priešakinės grupelės, ir įvykdyti taip, kad iš šalies niekam nekilo įtarimų, jog 
prie to prisidėjo ar tai sukurstė vokiečiai (13). 


Štalekeris pasiekė Kauną sykiu su priešakiniais vokiečių daliniais ir nusku- 
bėjo į Lietuvos valstybės saugumo departamento patalpas, užimtas Lietuvių 
aktyvistų fronto narių. Čia pasakė kalbą kviesdamas surengti pogromą prieš 
žydus, bet liko nuviltas, nes nepajuto klausančiųjų užsidegimo imtis tokių 

veiksmų. Tada kreipėsi į Algirdą Klimaitį, subūrusį 600 asmenų paramilitari- 
nę grupę ir dalyvavusį kovos su atsitraukiančia Raudonąja armija veiksmuo- 
se. Jis nepriklausė nei Lietuvių aktyvistų frontui, nei ką tik paskelbtai Laiki- 
najai vyriausybei ir pasirodė norintis bendrininkauti su vokiečiais. Birželio 
25 d. jo vyrai pradėjo užpuldinėti žydus Vilijampolėje, o iš čia savo veiklą 
išplėtė į kitas miesto dalis ir apylinkes. Dėl tikslaus šio pogromo aukų skai- 
čiaus nesutariama. Štalekeris tvirtina, jog per tris dienas nužudyta apie 5000 
žydų, bet pareikšta ir nuomonių, kad Štalekeris galėjęs sąmoningai padidinti 
nužudytųjų skaičių (14). | 

Žydai dažnai taip pat užpuldinėti spontaniškai, šiek tiek pakurstant vo- 
kiečiams ar visai jiems nesikišant. Atrodo, jog pogromams prasidėjus, jie grei- 
tai išplisdavo į kaimynines apylinkes. Dovas Levinas aprašė, kaip lietuviai 
plėšė žydų namus, užpuldinėjo žydus ir prievartavo moteris. Vienas lietuvis 
Levinui pamojavo keliais krauju suteptais pasais, kad parodytų, kiek žydų 
jau nužudęs (16). Lietuvių partizanai dėvėjo baltus raiščius, todėl vadinti bal- 
taraiščiais. Net partizanų gretose būta suvokimo, kad ne visi dėvintys baltus 
raiščius yra aktyvūs kovotojai su Raudonąja armija: 


Vieni pasirūpino gauti ginklų ir kovėsi už tėvynę, kiti lauždavosi į parduo- 
tuves, privačius būstus ir paliktus namus, naudodamiesi kiekviena proga ką 
nors pavogti ir išsinešti ar užkasti į žemę (16). 


Ne visi partizanai užpuldinėjo žydus, bet dauguma tų, kurie plėšė, mušė ir 
žudė žydus, dėvėjo baltus raiščius (17). Kai kurie partizanų vadai, kaip antai 
Jurgis Bobelis Kaune, mėgino užkirsti kelią tokiems savo vyrų veiksmams. 
Bobelis pagrasino nubausti mirtimi kiekvieną, įsivėlusį į atsitiktinius užpuo- 
limus. Kiti tiesiog pasistengdavo to nepastebėti. Daugelis nedarė didelio skir- 
tumo tarp žydų ir komunistų bei ragino suiminėti visus, priklausančius bet 
kuriai iš šių kategorijų. 

Štalekerio Einsatzgruppe buvo suskirstyta į kelias Einsatzkommando, turė- 
jusias savas veikimo zonas. Einsatzkommando 3 vadovavo Karlas Jėgeris (Karl 
Jager), gimęs 1888 m. Šveicarijos mieste Šafhauzene (Schaffhausen). Pirmojo 
pasaulinio karo metais tarnavo artileristu, vėliau priklausė vadinamajam 
Juodajam reichsverui, paramilitarinei grupuotei, sukurtai norint apeiti Ver- 
salio sutartimi nustatytus Vokietijos ginkluotųjų pajėgų dydžio apribojimus. 
Anksti prisijungė prie nacionalsocialistų sąjūdžio ir 1936 m. įstojo į 55. Ka- 
rinės hierarchijos pakopomis sparčiai kopė aukštyn ir 1941 m. vasarą jau tu- 
rėjo štandartenfiurerio laipsnį (atitinkantį armijos pulkininko laipsnį). Kaip 
tik tada jam liepta suformuoti Einsatzkommando 3. Jos 120 asmenų personalui 

susirinkus į apmokymų bazę nedideliame Prečo (Pretzsch) miestelyje, Jėge- 
ris sužinojo, kad vadovaus ne tik Einsatzkommando, bet ir saugumo policijai 
bei Sicherheitsdienst („saugumo tarnybai“, arba SD) Lietuvoje. Ir Preče, ir per 
susitikimą Berlyne RSHA vadas Reinhardas Heidrichas Jėgeriui ir kitiems pa- 
našaus rango SS karininkams aiškiai pareiškė, kad „karo su Rusija atveju visi 
žydai Rytuose turės būti sušaudyti“ (18). 

Jėgeris į Kauną su savo daliniu atvyko po Klimaičio ir jo vyrų surengtų 
žydų žudynių. Pirmoji iš Einsatzgruppe A Kaune pasirodžiusi Einsatzkomman- 
do 1 savo veikimo sritį dabar perdavė Jėgerio vyrams. Jėgeris vėliau pažymėjo, 
kad žydai vis dar laisvai judėjo po miestą - veikiausiai dėl to, kad Rokas getų 
steigimo nelaikė svarbiu prioritetu, - ir greitai ėmėsi priemonių kurti getą ir 
apriboti žydų judėjimą bei veiklą. Geto steigimui pateisinti pasitelktos anks- 
tesnės žudynės - tiktai taip, Jėgerio teigimu, žydus bus įmanoma apsaugoti 
nuo būsimų pogromų. Tokiu argumentu dažnai naudotasi, ketvirtajame de- 
šimtmetyje jis taikytas ir pačioje Vokietijoje. 

Pretenzija apginti žydus suvarant juos į getą tetruko vieną dieną. Jau po 
dviejų dienų nuo atvykimo į Kauną Jėgeris parašė, kad „lietuvių partizanai“ nu- 
žudė 463 žydus, o dar per dvi dienas nužudytųjų skaičius perkopė 2500 (19). Iki 
1941 m. gruodžio sunaikinti 22 tūkst. žydų, gete liko apie 15 tūkst. Aukų sąrašas 
pateiktas Jėgerio metų pabaigoje parengtame pranešime, kruopščiai nurodant 
vietas, datas ir suskirstant aukas į vyrus, moteris bei vaikus (20). Pranešime taip 
pat išvardyti nužudytieji Vilniuje ir Minske. Juos pridėjus prie sunaikintųjų Kau- 
ne, skaičius persirita per 133 tūkst. Pranešimas užbaigiamas žodžiais: „Šiandien 
galiu patvirtinti, kad mūsų tikslą išspręsti žydų klausimą Lietuvoje EK 3 pasiekė. 
Lietuvoje nebėra žydų, išskyrus žydus darbininkus ir jų šeimas“ (21). 

Šie kraują stingdantys sakiniai reiškia, kad tarp birželio 22-osios ir gruo- 
džio 1-0sios nužudyta daugiau nei 120 tūkst. Lietuvos žydų. Kai kuriuose su- 
šaudymuose dalyvavo ir pats Jėgeris. Jis rūpinosi, kad krauju susiteptų ir visi 
jo karininkai. Tie, kurie norėdavo to išvengti, sulaukdavo grasinimų (22). To- 
kia patirtis, regis, darė poveikį ir pačiam Jėgeriui. Heincui Jostui (Heinz Jost), 
savo naujajam viršininkui, pakeitusiam Štalekerį, jis prisipažino, jog negalįs 
miegoti, ramybės neduoda negyvų moterų bei vaikų vaizdai (23). Tačiau tokie 
jausmai netrukdė jam žudyti ir toliau. Lietuvoje jis pasiliko dar dvejus metus, 
o paskui ėjo įvairias administracines pareigas Vokietijoje. 

Ypatingų priemonių imtasi žydų žudymui Lietuvos kaimo vietovėse pa- 
spartinti. Vienas iš pavyzdžių - Rollkommando Hammann, mobilus žudymo būrys, 
kurį sudarė tuzinas vokiečių karininkų ir maždaug šimtas lietuvių, daugiausia 
Broniaus Norkaus Tautinio darbo apsaugos (TDA) bataliono nariai. Per antrąją 
1941 m. pusę Kommando pasidarbavo daugiau kaip penkiose dešimtyse Lietuvos 
bei Pietų Latvijos vietovių ir nužudė per 9 tūkst. žydų. Jėgerio pranešime išsa- 
miai aprašinėjami parengiamieji darbai, būtini našiam tokio dalinio darbui: 

Įgyvendinant tokius veiksmus, svarbiausias yra organizavimo klausimas. 
Siekiant sistemingai išvalyti kiekvieną sritį nuo žydų, būtina kruopščiai pa- 
siruošti kiekvienai individualiai užduočiai ir ištirti toje srityje vyraujančias 
sąlygas. Žydai surinktini į vieną ar daugiau vietų. Remiantis jų kiekiu, nusta- 
tytinos vietos kapams, pastarieji iškastini (24). 


Vilniuje vokiečių valdžia skubiai nurodė žydams dėvėti atpažinimo simbo- 
lius, kaip antai šešiakampes žvaigždes ir raiščius ant rankovių. Ankstyvojo- 
je okupacijos stadijoje jie dažnai kaitalioti. Tai žydus versdavo paniškai pulti 
ieškoti atitinkamos spalvos medžiagos. Prasidėjus pirmajai geto steigimo 
stadijai, žydai liepos viduryje ėmė keltis į paskirtus pastatus; formaliai ge- 
tas buvo įsteigtas rugsėjį. Ir 403-ioji apsaugos divizija, ir Einsatzkommando 9 
pranešė, jog abi dirbančios sklandžiai, ranka rankon. Divizija patvirtino per 
1941 m. rugpjūtį ir rugsėjį likvidavusi 45 komisarus ir 197 civilius komunis- 
tų pareigūnus; daugelis iš pastarosios grupės buvę žydai (25). Liepos 2 d. 
atkakusi Einsatzkommando nuo liepos 4-osios iki 8-0sios nužudė 321 žydą, o 
vėliau pasiekė 500 nužudytųjų per dieną rodiklį. Iki liepos 19-osio0s ji sunai- 
kino per 7600 individų (26). 403-iosios apsaugos divizijos vadas Volfgangas 
Ditfurtas (Wolfgang Ditfurth) liepos viduryje pranešė, jog maisto davinius 
žydams sumažino 50 procentų. Jis žinojo apie Einsatzkommando ir jos pagal- 
bininkų lietuvių vykdomus sušaudymus, bet prašė tai daryti ten, kur to ne- 
matytų jo vyrai (27). 

Žydams, nespėjusiems išvengti vokiečių okupacijos, daugeliu atžvilgių 
būdingi Vilniuje gyvenusios mergaitės Mašos Rolnikaitės (Mascha Rolni- 
kaite) ir jos šeimos išgyvenimai. Vokiečiams pasirodžius Vilniuje, jai buvo 
keturiolika metų. Jos tėvas, teisininkas, dirbo sovietų valdžios struktūrose. 
Raudonajai armijai pradėjus trauktis iš miesto, jis paliko savo šeimą, kad 
surastų transportą jiems visiems išvykti. Šeima bergždžiai laukė jo sugrįž- 
tant. Paskui pamatė pirmuosius į miestą įžengusius vokiečius. Kitą dieną 
sužinojo, kad nauja valdžia liepė vėl atidaryti parduotuves ir restoranus, bet 
restoranai ir kavinės turėjo iškabinti ženklą, kad žydams įeiti draudžiama. 
Rolnikaitei mėginant sugrįžti į mokyklą pasiimti dokumentų, kurie, jos mo- 
tinos manymu, bus svarbūs, ji liko šokiruota, kai vienas lietuvis berniukas 
pastojo jai kelią: 


— Ko tau čia? Grįžk, iš kur atėjai! 
Paprašiau mane praleisti. Bet jis nuplėšė kepurę nuo mano galvos. 
— Eik šalin! Ir palik mokyklą ramybėje! (28) 

Ji baiminosi mokytojo reakcijos, bet, laimei, tas padėjo atgauti dokumentus ir 
net palydėjo ją iki namų. 

Perela Esterovič (Perella Esterowicz), šiek tiek jaunesnė už Rolnikaitę, 
buvo Vengrijos firmos Tungsram, taip pat akumuliatorių bei padangų gamin- 
tojų iš Vakarų vietinio atstovo vienintelis vaikas. Ji atmena, jog augdama Vil- 
niuje ketvirtajame dešimtmetyje, kai miestą kontroliavo lenkai, jau ankstyvoje 
vaikystėje matydavusi antisemitinių užrašų ant sienų. Sovietų Sąjungai mies- 
tą atidavus Lietuvai, jos tėvas prarado ryšį su užsienio tiekėjais, bet įsteigė 
naują verslą. Sovietai, aneksavę Lietuvą, tą verslą kitais metais nacionalizavo, 
o Esterovičiai, priskirti „buržuazinių“ šeimų kategorijai, turėjo užleisti didelę 
savo prabangaus apartamento dalį. Tėvas, nors ir liko be darbo, išvengė de- 
portacijos į Sibirą, tačiau jos teta ir dėdė vos spėjo pabėgti iš savo namų NKVD 
atėjus jų suimti. Tragiška, bet tai netiesiogiai lėmė jų mirtį: vokiečiai po kelių 
savaičių jos dėdę nušovė, 0 teta mirė gete 1943 m. 

Vokiečių daliniams artėjant prie Vilniaus, komunistų pareigūnas, užgro- 
bęs didžiąją Esterovičių buto dalį, pabėgo į rytus. Perelos tėvą suėmė įtarus, kad 
jis signalizuoja sovietų lėktuvams palikdamas degančią šviesą nakčia. Staiga 
jis atsidūrė akis į akį su priešiškai nusiteikusių vokiečių pareigūnų grupe. Įsi- 
tikinę, kad jis puikiai kalba vokiškai ir yra viešėjęs Berlyno kavinėje, kurioje 
anksčiau dirbo vienas iš vokiečių, tie jį paleido. Vienas lenkų tautybės garažo 
savininkas, prieš karą buvęs Esterovičiaus klientas, parūpino jam dokumen- 
tą, liudijantį, kad jis dirba lenkų garaže, kuriame dabar padedama remontuoti 
Vermachto transporto priemones, taip apsaugodamas jį nuo arešto (29). 

Iš lūpų į lūpas žydų bendruomenėje sklido naujienos apie užpuldinėjimus 
ir pogromus. Rolnikaitės namai netrukus buvo iškrėsti ieškant radijo aparatų 
ir kitų uždraustų daiktų. Kratos kartodavosi, visus daiktus namuose invento- 
rizavo - išskyrus baldus, kurie buvo išsyk išgabenti. Žydų šeimos įspėtos, jog 
sulauks griežtos bausmės ar net mirties, jei mėgins parduoti kokius nors savo 
baldus. Jiems liepta atiduoti visas brangenybes ir grynus pinigus, viršijan- 
čius 30 reichsmarkių sumą. Vėliau, grasinant nedelsiamu areštu, iš visų žydų 
pareikalauta sumokėti papildomą didelę grynųjų pinigų sumą. Daugeliui tai 
padaryti buvo beveik neįmanoma, nes jie jau buvo apiplėšti ar atidavę savo 
vertingus daiktus. Rolnikaitės šeimos laimei, jų namuose pasirodė Mašos mo- 
kytojas Henrikas Jonaitis ir jos motinai įteikė reikiamą grynųjų pinigų sumą. 
Kaip ir reikšminga mažuma lietuvių, jis buvo pasirengęs paaukoti savo gyvy- 
bę, kad padėtų apsaugoti kitus (30). 

Apribojimų ir toliau daugėjo, jie darėsi vis griežtesni. Netrukus po Rol- 
nikaitės keturioliktojo gimtadienio, praslinkus mėnesiui nuo įsiveržimo pra- 
džios, žydams uždrausta vaikščioti šaligatviais. Likus dienai iki žydų geto 
įsteigimo, Rolnikaitė išdrįso be privalomo žydo ženklo išeiti į gatvę ir susi- 

pamėgino grįžti pas šeimą, ji išvydo, jog getas jau įkurtas, o gatvės užtvertos 
spygliuota viela. Tiesą sakant, būta dviejų getų, mažo ir didelio, atskirtų kelio. 
Rolnikaitė įžengė į getų teritoriją. Neradusi šeimos viename iš jų, sėkmingai 
perėjo į kitą. Laimei, ji atpažino sargybinį - moksleivį, mėginusį nuginti ją nuo 
mokyklos, ir įkalbėjo jį, kad ją praleistų. Tik po kelių dienų atrado savo šeimą 
perpildytame gete (31). 

Gyvenimas gete buvo nepaprastai sunkus. Mašos Rolnikaitės motinai irjos 
keturiems vaikams teko miegoti viename kambaryje su keliais kitais įsisprau- 
dus tarp dviejų lovų. Lovų vos užteko pagyvenusiems Žmonėms ir mažiems 
vaikams. Esterovičiams pasisekė, kad iš savo buto buvo išvaryti vos įsteigus 
getą, ir, atsidūrę ten vieni iš pirmųjų, jie sugebėjo susirasti kambarį savo gausiai 
šeimai. Vis daugiau žmonių grūdant į getą, šeima buvo priversta įsileisti kitų, ir 
jos kambarys — 2 x 7 m ploto patalpa - tapo namais 26 asmenims (32). 

Didžiumą kasdienių geto reikalų tvarkė Judenrat (žydų taryba) ir geto po- 
licija, vadovaujama Jacobo Genso, buvusio Lietuvos kariuomenės karininko. Ir 
geto policija, ir žydų taryba buvo atsakingos štandartenfiureriui Francui Mu- 
reriui (Franz Murer), paskirtam Vilniaus komisaru žydų reikalais. Netrukus 
tie, kurie turėjo darbą, buvo sukelti į vieną getą, o darbo neturintys suginti į 
mažesnįjį. Čia nuolatos rengtos „akcijos“ - eufemizmas, žymintis priverstinę 
žydų atranką; atrinktuosius išgabendavo ir nužudydavo. Atrinkdavo pagal 
įvairias kategorijas - ligonius, pagyvenusius, neturinčius darbo. Kitais kartais 
žmones surinkdavo nepaisydami jų statuso. Valdžia nuduodavo, kad ligoniai 
ir garbaus amžiaus Žmonės perkeliami kitur, kad būtų geriau prižiūrimi, bet 
paliktieji beveik neabejodavo, kad savo artimųjų daugiau nebepamatys. Rol- 
nikaitė aprašė tipišką „akciją“: 


Dar viena akcija. Nedidelė, bet vis dėlto akcija. 
Naktį nekalbių lietuvių kareivių dalinys tyliai įsmuko į getą. Geto policijai 
kareiviai liepė pasilikti savo postuose, o patys ėmė ieškoti iš anksto nustaty- 


tų adresų, kuriuos kiekvienas buvo gavęs. 


Tyliai ir mandagiai pažadindavo Žmones, liepdavo jiems pasiimti šiltų dra- 
bužių ir palaukdavo, kol jie apsirengs bei susipakuos daiktus. 


Žmonės suprasdavo padėtį tik pasiekę geto vartus, kur juos laipino į sunk- 
vežimius... 


Paaiškėjo, kad Mureris iš Genso pareikalavo naujų aukų. Todėl Gensas 
parengė vadinamojo nusikaltėlių pasaulio narių — Žmonių, kuriuos laikė 

nepritapėliais ar kurie nepatiko geto policijai, - sąrašą ir jų adresus perdavė 
baudėjams (33). 


Samuelis Esterovičius, dirbęs savo pažįstamo lenko automobilių remonto 
dirbtuvėje, matė, kaip geto gyventojai genami į egzekucijos vietą: 


Prieš mūsų dirbtuvės langus lietuvių policija gatve į Lukiškių kalėjimą varė 
gausybę žydų iš antrojo [mažojo] geto — vyrus, moteris, vaikus. Pro šalį trau- 
kiančioje minioje atpažinau kai kuriuos savo pažįstamus. Šių mirti genamų 
nekaltų žmonių, mano tautiečių žydų, vaizdas sukrėtė mane iki dvasios gel- 
mių. Pasidarė dar skaudžiau, kai pastebėjau, kad lenkų darbininkai dirbtu- 


džiaugsmo ir pasitenkinimo. „Ziūrėk, - šokinėjo jie iš džiaugsmo, - žydus 
varo sušaudyti.“ 


Antisemitizmo demonstravimas manęs labai nenustebino. Bet stebint suža- 
vėtus lenkų darbininkus pasibaisėjimą kėlė jų neapykanta mums - ta neapy- 
kanta vienijo visas aplinkines tautines grupes ir visus socialinius sluoksnius. 
Lenkų partizanų, AK [Armia Krajowa] narių, elgesys irgi atitiko tą aplinkinių 
nuotaiką. Nors ir susibūrę organizuotai pogrindinei kovai su vokiečiais, AK 
dažniausiai medžiodavo miškuose besislapstančius žydus. Lenkų partizanai, 
tarp kurių daugiausia buvo vietinių, puikiai orientuodavosi savo veikimo 
vietovėse, todėl žydams, mėginusiems surasti prieglobstį tankiame miške, 
jie būdavo didesnė grėsmė nei vokiečiai, nedrįsdavę giliau skverbtis į mišką. 
Ypač aktyviai mus naikino lietuviai (34). 


Kaltinimas, kad AK susijusi su žydų žudymu, kontroversinis. Pasipriešinimo 
armija kovojo su visais, kuriuos laikė Lenkijos okupantais, įskaitant sovietus 
palaikančius partizanus. Turint omenyje, kad didžiuma pastarųjų buvo žydai, 
nieko nuostabaus, kad AK nužudė ir žydų; tikėtina, jog tai nebuvo vien anti- 
semitinio nusistatymo vaisius. Esterovičius atkreipė dėmesį į tai, kad antise- 
mitizmas, nors ir paplitęs tarp vietinių gyventojų, jokiu būdu nebuvo visuoti- 
nis, ir daugelis vietinių tyliai padėdavo žydams aprūpindami juos maistu, kai 
tik galėdavo. Antisemitiškai nusiteikę nebuvo ir visi vokiečiai: 


Vienas vokiečių kareivis, pavarde Bergeris, buvo priskirtas mūsų automo- 
bilių remonto dirbtuvei. Su juo susidraugavau. Matydamas myriop varo- 

mus žydus, Bergeris sušuko: „To, ką šios padugnės čia išdarinėja vokiečių 
tautos vardu, mums amžiais nepavyks nusiplauti!“ Grįžęs po atostogų na- 
mie, Bergeris papasakojo nutikimą, paliudijusį, kad nacių vyriausybė slėpė 
tiesą nuo plačiųjų savo gyventojų masių. Išgirdusi apie siaubingus nusi- 
kaltimus, vokiečių daromus Lietuvoje, Bergerio žmona iš pradžių pamanė, 
kad jis tikriausiai išėjęs iš proto, - pasakojimai atrodė tokie pasibaisėtini ir 
neįtikėtini (35). 


Po kiekvienos „akcijos“ pasilikusieji gete stengdavosi surasti pakankamai 
maisto, kad išgyventų. Rolnikaitės šeimai pasisekė. Jos motina ir vyresnioji 
sesuo dirbo siuvėjomis. Uždirbdavo grašius, bet užtektinai, kad prisidurtų 
prie savo beviltiškai skurdžių davinių, o Henrikas Jonaitis ir toliau rizikuo- 
davo savo gyvybe įduodamas jos šeimai maisto, kai tik galėdavo, - arba pro 
spygliuotą tvorą, arba sutikęs kurį nors šeimos narį, varomą į darbo vietą 
ar išjos. 

Vilniaus žydai dažniausiai šaudyti Paneriuose už dešimties kilometrų į 
pietvakarius nuo miesto centro. Laikydamiesi Lenkijoje taikytos strategijos, 
vokiečiai pirmiausia siekė nukirsti žydų visuomenei galvą - jau vien dėl to, 
jog manė, kad šie vadovaujantys asmenys gali būti kokio nors pasipriešinimo 
sąjūdžio branduolys. Dėl šios priežasties Einsatzkommando 9 liepos 9-ąją nu- 
rodė jai pavaldiems lietuvių policijos daliniams parengti iškiliausių Vilniaus 
žydų, pirmiausia inteligentų, politikų bei pasiturinčiųjų, sąrašus (36). Po tri- 
jų dienų Kazimieras Sakovičius (Kazimierz Sakowicz), lenkas, suregistravęs 
daugelį įvykių Paneriuose, išvydo apie 300 gerai apsirengusių vyriškos lyties 
žydų, atvarytų į nužudymo vietą, ir tarpjų atpažino kelis garsius prekybinin- 
kus (37). Iš pradžių žudyti daugiausia vyrai. Tik rugpjūčio mėnesį tarp aukų 
atsirado moterų ir vaikų. 

Vienas vokiečių kareivis, tarnavęs transporto dalinyje, matė, kaip žudo- 
mi žydai: 


Įsitaisiau už 6-8 metrų nuo įėjimo į duobę. Abipus įėjimo stovėjo po gin- 
kluotą civilį. Sargybinių būrys Žmones į žvyruotą duobę suvarydavo ne- 
didelėmis grupelėmis. Duobės pakraštyje žiojėjo žydams skirtas kapas. 
Kapas buvo kryžiaus formos... Kadangi vietovė buvo smėlėta, kapas buvo 
sutvirtintas lentomis. Žydus į duobę atvarydavo grupėmis. Aiškiai įžiū- 
rėjome sargybinius, kurie duobės pakraštyje čaižydavo bizūnais... Su- 
šaudyti pasirengęs skyrius iš 10 vyrų stovėjo už 6-10 metrų nuo kapo... 
Šūviai pliūptelėdavo salvėmis, kad žmonės į kapą už jų nugarų nukristų 
kartu (38). 

Viena iš atgintųjų į Panerius egzekucijai buvo devyniolikmetė Ita Straž (Ita 
Straž). Ją nuvilko prie duobės, jau pilnos kūnų. Pasigirdus salvei, ji, nors ir 
nekliudyta kulkos, nukrito ant negyvųjų. Egzekucijoms tęsiantis, ant jos už- 
virto daugiau kūnų. Tada šūvių į duobę paleista dar gyviems pribaigti. Viena 
kulka perskrodė ranką, bet ji įstengė neišleisti nė garso. Palaukusi iki tamsos, 
pabėgo basa klupinėdama per, regis, nepabaigiamą mirusiųjų jūrą (39). 
Paneriuose žudę lietuviai daugiausia priklausė Ypatingajam būriui, 
surinktam iš vietinių savanorių. Jiems vadovavo hauptšarfiureris (laipsnis, 
armijoje atitinkantis oberfeldfebelio arba štabo seržanto) Martinas Vaisas 
(Martin Weiss), vokiečių saugumo policijos pareigūnas. Jis garsėjo žiaurumu: 
prižiūrėdamas egzekucijas Paneriuose, dažnai priversdavo aukas ištisas va- 
landas - kai kada ilgiau nei dieną - gulėti ant prieš juos nužudytųjų kūnų, 
kol jas pačias nušaudavo. Dažnai daužydavo žydus prie geto vartų, jei šie rei- 
kiamai nedemonstruodavo šešiakampės žvaigždės, ir asmeniškai sumušdavo 
kiekvieną, pagautą mėginant slapčia įsinešti į getą papildomai maisto. Vieną 
tokį kontrabandininką - vyrą, turėjusį kelias bulves ir gabalėlį žuvies, - su- 
šaudė vietoje. Net matuojant 55 standartais Vaisas turėjo prastą reputaciją. 
Kartą vieną žydą, įkalintą Vilniaus Lukiškių kalėjime, ruoštasi paleisti atgal 

Einsatzkommando 3 personalas 1942 m. sausį pranešė, jog šaudoma taip, 
kad to beveik niekas nepastebi, ir visi gyventojai, įskaitant žydus, tiki, kad 
varomieji į Panerius perkeliami į kitą vietą (41). Tačiau vietinių gyventojų, 
ypač iš Panerių, liudijimai rodo, kad jie puikiai žinojo, kas ten iš tikrųjų de- 
dasi, tačiau stengėsi neprasitarti. Vilniaus gete žydai iki 1941 m. pabaigos iš 
vietos pasipriešinimo sąjūdžio irgi sužinojo, ką reiškia Paneriai. Judenrat pa- 
sipriešinimo veikloje nedalyvavo - jo nariai manė, kad bendradarbiaudami 
su vokiečiais ir pasirūpindami darbo jėga gebės išgelbėti bent kai kurių geto 
gyventojų gyvybes. Aktyviai priešintis daugiausia linko jaunesni žydų bend- 
ruomenės nariai, pirmiausia tie, kurie jau buvo sionistai dar iki pasirodant 
vokiečiams. Kai kuriems iš jų pavyko išvengti internavimo gete, susiveikus 
dokumentus, paslepiančius jų žydišką kilmę. Iš pradžių atsidūrę izoliacijoje, 
jie pamažu pradėjo megzti ryšių tinklą. Žydų mergaitė Tamara Kac (Tama- 
ra Katz) per egzekuciją Paneriuose išliko gyva ir, išsikasusi iš masinio kapo, 
pasiekė Vilnių, kur ją priglaudė pogrindininkai. Ji papasakojo apie įvykius 
Paneriuose, ir netrukus grupė perdavė žinią į getą: 


Visi gestapo keliai veda į Panerius. O Paneriai yra mirtis. Abejotojai, atsikra- 
tykite savo iliuzijų! Jūsų vaikai, vyrai ir žmonos nebegyvi. Paneriai - ne sto- 


100 


vykla. Ten sušaudyta 15 tūkst. ... Tiesa, mes silpni ir bejėgiai, bet vienintelis 
atsakas priešui yra: Priešintis! Broliai! Geriau kristi kaip laisviems kovoto- 
jams, nei gyventi iš žudikų malonės! Priešinkitės! Priešinkitės iki paskutinio 
atodūsio! (42) 


Vokiečiai kiek įmanydami stengėsi užgniaužti bet kokį mėginimą priešintis. 
Jei darbo brigados narys pabėgdavo, tai kiti brigados darbininkai tapdavo 
įkaitais, o jei pabėgėlis negrįždavo, juos sušaudydavo. Vis dėlto jaunų žydų 
vis išsmukdavo iš geto į aplinkinius miškus, kur jie prisijungdavo prie gausė- 
jančių partizanų būrių. 

1941 m. spalį Vilniaus geto žydams išdalytas ribotas „geltonųjų pažymė- 
jimų“ kiekis. Pažymėjimus gavo tik gebantieji dirbti, o visi be pažymėjimų 
buvo surinkti ir išgabenti į Panerius egzekucijai. Esterovičiui pažymėjimą 
pavyko gauti iš savo darbdavio lenko, bet daugeliui jo šeimos narių tokia lai- 
mė nenusišypsojo. Per vieną „akciją“ Perela Esterovič kartu su tėvais iš geto 
išsmuko ir buvo priglausta nežydų šeimos. Jos tėvai grįžo į getą be dukters, 
guosdamiesi, kad bent ji dabar palyginti saugi. Jie turėjo pasijusti nekaip, kai 
po kelių dienų Perela, nusprendusi likti su savo šeima, grįžo į getą įsimaišiusi 
į nakčiai paržygiuojantį darbo būrį (43). 

Kartais pagalba ateidavo visai netikėtai. Austras Antonas Šmidas (Anton 
Schmid) 1938 m. jau buvo padėjęs pabėgti keliems savo kaimynams žydams. 
1939-aisiais pašauktas į kariuomenę, dėl savo amžiaus - buvo trisdešimt de- 
vynerių - atsidūrė užnugario dalinyje. Vilniuje feldfebeliui Šmidui teko už- 
duotis padėti nuo savo dalinių atsiskyrusiems kariams grįžti į juos. Vyras, 
pasak vieno draugo vėlesnio apibūdinimo, buvo gana uždaras: 


Buvo paprastas, nuoširdus, žodžiais ir darbais nemiklus, nekalbus Žmogus, 
nereligingas, nepaniręs į filosofinius apmąstymus, neskaitantis nei laikraš- 
čių, nei knygų, taip pat ne didis mąstytojas. Jo išskirtinis bruožas buvo hu- 
maniškumas (44). 


Šmidas atrado, kad jo karinės pareigos leido jam išduoti darbo leidimus 
Vilniaus geto žydams, ir ėmė tai daryti. Žydai darbo leidimus laikydavo 
„atostogų bilietu“, nes tokio leidimo turėtojui mažiau grėsė tikimybė tapti 
„akcijos“ auka. Taip Šmidas nuo mirties išgelbėjo daug žmonių. Tačiau tuo 
neapsiribojo. Jis reguliariai duodavo geto žydams maisto, o vienai žydų 
mergaitei išrūpino gimimo liudijimą, rodantį, kad ji iš tikrųjų yra arijė. Ki- 
tais atvejais parūpindavo dokumentų, suteikiančių teisę nedidelei grupei 

Žydų keliauti per Lietuvą. Didžiuma žydų tokia proga pasinaudodavo — 
pabėgdavo. Kartais, kai žydus, kuriems būdavo išdavęs darbo leidimus, 
suimdavo, jis nueidavo į Lukiškių kalėjimą ir juos išlaisvindavo. Galbūt 
didžiausia pagalba laikytinos jo gana reguliarios kelionės iš Vilniaus į Bal- 
tarusiją sunkvežimiu, paprastai gabenusiu medieną. Dažnai paimdavo su 
savimi 20-30 žydų, kuriuos paslėpdavo tarp medienos rietuvių. Tuo metu 
represijos prieš žydus Baltarusijoje buvo ne tokios žiaurios kaip Lietuvoje. 
Šitaip nuo tikros mirties jis išgelbėjo apie 300 žmonių. Kai kurie iš jų pasi- 
naudodavo švelnesnėmis režimo sąlygomis Baltarusijoje ir pabėgdavo pas 
partizanus. 

Iš dalies dėl tokių kelionių, iš dalies dėl žydų kitų slaptų sąjūdžių žinia 
apie ginkluotą žydų pasipriešinimą - gimusį Vilniuje - pasiekė tokius centrus, 
kaip Varšuva, Bialystokas ir Gardinas. Keliaujantys pogrindžio sąjūdžio na- 
riai dažnai apsistodavo Šmido patalpose, o jis kartais specialiai susirengdavo 
į kelionę, kad padėtų jiems pasiekti savo tikslą. 

Tokių kaip Šmidas buvo vienetai, tad akivaizdu, kad jis negalėdavo 
prasitarti apie savo veiklą bendradarbiams vokiečiams. Todėl galima tik 
spėlioti, kodėl jis taip elgėsi. Atrodo, kad šio pamaldaus krikščionio poel- 
gius diktavo vien jo sąžinė. 1942 m. sausio pabaigoje jį suėmė įsteigus getą 
Lydoje, Baltarusijoje. Kai kurie žydai naujajame gete buvo iš Vilniaus, ir 
keletas jų papasakojo gestapui, kaip atkeliavo į Lydą. Karo lauko teisme jo 
advokatas įrodinėjo, jog Šmidas gelbėjo žydus, kad jie kaip darbo jėga būtų 
naudingi Vermachtui, tačiau pats Šmidas atmetė tokią gynybos liniją ne- 
dviprasmiškai pareikšdamas, kad žydus iš Vilniaus gabendavo siekdamas 
išgelbėti jų gyvybę. Nuteistas mirti, 1942 m. balandžio 13 d. buvo sušau- 
dytas. Prieš pat mirtį parašė savo Žmonai ir dukrai paskutinį laišką, kurį 
padavė paskutinę dieną jį aplankiusiam katalikų kunigui. Laiške geriausiai 
atsiskleidžia jo motyvai: 


Šiandien galiu jums pasakyti viską apie mane ištikusį likimą... Deja, karo 
lauko teismas Vilniuje mane pasmerkė mirti... Jie nesugebėjo išrūpinti man 
atleidimo, ir manau, kad jis [prašymas dovanoti bausmę] bus atmestas, kaip 
viskas atmesta ligi šiol. Tad, mano brangiosios, laikykite galvas aukštai pa- 
keltas. Aš susitaikiau su savo likimu... Mūsų Dievo aukštybėse valia jo ne- 
įmanoma pakeisti. Šiandien jaučiu ramybę... Mūsų brangus Viešpats to pa- 
noro ir įkvėpė man stiprybės. Tikiuosi, kad jis jums, kaip ir man, irgi įkvėps 
stiprybės. 


Noriu pasakyti, kaip visa tai nutiko. Čia buvo daug žydų, kuriuos lietuvių 
kareiviai surinko ir sušaudė lauke už miesto, apie du ar tris tūkstančius 

žmonių. Pakeliui jie trankė vaikus į medžius. Ar galit įsivaizduoti? Turėjau 
perimti „atsilikėlių“ tarnybą, kurios nenorėjau, 0 ten dirbo 140 žydų. Jie ma- 
nęs paklausė, ar negalėčiau juos iš čia išgabenti. Leidausi jų įtikinamas. Ži- 
note, koks esu su savo minkšta širdimi. Nepajėgiau paklausyti proto ir jiems 
padėjau, o tai, teismo nuomone, blogai. 


Mano brangiosios Štefi ir Gerta, tai sunkus smūgis mums, bet prašau, pra- 
šau, atleiskit man. Elgiausi tik kaip žmogus niekam nenorėdamas padaryti 
skausmo. 


Kai šis laiškas bus jūsų rankose, mano brangiosios, manęs šiame pasaulyje 
jau nebebus. Negalėsite man parašyti, bet būkite tikros, kad vėl pasimatysi- 
me geresniame pasaulyje mūsų brangaus Viešpaties akivaizdoje (45). 


Kai Žinia apie nuteisimą bei mirties bausmės įvykdymą pasklido tarp jo šei- 
mos kaimynų, daug žmonių kalbėdamiesi su jo artimaisiais Šmidą atvirai 
vadindavo „tėvynės išdaviku“. Vienąkart net buvo užpultas šeimos namas, 
išdaužyti langai. 

Iš maždaug 40 tūkst. žydų Kaune 1941 m. birželį tik nedaugeliui pavyko 
pabėgti prieš įsiveržiant vokiečiams. Po pirmosios Žudynių bangos pasiro- 
džius Vermachtui, egzekucijos daugiausia vykdytos VII forte, vienoje iš XIX a. 
suręsto įtvirtinimų žiedo aplink miestą dalių. Nuo rugpjūčio vidurio gyvi likę 
žydai suvaryti į Vilijampolės getą, skurdžių namų miesto rajoną, kur iki tol 
susigrūdę gyveno 15 tūkst. žmonių. Kai atėjo vokiečiai, Johevedai Inčiūrienei 
buvo septyniolika. Ji ir jos šeima mėgino pabėgti, bet nukeliavo tik 50 kilomet- 
rų, kol juos pavijo Vermachtas ir privertė grįžti atgal. 


Man atrodė neįtikėtina, kad vos dieną po šturmo [vokiečių kareivių pasiro- 
dymo Kaune] mūsų lietuvių kaimynų požiūris į žydus taip pasikeitė. 


... Mūsų šeima kone pirma atsidūrė gete. Žydai patys turėjo apjuosti getą 
spygliuota viela. Tai truko nuo liepos 15-osios iki rugpjūčio 15-osios... Rug- 
pjūčio 15 d. prie geto vartų jie pastatė ginkluotus sargybinius, ir laisvas judė- 
jimas iš geto ir į getą nutrūko. 


... Rugpjūčio 17-ąją, trečią dieną nuo geto vartų uždarymo, gestapas liepė su- 
rinkti 500 vyrų archyviniam darbui. Rugpjūčio 18-ąją šie atrinkti vyrai nuo 
geto vartų buvo išgabenti sunkvežimiais. Jų niekas niekada daugiau nebeiš- 
vydo (46). 

Atrodo, jog tai buvo pirmas iš veiksmų sunaikinti labiau išsilavinusius 
geto įnamius. 

Kaip ir Vilniuje, iš pradžių Kaune egzistavo didysis getas ir mažasis getas, 
bet čia juos jungė medinis tiltas. Buvo sutormuota ir Judenrat bei geto policija, 
buvo visiškai menki, todėl geto gyventojai iš paskutiniųjų stengėsi auginti bet 
kokias daržoves. Nuolatos kartodavosi „akcijos“, kuriomis siekta sumažinti 
gyventojų. 1941 m. rugsėjo 26 d. apie 1500 pagyvenusių žmonių, moterų ir 
vaikų - neturinčių darbo - sušaudyta IV forte miesto pakraštyje. Spalio 4-ąją 
mažasis getas panaikintas. Turintieji darbo leidimus su savo šeimomis buvo 
atskirti, o likusieji išvežti ir nužudyti. Gete veikė nedidelė ligoninė - kadangi 
medicinos atsargų nebūta, ji tetarnavo kaip vieta, kur buvo galima į krūvą 
surinkti ligonius. Ligoninė sudeginta su žmonėmis viduje (47). 

Spalio 28-ąją panašiai suskirstyti didžiojo geto gyventojai. „Nereikalin- 
gieji“ perkelti į mažąjį getą, iš ten - į IX fortą, kur po dienos sušaudyti (48). 
Daug šeimų, kurios iki tol vis dar sugebėjo išsilaikyti drauge, dabar buvo pri- 
verstinai perskirtos, vienus jų narius siunčiant į vieną, kitus - į kitą skirstan- 
čiųjų pusę: 


Užtruko kone visą dieną, kol atsidūrėme priešais Rauką [hauptšarfiureris 
Helmut Raucal]... Lena buvo įsikibusi man į ranką, jos sesuo ėjo kitoje pusėje. 
Jau seniai žinojome, kad dešinė pusė blogai. Daugumą iš mūsų grupės siuntė 
į dešinę. Kai priėjome, Rauka savo lazda mostelėjo į dešinę. Mirties nuos- 
prendis. Norėjau sušukti, kad tai klaida, kad mes jauni ir galime dirbti. Bet 
iš tikrųjų šaukiau tik savo mintyse. Tada Rauka pastebėjo Leną. Jis sustabdė 
mūsų gretą, pasišaukė Leną ir liepė jai eiti į kairę. „Tu per daug graži, kad 
mirtum“, - pasakė jis. Bet Lena tik išdidžiai papurtė galvą ir atsakė, jog nori 
pasidalyti tuo pačiu likimu su savo šeima (49). 


Išsaugojusiems gyvybę - manoma, kad gete tada liko 17 tūkst. žmonių, - grė- 
sė nuolatinis pavojus. Daug darbo jėgos reikėjo naujame Liuftvafės aerodrome 
miesto pakraštyje, todėl Liuftvafės personalas nekart atvykdavo į getą pasi- 
rinkti žmonių darbui. Nerodantys noro dažnai būdavo sumušami, kai ku- 
riuos nušaudavo vietoje. Joheveda Inčiūrienė, grįždama iš darbo aerodrome, 
pasinaudojo proga pabėgti ir prisiglaudė pas mokyklos draugę, kuri jau ir taip 
labai rizikavo gabendama maistą į getą. Johevedos nebuvo įmanoma slapstyti 
be galo, todėl ji įsimaišė į kitą darbo būrį, grįžtantį iš aerodromo, bet ir toliau 
retkarčiais pabėgdavo nakčiai bei grįždavo su brangiu maistu. Kartą ją su- 
stabdė lietuvis sargybinis, tačiau tas, laimei, atpažino, kad ji lankė mokyklą 

su jo seserimi. Kitą kartą viena lietuvė išdavė ją sargybiniui, ir ji buvo žiauriai 
sumušta. Galop ji visam laikui pabėgo ir keletą metų iki Raudonosios armijos 
sugrįžimo gyveno kaime. Jos šeimai pasisekė mažiau. Motina ir sesuo buvo 
perkeltos į stovyklą Estijoje, kur mirė, o tėvas pražuvo Kauno gete (50). 

Nors „akcijos“ Kauno gete 1942-aisiais nutrūko, žydai IX forte ir toliau 
šaudyti. Šiuos žydus atgabendavo iš reicho. Iš pradžių ketinta juos internuoti 
Rygos gete, tačiau šiam persipildžius jie būdavo nukreipiami į Kauną ir čia 
nužudomi. Iki metų pabaigos IX forte gyvybės neteko apie 6 tūkst. Žydų iš 
Vienos, Frankfurto prie Maino ir Miuncheno (51). 

Getai toliau funkcionavo 1942-aisiais ir 1943-iaisiais. Jų gyventojų vis ma- 
žėjo — nors „akcijų“ grėsmė sumenko, atsiliepė ligos ir prasta mityba. 1943-iųjų 
viduryje daugelis Vilniaus geto gyventojų, laikytų tinkamiausiais darbui, buvo 
perkelti į Vaivaros koncentracijos stovyklą Estijoje. 1943 m. pabaigoje Vilniaus 
getas „likviduotas“. Maša Rolnikaitė, kurios vyresnioji sesuo jau buvo palikusi 
getą, girdėjo paskelbiant žinią, kad getas bus evakuojamas, o jo likę gyventojai 
perkelti arba į Vaivarą, arba į darbo stovyklą netoli Šiaulių. Pastaroji neegzista- 
vo, ir žmonių, atsidūrusių šioje grupėje, iš tikrųjų laukė naikinimo stovykla. Po 
dienos jos šeima prisijungė prie kolonos žydų, varomų į salę, kur buvo atskirti ir 
paimti keli likę vyrai. Moterys ir vaikai ten liko pernakt. Kitą rytą jie išžygiavo, 
ir staiga vienas kareivis atskyrė Rolnikaitę nuo jos šeimos: 


Kareiviai suformavo grandinę skersai visą kelio plotį. Už tos grandinės - ir 
už dar vienos kitapus - stovėjo didelė minia. Ten buvo mama. Pribėgau prie 
kareivio ir paprašiau mane praleisti. Paaiškinau, kad mane atskyrė nuo moti- 
nos per klaidą. Ji stovinti tenai. Tai mano šeima ir aš turiu eiti pas ją. 


Kalbėjau jam, maldavau, bet kareivis nekreipė į mane jokio dėmesio. Ziūrėjo 
į moteris, einančias pro vartus. Retkarčiais vis patraukdavo kurią nors mūsų 
pusėn. Likusios būdavo nuginamos į minią, kurioje stovėjo mama. 


Staiga išgirdau mamos balsą. Ji šaukė, kad neičiau pas ją. Ir prašė kareivių 
nepraleisti manęs, nes aš dar jauna ir galiu sunkiai dirbti... 

„Mama! - sušukau garsiai, kaip išgalėjau. - Ateik pas mane!“ Ji tik papurtė 
galvą ir šūktelėjo man keistai kimiu balsu: „Gyvenk, mano vaike! Bent tu turi 
išgyventi! Atkeršyk už mažuosius!“ Ji prisitraukė juos arčiau savęs, kažką pa- 
sakė ir po vieną sunkiai pakėlė aukštyn, kad juos galėčiau pamatyti. Ruvelė 
(Ruwele) pažvelgė į mane keistai... pamojo savo maža rankele... 


Juos nustūmė į šoną. Niekada jų nebeišvydau (52). 

Perela Esterovič prisiminė, jog daug sargybinių likviduojant Vilniaus 
getą buvo estai. Per deportacijas ir egzekucijas, lydėjusias geto pabaigą, ji ir 
jos tėvai gyvi išliko nepaprasto žmogaus dėka. 

Sausumos kariuomenės majoras Karlas Plagė (Karl Plagge) buvo atsa- 
kingas už transporto remonto bazę netoli Vilniaus. Nors ir priklausė nacio- 
nalsocialistų partijai tikėdamas, kad ji yra vienintelė politinė partija, gebė- 
jusi sugrąžinti Vokietijai jos teisėtą vietą, iki karo vis sulaukdavo griežtos 
kritikos už nenorą pripažinti nacionalsocialistų rasinių teorijų. Jį giliai su- 
krėtė sunki Žydų dalia Vilniuje, todėl jis nutarė daryti viską, ką gali, kad 
padėtų jiems išvengti mirties. Kaip ir Šmidas, nuo geto įsteigimo išdavė žy- 
dams tuzinus darbo leidimų, o dabar 1300 žydų, įskaitant Esterovičių šeimą, 
iš geto pasiėmė į ypatingąją darbo stovyklą, jo paties suformuotą greta jo 
remonto bazės. 

Plagė padėjo daug pastangų, kad įsteigtų „vergiško darbo“ stovyklą, 
įkurdintą pastatuose, prieš karą pastatytuose žydų verslininko. Jis pasirū- 
pino, kad darbininkai gautų davinius, kurie, nors vis dar minimalūs, bent 
įgalino išlaikyti jėgas. Savo personalui uždraudė blogai elgtis su žydais, bet 
nesugebėjo užkirsti kelio visiems stovyklos gyventojų užpuldinėjimams. Pa- 
sinaudodami Plagės nebuvimu, 1943 m. pabaigoje stovykloje apsilankė esesi- 
ninkai, norėdami parodyti įnamiams, kad jie dėl savo egzistencijos toli gražu 
neturi būti ramūs. Perela Esterovič pasakoja: 


Tikslios datos neatmenu... Visus darbininkus paleidus į kiemą, kur žydų 
policija buvo pastačiusi kartuves (vokiečių įsakymu) [kaip ir getuose, keli 
Žydai buvo atrinkti suformuoti policijos pajėgas „tvarkai“ stovykloje pa- 
laikyti], vartai staiga atsivėrė ir atviru automobiliu įriedėjo trys gestapi- 
ninkai, vadovaujami Bruno Kitelio (Bruno Kittel), geto likvidatoriaus. Su 
savimi jie atsigabeno du jų pagautus pabėgėlius iš mūsų stovyklos - moterį, 
priklausiusią visuomenės padugnių, pravardžiuojamų Požar („gaisras“), 
šeimai, ir jos neoficialų vyrą. Mirtiną tylą, įsivyravusią gestapininkams 
su pasmerktaisiais artinantis prie kartuvių, nutraukė veriantis šūksnis: 
„Mama!“, staiga atsklidęs iš vieno pastato viršutinio aukšto lango, kuria- 
me išvydome vaiko galvą. Nepraėjus nė minutei, iš pastato išniro maža, 
gal aštuonerių ar dešimties metų mergaitė ir džiugiai šaukdama: „Mama!“ 
puolė apkabinti savo motinos. Baisi, širdį gniaužianti scena - džiaugsmo 
kupinas vaikas, galvojantis suradęs motiną, kurios taip ilgėjosi, ir kančios 
iškreiptu veidu motina, karštai apkabinusi mergaitę, žinodama, kad eina 
mirti. Visai grupei pasiekus egzekucijos vietą, Kitelis davė ženklą Grišai 
Šneideriui (Grisha Schneider), stovyklos kalviui, .. žengti žingsnį priekin 
iš mūsų gretų ir įsakė jam įvykdyti mirties bausmę. Tačiau vyrui (kurį korė 

pirmą) du kartus nukritus ant žemės dėl vis nutrūkstančios kilpos, Kitelis 
paliepė jam atsiklaupti ir nužudė šūviu į pakaušį. Po to ėmėsi moters. Kol 
ją žudė, vienas iš kitų gestapininkų nugalabijo vaiką. Bet gestapininkai tuo 
nepasitenkino. Kad užkirstų kelią tolesniems mėginimams bėgti iš stovy- 
klos, gestapininkai nusprendė kitą rytą, vyrams išėjus į darbą, sušaudyti 36 
moteris. Todėl nurodė žydų policijai išvaryti moteris ir vaikus iš patalpų į 
didžiulį kiemą šalimais pastatų. 


Policininkui Migancui (Miganz), kurį mano tėvai pažinojo, išginus mus že- 
myn į kiemą, mus iškart apsupo šautuvais mosuojantys lietuvių policinin- 
kai. Kitelis išrikiavo eilėmis ir, sukryžiavęs rankas, atsistojo priešais. Aš ir 
mano motina buvome pirmoje gretoje, Kitelis stovėjo tiesiai prieš mus... Tada 
Kitelis nusišypsojo ir, manau, davus jam ženklą, lietuvių policininkai pradė- 
jo mus daužydami ginti už pastato sienos, kur moteris čiupdavo ir tempdavo 
į juodą furgoną, stovėjusį tarp dviejų pastatų (53). 


Laimei, Perelos tėvas ją ir jos motiną sugebėjo ištraukti iš moterų ir vaikų, va- 
romų į furgoną, būrio. Kitų metų kovo mėnesį, Plagei vėl išvykus iš Vilniaus, 
SS prisistatė dar kartą: 


Anksti rytą, vyrams išėjus į savo darbo vietas, stovyklos vartai staiga 
atsilapojo ir į mūsų stovyklos kiemą įdardėjo sunkvežimiai su dideliu 
gestapo pareigūnų ir lietuvių policininkų būriu, vadovaujamu Martino 
Vaiso... 


Atvykėliai sparčiai pabiro po gyvenamuosius būstus, iš kurių ėmė temp- 
ti vaikus ir paauglius iki 15 metų, taip pat kelis garbaus amžiaus Žmones, 
įstengusius papulti į mūsų stovyklą. Sučiuptuosius grūdo į sunkvežimius. 
Stovykloje dėjosi širdį veriančios scenos, kūkčiojantiems vaikams bergždžiai 
žvilgsniais prašant tėvų juos apginti. Ponią Žukovski, pavadinusią Martiną 
Vaisą „žudiku“, ... tas nušovė iš savo revolverio... Kai kurios motinos, nenorė- 
damos šią siaubingą akimirką savo vaikų palikti likimo valiai, savanoriškai 
prisijungė prie jų. Sučiuptų vaikų laukė labiau negu baisi dalia. Kaip sužino- 
jome po karo, ... „dujų kameroms“ neįstengiant susidoroti su savo užduotimi, 
transportai su vaikais buvo nukreipti tiesiai į krosnis. To baisaus likimo man 
pavyko išvengti pasislepiant... 


„Vaikų akcija“ sukrėtė stovyklą iki pagrindų. Ore skambėjo nepaguodžiamų 
motinų dejonės, žmonės slankiojo po stovyklą kaip šešėliai (54). 

Galop 1944-aisiais, artėjant Raudonajai armijai, likę stovyklos gyventojai su- 
prato, kad SS juos tikriausiai išžudys. Jie prisirengė slėptuvių, bet prieš mėgin- 
dami pabėgti ar pasislėpti turėjo laukti paskutinės akimirkos. Laukė ženklo, 
kad ta akimirka jau atėjo, ir Plagė jų nenuvylė: 


1944 m. liepos 1-ąją, šeštadienį, majoras Plagė ... atėjo su mumis pasikalbėti. 
Susibūrėme aplink jį, nekantrūs išgirsti, ką jis mums pasakys apie tai, kas 
mūsų laukia. Majoras Plagė įspėjo, kad vokiečių kariuomenė palieka Vilnių ir 
kad mūsų stovykla dėl artėjančių rusų bus evakuota į vakarus. Pabrėždamas 
įspėjimą, majoras Plagė savo kalboje mus informavo, kad mes liausimės buvę 
HKP [Heereskraftfahrpark - „Sausumos kariuomenės krovininių automobilių 
parkas“] ir atsidursime SS rankose. Tada jis atsargiai pakomentavo: „O jūs 
visi puikiai žinote, kaip gerai S5 rūpinasi savo kaliniais žydais“ (55). 


Taip aiškiai įspėti, daugelis stovyklos gyventojų puolė slėptis ir kelias dienas 
ištvėrė savo ankštose, prastai vėdinamose landose. Kai kurie Žydai išprotėjo, 
net ėmė puldinėti kitus stovyklos gyventojus. Grupė jaunų vyrų ėmėsi pa- 
laikyti tvarką ir, kad vokiečiai neatrastų besislapstančiųjų, kelis labiausiai 
siautėjusius išprotėjusius asmenis nužudė. Tie, kurie nemėgino slėptis, buvo 
nugabenti į Panerius ir ten sušaudyti. Apieškoję pastatus, SS surado dar apie 
200 stovyklos gyventojų ir juos sušaudė kieme. Vokiečiams pasišalinus iš sto- 
vyklos, 250 išlikusių Žydų atsargiai išniro iš savo slėptuvių. Perelą Esterovič ir 
jos tėvus priglaudė vienas lietuvis; taip jie išgyveno galutinį mūšį dėl Vilniaus 
ir sulaukė Raudonosios armijos (56). 

Plagė kare nežuvo ir nuo baudžiamojo persekiojimo jį išgelbėjo liudijimai 
tų, kuriuos jis išgelbėjo. Asmeniškai pats beveik nemėgino gintis, bet keli jo 
išgelbėti žydai, išgirdę, kad jis teisiamas, nusiuntė atstovą į teismo procesą. 
Plagė mirė 1957-aisiais, vis dar kamuojamas kaltės, kad neišgelbėjo daugiau 
žydų (57). 

1944 m. atėjo galas ir Kauno getui. Prieš metus jį perėmė SS ir pavertė 
koncentracijos stovykla. 1943 m. rugsėjį išgabenta beveik 3000 žmonių - tinka- 
miausi į Vaivarą, likusieji į naikinimo stovyklas. 1944 m. kovo pabaigoje įvyk- 
dyta ypač žiauri „akcija“: iš geto paimti visi vaikai. Kaip ir kituose getuose, 
nėštumas draustas, bet geto gyvavimo metu keli kūdikiai buvo slapta išnešti 
ir priglausti gailestingų moterų lietuvių. Kaip ir Vilniaus gete, daug žydų da- 
lyvavo aktyviame pasipriešinimo sąjūdyje, kai kurie ginkluotame: per tuos 
keletą metų apie 300 pabėgėlių prisijungė prie partizanų. Vokiečiai suvokė, 
kad Judenrat ir geto policija bent jau simpatizuoja pasipriešinimo sąjūdžiui ir 
34 policijos narius nubaudė mirties bausme už tai, kad šie atsisakė atskleisti 


108 


pasipriešinimo kovotojų slapstymosi vietas. Liepą, likus trims savaitėms iki 
Raudonosios armijos atėjimo, stovykla buvo uždaryta, o išlikę jos gyventojai 
išsiųsti arba į Dachau netoli Miuncheno, arba į Štuthofą netoli Dancigo. Pasta- 
tai padegti, daug Žydų Žuvo mėgindami ištrūkti iš ugnies. Apie 500 išgyveno 
slėpdamiesi gerai suręstame bunkeryje ar pabėgdami į artimą užmiestį (58). 

Vermachtui kertant sieną į Latviją, Štalekeris ir jo Einsatzgruppe sekė iš 
paskos beveik koja kojon. Rygoje Štalekeris vėl nusistebėjo, kad taip sunku 
išjudinti „savivalą“ —- prieš žydus nukreiptus pogromus. Kaltę dėl to jis vertė 
veiksmingoms sovietų pastangoms sunaikinti nekomunistinę Latvijos vy- 
riausybę, bet savo pranešime vis dėlto konstatavo: 


Darant panašią įtaką latvių pagalbininkams, vis dėlto pavyko ir Rygoje su- 
kurstyti pogromą prieš žydus. Per šį pogromą sugriautos visos sinagogos ir 
nužudyta apie 400 žydų. Kadangi Rygos gyventojai greitai nurimo, rengti 
kitus pogromus tapo nepatogu. 


Kiek įmanoma, ir Kaune, ir Rygoje parengta filmuotos ir foto medžiagos, įro- 
dančios, kad pirmąsias spontaniškas žydų bei komunistų egzekucijas atliko 
lietuviai ir latviai (59). 


Kituose vokiečių pranešimuose irgi kalbama, kad vietiniai vykdė didelio mas- 
to žydų žudynes, pavyzdžiui, Jelgavoje, kur neva latviai nužudė 1550 žydų; 
tiesa ta, kad šiuo atveju žudė Einsatzgruppe A (60). Liepojos uoste gyveno di- 
doka komunistams draugiška bendruomenė. Iš dalies dėl to tas miestas taip 
įnirtingai priešinosi Vermachtui. Suformuoti vietines provokiškas policijos 
pajėgas ar net tinkamą miliciją, galėjusią padėti vykdyti egzekucijas, čia pa- 
sirodė sunku. Todėl žydus ir komunistus mieste birželio 29-ąją ir liepos 3-iąją 
šaudė Einsatzkommando 2 (61). 

Štalekeris savo pranešime pripažįsta, jog buvo galima numanyti, kad 
net ir ten, kur pavyktų sukurstyti vietinius gyventojus, tų pradinių pogromų 
nepakaktų visiems Baltijos šalių žydams sunaikinti. Jis šiurpinamai išsamiai 
informuoja apie 1941 m. rudens įvykius: 


Tačiau, paisydama gautų pagrindinių įsakymų, saugumo policija valymo 
veikla turėjo siekti sunaikinti visus žydus. Todėl ypatingosioms grupėms, 
sustiprintoms atrinktų dalinių - Lietuvoje partizanų būrių, Latvijoje latvių 
pagalbinės policijos formuočių, - teko vykdyti plataus masto egzekucijas 
miestuose ir kaimo vietovėse. 

Egzekucijų grupės veikė sklandžiai. Egzekucijos būriams lietuviai ir latviai 
būdavo atrenkami iš tų, kurių artimuosius nužudė ar išvežė rusai. 


Imtis ypač griežtų ir plataus masto priemonių prireikė Lietuvoje. Kai kur - 
pavyzdžiui, Kaune - žydai apsiginklavo ir aktyviai įsitraukė į partizaninį 
karą bei padeginėjimus. Be to, žydai Lietuvoje buvo aktyviausiai bendradar- 
biavę su sovietais. 


Iš viso Lietuvoje nužudyti 71 105 žydai. 


Per pogromus Kaune pašalinta 3800 žydų, mažesniuose miestuose - apie 
1200 žydų. 


Vokiečių ginkluotosioms pajėgoms įsiveržus į Latviją, tenykščiai Žydai irgi 
dalyvavo sabotažo aktuose ir padeginėjo. Daugpilyje žydai sukėlė tiek daug 
gaisrų, kad pelenais virto didelė miesto dalis. Visiškai sudegė elektrinė. Gat- 
vės, kuriose daugiausia gyveno žydai, išliko sveikos. 


Latvijoje iki dabar iš viso likviduota 30 000 žydų. 500 sunaikinti per pogro- 
mus Rygoje. 


Dauguma iš 4500 Estijoje gyvenusių žydų Rytų kampanijos pradžioje pabė- 
go kartu su atsitraukiančia Raudonąja armija. Pasiliko apie 200. Vien Taline 
gyveno apie 1000 žydų. Jau suimti beveik visi vyresni nei šešiolikos metų 
vyriškos lyties žydai. Juos sunaikino savigynos daliniai, kontroliuojami Ypa- 
tingosios grupės 1a. Palikti tik gydytojai ir žydų vyresnieji, kuriuos paskyrė 
ypatingosios komandos. Pernu ir Taline dirbti tinkamos 16-60 metų žydės 
suimtos ir pristatytos pjaustyti durpių ar kitokiems darbams. 


Šiuo metu Harku statoma stovykla, į kurią bus surinkti visi Estijos žydai, 
taigi netrukus Estija bus išvalyta nuo žydų. 


Įvykdžius pirmas didesnes egzekucijas Lietuvoje ir Latvijoje, greitai paaiš- 
kėjo, kad sunaikinti žydų taip, kad neliktų jokių jų pėdsakų, bent kol kas 
nepavyks. Kadangi daug amatų Lietuvoje bei Latvijoje yra žydų rankose, o 
kai kuriais (ypač stikliaus, santechniko, krosnių gamintojo, batsiuvio) užsi- 
iminėja beveik išskirtinai vien žydai, daugelis žydų šiuo metu tiesiog būtini 
gyvybiškai svarbiems įrenginiams remontuoti, sugriautiems miestams atsta- 
tyti ir svarbiems karinio pobūdžio darbams atlikti. Nors darbdaviai siekia 
pakeisti žydų darbo jėgą lietuvių ar latvių darbo jėga, šiuo metu visų įdar- 
bintų Žydų atsisakyti dar neįmanoma, ypač didesniuose miestuose. Tačiau 


bendradarbiaujant su darbo biržomis visi dirbti nebetinkami žydai bus su- 
imami ir nedidelėmis grupėmis likviduojami. 


Šiame kąntekste paminėtina, kad kai kurie civilinės administracijos Or- 
ganai priešinosi, kai kada smarkiai, didesnių egzekucijų vykdymui. Į tokį 
priešinimąsi atsakyta atkreipiant dėmesį į tai, kad to reikalauja pagrindi- 
niai įsakymai. 


Buvo ne tik organizuojamos bei vykdomos egzekucijos, bet ir pirmosiomis 
veikimo dienomis iškart pradėti kurti getai didesniuose miestuose. Tai 
padaryti ypač neatidėliotina buvo Kaune, kur iš 152 400 gyventojų 30 000 
buvo žydai. 


... Rygoje getui įrengti buvo skirtas vadinamasis „Maskvos“ priemiestis. Tai 
Rygos prasčiausias gyvenamasis rajonas, jau dabar apgyventas daugiausia 
Žydų. Perkelti žydus į geto rajoną pasirodė gana sunku, nes reikėjo evakuoti 
tame rajone gyvenusius latvius, o gyvenamojo ploto Rygoje labai trūksta. Į 
getą iki šiol perkelti 24 000 žydų iš 28 000 gyvenančių Rygoje. Kuriant getą, 
saugumo policija apsiribojo vien tvarkos palaikymo užduotimis, o steigti bei 
administruoti getą, taip pat rūpintis maisto tiekimu geto gyventojams palik- 
ta civilinei administracijai; už darbo tarnybas atsako patys žydai. 


Getai bus įsteigti ir kituose miestuose, kur gausiau gyvenama žydų (62). 


1941 m. lapkritį Hitleris įsakė žydus iš Vokietijos ir Vakarų bei Vidurio Euro- 
pos getų bei stovyklų perkelti į rytus. Iš pradžių jie gabenti į Minską, bet, per- 
pildžius miestą iki nepriimtino lygio, traukiniai būdavo nukreipiami į Rygą. 
Iš dalies dėl to Rygos žydus imta žudyti intensyviau, nors, kaip minėta, kai 
kurie atgabentieji į Baltijos šalis iš kitur irgi būdavo sušaudomi tiesiog atvy- 
kimo vietoje, nes neturėta kur jų padėti. 1941 m. lapkričio 30 d. ir gruodžio 
8 d. nužudyta 30 tūkst. Rygos geto gyventojų, daugiausia Rumbulos miške 
netoli Rygos (63). Nedidelę sušaudytųjų dalį sudarė Vokietijos Žydai, neseniai 
atvežti iš Vakarų. Nedaug išlikusių Latvijos žydų buvo įkalinti geto dalyje, 
pavadintoje „mažuoju getu“, o likusią geto dalį, pavadintą „vokiečių getu“, 
užpildė Žydai iš kitų Europos šalių. 

Unteršarfiureris Eduardas Rošmanas (Eduard Roschmann), kilęs iš Vie- 
nos, nuo vokiečių okupacijos pradžios priklausė SD komandai Rygoje ir buvo 
uoliai įsitraukęs į žudynes mieste bei jo apylinkėse. 1942 m. kovą dalyvavo 
atrenkant 3700 geto gyventojų perkelti į darbo stovyklą prie Dauguvos žiočių 

už Rygos. Jokios stovyklos ten nebuvo, visi atrinktieji buvo sušaudyti greti- 
moje miškingoje vietovėje. 1943 m. sausį Rošmanas vietoj Kurto Krauzės (Kurt 
Krause) tapo Rygos geto komendantu. Krauzė garsėjo nenuspėjamais sadiz- 
mo priepuoliais, nuo mandagaus pokalbio be įspėjimo staiga pereidamas 
prie smurto. Už menkus ar įsivaizduojamus nusižengimus pats nušaudavo 
daug geto žydų, taip pat vykdydavo vaikų egzekucijas jų tėvų akivaizdoje 
(64). Krauzė išvyko perimti koncentracijos stovyklos prie Salaspilio (už dvi- 
dešimties kilometrų nuo Rygos) komendanto pareigų. Rošmanas pasirodė ne 
toks nenuspėjamas, ir daugelis geto gyventojų, nors jis keletą jų irgi nužudė, 
atsikvėpė lengviau. 

1943 m. vasarą nauja koncentracijos stovykla buvo įsteigta Rygos pakraš- 
tyje, Mežaparke, vokiečių vadintame Kaizervaldu (Kaiserwald). Čia perkelta 
didžiuma dirbti tinkamų Rygos geto gyventojų, o pats getas pamažu nyko. 
Dauguma pasilikusiųjų vėliau atsidūrė Aušvice, kur žuvo. Žydai Kaizervalde 
naudoti kaip darbo jėga ir prieš pasirodant Raudonajai armijai sušaudyti arba 
perkelti į Štuthofą. 

Lyginant su Lietuva ir Latvija, Estijoje žydų gyveno nedaug, mažiau nei 
4000. Šiems žmonėms taip pat pasisekė, kad Estijai pasiekti vokiečiams pri- 
reikė daugiau laiko nei kitoms dviem Baltijos šalims, todėl 75 procentai jų 
sugebėjo pabėgti į Sovietų Sąjungą iki Vermachto atėjimo. Likusiųjų sušaudy- 
mu iškart užsiėmė Einsatzkommando 1A. Išsaugojusieji gyvybę per areštą daž- 
niausiai gabenti į netoli Tartu įsteigtą koncentracijos stovyklą ir čia nužudomi. 
Manoma, kad karo pabaigos sulaukė mažiau nei tuzinas Estijos žydų. Vaiva- 
ros koncentracijos stovykla buvo didžiausia iš Estijoje įrengtų 22 stovyklų, 
o joje daugiausia kalinti žydai iš kitų šalių, pirmiausia Lietuvos ir Latvijos, 
„likvidavus“ ten anksčiau įsteigtus getus. Pagrindinis kalinamų žydų darbas 
buvo IG-Farben firmos vykdoma skalūno deguto gavyba. Manoma, kad tik 
15 procentų stovyklos priežiūros personalo sudarė vokiečiai, likusieji buvo 
arba estai, arba savanoriai rusai. 

Mėginimas sunaikinti Baltijos šalių žydus buvo Vokietijos pirmoji reali 
„Žydų problemos“ - taip ją vadino nacionalsocialistai - „galutinio sprendi- 
mo“, grįsto masiniu žudymu, patirtis. Nors žydai Vokietijoje ir kitur buvo 
persekiojami, net padrikai žudomi, masinių egzekucijų rengti nemėginta. 
Tiesą sakant, Lenkijoje vokiečiai su žydais elgdavosi netgi švelniau nei su 
lenkais. Masinių sušaudymų patirtis išjudino Vokietijoje jau prasidėjusią 
diskusiją dėl to, kaip visam laikui išspręsti žydų problemą. Net grynai finan- 
siniu matmeniu iššaudyti visus Europos žydus buvo neįveikiama užduotis, 
juolab tada, kai vokiečiai kontroliavo didžiulius Sovietų Sąjungos plotus, vis 
didesniam Žydų skaičiui patenkant į jų nagus. Nors esesininkai nejausdavo 
didelių moralinių stabdžių žudyti Rytų Europos žydus, daugelis SS kari- 
ninkų reiškė susirūpinimą, kad jų pavaldiniai nenorės lygiai taip pat žudyti 

Vokietijos žydų (65). Trys ankstesni žydų klausimo sprendimai - savotiš- 
ko „rezervato“ Žydams įsteigimas Rytų Europoje, žydų kolonijos tolimoje 
saloje, kaip antai Madagaskaras, sukūrimas ir Europos žydų perkėlimas į 
Sovietų Sąjungą —- pasirodė neįgyvendinami. Galutinio atsakymo paieška 
baigėsi 1942 m. sausio mėnesio Vanzė (Wannsee) konferencijoje, kur nutarta 
pasitelkti naikinimo stovyklas su nuodingomis dujomis. Konferencijoje da- 
lyvavo Rudolfas Langė (Rudolf Lange), Latvijos SD ir saugumo policijos gal- 
va. Vokiečių patirtį, susijusią su Baltijos šalių žydais, galima laikyti proceso, 
atvedusio prie tokio sprendimo, dalimi. 

Vokiečiai uoliai stengėsi, kad, vykdant nacionalsocialistų rasinę politi- 
ką, rytuose užkariautų šalių vietiniams gyventojams - latviams, lietuviams, 
baltarusiams ir ukrainiečiams - tektų svarbus vaidmuo. To siekta dėl kelių 
priežasčių. Pirma, jei pradinius pogromus pavyktų pateikti kaip vietinių gy- 
ventojų veiksmus, užkariautose šalyse smarkiai sumažėtų neramumų grės- 
mė. Antra, kaip minėta, nurodymą steigti getus tada būtų galima užmaskuoti 
kaip priemonę žydams nuo tolesnių užpuldinėjimų apsaugoti. Abiem šiais 
žingsniais būtų įtvirtinta mintis, jog žydai kažkaip patys kalti dėl tų užpul- 
dinėjimų, o tai leistų tvirčiau pateisinti tolesnę bausmę priverstinio darbo ar 
egzekucijos pavidalu. Pavaizduoti žydus Lietuvos ir Latvijos piliečių priešais 
išnaudota kiekviena galimybė; pavyzdžiui, Latvijoje buvo viešai paskelbtas 
Einsatzgruppe A pranešimas, kuriame konstatuojama, kad sovietų „naikinimo 
batalionuose“ (istrebitelnyje bataljony), Raudonajai armijai traukiantis dažnai 
vykdžiusiuose „išdegintos žemės“ politiką, paprastai būdavo „daug žydų“ 
(66). Tačiau vokiečių politiką įtraukti vietinius žmones į žudymą lėmė ir dar 
vienas veiksnys. Tą veiksnį atskleisdamas Hitleris 1942 m. pradžioje pareiškė: 
„Tada turėsime taip sunkiai nusidėjusių Žmonių, kad jie eis su mumis per 
ugnį ir per vandenį“ (67). 

Tokios politikos laikytasi visoje naikinimo mašinerijoje. Siekdami lai- 
duoti, kad niekas neužsigeistų liudyti kitų nenaudai, karininkai pasirūpin- 
davo, kad visi jų vyrai susiteptų krauju. Panašiai elgtasi ir kitur, pavyzdžiui, 
Sovietų Sąjungoje, Jugoslavijos pilietiniuose karuose 1990-aisiais, toks elgesys 
regimas ir viso pasaulio nusikalstamose organizacijose. 

Šio laikotarpio istoriografijoje ryškus skirtingų šalių nevienodas po- 
žiūris į įvykius vokiečių okupacijos metu. Įrodinėta, kad vienas iš sunku- 
mų, kylančių Lietuvai ir Latvijai, yra dėl ilgametės priespaudos, patirtos 
iš Rytų kaimynės nuo carų laikų iki Stalino epochos, susiformavęs „aukos 
jausmas“. Todėl dažnam lietuvių ir latvių istorikui buvę sunku susitaikyti 
su savo bendrapiliečių kaip engėjų, o ne engiamųjų vaidmeniu (68). Ne 
vieną dešimtmetį po karo lietuvių bendruomenės Vakaruose laikėsi nuo- 
monės, kad Lietuvos žydų bendruomenė, bendradarbiaudama su sovietų 
okupantais, išdavė Lietuvą ir kad Stalino deportacijos nepalietė beveik nė 

vieno žydo. Nors ir buvo pripažįstama, kad lietuviai iškart po Vermachto 
atėjimo nužudė žydų, sykiu tvirtinta, jog tai darę labai nedaug asmenų, o 
prie masinio žydų naikinimo 1941-aisiais lietuviai neprisidėję. Nuotrau- 
kos, vaizduojančios žydus šaudančius lietuvių policininkus, būdavo atme- 
tamos kaip klastotės arba aiškinant, jog šaudantieji iš tikrųjų yra vokiečiai 
arba lietuviškomis uniformomis aprengti lenkai ar rusai. Kad ir kaip būtų, 
daug lietuvių - tikinta - rizikuodami gyvybe gelbėjo žydus, taip atpirkda- 
mi nusikaltimus žydų atžvilgiu. Galiausiai lietuvių bendruomenės tvirtin- 
davo, kad mėginimus persekioti lietuvius Vakaruose skatino Šaltojo karo 
politika, o žydų įtaka Vakarų žiniasklaidoje lemianti, kad į lietuvius rei- 
kiamai neįsiklausoma. 

Šis dogmatinis požiūris pradėjo keistis tik 1975 metais. Lietuvių disiden- 
tas Tomas Venclova pirmasis parašė, kad lietuviai prie žydų žudymo prisidėję 
daug ir kad vyraujantis požiūris į įvykius klaidingas. Nors daug ankstesnių 
įsitikinimų dėl 1941 m. įvykių nuo tada pasikeitė, vis dėlto daug kas Lietuvoje 
tebemano, kad žydų nusikaltimai Lietuvos atžvilgiu mažų mažiausiai tokie 
pat dideli kaip nusikaltimai žydų atžvilgiu. 

Latvijos atveju istoriniai pasakojimai apie 1941-uosius labiau „subalan- 
suoto“ požiūrio link pradėjo linkti anksčiau. Šitai nutiko iš dalies dėl to, 
kad latviai, kaip pamatysime, gyvąja jėga daug labiau nei lietuviai prisidėjo 
prie vokiečių karinių pastangų ir todėl latvių vaidmuo kare sulaukė atides- 
nio žvilgsnio ankstėliau. Pirmaisiais keliais dešimtmečiais po karo latvių 
kaltimų daugiausia kaltino vokiečius ir latvių nacionalistinius politikus. 
Pastaroji grupė pokariniam sovietų režimui buvo patogus atpirkimo ožys, 
nes ją sudarė griežtai prieš sovietus nusistatę individai. Latvių istorikams 
pačioje Latvijoje smerkiant tarnavusiuosius SS, latvių tremtiniai šiuos vy- 
rus stengėsi parodyti kaip patriotus, pirmiausia kovojusius ne dėl vokiečių 
reikalo, bet dėl savo tėvynės. Kaip ir Lietuvoje, Sovietų Sąjungos žlugimas 
ir Baltijos šalių nepriklausomybės atkūrimas leido iš naujo įvertinti „vokiet- 
metį“ (taip vokiečių okupacijos laikotarpis vadinamas Latvijoje) ir dabar 
plačiai pripažįstama: nors žydų masinių žudynių ir latvių stojimo į SS kurs- 
tytojai yra vokiečiai, dalis kaltės krinta ir ant tuose veiksmuose dalyvavu- 
sių latvių. 

Estijoje situacija buvo kitokia. Dėl negausios žydų bendruomenės, kurios 
diduma parėmė sovietų okupaciją ir pabėgo iki pasirodant vokiečiams, vieti- 
niams gyventojams įsitraukti į žudymą buvo daug mažiau galimybių. Bet ne- 
mažai estų dirbo vokiečių įsteigtose darbo stovyklose ir, kaip ir kitose Baltijos 
šalyse, kaltė dėl to, kas vyko tose stovyklose, pripažįstama nenoriai - dar ir 
dėl to, kad daugeliui tų pačių asmenų teko svarbus vaidmuo pasipriešinimo 
sovietams sąjūdyje po 1945-ųjų. 

PENKTAS SKYRIUS 


SĄJUNGININKAI IŠ.-REIKALO 


Po sovietų okupacijos visos trys Baltijos šalys vokiečių atėjimą laikė proga at- 
kurti savo prarastą nepriklausomybę. Tačiau plačiai sklandė gandai, jog Mo- 
lotovo-Ribentropo pakto sąlygomis Hitleris tyliai sutiko, kad sovietai užimtų 
Baltijos valstybes, o vokiečių atsisakymas užkirsti kelią sovietų okupacijai - 
tiesą sakant, tai, kad Vokietija dažnu atveju aktyviai stengėsi blokuoti tų vals- 
tybių pastangas išsaugoti nepriklausomybę, - turėjo trijų Baltijos šalių politi- 
kus įspėti, kad Vokietija nebūtinai parems norą susigrąžinti nepriklausomą 
statusą. Vis dėlto visos trys šalys pamėgino atkurti savivaldą. 

Stebėtina, bet vokiečių planai, kaip administruoti naujas teritorijas, iki 
galo dar nebuvo parengti. Sukurti nuoseklų bei išsamų planą trukdė keli 
veiksniai. Pirma, kitaip nei Stalinas prieš užimdamas Baltijos valstybes, Hitle- 
ris nepalaikė ryšių su reikšmingomis tėvynes palikusių lietuvių, latvių ir estų 
grupėmis, kurios būtų rėmusios jo režimą ir kurias būtų buvę galima parengti 
būsimam valdymui. Be tremtinių komunistų Sovietų Sąjungoje, Staliną taip 
pat rėmė reikšminga vietinių gyventojų mažuma. Tai jam garantavo patikimą 
Baltijos šalių piliečių, laisvai kalbančių ir rusų, ir gimtąja kalba, šaltinį. Vokie- 
čiai tokių išteklių neturėjo. Antra, chaotiškos vidinės kovos nacionalsocialistų 
valdžios struktūroje lėmė, kad užuot bendradarbiavusios taip pat plačiai, kaip 
planuodamos represijas prieš žydus ir komunistus, kiekviena institucija rūpi- 
nosi tik savo programa. Galiausiai net paskirose vokiečių organizacijose, kaip 
antai Rozenbergo „chaoso ministerijoje“, būta gausybės grupuočių, aiškiai ne- 
paisiusių savo nominalaus vadovo pageidavimų bei nurodymų (1). 

Lietuva, iš kurios Raudonoji armija 1941 m. pasitraukė pirmiausia, negaiš- 
dama pamėgino pareikšti teises į nepriklausomybę. Vermachtui įžengus į Kau- 
ną, miestą aiškiai kontroliavo Lietuvos laikinoji vyriausybė, aktyviai siekusi 
atkurti ankstesnius postus bei tarnybas. Savo nauju vadovu vyriausybė ketino 
paskirti pulkininką Kazį Škirpą, Lietuvos aktyvistų fronto steigėją ir buvusį 
pasiuntinį Berlyne, tačiau vokiečiai neleido jam vykti į Lietuvą. Jis pasiliko Vo- 
kietijoje ir 1944 m. buvo išsiųstas į koncentracijos stovyklą netoli Bad Godesber- 
go. Jam labai pasisekė, kad ta zona beveik be kovos atiteko puolantiems Vakarų 
sąjungininkams, bet jis niekados nebeišvydo savo tėvynės. 1979 m. mirė Jung- 
tinėse Valstijose, o jo palaikai 1995 m. galiausiai grįžo į Lietuvą. 

Nesant Škirpos, Laikinoji vyriausybė einančiuoju ministro pirmininko 
pareigas paskyrė Juozą Ambrazevičių. Jo santykiai su Kauno komendantu 

generolu Robertu fon Poliu (Robert von Pohl) iš pradžių buvo nuoširdūs. Nors 
atvirai ir ne priešiški Ambrazevičiaus administracijai, vokiečiai vis dėlto darė 
viską, kad sukliudytų jai išsirutulioti į tikrą vyriausybę. Trukdyta naudotis 
radijo stotimi ir Kauno spauda; tad nors Laikinoji vyriausybė išleido per šimtą 
įstatymų, jai buvo labai sunku juos įgyvendinti ar net pasiekti, kad kas nors 
sužinotų apie pasikeitimus. Tačiau tebeveikė sovietų okupacijos metu įdiegta 
kurjerių sistema; pasinaudodami ja Ambrazevičius ir jo ministrai kai kuriuos 
priimtus dokumentus paskelbdavo provincijos laikraščiuose. 

Vokiečiai greitai įsteigė savo valdžios organus Lietuvoje. Šalis, pavadinta 
Generalbezirk Litauen („Generalinė Lietuvos apygarda“), tapo viena iš keturių 
Reichskommissariat Ostland dalių ir pavaldi Adrianui fon Rentelnui (Adrian 
von Renteln). Kaip ir generolas fon Polis, šis Laikinajai vyriausybei išoriškai 
irgi rodė nuoširdumą, bet iš tikrųjų veikliai ją griovė. Su juo bendradarbiau- 
jantis gestapas Ambrazevičiaus vyriausybę stengėsi destabilizuoti skatinda- 
mas dešiniojo sparno ekstremistų grupę pasitraukti iš Lietuvos aktyvistų 
fronto ir taip suskaldyti vyriausybę. Nors ir nesėkmingas, šis mėginimas dar 
labiau pakurstė nesutarimus lietuvių vadovybėje dėl to, kokiu mastu bendra- 
darbiauti su vokiečiais: vieni pasisakė už glaudų bendradarbiavimą, kiti pa- 
geidavo laikytis labiau nepriklausomos linijos. Tačiau tikrovė buvo tokia, kad 
lietuviai negalėjo pasipriešinti vokiečiams, savo ginkluotosiomis pajėgomis 
tvirtai kontroliavusiems šalį ir troškusiems primesti savo valią. Prasilaikiusi 
šešias savaites Laikinoji vyriausybė galop buvo išformuota. 

Latvijoje nacionalistai stengėsi pasekti Kauno pavyzdžiu ir birželio 
28-ąją trumpam užgrobė Rygos radijo stotį paskelbdami apie Latvijos naujos 
vyriausybės sudarymą. Kitą dieną sovietų pajėgos kontrolę atkūrė, tačiau po 
trijų dienų, Vermachtui užėmus Rygą, latvių nacionalistams vėl atsirado gali- 
mybių. Latvių gydytojas Malmanis pakvietė stoti savanoriais į naują Latvijos 
policiją. Atsiliepė keli tūkstančiai vyrų, tačiau vokiečiai užkirto kelią bet ko- 
kiam mėginimui sukurti latvių pajėgas, pavaldžias Latvijos administracijai. 

Rengiantis „Barbarosai“, Abwehr (vokiečių žvalgybos tarnyba) Rytprū- 
siuose iš buvusių kareivių bei vyrų, laikytų galinčiais būti potencialia karine 
paspirtimi, suformavo grupę, pavadintą Latviju Kareivju Nacionala Savieniba 
(LKNS - „Latvijos kovotojų nacionalinė federacija“). Ši ir kitos vokiečių tarp 
savęs konkuruojančių institucijų suformuotos grupės savo gretose turėjo na- 
rių, priklausiusių latvių Pėrkonkrusts („Perkūnkryžio“) sąjūdžiui - grupei, 
vadintai kraštutiniais nacionalistais ar fašistais. Iš visų latvių grupių, iki vo- 
kiečių okupacijos ir jos metu veikusių Rygoje ir Vokietijoje, Pėrkonkrusts išsi- 
skyrė nuosekliausia ideologija ir todėl buvo vieningiausia. Iš pirmo žvilgsnio 
atrodė, jog sąjūdis gali būti idealus nacionalsocialistų partneris, panašiai kaip 
ir kitos fašistinės organizacijos Europoje. Tačiau nuo pat įsteigimo Pėrkon- 
krusts buvo griežtai nusistatęs ir prieš vokiečius, ir prieš rusus. Nepaisant to, 

sovietų okupacijos metu daugelis sąjūdžio narių susirado prieglobstį Vokieti- 
joje ir užmezgė tvirtus ryšius su RSHA. Prasidėjus vokiečių invazijai, šie sai- 
tai nenutrūko: Pžrkonkrusts palaikė artimą ryšį su Štalekeriu ir jo pavaldiniais 
iš Einsatzgruppe A. Pėrkonkrusts puoselėjo aiškią nuostatą, kad žydams vietos 
ateities Latvijoje nebus. Nors ir nėra aišku, kokiu mastu Pėrkonkrusts buvo įsi- 
vėlęs į žydų ir „komunistų“ žudymą Latvijoje, tos žudynės neabejotinai atitiko 
Pėrkonkrusts ideologiją. Praslinkus kelioms dienoms nuo Einsatzgruppe A pasi- 
rodymo Rygoje, Pėrkonkrusts nariai tikrai padėjo suformuoti Sonderkommando 
A, vadovaujamą Viktoro Arajo (Viktors Arajs). Tą dalinį, dažnai vadintą Arūjs 
Kommando, vokiečiai, kaip pamatysime vėliau, greitai pristatė prie darbo. 
Nors LKNS nariams leista lydėti Vermachtą į Latviją, jų veikla griežtai ri- 
bota. Pėrkonkrusts vadas Gustavas Celminšas (Gustavs Celminš) lydėjo vokie- 
čius šiems užimant Liepoją bei veikė prie pat fronto linijos. Jo automobiliui už- 
važiavus ant sausumos minos, buvo sužeistas ir Rygą pasiekė tik liepos 10-ąją. 
Nepaisant kliūčių, daromų visiems grįžtantiems latviams, aiškiai būta stipraus 
vidinio savivaldos ir nepriklausomybės sąjūdžio. Anot Štalekerio pranešimo: 


Įvairios latvių grupės stengiasi steigti centrines organizacijas. Iki šiol pasi- 
rodė: 1) Išlaisvintosios Latvijos centrinis organizacinis komitetas (vadovas: 
pulkininkas Kreišmanis); 2) Laikinoji Latvijos valdymo valdyba (vadovas: 
buvęs prekybos ministras Vinbergas [Winbergs|). Kaip ir Vermachtas, oficia- 
lių kontaktų atsisakėme (2). | 


Kelioms grupuotėms varžantis dėl valdžios, viena su kita konkuruojančios vo- 
kiečių institucijos - Vermachtas, Abwehr, Geringo Wirtschaftsinspektion Ostland, 
sukurta kaip reichsmaršalo ekonominių pareigų prižiūrėti pramonės plėtros 
keturmečio planą dalis, ir SD - kiekviena bandė prastumti savo globotinius. 
Liepos viduryje įsteigta patariamoji taryba, sudaryta iš buvusio ūkio minis- 
tro Alfredo Valdmanio, Aleksandro Plensnerio, generolo Oskaro Dankero ir 
Gustavo Celminšo, po kelių dienų iširo. Mėgindamas suvaldyti augantį cha- 
osą, liepą asmeniškai įsikišo Rozenbergas, pageidavęs Latvijos būsimosios 
administracijos vadovu paskirti Oskarą Dankerą. Rugpjūčio 20 d. Dankeras 
pagaliau ėmė eiti šias pareigas. 

Tuo metu Pėrkonkrusts nariai pradėjo suvokti, kad nauja jėgų konfigūra- 
cija riboja jų veiklą. Organizacija vokiečiams padėjo pirmiausia dėl to, kad 
įgytų įtakos, leisiančios jiems suformuoti būsimos vyriausybės branduolį. Bet 
dabar pasirodė, kad tokių dalinių kaip Arūjs Kommando suformavimas ir dide- 
lės Pėrkonkrusts personalo dalies įtraukimas į Einsatzkommando būrius veikiau 
sumažino, o ne padidino Pėrkonkrusts vadovybės galią: naujus ginkluotus 

dalinius kontroliavo ne Pėrkonkrusts, bet vokiečiai. Vis dėlto Celminšas ir to- 
liau gana sėkmingai viešai reklamavo savo organizaciją sulaukdamas žymios 
latvių paramos visoje šalyje — apie 200 tūkst. pasirašė Pėrkonkrusts įkvėptą 
peticiją, raginančią latvių bendruomenę Jungtinėse Valstijose pripažinti ko- 
munistų Latvijoje padarytus nusikaltimus ir parodyti solidarumo (3). Pėrkon- 
krusts tikrai buvo regimiausias latvių sąjūdis Rygoje, taip pat veikė visoje ša- 
lyje, keliuose miesteliuose atidarė savo atstovybes. Daug kur kaimo vietovėse 
Pėrkonkrusts vadovai perėmė vietinių partizanų dalinių kontrolę ir kartais, 
pasinaudodami savo artimais ryšiais su vokiečių valdžia, suimdavo savo po- 
litinius priešininkus (4). 

Nors ir sunku aptikti aiškią sąsają tarp Pėrkonkrusts ir žydų skerdynių, aki- 
vaizdu tai, kad sąjūdžio iškilimas sutapo su antisemitinės propagandos susti- 
prėjimu. Sąjūdis kontroliavo kelis laikraščius, o kiti laikraščiai palankiai žvelgė 
į jo reikalą. Visi skleidė sąjūdžio griežtai nacionalistinę, antisemitinę ir antiko- 
munistinę žinią. Pėrkonkrusts net įsteigė kelias mokyklas, kuriose intensyviai 
diegta jo ideologija. Galbūt tikintis išsirūpinti ateitį sau ir Latvijai Hitlerio nau- 
jojoje tvarkoje, mokyklose mokyta, kad latviai priklauso arijų rasėms (5). 

Celminšas taip pat troško suformuoti dvi latvių divizijas Vermachto su- 
dėtyje ir dėl to tarėsi su generolu fon Roku. Siekdamas įgyvendinti šią idėją, 
jis net nukeliavo į Berlyną, bet ten sumanymas, pirmiausia Himlerio dėka, 
įstrigo. 1941 m. spalį grįžęs į Latviją, sužinojo, kad vokiečiai Pėrkonkrusts už- 
draudė. Apie uždraudimą paskelbta rugpjūčio 25-ąją, pasinaudojant Celminšo 
viešnage Berlyne. Tokį žingsnį, regis, lėmė keli veiksniai. Vokiečiai vis aiškiau 
suprato, kad Pėrkonkrusts ir toliau reikalaus nepriklausomos - nors Vokietiją ir 
palaikančios - Latvijos, o tai prieštaravo Generalplan Ost ir vokiečių svajonėms 
kolonizuoti Baltijos šalis. Vokiečius, ketinusius masiškai iškeldinti gyvento- 
jus, ypač erzino mintis, kad latviai yra arijai. Taip pat atrodo, jog grupę, kuri 
laikyta artimai susijusi su SD ir RSHA, troško prislopinti įvairios frakcijos vo- 
kiečių administracijoje. Tačiau pagrindinė priežastis buvo ta, kad Pėrkonkrusts 
nacionalistinė ideologija prieš vokiečius buvo nukreipta ne mažiau nei prieš 
rusus, ir daugelis Ostministerium bei Vermachto globojamų latvių dėjo daug 
pastangų, kad atkreiptų į tai savo draugų vokiečių dėmesį (6). Tačiau kartais 
chaosą kelianti konkurencinė skirtingų Vokietijos institucijų kova lėmė, kad 
SD ir toliau gynė bei skatino savo Pėrkonkrusts narius. Celminšas ir toliau ra- 
gino latvius stoti į karinę tarnybą vokiečiams padėti ir buvo paskirtas Latviešu 
Brivprūtigo Organizūcijas Komiteja („Komiteto latvių savanoriams organizuo- 
ti“), padėjusio suformuoti kelis latvių policijos batalionus, galva. Nepavykus 
šių batalionų pertvarkyti į tikrus karinius dalinius, kaip ketinta, Celminšas 
iš šio posto pašalintas. Galop, pradėjęs varyti vis labiau vokiečiams priešišką 
liniją, 1944 m. buvo suimtas ir uždarytas Flosenbiurgo (Flossenbūrg) koncen- 
tracijos stovykloje Bavarijoje. 

1941 ir 1942 metais, kai greita pergale prieš Sovietų Sąjungą vis dar tvir- 
tai tikėta, vokiečiai nebuvo suinteresuoti leisti Baltijos šalyse reikštis kokiai 
nors nacionalizmo formai. Karo fortūnai pasikeitus, jų nuostata Baltijos šalių 
atžvilgiu ėmė linkti koalicinių valstybių galimybės link, bet jau buvo per vėlu. 
Dėl Generalplan Ost įtvirtinto bet kokios savivaldos Baltijos šalyse (taip pat 
Baltarusijoje ir Ukrainoje) draudimo taip ir nepasinaudota reikšmingu pri- 
valumu - šių šalių gyventojų griežtai antisovietinėmis nuotaikomis. Visiškai 
galimas daiktas, jog tai, ypač turint prieš akis platesnį Baltarusijos ir Ukrainos 
kontekstą, ir buvo svarbus - galbūt lemiamas - veiksnys, nulėmęs karo Rytų 
fronte ir kartu pasaulinio karo baigtį. 

Estų Omakaitse, kurios nariai padėjo trikdyti Raudonosios armijos veiks- 
mus trumpos vokiečių kampanijos užimti Estiją metu, vokiečiai dažniausiai 
nuginkluodavo. Vis dėlto ši organizacija toliau gausėjo ir metų pabaigoje jau 
jungė apie 40 tūkst. estų savanorių (7). Daugelis savanorių buvo tarnavę iki- 
karinėje Estijos kariuomenėje, kurios daliniai, Stalinui aneksavus Estiją, buvo 
įtraukti į Raudonąją armiją, — kai kuriais vertinimais, apie du trečdaliai iš 
15 tūkst. estų karių Raudonojoje armijoje dezertyravo ir vėliau savanoriškai 
stojo tarnauti į Omakaitse ar policiją (8). Nedidelė dalis - mažiau nei 2000 — 
dalyvavo masinėse daugiausia žydų ir romų žudynėse Estijoje ir okupuotoje 
Rusijos dalyje, didesnė - šaudant įtariamus komunistus, įskaitant ir vadina- 
mųjų „naikinimo batalionų“, atsitraukiančių sovietų suformuotų „išdegintos 
žemės“ politikai Estijoje vykdyti, narius. Vokiečių valdžia prie Jegalos įkū- 
rė darbo stovyklą, vadovaujamą esto Aleksanderio Lako (Alexander Laak): 
traukiniams atgabenus žydų, nepajėgūs dirbti būdavo sušaudomi. 1943 m. 
stovykla „likviduota“, išlikę kaliniai nužudyti. Daug estų savanorių atsidūrė 
policijos batalionuose, kai kurie iš jų tarnavo okupuotose Rusijos ir Baltaru- 
sijos teritorijose. Pirmas toks dalinys, suformuotas 1941 m. rugpjūčio pabai- 
goje Tartu, buvo pavadintas Estnische Sicherungsabteilunę 181 („181-asis estų 
saugumo batalionas“). Šie batalionai dalyvavo žudant žydus Naugarduko 
mieste Baltarusijoje. Jie taip pat saugojo darbo, karo belaisvių ir koncentraci- 
jos stovyklas Estijoje ir kitose okupuotose teritorijose. Vienas policijos būrys, 
vadovaujamas Ain-Ervino Merės (Ain-Ervin Mere) ir Julijaus Enoko (Julius 
Ennok), vėliau kaltintas suiminėjęs asmenis, dėl įvairių priežasčių laikytus 
potencialiai priešiškais vokiečių interesams. Daugelis iš jų nužudyti, Estijos 
pareigūnams išdavus mirties orderius (9). 

Juris Uluotsas (Jūri Uluots), paskutinis Estijos ministras pirmininkas iki 
sovietų okupacijos, suformavo nacionalinę tarybą, tačiau atsargumo sumeti- 
mais nauja vyriausybe nepavadino, nes, išvydęs vokiečių reakciją į Lietuvos 
laikinąją vyriausybę, norėjo to paties kelio išvengti. Uluotsas mėgino įtikin- 
ti vokiečius leisti jam įsteigti naują nepriklausomą Estiją, bet jo pastangos 
liko bevaisės. Stengdamiesi surasti kokį nors gerai žinomą estą, kurį galėtų 

paskirti vadovauti marionetinei administracijai, vokiečiai kreipėsi į Helma- 
rą Miaję (Hjalmar Mae), prieš karą įkalintą už mėginimus regzti profašistinį 
sąmokslą. Šis dabar turėjo vadovauti direktoratui, atsakingam už vokiečių 
sprendimų ir politikos įgyvendinimą. Panašioms tunkcijoms Latvijoje ir Lie- 
tuvoje atitinkamai paskirti Oskaras Dankeras ir Petras Kubiliūnas. 

Prie vokiečių karinių pastangų trys Baltijos šalys prisidėjo labai skirtingai. 
Mėgindamas vokiečiams naudinga linkme pakreipti vakarinėse sovietų im- 
perijos dalyse vyravusius antisovietinius jausmus, SS vyriausiosios tarnybos 
vadas grupenfiureris Gotlobas Bergeris (Gottlob Berger) 1941 m. spalį pasiūlė: 


Pasitelkdami žodį „legionas“, nesuteiksiantį naujo pakilimo nacionaliniams 
šių šalių lūkesčiams, galbūt galėtume suformuoti latvių, lietuvių ir ukrainie- 
čių Hilfspolizei [„pagalbinės policijos“ ] batalionus (10). 


Jau vien dėl to, kad iš visų trijų tautų laikyti artimiausi arijams, į vokiečių 
ginkluotąsias pajėgas pirmi turėjo būti įtraukti estai. Vokiečiams įsiveržus, 
daug estų įstojo į paramilitarinius policijos batalionus. Tačiau dėl aukų bei 
dėl to, kad pirmieji savanoriai pasirašė tik vienerių metų tarnybai, pasirodė 
sunku tuos batalionus išlaikyti visos sudėties. 1942 m. rugpjūtį estai sulaukė 
kvietimo stoti į naujai įsteigtą estų legioną. Į kvietimą atsiliepė 500 asmenų. 
Spalio mėnesį jie buvo išsiųsti į buvusias lenkų kavalerijos kareivines Dem- 
bicoje (Debica) mokymams. Kadangi tai turėjo būti pirmasis kovinis dalinys, 
sudarytas iš Pabaltijo piliečių, stengtasi, kad kuo daugiau jo vyrų laisvai kal- 
bėtų vokiškai ir estiškai. 

1942 m. lapkritį kontingentas Dembicoje pakankamai išaugo, kad būtų 
galima suformuoti šešias šaulių kuopas, sunkiųjų ginklų kuopą ir prieštanki- 
nę kuopą. Vadovauti naujajam batalionui paskirtas hauptšturmfiureris Geor- 
gas Eberhartas (Georg Eberhardt), o estų legiono vadu tapo oberšturmfiureris 
Francas Augsbergeris (Franz Augsberger). Kaip daugelis kitų, priskirtų ne- 
vokiečių daliniams SS sudėtyje, Augsbergeris buvo austras, turėjęs tarnybos 
daugiatautėje Austrijos-Vengrijos imperijos kariuomenėje patirties. Vokiečių 
akimis, tokie karininkai labiausiai tiko vadovauti kariams, kilusiems iš kitų 
kultūrų. 

Pirmoji grupė pamažu augo, kol atsirado trys batalionai, bendrai pava- 
dinti 1. Estnisches SS-Freiwilligen-Grenadier Regiment („1-asis estų SS savano- 
rių grenadierių pulkas“). 1943 m. kovą dalis pulko personalo paimta Bataillon 
Narwa („Narvos batalionui“) suformuoti. Šis batalionas, įtrauktas į SS Panzer- 
grenadier Division Wiking vietoj Suomijos vyriausybės atšaukto suomių batali- 
ono, buvo išsiųstas į Rytų frontą. 

SS-Wiking diviziją, iš pradžių pavadintą SS-Nordische Division 5, paskui 
SS-Division (Mot.) Germania, o 1941 m. pradžioje SS-Division (Mot.) Wiking, 
sudarė etninių vokiečių pulkas, olandų bei flamandų pulkas ir skandina- 
vų pulkas. 1942 m. pabaigoje ji tapo pancergrenadierių divizija ir narsiai 
kovojo Rytų fronto pietiniame sektoriuje. Divizija garsėjo itin nepriklau- 
soma elgsena. Jos pirmasis vadas Feliksas Šteineris (Felix Steiner) įsakymą 
vietoje šaudyti visus sovietų belaisvius, įtariamus esant komisarais, atmetė 
žodžiais: „Nė vienas protingas dalinio vadas tokiam įsakymui paklusti ne- 
gali“ (11). Vis dėlto daug suomių bataliono kareivių savo laiškuose šeimoms 
minėjo, kad sovietų belaisviai dažnai sušaudomi be teismo. Herbertas Otas 
Gilis (Herbert Otto Gille), paskirtas divizijos vadu vietoj Šteinerio, vienam 
politinės indoktrinacijos karininkui, tarnavusiam divizijos artilerijos pulke, 
liepė nusivilkti nacistinius rudus marškinius, o šiam atsisakius pagrasino jį 
priverstinai viešai nurengsiąs. 

1943 m. balandį į Rytų frontą atvykęs Bataillon Narwa buvo paskirtas divi- 
zijos rezervu ir laikomas šiek tiek atitrauktas į užnugarį. Vokiečiams nutrau- 
kus Kursko iškyšos šturmą, SS-Wiking nusiųsta sustiprinti fronto linijos netoli 
Iziumo už maždaug 65 kilometrų į pietryčius nuo Charkovo, kur vokiečių 
46-ajai pėstininkų divizijai grėsė pavojus neatlaikyti rusų puolimo. Pirmąkart 
fronto linijoje estai atsidūrė liepos 16-ąją, o kitą rytą juos smarkiai apšaudė 
artilerija. Po apšaudymo atakavo sovietų šarvuotosios pajėgos. Estų pėstinin- 
kai iš pradžių atsitraukė, tačiau jų prieštankinei kuopai sustabdžius sovietų 
tankus, atgavo pasitikėjimą ir energingai kontratakavo, artimosiose kautynė- 
se sunaikindami keletą tankų. Kautynės tęsėsi ir kitą dieną. Batalionui ir vėl 
pavyko išlaikyti pozicijas, bet trečią dieną jis pradėjo irti. Kuopos virto atkirs- 
tais atsparos taškais, o ištisinei linijai atkurti prireikė nekart kontratakuoti 
paskutiniams bataliono rezervams. Vadovaudamas vienai iš tokių kontratakų 
žuvo bataliono vadas Eberhartas. Kovos veiksmuose gyvybės neteko ar buvo 
sužeisti du trečdaliai bataliono karių. Batalionas teigė sunaikinęs 74 sovietų 
tankus, 27 iš jų artimosiose kautynėse, ir kelis tūkstančius sovietų karių (12). 

Rugpjūčio viduryje pastiprinimas iš Dembicos atkūrė bataliono kovinę 
galią ir jis vėl atsidūrė fronto linijoje. Po kelių dienų intensyvaus mūšio ba- 
talione sveiki liko tik 157 kariai. Priešingai nei Eberhartas, naujasis bataliono 
vadas, atrodo, neįgijo savo vyrų pasitikėjimo, o jiems skirti jo priekaištai — jis 
tikriausiai reiškė nepasitenkinimą, kad viena iš šaulių kuopų leido sovietų 
tankams apeiti jos pozicijas, - buvo sutikti itin neigiamai (13). 

Estų batalionas toliau kovėsi įnirtinguose mūšiuose Ukrainoje. 1944 m. 
pradžioje SS-Wiking buvo viena iš šešių vokiečių divizijų, apsuptų į vakarus 
nuo Čerkasų, Raudonajai armijai surengus Korsunės-Ševčenkovskio operaci- 
ją. Estai padėjo ginti pietinį katilo sparną, užkirsdami kelią sovietų gvardijos 
5-ajam kavalerijos korpusui. Batalionas pelnė šykščią priešininkų pagarbą, 

tačiau per SS-Wiking divizijos sėkmingą išsiveržimą iš katilo neteko daug ka- 
rių ir beveik visos ekipuotės (14). Bataliono likučiai 1944 m. kovą grįžo į Estiją, 
kur buvo pertvarkyti į naują batalioną, tapusį naujos 20-osios SS grenadierių 
divizijos (1-osios estų) dalimi. 

Vermachtui pasiekus Latviją, daug kur veikė antisovietinių partizanų 
būriai. Vieni maži ir neveiksmingi, kiti, ypač papildyti Raudonosios armijos 
dezertyrų, didžiuliai. Viena iš didžiausių ir veiksmingiausių grupių, vado- 
vaujama Karlio Aperato (Karlis Aperats), apėmė didžiumą sovietų 24-ojo šau- 
lių korpuso ryšių bataliono, sudaryto daugiausia iš latvių. Ji veikė Alūksnėje 
ir jos apylinkėse Šiaurės Rytų Latvijoje, užpuldinėjo atsitraukiančius Raudo- 
nosios armijos dalinius, bet didžiausią dėmesį skyrė vietinių gyventojų ap- 
saugai. Kai kurie partizanų būriai, naudodamiesi chaosu, susidorodavo su 
tais, kuriuos laikė sovietų šalininkais, bet Aperatas savo būryje, regis, palaikė 
aukštą drausmės lygį. 

Kaip ir Lietuvoje, vokiečiai siekė latvių dalinius įtraukti į žydų naikinimo 
politiką. Tikriausiai prasčiausią vardą pelnė Sonderkommando Arūjs, dažnai va- 
dinama Arajo komanda. Pasiekusi Rygą, SD ieškojo patyrusio vado, pasiren- 
gusio suformuoti bei vadovauti latvių daliniui, kurį būtų galima panaudoti 
prieš žydus ir komunistus. Pirmiausia ji kreipėsi į Leonidą Brombergą (Leonids 
Brombergs), bet tas atsisakė; vietoj jo paskirtas Viktoras Arajas. Šis vyras buvo 
latvių kalvio ir vienos Pabaltijo vokiečių šeimos dukters sūnus. Iš dalies baigęs 
teisės studijas Rygoje, įstojo į Latvijos policiją. Vien iš savanorių sudarytas Ara- 
jo naujasis dalinys veikė nuo pirmųjų vokiečių pasirodymo Latvijoje dienų. Po 
pirmųjų Štalekerio nesėkmingų bandymų sukurstyti prieš žydus „spontaniš- 
ką“ vietinių gyventojų pogromą, žydų parduotuves bei namus Rygoje pradėjo 
siaubti Pėrkonkrusts ideologijos dominuojama Arajo komanda. Liepos 4 d. Arajo 
komanda užpuolė Rygos Didžiąją sinagogą, padegė ją ir į vidų primėtė ranki- 
nių granatų. Manoma, kad liepsnose žuvo apie 300 žydų. Tas pat nutiko ir su 
kitomis sinagogomis, jose irgi žuvo daug žmonių. Žudynėse ypač pasižymėjo 
Herbertas Cukuras (Herberts Cukurs), prieš karą garsus aviatorius: „Liudytojai 
girdėjo, kaip viduje užrakinti žmonės klykė šaukdamiesi pagalbos, ir matė, kaip 
jie, išdaužę sinagogos langus, liepsnodami kaip gyvi fakelai stengėsi ištrūkti 
laukan. Cukuras nušaudavo juos savo revolveriu“ (15). 

Laukė dar baisesni dalykai. Vėlesniais mėnesiais Arajo komanda žydus 
šaudė intensyviai, ypač tada, kai juos atgabendavo iš Rygos geto egzekucijai. 
Arajas irjo vyrai taip pat dalyvavo lapkričio 30-ąją ir gruodžio 8-ąją nužudant 
kelis tūkstančius žydų Rumbuloje. Manoma, kad komanda, niekada neturė- 
jusi daugiau nei 500 vyrų, nužudė mažiausiai 28 tūkst. žydų, romų ir kitų 
„nepageidaujamųjų“. 

Buvusios Latvijos kariuomenės gretose visuotinė latvių antipatija Vokie- 
tijai tikriausiai buvo silpnesnė nei kituose Latvijos visuomenės sluoksniuose. 

Raudonosios armijos elgesys per Latvijos karą dėl nepriklausomybės po Pir- 
mojo pasaulinio karo ir per neseną okupaciją kone visai tautai įspaudė gilią 
antipatiją bolševizmui, ir daugelis latvių karininkų laikė karinį bendradar- 
biavimą su Vokietija pakopa kelyje į nepriklausomybę. Tačiau Himleris, kaip 
apsilankymo metu Berlyne įsitikino Pėrkonkrusts vadovas Gustavas Celmin- 
šas, nelinko remti didelių latviškųjų ginkluotųjų pajėgų steigimo. Vis dėlto, 
pasitelkus Bergerio pasiūlytą formulę „legionų“ sudėtyje formuoti policijos 
batalionus, keli daliniai, atsiradę traukiantis Raudonajai armijai, buvo pava- 
dinti Hilfspolizei, Schutzmannschaft („apsaugos komanda“) ir galop policijos 
batalionais. Vienas iš pirmųjų buvo 16-asis batalionas, 1941 m. spalio 22 d. 
iš Rygos išsiųstas į Staraja Rusą. 21-asis batalionas 1942 m. balandį atsidūrė 
Leningrado kovos veiksmų arenoje, kur daug laiko praleido fronto linijoje. 
Tikriausiai dėl patirtos sovietų okupacijos šių batalionų personalas entuzi- 
astingai dalyvaudavo sušaudant įtariamus komunistus okupuotose Rusijos 
zonose. Pažymėtina, kad daugelis Šiaurės Rusijos kaimo vietovių gyventojų, 
ištisomis kartomis puoselėjusių antisemitinius jausmus, latviams noriai tal- 
kindavo tokiose žudynėse (16). Kiti batalionai įsivėlė į holokaustą saugodami 
Varšuvos getą ar lydėdami traukinius, gabenančius žydus į Treblinkos naiki- 
nimo stovyklą (17). 

Vienas iš keisčiausių baltų bendrininkavimo su vokiečių okupantais ir 
apskritai viso karo epizodų susijęs su Ilja Galperinu, penkerių metų berniuku 
iš Dzeržinsko kaimo Baltarusijoje. 1941 m. pabaigoje į tas apylinkes buvo at- 
siųstas Latvijos policijos Kuršo batalionas, vadovaujamas Karlio Lobės (Karlis 
Lobe), o spalio 21-ąją į kaimą įžengė ir jo gyventojus žydus išžudė lietuvių da- 
linys, vadovaujamas Antano Gecevičiaus. Išvakarėse Galperino motina liepė 
jam bėgti, ir tas klajojo po gretimus miškus, kol susidūrė su Lobės batalionu. 
Prieš sušaudomas jis staiga paprašė duoti ko nors pavalgyti. Kareivių širdys 
suminkštėjo, ir šie pasiėmė jį kaip savotišką talismaną. Vos keletas iš jų žinojo 
jo Žydišką tapatybę ir pasirūpino, kad jis laikytų liežuvį už dantų. Vokiečių 
propagandinėse nuotraukose Galperinas dėvi miniatiūrinę Vermachto uni- 
formą. Vėliau jį įsivaikino viena latvių šeima. Suaugęs gyveno pakeistu vardu 
ir pavarde kaip Aleksas Kurzemis (Alex Kurzem), ir tik praslinkus daugeliui 
metų po karojo sūnus sužinojo tikrąją istoriją. 

Dėl kelių priežasčių tarp latvių ir vokiečių vyravo didoka trintis. Pirma, 
vokiečiai visiems latvių batalionams priskyrė ryšio karininkus. Pastarieji turėjo 
tiktai patarinėti ir padėti palaikyti ryšį, tačiau daugelis įsivaizdavo turį būti 
prižiūrėtojai ir atitinkamai elgdavosi. Šitai latviai neišvengiamai laikė nepa- 
geidautinu kišimusi. Antra, obergrupenfiureris Frydrichas Jekelnas (Friedrich 
Jeckeln), vokiečių karininkas, atsakingas už policijos dalinius visose Baltijos ša- 
lyse, ir vieno iš batalionų vadas kapitonas Gustavas Praudinšas (Gustavs Prau- 
dinš) rimtai nesutarė. Jekelnas liepė Praudinšą suimti ir apkaltino išdavyste dėl 

neva rodomo priešiškumo Vokietijai. Praudinšas buvo nuteistas mirties baus- 
me, tačiau Latvijos civilinei administracijai pavyko užkirsti kelią bausmės įvyk- 
dymui. Praudinšą pažemino iki eilinio, nors vėliau jis pakilo iki šturmbanfiu- 
rerio ir užsitarnavo keletą medalių; pagrindinis tokios istorijos padarinys - dar 
prastesni latvių ir vokiečių santykiai. Trečia trinties bei įtarumo priežastis buvo 
staigi latvių pulkininko Rudolfo Kandžio (Rudolfs Kandis) mirtis 1942 m. ge- 
gužę Krasnoje Selo kaime. Oficialiame vokiečių pranešime konstatuojama, jog 
Kandis nusižudė po ginčo su vokiečių karininku, bet daugelis latvių įtarė, kad, 
kilus ginčui, vokiečių karininkas jį nušovė (19). 

Pirmasis į Rytų frontą nusiųstas latvių policijos batalionas buvo dislokuo- 
tas 1942 m. birželį netoli Krasnoje Selo. Kitą mėnesį dalyvavo karštose kauty- 
nėse. Nors ir aprūpintas įvairiais trofėjiniais čekiškais, prancūziškais ir sovieti- 
niais ginklais, pasirodė gerai. Deja, tai nedaug pataisė santykius. Artėjant karo 
pabaigai, kai tapo žinoma, jog; Vokietija formuoja estų legioną, latviai dar labiau 
nusivylė pajutę, kad traktuojami kaip žemesni. Latviai ir toliau ryžtingai sten- 
gėsi formuoti jų pačių visiškai kontroliuojamus kovinius dalinius, kurie galėtų 
ginti Latviją, jei arba kai grįžtų Raudonoji armija. To siekdamas civilinės admi- 
nistracijos teisingumo direktorius Alfredas Valdmanis 1942 m. lapkritį pateikė 
memorandumą. Jame nusakė istorinius Latvijos ir Vokietijos santykius, Latvi- 
jos iškovotą nepriklausomybę bei akcentavo latvių vilčių, kad vokiečiai padės 
atkurti nepriklausomybę išvarius sovietus, žlugimą. Valdmanis memorandu- 
me įrodinėjo, jog Latvijai būtinas politinis tikslas, kad ji visa širdimi įsijungtų 
į Vokietijos karą su Sovietų Sąjunga, ir kad vienintelis būdas to pasiekti yra 
suteikti Latvijai nepriklausomybę, kad ir ribotą. Pavyzdys tokiam aktui esąs 
Slovakijos statusas. Mainais Latvija suformuotų 100 tūkst. karių dydžio kariuo- 
menę, tačiau tie kariai būtų skirti tik Latvijai ginti. Memorandumą po kelių 
dienų grąžino vietinė vokiečių valdžia. Jie informavo Valdmanį, jog nesijautė 
galintys pateikti memorandumą aukštesnei valdžiai tokia forma, koks įteiktas 
jiems; latviai memorandumą atitinkamai pataisė ir įteikė vėl. 

Memorandumas tada perduotas obergrupenfiureriui Gotlobui Bergeriui, 
vadovavusiam SS-Fiūihrungshauptamt, Berlyne įsikūrusiam SS nekovinių dalių 
štabui. Bergeris pranešė Himleriui, kad memorandumas yra latvių politinio 
manevravimo vaisius. Tačiau Himleris nusprendė asmeniškai apsilankyti Le- 
ningrado fronte ir įvertinti latvių, jau buvusių fronto linijoje, antibolševiki- 
nę kovos dvasią. Įsitikinęs, kad latviai toliau dalyvauja smarkiose kautynėse 
užsitarnaudami pagyrimų oficialiuose pranešimuose, 1943 m. sausį, pritarus 
Hitleriui, paskelbė apie latvių legiono įsteigimą, taip išsklaidydamas nepasi- 
tenkinimą, kad latviai traktuojami ne taip palankiai kaip estai. Jis taip pat su 
Rozenbergu aptarė galimybę suteikti Baltijos šalims bent šiek tiek autonomijos 
bei kartu su juo parengė dokumentą, kuriame tai siūlyta, bet Hitleris tokią 
mintį atmetė (20). 

Planus šaukti latvius į karo tarnybą vokiečiai jau buvo parengę 1942 m. 
gruodį. Juose reikalauta 90 tūkst. vyrų, kurie tarnautų Vermachto pagal- 
bininkais, latvių legiono kareiviais, darbininkais karo reikmėms bei papil- 
dytų policijos batalionus. Iokia okupuotos šalies piliečių mobilizacija buvo 
neteisėta, todėl stengtasi parodyti, jog tie vyrai iš tikrųjų yra savanoriai. 
Civilinė administracija griežtai protestavo prieš viską, kas atrodė kaip pri- 
verstinė tarnyba, ir reikalavo, kad latvių legionui vadovautų latvis. Legionas 
turėtų būti apmokytas Latvijoje ir išdėstytas tiktai šiaurinėje Rytų fronto 
dalyje. Maistas, atlyginimas ir visos kitos sąlygos legiono nariams turėtų ne- 
siskirti nuo Vermachto karių vokiečių. Ostlando reichskomisaras Hinrichas 
Lozė (Hinrich Lohse) tuos reikalavimus atmetė, bet susidūręs su grasinimu, 
jog latviai tada visiškai neprisidės prie legiono formavimo, galop nusileido. 
Pagrindinė kliūtis liko vadovavimo klausimas. Iš pradžių vokiečiai, regis, 
sutiko, kad legionui vadovautų generolas Rudolfas Bangerskis (Rūdolfs Ban- 
gerskis), bet vėliau paskelbta, jog tai buvęs nesusipratimas. Bangerskis tapo 
latvių legiono generaliniu inspektoriumi. Tikslus jo pareigų pobūdis liko 
tiksliai neapibrėžtas, o šia aplinkybe jis mokėjo pasinaudoti (21). 

Du latvių policijos batalionai netoli Leningrado tarnavo 2-ojoje SS mo- 
torizuotųjų pėstininkų brigadoje drauge su olandų bei flamandų kareiviais. 
Brigada pagirtinai grūmėsi per sovietų operaciją Iskra („Kibirkštis“), kai so- 
vietams pavyko praskinti sausumos koridorių į Leningradą, ir atakomis 
padėjo vokiečiams atsitraukti iš kritinių fronto dalių. Latviai ypač įnirtin- 
gai kovėsi Siniavino apylinkėse. Ketindamas brigadą paversti vien latvių 
daliniu, Himleris įsakė olandų ir flamandų batalionus perkelti kitur, ir ga- 
liausiai 1943 m. gegužę daliniui suteiktas naujas pavadinimas - 2. Lettische 
SS-Freiwilligen Brigade („2-oji latvių SS savanorių brigada“). Dar anksčiau 
— tuo metu, kai perkelti olandų ir flamandų kariai, - iš fronto linijos buvo 
atitraukti ir abu latvių policijos batalionai. Prijungus trečią, jie visi kartu 
pradėti mokyti kaip pirmieji oficialūs latvių legiono, vadovaujamo briga- 
defiurerio Frico fon Šolco (Fritz von Scholtz), daliniai. Legiono sudėtyje jie 
pirmąkart stojo į mūšį 1943 m. kovą netoli Verchneje Koirovo į pietvakarius 
nuo Leningrado, nors netrukus dar kartą buvo atitraukti iš fronto linijos 
ir aprūpinti naujomis uniformomis bei laipsniais, liudijančiais jų kaip 55 
pulko naują statusą. Iš Latvijos atvyko daug pastiprinimo jų kovinei ga- 
liai atkurti; priešingai Lozės ir Latvijos civilinės administracijos susitari- 
mui, naujokai buvo vos minimaliai apmokyti, todėl į frontą grįžusi brigada 
nesijautė pasirengusi mūšiui. Laimei, tikriausiai dėl neįžengiamų pelkių, 
tam ruožui pelniusių „Pasaulio krašto“ vardą, šiame sektoriuje visą vasarą 
didelių kovos veiksmų nevyko. Rugsėjo mėnesį pietiniame savo ruožo pa- 
kraštyje brigada susigrūmė dėl vienos kalvos ir, patyrusi didelių nuostolių, 
ją galiausiai užėmė (22). 

Voldemaras Veisas (Voldemars Veiss), tarpukariu Latvijos kariuomenės 
karininkas, faktiškai buvo brigados vado pavaduotojas. 1943 m. rugsėjį apdo- 
vanotas Geležiniu kryžiumi, o 1944 m. sausį tapo pirmuoju latviu, apdovano- 
tu Riterio kryžiumi, pelnytu už sėkmingą Nekochovo gynybą nuo pakartoti- 
nių sovietų atakų. Mirė 1944 m. balandį sužeistas granatos sprogimo. 

Trintis tarp vokiečių ir latvių tebesitęsė. Nesitenkinant 2-ąja SS briga- 
da, latvių legioną 1943 m. kovą stengtasi paversti nauju daliniu — 15-ąja SS 
grenadierių (1-ąja latvių) divizija. Latviai skundėsi, jog šiai naujai divizijai 
neužtenka puskarininkių bei karininkų ir kad pastangas papildyti ją iki no- 
minalios galios griauna nuolatinis karių perkėlinėjimas į 2-ąją SS brigadą. 
Formuoti diviziją taip pat trukdė ginkluotės stygius; kai kuriems kariams 
išduoti kitokie nei jų per dažnai ne itin aukšto lygio pratybas naudoti gin- 
klai. 1943 m. lapkritį divizija, nors ir, anot jos karininkų, dar nepasirengusi 
mūšiui, atsidūrė fronto linijoje netoli Leningrado ir gerai užsirekomendavo 
gynybinėse kautynėse. Kai kurie batalionai buvo priskirti - įprasta prakti- 
ka Vermachte - ad hoc kovos grupėms, o tų kovos grupių vokiečių daliniai 
dažnai atimdavo iš latvių naujus kulkosvaidžius ir kitą ekipuotę, dar padi- 
dindami abipusę įtampą. 

1943 m. pabaigoje nutarta 2-ąją 55 brigadą pakelti iki divizijos lygio. Pava- 
dinta 19-ąja SS grenadierių (2-ąja latvių) divizija, ji suformuota 1944 m. sausį ir 
netrukus pateko į pačią kautynių pietuose nuo Leningrado tirštymę. 

Iš trijų šalių Lietuva prie vokiečių reikalo prisidėjo menkiausiu kariniu 
kontingentu. Šalies įvertinimas kaip iš trijų šalių mažiausiai „vertingos“ - gy- 
ventojų dauguma katalikai, be to, nacionalsocialistų vadovybės požiūriu, jie 
smarkiai užteršti lenkų ir slavų kraujo - iš pradžių reiškė nedidelę galimybę, 
kad lietuvių bus prašoma tarnauti reicho ginkluotosiose pajėgose. Tiktai situ- 
acijai kare ėmus blogėti ir vokiečiams puolus desperatiškai ieškoti gyvosios 
jėgos, klausimas peržiūrėtas. Bet tada entuziazmo kovoti už Vokietiją tarp lie- 
tuvių buvo mažiau nei kada nors anksčiau. 

< Vokiečių okupacijos metu lietuvių policija suformavo iš viso 25 batalio- 
nus. Šie daliniai skirtini nuo įprastinės policijos dalinių miestuose ir mieste- 
liuose; jie vykdė vidinės apsaugos funkcijas: saugojo karinius objektus ir grū- 
mėsi su maištininkais bei partizanais. Pirmuosius batalionus sudarė Lietuvos 
aktyvistų fronto savanoriai, kovoję su atsitraukiančia Raudonąja armija Kau- 
ne, ir lietuviai, dezertyravę iš Raudonosios armijos. Pastarieji, daugiausia iš 
sovietų 29-ojo korpuso, buvo dislokuoti Varėnoje ir jos apylinkėse. Iš pradžių 
lietuviai ketino šiuos vyrus organizuoti į naują kariuomenę, bet vokiečiai ne- 
leido to daryti, ir 1941 m. liepos 9 d. daugelis šių dalinių, jau turintys kariuo- 
menės pavadinimus, pervadinti Selbstschutzeinheiten („savisaugos daliniais“). 
Per kelerius kitus metus batalionų pavadinimai vis kito, kol galop nusistovėjo 
„policijos batalionų“ vardas. 

Vienas iš pirmųjų dalinių buvo Tautos darbo apsauga (TDA) Kaune. Pul- 
kininkas Jurgis Bobelis, paskirtas Lietuvos laikinosios vyriausybės, 1941 m. 
birželio 28 d. pakvietė stoti tarnauti savanoriais ir liepos 4 d. disponavo jau 
70U vyrų. Dvi kuopos išsyk buvo priskirtos Einsatzkommando 3A darbuotis VII 
forte. Viena kuopa saugojo nenutrūkstamu srautu į fortą srūvančius žydus, 
siantis, beveik visi TDA nariai tiesiogiai susitepė krauju tiek Kaune, tiek daly- 
vaudami Hamano Rollkommando veikloje (23). 

Lietuvių kareiviai į šiurpias užduotis reagavo įvairiai. Vienas iš bataliono 
jaunesniųjų karininkų leitenantas Juozas Barzda iki sovietų okupacijos tarna- 
vo Lietuvos kariuomenėje. Vadovaudamas TDA 3-iajai kuopai, 1941 m. daly- 
vavo keliose didelėse žydų skerdynėse. Prisidėjo prie žydų ir sovietų belaisvių 
žudymo Baltarusijoje, bet 1944 m. prisijungė prie Lietuvos laisvės armijos, ko- 
vojusios su grįžtančia Raudonąja armija. Žuvo 1944 m. gruodį, kai, nusileidęs 
parašiutu, nuskendo ežere. Bronius Norkus, buvęs aviacijos karininkas, irgi 
buvo TDA leitenantas. Pagarsėjo 1941 m. birželio 23 d. iškeldamas Lietuvos 
vėliavą ant Kauno katedros, bet, kaip ir Barzda, tais pačiais metais irgi įsivėlė 
į daugelį žudynių. 1942 m. žuvo per nelaimingą atsitikimą okupuotoje Sovie- 
tų Sąjungos teritorijoje. Trečiasis leitenantas, Anatolijus Dagys, irgi priklausė 
3-iajai kuopai ir, kaip pirmieji du, pasižymėjo per masines žydų egzekucijas 
(24). Nevienareikšmį lietuvių požiūrį į savo praeitį gerai liudija tai, kad so- 
vietų valdžiai iššūkį 1941 m. birželio 23 d. metusio Norkaus kapą siūlyta pa- 
skelbti nacionaliniu paminklu nepaisant to, kad šis vyras dalyvavo žudynėse 
vėliau tais metais. 

Kiti TDA nariai, išgirdę, ko iš jų reikalaujama, būdavo šokiruoti ir de- 
moralizuoti. Daugelis pasiprašė atleidžiami iš bataliono, ir iki 1941 m. liepos 
11-osios, praslinkus mažiau nei dviem savaitėms nuo TDA įsteigimo, atleista 
117 vyrų. Kapitonas Bronius Kirkila, 1-osios kuopos vadas, liepos 12-ąją nusi- 
žudė, o vyrai nenutrūkstamu srautu tiesiog dezertyruodavo. Keturi bataliono 
leitenantai padavė prašymus atsistatydinti ir buvo atleisti (25). Nė vienas iš šių 
įvykių nė kiek nesulėtino žudymo spartos. 

Majoro Antano Impulevičiaus vadovaujamas lietuvių 2-asis policijos ba- 
talionas, vėliau pervadintas 12-uoju batalionu, suformuotas 1941 m. rugpjūčio 
7 d. pasitelkiant personalo iš TDA. Iš pradžių batalionas, dislokuotas Kauno 
majoro Lechthalerio, perkeltas į Minską. Čia, bendradarbiaudamas su 707-ąja 
pėstininkų divizija, malšino neramumus. 707-osios pėstininkų divizijos va- 
das generolas majoras baronas Gustavas fon Bechtolsheimas (Gustav von Frei- 
herr Bechtolsheim) vėliau pranešė, kad lietuviai antrą spalio savaitę padėjo jo 
vyrams likviduoti 630 „įtartinų elementų“ — palaikytų daugiausia žydais ar 
komunistais — ir dalyvavo nužudant apie 1300 žmonių netolimuose Klinikų 

ir Smilovičių miesteliuose (26). Iki mėnesio pabaigos lietuvių 2-asis policijos 
batalionas, padedamas Einsatzkommando 3 ir vokiečių personalo, lydėjusio jį 
nuo Kauno, nužudė per 14 tūkst. žmonių (27). 

Žydų žudymas Slucko mieste sukrėtė net vietinius vokiečių kariškius. 
Vietos komendantas protestuodamas parašė į Minską: 


Kalbant apie operacijos vykdymo būdus, tai turiu apgailestauti, kad jie 
prilygo sadizmui. Po operacijos baisiai atrodė visas miestas. Neapsakomai 
žiaurūs vokiečių policijos pareigūnai ir ypač lietuvių partizanai išvarydavo 
žydus, taip pat baltarusius iš jų namų ir sugindavo į vieną vietą. Šaudymas 
girdėjosi visame mieste, o kai kuriose gatvėse atsirado negyvų žydų krūvos... 
Apsaugokite ateityje mane nuo to policijos bataliono! (28) 


Žudynės tęsėsi. Lapkričio 9 ir 10 d. Borisove batalionas nužudė 8 tūkst. žmo- 
nių, daugiausia žydų. Po trijų dienų dar 3 tūkst. sunaikinta Klecke. Iki metų 
pabaigos, kai vėl grįžo prie sargybos užduočių, batalionas nužudė ar padėjo 
nužudyti 46 tūkst. žmonių, daugiausia žydų (29). 

Keli lietuvių batalionai kurį laiką praleido Ukrainoje, kur dažnai da- 
lyvaudavo masinėse žudynėse. 1941 m. rugpjūčio 25 d. Kaune suformuotas 
4-asis policijos batalionas, vėliau pervadintas 7-uoju batalionu, į Ukrainą buvo 
nusiųstas 1942-ųjų viduryje. Čia bataliono personalas dalyvavo žudant žydus 
Vinicoje ir Nemirove. Vermachtui vis desperatiškiau stengiantis sustiprinti 
savo gynybą, keli batalionai Ukrainoje buvo nusiųsti į frontą ir kautynėse pa- 
tyrė didelių nuostolių. 

Manoma, kad į didelio masto žydų žudymą buvo įsivėlę dešimt iš 25 lie- 
tuvių policijos batalionų, o jų personalas nužudė apie 78 tūkst. asmenų (30). 

Iš dalies siekdama atsverti nuostolius, vokiečių patirtus Stalingrade, 
1943 m. vasarį SS-Fii/hrungshauptamt gyvosios jėgos stygiaus problemai spręsti 
paragino steigti naujas 55 divizijas. Lietuvai ir Latvijai pasiūlyta suformuo- 
ti po diviziją. Surinkti savanorių naujam daliniui nurodyta brigadefiureriui 
Vysockiui (Wysocki), Lietuvos Hėohere SS- und Polizeifūhrer (HSSPf - „vyres- 
niajam SS ir policijos vadui“). Šis kreipėsi į du buvusius Lietuvos pulkinin- 
kus —- Antaną Reklaitį ir Oskarą Urboną kviesdamas juos tapti dviejų naujos 
divizijos pulkų vadais. Šie atsisakė, o savanorių prisistatė apverktinai mažai, 
vos 200, - dar ir dėl to, kad Lietuvos administracija sėkmingai trukdė pro- 
cesui. Dėl to posto netekusį Vysockį pakeitė brigadefiureris Harmas (Harm), 
tačiau sėkmė nelydėjo ir jo: planuota divizija liko nesuformuota. Pažeminti 
nepasisekimo, vokiečiai pareiškė, kad lietuviai netinka vilkėti SS uniformas, 
ir pagrasino visus darbingus lietuvių vyrus išgabenti į darbo stovyklas, tačiau 

lietuviai toliau atsisakinėjo bendradarbiauti. Jie neprieštaravo divizijos stei- 
gimui, bet atkakliai reikalavo, kad ji būtų visiškai pavaldi lietuviams. Be to, 
divizija neturėtų tarnauti už Lietuvos ribų. 

Derybos tęsėsi iki 1944 m. pradžios, kai gyvosios jėgos poreikis tapo dar 
aštresnis. Vasarį vokiečiai nusileido lietuvių reikalavimui, tad ir vėl buvo pa- 
skelbtas kvietimas stoti į tarnybą savanoriais. Visų - ir lietuvių, ir vokiečių — 
nuostabai prisistatė apie 19 tūkst. vyrų. Vokiečiai iškart apsisprendė vyrus, 
kurių prisistatė ryškiai su kaupu, panaudoti kaip pastiprinimo kontingentus 
egzistuojantiems Vermachto daliniams. Tai visiškai prieštaravo susitarimui 
su lietuvių administracija, bet po tolesnių derybų savanoriai buvo suskirstyti 
į 13 policijos batalionų ir vieną atsargos dalinį. 

1944 m. kovo mėnesį armijų grupės „Šiaurė“ vadas feldmaršalas Valte- 
ris Modelis (Walter Model) pareikalavo 15 lietuvių batalionų aerodromams 
Lietuvoje saugoti. Lietuviai sunerimo, nes baiminosi, kad tie daliniai nebus 
kontroliuojami lietuvių vadovybės. Gegužę vokiečiai paskelbė visuotinę vyrų 
mobilizaciją atvirai pareikšdami, kad nauji daliniai bus pavaldūs vokiečiams. 
Vasarį sukurti daliniai subruzdo, ir vokiečių valdžia, stengdamasi užbėgti už 
akių galimybei, kad tokia gausybė ginkluotų vyrų ištrūks iš vokiečių kontro- 
lės, visus 14 dalinių išformavo. Iš jų personalo 3 tūkst. sutiko likti tarnyboje ir 
buvo paskirti į priešlėktuvinius dalinius. 

1944 m. vasaros pabaigoje, Raudonajai armijai pasiekus Lietuvos rytines 
dalis, paskutinį kartą pamėginta sutelkti karių kovai už žlungantį vokiečių 
reikalą. Generolas majoras Helmutas Mederis (Helmuth Mader), vadovavęs 
armijų grupės „Šiaurė“ Waffenschule (ginklų mokyklai), įsteigtai papildomai 
apmokyti nepakankamai parengtus naujokus, mokyklos personalą panaudojo 
Šiaulių gynybai. Kartu su lietuvių kapitonais Izidoriumi Jatuliu ir Jonu Čėsna 
iš policijos batalionų likučių ir neseniai įsteigtos Tėvynės apsaugos rinktinės 
(TAR), giminingos vokiečių Volkssturm, padalinių jis pamėgino suformuoti du 
pėstininkų pulkus ir vieną artilerijos pulką. Prastai parengti ir aprūpinti nau- 
jo junginio batalionai kovėsi paskutiniuose mūšiuose Lietuvos žemėje. 

Vermachto atėjimo sukelta pradinė euforija Baltijos šalyse per kelias sa- 
vaites išgaravo, kiekvienam akivaizdžiai įsitikinus, kad vokiečiai atėjo ne 
išlaisvinti, bet okupuoti. Okupacinės valdžios kontroliuojami laikraščiai ne- 
nutrūkstamai spausdino straipsnius, raginančius rodyti vokiečiams daugiau 
dėkingumo už nekenčiamų bolševikų išvarymą, tačiau bergždžiai. Visų trijų 
šalių pogrindžio laikraščiuose būdavo pabrėžiamas vokiečių pataikavimas 
Stalinui pastarajam užgrobiant regioną 1939 ir 1940 m., o vienas šiuose kraš- 
tuose 1942 m. birželį lankęsis olandas nesutiko nė vieno, kurį būtų buvę ga- 
lima laikyti nuoširdžiu germanofilu (31). Lietuvos pogrindžio laikraštis „Ne- 
priklausoma Lietuva“ tiesiogiai prilygino nacius bolševikams spėliodamas, 
katrie nužudė daugiausia nekaltų Žmonių (32). 

Raudonosios armijos išvarymo sukeltą euforiją pakeitus ciniškam nusivy- 
limui, žmonės ėmė galvoti, kaip priešintis vokiečių okupacijai. Apie ginkluotą 
pasipriešinimą negalėjo būti nė kalbos - niekas netroško padėti Raudonajai ar- 
mijai nugalėti Vermachtą ir atkurti sovietų valdžią. Vis dėlto nuo pat pradžių 
būta nedidelių sovietinių partizanų grupių. Vadovaujantis vaidmuo vykdant 
1941 m. masines deportacijas teko Antanui Sniečkui, sovietų okupacijos metu 
Lietuvos komunistų partijos pirmajam sekretoriui ir Valstybės saugumo depar- 
tamento galvai. Jis net pasirūpino deportuoti savo brolį bei jo šeimą. Partiza- 
ninei veiklai koordinuoti 1942 m. lapkritį Maskvoje įsteigtas Sniečkaus vado- 
vaujamas Lietuvos partizaninio judėjimo štabas. Iš tikrųjų tai tebuvo daugiau 
nominali organizacija, suformuota mėginant parodyti, kad daug lietuvių troš- 
ko kovoti ir už sovietų valdžios sugrįžimą. Nors partizaniniuose veiksmuose 
prieš vokiečius dalyvavo keli tūkstančiai lietuvių, iš tikrųjų daug partizanų 
buvo Raudonosios armijos kariai, atsilikę nuo jos per chaotišką traukimąsi, arba 
sovietiniai kadrai, įsismelkę į teritoriją karo metu. Be to, miškuose aplink Vilnių 
veikė nedidelės, bet reikšmingos žydų partizanų kuopelės, įskaitant vadovau- 
jamą Abos Kovnerio (Abba Kovner), mėginusio surengti ginkluotą sukilimą 
Vilniaus gete. Jo Fareynikte Partizaner Organizatsye (FPO - „Jungtinei partizanų 
organizacijai“), pasirinkusiai šūkį: „Neleisime jiems mūsų skersti kaip galvi- 
jų“, priešinosi Judenrat („žydų taryba“), nuolatos spaudžiama vokiečių: Jakobui 
Gensui, Judenrat vadovui, buvo pasakyta, jog jei jis nepadarys galo tai organi- 
zacijai, bus likviduotas visas getas. Spaudžiama likusių geto gyventojų, FPO 
nusiginklavo. Kai kurie jos nariai buvo suimti, kiti pabėgo į miškus. Suimtas ir 
po to FPO išgelbėtas Icikas Vitenbergas (Yitzhak Wittenberg) savo noru pasida- 
vė gestapui. Jis buvo rastas negyvas savo kameroje. Manoma, kad nusinuodijo 
nuodais, jam įduotais Genso prieš pasiduodant vokiečiams (33). 

Lietuvių aktyvistų frontas, vokiečių invazijos pradžioje sudaręs Lietuvos 
laikinąją vyriausybę, ir toliau spaudė vokiečius suteikti jei ne visišką nepri- 
klausomybę, tai bent tam tikrą autonomiją. Vokiečiai atmesdavo visus tokius 
pasiūlymus, o 1941 m. rugsėjį LAF vadovas Leonas Prapuolenis buvo išsiųstas 
į Dachau. Tada Lietuvoje susikūrė dvi vokiečių okupacijos priešininkų grupės — 
Lietuvių frontas ir Laisvės kovotojų sąjunga. 1943 m. pabaigoje jos susijungė į 
Vyriausiąjį Lietuvos išlaisvinimo komitetą, palaikiusį ryšius su Švedija ir Vaka- 
rais. Komitetas ketino sulaukti tinkamo momento Lietuvos nepriklausomybei 
atkurti: puoselėtos viltys, kad toks momentas, kaip ir 1918-aisiais, gali atsirasti 
karo pabaigoje. Komiteto nelaimei, vokiečiai žinojo apie panašią veiklą Estijoje 
ir 1944 m. čia sučiupo ryšininką - pulkininką Kazimierą Ambraziejų, lietuvių 
grupės narį. Tada buvo identifikuoti ir suimti aštuoni komiteto nariai (34). 

Latvijoje su vokiečiais kovojusių partizanų veikla iš pradžių apsiribojo 
išskirtinai rytine šalies dalimi, kur gyveno daug etninių rusų. Daugelis šių 
partizanų buvo parengti Sovietų Sąjungoje ir infiltruoti į Latviją. Didžiojoje 

Latvijos dalyje sovietų okupacija paliko stiprius antisovietinius jausmus, o 
didžiuma negausių latvių komunistų pasitraukė su Raudonąja armija. Pasili- 
kusieji būdavo įskundžiami, perduodami vokiečiams į rankas ir sušaudomi. 
Kai kurie iš įsismelkusiųjų atgal į Latviją buvo latvių kareiviai, pašaukti į Rau- 
donąją armiją ir atsitraukę su savo pulkais į Sovietų Sąjungą. Daug jų dabar 
panoro grįžti į Latviją kaip partizanai: nors kai kuriuos motyvavo troškimas 
kovoti su vokiečiais, dauguma tiesiog pasinaudodavo tuo kaip priemone grįžŽ- 
ti namo ir, nusileidę Latvijoje parašiutais, po kelių dienų tiesiog pradingdavo. 
250 asmenų latvių partizanų būrys pamėgino prasiskinti kelią pro fronto li- 
niją į pietus nuo Ilmenio ežero ir sausuma pasiekti Latviją, bet buvo vokiečių 
sustabdytas ir sunaikintas. Vokiečiai rašė: 


Dauguma latvių tikriausiai tenorėjo taip grįžti į savo tėvynę arba jų vadai 
buvo tokie prasti, kad pametė galvas ir neįstengė suvaldyti savo karių (35). 


Kaip dažnai būna okupuotose teritorijose, pretekstas partizaninei veiklai su- 
stiprėti buvo vokiečių veiksmai. Latvijos rytinėje provincijoje Latgaloje, kur 
didelę procentinę gyventojų dalį sudarė etniniai rusai, vokiečiai 1942 m. in- 
tensyviai rinko vyrus priverstiniam darbui reiche. Per vieną iš tokių akcijų, 
kodiniu pavadinimu Winterzauber („Žiemos kerai“), Latgaloje iki pamatų su- 
deginti 99 kaimai ir 1943 m. pradžioje priverstiniam darbui išgabenti 6 tūkst. 
gyventojų; dar 3 tūkst. sušaudyti už tariamą paramą partizanams (36). Tokio- 
mis operacijomis siekta ne tik sunaikinti įtariamus partizanus bei jų rėmėjus 
ir prisirinkti darbo jėgos, bet ir teritoriją paversti dykra, kurioje partizanams 
būtų sunkiau išlikti. Vietinių gyventojų situacija buvo nepavydėtina. Padė- 
damas partizanams, rizikuodavai žūti nuo vokiečių rankos; atsisakydamas 
padėti partizanams, rizikuodavai žūti nuo partizanų rankos — atsisakymas 
remti prilygdavo išdavystei. Tiesą sakant, iki 1943 m. rudens kone visa parti- 
zanų veikla Latvijoje buvo nukreipta prieš civilius gyventojus siekiant išgauti 
maisto, drabužių ir prieglobsčio, o vokiečių kariniai objektai beveik neužpul!- 
dinėti (37). Kartais partizanai vietinius gyventojus priversdavo prisidėti prie 
jų, kai kuriuose likviduodavo kaip įtariamus vokiečių šnipus. Kai kurie parti- 
zanų veiksmai vokiečius gerokai suerzindavo, ir jie imdavosi represijų. Po vie- 
no užpuolimo vokiečių saugumo policija 1944 m. birželio 3 d. gyvus sudegino 
119 Pirčiupių kaimo (Lietuva) gyventojų (38). Bet kaip ir jų priešai vokiečiai, 
partizanai irgi savavališkai kerštaudavo. 1944 m. Latvijos ruso Vasilijaus Ko- 
nonovo vadovaujamos partizanų grupės keliolika kovotojų Žuvo netoli Mazie 
Bati kaimo (Latvija). Po dviejų dienų partizanai grįžo į tą vietą ir nušovė de- 
vynis kaimo gyventojus (39). 

Partizanai Latvijoje savo vadus Sovietų Sąjungoje informuodavo apie 
tarp vokiečių ir latvių tvyrančią įtampą. Mėgindama patraukti daugiau šalies 
gyventojų į partizanų gretas, Sovietų Sąjunga pradėjo propagandos kampa- 
niją pavaizduoti vokiečių valdžią kaip Pabaltijo vokiečių aristokratijos anks- 
tesnio viešpatavimo šiame regione tęsinį bei tvirtino, kad partizanų sąjūdį 
sudaro Latvijos patriotai. Vis dėlto dauguma Latvijos partizanų buvo arba iš 
Sovietų Sąjungos, arba iš Latgalos etninių rusų — pavyzdžiui, 1944 m. Kur- 
šo šiaurėje veikusios 235-osios partizanų brigados Sarkand Bulta („Raudonoji 
strėlė“) gretose kovojo tik 66 latviai (40). 

Žymiai gausiau jungtis prie partizanų latviai pradėjo tiktai baigiantis ka- 
rui, kai darėsi vis aiškiau, kad vokiečiai pralaimės. Bet net ir šiuo etapu tarp 
partizanų jautėsi įtampa dėl požiūrio į dezertyruoti mėginančius buvusius 
vokiečių kontroliuotos policijos ar latvių SS narius. Rusų tautybės komunistai, 
gausiausi tarp partizanų, linko juos laikyti fašistais, tuo tarpu tautiškiau nu- 
siteikę jų partiniai draugai latviai buvo atlaidesni. Kai kuriems dezertyrams 
nepavyko pabėgti nuo savo praeities. Arvydas Štrausas (Arvids Štrauss), kad 
išvengtų privalomos tarnybos vokiečių reikalui, 1944 m. ėmė slapstytis. Metų 
pabaigoje išgirdęs apie mėginimus suformuoti nacionalinę kariuomenę, išni- 
ro iš pogrindžio, bet paaiškėjus, kad naujas dalinys neturi ateities, vėl pabė- 
go ir prisijungė prie „Raudonosios strėlės“ partizanų brigados. Paskutinėmis 
karo dienomis vokiečių patrulio sučiuptas ir įkalintas Talsų mieste, po kelių 
savaičių sulaukė Raudonosios armijos atėjimo ir nedelsiant buvo išgabentas į 
Gulagą Sovietų Sąjungos Tolimuosiuose Rytuose (41). 

Daug partizanų būrių išpūsdavo savo veiksmingumą. Suvokiant partiza- 
ninio karo svarbą sovietų ideologijai, jų tvirtinimai būdavo dažnai priimami 
nesistengiant patikrinti jų patikimumo. Vienas dalinys, vadovaujamas Vilio 
Samsono (Vilis Samsons), vėliau gyrėsi sunaikinęs 130 vokiečių traukinių, ta- 
čiau vokiečių įrašai tokio traukinių nuostolio nepatvirtina, ir toks pareiškimas 
tikriausiai yra išpūstas, jei ne apskritai sufabrikuotas. Pasak sovietų, veikė 24 
dideli partizanų daliniai, 1944 m. kovą sujungti į keturias brigadas, kiekviena 
po 500-3000 žmonių. Anot sovietų pokarinių duomenų, Lietuvos partizanai 
sunaikinę 364 vokiečių traukinius, daugiau nei 2000 automobilių bei sunkve- 
žimių ir 18 vokiečių vietinių garnizonų; šie skaičiai neatitinka vokiečių pra- 
nešimų apie nuostolius (42). Karui tęsiantis partizaninė veikla plėtojosi dar ir 
todėl, kad Latvija nepaliaujamai išnaudota kaip okupuotoji teritorija. 1945 m. 
sausį vienas SS karininkas, kupinas niūraus nusivylimo, rašė: „Latviams aiš- 
ku, kad vokiečių civilinė valdžia yra didžiausias jų tautos priešas. Ji niekada 
nepadarė ir niekada nepadarys jiems nieko gera“ (43). 

Pirmieji antivokiški lapeliai Rygoje pasirodė 1941 m. spalį, daugeliui su- 
žinojus, kad vokiečiai latvius laiko „žemesnės rasės“. Arogantiškas gatvių Ry- 
goje pervadinimas, suteikiant tokius pavadinimus kaip Adolfo Hitlerio gatvė, 

Geringo žiedas ar Riudigerio fon der Golco žiedas, taip pat švietimo sistemos 
germanizacija priminė daugeliui latvių dienas, kai juos valdė Pabaltijo vokie- 
čių aristokratija, o vokiečių aukštų pareigūnų gobšumas dar labiau atstūmė 
vietinius gyventojus: reichskomisaras Lozė užsigrobė didžiulius rūmus Bal- 
tijos pakrantėje netoli Rygos ir nugriovė kelis gretimus namus, kad pagerintų 
vaizdą iš savo rezidencijos. Daviniai latviams buvo perpus mažesni nei Vo- 
kietijos civiliams gyventojams ar sugrįžusiems Pabaltijo vokiečiams, anksčiau 
palikusiems šalį pagal Heim ins Reich politiką. Oskaras Dankeras kelis kartus 
protestavo dėl nepakankamų davinių, tačiau nevaisingai. Priverstinis latvių 
ėmimas į darbus Vokietijoje dar labiau piktino Žmones, sutikusius vokiečių 
kareivius su gėlėmis ir dovanomis. 

Diduma viešų pasipriešinimo apraiškų Latvijoje sulaukdavo vokiečių 
nepasitenkinimo bei represijų. 1942 m. gegužės 15 d. buvo suimti keli jauni 
latvių nacionalistai, prie Laisvės paminklo Rygoje susirinkę paminėti Karlio 
Ulmanio įvykdyto valstybės perversmo sukakties. Puoselėti planai 1942 m. 
lapkričio 18 d. - Latvijos nepriklausomybės paskelbimo dieną - surengti stu- 
dentų eiseną, kuri turėjo baigtis nepriklausomybės paskelbimu, tačiau vokie- 
čiai apie planus sužinojo ir demonstracijai užkirto kelią. 

Tuo metu latvių pareigūnai toliau primygtinai reikalavo suteikti bent ko- 
kią nors nepriklausomybę. Kai kurie vokiečiai, kaip antai Otas Drechsleris (Otto 
Drechsler), pritarė dalinei savivaldai, galbūt panašiai į Moravijos ar Slovakijos, 
bet kiti liko nusistatę nepalenkiamai neigiamai. 1943 m. sausį Alfredas Rozen- 
bergas pateikė Hitleriui daugiašalį pasiūlymą atkurti visą privačią nuosavybę, 
sudaryti autonomines vyriausybes ir mobilizuoti nacionalinius karinius dali- 
nius tarnauti kartu su Vermachtu. Laikydamasis savo politikos, kad Baltijos ša- 
lys yra pavergtos tautos, o ne sąjungininkai, Hitleris pasiūlymus atmetė, bet lei- 
do ribotu mastu atkurti privačią nuosavybę. Visiškai atkurti nuosavybės buvo 
neįmanoma: perimdami nuosavybę iš sovietų, vokiečiai sau susigrobė daug 
buvusių privačių įmonių ir todėl dabar nenorėjo jų grąžinti latviams. 

Kaip ir pogrindinis sąjūdis Lietuvoje, latviai 1943 m. rugpjūtį įsteigė Lat- 
vijas Centrūla Padome (LCP - „Latvijos centro tarybą“), irgi siekdami turėti 
instituciją, kuri, pasinaudodama karo pabaigoje susiklostysiančiomis aplin- 
kybėmis, galėtų paskelbti nepriklausomybę. Organizacijos nariai 1944 m. 
sausį Rygoje susitiko su bendraminčiais lietuviais, o po keturių mėnesių irgi 
Latvijos sostinėje - visų trijų šalių atstovai. 1944 m. pabaigoje vokiečiams pa- 
vyko nustatyti LCP narių tapatybes ir suimti daugumą vadovų; tarybos galva 
Konstantinas Čakstė (Konstantins Čakste) netrukus mirė nelaisvėje. 

Latvių legiono kareiviai suvokė, kad jų šalis liko izoliuota. Vienas jų pa- 
rašė: „Neturime draugų nei rytuose, nei vakaruose. Jie visi tenori valdyti ir 
viešpatauti. Štai kodėl dabar trokštame - ir galbūt dar labiau trokšime vėliau — 
kovoti dėl nepriklausomybės“ (44). 

Kitaip nei lietuviai ir latviai, estai, kad ištrūktų iš vokiečių valdžios, galė- 
jo pasinaudoti kaimyninėmis šalimis. Daug estų pabėgo į Suomiją, kur Suomi- 
jos kariuomenėje suformavo estų pulką ir taip galėjo kovoti su nekenčiamais 
sovietais. Sovietinių partizanų šalyje veikė labai nedaug, beveik visi sovietų 
kareiviai, atsilikę nuo savo dalinių ar nuleisti su parašiutais. Jų veikla dar la- 
biau sumenko vokiečiams sučiupus vieną iš jų - Karlą Serą (Karl Sara), kuris 
tardomas išdavė daugelio kitų partizanų vardus ir buvimo vietas. 

Helmaro Miajės vadovaujamas Estijos direktoratas nepriklausomybės 
nereikalavo taip primygtinai kaip latvių ir lietuvių politikai, nors tą klausi- 
mą įvairiomis formomis kėlė nekart. Generalinis komisaras Karlas Licmanas 
(Karl Litzmann) jautė, kad autonomijos stygius smarkiai gesina estų užsidegi- 
mą remti vokiečių reikalą, bet Hitleris liko neperkalbamas. Galop estų politi- 
kai 1944 m. pradžioje suformavo Eesti Vabariigi Rahvuskomitee (EVR - „Estijos 
Respublikos nacionalinį komitetą“). Gestapas skubiai puolė komitetą slopinti, 
nors, kaip pamatysime, jis atliko nedidelį vaidmenį 1944 m. rugsėjo įvykiuose, 
Raudonajai armijai puolant Estijos teritoriją. 

Vokiečiai ne vieni steigė Baltijos šalių piliečių dalinius. 1942 m. gegužę 
Raudonoji armija įsteigė 16-ąją lietuviškąją diviziją, 1943 m. pradžioje priskir- 
tą Briansko fronto 48-ajai armijai. Maždaug tuo pačiu metu suformuotas ir 
šiauriniame ruože išskleistas 8-asis estiškasis šaulių korpusas. Nors abiejuose 
daliniuose tarnavo daug Baltijos šalių piliečių, daugiausia pabėgusių kartu 
su Raudonąja armija per vokiečių užkariavimus 1941-aisiais, dauguma vyres- 
niųjų karininkų ir daug žemesnio rango karių mažai arba apskritai neturėjo 
nieko bendra su Baltijos šalimis. Kai kurie buvo anksčiau į Sovietų Sąjungą 
persikėlusių Pabaltijo gyventojų palikuoniai, bet diduma tiesiog šauktiniai, 
paskirti į naujus dalinius. Vis dėlto propagandinė šių dalinių reikšmė, ypač 
po karo, kai reikėjo parodyti, kaip Baltijos šalių piliečiai padėjo Raudonajai 
armijai išvaryti vokiečius iš Pabaltijo, buvo didelė. 

Karo eigai pakrypus vokiečiams nepalankia linkme, fronto linija vėl pri- 
artėjo prie Baltijos šalių. Nusivylusiems vokiečių valdymu, tačiau besibaimi- 
nantiems sovietų sugrįžimo, trijų šalių gyventojams neliko nieko kita, kaip tik 
bejėgiškai stebėti, kaip jų likimą sprendžia galingi kaimynai. 

ŠEŠTAS SKYRIUS 


NARVA, NUO 1944-UJŲ SAUSIO 
IKI BALANDŽIO 


Išskyrus atsitiktinius aviacijos antskrydžius ir retus partizanų užpuoli- 
mus, milžiniškų kaimynių tarpusavio kovos veiksmai visus 1942-uosius bei 
1943-iuosius Baltijos šalis paliko nuošalyje. Mūšio laukui 1944-aisiais sugrįžus 
į jų teritoriją, daug kas jau buvo pasikeitę. | 

Armijų grupė „Šiaurė“, pakeliui į Leningradą nesustabdomai prašniokš- 
tusi per Lietuvą, Latviją ir Estiją, tebeturėjo 16-ąją ir 18-ąją armijas. 4-oji tankų 
grupė, pervadinta 4-ąja tankų armija, 1941 m. žiemą iškeliavo dalyvauti di- 
džiajame mūšyje dėl Maskvos, o po to atsidūrė Ukrainoje. Netekusi šarvuotų- 
jų pajėgų, armijų grupė „Šiaurė“, atkirtusi Leningradą iš pietų, ilgam apgulė 
miestą. Vienintelis maršrutas aprūpinti gyventojams bei garnizonui liko Žie- 
mos kelias skersai užšalusį Ladogos ežerą. Nuostoliai tarp sovietų civilių ir 
karių mieste buvo siaubingi. Žuvo milijonas ir buvo sužeisti, susirgo ar dingo 
be žinios beveik du su puse milijono kareivių. Civilių gyventojų sumažėjo 
daugiau nei milijonu — apie 400 tūkst. evakuota, likusius pakirto vokiečių ap- 
šaudymai, ligos ar badas. 

Ilga apgula, galiausiai nutraukta 1944 m. sausį, aptarta keliose knygose 
(1). Vokiečiai šį kovos veiksmų teatrą laikė mažiau reikšmingu nei Ukrainą, 
todėl jis neturėjo pirmumo teisės į atsargas bei pastiprinimą gyvąja jėga. 
Apsiausties laikotarpiu pakartotini Raudonosios armijos mėginimai pra- 
laužti apgulą ir Vermachto — ankstyvuoju laikotarpiu — atakos, kuriomis 
siekta užbaigti apsupimą, abiem pusėms pridarė didžiulių nuostolių. So- 
vietų pajėgas nuolatos pasiekiantys pastiprinimai lėmė, kad jėgų santykis 
nenumaldomai keitėsi jų naudai. Liuftvafė nebekontroliavo dangaus virš 
viso Rytų fronto, o sovietų ginklų gamyba toli pralenkė vokiečių gamybi- 
nius pajėgumus. Plintantis partizaninis karas ardė vokiečių tiekimo linijas 
ir vertė skirti daugiau išteklių užnugaryje. Vokiečių duomenimis, jų pajėgas 
Rytų fronte 1943 m. pabaigoje sudarė 2,5 milijono vokiečių karių, be to, dar 
500 tūkst. suomių, rumunų ir vengrų. Sovietų pajėgos, vokiečių vertinimu, 
turėjo 6 milijonus (2). 

Nors armijų grupė „Šiaurė“ išlaikė savo dvi pėstininkų armijas, jų vadai 
pasikeitė. Iš pradžių 18-ajai armijai vadovavęs Georgas fon Kiuchleris dabar 
buvo armijų grupės „Šiaurė“ vadas, o 18-ajai armijai vadovavo generolas pul- 
kininkas Georgas Lindemanas (Georg Lindemann), 1940-aisiais Prancūzijoje 

vadovavęs pėstininkų divizijai, o „Barbarosos“ pradžioje 50-ajam korpusui. 
Armiją sudarė penki Vermachto pėstininkų korpusai ir 3-iasis SS tankų 
korpusas. Šie daliniai buvo išdėstyti daugiau nei 300 kilometrų fronto linijoje 
nuo Suomijos įlankos iki Ilmenio ežero. 

Prie Lindemano armijos šliejosi 16-oji armija. Jos buvusį vadą Ernstą 
Bušą (Ernst Busch), dabar vadovaujantį armijų grupei „Centras“, pakeitė 
generolas Kristianas Hansenas (Christian Hansen), armijų grupės „Šiaurė“ 
veteranas, nuo pirmos invazijos dienos vadovavęs 10-ajam korpusui. Be savo 
senojo korpuso, jis disponavo dar trimis korpusais. 

Popieriuje armijos atrodė grėsmingos. Pavyzdžiui, 1-asis korpusas, 
1943-1944 m. žiemą perkeltas iš vienos armijos į kitą, turėjo ne mažiau nei 
16 pėstininkų ir saugumo divizijų, o visa armijų grupė - 44 pėstininkų di- 
vizijas ir vieną pancergrenadierių diviziją. Tačiau visoms divizijoms buvo 
labai toli iki savo nominalios kovinės galios; pavyzdžiui, 1-0jo korpuso 
tikroji galia tikriausiai atitiko trijų ar keturių divizijų galią. Kita didžiulė 
silpnybė - tankų stygius. Visos Kiuchlerio grupės vienintelis šarvuota- 
sis turtas buvo kovos grupė, sudaryta iš 3-iajam SS tankų korpusui pri- 
klausiusių SS Panzergrenadier Division Polizei ir SS Panzergrenadier Division 
Nordland. Negana to, daugelis 3-iojo 55 tankų korpuso tankų buvo pirmų- 
jų partijų „panteros“, garsėjusios mechaniniais gedimais, išvedančiais jas 
iš rikiuotės nepaisant remonto kuopų didžiausių pastangų. Be to, turėta 
šturmo pabūklų ir „tigrų“, bet ne tiek, kad tai darytų žymesnę įtaką. Visą 
armijų grupės „Šiaurė“ šarvuotąją galią sudarė tik 146 tankai, tuo tarpu 
sovietai, vokiečių vertinimu, jų turėjo 650 (3). Nors reljefas tarp Estijos 
sienos ir Leningrado tiko gynybai, bet kuris reikšmingas sovietų šarvuo- 
tųjų pajėgų prasiveržimas būtų lemiamas, nes neturėta mobilių dalinių, 
galinčių prasiveržimą sustabdyti. Tiesą sakant, rezervų stokojo visa armi- 
jų grupė. 

Vokiečių dalinių organizacija bei ginkluotė pakito, bet daug kas liko taip 
pat. Karo pradžioje pėstininkų divizijos stokojo mobilumo bei prieštankinės 
ugnies galios, ir šiuo atžvilgiu reikalai mažai pasitaisė. Raudonosios armijos 
mechanizacija, priešingai, išaugo — iš dalies dėl nuolatinio technikos tiekimo 
iš Jungtinių Valstijų ir Britanijos, - o tai reiškė, kad vokiečių pėstininkija kau- 
sis Žymiai nepalankesnėmis sąlygomis. Tankų divizijos, kurių armijų grupė 
„Šiaurė“ iš pradžių neturėjo, irgi pakito. Dabar jas sudarydavo vienas tankų 
pulkas, suskirstytas į du batalionus. Vienas batalionas turėjo būti apgin- 
kluotas Pz.IV, kitas - naujesnėmis, galingesnės ugnies galios „panteromis“, 
bet 1944 m. pradžioje šių kovos mašinų divizijos dar nebuvo gavusios ir vis 
dar vertėsi įvairiais senesniais tankais. Sturmgeschūtz brigados tebesinaudo- 
jo išbandytais ir patikimais StuG III su sena Pz.III važiuokle, bet dabar su 
ilgesne, geriau pramušančia 75 mm patranka. Šias brigadas papildė Schwere 

Panzer Abteilung („sunkiųjų tankų batalionui“) priklausantys „tigrai“. Šios 
57 tonas sveriančios mašinos, aprūpintos garsiąja 88 mm KwK-36 patranka ir 
kovos krikštą prie Leningrado gavusios 1942-aisiais, gebėjo susidoroti su bet 
kuria priešo keliama grėsme. lačiau per visą karą pagamintas nepakanka- 
mas „tigrų“ kiekis - tik 1347 „tigrai“, lyginant su daugiau nei 36 tūkst. T-34, 
— lėmė, kad jų poveikis liko ribotas. 

Priešais praretintus Kiuchlerio dalinius stovėjo keli sovietų frontai. 
Priešais 18-ąją armiją buvo išsirikiavę Leningrado ir Volchovo frontai, vado- 
vaujami atitinkamai Leonido Aleksandrovičiaus Govorovo ir Kirilo Afanas- 
jevičiaus Mereckovo. Govorovas, pagal išsilavinimą artileristas, vadovavimą 
Leningrado frontui perėmė 1942 m. balandį. Vėliau tais metais surengė pre- 
vencinių atakų, sutrukdžiusių Manšteinui pradėti galbūt lemiamą Leningra- 
do šturmą, ir sumanė operaciją Iskra, galiausiai praskynusią siaurą sausumos 
koridorių tarp apgulto miesto ir išorinio pasaulio. Leningrado frontą sudarė 
keturios armijos. Romanovskio 2-oji smogiamoji armija laikėsi izoliuotame 
Oranienbaumo placdarme, per praėjusius dvejus metus atlaikiusiame kelis 
vokiečių mėginimus jį sunaikinti. Čerepanovo 23-ioji armija buvo užtvėrusi 
kelią suomiams į šiaurę nuo Leningrado, o pietuose nuo miesto stovėjo Ni- 
kolajevo 42-oji armija su trimis šaulių korpusais ir Sviridovo 67-oji armija su 
dviem šaulių korpusais. Be to, frontas turėjo nemažai rezervo, įskaitant du 
pilnus šaulių korpusus. 

Volchovo frontą, išsidėsčiusį nuo Siniavino iki Ilmenio ežero, sudarė Sta- 
rikovo 8-oji armija su vienu šaulių korpusu, Roginskio 54-oji armija su dviem 
šaulių korpusais ir Korovnikovo 59-oji armija su trimis šaulių korpusais. Bū- 
tent šiedu galingi frontai pradės lemiamą puolimą armijų grupei „Šiaurė“ pa- 
laužti. Nors iš pradžių kautynės virė į rytus nuo Estijos sienos, Estijoje vykę 
mūšiai yra tiesioginė kampanijos, prasidėjusios prie Leningrado, tąsa, todėl į 
tas ankstesnes operacijas svarbu pasigilinti išsamiau. 

Nors tikimybė, kad vokiečiai atnaujins pastangas užimti Leningradą, 
buvo maža, miestas liko pasiekiamas vokiečių artilerijai. Ugnimi vokiečiai 
nesunkiai užtverdavo ir siaurą sausumos koridorių. Todėl operacijai atstumti 
armijų grupę „Šiaurė“ nuo Leningrado Raudonoji armija teikė didelę svarbą. 
Vokiečiai nujautė galimą puolimą ir teritorijoje už fronto linijos įrengė daug 
įtvirtinimų į gilumą. Savo gynybinėms pozicijoms pagerinti Kiuchleris pano- 
ro atsitraukti į trumpesnę liniją vakaruose, kad iš atsilaisvinusių dalinių ga- 
lėtų suformuoti rezervų; be tokių rezervų - įrodinėjo Kiuchleris - puolantys 
sovietai neišvengiamai pralauš jo linijas. Kaip ir beveik visada tokiais atvejais, 
Hitleris nesutiko su jokiu atsitraukimu. 

Arčiau Estijos sienos driekėsi Panteros linija, gynybinė pozicija, kuri — 
kartu su Votano linija - turėjo nutįsti išilgai viso Rytų fronto. Įtvirtinimų 
planai parengti praėjusią vasarą; ketinta sukurti liniją, į kurią daužydamasi 

Raudonoji armija mirtinai nukraujuotų. Nors daug įtvirtintų pozicijų buvo 
suręsta kaip suplanuota, linijoje tebežiojėjo didelės spragos, ir Kiuchleris daug 
vilčių į ją nedėjo. Jis jos net neminėdavo vardu, mat kaip ir kiti jo štabo nariai 
nerimavo, kad gynybinės linijos egzistavimas kariams už nugaros skatins juos 
ne kovoti dabartinėse pozicijose, bet trauktis į tariamai saugų prieglobstį. Kad 
ir kaip būtų, linija toliau pietuose buvo plačiai pralaužta, tad net jei Kiuchle- 
riui ir būtų buvę leista į ją atsitraukti, jo pietinis sparnas liktų nepridengtas, o 
jam grėstų apsupimas. 

Vokiečiai tikėjosi, kad puolanti Raudonoji armija stokos išteklių ilgalai- 
kėms pastangoms. Nors ir žinojo, kad 2-oji smogiamoji armija Oranienbaumo 
zonoje sustiprėjo, Kiuchleris manė, kad šie pastiprinimai atėjo iš Leningrado. 
Sovietams rengiant atakas netoli Vitebsko, neatrodė tikėtina laukti didelio 
puolimo ir šiaurėje. Tai leido Kiuchleriui padaryti išvadą, kad, nors ir stoko- 
damas rezervų, jis gebės atsilaikyti savo pozicijoje (4). 

Govorovas laikėsi kitokios nuomonės. 1943 m. pabaigoje jis pasiūlė jo pa- 
jėgomis surengti didelį puolimą ir, atakuojant Krasnoje Selo kryptimi, Ora- 
nienbaumo placdarmą sujungti su fronto linija į pietus nuo Leningrado. Šį 
tikslą pasiekus, į mūšį mesta 67-oji armija pultų ir užimtų Krasnogvardeiską, 
o Krasnoje Selo užėmusios pajėgos pasuktų į Kingisepą (Kingisepp). Merec- 
kovas irgi optimistiškai manė, kad puolimas gali būti sėkmingas, ir pasisiūlė 
iš ruožo netoli Novgorodo pulti Lugos kryptimi, kad vokiečių 18-ajai armijai 
būtų užkirstas kelias trauktis į vakarus. STAVKA šiuos pasiūlymus pakorega- 
vo pridurdama 2-ojo Pabaltijo fronto, buvusio į pietus nuo Mereckovo armijų, 
puolimą. Tai prikaustytų vokiečių 16-osios armijos pietinį sparną ir neleistų 
jai permesti pajėgų į šiaurę. 

Pagrindinį smūgį smogs 2-oji smogiamoji armija iš Oranienbaumo ir 
42-oji armija iš pietinio Leningrado pakraščio. Ugnimi papildomai palaikys 
sovietų Raudonosios vėliavos karo laivynas. Puolimą rems daugiau nei 650 
lėktuvų - manyta, kad Lindemano 18-oji armija turi mažiau nei 150 lėktuvų. 
Be to, Mereckovo frontas papildomai disponavo 600 lėktuvų; nuo jų vokiečių 
16-ąją armiją turėjo ginti 100 vokiečių orlaivių. Negana to, pasyvi vokiečių 
gynyba leido Raudonajai armijai sutelkti šturmo dalinius pagrindiniuose taš- 
kuose. Govorovas sugebėjo daugiau nei 70 procentų visų savo pėstininkų bei 
tankų ir beveik 70 procentų artilerijos sukoncentruoti į dvi pagrindines štur- 
mo grupuotes - 2-ąją smogiamąją ir 42-ąją armijas. 

Nors tarp fronto linijos ir Estijos sienos daug kur veikė partizanai, dažnai 
prikaustantys vokiečių minimalų rezervą, jų veiksmų anksčiau nemėginta 
koordinuoti su planuojamais sovietų puolimais. Tačiau šia proga Partizani- 
nio judėjimo štabas Leningrade paragino surengti sukilimus tam tikrose vie- 
tovėse. Partizanai šiame regione buvo pasidaliję į keturias brigadas, o jiems 
skiriamos užduotys varijavo nuo žvalgybos, geležinkelio ir kelių užtvėrimo 

iki sukilimų, suformuojant partizanų kontroliuojamas zonas, kuriose būtų 
įmanoma apsaugoti civilius (5). 

Pietiniame armijų grupės „Šiaurė“ krašte sovietų 2-asis Pabaltijo fron- 
tas 1943 m. gruodį atstūmė 16-ąją armiją nuo Nevelio, o sausio 17 d. pradėjo 
naują vokiečių linijų šturmą. Įnirtingos kautynės Raudonajai armijai atnešė 
tik kuklių laimėjimų, tačiau 16-oji armija buvo faktiškai prikaustyta prie savo 
pozicijų. 18-oji armija toliau šiaurėje negalėjo tikėtis jokio pastiprinimo iš pie- 
tų. Negana to, Kiuchleris buvo priverstas 16-ąją armiją paremti savo varganais 
rezervais, o geležinkelio linijos Leningradas-Nevelis vienos atkarpos netektis 
vokiečiams labai apsunkino šoninį judėjimą. 

Daliniai fronto linijoje netoli Leningrado 1944 m. naktį iš sausio 
13-osios į 14-ąją pranešė apie smarkų snygį. Nepaisydami to, sovietų bom- 
bonešiai atliko plataus masto bombardavimus, o auštant Govorovo artileri- 
ja atidengė valandą trukusią ugnį. Anot vieno šaltinio, iššauta daugiau nei 
pusė milijono sviedinių bei raketų (6). Krintantį sniegą pakeitė rūkas. Jis 
apsunkino apšaudymo padarinių stebėjimą, tačiau sovietų pėstininkija savo 
pirmą ataką pradėjo lygiai 10.00 val., kaip ir buvo numatyta. Trys šaulių di- 
vizijos, remiamos vienos tankų brigados ir dviejų tankų pulkų, skynėsi kelią 
į 3-iojo 55 tankų korpuso linijas, ginamas 9-osios ir 10-osios Liuftvafės lau- 
ko divizijų. Tokios divizijos pirmąkart pasirodė 1942-aisiais, Hitleriui liepus 
perteklinį Liuftvafės personalą perduoti sausumos kariuomenei. Bet Gerin- 
gas, užuot atidavęs savo vyrus, suformavo visiškai naujas divizijas. Žiemą 
mestas į mūšį, jas ištiko kone visiška nesėkmė. Savo gretose stokojančios 
sausumos karo Rytų fronte vargų patyrusio personalo divizijos neprilygo 
atsigaunančiai Raudonajai armijai, ir nors vėlesniais mėnesiais jų kovinė for- 
ma pagerėjo, vis tiek nusileisdavo įprastinėms pėstininkų divizijoms. Nors 
teturėjo tik du pėstininkų pulkus, joms dažnai būdavo priskiriamos tokios 
fronto atkarpos, kurioms išlaikyti jėgas būtų turėjusi įtempti ir visos sudė- 
ties pėstininkų divizija. 1943 m. rudenį Liuftvafės divizijos tapo sausumos 
kariuomenės dalimi, pagerino vadovavimo struktūrą ir geriau integravosi, 
bet vis tiek liko silpnos. 

Iš pradžių sovietai stūmėsi lėtai. Iki pirmos dienos pabaigos 2-0sios smo- 
giamosios armijos priešakinės dalys į vokiečių linijas įsiskverbė mažiau nei 
tris kilometrus. Ypač įnirtingai grumtasi dėl Gostilicų kaimo, esančio Ora- 
nienbaumo placdarmą juosusios fronto linijos centre, tačiau įvertinus reljefą 
ir vokiečių jėgas, vyravo atsargus optimizmas. Žvalgybos pranešimai liudijo, 
kad nors vokiečių linijos stiprios, įtvirtinimai priešais 2-ąją smogiamąją ar- 
miją nėra tokie gilūs kaip kitur. Jei sovietų pajėgos prasiveržtų, įšalusi žemė 
vokiečiams kliudytų įsirengti naujas pozicijas. 

Naktis 3-iajam SS tankų korpusui atvangos neatnešė. Sovietų šturmo 
pajėgos veržėsi toliau, o kitą rytą į puolimą pakilo 42-oji armija. 10-osios 

Liuftvafės divizijos jėgos sparčiai seko. Mėgindami sustiprinti fronto liniją, 
vokiečiai į mūšį metė savo vietinį rezervą - keturis batalionus. Tačiau tai ne- 
pristabdė 2-osios smogiamosios armijos nenumaldomo slinkimo į priekį. To- 
liau rytuose 42-oji armija centre prasiveržė beveik penkis kilometrus: 


Minosvaidžių minų ir artilerijos sviedinių sprogimų negalėjai atskirti nuo 
bombų drioksėjimo, Stalino vargonų triukšmo ir šūvių iš laivų prie Kronš- 
tato. 08.20 val. ugnis šoktelėjo į užnugarį, ir rusų kuopos bei batalionai kir- 
to ugnies užlygintus apkasus. Iš 391-ojo pėstininkų pulko [priklausiusio 
170-ajai divizijai, dislokuotai į rytus nuo Ropšos], dabar vadovaujamo 
pulkininko Arnto (Arndt), mūšyje žuvo batalionų vadai kapitonas Me- 
leris (Moeller) ir kapitonas Mejeris (Meyer)... Pagrindinėje kovos linijoje 
likę keli kovoti pajėgiantys kareiviai grūmėsi iš paskutiniųjų. Gynė savo 
pozicijas... atremdami vis naujas puolančiųjų vilnis, net ir saviškių sun- 
kiesiems ginklams daužant jų pagrindinę kovos liniją ir prieštankinius 
griovius už jos (7). 


Nors 170-osios pėstininkų divizijos centras buvo atstumtas, sovietų šturmo 
sparnai užstrigo įnirtingose kautynėse su vokiečių kariais tankiame įtvirti- 
nimų tinkle. 

Pietuose Volchovo frontas pradėjo puolimą atsiimti Novgorodą. Po 
smarkaus artilerijos apšaudymo Ivano Terentjevičiaus Korovnikovo vado- 
vaujama 59-oji armija pradėjo brautis pro gynybinius įtvirtinimus vokie- 
čių 18-osios armijos dešiniajame sparne. Vokiečiai buvo gerai įsitvirtinę, 
o sunkus reljefas trukdė Raudonajai armijai pasinaudoti savo kiekybiniu 
pranašumu. Pirmą dieną priekin stumtasi lėtai, bet nenutrūkstamai, di- 
džiausių laimėjimų pasiekiant pietuose, kur generolo majoro Teodor-Ver- 
nerio Andrejevičiaus Sviklino operatyvinė grupė, kirtusi užšalusį Ilmenio 
ežerą, netikėtai užklupo gynėjus. Apie 20 kilometrų į šiaurę nuo Novgoro- 
do puolantys sovietų daliniai užėmė svarbų kelių mazgą prie Nechokovo 
(Nekhokovo) kaimo ir atkirto du vokiečių pulkus. Latvių brigada pasiun- 
tė kovos grupę padėčiai atitaisyti ir sausio 16 d. Nechokovą susigrąžino. 
Visą kitą dieną virė įnirtingos kautynės, kol galop latviai, pridengę abiejų 
pulkų atsitraukimą, šiek tiek pasislinko atgal. Už vadovavimą šiam mū- 
šiui štandartenfiureris Voldemaras Veisas, vadovavęs latvių kovos grupei, 
buvo apdovanotas Riterio kryžiumi (8). 

Kautynės rutuliojosi pagal pažįstamą scenarijų, kuris nuolat kartoda- 
vosi Rytų fronte: iš pradžių vokiečių pozicijos gerai atlaikydavo sovietų 
šturmą, bet, disponuojant vien minimaliais rezervais, bet kuris sovietų 

prasiveržimas pro gynybinę liniją greitai tapdavo nesustabdomas. Sausio 
16 d. 2-ajai smogiamajai armijai pavyko pralaužti vokiečių gynybą visu 
savo fronto ilgiu, nors 42-oji armija pirmyn tebejudėjo lėtai. Besiginantys 
vokiečiai, kai tik galėdavo, ir toliau kontratakuodavo pridarydami sovietų 
pajėgoms skaudžių nuostolių, tačiau Raudonosios armijos žŽnyplių smaiga- 
liai nenumaldomai artėjo vienas prie kito. Sausio 17 d. pabaigoje juos te- 
skyrė 20 kilometrų. Pietuose vokiečių 38-asis korpusas stengėsi sustiprinti 
liniją savo vieninteliais rezervais — vienu 290-osios pėstininkų divizijos 
ir vienu SS divizijos Nord pulku, tuo metu Korovnikovas savo puolančias 
pajėgas galėjo papildyti dviem šaulių divizijomis, šarvuotųjų automobilių 
batalionu, dviem tankų brigadomis ir savaeigės artilerijos pulku. Vokiečių 
28-oji jėgerių divizija priešinosi kaip išgalėjo, bet buvo nenumaldomai stu- 
miama atgal, ir sausio 16-osios vakare Raudonoji armija išmušė vokiečių 
gynybos linijoje 20 kilometrų spragą. 

Nepaisydamas apsupties grėsmės, iškilusios vokiečių daliniams šiau- 
rėje, Lindemanas pasitikėjimo neprarado. Metus 67-ąją pėstininkų divi- 
Ziją 10-ajai Liuftvafės divizijai paremti, rezervų beveik neliko, tačiau jis 
pranešė, kad Raudonoji armija irgi išnaudojusi visus savo rezervus. Kita 
diena parodė, kad Lindemano vertinimas buvo beviltiškai optimistiškas. 
2-oji smogiamoji armija, išskleidusi savo rezervus, išsyk pralaužė vokiečių 
linijas. 168-o0sios šaulių divizijos padaliniams susijungus su 42-o0sios ar- 
mijos smaigaliais, nedideliame plote už Leningrado apsuptin pateko keli 
vokiečių daliniai. Sausio 19 d. puolančios sovietų pajėgos užėmė Krasnoje 
Selo, ir apsupti vokiečių Kariai nusprendė pamėginti prasiveržti, kol dar 
nevėlu: 


20.00 val. iš Kocelovo pastebėta, jog palei kelią Krasnoje Selo-Kipenė už- 
virė mūšis. Garsiai ūždami ir smarkiai šaudydami į vakarus nuriedėjo 
keli tankai. Juos lydėjo traseriai iš rytų... ir tai rodė, kad jie užsklendė 
žiedą... Pulkininkas Fišeris (Fischer) (126-osios pėstininkų divizijos va- 
das) nusprendė skubiai pergrupuoti savo diviziją ir veržtis iš apsupties... 
Vidurnaktį visi, pasirengę veržtis į Telezius, susitelkė pietuose nuo Ko- 
celovo. 42-asis pėstininkų pulkas dabar stojo divizijos priešakin. Atakos 
pleištą iš abiejų pusių rėmė šturmo pabūklai... Mūšio lauką apšvietė tra- 
seriai ir liepsnojantys Teleziai. Kas visa tai patyrė, niekada to vaizdo ne- 
užmirš (9). 


Palikta apie tūkstantis vyrų sykiu su beveik visais apsuptų dalinių sunkiai- 
siais ginklais. 

Pietuose Korovnikovas savo puolimą išplėtė neleisdamas vokiečių 
27-ajam ir 28-ajam korpusams skirti bent kiek nors pajėgų krizei šiaurėje su- 
valdyti. Jo puolimo smaigaliai krypo į Novgorodą. Lindemanas pavėluotai 
paprašė leidimo trauktis. Kiuchleris sutiko, tačiau Hitleris ne. Lindemanas vis 
tiek liepė savo vyrams palikti jau apsuptą Novgorodą: 


Sausio 19-osios naktį Novgorode apsupti 28-osios jėgerių divizijos kariai 
gavo įsakymą veržtis iš miesto. Sunkiai sužeistuosius teko palikti griuvė- 
siuose, su jais savo noru sutiko pasilikti medicinos personalas, o visi kiti, 
galintys panešti ginklą, įskaitant eiti pajėgiančius sužeistuosius, dengiami 
tamsos mėgino pasitraukti... Vokiečių daliniai ir padaliniai susimaišė ir per- 
sipynė... Visus kamavo drėgmė ir miego bei maisto stygius; papildyti atsar- 
gas pavykdavo tik gurguolės vadams dedant didžiausias pastangas išlaikyti 
ryšį. Liuftvafės divizijos iširo, kai kuriose pėstininkų divizijose beveik visi 
pulkų ir batalionų vadai žuvo arba buvo sužeisti. Pėstininkų divizijos susi- 
traukė iki 500 vyrų (10). 


Nors iš pradžių prasiveržti pavyko, 28-oji jėgerių divizija, 1-oji Liuftva- 
fės lauko divizija ir SS-Nord iškart į vakarus nuo Novgorodo vėl pateko 
į apsuptį, sovietų 6-ajam šaulių korpusui ir 372-ajai šaulių divizijai susi- 
jungus į antrą apsupties žiedą. Ištrūko vos keli. Sovietai atgavo vokiečių 
nuo 1941 m. rugpjūčio kontroliuotą Novgorodą, nors iš miesto mažai kas 
buvo likę. Beveik visi pastatai sugriauti, okupacijos pabaigos sulaukė tik 
50 miesto gyventojų. Visi kiti buvo vokiečių išgabenti į Vokietiją privers- 
tiniams darbams. 

Priverstinė civilių evakuacija darbo prievolėms labai piktindavo ir ne- 
abejotinai daugelį paskatindavo prisijungti prie partizanų. Kiuchleris buvo 
pasiryžęs evakuoti kiek įmanoma daugiau civilių, gyvenusių į rytus nuo 
Panteros linijos, bet, anot 18-osios armijos žvalgybos pranešimo 1943 m. ru- 
denį, ta politika susidūrė su dideliais sunkumais: 


Daug žmonių sako, jog verčiau mirs, nei dalyvaus evakuacijoje. Net vis dar 
vokiečiams palankūs gyventojai pagrįstai įtaria, kad toks žygis reikštų ne- 
įsivaizduojamus vargus ir kainuotų nesuskaičiuojamai daug gyvybių. Turint 
galvoje drabužių būklę, maisto stygių, netinkamą transportą ir nenuspėja- 
mus orus, gyventojai - pirmiausia moterys ir vaikai - netrukus patektų į 
neapsakomai sunkią padėtį (11). 

Arčiausiai Leningrado tvirtai tebesilaikiusiems vokiečių kariams buvo iški- 
lęs baisus pavojus. Sausio 20 d. Hitleris galop nusileido ir leido atsitraukti. Kai kada 
atsitraukimas grėsdavo virsti panišku bėgimu. Sausio 21 d. sovietai tęsė puolimą, 
didžiausias jėgas mesdami Krasnogvardeisko ir Lugos kryptimis. Kiuchleris des- 
peratiškai prašė leisti atsitraukti į Panteros liniją, bet Hitleris atkakliai reikalavo 
trauktis įnirtingai priešinantis, kitaip - įrodinėjo jis - Raudonoji armija gynybos 
liniją pasieks turėdama pakankamai jėgų ją pralaužti (12). Kiuchleris bergždžiai 
aiškino, kad per sekinantį atsitraukimą smarkiai nukentės ir jo kariuomenė, todėl 
stokos jėgų Panteros linijai išlaikyti. Nors armijų grupė, „Šiaurė“ gavo šiek tiek 
lauktų šarvuotųjų pajėgų - 12-ąją tankų diviziją iš armijų grupės „Centras“ ir 70 
„tigrų“ iš 502-ojo sunkiųjų tankų bataliono, jos padėtis ir toliau liko grėsminga. 

Šiaurėje smarkiai spaudžiama 9-oji Liuftvafės lauko divizija sausio 22 d. ne- 
teko savo vado pulkininko Ernsto Michaelio; jį pakeitė pulkininkas Heinrichas 
Gėrkensas (Heinrich Geerkens), vadovavęs divizijos 17-ajam jėgerių pulkui. Po 
dviejų dienų jis irgi žuvo mūšyje. Abiem vyrams po mirties suteiktas generolo 
majoro laipsnis. Tuo metu Lindemanas, kurio pajėgos buvo išvarytos iš tankaus 
gynybos pozicijų tinklo, pranešė Oberkommando des Heeres (OKH - „Vyriausiajai 
sausumos kariuomenės vadovybei“), jog ketina dar trauktis. Arba OKH su jo 
sprendimu tesutinka, arba teatsiunčia ką nors jo pakeisti (13). Nors sovietų smai- 
galiai vis pralenkdavo atgal besiritančius vokiečius, didžiuma vokiečių linijos 
traukėsi sveika. Ariergardą sudarė daugiausia keliais 502-ojo sunkiųjų tankų ba- 
taliono tankais sustiprinti pėstininkai, vadovaujami pulkininko Paulio Venglerio 
(Paul Wengler) iš 227-osios pėstininkų divizijos. Kelis kartus sparčiai judančios 
sovietų pajėgos buvo atkirtusios jiems kelią, bet „tigrų“ praktiškai neįveikdavo 
jokie tokių dalinių turimi lengvieji ginklai, ir jie vis įstengdavo vėl atverti trau- 
kimosi maršrutą. Otas Karijus (Otto Carius), „tigro“ vadas ir vienas vokiečių di- 
džiausių tankų „asų“ kare, prisiminė, kaip ilgą šaltą naktį gynė vieną kaimą: 


Netrukus kaimą užgriuvo labai smarkus apšaudymas. Rusai pastebėjo, kad 
jis užimtas, ir, prieš judėdami toliau į vakarus, norėjo reikalą „sutvarkyti“. 
Tačiau jų metodai rodė, kad jie nė trupučio neįtaria, kad kaime yra „tigrų“ 
kuopa. 


Miško pakraštyje pamačiau šūvių blyksnius. Vienas po kito jie judėjo į deši- 
nę. Pamiške tikriausiai traukė tankai. Jie norėjo pasiekti kelią kitame kaimo 
gale. Ten poziciją buvo užsiėmęs vyresnysis feldfebelis Cvetis (Zwetti). 


Už jo stovėjo fon Šilerio (von Schiller) tankas. Per radijo stotį susisiekiau 


su Cvečiu. Signalinės raketos šviesoje pastebėjau, kad vienas T-34 juda ne 
daugiau nei už 50 metrų nuo Cvečio. Dėl šaudymo negirdėjome variklių 

triukšmo, todėl priešas jau spėjo įsiskverbti į kaimą. Cvetis savo kaimyną 
ištaškė, bet, savo nuostabai, kaimo gatvės viduryje visiškai greta fon Šilerio 
išvydome dar vieną T-34. 


Visiškas užsidarymas tanke rusams dažnai baigdavosi tragiškai. Dėl to jie 
beveik nieko nematydavo, ypač naktį. Ant tanko taip pat važiavo pėstininkų, 
bet ir jie susigaudė per vėlai. 


Fon Šileris norėjo pasukti savo bokštą, bet tai darydamas patranka trinkte- 
lėjo į rusų tanką. Kad jį pamuštų, turėjo pirma pavažiuoti atgal. Aš nedrįsau 
šauti. Viena iš kvailiausių situacijų, kokias patyriau! 

Cvečiui sudorojus dar tris tankus, rusai atsitraukė. Tikriausiai nuostolių 
jiems pakako. Likusią nakties dalį ryšį vienas su kitu palaikėme per radijo 
stoteles ir vienu kanalu labai gerai girdėjome rusus. Tai reiškė, kad jie nuo 
mūsų netoli. 


Auštant mūsų pėstininkai gana nerūpestingai prisiartino prie T-34. Jis tebe- 
stovėjo visiškai greta fon Šilerio. Išskyrus skylę korpuse, buvo nepažeistas. 
Jiems susiruošus iki galo atidaryti bokšto liuką, netikėtai pasirodė, kad jis 
uždarytas. Iškart po to iš tanko išlėkė rankinė granata ir sunkiai sužeidė tris 
kareivius. 


Fon Šileris vėl atidengė ugnį į priešą. Tik po trečio šūvio rusų tanko vadas pa- 
liko savo tanką. Tada, būdamas sunkiai sužeistas, susmuko. Kiti rusai buvo 
negyvi. Paėmėme sovietų leitenantą į diviziją, bet apklausti jo nepavyko: 
mirė nuo sužeidimų pakeliui. 


... Pamenu, kaip anuo metu keikėme to sovietų leitenanto užsispyrimą. Šian- 
dien manau kitaip (14). 


Karijaus nuomonė apie sovietų tankus ir jų vadus kažkiek paaiškina, kodėl 
kiekybiškai mažesnėms vokiečių pajėgoms karo metu pavyko taip ilgai atsi- 
laikyti: 

Mūsų taisyklės buvo tokios: „Iššauk pirmas; jei to padaryti negali, tai bent pa- 
taikyk pirmas.“ Žinoma, tam būtinas gerai veikiantis ryšys tarp tankų ir tarp 
įgulos narių. Be to, reikia greitų ir tikslių nutaikymo sistemų. Rusai dažniau- 
siai neturėdavo nei viena, nei kita. Todėl net ir neretai nenusileisdami mums 
šarvais, ginklais ir manevringumu, jie dažnai ištraukdavo trumpą šiaudelį. 


... Sėkmę kovojant su daug gausesniais priešo daliniais lemdavo aplinką ste- 
binčio vado asmeninis agresyvumas. Geros apžvalgos stygius rusams daž- 
nai baigdavosi didelių dalinių pralaimėjimu. Tankų vadai, atakos pradžioje 
aklinai užsitrenkiantys liukus ir neatveriantys jų tol, kol nepasiekia tikslo, 
yra beverčiai ar bent antrarūšiai. Žinoma, šešios-aštuonios stebėjimo angos, 
išdėstytos bokšte apskritimu, leidžia stebėti. Bet per jas matai tik tam tikrą 
vietovės sektorių, ribojamą individualios stebėjimo angos... 


Deja, sviedinių sprogimai išgirstami pirma priešo patrankos šūvio garso... 
Todėl tanko vadui akys svarbiau už ausis. Dėl netoliese sproginėjančių 
sviedinių tanke šūvių apskritai nesigirdi. Visai kitas dalykas, kai tanko va- 
das retkarčiais iškiša galvą pro atvirą liuką apžvelgti vietovės. Jei žvelgiant 
kairiau priešo prieštankinė patranka atidengs ugnį dešiniau, jo akis nesąmo- 
ningai pagaus gelsvo žybsnio blykstelėjimą. 


... Niekas nepaneigs, kad daug karininkų ir tankų kitų vadų neteko gyvy- 
bės dėl to, kad buvo iškišę galvas. Bet tokie vyrai nežuvo tuščiai. Jei būtų 
judėję uždarytais liukais, tankų viduje būtų žuvę ar sunkiai sužeista daug 
daugiau vyrų. Kad toks tvirtinimas teisingas, įrodo rusų didžiuliai tankų 
nuostoliai (15). 


Govorovas savo armijų vadams nedavė ramybės: 2-ajai smogiamajai armi- 
jai liepė judėti Kingisepo (Kingisepp) ir Estijos sienos link, o 67-ąją nukrei- 
pė į Lugą. Tuo pat metu Mereckovas turėjo pasirūpinti, kad Korovnikovo 
59-oji armija pultų Lugą iš rytų ir drauge su iš pietų puolančia 67-ąja mė- 
gintų vokiečių pajėgas suspausti tartum žnyplėmis. Lindemano pajėgoms, 
iš šiaurės besitraukiančioms Estijos link, 2-ąją smogiamąją armiją pavyko 
prilaikyti dar ir dėl to, kad Fediuninskis, puldamas vokiečių ariergardą, 
nerodė didelės vaizduotės ir dažnai daug savo karių gyvybių paklodavo 
kaktomuša atakuodamas gerai parengtas pozicijas. Sausio 23 d. Govorovo 
kantrybė trūko: 


Jūs neįvykdėte dienos užduoties... Nepaisydami mano įsakymų, armijos da- 
liniai toliau gaišta laiką priešais smarkiai aplamdytą priešą užuot lieję krau- 
ją ir siekę lemiamos sėkmės. Kaip ir anksčiau, korpusų vadai veikia lėtai, 
silpnai vadovauja mūšiui ir nenurodo korpusams pasinaudoti manevru ir 
ryžtingai judėti pirmyn. Išnaudodamas mūsų lėtumą, priešas, vykdydamas 
nedidelėmis grupėmis priedangos operacijas, savo pagrindines pajėgas ati- 
traukia į pietus ir pietvakarius nuo Krasnogvardeisko ir Jelizavietino (16). 

Aršios kautynės įsiplieskė prie Krasnogvardeisko, ginamo generolo Vil- 
helmo Vėgenerio (Wilhelm Wegener) 50-ojo korpuso. Kartu su 11-ąja ir 
170-ąja pėstininkų divizijomis jis turėjo dar keturių divizijų likučius, taip pat 
215-ąją pėstininkų diviziją ir 24-osios pėstininkų divizijos dalis Puškine ir 
Slucke. Krasnogvardeiską šturmavo sovietų 123-ioji ir 117-oji šaulių divizijos, o 
110-asis šaulių korpusas mėgino iš šono apeiti į Puškiną vis dar įkibusias vo- 
kiečių pajėgas. Sausio 23 d. Krasnogvardeiskas buvo apsuptas iš trijų pusių, 
bet vis dar laikėsi. Tačiau Lindemano padėtis nenumaldomai prastėjo, ir sausio 
24-osios vakarą jis prarado sąlytį su 16-ąja armija pietuose. Ir toliau kelią 
sunkiai besiskinanti Fediuninskio 2-oji smogiamoji armija sausio 26 d. per- 
kirto geležinkelį tarp Krasnogvardeisko ir Kingisepo, tačiau Hitleris, nepai- 
sydamas pakartotinių prašymų, ir toliau atsisakinėjo duoti leidimą atitraukti 
prispaustus dalinius. 3-iojo SS tankų korpuso žvalgybos batalionas, SS-Pan- 
zer-Aufklūrunęs-Abteilunę 11, - netrukus po to gavęs garbingą Hermann von 
Salza titulą - sovietų pajėgas stengėsi sulaikyti naudodamasis savo mobilumu 
bei ugnies galia: 


Blyškioje ryto šviesoje rusų tankai, plačiu frontu išnirę iš ryto pilkumos, 
atvira vietove Žžlegsėjo Gubanicų link. Iš pradžių septyni, tada už jų ištisa 
masė. Ne tik T-34, bet visokiausių tipų, net senų modelių. Artileristai iš 
5/SS-Panzer-Aufklūrungs-Abteilung 11 nukreipė savo optinius taikiklius į tan- 
kus. Šeši iš septynių pirmosios vilnies tankų buvo pamušti. Tada atėjo eilė 
antrajai vilniai. Išsirutuliojo tankų mūšis, kokio dar nebuvau matęs. Orą 
pripildė patrankų lojimas. Iš sunkiųjų prieštankinių patrankų sviediniai 
lėkė vienas po kito. Komandos karštligiškai darbavosi už patrankų skydų. 
Suskaičiavau 61 tanką, dauguma jų tuo momentu buvo tiesiai priešais mus. 
Mūšis šėlo toliau. SS rotenfiureris Šporkas (Spork) su savo Kanonenwagen 
[pusiau vikšriniu šarvuočiu su paskuigalyje sumontuota 75 mm trumpa- 
vamzde patranka] visu greičiu nurūko link sovietų ir iš arti tiesioginiu tai- 
kymu vedė iš rikiuotės vieną tanką po kito. Net negaliu pasakyti, kiek laiko 
truko kautynės, nes buvau visiškai praradęs laiko jausmą. Išlikę sveiki rusų 
tankai pasuko atgal. Prasiveržti nepavyko (17). 


Mūšis prie Gubanicų Raudonajai armijai kainavo 48 tankus, 11 jų sunaikino 
Kasparas Šporkas. Šiek tiek piečiau Venglerio kovos grupė iš 227-osios pės- 
tininkų divizijos - remiama kelių „tigrų“ — kelias dienas laikėsi Volosovo 
mieste, atsilikėliams iš sutriuškinto fronto srūvant atgal. Savo vadui pagerb- 
ti Venglerio vyrai praminė miestą „Venglerovu“. 

Sausio 27 d. Kiuchleriui liepta dalyvauti Kenigsberge, Rytprūsiuose, 
surengtoje nacionalsocialistų konferencijoje, kurioje jam teko kantriai klau- 
sytis Hitlerio, raginusio savo šalininkus nepajudinamai tikėti galutine per- 
gale. Kiuchleris konferencijos dalyviams pranešė, kad Žiemos mūšiai 18-ajai 
armijai kainavo 40 tūkst. gyvybių ir kad jo vyrai įnirtingai kaunasi atiduo- 
dami visas jėgas. Hitleris viešai nesutiko ir pareiškė manąs, kad armija ga- 
lėtų kovoti ryžtingiau. 

Ausyse tebegirdėdamas Hitlerio perspėjimus, Kiuchleris grįžo į frontą 
ir paragino savo vyrus parodyti daugiau ryžto. Nepaisydamas to, jo štabo 
viršininkas generolas leitenantas Eberhardas Kincelis (Eberhard Kinzel) 
savo iniciatyva nurodė Lindemanui pradėti atsitraukimą. Sausio 27-osios 
vakarą 18-oji armija ėmė trauktis sprogdindama už savęs tiltus. Kautynės 
Krasnogvardeisko apylinkėse pasiekė kulminaciją sausio 25-ąją, sovietų 
108-ajai šaulių divizijai, remiamai tankų brigados, veržiantis į miestą iš va- 
karų, 117-ajai šaulių divizijai tuo pat metu skinantis kelią iš šiaurės. Miestas 
krito sausio 26 d. Vokiečių 11-oji pėstininkų divizija patyrė didelių nuosto- 
lių, bet, priešingai sovietų tvirtinimams, nebuvo sunaikinta ir įstengė pa- 
sitraukti. Vis dėlto atsitraukiančius vokiečius persekiojantys sovietai kėlė 
nuolatinę grėsmę. 3-iojo 55 tankų korpuso mobiliosios dalys turėjo nekart 
kautynėmis atverti pagrindinį atsitraukimo kelią. Vokiečių pajėgos keliais 
maršrutais sruvo į Kingisepą ir tiltų per Lugos upę link. Vokiečių vyriausioji 
vadovybė buvo ketinusi ginti Lugos liniją, tačiau pasirodė, kad sovietai jau 
kirto upę į pietus nuo Kingisepo. Bet kuri Lugos linijos gynyba miesto apy- 
linkėse būtų buvusi trumpalaikė. 

Pietryčiuose puolančios sovietų pajėgos taip smarkiai vokiečių nespaudė, 
leisdamos Lindemanui užbaigti tvarkingą atsitraukimą. Sviridovo 67-osios ar- 
mijos mėginimus iš šiaurės apsupti vokiečių 27-ąjį ir 28-ąjį korpusus sužlugdė 
12-oji tankų divizija, bet Govorovas vis tiek pamažu artėjo prie Lugos miesto. 
Raudonosios armijos nelaimei, Volchovo frontas, turėjęs veržtis į Lugos mies- 
tą iš rytų ir prikaustyti abu vokiečių korpusus, priekin judėjo skausmingai lė- 
tai. Kiuchleris skubiai metė visas minimalias pajėgas, kokias įstengė sukrapš- 
tyti, sąlyčiui tarp abiejų armijų išlaikyti ir iš kelių dalinių suformavo ploną, 
trapią liniją. Korovnikovo 59-ajai armijai kelią pastojo Kampfgruppe Schuldt, 
apimanti 2-osios SS brigados dalis, 28-osios jėgerių divizijos dalis ir kitų trijų 
divizijų padalinius, Kampfgruppe Speth, sudaryta iš 1-osios Liuftvafės lauko 
divizijos bei SS-Nord dalių, ir Kampfgruppe Feurguth, sudaryta iš 290-osios pės- 
tininkų divizijos ir likusių SS-Nord padalinių. Ši silpna linija sausio 24 d. kone 
sustabdė sovietų 6-ąjį šaulių korpusą, remiamą tankų brigados. Šitai nutiko 
iš dalies dėl to, kad sovietų daliniai, stumdami vokiečius iš tankaus įtvirti- 
nimų tinklo, per dvi savaites smarkiai nukraujavo; tankų brigadoje tebuvo 
likę aštuoni tankai (18). Korovnikovas disponavo dar vienu papildomu šaulių 

korpusu, tačiau, užuot metęs jį šturmuoti silpnos vokiečių linijos, nusiuntė į 
pietus, kur jis, įstrigęs sunkiame reljefe, neįstengė toli pasistūmėti. 12-osios 
tankų divizijos kovos grupė ir toliau siuntinėta į įvairias vietas išilgai fronto 
linijos. Nors pietinis Volchovo fronto sparnas darė nemenką pažangą, 59-oji 
armija, kad ir sulaukusi didelio pastiprinimo, priekin slinko labai lėtai. Dar 
toliau į pietus 2-asis Pabaltijo frontas irgi nesugebėjo užkirsti kelio tvarkin- 
gam vokiečių pasitraukimui. Tad 16-ajai armijai pavyko pasitraukti į naujas 
pozicijas ir atsilaisvinusias pajėgas - 8-ąją jėgerių diviziją, 21-osios Liuftvafės 
lauko divizijos padalinius ir 32-osios bei 132-osios pėstininkų divizijų dalis, 
taip pat Sturmgeschūtz-Abteilunę 303 ir 58-ąją pėstininkų diviziją - nukreipti į 
pagalbą Lindemano 18-ajai armijai (19). 

Nepaisant tokios paramos, įtampa šiaurėje neatlėgo. Sausio 29 d. buvo 
sužeistas ir, evakuotas į karo ligoninę Estijoje, po savaitės mirė 10-osios 
Liuftvafės lauko divizijos vadas generolas leitenantas Hermanas fon Vėdelis 
(Hermann von Wedel). Jo pakrikusi divizija buvo išformuota, o gyvi likę 
jos kariai įtraukti į 170-osios pėstininkų divizijos gretas. Mėnesio pabaigoje 
18-ajai armijai iškilo mirtinas pavojus. Jau ir taip stokojusi pėstininkų metų 
pradžioje, dabar ji jų prarado dar du trečdalius, o Hitleris neatlyždamas rei- 
kalavo nesitraukti, nors sovietai ne vienur buvo giliai pralaužęjos linijas, jau 
nekalbant apie žiojinčią spragą tarp jos ir 16-osios armijos pietuose. Sausio 
30 d. Kiuchleriui pavyko gauti leidimą atsitraukti iki Lugos upės, bet tik su 
sąlyga, jei jis gebės atkurti nenutrūkstamą fronto liniją. Tarp Lugos miesto 
ir Kingisepo sovietų pajėgos jau buvo kirtusios Lugos upę, todėl Kiuchle- 
rio štabas protestavo, kad toks įsakymas neįgyvendinamas. Kiuchleris buvo 
nušalintas ir pakeistas feldmaršalu Valteriu Modeliu (Walter Model). 

Daug apdovanojimų Pirmajame pasauliniame kare pelnęs Modelis tar- 
pukariu tarnavo Reichsvere, kur susižavėjo generolo leitenanto Frico fon 
Losbergo (Fritz von Lossberg) gynybos teorijomis. Ankstyvosiose 1939-ųjų 
ir 1940-ųjų kampanijose kaip štabo karininkas lydėjo 16-ąją armiją, kertan- 
čią Liuksemburgą ir Šiaurės Prancūziją, o „Barbarosos“ pradžioje vadova- 
vo 3-iajai tankų divizijai. Mūšio dėl Maskvos metu priekin vedė 41-ąjį tan- 
kų korpusą, po to pasižymėjo dideliu gynybos išmanymu vadovaudamas 
9-ajai armijai 1942-aisiais ir 1943-iaisiais. Dabar buvo atsiųstas pataisyti pa- 
dėties šiaurėje. 

Modelis feldmaršalu tapo būdamas 53 metų amžiaus (šis laipsnis jam su- 
teiktas praslinkus dviem mėnesiams nuo vadovavimo armijų grupei „Šiaurė“ 
perėmimo) - jauniausias vyras, turintis tokį laipsnį Vermachte. Heincas Gu- 
derianas jį kartą apibūdino taip: „Narsus, nenuilstantis kareivis... geriausiai 
tinkantis atlikti fantastiškai sunkią užduotį pertvarkyti liniją Rytų fronto cen- 
tre“ (20). Visų liudijimu, išsiskyrė tiesmukumu iki netaktiškumo ribos, o dau- 
gelis konservatyvių kariuomenės karininkų įtarinėjo jį prijaučiant naciams. 

Jo smarkumas bei energingumas pelnydavo karių pagarbą, bet jo štabo kari- 
ninkai dažnai skųsdavosi, jog jis sunkiai pakenčiamas, - Modeliui perėmus 
41-ąjį tankų korpusą, visi štabo karininkai pasiprašė būti perkelti kitur (21). 
Tiesmukas budavo ir su Hitleriu: kai fiureris 1942-aisiais paprieštaravo jo su- 
manymui perkelti 9-osios armijos dalis kitur, jis pažvelgė į Hitlerį ir ištarė: 
„Kas vadovauja 9-ajai armijai, mano fiureri, - jūs ar aš?“ (22) 

Dygus, energingas Modelis sparčiai palenkė savo valiai armijų grupės 
„Šiaurė“ štabą. Jis aiškiai suvokė, kad, nepaisant Hitlerio įsakymų, 18-ajai ar- 
mijai būtų savižudiška toliau ginti dabartines pozicijas. Žinodamas Hitlerio 
antipatiją atsitraukimams, jis suformulavo „skydo ir kalavijo“ gynybos idė- 
ją: armijų grupė atsitrauks iš šiaurės į iškyšą Lugos miesto apylinkėse - sky- 
das - ir tada panaudos atsilaisvinusias pajėgas „kalavijo“ kontrsmūgiui prieš 
sovietų pajėgas, artėjančias prie Estijos sienos vakariau. Bet net ir toms prie- 
monėms prireiktų laiko. Fediuninskio 2-ajai smogiamajai armijai, pralaužu- 
siai Oranienbaumą juosusius vokiečių gynybinius įtvirtinimus, dabar buvo 
liepta forsuoti Lugos upės liniją ir pasiekti bei kirsti Narvos upę. 42-oji armija 
puls Fediuninskio pietiniame sparne Peipuso ežero link, o 67-oji armija ir vi- 
sas Volchovo frontas mėgins užimti patį Lugos miestą. 

Tad pirmutinė Baltijos šalių atkariavimo stadija buvo tiesioginė vokie- 
čius nuo Leningrado vartų atstūmusio puolimo tąsa. Sausio 30 ir 31 d. 2-osios 
smogiamosios armijos 43-iasis ir 122-asis šaulių korpusai ryžtingai šturmavo 
Kingisepą, pridarydami didelių nuostolių 23-iajam SS pancergrenadierių pul- 
kui Norge ir 24-ajam SS pancergrenadierių pulkui Danmark, kurių pagrindą 
sudarė norvegų ir danų savanoriai. Sovietų pajėgoms apėjus miestą ir kirtus 
užšalusią upę į šiaurę ir pietus nuo jo, esesininkai, susprogdinę tiltus, Kin- 
gisepą paliko. 3-iojo SS tankų korpuso ir 54-ojo korpuso dalys iki užšalusios 
Narvos upės už maždaug dvidešimties kilometrų į vakarus vykdė ryžtingus 
ariergardinius veiksmus ir, mėgindamos Raudonajai armijai sutrukdyti per 
anksti kirsti upę, susprogdino ledą. Vis dėlto, praslinkus vienai dienai nuo 
Kingisepo užėmimo, sovietų 4-asis šaulių pulkas, priklausęs 43-iajam šaulių 
korpusui, sugebėjo suformuoti nedidelį placdarmą kitame krante į šiaurę nuo 
Narvos miesto, o 122-asis šaulių korpusas upę kirto užšalusių Krivaso (Kriva- 
so0) pelkių ruože už maždaug dešimties kilometrų į pietus. 

Estijoje artėjanti fronto linija reikšmingai pakeitė vokiečių suformuo- 
tos vadovybės nuostatas. Ligi tol direktoratas priešinosi gyventojų mobili- 
zacijai į karą, bet Raudonajai armijai vis artėjant ministro pareigas einantis 
Juris Uluotsas paskelbė kitokią politiką. Vasario 7 d. kalbėdamas per radiją, 
jis pritarė mobilizacijai užsimindamas, kad estų ginkluotosios pajėgos galėtų 
nuveikti daugiau nei vien kovoti su Raudonąja armija, ir - suvokdamas, kad 
vokiečiai seks, ką jis sako, - pridūrė, kad jų sukūrimas „galėtų reikšti daug 
daugiau, nei čia jums galiu atskleisti“ (23). Artėjant karo pabaigai, Uluotsas, 

kaip ir kiti Pabaltijo politikai, vylėsi, jog, kaip ir 1918-aisiais, Estijai vėl atsiras 
galimybė išsikovoti nepriklausomybę. Tuo metu Narvos gyventojai buvo eva- 
kuoti, o miestas parengtas gynybai. 

Modelis per tą laiką stengėsi pergrupuoti savo varganus išteklius. Linde- 
manui liepta užimti gynybos liniją daug arčiau Lugos, taip žymiai sutrumpi- 
nant fronto liniją. 12-oji tankų divizija puls pietų kryptimi siekdama atkurti 
sąlytį su 16-ąja armija ir tada - drauge su 58-ąja pėstininkų divizija - Lugos 
upės slėniu veršis susijungti su pajėgomis, užkirtusiomis Fediuninskiui kelią 
prie Narvos. Tokia operacija tikriausiai pranoko numatytų dalinių išgales, tu- 
rint galvoje nepalankų abiejų pusių jėgų santykį, tačiau itin rūpėjo sustiprinti 
gynybą prie Narvos. Jei ji neatlaikytų, padariniai 18-ajai armijai ir apskritai 
visai vokiečių padėčiai Rytų fronte būtų katastrofiški. Narvos užėmimas 
atvertų kelią Raudonajai armijai Estijos pajūriu pulti Talino link bei paskatin- 
tų Raudonosios vėliavos karinį jūrų laivyną leistis toliau į Baltijos jūrą. Naftin- 
gojo skalūno gamykla Estijos pakrantėje, viena iš nedaugelio reicho tebekon- 
troliuojamų naftos išteklių, būtų prarasta, o spartus sovietų dalinių judėjimas 
skersai Estiją į vakarus nuo Peipuso ežero keltų pavojų visai vokiečių fronto 
linijai. Politiniu požiūriu padariniai būtų rimti. Hitleris žinojo, kad suomiai 
mėgina susiderėti su Sovietų Sąjunga dėl paliaubų, tad, norint užkirsti tam 
kelią, buvo būtina išlaikyti Estijos pakrantės kontrolę. 

Kovos veiksmų centru dabar tapo Narva. Miestas XIII a. išsirutuliojo iš 
gyvenvietės, danams vakariniame Narvos upės krante surentus impozan- 
tišką Hermannsburg tvirtovę. Pasroviui nuo miesto rytinis Narvos upės kran- 
tas stačiai kyla aukštyn priešingai gana plokščiam reljefui vakaruose. Iš rytų 
priartėjusios sovietų pajėgos galėjo gerai matyti vokiečių pozicijas, pastebėti 
judančius dalinius ir nukreipti artilerijos ugnį į atsiradusius taikinius. 

Vasario 2 d. Modelis aplankė Narvos pozicijas. Vadovauti visoms ar- 
mijų grupei „Šiaurė“ tiesiogiai pavaldžioms pajėgoms palei upę buvo pati- 
kėta 54-ojo korpuso vadui Otui Šponheimeriui (Otto Sponheimer). Iš pra- 
džių jos vadintos Gruppe Sponheimer, vėliau, vasario 23-iąją Šponheimerį 
pakeitus generolui Johanesui Frysneriui (Johannes Friessner), - operaty- 
vine grupe „Narva“. Linija nenutrūkstamai stiprinta, ir paskutinę vasario 
savaitę operatyvinė grupė „Narva“ jau disponavo įspūdingomis pajėgo- 
mis. Vienas iš naujų dalinių buvo pancergrenadierių divizija Feldherrnhal- 
le, perduota iš armijų grupės „Centras“. Pradėta formuoti iš Stalingrade 
sutriuškintos 60-osios motorizuotosios pėstininkų divizijos likučių, divi- 
zija savo gretose turėjo daug buvusių Sturmabteilungen, arba SA, ikikarinio 
nacionalsocialistų partijos paramilitarinio sparno, narių, todėl ir buvo pa- 
vadinta Hitlerio nenusisekusio mėginimo užgrobti valdžią 1923 m. garbei. 
Smarkiai spaudžiamoms pajėgoms prie Narvos ji dabar teikė verkiant rei- 
kalingą šarvuotąją paramą. 

Raudonoji armija irgi stiprino šį ruožą. 43-iasis šaulių korpusas pasiun- 
tė į kitą Narvos upės krantą daugiau karių ir įstengė pasistūmėti į priekį dar 
pusantro kilometro, kol galop įstrigo sustabdytas vokiečių 227-osios pėsti- 
ninkų divizijos ir S5 pancergrenadierių brigados Nederland. Vasario pradžio- 
je kontrataką prie Kudrukiulos (Kudrukūla) surengę vokiečiai išstūmė išse- 
kusius sovietų pėstininkus atgal į kitą krantą. Kitą dieną vokiečiai sulaukė 
malonios staigmenos: po 14 dienų trukusio žygio jų linijas pasiekė vienos 
per atsitraukimą atkirstos kuopos iš SS-Norge 30 gyvų išlikusių kareivių. Jų 
liūdesiui, kertant užšalusią Narvą nuo vokiečių ugnies Žuvo jų unteršturm- 
fiureris norvegas. 

Siekdama apeiti vokiečių gynybos liniją iš šono, Raudonosios vėliavos 
karinio jūrų laivyno 26 įvairaus dydžio laivų flotilė vasario 13-osios vakarą į 
pakrantę pamėgino išlaipinti dvi jūrų pėstininkų brigadas (23). Išsodinti de- 
santą ketinta netoli Merikiulos (Merikūla), bet estų kariniai planuotojai tokią 
galimybę buvo numatę jau mažiausiai nuo 1939 m. Todėl artilerijos pozicijas, 
sudarančias Panteros linijos dalį, vokiečiai įrengė atsižvelgdami į tokį galimą 
išsilaipinimą, ir pirmoji sovietų karių vilnis susidūrė su rimta gynyba. Vis 
dėlto jiems pavyko prasibrauti iki Merikiulos, kur apsupo už šio pakrantės 
ruožo gynybą atsakingos Kampfgruppe Berlin štabą. Auštant kitai dienai kon- 
tratakavę vokiečiai atkūrė sąlytį su Merikiuloje apsuptais saviškiais. Remiami 
vokiečių pakrantės artilerijos ir nedidelės grupės „tigrų“ iš 502-ojo sunkiųjų 
tankų bataliono, estų ir vokiečių daliniai bandymą išsilaipinti sužlugdė, nors 
„tigrai“ per klaidą ir buvo tapę „štukų“ taikiniu. 750 sovietų karių žuvo arba 
pateko į nelaisvę (26). 

Krivaso placdarmą sovietai irgi sustiprino - prie 122-ojo šaulių korpuso 
prisijungė 109-asis šaulių korpusas. Jungtinėmis pastangomis sunkiai pasi- 
stūmėta apie vienuolika kilometrų į šiaurės vakarus bergždžiai mėginant ap- 
supti Narvą iš pietų ir sulaukiant skaudžių smūgių iš SS pancergrenadierių 
divizijos Nordland, 170-osios pėstininkų divizijos ir šviežių Feldherrnhalle dali- 
nių. Tačiau gvardijos 30-oji šaulių divizija, veikusi šiek tiek atokiau į pietvaka- 
rius, prasiskverbė toliau. Auverės (Auvere) geležinkelio stotis kelis kartus ėjo 
iš rankų į rankas, kol sovietų kariai vasario 17 d. ją galiausiai užėmė, tačiau 
Feldherrnhalle kontrataka tolesnį puolimą staigiai sustabdė. Kaip ir jūrine ope- 
racija Baltijos pakrantėje, pietuose vokiečių pozicijas mėginta apeiti puolant 
skersai Peipuso ežerą. Sovietų 90-oji šaulių divizija vasario 12-ąją užėmė Piri- 
sarės (Piirissaar) salą ir po dviejų dienų suformavo nedidelį placdarmą netoli 
Jeperos (Joepera) kaimo. Nedelsiant kontratakavę estai ir vokiečiai sunaikino 
ir placdarmą, ir dalinius Pirisarėje. 

Sovietų vadovybėje jautėsi aiškus nepasitenkinimas. Reljefas — gana 
siauras, daug kur pelkėtas sausumos koridorius tarp Peipuso ežero šiaurinio 
kranto ir Baltijos pajūrio — ribojo manevro laisvę, todėl Raudonajai armijai 

teko skintis kelią pro vokiečių įtvirtinimus. Govorovas skundėsi, kad Fediu- 
ninskio 2-oji smogiamoji armija prastai atliko žvalgybą ir tinkamai nesupla- 
navo veiksmų, pirmiausia artilerijos paramos prasidėjus puolimui (27). Su- 
vokdamas šių kautynių reikšmę deryboms su Suomija dėl paliaubų, Stalinas 
vasario 14 d. įsakė STAVKAii tiesiai šviesiai nurodyti: 


Mūsų pajėgoms užimti Narvą privalu ne vėliau nei 1944 m. vasario 17 d. Tai 
padaryti būtina dėl karinių ir politinių priežasčių. Dabar tai pats svarbiau- 
sias dalykas. 


Reikalauju imtis visų būtinų priemonių išlaisvinti Narvą ne vėliau kaip iki 
nurodyto termino (28). | 


Fediuninskis papildomai gavo 124-ąją šaulių diviziją ir tankų nedidelių dali- 
nių - šiomis pajėgomis jis sustiprino pietinį placdarmą. Išvien su 122-ąja šaulių 
divizija jos vėl atakavo, tačiau nesėkmingai. Gvardijos 30-oji šaulių divizija vėl 
patyrė didelių nuostolių ir kaip veiksmingas kovinis dalinys praktiškai nusto- 
jo egzistuoti. Drauge su 61-ąja pėstininkų divizija bei 502-uoju sunkiųjų tankų 
batalionu pancergrenadierių divizijai Feldherrnhalle pavyko atstumti 124-ąją 
šaulių diviziją į starto liniją. Nors Raudonoji armija išlaikė į šiaurę Narvos po- 
zicijos užnugario link nukreiptą iškyšą, jos divizijos neįstengė išnaudoti savo 
privalumo bei apsupti besiginančių vokiečių. Ji galbūt galėjo guostis bent tuo, 
kad pakeliui į frontą subyrėjo ir pakrikusi buvo atitraukta viena estų brigada; 
daugelis jos karių pasinaudojo proga pasprukti ir grįžti namo (29). 

Modelis ketino pagrindinį mūšį surengti į rytus nuo Narvos slėnio, ta- 
čiau pasirodė, kad jo „kalavijo ir skydo“ plano neįmanoma įgyvendinti. So- 
vietų pajėgos toliau artėjo prie Lugos iš šiaurės, o „kalavijui“ Modelio pri- 
skirtos mobiliosios pajėgos — 126-oji pėstininkų divizija, 12-oji tankų divizija 
ir 12-oji Liuftvafės lauko divizija - į rytus nuo Peipuso ežero kaktomuša įsi- 
rėžė į puolančią 42-ąją armiją. Padrikose, įnirtingose kautynėse vokiečiams 
nepavyko toliau prasiveržti, ir Modeliui, jaučiančiam spaudimą visose linijos 
vietose, teko savo planų atsisakyti. Vasario 12 d. atiduotas Lugos miestas, o 
Lindemano 18-oji armija atsitraukė į vadinamąją Panteros liniją. 12-oji tankų 
divizija, beveik be perstojo dalyvavusi mūšiuose nuo savo atvykimo dienos, 
serija kautynių prilaikė sovietų 42-ąją armiją, nuolat mėginusią perkirsti kelią 
nuo Lugos besitraukiantiems daliniams. Toliau pietuose sovietų 8-o0ji armija 
judėjo sparčiau nei jos šiaurinė kaimynė 59-oji armija ir priartėjusi prie Lugos 
iš pietryčių pakliuvo į bėdą. Ją laikinai apsupo netikėtai kontratakavę vokie- 
čiai. Volchovo frontas buvo priverstas pakreipti 59-ąją armiją į pietus gelbėti 

8-osios. Tai suteikė atsitraukiantiems Lindemano armijos kareiviams bran- 
gaus laiko atsigauti. Tačiau 8-osios armijos didžiąją dalį apsupusiems vokie- 
čių daliniams, nepaisant pakartotinių bandymų, nepavyko išsekinti bei su- 
naikinti į spąstus patekusių sovietų karių. 

Sunkumų vokiečiams kilo ir į pietus nuo Ilmenio ežero. Vasario pra- 
džioje čia pietuose nuo Staraja Rusos puolė sovietų 1-oji smogiamoji armija. 
Jai labai stigo jėgų, teturėjo vos keturias šaulių divizijas kone 100 kilometrų 
ilgio fronte ir, priešingai nei per kitas sovietų ofenzyvas, beveik nemėgino 
sutelkti savo pajėgų kurioje nors vienoje vietoje, todėl ir menkai tepasistū- 
mėjo. Dar piečiau 2-ojo Pabaltijo fronto 22-oji armija ir gvardijos 10-oji armija 
atakavo vokiečių 16-ąją armiją, bet dėl atkaklaus vokiečių priešinimosi ir 
prastėjančio oro tepasiekė minimalios pažangos. Besitraukianti 18-oji armija 
sugebėjo apnuoginti 16-osios šiaurinį sparną, 0 pietiniame iškilo dar viena 
grėsmė — duomenys rodė, kad ten Raudonoji armija gauna daug pastipri- 
nimo. Čia sovietai didžiąją žiemos dalį bergždžiai bandė atsiimti Vitebską 
iš armijų grupės „Centras“ 3-iosios tankų armijos, o dabar, nutraukus šias 
atakas, atsilaisvinę daliniai buvo perkeliami į ruožą priešais 16-ąją armiją. 
Modelis nurodė Hanseno (Hansen) 16-ajai armijai trauktis į vakarus. Sovie- 
tai laiku nepastebėjo vokiečių pasitraukimo, kad tam sukliudytų. Prastas 
oras, meistriška vokiečių gynyba, sovietų ilgėjančios tiekimo linijos ir so- 
vietų oro pajėgų negebėjimas neatsilikti nuo puolimo leido 16-ajai armijai 
saugiai atsitraukti. 

Narvos ruože frontą pasiekė nauja 20-oji 55 grenadierių divizija (1-oji 
estų). Divizija buvo suformuota iš 3-iojo estų SS pulko, tarnavusio 16-ojo- 
je armijoje, ir Narvos bataliono likučių. Naujoji divizija priešais sovietų 
placdarmą į šiaurę nuo Narvos pakeitė aplamdytas 9-ąją ir 10-ąją Liuftva- 
fės lauko divizijas. Daugelis estų gerai pažinojo vietovę: prieš karą estų ka- 
riuomenė čia dažnai rengdavo pratybas laukdama galimo Sovietų Sąjungos 
puolimo. Vasario 20 d. divizijos du pulkai atakavo ir perskėlė Raudonosios 
armijos placdarmą pusiau. Pastangos kitą dieną sunaikinti sovietų plac- 
darmo dalį prie Rigikiulos (Riigikūla) dėl nepaliaujamos sovietų artilerijos 
ugnies iš rytų kranto vaisių nedavė. Po didelio pasirengimo nedidelis sovie- 
tų placdarmas dar sykį šturmuotas vasario 24-ąją (Estijos nepriklausomybės 
dieną). Vienam estų divizijos batalionui nuodugniai ruošiantis frontalinei 
atakai, mažesnė grupė kareivių įsismelkė į sovietų apkasus. Sovietų arti- 
lerija dabar nebegalėjo padėti nerizikuodama kliudyti saviškių, ir vakarop 
pasipriešinimo židinio nebeliko. 

Kita sovietų placdarmo į šiaurę nuo Narvos dalis buvo didesnė ir ginama 
378-osios šaulių divizijos, remiamos tikriausiai 20 šturmo pabūklų. Vasario 
29 d. gerai įtvirtintas pozicijas atakavo du estų batalionai. Po kelių valandų 
vienas 46-ojo SS grenadierių pulko batalionas buvo netekęs beveik visų savo 

karininkų, tačiau energingai vadovaujant unteršarfiureriui Haraldui Nugi- 
seksui (Harald Nugiseks) ataka tęsėsi toliau. Vis dėlto rusai ryžtingai prie- 
šinosi iki kovo 6-osios, kai placdarmas pagaliau buvo likviduotas. Kautynių 
metu sužeistas Nugiseksas pelnė Riterio kryžių. 

Nepaisydamas nekantrių raginimų iš Maskvos, Govorovas suprato, kad 
jo frontui Narvos linijoje gresia prarasti iniciatyvą. Be išsekusios Fediunins- 
kio 2-0sios smogiamosios armijos, jis taip pat disponavo Korovnikovo 59-ąja 
ir Starikovo 8-ąja armijomis ir vasario 22 d. davė naujus nurodymus. Pagrin- 
dinės pastangos bus dedamos placdarme į pietus nuo Narvos: 2-oji smogia- 
moji armija smogs šiaurės rytų kryptimi Narvos link, o 59-oji pamėgins pulti 
vakarų kryptimi. 8-oji armija, vis dar pakeliui iš ankstesnių operacijų Pskovo 
kryptimi, išnaudos 59-osios armijos puolimą ir pietiniame pastarosios sparne 
veršis į Estijos gilumą (30). Kovo 1-ąją, vokiečiams vis dar užsiėmus šiauri- 
nio placdarmo valymu, Govorovo pajėgos pradėjo puolimą. Nors ir gavusios 
kelių dienų atokvėpį, Fediuninskio divizijos pasistūmėjo nedaug. Kairėje 
nuo jų 43-iasis ir 109-asis šaulių korpusai iš 59-0sios armijos po intensyvaus, 
tačiau aiškiai neveiksmingo artilerijos apšaudymo atakavo vokiečių 214-ąją 
pėstininkų diviziją. Pastaroji didžiąją karo dalį praleido vykdydama garni- 
zono užduotis Norvegijoje ir dar nebuvo „aklimatizavusis“ Rytų fronte. Po 
trijų dienų įnirtingų kautynių ji buvo atstumta, o keli jos padaliniai apsupti. 
Prisijungus daugiau vokiečių pajėgų - 11-osios ir 58-osios pėstininkų divizijų 
dalims — sovietų puolimas sulėtėjo ir sustojo. Kautynės truko kelias dienas, 
kol galiausiai 11-oji pėstininkų divizija pralaužė sovietų linijas ir pasiekė kai 
kuriuos apsuptus dalinius. 

Kovo 18 d. Fediuninskio armijos 109-asis šaulių korpusas ir gvardijos 
30-ojo korpuso likučiai pamėgino pulti vėl. Otas Karijus, buvęs bunkeryje ne- 
toli savo tanko, paliudijo, kokia galinga parengiamąja artilerijos ugnimi Rau- 
donoji armija stengėsi priversti užsispyrusius vokiečių dalinius nusileisti: 


Staiga jie atidengė bet kokį įsivaizdavimą pranokstančią uraganinę ugnį. Ji 
užgriuvo visą mūsų placdarmo frontą. Tik ivanai galėjo taip pašėlusiai ap- 
šaudyti. 


Net amerikiečiai, kuriuos vėliau pažinau Vakaruose, negalėjo su jais varžy- 
tis. Rusai pliekė iš visų turimų ginklų, nuo lengvųjų minosvaidžių iki sun- 
kiosios artilerijos... 


Visą 67-osios pėstininkų divizijos ruožą apgaubė tokia uraganinė ugnis, jog 


pagalvojome, kad atsivėrė pragaras. Mes buvome pačiame jos sūkuryje ir ne- 
turėjome jokios galimybės iš bunkerio pasiekti tankų (31). 

Iš pradžių atrodė, kad ataka rutuliojasi neblogai, pavyko net perkirsti gele- 
žinkelio liniją Talinas-Narva. Karijus ir kiti du „tigrai“ įstengė išlaikyti savo 
linijos atkarpą, nors juos lydėję pėstininkai ir buvo atblokšti. Karijui prireikė 
kone visos dienos įtikinti juos rėmusią artileriją atidengti ugnį — artileristai 
baiminosi, kad vokiečių pėstininkai vis dar pozicijose ir bus kliudyti Karijaus 
prašomos ugnies. Prieš pat trečią sovietų ataką, kai Karijus jau buvo netekęs 
vilties ją atmušti, artilerija pagaliau prabilo, smarkiai sujaukdama sovietų pa- 
sirengimą. Netrukus po to prasidėjo paskutinė ataka, kurią Karijus vėl atrėmė 
pamušdamas dar tris T-34. 

Kitą rytą auštant Karijaus vadovaujami trys „tigrai“ ir keli tuzinai pėsti- 
ninkų kontratakavo susigrąžinti du sugriautus namus vokiečių fronto linijoje. 
Vakarinį namą pėstininkams pavyko užimti, tačiau griuvėsiai ryčiau pasirodė 
kietas riešutas, buvo ginami keliais prieštankiniais pabūklais ir sunkiaisiais 
kulkosvaidžiais: 


Reikia pabrėžti, jog rusams tai buvo būdinga. Jei tik kur nors įsitaisydavo 
kelioms valandoms - ypač naktį, - kaip skruzdės susivilkdavo medžiagos 
ir kaip sterblinės žiurkės įsikasdavo į žemę. Nors su tuo nuolatos susidur- 
davome, niekada negalėdavome įsivaizduoti, kaip jie tai padaro. Nepaisant 
visų pastangų, mums nepavyko atgauti antrojo įtvirtinto taško. Susišau- 
dymo metu sovietai mus kontratakavo dviem T-34 ir negausiu pėstininkų 
daliniu. 


Pėstininkus atrėmėme, o tankus pamušėme. Netrukus prasidėjo apšaudymas 
iš sunkiųjų minosvaidžių ir iš itin stambaus kalibro artilerijos pabūklų. Du 
mūsiškiai žuvo ir du sužeidė. Likusiems keturiems nebuvo įmanoma užimti 
įtvirtinto taško, juo labiau jį išlaikyti (32). 


Atmušus paskutinę sovietų kontrataką, kautynės aprimo. Per visą mūšį Kari- 
jų ir jo kovos draugus erzino bei piktino jų kuopos vado vyresniojo leitenanto 
fon Šilerio atsisakymas atvykti į fronto liniją. Nepasitenkinimą tai kėlė juo 
labiau, kad Vermachto kasdieniuose pranešimuose buvo paminėta, kad fon 
Šilerio vadovaujama kuopa narsiai kovėsi mūšyje (33). 

Vokiečiai išlaikė siaurą, į sovietų linijas išsikišusį pleištą, kurio pagrinde 
buvo Lembitu kaimas. Sovietų pajėgos toliau mėgino pašalinti pleištą, ir kai- 
mas kelis kartus ėjo iš vienų rankų į kitas. Vokiečių pėstininkija sutirpo iki 
saujelės vyrų, bet remiama Karijaus „tigrų“ laikėsi toliau. Kautynėms kovo 
22 d. nurimus, fronto linija liko beveik nepakitusi nuo sovietų atakų pra- 
džios. Karijus paskaičiavo, kad jo nedidelė tankų grupė sunaikino 38 tankus, 

4 šturmo pabūklus ir 17 artilerijos patrankų. Nors jį rėmę pėstininkai paty- 
rė didelių nuostolių, paties Karijaus būrys neteko tik vieno vyro, kuris buvo 
sužeistas sunkiojo minosvaidžio minai pataikius į tanką ir pramušus liuką; 
jaunas kareivis, naujokas batalione, dėl to neteko kojos. Sovietų pėstininkų 
nuostoliai nežinomi, bet toli pranoko vokiečių netektis (34). 

Paskutinė kampanijos stadija prasidėjo vokiečių ryžtingu mėginimu su- 
naikinti sovietų placdarmą. Vokiečių pleištas, taip atkakliai gintas Karijaus 
ir dėl savo formos vokiečių vadintas „batu“, sovietų placdarmą dalijo į dvi 
iškyšas, pramintas „rytiniu maišu“ ir „vakariniu maišu“. 

Kovo 26 d. ataką surengė vokiečių 11-oji ir 227-oji pėstininkų divizijos. 
Pirmąją rėmė specialiai tam tikslui suformuota tankų grupė, vadovaujama 
pulkininko grafo fon Štrachvico (von Strachwitz). Štrachvicas buvo spal- 
vinga asmenybė. Mūšio dėl Prancūzijos ir „Barbarosos“ metu vadovavo 
tankų batalionui, 1942 m. buvo sužeistas Stalingrade. Kadangi tai nutiko 
spalį, vienas iš nedaugelio išvengė apsupties, nes buvo išskraidintas trans- 
porto lėktuvu. Kitais metais jam patikėta vadovauti pancergrenadierių di- 
vizijos Grossdeutschland tankų pulkui. Kaip ir ankstesniuose daliniuose, 
energingai vadovaudamas iš pirmųjų fronto linijų užsitarnavo savo vyrų 
pagarbą ir pelnė amžininkų pagyrų. Bet nepaisant apdovanojimų - jis 
buvo pirmasis ne divizijos vadas, apdovanotas Ąžuolo lapais prie Riterio 
kryžiaus, - ir narystės nacionalsocialistų partijoje, atrodo, jog jis priklausė 
Hitleriui priešiškų karininkų grupei. Po karo tvirtino, jog būtinybe su- 
stabdyti Hitlerį jį įtikinęs 6-osios armijos likimas Stalingrade, ir pirmiau- 
sia jo korpuso vado generolo Gustavo fon Vytersheimo (Gustav von Wie- 
tersheim) nušalinimas nuo pareigų dėl tariamo nekompetentingumo bei 
pesimistinio nusiteikimo. 1943 m. pradžioje Štrachvicas, rotmistras baro- 
nas Georgas fon Bezelageris (Georg Freiherr von Boeselager) ir Fabianas 
fon Šlabrendorfas (Fabian von Schlabrendorff) dalyvavo sąmoksle, kuriuo 
siekta Hitlerį pašalinti arba suimant per jo apsilankymą Rytų fronte, arba 
nužudant jo lėktuve padėjus uždelsto veikimo bombą. Bet Hitleris nusilei- 
do kitoje vietoje, nei laukė sąmokslininkai, o bomba nesuveikė dėl šalčio 
(35). Nė vieno sąmokslininko nesuėmė. Dabar, 1944-ųjų pradžioje, Panzer- 
graf („tankų grafas“), kaip Štrachvicą vadino jo vyrai, vėl atsidūrė fronto 
linijoje vadovaudamas mišrioms tankų pajėgoms, apimančioms ir 502-ojo 
sunkiųjų tankų bataliono „tigrus“. 

Štrachvicas sovietų placdarmą pašalinti pamėgino pirma atakuodamas 
„vakarinį maišą“. Karijus ir jo „tigrai“ turėjo laikytis „bate“ ir netoli jo, o 
pagrindinė ataka buvo surengta iš vakarų. Atakai numatytas kelias pasi- 
rodė per siauras „tigrams“, ir Štrachvicas asmeniškai vedė į ataką važiuo- 
damas priešakiniu Pz.IV. Nepaisant sunkumų, daugiau keliamų reljefo nei 
Raudonosios armijos - pelkėtas pagrindas abipus siauro kelio dienos metu 

suminkštėjo, faktiškai neleisdamas šarvuotosioms mašinoms judėti ne ke- 
liu, - ataką vainikavo sėkmė, ir „vakarinis maišas“ buvo likviduotas. 

Balandžio 6 d. surengta operacija, nukreipta prieš „rytinį maišą“. Šį- 
kart atakos smaigalyje turėjo būti Karijus ir jo „tigrai“. Kelias ėjo į rytus 
pro dviejų namų griuvėsius, kur Karijus padėjo tiek pastangų sovietų puo- 
limui atremti, suko į pietus, kirto geležinkelio liniją tarp Narvos ir vakarų 
ir netoli už tos linijos iš akių pranyko miške. Po parengiamojo apšaudy- 
mo Karijus ir trys kiti „tigrai“ metėsi priekin per geležinkelio liniją aiškiai 
netikėtai užklupdami sovietus. Kol Raudonoji armija pavėluotai atidengė 
ugnį, „tigrai“ ir juos lydintys pėstininkai pasistūmėjo į pietus. Nors jiems 
pavyko išlaikyti pozicijas visą ilgą naktį sovietams nepaliaujamai kontrata- 
kuojant, toliau prasiskverbti pietų linkme pasirodė neįmanoma. Vis dėlto 
buvo sunaikinta Žymi sovietų 109-ojo šaulių korpuso dalis, o daug tan- 
kų, priklausiusių vienai tankų brigadai, pamušta ar rasta paliktų. Atrodė, 
jog sovietų pajėgos po vokiečių sėkmingų veiksmų prieš „vakarinį maišą“ 
manė, jog Štrachvico tankai panašiai smogs ir į „rytinio maišo“ pagrindą, 
ir dėl to atitinkamai išdėstė gynybą. Tad ataka iš šiaurės jiems buvo visiš- 
kai netikėta (36). 

Oberkommando der Wehrmacht (OKW - „Vermachto vyriausioji vado- 

vybė“) kovo 31 d. garsiai ištrimitavo apie vokiečių sėkmę, šiek tiek perdė- 
dama laimėjimus: 


Per kelias puolamųjų operacijų neįžengiamose giriose bei pelkėse į pietvaka- 
rius nuo Narvos dienas, veiksmingai remiant artilerijai, reaktyviniams mi- 
nosvaidžiams, tankams ir naikintuvams-bombonešiams, apsupta ir sunai- 
kinta kelių sovietų divizijų didžioji dalis. Daugiakartės priešo atakos buvo 
nesėkmingos. Per šį puolimą žuvo 6000 priešo karių, keli šimtai pakliuvo į 
nelaisvę, sunaikinta 59 patrankos, taip pat daug kitų ginklų ir visokios karo 
medžiagos (37). 


Balandžio 19-ąją, pavasario atlydžiui apsunkinus bet kokį judėjimą, vokiečiai 
pamėgino sunaikinti sovietų placdarmo liekanas į mūšį metę „tigrų“ batali- 
oną, Štrachvico tankus ir 61-osios, 122-osios, 170-osios ir Feldherrnhalle divi- 
zijų dalis. Padrikos kautynės truko kelias dienas, abiem pusėms patenkant į 
trumpalaikius apsupimus. Balandžio 24-ąją, nedaug pasistūmėjus, puolimas 
galiausiai buvo atšauktas. Prieš paskiriant į naujas pareigas Štrachvicas už 
pastangas apdovanotas Deimantais prie Riterio kryžiaus. Karijus apdovano- 
tas Riterio kryžium. 
Sovietų versija visiškai skiriasi nuo ankstesnio OKW pranešimo: 

Hitlerininkų vadovybė nusprendė atsiimti geležinkelio liniją ir, to siekdama, 
kovo 25 d. kontratakavo. Dvi savaites priešas rengė ataką po atakos. Didelių 
nuostolių kaina priešui pavyko įvaryti pleištą į sovietų gynybą, bet dalis jo 
pajėgų buvo apsupta bei sunaikinta, o likusios atsitraukė į savo išeities po- 
zicijas (38). 


Tuo žiemos kovos veiksmai šiame ruože baigėsi. Govorovo armijos, kone ne- 
paliaujamai puolusios tris mėnesius, per mažiau nei mėnesį atstūmė vokie- 
čius nuo Leningrado į Estiją, bet, nepaisant pakartotinių pastangų bei didelio 
pastiprinimo, nepajėgė pralaužti Narvos linijos. Vokiečių pasitenkinimą, jog 
sustabdė sovietų puolimą, temdė dideli patirti nuostoliai. Kautynių atsinauji- 
nimo teks palaukti iki dramatiškų vasaros įvykių. 

Toliau pietuose latviai įnirtingai priešinosi sovietų pajėgoms, mėginu- 
sioms brautis į Latviją pietuose nuo Peipuso ežero. 2-oji latvių 55 brigada dabar 
jau buvo pertvarkyta į 19-ąją SS grenadierių diviziją (2-ąją latvių). Siekdama 
suformuoti naują lauko vadovybę, leisiančią abiem latvių divizijoms kovoti 
drauge vienai šalia kitos, SS 1943 m. spalį įsteigė 6-ąjį SS korpusą. Naujajam 
korpusui, apimančiam dvi divizijas, duota užduotis išsidėstyti Panteros lini- 
jos atkarpoje išilgai Velikaja upės. Pirmasis korpuso vadas buvo obergrupen- 
fiureris Karlas fon Pfefer-Vildenbruchas (Karl von Pfeffer-Wildenbruch), labai 
gerbiamas latvių aukšto rango karininkų. 

Šiame ruože linija buvo parinkta netikusi. Velikajos rytinį krantą suda- 
rė kalvų linija, teikusi sovietų daliniams galimybę matyti latvių pozicijas. 
Štandartenfiurerio Veiso mėginimai pastūmėti fronto liniją priekin - užimti 
kalvas ir taip pagerinti poziciją - pavyko tik iš dalies: latvių kariai, daug die- 
nų traukęsi dažnai stodami į sekinančias bei daug kainuojančias kautynes 
su persekiojusia Raudonąja armija, nenorėjo palikti Panteros linijos bunkerių 
teikiamo prieglobsčio. 

Kovo 1 d. Raudonosios armijos daliniai atakavo skersai užšalusią 
Velikąją, pradėdami didžiąją mėnesio dalį trukusius mūšius. Kovo 16 d. 
netoli Sapronovo latviai buvo nustumti nuo kalvos „93,4“, vienos iš kelių 
vakariniame krante, bet po kelių nesėkmių kovo 18-ąją pozicijas susigrą- 
žino. Praslinkus savaitei, po smarkaus apšaudymo Raudonoji armija vėl 
atakavo priversdama 15-ąją SS grenadierių diviziją — kovojusią piečiau 
19-osios — atsitraukti. Nepavykus ryžtingomis kontratakomis sunaikinti 
sovietų placdarmo, balandžio pradžioje apdaužyta latvių divizija iš fronto 
linijos buvo atitraukta. 

19-osios 55 grenadierių divizijos sektoriuje smarkios kautynės nusi- 
tęsė į balandžio mėnesį. Balandžio 7 d. sprogusi granata sužeidė štandar- 
tenfiurerį Veisą, kuris po kelių dienų nuo patirtų sužeidimų mirė. Sovietai 

neatlyždami mėgino pralaužti latvių liniją iki balandžio vidurio - iki pa- 
vasario atlydžio pradžios. Latvių vertinimu, jie atsilaikė prieš mažiausiai 
11 sovietų šaulių divizijų, nors ir patys nemenkai nukentėjo. Karščiausių 
kautynių dienai pažymėti kovo 16-ąją latviai paskelbė Latvių legiono diena. 
Tiktai šį vienintelį kartą abi latvių divizijos kovojo viena šalia kitos, vado- 
vaujamos latvio (39). 


Molotovo-Ribentropo pakto pasirašymas Maskvoje 1939 m. rugsėjo 28 d. Ribentropas (Ribbentrop) 
dokumentą pasirašo, Molotovas stovi už jo, greta Stalino 


18-osi0s armijos vadas Georgas fon Kiuchleris (Georg von Kūchler) (antras iš dešinės) su armijų 


grupės „Siaurė“ vadu Lėbu (Leeb) (kairėje) 1941 m. rugsėji 


us 6 EN LN. 


Rozenbergas (Rosenberą) padėjo suformuluoti vokiečių politiką okupuotose teritorijose rytuose. 
Ta politika nebuvo įgyvendinta iš dalies dėl jos nepraktiškumo, iš dalies dėl vidinės konkurencijos 
nacių partijoje 


16-osio0s armijos vadas Ernstas Bušas (Ernst Busch) 


+ “ 


Lėbas (centre) aptaria padėtį su savo armijų grupės šarvuotųjų pajėgų vadu Erichu Hepneriu (Erich 
Hoepner) (antras iš dešinės) „Barbarosos“ pradžioje 


41-0j0 tankų korpuso vadas (antras iš kairės) informuojamas Valterio Kriugerio (Walter Kriiger) 
1941 m. liepą, pastarajam neseniai perėmus vadovavimą 1-ajai tankų divizijai 


8-osios tankų divizijos vadas Erichas Brandenbergeris (kairėje) informuoja apie padėti savo korpuso 
vadą Erichą fon Manšteiną (Erich von Manstein) (dešinėje) 1941 m. liepą 


„Panzergraf“ 1944 m. pradžioje 

Vienas iš „tigrų“ asų Karijus (Carius) po karo tapo farmacininku 


Buvęs Latvijos kariuomenės karininkas Veisas (Veiss) vokiečių okupaciją laikė proga išvaryti sovietų 
šalininkus iš Latvijos 


1944 m. pradžioje vadovavęs operatyvinei grupei „Narva“, Frysneris (Friessner) vasarą perėmė 


vadovavimą armijų grupei „Šiaurė“ 


3-iojo SS tankų korpuso vadasRite"!? 
kryžiumi apdovanoja estų oberšturmbai 
fiurerį Haraldą Ripalu (Harald Riipalt. 

| 1944 m. rugpiū!! 


Leningrado ir 1-0jo Pabaltijo frontų vadai Govorovas ir Bagramianas 


Lindemanas (Lindemann) nuo 1942 m. iki 1944 m. vadovavo 18-ajai armijai, 0 1944 m. trumpai — 
armijų grupei „Siaurė“ 


Kaljurandas vokiečių pusėje kovojo su Raudonąja armija, o po karo iki 1951 m. partizanavo Estijoje 

Kurše vokiečių daliniai priešinosi sovietams iki pat karo pabaigos 


Raudonajai armijai mėgim 
izoliuoti armijų grupę „Šiaurė 
1944 metais, Vidurio Latvijoje it 
įnirtingos kons 

Be jokios vilties pasiekti pergalę vokiečių kareivis laukia dar vienos sovietų atakos 1944 m. rudenį 


Nors vokiečiai nesistengė išlaikyti Rygos iki skaudžios pabaigos, sovietų artilerijos apšaudymai bei 
oro antskrydžiai, taip pat atsitraukiantys vokiečiai pavertė miestą griuvėsiais 


a A 
Sovietams vis labiau spaudžiant armijų grupę „Siaurė“, traukiantis per Rygą į Kuršą pasitelktos 
visos įmanomos transporto priemonės 

Kuršo placdarmas visiškai priklausė nuo aprūpinimo iš jūros. 1944-1945 m. žiemą atsargos pakrantę 
pasiekdavo visais įmanomais būdais 


TO! RUSSI / 
S CAMARADES T “OTTENDEN 
ANS LA DIVISION FRANCAISE DE L 


Vieni būdavo jėga verčiami tarnauti užsieniečių SS divizijose, tačiau kiti dažnai stodavo į jas 
savanoriškai atsiliepdami į verbavimo kampanijas okupuotose teritorijose nuo Prancūzijos vakaruose 
iki Estijos rytuose . 


SEPTINTAS SKYRIUS 


IŠTRŪKIMAS IŠ AKLAVIETĖS: 
1944-ŲJŲ VASARA 


Kovos veiksmams palei Narvos upę sulig pavasario atlydžiu nurimus, armijų 
grupę „Šiaurė“ ir priešais ją išsirikiavusius sovietų frontus apgaubė santykinė 
ramybė. Nors Raudonoji armija turėjo daug dėl ko džiaugtis, vis dėlto vyravo 
neišnaudotos progos jausmas. Leningradas dabar buvo visiškai saugus nuo 
vokiečių puolimo, fronto linija priartėjo prie senosios 1939 m. Sovietų Sąjun- 
gos sienos, o Narvos placdarmų atveju ją ir peržengė. Tačiau nors ir smarkiai 
aplamdyta, armijų grupė „Šiaurė“ išliko. Jos gynyba palei Narvos upę parodė, 
kad Vermachtas ir toliau daugiau nei pajėgus ryžtingai gintis ir padaryti so- 
vietams didelės žalos. 

Panaši tendencija buvo ryški ir kituose Rytų fronto ruožuose. Centrinia- 
me sektoriuje Žiemą ypač įnirtingai grumtasi į šiaurę nuo Vitebsko, kur 1-asis 
Pabaltijo frontas užėmė Nevelį ir Gorodoką, bet po to kelias savaites bergždžiai 
mėgino prasiskinti kelią į Vitebską. Miestas liko pavojingoje iškyšoje, iš vakarų, 
šiaurės ir rytų apjuostas sovietų pajėgų. Nepaisydamas to, kad Vitebskas yra 
akivaizdus sovietų taikinys, Hitleris neleido jo evakuoti, bet paskelbė tvirtove, 
gintina iki paskutinio vyro. Toliau pietuose sovietų pajėgos, persekiodamos 
vokiečius po pastarųjų nesėkmės prasiveržti Kursko mūšyje, forsavo Dnieprą. 
1-ajam ir 2-ajam Ukrainos frontams netoli Čerkasų miesto pavyko apsupti nema- 
žas vokiečių pajėgas. Nors vokiečiams pavyko pralaužti žiedą ir bent kai kuriems 
daliniams iš apsupties ištrūkti, sovietams atrodė, jog naujos jų sėkmės neišven- 
giamai arti. Turėdamas tai galvoje, Stalinas ragino savo vadus spausti vokiečius 
visame Rytų fronte tikėdamasis, kad tokie nepaliaujami puolimai galop pakirs 
kurią nors fronto dalį, o atsiradusią pralaužą bus galima išnaudoti visai vokiečių 
linijai sutriuškinti. Bet kaip ir šiaurėje, judėjimą kaustantis pavasario atlydys ir 
sovietų puolančiųjų dalinių išsekimas sutrukdė pasiekti lemiamą proveržį. 

Orui šylant, vokiečiai neramiai ruošėsi atsinaujinsiančiam sovietų puoli- 
mui. Hitleris ir OKH padarė išvadą, kad Raudonoji armija pagrindinį smūgį 
suduos Ukrainoje. Prie tokio įsitikinimo prisidėjo ir sovietų rafinuotos apgau- 
lingosios priemonės. Manyta, kad dieną nekart pastebėti išvykstantys tušti 
prekiniai traukiniai į frontą netoli Kovelio miesto atgabena karių bei tech- 
nikos. Traukiniai į šį ruožą išties atvykdavo nakčia, bet vokiečiai nė neįtarė, 
kad jie tada būna tokie pat tušti, kaip ir vokiečių žvalgybos pastebėti dieną. Iš 
tikrųjų sovietai jėgas kaupė priešais armijų grupę „Centras“. 

Armijų grupės „Centras“ trys armijos aptiko telkiamas sovietų pajėgas. 
Nors visą sovietų galią jos įvertino nepakankamai, 3-iosios tankų armijos, 
4-osios armijos ir 9-osios armijos karininkams bei paprastiems kariams buvo 
akivaizdu, kad jiems gresia galingas šturmas. Nepaisydama nepaneigiamų 
duomenų, OKH liko įsitikinusi, kad pagrindinis smūgis bus toliau pietuose. 
Tačiau birželio 10 d. ši tvirta nuomonė pradėjo kisti: 

= 


= 


Nors tebemanoma, kad puolimas, nukreiptas prieš armijų grupę „Centras“, 
bus antraeilė operacija sovietų puolamųjų operacijų visumoje, būtina atsi- 
žvelgti į tai, kad priešas ir prieš armijų grupę „Centras“ gali sukoncentruoti 
pajėgų, kurių smogiamosios galios nevalia nepaisyti atsižvelgiant į abiejų 
pusių jėgų santykį (1). 


Pažeidžiami armijų grupės „Centras“ daliniai, kuriems neleista atsitraukti, 
galėjo tik Žiūrėti bei laukti, nerimastingai klausydamiesi pranešimų apie Va- 
karų sąjungininkų įsiveržimą į Normandiją. Smūgis kirstas birželio 22-ąją, 
vokiečių invazijos trečiųjų metinių dieną. „Bagrationo“ operacijai sutelktas 
pajėgas paleidus nuo saito, per tris dienas buvo apsuptas ir birželio 27-ąją kri- 
to Vitebskas, pražūtin nusinešdamas 53-iąjį korpusą. Po to sekė apsupamosios 
operacijos prie Mogiliovo ir Bobruisko, dar vėliau prie Minsko. Tuo laiku vo- 
kiečiai jau nesustabdomai traukėsi, pavieniui priešinosi tik kelios tankų divi- 
zijos, desperatiškai kovojusios su nesustabdoma lavina. 

Armijų grupės „Centras“ suirimas tiesiogiai lėmė dvi problemas. Pirma, 
iškilo neatidėliotinas poreikis surasti pajėgų užtaisyti didžiulėms spragoms, at- 
siradusioms dėl pusės milijono karių netekties. Skubiai prireikus dalinių Pran- 
cūzijoje Vakarų sąjungininkams Normandijoje atremti, vieninteliai pastipri- 
nimo armijų grupei „Centras“ šaltiniai liko arba kelios garnizonines užduotis 
Norvegijoje vykdžiusios divizijos, arba armijų grupės šiauriniame ir pietiniame 
Rytų fronto sektoriuose. Dalinių perkėlimas iš pastarųjų tuos sektorius susilp- 
nintų ir savo ruožtu padarytų pažeidžiamus kitiems sovietų puolimams. 

Antra problema buvo tai, kad spartus sovietų puolimas Baltarusijos te- 
ritorija iki Lenkijos sienos apnuogino kaimyninių armijų grupių „Šiaurė“ ir 
„Pietūs“ sparnus. Armijų grupės „Šiaurė“ atžvilgiu tai teikė galimybę apeiti 
sunkiai įveikiamą vokiečių gynybos liniją, sulaikiusią sovietų puolimą pa- 
skutinėmis žiemos ofenzyvos savaitėmis. Iš armijų grupės „Šiaurė“ siunčiant 
dalinius linijai centre atkurti, susilpnintos vokiečių 16-oji ir 18-0ji armijos ėmė 
darytis vis pažeidžiamesnės. 

Katastrofiška armijų grupės „Centras“ padėtis privertė vokiečių vyriau- 
siąją vadovybę apsvarstyti radikalius pasirinkimus. OKH pasiūlė atitraukti 

pajėgas iš Estijos bei dalies Latvijos iki Dauguvos upės linijos. Johanesas Frys- 
neris, paskirtas armijų grupės „Šiaurė“ vadu vietoj Lindemano, liepos 12 d. 
tokį pasiūlymą pateikė Hitleriui. Atsakymas nieko per daug nenustebino: Hit- 
leris įsakė armijų grupei „Šiaurė“ laikytis prie Narvos iki mirties (2). 

Artimiausiomis savaitėmis situacija visame Rytų fronte sparčiai ir dra- 
matiškai kito. Nors mūšiai dažnai vyko vienu metu, nuoseklumo dėlei žvilgs- 
nį pirma pravartu mesti į pietus, kur sovietų armijos šiauriniame „Bagrati- 
ono“ operacijos sparne įsiveržė į Lietuvą ir Latviją, o po to dėmesį perkelti į 
šiaurę, kur tradicinis invazijų maršrutas tarp Estijos ir Rusijos Baltijos pajūriu 
virto įnirtingų kautynių ir siaubingo kraujo praliejimo arena. 

Pirmutinė krizė vokiečius Baltijos šalyse užklupo „Bagrationo“ operaci- 
jos pabaigoje, generolo Ivano Christorovičiaus Bagramiano 1-ajam Pabaltijo 
frontui ir generolo Ivano Danilovičiaus Černiachovskio 3-iajam Baltarusijos 
frontui veržiantis šiauriniu sovietų didžiojo puolimo sparnu. Nors pradinė- 
je „Bagrationo“ stadijoje ir patyręs didelių nuostolių, 1-asis Pabaltijo frontas 
išliko galinga jėga. Puldamas Bagramianas nekart reiškė susirūpinimą dėl 
virš jo dešiniojo sparno „kybančios“ armijų grupės „Šiaurė“. Jis jautė, kad tos 
vokiečių pajėgos kelia potencialią grėsmę, bet sykiu teikia ir progą: veržlus 
puolimas jų link galėtų armijų grupę „Šiaurė“ atkirsti ir galbūt sunaikinti. 
Kitaip tariant, laikydamasis Stalino politikos, kuri pasiteisino žiemos ofenzy- 
vų metu, jis troško išnaudoti vokiečių pajėgų priešais jo frontą sutriuškinimą 
panašiam jų krachui kitur sukelti. 

Bagramianas, armėnų geležinkelininko sūnus, buvo pirmasis ne slavų 
kilmės sovietų karininkas, gavęs vadovauti frontui. Po Rusijos revoliucijos ki- 
lusio Pilietinio karo metu priklausė armėnų nacionalistų grupei ir, aptikus šį 
faktą, 1934 m. už tai buvo trumpam pašalintas iš Frunzės karo akademijos. Ba- 
gramiano laimei, jo areštui sėkmingai pasipriešino Politbiuro narys armėnas 
Anastasas Mikojanas (3). „Barbarosos“ pradžioje ėjo Pietvakarių fronto štabo 
viršininko pavaduotojo pareigas ir vienas iš nedaugelio ištrūko žlugus frontui 
Vakarų Ukrainoje. Prisidėjo planuojant sovietų kontrpuolimą prie Maskvos, 
dalyvavo Timošenkos pražūtingame kontrpuolime prie Charkovo 1942-aisiais 
ir po jo buvo nušalintas nuo pareigų, nors ir bandė įtikinti Timošenką bei 
Staliną, kad operacija rutuliojasi prastai (4). Iš dalies reabilituotas vadovavo 
16-ajai, paskui 11-ajai armijai ir padarė Stalinui įspūdį rengiantis Kursko mū- 
šiui. Paskirtas vadovauti 1-ajam Pabaltijo frontui, 1943-1944 m. žiemą šturma- 
vo Vitebską, po to savo frontui vadovavo „Bagrationo“ operacijos metu. 

Černiachovskis irgi buvo geležinkelininko, bet ukrainiečio, sūnus. Jau- 
nesnis už daugelį to meto generolų, pirmą ugnies krikštą Antrajame pasauli- 
niame gavo vadovaudamas 28-ajai tankų divizijai per pragaištingą kontrataką 
prieš Hepnerio 4-ąją tankų grupę ankstyvuoju kovos veiksmų etapu Lietuvo- 
je. 1943 m. pradžioje pagarsėjo vadovaudamas 60-ajai armijai, išlaisvinusiai 

Kurską ir suformavusiai pleištą, tapusį kitos vasaros kovos veiksmų židiniu. 
Jauniausias iš frontų vadų, išsiskyrė mokėjimu kaitalioti fronto puolimo ašį 
„Bagrationo“ operacijos metu ir paskutiniais karo mėnesiais Rytprūsiuose. 

Liepos 4 d. Bagramiano pajėgos pasiekė Naručio ežerą Šiaurės Vakarų 
Baltarusijoje ir gavo įsakymą veržtis Kauno ir Vilniaus link. Šių miestų svar- 
ba buvo ne tik simbolinė. Užėmus bet kurį iš jų, atsivertų keliąs armijų gru- 
pę „Šiaurė“ atkirsiančiam puolimui Baltijos pajūrio link. Vokiečių liniją prie- 
šais Bagramiano frontą sudarė generolo Gerhardo Mackio (Gerhard Matzky) 
26-asis korpusas, 3-iosios tankų armijos likučių dalis. Mackis, iki 1940 m. tarna- 
vęs Tokijuje karo atašė, 1943 m. perėmė vadovavimą 21-ajai pėstininkų divizijai, 
o 1944 m. pradžioje - 28-ajam korpusui. Per gynybinius mūšius į pietus nuo 
Pskovo užsitarnavo Riterio kryžių, netrukus po to tapo 26-ojo korpuso vadu. 

Vienas iš gerai išsilaikiusių 3-iosios tankų armijos dalinių buvo 7-oji tan- 
kų divizija. Atgabenta geležinkeliu iš armijų grupės „Šiaurės Ukraina“, liepos 
5-ąją išsilaipino į šiaurę nuo Lydos ir išsyk pasuko šiaurės kryptimi suformuo- 
ti apsauginio fronto už maždaug 50 kilometrų į pietryčius nuo Vilniaus. Daug 
divizijos narių atsiminė, kaip kirto šią teritoriją prieš trejus metus, regimai 
nesustabdomai vesdami pergalingą Vermachtą į Sovietų Sąjungą. Dabartinė 
padėtis naujajame kovos veiksmų teatre tankistus šokiravo: 


Fronte didžiulė suirutė. Kai kurie daliniai traukiasi visiškai pakrikę, kaip 
pavieniai kareiviai. Vadovybės štabas negauna pranešimų iš frontų ir neturi 
jokios informacijos apie priešą, jau nekalbant apie tai, su kokiais daliniais 
anksčiau kovota. Visi organizaciniai saitai suirę (5). 


Nenutrūkstamai kaudamasi 7-oji tankų divizija nenumaldomai traukėsi į va- 
karus. Kaip ir visus motorizuotuosius vokiečių dalinius, ją kamavo degalų 
stygius, todėl liepos 10 d. divizijos vadas generolas majoras Karlas Mausas 
(Karl Mauss) įsakė sunaikinti vilktus sugedusius tankus. Liepos 10 d. į Lie- 
tuvą įsiveržusių Bagramiano pajėgų smaigaliai apėjo 7-osios tankų divizijos 
dešinįjį sparną ir pasiekė Alytų už 60 kilometrų nuo vokiečių fronto linijos“. 
Didžiajai divizijos daliai likus atsigręžus į rytus bei toliau ginantis prie Va- 
rėnos, Alytaus link pro sovietų tvirtas prieštankines gynybos linijas kelio 
skintis pasiųsta kovos grupė. Nepaliaujamai spaudžiama, 7-oji tankų divizija 
traukėsi į pietvakarius ir liepos 13 d. kirto Nemuną prie Merkinės. Atsilie- 
piant į beveik jokių dalinių neturėjusio Alytaus garnizono vado primygtinius 


* Tai turėjo būti Černiachovskio pajėgos, nes Alytų užėmė 3-iojo Baltarusijos fronto 
daliniai. - Red. past. 

prašymus padėti nusiųsta kovos grupė, priešingai pažadams, buvo iškart su- 
skaidyta į nedideles grupeles. Kad ir kaip būtų, miesto išlaikyti nepavyko. 
Intensyviai atakuodami sovietai liepos 15 d. vokiečius iš miesto išstūmė. Keli 
7-osios tankų divizijos kovos grupės padaliniai atsidūrė šiaurės vakaruose 
nuo Alytaus, o likusieji atsitraukė į vakarus. Čia ant aukštumų sovietų puoli- 
mas sustabdytas: 


Diena dovanojo divizijai gynybinę sėkmę išskleidus visas turimas jėgas prieš 
nepaliaujamai atakuojantį priešą. Tą dieną 10-12 pulkų stiprumo priešo pajė- 
gos mėgino prasiveržti pasinaudodamos didžiausia artilerijos, prieštankinių 
patrankų, minosvaidžių ir aviacijos parama, ypač į vakarus nuo Alytaus. Vis 
dėlto pagrindinis pastangų taškas buvo suardytas, daugiausia padedant ar- 
tilerijai (6). 


Vienas iš 7-osios tankų divizijos batalionų, Prancūzijoje perginkluotas naujo- 
mis „panteromis“, grįžęs labai sustiprino diviziją. Sunkios kautynės nesiliovė, 
o liepos 27 d. divizijai liepta vykti į šiaurę nuo Kauno, kur susidarė pavojinga 
situacija - kilo grėsmė, kad bus pralaužtas visas vokiečių frontas. 

Iš mišrių pajėgų, kurios priešinosi Bagramiano pietiniame sparne puo- 
lusiam Černiachovskio 3-iajam Baltarusijos frontui, išsiskyrė 5-oji tankų di- 
vizija. Ši divizija traukdamasi iš Mogiliovo į Minską ir iš ten prie Lietuvos 
ir Rytprūsių sienos sunkiai kovėsi, bet, nors ir patyrusi skaudžių nuostolių, 
išliko galinga jėga. Pasak vieno iš 5-osios tankų divizijos pancergrenadierių 
pulko vado, įnirtingi mūšiai kareiviams padarė didelį įspūdį: 


Mūšiai buvo kaip niekada sunkūs ir dažniausiai rutuliodavosi pagal šūkį: 
leisk priešui prisiartinti, smok jam į nosį, atsitrauk, atakuok pats ir vėl pra- 
nyk iš akių. Tai iš visų, nuo vado iki jauniausio grenadieriaus, pareikalau- 
davo didžiausių pastangų. Nelikdavo absoliučiai laiko pamiegoti. Žodžiais 
neįmanoma nusakyti, kiek tomis dienomis prireikė didvyriškumo, sumanu- 
mo ir ištvermės. Būtų klaidinga mėginti išskirti kelis asmenis ar dalinius, nes 
visi stengėsi iš paskutiniųjų (7). 


Kartu su saujele ad hoc dalinių, divizija dabar sudarė atkurtąjį 39-ąjį tankų 
korpusą - ankstesnis to paties pavadinimo korpusas faktiškai pražuvo į ry- 
tus nuo Berezinos, per dvi dienas netekęs dviejų vadų. Dabar jam vadovavo 
generolas Dytrichas fon Zaukenas (Dietrich von Saucken). Zaukenas, Prūsijos 

žemvaldžio sūnus, galėjo girtis ilga ir garbinga karjera. Nuo 1941 m. gruodžio 
pavyzdingai vadovavo 4-ajai tankų divizijai. Po apdovanojimo Riterio kryžiu- 
mi sunkiai sužeistas 1942 m. pradžioje, tarnavo Panzertruppenschule („Šarvuo- 
tųjų pajėgų mokyklos“) Krampnice (Krampnitz) komendantu. Grįžęs į 4-ąją 
tankų diviziją 1943 m. rugpjūtį, pelnė prie Riterio kryžiaus Ąžuolo lapus, o 
artimiausią žiemą - Kalavijus. 

„Bagrationo“ baigiamosios stadijos metu kelios tankų divizijos — pir- 
miausia 4-oji, 5-oji ir 7Z-oji - atlikdavo „gaisrininkų brigadų“ vaidmenį ir mė- 
gindavo sustabdyti priekin judančius sovietų smaigalius. Kai tik įsirėždavo į 
Raudonąją armiją, paprastai pasidarbuodavo labai veiksmingai, tačiau jų ne- 
didelis kiekis bei paralyžiuojantis nuolatinis degalų stygius lėmė, kad sovietų 
puolimas tęsėsi, net ir daugeliui sovietų dalinių irgi pradėjus jausti ištįsusių 
tiekimo linijų padarinius ir apsilpus tiek dėl mechaninių gedimų, tiek dėl 
vokiečių priešinimosi. Mėtomos pirmyn ir atgal, divizijos neįstengė užkirsti 
kelią Vilniaus link artėjančioms Černiachovskio pajėgoms, nors 5-ajai tankų 
divizijai ir pavyko prikaustyti nemenką Černiachovskio fronto dalį. 

Kad ir kaip būtų, mūšis dėl Lietuvos „istorinės sostinės“ jau prasidėjo. 
Vokiečių garnizoną sudarė 14-osios ir 299-osios pėstininkų divizijų likučiai, 
170-osios divizijos pėstininkų batalionas bei artilerijos batalionas ir keli kiti 
nedideli daliniai. Net jei nė viena iš fronte buvusių tankų divizijų miesto ne- 
galėjo pasiekti, pastiprinimas - 16-ojo parašiutininkų pulko batalionas - jau 
buvo pakeliui. Parašiutininkams srūvant į miesto oro uostą transporto lėk- 
tuvais Ju 52, pinklus lenkų, vokiečių, lietuvių ir sovietinių partizanų tinklas 
pratrūko. 

Vietiniams lenkų Armijos Krajovos padaliniams vadovavo generolas 
Aleksandras Kšyžanovskis (Alexander Krzyžanowski), 1939-aisiais tarnavęs 
artilerijos karininku. Nors ir aistringas lenkų nacionalistas, iš pradžių jis mė- 
gino suburti plačią antivokišką koaliciją, tačiau derybos su lietuviais, balta- 
rusiais ir sovietinėmis partizanų grupėmis vaisių nedavė. 1943 m. pabaigoje, 
iš dalies atsiliepdamas į Baltarusijos komunistų partijos pirmojo sekretoriaus 
Panteleimono Ponomarenkos prašymą, Stalinas patvirtino įsakymą sovieti- 
niams partizanams nuginkluoti Armijos Krajovos padalinius. Anot įsakymo, 
„jei lenkų partizanai priešinsis, juos sušaudyti vietoje“. Tai faktiškai sužlugdė 
bet kokią sovietinių partizanų ir Armijos Krajovos bendradarbiavimo gali- 
mybę. Sovietams pradėjus užpuldinėti jo pajėgas, Kšyžanovskis, kaip ir kiti 
Armijos Krajovos vadai, Sovietų Sąjungą ėmė laikyti tokiu pat priešu kaip ir 
Vokietiją (8). Kovos veiksmams su sovietiniais partizanais aštrėjant, Kšyža- 
novskis 1944 m. sausį ir vasarį surengė derybas su vokiečių pareigūnais - vie- 
tiniu SD karininku Zeidleriu fon Rozenfeldu (Seidler von Rosenfeld) ir vokie- 
čių karinės žvalgybos - abvero vietinio skyriaus galva Julianu Kristiansenu 
(Julian Christiansen). Kristiansenas pasiūlė išsamias preliminarias susitarimo 

sąlygas: Vokietija apginkluos Kšyžanovskio vyrus, tarp kitų ginklų ir leng- 
vąja artilerija, mainais už kovos veiksmų tarp Armijos Krajovos ir vokiečių 
pajėgų nutraukimą ir lenkų bendradarbiavimą su okupacine valdžia ekono- 
minėje srityje. Nors Kšyžanovskis atsisakė priimti susitarimo sąlygas, jis su 
Kristiansenu susiderėjo, kad vokiečiai pasirūpins ginklų bei atsargų palikti 
silpnai saugomose zonose, kur Armija Krajova galėtų juos nesunkiai užgrobti 
bei panaudoti prieš sovietinius partizanus (9). 

1944 m. gegužę Vilniuje ir jo apylinkėse būta ginkluotų susirėmimų tarp 
Armijos Krajovos ir Povilo Plechavičiaus vadovaujamų lietuvių pajėgų. Susi- 
dūrimus vainikavo karštas mūšis netoli Mūrinės Ašmenos. Kautynės baigė- 
si aiškia lenkų pergale. Po to prasidėjo atsakomųjų veiksmų virtinė - pirma 
lietuvių daliniai ėmė užpuldinėti lenkų civilius, o paskui ir lenkai pradėjo 
neduoti ramybės lietuviams. 

Sovietų pajėgoms artėjant prie Vilniaus, vokiečių valdžia susisiekė su pul- 
kininku Liuboslavu Kšešovskiu (Lubostaw Krzeszowski), vienu iš Kšyžanovs- 
kio pavaldinių, ir pasiūlė sujungti jėgas kovai su Raudonąja armija. Mainais 
Vilniaus civilinė kontrolė bus perleista Lenkijai, o tam tikras kiekis vokiečių 
laikomų lenkų belaisvių paleisti. Kšešovskis pasiūlymą atmetė - dar ir dėl to, 
kad lenkai turėjo savų planų. Armija Krajova ketino pasinaudoti Raudonosios 
armijos atėjimu ir, surengusi keliuose miestuose sukilimus kodiniu pavadini- 
mu Burza („Audra“), savo žinion perimti tų Lenkijos dalių kontrolę iš vokiečių. 
Vilniuje operacija buvo pavadinta Ostra Brama („Aušros vartai“) pagal garsų 
religinį objektą senamiesčio pietrytiniame pakraštyje. Liepos 6-osios vakarą 
Armija Krajova pradėjo Vilniaus puolimą siekdama perimti miesto kontrolę 
iki pasirodant Raudonajai armijai. Prieš tai Armija Krajova jau buvo faktiškai 
užvaldžiusi didelį miesto apylinkių plotą, bet netikėtai sparčiai priartėjusios 
sovietų pajėgos - dieną anksčiau nei laukė lenkai - privertė Kšyžanovskį pa- 
ankstinti savo grafiką. Todėl Kšyžanovskis disponavo mažesniu karių kiekiu 
nei būtų norėjęs, ir jo vyrams teko apsiriboti tik šiaurrytine miesto dalimi. 
Didelė lenkų 77-ojo pėstininkų pulko dalis laikyta toliau nuo miesto, be to, jai 
judėti kliudė vokiečių šarvuotasis traukinys. Lenkų 85-ojo pėstininkų pulko 
padaliniai įsitaisė vakaruose, už Neries upės, grasindami vokiečių atsitrau- 
kimo linijoms. Stebėtina, kad, nepaisydama sovietų bei vokiečių okupacijos 
metų ir dešimčių tūkstančių areštų, Armija Krajova ir toliau jungdavosi į da- 
linius, kilusius iš Lenkijos ikikarinės kariuomenės. 

Sovietų pajėgos pasiekė Vilnių maždaug tuo pat metu, kai lenkai pradėjo 
puolimą. 35-oji tankų brigada, priklausiusi „generolo Rotmistrovo gvardijos 
5-ajai tankų armijai, įsivėlė į sunkias kautynes su vokiečių parašiutininkais 
oro uoste, iš kur kovos veiksmai pamažu persikėlė į miestą. Sovietų šarvuo- 
tosioms pajėgoms palengva apsupus garnizoną, liepos 8 d. miesto pakraščius 
pasiekė Krylovo 5-oji armija. 

Kšyžanovskis ketino užimti miestą iki Raudonosios armijos pasirody- 
mo, bet Burza planuotojai pageidavo, kad taktiniu lygmeniu lenkai visur 
su sovietais bendradarbiautų, nors ir stengtųsi sudaryti lenkų civilinę val- 
džią pirmiau nei Raudonoji armija suformuos savo civilinę administraciją. 
Kitaip nei daugelyje kitų „tvirtovių“, kurios, primygtinai reikalaujant Hit- 
leriui, turėjo priešintis iki paskutinio vyro, Vilniaus garnizonas grūmėsi 
atkakliai, pridarydamas priešininkams skaudžių nuostolių. Rotmistrovo 
tankai, gerokai nukentėję jau Minske, dabar įsitraukė į artimąsias kau- 
tynes su ryžtingu, „pancerfaustais“ — toje aplinkoje efektyviausiais gin- 
klais — apsiginklavusiu priešu. Vis dėlto apie ilgą vokiečių gynybą negalėjo 
būti nė kalbos. 

Bet pagalba jau artėjo. Liepos 9 d. traukiniu atvykusi į Vilniaus pakraštį 
likusioji 16-ojo parašiutininkų pulko dalis iškart buvo priskirta kovos gru- 
pei Kampfgruppe Tolsdorff, pradėjusiai veikti prie vakarinių miesto ribų. So- 
vietų lavinai stabdyti atsiųsta ir 6-oji tankų divizija, po didžiulių anksčiau 
tais metais patirtų nuostolių gydžiusi žaizdas Zoltau (Soltau) mieste Vokie- 
tijoje. Divizijos vyrai skubiai suskirstyti į dvi kovos grupes. Gruppe Pėssl su- 
darė Grossdeutschland divizijos tankų batalionas, 6-osios tankų divizijos pan- 
cergrenadierių batalionas ir artilerijos parama. Jai liepta pulti, susijungti su 
Tolsdorfo grupe Vilniaus pakraštyje ir tada - su miesto garnizonu. Artilerijos 
remiama Gruppe Stahl dviem pancergrenadierių batalionais laikys atsitrauki- 
mo liniją atvirą. 

Puolimas prasidėjo liepos 13-ąją. Gruppe Possl lydėjo 6-osios tankų divi- 
zijos vadas generolas leitenantas Valdenfelsas (Waldenfels) ir 3-iosios tankų 
armijos vadas Georg-Hansas Reinhartas (Georg-Hans Reinhardt). Plonas so- 
vietų ir lenkų pajėgų luobas į vakarus nuo Vilniaus neįstengė atlaikyti smū- 
gio. Vokiečiai netrukus pasiekė Rykantus už trylikos kilometrų nuo miesto. 
Čia buvo susijungta su Gruppe Tolsdorff, savo ruožtu palaikiusia silpną ryšį su 
Vilniaus garnizonu. Popietę iš Vilniaus buvo evakuoti vokiečių sužeistieji ir 
išgabenti keliu į vakarus. 

Sovietai lėtai reagavo į vokiečių prasiveržimą. Liepos 13-osios vakarą vo- 
kiečiai atrėmė kelias nekoordinuotas atakas, nukreiptas į siaurą išsigelbėjimo 
maršrutą, tačiau kitą dieną jau būta kelių krizių, kai vis stiprėjančios sovietų 
atakos kelis sykius perkirto kelią. Galiausiai liepos 14-ąją, temstant, vokiečiai 
pasitraukė į vakarus. Ištrūko apie 5 tūkst. garnizono vyrų, bet daugiau nei 
10 tūkst. pražuvo. 

Sovietų valdžia apie Vilniaus išvadavimą paskelbė liepos 13-ąją, bet dar 
liko klausimas, ką daryti su Armijos Krajovos pajėgomis, kovojusiomis ir su 
garnizonu, ir su Gruppe Tolsdorff į vakarus nuo miesto. Kšyžanovskis ir jo 
bendražygiai karininkai norėjo savo pajėgų pagrindu atkurti lenkų ikikarinę 
19-ąją pėstininkų diviziją - kontroversinį dalinį, suformuotą Vilniaus regione 

šią teritoriją užgrobus Lenkijai. Liepos 16 d. Kšyžanovskis ir jo karininkai 
buvo pakviesti į pasitarimą su 3-iojo Baltarusijos fronto vadovybe. Anot 
NKVD pranešimo: 


Vakar [t. y. liepos 17 d.], 08.00 val., fronto vado inspekcijos dingstimi briga- 
dų ir pulkų [Armijos Krajovos] vadai buvo surinkti prie Bogušės (Bogusze) 
kaimo. Atvyko lenkų armijos 9 brigadų vadai, 12 dalinių vadų ir 5 štabo ka- 
rininkai, iš viso 26. 


Mums pareikalavus atiduoti ginklus, jie atsisakė, ir buvo nuginkluoti tik pa- 
grasinus panaudoti jėgą. 


... Šiandien auštant pradėjome šukuoti miškus, kuriuose, mūsų žiniomis, 
būta lenkų... Sužinota, kad naktį jie patraukė į pietus. Ėmęsi priemonių, juos 
pavijome ir nuginklavome. 


Remiantis 16.00 val. pranešimais apie padėtį, nuginkluota 3500 vyrų, iš jų 
200 karininkų ir puskarininkių. 


Nuginkluojant konfiskuota 3000 šautuvų, 300 kulkosvaidžių, 50 sunkiųjų 
kulkosvaidžių, 15 minosvaidžių, 7 lengvieji artilerijos pabūklai, 12 mašinų ir 
daug granatų bei šaudmenų (10). 


Aleksandras Kšyžanovskis buvo įkalintas iki 1947 m. spalio. Po metų nuo 
tada, kai sovietų valdžia paleido, jį suėmė Lenkijos saugumo tarnyba. Mirė 
nuo džiovos 1951 m. (11) 

Kovos veiksmuose Vilniuje ir jo apylinkėse taip pat dalyvavo lenkų ka- 
rininkas Maciejus Kalenkievičius (Maciej Kalenkiewicz). Vokiečių invazijos 
į Lenkiją metu 1939-aisiais Kalenkievičius tarnavo pionieriumi. Pirmą karo 
žiemą ištrūko į Prancūziją, iš ten persikėlė į Angliją ir 1941 m. gruodį grįžo 
į Lenkiją nusileisdamas parašiutu. Nors jo dalinį vokiečiai sučiupo, Kalen- 
kievičiui bei jo vyrams pavyko atgauti ginklus ir prasiskinti kelią į laisvę 
nudėjus visus juos į nelaisvę paėmusius vokiečius. Pats Kalenkievičius per 
trumpą susišaudymą buvo sužeistas. Drauge su kitais rengė planą užimti 
Vilnių, 0 1944 m. birželį buvo sužeistas dar kartą. Dėl gangrenos amputavus 
ranką, negalėjo dalyvauti kautynėse dėl Vilniaus. Sovietams ėmus suiminė- 
ti Armijos Krajovos narius, nuvedė savo vyrus - 77-ojo pėstininkų pulko ba- 
talioną - į Rūdininkų girią, kur būrė kitus lenkų kovotojus, kol jų susirinko 
gal kokie 2000. Pastebėję, kad juos žvalgo sovietų lėktuvai, lenkai nusprendė 

išsisklaidyti. Su Kalenkievičiumi liko apie 100 vyrų. Matydamas, kad sovie- 
tai neduoda ramybės vietiniams gyventojams, suiminėdami visus įtariamus 
Armijos Krajovos rėmimu ar kitokiu priešiškumu Sovietų Sąjungai, Kalen- 
kievičius pasiuntė Žinią savo vyresnybei įspėdamas, kad jis ir jo vyrai „kaip 
ir mirę“ ir kad viskas bus prarasta, jei Vakarų sąjungininkai neįsikiš, galbūt 
Rytų Lenkijoje įsteigdami savo oro bazių. Rugpjūčio 19 d. Kalenkievičių ir jo 
nedidelį būrį prie Surkantų kaimo netoli Baltarusijos sienos užpuolė NKVD 
kareivių dalinys. Lenkai atrėmė pirmą ataką, bet NKVD sulaukė pastiprini- 
mo, vėl šturmavo ir greitai sutriuškino Armijos Krajovos kovotojus. Kalen- 
kievičius ir 36 jo vyrai Žuvo. 

Armija Krajova negailestingai naikinta visoje Lenkijoje, bet ypač nuož- 
miai tai daryta Vilniaus regione, nes ją pašalinti buvo Stalino sprendimo pri- 
skirti šią teritoriją Lietuvai esminė sąlyga. Lenkai buvo daug geriau ginkluoti 
bei organizuoti nei lietuvių tautiniai partizanai ir už juos gausesni. Jie būtų 
priešinęsi Lietuvos valdymo primetimui ir prievartiniam vietinių lenkų per- 
kėlimui toliau į vakarus. Turint prieš akis Armijos Krajovos kovotojų artimus 
ryšius su Vakarų sąjungininkais ir ikikarine lenkų administracija, sovietai, 
užvaldę Lenkiją, jokiu būdu niekada nebūtų jų pakentę. 

Po kelių dienų nuo Vilniaus kritimo fronto linija į vakarus nuo mies- 
to stabilizavosi. Nors ir užėmė Vilnių, Černiachovskis nebuvo patenkin- 
tas savo pavaldinių darbu. Pavelas Aleksejevičius Rotmistrovas, gvardijos 
5-osios tankų armijos vadas, sulaukė griežtos kritikos už tai, kad Minske ir 
Vilniuje leido savo šarvuotosioms pajėgoms įsivelti į daug nuostolių parei- 
kalavusias kautynes miesto sąlygomis, ir buvo nušalintas nuo vadovavimo. 
Ir Černiachovskis, ir Bagramianas buvo priversti stabtelėti, kol atsargos pa- 
sieks frontą, ir per „Bagrationo“ operaciją kone visiškai sunaikintų vokiečių 
divizijų likučiai gavo galimybę trumpam atsikvėpti. Tačiau jau liepos 28 d. 
Černiachovskis atnaujino puolimą Kauno kryptimi. Raudonoji armija buvo 
per penkiasdešimt kilometrų nuo Kauno, ir per antrą naujo šturmo dieną kai 
kur jau sukorė pusę to atstumo. Liepos 30 d. sovietų 33-iosios armijos smai- 
galiai pralaužė ploną vokiečių liniją ir pasiekė Nemuno slėnį į pietryčius nuo 
Kauno. Iškart į šį ruožą mestas šarvuotasis rezervas - gvardijos 2-asis tankų 
korpusas. Apėję Kauno link besitraukiančias vokiečių pajėgas, sovietų tan- 
kai nuskubėjo į Vilkaviškį, toli į pietvakarius nuo Kauno. Nuo ten jau buvo 
arti Rytprūsių siena, be to, tankų korpusas taip pat galėjo pasukti į šiaurę 
ir atkirsti Kauną. Rugpjūčio 1 d. vokiečiai miestą atidavė beveik be mūšio ir 
pasitraukė į vakarus. 

Černiachovskio šiauriniame sparne Bagramianas nuo Naručio ežero pa- 
sistūmėjo į Lietuvą Švenčionių link. STAVKA iš pradžių jam buvo nurodžiusi 
užimti Panevėžį, Kauną ir Šiaulius. Nors Bagramianas ir sulaukė pastipri- 
nimo - gavo gvardijos 2-ąją armiją ir 51-ąją armiją, - abiejų junginių galėjo 

tikėtis tik antroje liepos pusėje, todėl kol kas turėjo tenkintis gvardijos 6-ąja 
armija ir 43-iąja armija, smarkiai nukraujavusiomis per „Bagrationo“ operaciją 
ir remiamomis panašiai apsilpusio 1-ojo tankų korpuso. Bagramiano laimei, 
vokiečių pajėgos priešais jį buvo dar prastesnės būklės. 

Iš pradžių Bagramianas stūmėsi neblogai, kol vokiečių gynybos nesu- 
stiprino su nedidele tankų grupe pasirodęs Štrachvicas. Bagramiano fronto 
armijoms teko platus - apie 190 kilometrų pločio - ruožas, todėl joms sunkiai 
sekėsi reikiamai judėti į priekį. Atsižvelgiant į tai, proga užimti Kauną per- 
duota Černiachovskio frontui, taip suteikiant Bagramianui galimybę sutelkti 
pastangas veržimuisi į vakarus Šiaulių link. Prisijungus gvardijos 2-ajai armi- 
jai ir 51-ajai armijai, puolimas paspartėjo. Liepos 22 d. kritus Panevėžiui, vo- 
kiečių gynybos linija prie Daugpilio liko visiškai apeita iš šono. Bagramianas 
51-ajai armijai priskyrė gvardijos 3-iąjį mechanizuotąjį korpusą, ir galingas 
motorizuotasis junginys nuskubėjo į Šiaulius bei liepos 25 d. pasiekė šio mies- 
to pakraščius. Pulkininkas Helmutas Mederis, po sunkaus sužeidimo Narvos 
fronte perėmęs vadovavimą armijų grupės „Šiaurė“ Waffenschule („ginklų mo- 
kyklai“), išskleidė mieste savo vyrus. Mišrus ginklų mokyklos instruktorių 
bei kursantų kontingentas, taip pat kitos iš užnugario bei atsilikusių karių 
suformuotos kuopos dvi dienas gynė Šiaulius, padarydamos nemenkų nuos- 
tolių sovietų pajėgoms bei laimėdamos laiko kitiems vokiečių daliniams atsi- 
traukti į vakarus. 

Bagramianui pagaliau atsirado galimybė susidoroti su armijų grupe 
„Šiaurė“ - būtent apie tai jis nuo pirmųjų „Bagrationo“ operacijos sėkmių ir 
svajojo. 51-ajai armijai liepta nuo Šiaulių smogti į šiaurę, ir kitas tris dienas 
pastaroji veržėsi ta kryptimi sutikdama vis silpnesnį pasipriešinimą. Gvar- 
dijos 3-i0jo mechanizuotojo korpuso dalys, remiamos 279-osios ir 347-osios 
šaulių divizijų, liepos 31 d. išstūmė vokiečių 1-ojo korpuso dalinius iš Jelga- 
vos ir tą pačią dieną gvardijos 35-oji mechanizuotoji brigada, irgi priklau- 
santi gvardijos 3-iajam mechanizuotajam korpusui, užėmė Dobelę. Tą pačią 
dieną krito Tukumas, ir sovietų kariai iš 347-osios ir 416-osios šaulių divizijų 
netrukus pasiekė už kelių kilometrų esančią Rygos įlanką. Armijų grupė 
„Šiaurė“ nuo reicho buvo atkirsta. 

Šiauriniame Bagramiano sparne veikė generolo Andrejaus Ivanovi- 
čiaus Jeremenkos 2-asis Pabaltijo frontas. Jeremenkos armijos „Bagratio- 
no“ operacijoje nedalyvavo, tačiau smarkiai spaudė vokiečių linijas ne- 
leisdamos jiems pajėgų perkelti į kitus sektorius. 6-asis S5S korpusas nuo 
birželio 22 d. nuolatos atakuotas ir, katastrofiškai žlungant armijų grupei 
„Centras“, gavo įsakymą atsitraukti visa fronto linija, kad nebūtų apeitas 
iš pietų. 

Liepos 9-ąją, rengiantis visuotiniam atsitraukimui kitą dieną, į už- 
nugarį evakuoti tiekimo daliniai bei šaudmenys. Liepos 10 d. Jeremenkos 

armijos netikėtai atakavo. Šaudmenų stygius, kilęs juos išgabenus išvaka- 
rėse, labai suvaržė latvių divizijų gynybines galimybes, ir vietoj tvarkingo 
atsitraukimo atgal judėta kone nuolatiniame sąlytyje su Raudonąja armija. 
Dėl to persekiojantys sovietai daugelį naujų gynybinių pozicijų užgrobė 
gynėjams nespėjus jose tinkamai įsitaisyti. Liepos 13 d. kovos veiksmai 
pasiekė Opočką, tačiau nepavykus išlaikyti Velikajos linijos, trauktasi to- 
liau. 15-osios SS grenadierių divizijos 32-asis grenadierių pulkas pietinia- 
me sparne buvo izoliuotas ir kelią į vakarus pamėgino prasiskinti tankiu 
mišku pro sovietinių partizanų grupę. Liepos 16 d. po alinančio dviejų 
dienų žygio pasiekė Isos upę netoli Latvijos sienos. Nuo čia pasukę į šiaurę 
susidūrė su nedideliu sovietų daliniu, kurį sunaikino. Susėdę į mašinas, 
atimtas iš sovietų, likę vyrai, vadovaujami oberšturmbanfiurerio Aperato, 
pamėgino užimti tiltą per Zilupės upę. Priešingame krante suformavusius 
nedidelį placdarmą, juos smarkiai atakavo sovietų pajėgos, įskaitant kelis 
tankus. Latvių pulkas buvo visiškai sunaikintas. Sunkiai sužeistas Ape- 
ratas vietoj nelaisvės pasirinko savižudybę. Vokiečių 93-iosios pėstininkų 
divizijos linijas tepasiekė šturmbanfiureris Haznersas (Hazners), lydimas 
vos keturių vyrų (12). 

Latvių divizijos persigrupavo netoli Karsavos Latvijoje. Abiejų divizijų 
kovinė galia dėl patirtų nuostolių Žymiai sumenko. Silpnesnioji iš jų, 15-oji 55 
grenadierių divizija, 19-ajai perdavė savo artileriją bei daug gyvosios jėgos, o 
pati buvo atitraukta iš fronto linijos, nusiųsta į užnugarį pertvarkyti bei pa- 
pildyti ir rugpjūtį galiausiai atsidūrė Vakarų Prūsijoje. Šitai geriausiai liudija, 
kaip Baltijos šalių žmones išnaudojo ir Sovietų Sąjunga, ir Vokietija - dabar, 
kai karas vėl grįžo į Baltijos šalių teritorijas, dalis tų, kurie paėmė į rankas 
ginklą ginti būtent savo žemės, buvo perkelti kitur tenkinant juos okupavusių 
galiūnių poreikius. 

Sovietų gvardijos 10-oji armija, kirtusi Latvijos sieną, liepos 17 d. užėmė 
Zilupės miestelį, liepos 23 d. pasiekė Ludzą. Piečiau 22-oji armija ir 3-ioji smo- 
giamoji armija artėjo prie gyvybiškai svarbių tiltų Daugpilyje. Kelią, ėjusį iš 
Daugpilio šiaurės rytų kryptimi į Rezeknę, gynė vokiečių 290-oji pėstininkų 
divizija. Jai pajutus spaudimą, vokiečiai buvo priversti reaguoti. Otui Karijui 
ir jo kovos draugams tankistams iš 502-ojo sunkiųjų tankų bataliono, po mū- 
šių netoli Narvos dalyvavusiems keliuose nedideliuose susirėmimuose, liepos 
20 d. liepta pajudėti į frontą ir užkirsti kelią sovietų prasiveržimui, galinčiam 
kelti grėsmę Daugpiliui ir Rezeknei. Vesdamas savo kuopą iš Daugpilio Rezek- 
nės link, Karijus sutiko nuo puolančių sovietų bėgančius vokiečių dalinius: 


Sunku nusakyti, kas dėjosi priešais mūsų akis. Tai buvo nebe atsitraukimas, 
bet paniškas bėgimas pametus galvą. 

Sunkvežimiai, ratinės mašinos, motociklai - visi skubėjo Diunaburgo [Daug- 
pilio] link. Visi pilnutėliai. Nė vieno neįmanoma įtikinti sustoti. Priminė po 
liūties patvinusią upę (13). 


Netoli Malinovkos kaimo Karijus sutiko jaunesnįjį karininką, kuris jam pasa- 
kė, kad kaimas užimtas sovietų tankų. Po trumpos žvalgybos įsitikinus, kad 
sovietų pėstininkų nedaug, Karijus mikliai sumetė planą Malinovkai atsiimti: 
jis ir dar vienas tankas visu greičiu įsiverš į kaimą ir susikaus su ten esančiais 
tankais, tuo metu kiti šeši kuopos tankai išsidėstys ant aukštumos pietuose ir 
atidengs ugnį į sprukti mėginančius sovietų tankus. 

Ataka truko mažiau nei 15 minučių, kaimas greitai atgautas. Kai kuriuo- 
se tankuose buvo likę po vieną ar du įgulos narius - kiti tikriausiai ieškojo 
grobio. Karijus ir jo kuopa tvirtino sunaikinę septyniolika JS-2 ir penkis T-34 
tankus, o patys nepraradę nė vieno. Iš Malinovkos jie pajudėjo surengti pa- 
salos likusiai sovietų tankų brigadai ir vėl padarė jai didelių nuostolių (14). 
Tačiau ten tuo laiku buvusios sovietų pajėgos, 5-asis tankų korpusas, nurodė 
kitokius nuostolius - 41-oji tankų brigada dešimt T-34, o gvardijos 48-asis sun- 
kiųjų tankų pulkas penkis SJ-2. Pasak sunkiųjų tankų pulko pranešimo: 


12.00 val. netoli Malinovo [Malinovkos] priešas atidengė koordinuotą ugnį iš 
tankų ir savaeigių pabūklų. Ieškodamas priedangos įdubose, pulkas pradėjo 
susišaudymą su priešu. Virš galvos aktyviai veikė priešo aviacija. Bombar- 
duojamas ir apšaudomas priešo artilerijos pulkas patyrė nuostolių - užsidegė 
penki tankai. Pulkas pasitraukė iš mūšio ir surengė pasalą miške pietryčiuo- 
se nuo Malinovo (15). 


Negana to, 502-ojo sunkiųjų tankų bataliono oficialiame pranešime po mūšio 
parašyta, kad Karijus ir jo kuopa liepos 22 d. sunaikino 17 tankų Malinovko- 
je, bet neužsimenama apie jokią pasalą, Karijaus aprašinėjamą po pradinio 
mūšio (16). Turint galvoje, kad Karijus rašė praslinkus keleriems metams po 
įvykių, galimas daiktas, kad tikslesni yra įvykiams chronologiniu požiūriu 
artimesni pranešimai. 

Pasak Karijaus, per operaciją jam į rankas pateko sovietų karininko že- 
mėlapis, liudijęs, kad Raudonoji armija ketino apeiti Daugpilį šiauriau ir tada 
miestą atakuoti iš šiaurės bei šiaurės vakarų. 290-osios pėstininkų divizijos va- 
das generolas majoras Rudolfas Golčas (Rudolf Goltzsch) atmetė žemėlapį kaip 
dezinformaciją ir primygtinai reikalavo sunkiuosius ginklus išdėstyti rytuose 
nuo Daugpilio. Kad ir kaip būtų, gvardijos 6-oji armija ir 4-0ji smogiamoji armija 

priartėjo ir iš rytų, ir iš šiaurės, ir liepos 24 d. Karijus su keturiais „tigrais“ buvo 
išsiųstas ginti šiaurvakarinių Daugpilio prieigų. Motociklu su lopšeliu žvalgy- 
damas vieną kaimą, Karijus pakliuvo į smarkų apšaudymą: 

Šokome nuo motociklo. Lokėjus (Lokey) [motociklo vairuotojas] pasiekė 
griovį sveikas, man kulka sutriuškino dešinę blauzdą. Ropodami mėginome 
grįžti į kaimą, bet jėgos mane greitai apleido. Liepiau Lokėjui mauti iš čia 
ir įspėti leitenantą Eichhorną, tačiau mano ištikimas bendražygis nepanoro 
palikti manęs bėdoje... 


Tuo metu rusai kirto kelią ir atsidūrė mūsų griovyje. Kaskart, kai pajudė- 
davome, atidengdavo ugnį. Kulkos, zvimbiančios pro mane, Lokėjaus ne- 
kliudydavo, nes aš buvau jį užstojęs. Galiausiai jis atsipirko įdrėskimu, o aš 
sugaudžiau kitas kulkas. Viena perskrodė mano kairįjį Žąstą, kitos keturios 
pataikė į nugarą. Kadangi daug žaizdų, pirmiausia nugaroje, gausiai krauja- 
vo, netrukus visiškai išsekau ir nebepajėgiau slinkti priekin... Staiga mano 
sparčiai blėstantis noras gyventi atgijo. Aiškiai išgirdau mūsų tankų variklių 
užesį - išganingas garsas mano ausims! Eichhornas ir Geringas (Gėoring) iš- 
girdo šūvius ir pajudėjo pažiūrėti, kas dedasi. Išsyk su pakilia nuotaika atga- 
vau viltį, kad ištrūksiu gyvas. 


Bet tada netikėtai man prieš akis išdygo mirtis! Iš užnugario prisiartinę trys 
rusai staiga išniro už trijų metrų man už nugaros. To vaizdo neužmiršiu iki 
gyvenimo pabaigos. Kraujavau iš daugybės žaizdų, nebeturėjau jėgų ir girdė- 
jau savo burzgiančius „tigrus“, kurie vis tik tikriausiai pasirodys per vėlai. 


„.„ Viduryje stovėjo sovietų karininkas. Jis sušuko: „Ruki verch! - Rankas 
aukštyn!“ Kareiviai jam iš dešinės ir kairės laikė nutaikę į mane automatus. 


„.. Tada atlėkė mano tankai. Kadangi iš kulkosvaidžių pliekė judėdami, nė į 
vieną nepataikė. Staigus „tigrų“ pasirodymas rusus, žinoma, šokiravo. Abu 
kareiviai iškart spruko, bet sovietų karininkas pakėlė savo pistoletą mane 
pribaigti. Tokioje būklėje netroškau žiūrėti mirčiai į akis. Pasisukau į artėjan- 
čius tankus. Tai buvo mano laimė ir išsigelbėjimas! 


Rusas paspaudė gaiduką tris kartus, bet buvo toks susijaudinęs, kad dvi kul- 
kos praskriejo pro šalį ir tik viena pataikė. Smigo į kaklą prie pat stuburo 
smegenų, bet stebuklingai nekliudė nei jokios sausgyslės, nei arterijos... Jei 
nebūčiau į savo „tigrus“ pasisukęs, kulka būtų perskrodusi gerklas ir šios 
eilutės niekada nebūtų parašytos! (17) 


Sunkiai sužeistą Karijų užtempė ant tanko paskuigalio ir evakavo. Jis vi- 
siškai pagijo ir buvo apdovanotas Ąžuolo lapais prie Riterio kryžiaus. Apdo- 
vanojimą sveikstančiam Karijui įteikė asmeniškai Himleris. 

Mėginant atkurti padėtį į šiaurę nuo Daugpilio, 290-ajai pėstininkų 
divizijai įsakyta pulti šiaurės kryptimi, o šiauriau buvusio 1-ojo korpuso 
dalims — pietų kryptimi. Deja, atsitraukiantys vokiečių šturmo pionieriai 
sugriovė daug kelio, kuriuo vyko ataka, pralaidų, o tai labai apsunkino 
502-ojo sunkiųjų tankų bataliono likusių „tigrų“ judėjimą. Malinovką, kur 
Karijus pamušė ginčytiną skaičių tankų, sovietai vėl atsiėmė. Šiaurės va- 
karuose nuo Daugpilio leitenantas Eichhornas, padėjęs Karijui išsigelbėti, 
gerokai apdaužė sovietų puolančius tankus - jis tvirtino liepos 25 d. išvedęs 
iš rikiuotės 16 sunkiųjų tankų. Kitą dieną, remiamas pėstininkų pulko iš 
290-osios pėstininkų divizijos, pamėgino toliau veržtis šiaurės ir šiaurės va- 
karų kryptimi, bet įsirėžė į sovietų 239-ąją ir 311-ąją šaulių divizijas, palai- 
komas tankų ir prieštankinių patrankų. Vieną po kito praradę du „tigrus“, 
vokiečiai atsitraukė prie Dauguvos. Pėstininkų pulkas persikėlė į kairįjį 
krantą, o Eichhornas pasuko atgal į Daugpilį. Kelias, kuriuo važiavo praeitą 
dieną, dabar jau buvo sovietų rankose, ir du likę „tigrai“ pateko į smarkią 
ugnį. Nors abu įstengė pasiekti miestą, padaryta didelė žala nebeleido jiems 
dalyvauti mūšyje (18). 

Kitos trys sovietų šaulių divizijos brovėsi į Daugpilį iš šiaurės rytų, 
o dar dvi vakarų kryptimi puolė kairiuoju Dauguvos krantu. 360-osios 
šaulių divizijos vadas Ivanas Ivanovičius Činovas judėjo su priešakiniais 
divizijos padaliniais ir, snaiperiui atidengus ugnį į jo grupę, iš karto žuvo. 
Per tą patį apšaudymą sužeistas jo adjutantas mirė vėliau, bet divizija to- 
liau energingai veržėsi į priekį. Vis dėlto liepos 27 d. vokiečių pajėgoms 
Daugpilyje pavyko persikelti per Dauguvą beveik netrukdant Raudonajai 
armijai. Šiauriau gvardijos 10-oji armija tą pačią dieną pasiekė ir užėmė 
Karsavą bei Rezeknę. Karštos kautynės užvirė prie Varaklianų, kur vo- 
kiečių 263-ioji pėstininkų divizija kelioms dienoms užlaikė gvardijos 7-ąjį 
šaulių korpusą, bet, išnaudodama sėkmes piečiau, sovietų 4-o0ji smogia- 
moji armija rugpjūčio 1 d. pasiekė Dauguvos upę prie Lyvanų. Šiek tiek 
šiauriau atkakliai priešinosi, bet nenumaldomai buvo stumiama atgal lat- 
vių 19-oji 55 grenadierių divizija. Vis dėlto jos išvien su 83-iąja pėstininkų 
divizija sulaikomieji veiksmai prie Cesvainės padėjo laimėti pakankamai 
laiko kitiems vokiečių daliniams atsitraukti. Po to Jeremenkos armijoms 
teko stabtelėti, kol bus atgabenta atsargų. Dėkingi latviai pasinaudojo ato- 
kvėpiu, kad papildytų 19-ąją SS grenadierių diviziją naujais šauktiniais 
(19). Piečiau rugpjūčio 7 d. atakuotas Jekabpilis. Nepaliaujamai spaudžia- 
mas sovietų 22-osios armijos, po trijų dienų miestas krito. Gvardijos 10-oji 
armija įnirtingai besipriešinusį 6-ajį SS korpusą rugpjūčio 12 d. pamėgino 

apeiti pasukdama Madonos link, bet ir čia ištįsusios sovietų tiekimo linijos 
privertė trumpam nutraukti operacijas. 

Atsiliepdamas į Hitlerio įsakymą trūks plyš išlaikyti esamą liniją Nar- 
vos fronte, Frysneris įrengė gynybinių pozicijų ant nedidelių aukštumų už 
penkiolikos kilometrų į vakarus nuo Narvos. Liepos 21 d. jis paprašė leidimo 
atsitraukti į šias pozicijas, dabar vadinamas Tanenbergo linija. Nutolusi vos 
kelis kilometrus nuo pakrantės ir pietuose juosiama pelkėtos vietovės, ji buvo 
stipri gynybinė pozicija. Niekas neabejojo, kad Leningrado frontas netrukus 
atnaujins puolamąsias operacijas, ir, neturėdamas reikšmingų rezervų, Frys- 
neris buvo įsitikinęs, kad užsitęsęs mūšis palei Narvos upę baigsis katastrofa. 

Sėkmingas sovietų pirmųjų mėginimų užimti Narvą sužlugdymas padė- 
jo 1944 m. balandį nutraukti tarp Suomijos ir Sovietų Sąjungos prasidėjusius 
žvalgomuosius pokalbius dėl derybų. Stengdamasis žiemą priversti suomius 
sėsti prie derybų stalo, Stalinas liepė surengti oro antskrydžių prieš Helsinkį, 
tačiau nepaisant trijų didelių reidų vasarį, dėl gerai organizuotos priešlėktu- 
vinės gynybos nedaug bombų pasiekė savo taikinius. Nors sovietų puolimas 
birželį išstūmė suomius iš didžiosios dalies jų 1941 m. užgrobtos teritorijos, 
vokiečių atsargos bei karinės pajėgos padėjo įtikinti suomių vyriausybę to- 
liau tvirtai laikytis. Vis dėlto karas kone visiškai išsekino Suomiją, ir šalis ne- 
nustojo ieškojusi iš konflikto vedančių kelių. Suomijos prezidentas generolas 
Manerheimas įspėjo vokiečius: Estijai vėl atsidūrus sovietų rankose, Suomijai 
bus neįmanoma toliau kariauti, nes Estijos pakrantė sovietų pajėgoms suteiks 
galimybę kone nebaudžiamai veikti palei Suomijos pakrantę. Tokiomis sąly- 
gomis jo šaliai teks priimti bet kokias Stalino primetamas sąlygas (20). Todėl 
Hitleris itin baiminosi pritarti bet kuriai priemonei, galėjusiai susilpninti suo- 
mių ryžtą. Tačiau Manerheimas jam patikino, kad nežymus atsitraukimas į 
Tanenbergo liniją Suomijai sunkumų nesukels, todėl Hitleris leido palengvėji- 
mą pajutusiam Frysneriui pasitraukti nuo Narvos. 

Govorovo Leningrado frontas rengėsi atnaujinti puolimą ir nuolat kaupė 
dalinius placdarme į pietus nuo Narvos. Du 8-osios armijos šaulių korpusai 
iš placdarmo viršūnės atakuos šiaurės kryptimi užimti Auverės geležinkelio 
stotį ir iš ten, remiami dar dviejų šaulių korpusų kaip antrojo ešelono, stumsis 
prie Baltijos pajūrio. Sykiu 2-0ji smogiamoji armija šiaurėje nuo Narvos mė- 
gins prasiveržti pro 3-iojo SS tankų korpuso linijas. Tai padariusi susijungs su 
8-ąja armija, supančia vokiečių armijų likučius Narvoje ir jos apylinkėse. 

2-ąją smogiamąją armiją dabar dar papildė 8-asis estiškasis šaulių korpu- 
sas. Nors pradžioje formuotas iš 1941 m. į Raudonąją armiją paimtų estų, estai 
šio korpuso sudėtyje retai viršydavo 50 procentų. Į jo gretas įtraukta daug 
estų kilmės sovietų kareivių, o kai kurie korpuso daliniai, kaip antai gvardi- 
jos 19-oji šaulių divizija, apskritai buvo perdėm rusiška. Dabar korpusas puls 
išilgai Narvos upės įsitvirtinusius estus, kovojančius už Vokietiją. 

Parengiamasis artilerijos apšaudymas prieš sovietų puolimą prasidėjo 
dieną anksčiau nei Frysneris paprašė leidimo atsitraukti į Tanenbergo liniją, 
apie kurios egzistavimą Raudonoji armija dar nė neįtarė. Po keturias dienas 
trukusio sporadiško apšaudymo liepos 24 d. vokiečių linijas užgriuvo dviejų 
valandų uraganinė ugnis. Tada, artilerijai tebedundant, į ataką pakilo tankų 
brigados palaikomas sovietų 122-asis šaulių korpusas. Jis pralaužė 11-osios 
pėstininkų divizijos gintas pagrindines vokiečių pozicijas. Gretimas 117-asis 
šaulių korpusas irgi atakavo ir apsupo estų 45-ąjį pėstininkų pulką. 

Beveik iškart vokiečių pajėgos kontratakavo. 117-ajam šaulių korpusui 
smogė pėstininkų ir artilerijos remiamas tankų batalionas iš SS-Nordland. 
Užvirė chaotiškas mūšis. Vienu metu vokiečių kovos grupės vadas ober- 
šturmbanfiureris Paul-Albertas Kaušas (Paul-Albert Kausch) su nedidele 
grupele vyrų atsidūrė apsuptyje. Nekart atrėmę sovietų atakas, jie galop pa- 
prašė artilerijos nukreipti ugnį į savas pozicijas. Kitur sovietų atakos, daug 
nelaimėjus, irgi buvo atmuštos. Manoma, kad sovietai neteko apie 3000, vo- 
kiečiai — 800 karių. Už ryžtingą gynybą Kaušas po mėnesio apdovanotas 
Riterio kryžiumi. 

Tuo metu vokiečių daliniai, įgyvendindami planą persikelti į Tanenbergo 
liniją, ėmė trauktis iš Ivangorodo, Vermachto nedidelio placdarmo į rytus nuo 
Narvos smaigalio. Vyrams tyliai kertant Narvos upę, sovietai juos pastebėjo 
ir skubiai puolė užimti tilto. Nors vokiečiai ir padėjo sprogstamųjų užtaisų, 
tačiau jie nesprogo, ir tiltas pateko sovietams į rankas. Vis dėlto Raudonosios 
armijos sėkmė buvo laikina. Ryžtinga hauptšturmfiurerio Vanheferio (Wan- 
hė6fer) vedamų SS-Nordland šturmo pionierių kontrataka leido tiltą atgauti ir 
susprogdinti. 

Liepos 25 d. po dar vieno nuožmaus apšaudymo puolimą išilgai Nar- 
vos upės pradėjo 2-oji smogiamoji armija. Vakarų krante įnirtingai prieši- 
nantis estų kariams, upę forsavo sovietų 131-oji ir 191-oji šaulių divizijos. 
Šaudmenų atsargoms išsekus, gynybinė ugnis susilpnėjo, leisdama sovietų 
pajėgoms suformuoti placdarmus. 191-oji šaulių divizija iškart pasuko į pie- 
tus Narvos miesto link, o 131-oji pradėjo slinkti į vakarus. Narvos pakraštyje 
191-oji šaulių divizija įsirėmė į oberšturmbanfiurerio Alfonso Rebanės (Al- 
fons Rebane) vadovaujamą estų 3-iąjį pulką. Rebanė garsėjo taktiniu meis- 
triškumu ir tai įrodė prieš pat sovietų apšaudymą savo vyrus iš pirmosios 
fronto linijos atitraukdamas į antrąją apkasų liniją. Čia jie ryžtingai gynėsi, o 
kitoms vokiečių bei estų pajėgoms pradėjus trauktis Tanenbergo linijos link, 
Rebanė, stengdamasis neprarasti sąlyčio, meistriškai pastūmė savo vyrus į 
vakarus. Persigrupavęs Olginoje, jo batalionas ir toliau skaudžiai retino per- 
sekiojančius sovietų dalinius. 

Didelėms sovietų pajėgoms atsidūrus kitapus Narvos žemupio, vokiečių 
karių evakuacija iš miesto paspartėjo. Ariergardą sudarė SS pancergrenadierių 

pulkas General Seyffard ir olandų SS pulkas iš SS-Nederland brigados, su- 
stiprintas 55 pancergrenadierių pulko De Ruyter bataliono ir poros štur- 
mo pabūklų; ariergardo šiaurinį sparną dengė Rebanės estai, iš pietų —- 55 
pancergrenadierių pulkas Norge. Seyffard vadas oberšturmbanfiureris Beneris 
(Benner), neseniai perėmęs vadovavimą, mažai pažinojo vietovę, be to, reika- 
lus dar pablogino per sovietų artilerijos apšaudymą liepos 25-osios popietę 
nutrūkęs ryšys su aukštesne vadovybe. 21.30 val. į Benerio štabą Narvoje at- 
skubėjęs estų ryšininkas pranešė nemalonią naujieną, kad sovietų pajėgoms 
pavyko perkirsti kelią prie Olginos. Beneris nedelsiant pasiuntė batalioną iš 
De Ruyter ir du šturmo pabūklus padėti Rebanės estams išvalyti kelią. Su- 
rengus naktinę ataką, sovietų karius pavyko atblokšti. Likviduotas buvo ir 
dar vienas sovietų prasiskverbimas prie Peterisčio (Peeterristi) už pusantro 
kilometro į vakarus. 

Sovietų daliniams tebespaudžiant vokiečių gynybines pozicijas į pietva- 
karius nuo Narvos, atsitraukimas dabar tapo neatidėliotinas, tačiau Beneris 
pranešė negalėsiąs palikti Narvos numatytu laiku. Nebūdamas tikras, ar 
saugu trauktis keliu, kertančiu Olginą ir Peteristį, Beneris savo vyrams liepė 
judėti palei geležinkelio liniją į pietus nuo kelio. Rebanės estai ir De Ruyter 
batalionas saugiai pasitraukė keliu, o Seyffard, palikęs Narvą vidurnaktį, lėtai 
nuslinko geležinkelio linija ir liepos 26-osios rytą, 05.00 val., pasiekė Soldiną 

vos už penkių kilometrų į vakarus. Geležinkelio linija vakarų kryptimi toliau 
ėjo mišku. Užuot toliau žygiavęs tuo kursu, Beneris nusprendė pasukti į šiau- 
rės vakarus ir pabandyti pasiekti kelią. Lėtai judantį pelkėta vietove Seyffard 
pastebėjo sovietų lėktuvas, ir pulką užgriuvo beveik nenutrūkstama artileri- 
jos ugnis bei aviacijos antpuoliai. 

08.00 val. olandų pulkas buvo vos per pusantro kilometro nuo Lagnos 
(Laagna), kur vokiečių šturmo pabūklai bergždžiai stengėsi prasimušti prie 
apsupto ariergardo. Negalėdamas prasiskinti kelio, Beneris pasuko į pietus. 
Prieš pat duodamas įsakymą sunaikinti savo mašiną su radijo stotimi jis su- 
žinojo, kad Repniku vis dar vokiečių rankose, ir nutarė veržtis ten. 17.30 val. 
Seyffard surengė savo paskutinę ataką nežinodamas, kad vokiečiai iš Repniku 
jau išstumti. Beneris žuvo pirmomis atakos akimirkomis, o po 30 minučių 
pulkas buvo visiškai sutriuškintas. Daug karių Žuvo, kiti pateko į nelaisvę. 
Ištrūko ir Tanenbergo liniją po savaitės pasiekė tik saujelė karių, vadovaujamų 
unteršturmfiurerio Neuvendijko-Heko (Nieuwendijk-Hoek). 

Liepos 26 d. sovietų kariai įžengė į apleistą Narvą. Sovietų aviacijos bom- 
bardavimai ir artilerijos apšaudymai, taip pat atsitraukiančių vokiečių sąmo- 
ningi sprogdinimai miestą pavertė griuvėsiais. Manoma, jog tebestovėjo vos 
2 procentai pastatų (22). Nors Raudonoji armija dabar jau buvo kirtusi Narvos 
upę ir tvirtai įkėlusi koją į Estiją, o Seyffardo pulkas sunaikintas, sovietai ope- 
racijos nelaikė labai sėkminga. Operatyvinės grupės „Narva“ didžiajai daliai 
pavyko atsitraukti į Tanenbergo liniją, nuostoliai irgi buvo nemaži - vokiečiai 
iš viso neteko apie 2500 karių, sovietai - daugiau nei 23 tūkst. (23). 

SS generolo Felikso Šteinerio (Felix Steiner) 3-iasis SS tankų korpusas 
pradėjo įsikasinėti Tanenbergo linijoje: SS-Nederland išsidėstė šiauriniame 
sparne, centre - 20-oji SS grenadierių divizija (1-oji estų), pietuose - SS-Nord- 
land. Pietuose nuo Šteinerio korpuso 11-oji pėstininkų divizija tebeblokavo 
sovietų 8-ąją armiją. Pagrindinės Tanenbergo linijos pozicijos buvo trijų Mė- 
lynųjų (Sinnemaed) kalvų, išsidėsčiusių apytikre linija iš rytų į vakarus, ruo- 
že. Kalvos leido gynėjams puikiai apžvelgti Narvos lygumą, todėl vokiečiai 
aiškiai matė artėjančią Fediuninskio 2-ąją smogiamąją armiją. Norėdamas 
papildyti forsuojant Narvą praretintą Fediuninskio armiją, idant ji galėtų to- 
liau pulti, Govorovas ją sustiprino. Dabar Fediuninskis turėjo 109-ąjį, 122-ąjį ir 
124-ąjį šaulių korpusus, taip pat dvi nepriklausomas šaulių divizijas, o Stariko- 
vo 8-oji armija į pietus nuo jo - 112-ąjį ir 117-ąjį šaulių korpusus, dvi nepriklau- 
somas šaulių divizijas ir naujutėlaičių JS-2 tankų pajėgas. Šie sunkieji tankai, 
kovos krikštą gavę Kursko mūšyje prieš metus, svėrė 46 tonas ir buvo žymiai 
sunkesni už paplitusius T-34. Tačiau jų 122 m patrankos palyginti mažas svie- 
dinio pradinis greitis silpnino pramušamąją galią. Be to, šaudmenys patran- 
kai būdavo tiekiami atskiromis dalimis, sviedinys ir jo metamoji sprogstamoji 
medžiaga užtaisomi irgi atskirai, dėl to šaudymo sparta tankas nepasižymėjo, 

o ir tilpdavo jame tik 28 sviediniai. Tad tanko nauda ilgai trunkančiame mū- 
šyje būdavo ribota. Abi sovietų armijos turėjo per 54 tūkst. karių, vokiečiai 
vos 22 tūkst. Operatyvinės grupės „Narva“ vadas obergrupenfiureris Antonas 
Graseris (Anton Grasser) vyresnybei pranešė, kad be pastiprinimų ilgai neiš- 
silaikys. 

Tuo metu armijų grupės „Šiaurė“ vadovybėje vėl įvyko pasikeitimų. 
Frysneris ir jo štabo viršininkas generolas leitenantas Eberhardas Kincelis 
(Eberhard Kinzel) buvo atleisti. Naujuoju vadu tapo generolas Ferdinandas 
Šerneris (Ferdinand Sch6rner). Tarnaudamas jaunesniuoju karininku Pir- 
majame pasauliniame kare, Šerneris už drąsą pelnė ne vieną apdovanoji- 
mą. Tarpukariu toliau tarnavo karininku Reichsvere, Lenkijos ir Prancūzijos 
kampanijose karo pradžioje vadovavo pėstininkų pulkui. „Barbarosos“ pra- 
džioje suomių fronte vadovavo divizijai, vėliau tapo 19-ojo kalnų korpuso, o 
1943 m. — 11-ojo tankų korpuso Ukrainoje vadu. Čia pagarsėjo kaip griežtas, 
ryžtingas vadas, primetęs savo vyrams geležinę drausmę. Jo korpusas sėk- 
mingai kovėsi Nikopolio apylinkėse. 1944 m. pradžioje jis vadovavo 17-ajai 
armijai Kryme, po to sparčiai pakilo iki armijų grupės „Ukraina“ ir dabar 
armijų grupės „Šiaurė“ vado pareigų. 

Hitleris Šernerį mėgo, laikydamas jį žmogumi, ginsiančiu pozicijas su 
tokiu geležiniu ryžtu, kokio, anot dažnų Hitlerio nusiskundimų, stokodavo 
daugelis jo generolų. Grėsmingo fizinio stoto vyras, Šerneris kartais parody- 
davo didelės išmonės, kaip iš karių išspausti viską, kas įmanoma. Vykstant 
mūšiams dėl Sevastopolio 1944 metais, jis išleido įsakymą, jog kiekvienas 
17-osios armijos kareivis, iš arti sunaikinęs sovietų tanką, bus išleistas atos- 
togų. Turint prieš akis keblią vokiečių pajėgų padėtį Kryme, tai buvo vienas 
iš nedaugelio būdų išlikti gyvam ir tikriausiai įkvėpė daug pėstininkų susi- 
remti su sovietų tankais smarkiai rizikuojant savo gyvybe. Vėlesniame karo 
etape dėl Šernerio negailestingo karo lauko teismų naudojimo dezertyravi- 
mu įtariamiems kareiviams suimti, nuteisti ir mirties bausmei įvykdyti nu- 
žudyta daug nekaltų Žmonių. Kartą vienam puskarininkiui jo vadas liepė iš 
fronto linijos nuvykti į divizijos remonto dirbtuves pargabenti suremontuo- 
tų kovos mašinų. To puskarininkio nelaimei, įsakymas buvo duotas žodžiu, 
ir tariamas dezertyras, nepaisant jo protestų, buvo be ceremonijų nuteistas 
ir sušaudytas (24). 

Kaip ir Modelis, Šerneris Hitlerio pasitikėjimą išnaudodavo atlikti atsi- 
traukimams, kurie būtų supykdę Hitlerį, jei taip būtų elgęsis kitas vadas. Jis 
patvirtino Graserio nuomonę, kad operatyvinės grupės „Narva“ padėtis pa- 
vojinga, tačiau nesugebėjo išrūpinti pastiprinimo, nes Hitleris liepė sutelkti 
pajėgų, kuriomis armijų grupė „Šiaurė“ galėtų kontratakuoti pietų kryptimi 
mėgindama atkurti armijų grupės „Centras“ linijas. Kol kas Graseriui teks 
verstis savo jėgomis. 

Sovietų vadai neketino vokiečiams duoti daug laiko geriau įsitvirtinti. 
Sunaikinę Seyffard pulką, jie skubino savo vyrus bandydami pasinaudoti bet 
kuriuo vokiečių linijos silpnumu, ir liepos 26 d. priešakiniai daliniai, rimtai 
remiami aviacijos ir artilerijos, pakilo į ataką. Pagrindinis puolimo smūgis 
kliuvo neseniai atvykusiai flamandų SS savanorių šturmo brigadai Lange- 
marck, pačią pirmą dieną šioje kovos veiksmų arenoje netekusiai daugelio savo 
karininkų. Sovietų 8-osios armijos 117-ojo šaulių korpuso dalys, naudodamosi 
savo pranašumu, puolė atvirą SS-Nordland sparną. Vakarop labiausiai į rytus 
nutolusių Mėlynųjų kalvų rytinė dalis atiteko sovietams. 

Vedami 24-ojo 55 pancergrenadierių pulko Danmark prieštankinės kuo- 
pos, vokiečiai naktį kontratakavo. Sunaikinę kelis sovietų 98-ojo tankų pulko 
tankus, beveik visas pozicijas atgavo. Kitą rytą vėl prasidėjo artilerijos apšau- 
dymas, ir Danmark bei Langemarck pozicijos vėl buvo puolamos. Likę gyvi 
pulko Langemarck kariai buvo nuginti nuo vidurinės iš trijų kalvų, bet vienas 
iš jų, unteršarfiureris Remis Šrijnenas (Remi Schrijnen), liko prie savo 75 mm 
prieštankinės patrankos. Nors ir sužeistas, toliau atmušinėjo sovietų tankus ir 
kartu su Danmark pėstininkais sunaikino ar atėmė galimybę judėti maždaug 
20 tankų. Nepaisant kelių šturmo pabūklų iš Nordland kontratakos, vadovau- 
jamos divizijos vado grupenfiurerio Frico fon Šolco, didžioji dalis rytinės kal- 
vos iki vidurnakčio perėjo sovietų kontrolėn. 

Liepos 27-osios vakarą operatyvinės grupės „Narva“ štabe apsilankė 
generolas Šerneris. Jis pabrėžė, jog išlaikyti dabartines pozicijas labai svar- 
bu. Rytinė kalva nedelsiant susigrąžintina ir po to išlaikytina. Pakeliui pas 
savo vyrus informuoti apie įsakymus Šolcas buvo sunkiai sužeistas sovietų 
artilerijos ugnies. Nors ir evakuotas į vakarus, mirė nepasiekęs karo ligo- 
ninės Rakverėje. Naktį Nordland žvalgybos batalionas, remiamas estų pės- 
tininkų bataliono, kontratakavo. Kautynės truko iki kitos dienos, didžioji 
estų bataliono dalis buvo sunaikinta. Ataka užstrigo, ir vokiečiai grįžo į 
vidurinę kalvą. 

Liepos 28 d. Fediuninskis, žymiai sustiprinęs artileriją, smogė šiaurinei 
vokiečių gynybos daliai. Unteršarfiureris Šrijnenas toliau pamušinėjo sovietų 
tankus iš savo vienišos pozicijos fronto linijoje. Sovietų šturmas buvo atrem- 
tas. Popietę vokiečių pozicijas vėl užgriuvo nuožmi artilerijos ugnis, bet jos 
tikėjęsi likę gyvi Langemarck kariai pasislinko iš savo pozicijų į priekį, tad di- 
duma sviedinių krito ant tuščių apkasų. 2-ajai smogiamajai armijai pakilus į 
ataką, Langemarcko pulkas, nors jau galutinai išsekęs, atrėmė ją dar sykį. Va- 
karop vokiečiai dar kartą pamėgino atgauti rytinę kalvą, bet, patyrę didelių 
nuostolių, atsitraukė. Šteineris įsakė palikti paskutines pozicijas ant rytinės 
kalvos ir naktį pasitraukti į vidurinę kalvą. 

Nors ir smarkiai nukentėjusios, vokiečių linijos liko nepralaužtos. Vo- 
kiečiai žinojo, kad sovietų nuostoliai dar didesni, bet sovietinio kiekybinio 

pranašumo kontekste tai beveik nieko nereiškė. Liepos 29 d. sovietų artilerija 
įnirtingai apšaudė, o lėktuvai bombardavo vidurinę kalvą. Po to į ataką pa- 
judėjo pėstininkai, remiami kelių J5-2 tankų. 8-osios armijos dviem korpu- 
sams iš pietų ir rytų užgulus 11-ąją pėstininkų diviziją, 2-0si0s smogiamosios 
armijos 109-asis šaulių korpusas šiaurinėje vokiečių gynybinės linijos pusė- 
je smogė Nederland divizijai ir 3-iajam estų pulkui. Nors išvakarėse ir buvo 
duotas įsakymas atsitraukti, ant rytinės kalvos tebebuvo išsibarsčiusių danų 
karių, ir sovietų 117-asis šaulių korpusas, kol danus atstūmė, patyrė nemažų 
nuostolių. Vis dėlto Raudonoji armija nenumaldomai slinko į priekį. Viduri- 
nė kalva dabar buvo spaudžiama iš trijų pusių, tačiau saujelė prieštankinių 
ir priešlėktuvinių patrankų netoli keteros neleido sovietų tankams iki galo 
sutriuškinti pozicijų. Šiaurėje 2-oji smogiamoji armija įstengė apeiti vokiečių 
liniją ir pasiekė vakarinę kalvą. Nedidelė grupė pasuko tolyn Vaivaros link. 
Tačiau kaip tik tą akimirką, kai atrodė, kad vokiečių linija tuojau palūš, Šteine- 
ris metė į mūšį paskutinį rezervą - kelis tankus, laikytus kritiniam momentui. 
Oberšturmbanfiurerio Kaušo vadovaujami tankai, puldami trimis grupėmis, 
išstūmė sovietų pajėgas iš abipus kalvų. JS-2 tankų trūkumai staiga tapo le- 
miami - daugelis jau išeikvoję šaudmenis turėjo atsitraukti, 0 jų neremiami 
pėstininkai irgi užleido užimtą plotą. Vokiečių kontratakos pabaigoje teliko 
vienintelė veikianti „pantera“, tačiau kuriam laikui kelias sovietų prasiver- 
žimui buvo užkirstas. Estų šturmbanfiureris Paulius Maitla, surinkęs kelių 
dalinių likučius ir prie jo savanoriškai prisijungus keliems sužeistiesiems i 
lauko tvarstymo stočių, su savo batalionu iš 45-ojo pėstininkų pulko nulydėjo 
išlikusią „panterą“ į tolesnę kontrataką. Sutemus, nepaisydami sovietų atakų, 
vokiečiai jau tvirtai savo rankose laikė vidurinę kalvą. Už savo veiksmus Mai- 
tla buvo apdovanotas Riterio kryžiumi. 

Kitą dieną vėl užvirė karštos kautynės. 8-ajai armijai pavyko šiek tiek pa- 
sistūmėti pietiniame vokiečių pozicijų ruože. Nors sovietų pajėgos ir įsiskver- 
bė į vokiečių linijas, paskutinę akimirką surengtos kontratakos vėl išmušė juos 
lauk. Liepos 31 d. centrinę kalvą gynę estai beveik nebeturėjo šaudmenų per 
dar vieną masinį sovietų šturmą, bet paskutinę minutę juos išgelbėjo atkakęs 
pastiprinimas iš Danmark. 

Unteršarfiureris Šolesas (Scholles), Danmark pulko raštininkas, nešė šaud- 
menis į priešakinę fronto liniją: 


Atsidūrę prie šiaurinio kalvos „699“ [labiausiai į vakarus nutolusios kalvos] 
šlaito, nėrėme prie vakarinio Grenadierių [vidurinės] kalvos šlaito. Pakeliui 
trumpam atsikvėpėme. Pasidairiau tinkamo tako į Grenadierių kalvą. Susi- 
siekimo tranšėjos buvo perartos. Visur negyvi kūnai. Šiurpus vaizdas ir bai- 
sus dvokas spiginant vidurdienio saulei. Šiaurrytiniame kalvos „699“ šlaite 

ant susisiekimo tako skersai poziciją priversta negyvų rusų ir vokiečių. Visi 
bunkeriai šiauriniame kalvos „69,9“ šlaite, nepaisant jų unikalios pozicijos, 
ištaškyti į šipulius ir išdegę. Nuo sugriuvusių bunkerių sklido irstančių la- 
vonų smarvė. 

Priešo ugniai aprimus, spausdami kiek įkertame įveikėme 250 m atviro ly- 
gaus ploto iki vakarinio Grenadierių kalvos šlaito. Sunkiai užkopėme šlaitu 
aukštyn. Pasukau į Bachmejerio (Bachmeyer) vadavietę kraterio formos įdu- 
boje. Hauptšturmfiurerį Bachmejerį [vadovavusį skirtingiems SS daliniams 
ant kalvos] radome tunelyje. Jis optimistiškai nusakė padėtį. 


Staiga sovietų artilerija atidengė ugnį. Po 20 minučių ją pakeitė pėstininkų 
ugnis. Pribėgęs uždusęs ryšininkas pranešė Bachmejeriui apie priešo pra- 
siveržimą. Bachmejeris stiprios rezervo grupės priešakyje nuskubėjo nedel- 
siant kontratakuoti ir prasiveržimą likvidavo (25). 


Abi išsekusias armijas apgaubė ramybė. Sovietų nuostoliai buvo šokiruojan- 
tys, ypač turint galvoje minimalius laimėjimus. Tačiau smarkiai susilpnėjo 
ir 3-iasis SS tankų korpusas - batalionai susitraukė iki kuopos kovinės ga- 
lios. Rugpjūčio 1 d. Fediuninskis perkėlė priekin dvi divizijas savo apdau- 
žytos armijos galiai sustiprinti ir rugpjūčio 2 d. atnaujino atakas. Vėl prieš 
kiekvieną šturmą griaudėdavo galingi artilerijos apšaudymai. Nors sovietų 
kariai prasiskverbdavo iki vidurinės kalvos šlaitų, jie vis neatlaikydavo vo- 
kiečių kontratakų. Galiausiai rugpjūčio 10 d. Govorovas liepė Fediuninskiui 
sustabdyti atakas. 

Sovietai patyrė baisių nuostolių. Divizijos sutirpo iki kelių šimtų vyrų, 
vokiečiai tvirtino sunaikinę daugiau nei 160 tankų. Manoma, kad Žuvo 
35 tūkst. Raudonosios armijos karių, sužeista 135 tūkst., vokiečiai neteko apie 
10 tūkst. Siaurame atviros vietovės ruože tarp kalvų bei jūros pakrantės, o pie- 
tuose pozicijas juosiant neįžengiamoms pelkėms, Fediuninskiui ir Starikovui 
trūko erdvės manevruoti. Todėl jiems teko verstis daug kainuojančiomis ata- 
komis kaktomuša. Net ir tokiomis aplinkybėmis žlugęs mėginimas pralaužti 
vokiečių linijas - vien gyvąja jėga Raudonoji armija turėjo pranašumą santy- 
kiu 11:1 - iškalbingas. Viena iš vokiečių sėkmės priežasčių - labai veiksmingas 
artilerijos panaudojimas. Kelias Leningradą apšaudžiusias baterijas pavyko 
atitraukti į Estiją, o Šteineris sugalvojo protingus apšaudymų planus, leidu- 
sius visą jo disponuojamos artilerijos ugnies galią sutelkti pavieniams smū- 
giams. Tanenbergo liniją gynusiuose SS daliniuose kovojo ne tik vokiečiai, bet 
ir vyrai iš Estijos, Danijos, Belgijos, Nyderlandų ir Norvegijos, todėl kautynės 
kartais vadinamos „Europos SS mūšiu“. Bet atmintina, kad daug karių ir ypač 
daugumas karininkų buvo vokiečiai (26). 


199 


Armijų grupė „Šiaurė“ dabar buvo atkirsta Estijoje ir Šiaurės Latvijoje, o 
didžiąją Lietuvos teritorijos dalį kontroliavo sovietai. Artimiausiomis savaitė- 
mis Vermachtas ryžtingai stengsis atkurti sąlytį, o sovietai toliau plėtos puo- 
lamąsias operacijas Baltijos šalyse. 


AŠTUNTAS SKYRIUS 


NUO DOPPELKOPF IKI CASAR 


Bagramiano 1-ojo Pabaltijo fronto tankai Rygos įlankos pakrantėje faktiškai Žy- 
mėjo sovietų ofenzyvos, 1944 m. vasarą perskėlusios Rytų frontą, aukščiausiąjį 
tašką. Kelias dienas vokiečių karinė ir civilinė valdžia laukė tolesnių smūgių. 
Vokiečių liniją abipus sovietų 51-osios armijos praskinto koridoriaus sudarė 
plonutėlės užtvaros - didelėje vakarinės fronto linijos atkarpoje vieninteliai gy- 
nėjai buvo latvių ūkininkai ir vietiniai žemvaldžiai, skubiai susibūrę į savotišką 
nacionalinę gvardiją. Šiaurės Kurše netoli pakrantės stovėjo SS dalinių grupelė, 
pavadinta SS Panzer Brigade Gross; ji turėjo gal kokius dešimt tankų ir dvi pėsti- 
ninkų kuopas, suformuotas iš 55 mokomųjų dalinių Ventspilyje. Už 40 kilome- 
trų į pietus išsidėsčiusią Gruppe Hierthes sudarė du latvių batalionai, sustiprinti 
priešlėktuviniais daliniais, o už panašaus atstumo į pietus nuo šturmfiurerio 
Hyrteso (Hierthes) batalionų laikėsi Gruppe Mūder likučiai, apimantys du pės- 
tininkų batalionus, artilerijos batalioną, nedidelę parašiutininkų grupę ir kelis 
latvių policijos bei paramilitarinius dalinius; grupę vėlgi rėmė priešlėktuvinė 
artilerija (1). Tarp šių pajėgų ir tarp pulkininko Mederio (Mader) pietinio sparno 
ir 3-iosios tankų armijos 9-ojo korpuso driekėsi dideli atviros teritorijos plotai. 

Raudonajai armijai būtų pakakę vos dviejų ar trijų santykinai šviežių 
šaulių korpusų dideliems laimėjimams pasiekti. Būtų buvę galima užimti di- 
džiąją dalį Kuršo, taip pat egzistavo galimybė smogti Rygai iš vakarų. Tačiau 
iš Bagramiano pajėgų, kurios, nepaisant didelių pergalių, artėjo prie išsekimo 
ribos, šuolis pakrantės link pareikalavo paskutinių išgalių. Nuo birželio 22 d. 
fronto linija pasistūmėjo per 560 kilometrų, o tiekimo linijos ištįso per toli, kad 
fronto karius būtų galima aprūpinti pakankamomis atsargomis. Vokiečiai pa- 
tyrė skaudžių nuostolių - žuvo, buvo sužeista ar pateko į nelaisvę beveik pusė 
milijono vyrų - tikriausiai pakankamai galimam Vokietijos pralaimėjimui lai- 
duoti, tačiau sovietai, kaip beveik visada didžiuosiuose Rytų fronto mūšiuose, 
nukentėjo dar labiau - neteko daugiau nei 770 tūkst. karių. Vien Bagramiano 
fronto karių Žuvo per 41 tūkst. (2). Sovietų šarvuotosios technikos nuostoliai 
irgi buvo baisūs - pamušta daugiau nei 2900 tankų ir savaeigių šturmo pabū- 
klų (3). Daugelis jų palyginti greitai grįžo į rikiuotę, tačiau remonto koman- 
doms ir tiekimo daliniams, mėginusiems nuo jų neatsilikti ir sykiu atgabenti į 
priešakines linijas atsargų, teko milžiniška užduotis. 

Panašios problemos kamavo visą sovietų fronto liniją. Raudonosios ar- 
mijos priartėjimas prie rytinių Varšuvos pakraščių paskatino lenkų pasiprie- 

šinimo kovotojus kelti sukilimą. Nors Stalinui išties buvo patogiausia sėdėti ir 
laukti, kol vokiečiai sunaikins antikomunistinę Armiją Krajovą, tiesa vis dėlto 
ta, kad armijos Varšuvą pasiekė ne mažiau išsekusios nei Bagramiano daliniai. 
Negana nuostolių ir pernelyg ištįsusių Liekimo linijų, skaudų smugį joms dar 
sudavė vokiečių 39-asis tankų korpusas, kurio pagrindinę smogiamąją jėgą 
sudarė 4-oji tankų divizija. Veikdami, kaip ir anksčiau, sparčiai ir lanksčiai, 
vokiečiai pasinaudojo didėjančiu koordinacijos tarp sovietų smaigalių stygiu- 
mi ir rytuose nuo Varšuvos kontratakavo sutriuškindami 3-iąjį tankų korpusą 
bei smarkiai aplamdydami gvardijos 8-ąjį tankų korpusą (4). 

Armijų grupės „Šiaurė“ izoliavimas baigiantis precedento neturinčių 
Vermachto katastrofų vasarai buvo didžiulė nesėkmė. Armijų izoliuota ir 
anksčiau — Žinomiausia yra 6-oji armija, apsupta ir sunaikinta Stalingrade, - 
tačiau dabar pirmąkart nuo reicho buvo atkirsta ištisa armijų grupė. Sąlyčio 
atkūrimui suteiktas aukštas prioritetas, ir Vermachtas pradėjo burti smogia- 
mąją jėgą, gebėsiančią prasimušti iki Šernerio armijų grupės. L 

Pamažu vokiečių frontas stabilizavosi. Užėmęs Kauną, Černiachovskio 
3-iasis Baltarusijos frontas toliau veržėsi Rytprūsių sienos link. Viena šarvuo- 
toji grupė pasiekė vokiečių miestą Širvintą (Schirwindt), tačiau rupgjūčio 5 ir 
6 d.ją atstūmė pancergrenadierių divizijos Grossdeutschland dalys. To nepaisy- 
damas Černiachovskis tris artimiausias dienas vertė 33-iąją armiją nepaliauja- 
mai atakuoti Širvintą, o tuo metu šiauriau 39-osios armijos ir gvardijos 5-osios 
tankų armijos dalys šiauriniu Nemuno krantu mėgino prasiskinti kelią Tilžės 
link. Tačiau vokiečiai rengė sėkmingas kontratakas. Grossdeutschland atmu- 
šė visus puolimus Rytprūsių sienos link. Į pietvakarių Lietuvą atsitraukusią 
7-ąją tankų diviziją pakeitė 252-oji pėstininkų divizija, su gvardijos 5-osios 
tankų armijos dviem korpusais susirėmusi įnirtingose kautynėse, griuvėsiais 
pavertusiose Raseinių miestą, įsimintino tankų mūšio 1941-aisiais areną. At- 
silaisvinusios 7-osios tankų divizijos mobiliosios pajėgos, pasiųstos šiaurės 
kryptimi, užmezgė tvirtesnį ryšį su Gruppe Mūder. Tapo netgi įmanoma iš 
fronto linijos pradėti atitraukti Grossdeutschland. 

Tuo metu šiauriniame fronto linijos gale štandartenfiureris Grosas (Gross) 
pradėjo zonduodamas slinkti į priekį. Jo tankai prisiartino per tris kilometrus 
nuo Tukumo, tačiau šturmuoti miestą nedrįso. Žvalgybos daliniai sugebėjo 
prasiskverbti ir užmegzti labai netvirtus ryšius su armijų grupe „Šiaurė“ į 
rytus nuo Tukumo. Rugpjūčio 11 d. iš Lenkijos šiaurėn pajudėjo 4-oji tankų 
divizija. Diviziją gabenantys traukiniai kirto Rytprūsius. Daugelis divizijos 
kareivių išvydo tėvynę pirmąkart po kelių metų, ir tai sukėlė mišrių jausmų. 
Buvo džiugu vėl matyti Vokietiją, antra vertus, kelionė prikišamai rodė, kaip 
arti nuo Rytprūsių yra fronto linija. 

Kaip ir 1941 m. pabaigoje, armijų grupę „Šiaurė“ sudarė 16-oji ir 18-oji 
armijos. Siekiant lengviau koordinuoti visas vokiečių pajėgas į šiaurę nuo 

Vokietijos sienos, armijų grupei „Šiaurė“ laikinai buvo priskirta Rausšo 3-ioji 
tankų armija. Skubiai parengti planai tvirtai sujungti 16-ąją armiją su 3-iąja 
tankų armija, ir rugpjūčio 8 d. tie planai pateikti Hitleriui. Siūlyta Gross- 
deutschland perkelti į fronto liniją priešais Raseinius sukuriant siekio alsiimti 
Raseinius ir Šiaulius regimybę. Šiauriau būtų smogti du smūgiai - su viena ar 
dviem tankų divizijomis ir viena pėstininkų divizija Šiaulių link ir su trimis 
ar keturiomis tankų divizijomis Jelgavos kryptimi. Kitą vakarą pasiūlymui 
suteiktas kodinis pavadinimas Doppelkopf („Dvigalvis“); taip vadintas tuo 
metu vokiečių kareivių mėgtas kortų Žaidimas. Tikriausiai dėl Hitlerio įta- 
kos planas įgijo didingesnių aspektų. Atkūrusios sąlytį su 16-ąja armija, puo- 
lančios tankų divizijos pasuks į Kauną ketindamos įsiveržti į sovietų pajėgų 
priešais 3-iąją tankų armiją užnugarį. Atrodo, kad divizijų ir korpusų vadai šį 
papildomą aspektą nuo pradžių ignoravo kaip visiškai nerealistinį (5). 

Prieš pajudėdama į šiaurę, Grossdeutschland rugpjūčio 9 d. netikėta ataka 
atsiėmė Vilkaviškio miestą. Puolimas prasidėjo prieš auštant. Pasinaudodama 
ūkana, šturmo grupė, apėjusi sovietų pozicijas pietuose nuo miesto, pasuko į 
šiaurę ir neaptikta faktiškai apsupo Vilkaviškį iš vakarų, pietų ir rytų. Vokie- 
čių daliniams įsiskverbus į miestą, užvirė aršios kautynės, tačiau iki vakaro 
jame teliko kelios izoliuotos sovietų grupelės, kurios sutemus išsmuko (6). 

3-iąją tankų armiją pasiekiantys žvalgybos pranešimai rodė, kad Raudo- 
noji armija po ilgo puolimo tikrai išsekusi, galbūt net persitempusi. Belaisvių 
apklausos atskleidė, kad gvardijos 5-oji tankų armija teturėjo 50 veikiančių tan- 
kų iš daugiau nei 500, sudarančių jos nominalią galią (7). Todėl kontratakuoti 
Šiaulių link atrodė pats tinkamiausias metas, ir Doppelkopf operacijos planavi- 
mas paspartėjo. Pagrindinis vaidmuo teks 39-ajam tankų korpusui: 4-oji, 5-oji 
ir 12-oji tankų divizijos, sudarysiančios Gruppe Libau, siekdamos prasimušti 
iki Jelgavos dviem smaigaliais puls iš šiaurės rytų nuo Telšių. Tuo metu 101-oji 
tankų brigada, suformuota iš 18-0sios pancergrenadierių divizijos ir perduota 
vadovauti pulkininkui fon Lauchertui (von Lauchert), jūra išsiųsta sustiprinti 
Gruppe Gross Šiaurės Kurše. Iš čia jungtinės pajėgos, energingai vadovaujamos 
Hiacinto fon Štrachvico, pro Tukumą stengsis pasiekti Rygą. Pietuose 40-asis 
tankų korpusas su Grossdeutschland ir 14-ąja tankų divizija iš šiaurės vakarų 
veršis į Šiaulius. 7-oji tankų divizija parems puolimą vėliau. 

Nuo pat pradžių tarp įvairių vokiečių vadovybių būta įtampos. 3-ioji 
tankų armija laikėsi nuomonės, kad puolimą reikėtų pradėti rugpjūčio 17-ąją, 
nes tik iki tada bus įmanoma surinkti visas numatytas pajėgas. Armijų grupė 
„Šiaurė“, priešingai, dėl šiaurėje sovietų prasiveržimo iki pakrantės atkirstų 
16-osios ir 18-0sios armijų pavojingos padėties spaudė puolimą pradėti anks- 
čiau. Neišvengiamai teko leistis į pasitenkinimo nekeliantį kompromisą tarp 
laukimo, kol susirinks pakankamai jėgų maksimaliam rezultatui pasiekti, ir 
neatidėliotino poreikio prasiveržti iki atkirstų armijų. 

Tuo metu Raudonoji armija pergrupavo savo pajėgas. Pagrindinė jėga so- 
vietų koridoriuje nuo Jelgavos iki Rygos įlankos buvo gvardijos 1-asis šaulių 
korpusas, priklausęs 51-ajai armijai. Piečiau stovėjusiai gvardijos 5-ajai tankų 
armijai, sulaukusiai mirtinai reikalingo pastiprinimo - 100 naujų T-34 tankų, 
liepta ruoštis iš dabartinių pozicijų Kelmės apylinkėse persikelti į vakarus nuo 
Šiaulių, o 4-oji smogiamoji armija perduota 1-ajam Pabaltijo frontui. Pastarojo 
gvardijos 3-iasis mechanizuotasis korpusas išsidėstė pietuose nuo Jelgavos, o 
vasaros mūšių susilpnintas 1-asis tankų korpusas paliktas rezerve į rytus nuo 
Šiaulių. Vokiečių kontratakos laukė grėsmingas pasipriešinimas. 

Raudonoji armija aptiko vokiečių šarvuotųjų pajėgų judėjimą į šiaurę, 
tačiau vertindama Vermachto galią toli prašovė; pranešta, kad armijų grupė 
„Šiaurė“ iš viso turi 700 tūkst. karių, daugiau nei 1200 tankų ir šturmo pabų- 
klų, apie 7000 artilerijos pabūklų ir minosvaidžių, 400 kovinių lėktuvų. Le- 
ningrado ir trys Pabaltijo frontai, priešingai, turėjo 900 tūkst. karių, per 3000 
tankų ir šturmo pabūklų, apie 17 500 artilerijos pabūklų bei minosvaidžių ir 
apie 2650 kovinių lėktuvų; visoms šioms pajėgoms vadovavo maršalas Vasi- 
levskis, gynybos liaudies komisaro pavaduotojas (8). Net jei sovietų vertini- 
mai ir būtų buvę tikslūs, Vermachto laukė sunkios grumtynės. 

Rugpjūčio 13 d. Vasilevskis Stalinui pranešė, jog; „galimas daiktas, priešas 
ketina iš abiejų pusių atkirsti mūsų pleištą, pasiekusį Rygos įlanką“. Norint 
tam sukliudyti, 1-ajam Pabaltijo frontui liepta 4-ąja smogiamąja ir gvardijos 
6-ąja armijomis pulti Rygos link, taip prikaustant vokiečių 16-0sios armi- 
jos jėgas. 43-ioji armija, atsigręžusi į Rygą, liks savo pozicijose pietuose nuo 
Jelgavos ir į puolimą įsijungs šiam išsiplėtojus. Koridoriuje iki Baltijos jūros 
51-oji armija įsitvirtins stipriose gynybinėse pozicijose, o piečiau nuo jos veiks 
gvardijos 2-oji armija. 

Bagramianas rimtai traktavo vokiečių pasirengimus: 


Didžiausią nerimą kėlė pleišto smaigalys vakaruose nuo Rygos... jis buvo 
40-60 kilometrų pločio. Fronto liniją laikė keturios divizijos iš 1-0jo ir 63-iojo 
šaulių korpusų. Mums buvo akivaizdu, kad fronto su keturiomis mūšių išse- 
kintomis divizijomis neišlaikysime. Bet daugiau pajėgų neturėjome. Žinojo- 
me, kad priešas mėgins atkirsti pleištą prie jo pagrindo ir kad darbą priešui 
palengvintume perkeldami daugiau pajėgų prie Rygos įlankos. Vienu žo- 
džiu, neabejojome, kad fašistai atakuos. Bet, deja, iki pat puolimo pradžios 
nežinojome, iš kur ir kokiomis jėgomis (9). 


Bagramiano pajėgos puldamos sutikdavo negausių prosovietinių latvių par- 
tizanų būrių, teikusių Žinių apie vokiečių dalinių išsidėstymą. Šie pranešimai 

liudijo, kad vokiečiai pietinėse ir vakarinėse Rygos prieigose telkia jėgas išsi- 
veržti. Tačiau iš tikrųjų 16-oji armija stokojo šarvuotųjų pajėgų, kad mėgintų 
tai daryti. Norėdamas užkirsti kelią tokiam išsiveržimui, Bagramianas nu- 
sprendė, kad 51-oji armija išsidėstys atremti laukiamą vokiečių puolimą iš va- 
karų, o 4-oji smogiamoji ir 43-ioji armijos pasirengs atakuoti Rygos kryptimi. 
Mažų mažiausiai tai sujauks vokiečių planus išsiveržti. 

Rugpjūčio 14 d. vokiečių 9-asis korpusas kartu su 252-ąja pėstinin- 
kų divizija, remiami 7-osios tankų divizijos padalinių, atakavo šiek tiek 
šiauriau nuo Raseinių. Operacija kodiniu pavadinimu Greif laikyta Doppel- 
kopf parengiamuoju puolimu. Vokiečiams pavyko užimti didžiumą miesto. 
Pranešta, jog pamušta per 60 sovietų tankų. Tada 7-oji tankų divizija ati- 
traukta iš fronto linijos ruoštis pagrindinei operacijai. Rugpjūčio 15-osios 
vakare divizijos, numatytos pagrindiniam smūgiui, pradėjo iš sutelkimo 
zonų judėti į fronto liniją. Daliniams spraudžiantis siaurais vingiuotais 
keliais, iš lūpų į lūpas sklido niūrios naujienos iš Vakarų fronto: Vakarų 
sąjungininkai beveik nesutikdami pasipriešinimo išsilaipino Viduržemio 
jūros Prancūzijos pakrantėje. Kokia sunki užduotis jų laukia, paaiškėjo dar 
nepasiekus fronto linijos: 


Visur nedideli, smulkūs miškeliai, neaukštos kalvos, siauri keliai, nedideli til- 
tai, drenažo grioviai, upeliai. Žodžiu, jau po kelių kilometrų pamatėme, kad 
vietovė netinka kariauti šarvuotąja technika. Labiausiai apsunkindavo vin- 
giuoti, siauri keliai ir tiltai, per silpni mūsų „sunkiesiems lokiams“. Žinoma, 
šturmo pionieriai be perstojo triūsė dėdami kone antžmogiškas pastangas, bet 
vis dėlto - tai brasta pasirodydavo nepatikima, tai tiltas neatlaikydavo sunkiojo 
tanko. Kolonoms vis sustojant prieš naujas kliūtis, tekdavo ieškoti aplinkkelių. 
Kur dar įstengdavo pravažiuoti tankai, ten užstrigdavo degalus gabenantys 
sunkvežimiai, o mums, šitaip be perstojo važiuojant, verkiant reikėjo degalų. 
Galop sukorėme 100 kilometrų nuo starto linijos. Bet apie gausybę nedidelių 
didvyriškų veiksmų tą tamsią naktį niekada nebus papasakota (10). 


Doppelkopf prasidėjo rugpjūčio 16-ąją, dieną anksčiau nei iš pradžių pagei- 
davo 3-ioji tankų armija. Nepaisant penkių tankų divizijų ir vienos pancer- 
grenadierių divizijos, vokiečių tankų buvo nuviliamai mažai - tik 133 tankai 
39-ajame tankų korpuse ir tik 148 tankai 40-ajame. Sausas ir saulėtas oras ide- 
aliai tiko tankų operacijoms. Šiaurėje Gruppe Gross, atsitraukusi nuo Tukumo 
pakraščių, ryžtingai priešinantis sovietams priekin pasistūmėjo nedaug. Ga- 
vusi 101-ąją tankų brigadą, vis dar keliavusią jūra, ir štabo bei ryšių padalinių, 
grupė pretenzingai buvo pavadinta Panzer Division Strachwitz. Labiau į pietus 

Operacijos Doppelkopf/Cūsar, 
1944 m. rugpjūtis 

39-asis tankų korpusas pajudėjo lygiai 08.00 val. 4-oji ir 5-oji tankų divizijos, 
sugebėjusios mesti į mūšį pakankamai pajėgų, priekin brovėsi sparčiai, tuo 
metu 12-oji tankų divizija vis dar laukė, kol atkaks visi padaliniai. 5-oji tankų 
divizija puolė dviem kovos grupėmis. Pietinė turėjo forsuoti Ventos upę prie 
Papilės, bet, susidūrusi su įnirtingu pasipriešinimu, pakeitė puolimo kryptį, 
mėgindama apeiti miestelį iš pietų. Anot pancergrenadierių bataliono vado 
Alfredo Jetkės (Alfred Jaedtke) atsiminimų: 


Šarvuotoji grupė kautynėse buvo vos įveikusi pačias priešakinės rusų pajė- 
gas ir dar pakankamai giliai neįsiskverbusi į priešo linijas, todėl pasukusi į 
pietus ir riedėdama pro miestelį, sulaukė iš ten [sovietų į vakarus atgręžtų 
priešakinių pozicijų] į savo kairįjį sparną smarkios prieštankinės ugnies. Tai 
buvo puikiai valdoma rusų artilerijos ugnis... 

Dar šiek tiek patrikdė rusų prieštankinės patrankos, puikiai išdėstytos miške 
už 6 km į šiaurės rytus nuo Papilės. Tačiau pasipriešinimą greitai įveikėme. 
Gretimame miške (maždaug 8 km į jo gilumą) netikėtai užklupome rusų ar- 
tilerijos batalioną, lengvą grobį musų tankams. Greitai sutriuškinome silpną 
priešo pasipriešinimą Mažūnaičiuose. Toliau atakavome Kruopių kryptimi. 
Visur knibždėjo rusų, tačiau reikšmingesnio pasipriešinimo niekur nesuti- 
kome. Atrodė, kad jie iš išblaškytų ar užnugario dalinių. Mūsų vyrų nuotaika 
buvo pakili. Po gausių atsitraukimų kaunantis su priešu pagaliau vėl puolė- 
me, kaip senomis dienomis (11). 


Dar piečiau, 40-ojo tankų korpuso ruože, Grossdeutschland, užlaikoma prastų 
kelių, sunkiai skverbėsi Kuršėnų link. Čia užėmė sveiką geležinkelio tiltą 
per Ventos upę. Piečiau 14-oji tankų divizija netoli Šaukėnų irgi užgrobė 
tiltą, tačiau 7-oji tankų divizija įsirėmė į atkaklų pasipriešinimą šiaurės ry- 
tuose nuo Kelmės. | 

Savo šarvuotąsias pajėgas sutelkusi santykinai nedideliame plote, vokie- 
čių 3-ioji tankų armija kitus vokiečių fronto ruožus paliko apnuogintus priešo 
puolimui. 26-asis korpusas pietiniame armijos sparne netrumpą savo linijos 
atkarpą gynė silpnomis 549-ąja ir 561-ąja grenadierių divizijomis. Šios paly- 
ginti neseniai suformuotos divizijos turėjo daug vyrų, kurie anksčiau dėl am- 
žiaus ar negalios buvo laikomi netinkamais fronto tarnybai, bei stokojo ir ve- 
teranų branduolio, ir kovinės patirties. Net ir prasidėjus Doppelkopf operacijai, 
šiame sektoriuje puolė sovietų gvardijos 11-osios armijos, 33-iosios ir 5-0sios 
armijų dalys. 6-oji tankų divizija sugebėjo rimtai pasipriešinti, tačiau buvo 
atstumta, o sovietų atakos dviejų grenadierių divizijų ginamuose ruožuose 
abipus tankų divizijos pozicijų baigėsi reikšmingais prasiveržimais, kėlusiais 
tiesioginę grėsmę Rytprūsiams. Tam reikėjo užkirsti kelią, todėl 1-oji pėsti- 
ninkų divizija, vykusi į Doppelkopf, buvo nukreipta padėti 26-ajam korpusui. 

Bagramianui plaukė pranešimai apie padėtį fronto linijoje, vieni kelian- 
tys daugiau nerimo, kiti mažiau. Viena vertus, atrodė, jog gynyba gerai atlaikė 
40-ojo tankų korpuso spaudimą, nors ir tvirtino atakuojama apie 250 vokiečių 
tankų, t. y. tokio kiekio, kokį vokiečiai daugmaž turėjo visose puolimo ašyse, 
tačiau, kita vertus, pranešimuose apie 39-ojo tankų korpuso atakas trūko in- 
formacijos apie jų galią ir apie tai, kokie vokiečių daliniai jose dalyvauja. Va- 
karop jam patvirtinta, kad 126-oji šaulių divizija atstūmė Grossdeutschland ir 
7-osios tankų divizijos dalis. Vasilevskis nurodė paskubinti gvardijos 5-osios 
tankų armijos perkėlimą į Šiaulių apylinkes, o Bagramianas piktai paragino 
51-osios ir gvardijos 2-osios armijos vadus labiau stengtis nustatyti, kokie da- 
liniai juos puola, ir visą turimą artileriją perkelti į fronto liniją maksimaliai 
paramai teikti (12). 

Rugpjūčio 17-ąją, auštant, 4-oji tankų divizija Vegerių kaimo apylinkėse 
šturmavo išvakarėse jos puolimą sustabdžiusias sovietų gynybines pozicijas. 
Kaimą užėmė greitai, tačiau dėl sunkaus reljefo ir ryžtingo pasipriešinimo 
naudojant gerai išdėstytas prieštankinės patrankas toliau į rytus stūmėsi lė- 
tai. Vakarop divizija buvo įveikusi vos penkis kilometrus, tuo tarpu 12-ajai 
tankų divizijai skverbtis į šiaurę sekėsi geriau. 5-osios tankų divizijos pietinei 
kovos grupei pavyko pasiekti Gaudikius, tačiau, kaip ir 4-ąją šiauriau, sulaikė 
stiprios prieštankinės gynybos linijos. Per dvi kautynių dienas fronto linija 
stumtelėta apie penkiolika kilometrų. 

Grossdeutschland užėmė Kuršėnus, bet 14-oji tankų divizija, tiltą per Ventą 
apgadinus artilerijos ugniai, priekin pasislinko nedaug. Prie to daug prisidėjo 
Bagramiano įsakymas perkelti artileriją į fronto liniją. Daugeliui to meto so- 
vietų pasakojimų būdingu stiliumi jis rašė: 


Pulkininko Pavlenkovo 1187-ajam artilerijos pulkui teko sunkiausia dalia. 
Artileristai gynėsi iki paskutinio sviedinio. Komunisto Kustovo vadovau- 
jama prieštankinės patrankos komanda pamušė penkis tankus, tarp jų du 
„tigrus“. Vokiečių pėstininkams su automatais rankose prisiartinus prie 
patrankos, į juos pasipylė rankinės granatos. Galiausiai vienintelis gyvas iš 
komandos liko taikytojas Podgornas. Nors ir sužeistas, iššovė paskutinį svie- 
dinį ir su tiekimo automobilio vairuotoju pertempė patranką į saugią vietą. 
1945 m. kovo 24 d. 55SR Aukščiausiosios tarybos prezidiumas Kustovui ir 
Podgornui suteikė Sovietų Sąjungos didvyrio vardą (13). 


7-ąją tankų diviziją, mėginusią atakuoti iš Kelmės, ištiko nesėkmė. Vienas iš 
karininkų dienoraštyje pasižymėjo: 


Puolimas jau rutuliojosi visa sparta. Popietę kovos grupė susirinko didelėje 
lomoje. Apskritai buvo ramu. Šarvuotojo dalinio karininkams vos pradėjus 
diskusiją vado pusiau vikšriniame šarvuotyje, lomoje sprogo tikriausiai pa- 
klydęs prišaudomasis sviedinys. Išsyk po to sekė antras šūvis. Šis sviedinys 
atsitiktinai pataikė į pulko vado šarvuotį. Visi vyrai (vadas, adjutantas, ryšių 
karininkas, vairuotojas ir radistas) mašinoje žuvo. Divizijos priešakinė kovos 
grupė neteko visos vadovybės (14). 


Žuvo divizijos 6-ojo pancergrenadierių pulko vadas pulkininkas leitenantas 
Veicelis (Weitzel), jo adjutantas ir divizijos „panterų“ bataliono adjutantas. 

Atviri pusiau vikšriniai transporteriai įgalindavo lengvai išskleisti pancer- 
grenadierius, tačiau buvo labai pažeidžiami artilerijos ugniai, kaip savo kailiu 
patyrė 7-oji tankų divizija. 

Pačiame mušio sukuryje vokiečių vadovybėje vėl įvyko permainų. Mo- 
delį išsiuntus vadovauti Vakarų frontui, armijų grupės „Centras“ vadu tapo 
Georg-Hansas Reinhartas, o Rausas perėmė 3-iąją tankų armiją. 

Sovietų akimis, didžiausią grėsmę jiems kėlė 40-asis tankų korpusas, 
nors 51-oji armija ir pranešė, kad ją puola apie 200 tankų ir stiprūs pėstininkų 
junginiai (15) - iš esmės sovietų dar neidentifikuotos 4-oji ir 5-oji tankų divizi- 
jos. Į Šiaulius iš 1-ojo Pabaltijo fronto rezervų pasiųsti 1-asis tankų ir 103-iasis 
šaulių korpusai. Nors ten pat judėjo gvardijos 5-oji tankų armija, Bagramianą 
suerzino žinia, kad vietoj lauktų 500 tankų mūšiui parengta tik 17. Generolas 
Konstantinas Skorniakovas, 1-ojo Pabaltijo fronto tankų bei mechanizuotųjų 
pajėgų vadas, pateikdamas gvardijos 5-osios tankų armijos štabo viršininko 
generolo majoro Piotro Kaliničenkos raportą, paaiškino: 


Kovos veiksmuose dalyvaujame jau kone du mėnesius, operacijose prie Vi- 
tebsko ir Kauno patyrėme nuostolių. Žinoma, ne tik dėl priešo veiksmų, bet 
ir dėl gedimų bei nusidėvėjimo ir atsarginių dalių stygiaus. Armija neteko 
daug tankų Šiaulių apylinkių keliuose. Maskva išsiuntė mums tikrai daug 
ekipuotės. Tikimės, kad mums bus duota laiko atkurti savo dalinius ir tvarką 
gretose. Tankus gabenantys traukiniai jau pakeliui (16). 


Gavęs pranešimų apie netoli Rygos telkiamas vokiečių pajėgas, Bagramianas 
į arčiausiai Rygos esantį frontą išsiuntė dvi pėstininkų divizijas ir vieną me- 
chanizuotąją diviziją, dar vieną tankų dalinį pasilaikydamas rezerve. Viena 
prieštankinė brigada Bagramiano frontui buvo perduota iš Černiachovskio 
3-iojo Baltarusijos fronto ir dar trys tokios brigados - iš strateginio rezervo. 
Turint galvoje vietovę, išsiskiriančią ribota taikymo linija ir palyginti prastais 
keliais, prieštankinės patrankos kaip tik ir buvo tie ginklai, kurių reikėjo vo- 
kiečių puolimui sustabdyti (17). 

Rugpjūčio 18 d. 39-asis tankų korpusas tęsė skausmingai lėtą puolimą. 
12-oji tankų divizija užėmė aukštumą išsyk į pietus nuo Aucės, o 4-oji tankų 
divizija, naktį pergrupavusi savo pajėgas, atakavo dviem kovos grupėmis ir, 
pasistūmėjusi tris ar penkis kilometrus į priekį, susidūrė su maždaug 40 kon- 
tratakuojančių sovietų tankų. Iš belaisvių apklausų sužinota, jog tai gvardijos 
3-iojo mechanizuotojo korpuso dalys. Lėtas puolimas davė sovietų pajėgoms 
pakankamai laiko parengti savo gynybines pozicijas. Pasak Jetkės iš 5-osios 
tankų divizijos: 

Kitą rytą pajudėję Veršių link, vos už 3 kilometrų į šiaurės rytus nuo Gaudi- 
kių susidūrėme su prieštankinių patrankų frontu, atidengusiu į mus smarkią 
ugnį. Prieštankinės patrankos buvo gerai užmaskuotos pamiškėje abipus ke- 
lio. Turėjome užimti mišku einančią 6 kilometrų ilgio kelio atkarpą. Mūsų ar- 
tilerijai intensyviai apšaudžius pamiškę - mūsų prašymu paskutinėje salvėje 
buvo keli dūminiai sviediniai, - atakavome. Dengiami dūmų, įsiveržėme į 
mišką. Rusai pabėgo palikdami 10-15 prieštankinių patrankų. 


Judėdami toliau pamatėme, kad kelias per mišką veikiau yra maždaug 60-80 
metrų pločio švari juosta su keliais jaunais medeliais. Svarbiausiose pozicijo- 
se rusai buvo pristatę net dar daugiau sunkiai aptinkamų ir pėstininkų gina- 
mų prieštankinių patrankų. Todėl neturėjome kitos išeities, kaip abipus kelio 
pirmyn pasiųsti išsodintus pancergrenadierius ir šitaip pamėginti iš kelio 
pašalinti prieštankines patrankas, mūsų tankams į priekį judant šoktelėji- 
mais. Tai buvo daug laiko užimantis sumanymas. Judėjome lėtai, nes miške 
abipus kelio knibždėjo rusų pėstininkų. Turėjome jų saugotis, neleisti jiems 
pakenkti mūsų tankams bei tarp jų riedėjusiems pusiau vikšriniams trans- 
porteriams, kuriuose dabar buvo likę tik pagrindiniai ir pakaitiniai vairuo- 
tojai. Kelias taip pat buvo užminuotas. Minos įkastos šviežiai, todėl kapitono 
Pilcho šturmo pionieriai jas palyginti greitai surasdavo ir pašalindavo. Po 
dviejų ar trijų valandų pasiekėme miško pakraštį. Pirmieji tankai ir pusiau 
vikšriniai šarvuočiai nuriedėjo į Veršius už dar vieno kilometro ir pranešė, 
kad ten priešo nėra. Pamiškėje kuopų vadai surikiavo savo dalinius, susijau- 
kusius miške. Už penkių kilometrų į šiaurę matėsi Žagarė. Pasirodęs pulki- 
ninkas leitenantas Hercogas (Herzog) liepė atlikti žvalgybą šiaurės kryptimi 
ir, kol atvyks II/14 [14-ojo pancergrenadierių pulko 2-asis batalionas] saugoti 
abu pagrindinius kelius į šiaurę ir į pietus. Tą akimirką pamiškėje ir lomoje 
tolėliau vienu metu pliūptelėjo siaubingas „fejerverkas“ — tikriausiai paleis- 
tas „katiušų“. Kadangi, vykdami į nurodytas pozicijas, buvome kaip tik ten, 
iš pulko štabo atskriejo radiograma: „Nedelsiant trauktis į Gaudikius!“ To 
negalėjo būti. Pasinaudojau pulkininko leitenanto radijo stotimi susisiekti su 
pulko ryšių skyriumi. „Radiograma teisinga. Turime bėdų dešiniajame spar- 
ne. Paskubėkit!“ 


Taigi vėl atgal tuo kvailu keliu per mišką. Priešakyje pancergrenadierių kuo- 
pa, paskui trys tankų būriai, už jų pagrindinė bataliono dalis ir ariergarde 
tankų būrys su pancergrenadieriais. Tankų būrys su pancergrenadieriais tu- 
rėjo likti pamiškėje netoli Veršių, kol paaiškės, kad pasiekėme vakarinį miško 
pakraštį. Jau riedant atgal girdėjosi nuo Gaudikių atsklindantys mūšio gar- 
sai. Priešakyje judėjęs kapitonas Elmersas, 2-0sios pancergrenadierių kuopos 
vadas, per radijo stotelę pranešė: „Priešo tankai kaunasi su mūsų artilerija!“ 


Mūsų artilerijos batalionas, išsidėstęs ant aukštumos į šiaurę nuo Gaudikių, 
artimosiose kautynėse grūmėsi su 15-20 „šermanų“. Kelios patrankos šaudė 
tiesioginiu taikymu. Mano dviem tankų būriams „šermanų“ padėtis labai tiko, 
nes dauguma buvo atsukę į mus paskuigalius. Kapitonui Eiseriui (Eysser), pa- 
sižymėjusiam daugelyje mūšių ir apdovanotam Riterio kryžiumi, daug laiko 
neprireikė savo tankais pamušti kone visus priešo tankus. Du ar trys tankai 
pasiekė mišką, tačiau, palikti įgulų, vėliau surasti ir susprogdinti (18). 


Šie sovietų tankai priklausė vienai iš kelių grupių, išskleistų vokiečių puo- 
limui sustabdyti. Pasinaudodami reljefu ir spragomis tarp vokiečių dalinių, 
jie mėgino atkirsti bei sunaikinti vokiečių smaigalius. Anot kapitono Nekelio 
(Nėkel), irgi iš 5-osios tankų divizijos, atsiminimų: 


Trys priešo tankų grupės po 25-30 tankų, daugiausia „šermanų“ ir JS-1, nak- 
tį [iš rugpjūčio 17-osios į 18-ąją] apėjusios puolančios divizijos dešinįjį spar- 
ną, intensyviai remiamos artilerijos, rytą tarp Gaudikių ir Kruopių atakavo 
mūsų dešiniojo sparno giluminę dalį. Jos ketino sunaikinti mūsų smaigalius 
ir sustabdyti puolimą. Ši ataka buvo atmušta priešui padarant didelių nuosto- 
lių. Į rytus nuo Gaudikių II/31 [31-ojo tankų pulko 2-ojo bataliono] ariergardo 
tankai pamušė 9 priešo tankus, o netoli Gaudikių artilerija tiesiogine ugnimi 
ir Eiserio tankų kuopa (3/31) kartu - 25 priešo tankus. Prie Kruopių Panzerja- 
gerabteilung von Ramin [divizijos prieštankinis batalionas] iš rikiuotės išvedė 
25 artėjančius priešo tankus. Už 56 pamuštus priešo tankus divizija buvo pa- 
minėta Vermachto pranešime. Mus nepaprastai nustebino, kad priešo tankai 
prie Gaudikių atakavo nelydimi pėstininkų. Šaudydami iš visų vamzdžių, 
jie nuniokojo mano ir pulkininko leitenanto Hercogo vadavietes pamiškėje 
į rytus nuo Gaudikių. Tada nuriedėjo 116-ojo tankų artilerijos pulko 2-ojo 
bataliono link ir išsiskleidė atviroje lygumoje. Čia, puikiai regimi artilerijos 
taikikliuose, leidosi tiesiai į pražūtį; baterija patyrė didelių nuostolių (19). 


Grossdeutschland, remiama 14-osios tankų divizijos, piečiau toliau pamažu 
sunkiai slinko Šiaulių link. Vokiečiams priešinosi sovietų 1-asis tankų kor- 
pusas ir „lietuvių“ divizija* . Kaip ir estai Raudonosios armijos estiškosiose 
divizijose, šioje divizijoje lietuviai irgi tikriausiai buvo tik mažuma, o likusią 
dalį sudarė etniniai lietuviai iš Sovietų Sąjungos ir nė lašo lietuviško kraujo 


*Autorius čia ir toliau kalba apie „latvius“, tačiau prie Šiaulių tuo metu iš tikrųjų 
kovojo 16-oji lietuviškoji divizija. - Red. past. 

neturintys rusai. Vis dėlto Bagramianas mini tėvą ir sūnų Dauetas*, kurie 
prieštankiniais šautuvais ir granatomis narsiai grūmėsi su vokiečių tankais 
sunaikindami tanką ir savaeigį prieštankinį pabūklą Ferdinand. Mūšyje „fer- 
dinandų“ nebuvo, todėl geriausiu alveju bus apsirikta nurodant tapatybę. 
Paprastai visi vokiečių savaeigiai šturmo ir prieštankiniai pabūklai būdavo 
identifikuojami kaip „ferdinandai“, kuriuos, sveriančius 65 tonas, Raudono- 
sios armijos kareiviai laikė ypač grėsmingais priešais. Panašiai kareiviai vi- 
suose frontuose tvirtindavo, kad vokiečių tankai, su kuriais jie susidurdavo, 
buvę „tigrai“. Kiti lietuviškosios divizijos kariai irgi atskirai pagirti. Tikriau- 
siai jie dalyvavo įnirtingose kautynėse ir visi pasirodė gerai. Tiesą sakant, jau 
pats lėtas vokiečių judėjimas priekin savaime liudija lietuviškosios divizijos 
ryžtą neatiduoti nė pėdos žemės (20). 

39-ojo tankų korpuso vadas generolas fon Zaukenas, susitikęs su 3-i0- 
sios tankų armijos štabo viršininku, išreiškė susirūpinimą, jog puolančios di- 
vizijos viena nuo kitos per toli, kad pasiektų maksimalų poveikį. Tačiau kol 
kas operacija vyks kaip numatyta. Jis patikintas, kad 40-ajam tankų korpusui 
užėmus Šiaulius, abu korpusai pasislinks arčiau vienas kito ir grėsmė 39-ojo 
tankų korpuso sparnams smarkiai sumažės (21). Kitoje mūšio lauko pusėje 
Bagramianas gavo optimistinių pranešimų, kad jo fronto linija laikosi tvirtai. 
Jis pasijuto toks pasitikintis savo jėgomis, kad net liepė gvardijos 3-iąjį mecha- 
nizuotąjį korpusą atitraukti iš fronto linijos ir laikyti rezerve. 

Laiko surinkti užtektinai pajėgų didesniam puolimui Štrachvico kovos 
grupei prireikė iki rugpjūčio 19-osios. Puldamas su 60 tankų Panzergraf gerai 
pasidarbavo: privertė Raudonąją armiją aplink Tukumą suformuoti gynybos 
žiedą, ginamą dviejų šaulių divizijų iš gvardijos 1-ojo šaulių korpuso. 4-oji 
tankų divizija ketino užimti Žagarę, bet didžiąją dienos dalį praleido atmuši- 
nėdama pakartotines sovietų atakas. Kartais abiem divizijos kovos grupėms 
iškildavo pavojus būti atkirstoms, bet ryžtingos vietinės kontratakos vis ati- 
taisydavo padėtį. | 

Kontratakos 4-osios tankų divizijos sektoriuje atsiliepė 5-ajai tankų di- 
vizijai piečiau. Bergždžiai lūkuriavusios, kol šiek tiek toliau šiaurės vaka- 
ruose buvusi 4-oji tankų divizija prisivys, 5-osios tankų divizijos kovos gru- 
pės - Gruppe Friedrich ir Gruppe Herzog - galop gavo įsakymą atnaujinti savo 
puolimą. Gerai pasistūmėjusios jos pasiekė Žagarę, bet, kontratakuojančioms 
sovietų pajėgoms giliai įsismelkus į sandūrą tarp abiejų divizijų, ir taip ne- 
tvirtas sąlytis su 4-ąja divizija visiškai nutrūko. Kovos grupes vis atakuodavo 
sovietų pajėgos. Padedamos „štukų“ eskadrilės, vokiečių kovos grupės atakas 
atrėmė, bet jautėsi vis labiau izoliuotos. Panašiai Grossdeutschland dar labiau 
priartėjo prie Šiaulių, tačiau dėl apnuogintų abiejų sparnų turėjo atsisakyti 


*Gal Daujotai? - Red. past. 

ketinimo tęsti puolimą. Gvardijos 2-ąją armiją, pagrindinę Grossdeutschland 
priešininkę, dabar sustiprino dar ir kitos 1-ojo tankų korpuso ir gvardijos 
5-osios tankų armijos dalys. Pasak Bagramiano, dažnai užvirdavo intensy- 
vios artimosios kautynės: 


Šią dieną mums ypač pravertė gvardijos 11-ajam šaulių korpusui priklausiu- 
sios divizijos, dengusios pietvakarines Šiaulių prieigas. Tiesa, korpuso vadą 
generolą Roždestvenskį sužeidė, tačiau mano senas draugas generolas majo- 
ras Arušanianas tvirtai išlaikė valdymo struktūrą savo rankose. Jis sužlugdė 
priešo planus dviem pėstininkų pulkais ir keliais tuzinais tankų prasiveržti 
85-ojo šaulių pulko iš generolo majoro Sakurenkovo gvardijos 32-osios šau- 
lių divizijos sektoriuje. Nors artilerija sunaikino daug tankų, nemažai jų vis 
dėlto prasiveržė iki pulko pozicijų. Ten juos prieštankinėmis granatomis bei 
Molotovo kokteiliais sutiko šauliai. Seržantas Gribeniukas iš 4-osios šaulių 
kuopos su prieštankine granata puolė po tanko vikšrais ir ten ją susprogdi- 
no. Seržantui po mirties suteiktas Sovietų Sąjungos didvyrio vardas (22). 


Vokiečių tankų divizijų vyrams mūšis skyrėsi nuo ankstesnių. Pasak 4-osios 
tankų divizijos ryšių karininko Hanso Šoiflerio (Hans Schaufler): 


Tos aršios kautynės nepaprastai ankštoje erdvėje, įnirtingos grumtynės dėl 
kiekvieno metro žemės mums buvo visiškai nauja patirtis. Priešo pozicijas 
turėjome pralaužti žingsnis po žingsnio. Jokių impulsyvių siūbtelėjimų pir- 
myn, tik kruopštus darbavimasis ribotoje erdvėje. Sugrįžę iš Rusijos platy- 
bių, tik pamažu įpratome prie tokio naujo karo. 


Netrukus priešais mus išsidėstė pirmieji JS tankai. Aštuonis iš jų per trumpą 
laiką paleidus į orą, jų kerai irgi išsisklaidė. Jie buvo didžiuliai su nežmoniš- 
kais bokštais ir patrankomis, primenančiomis medžio kamieną. 


„.„ Naktimis visada šiek tiek atsitraukdavome, o rytą vėl braudavomės to- 
liau, įveikdami vieną gynybinę sistemą po kitos. Prasiveržti niekaip nepa- 
vyko (23). 


14-oji tankų divizija, pradėjusi puolimą gana geros būklės ir papildomai susti- 
printa 20 „tigrų“ iš 510-ojo sunkiųjų tankų bataliono, per tris kautynių dienas 
gerokai nukentėjo. Rugpjūčio 19 d. ji nuožmiai susirėmė su sovietų tankais 

palei Ventos kanalą, ir nors, jos pačios tvirtinimu, sunaikino 15 sovietų tan- 
kų, pati irgi patyrė reikšmingų nuostolių. Divizijos 106-asis pancergrenadie- 
rių pulkas neteko savo vado, jo adjutanto, vieno iš batalionų vado ir vos prieš 
kelias valandas pastarąjį pakeitusio karininko. Remonto komandos pranešė, 
kad daug „panterų“ iš rikiuotės išėjo ne dėl priešo veiksmų, bet dėl variklio ir 
pavarų dėžės problemų, o Pz.IV ir šturmo pabūklus kamavo vairo sistemos ir 
stabdžių gedimai. Kadangi atsarginių dalių būdavo sunku gauti, kovos maši- 
nos dažnai remontuotos išimant dalis iš kitų (24). 

Aukštesniuose vokiečių vadovybės lygmenyse toliau diskutuota dėl 
operacijos būsimos eigos. Armijų grupės „Centras“ ir 3-iosios tankų armijos 
štabų viršininkai padarė išvadą, kad šansai sėkmingai prasiveržti iki Jel- 
gavos menki, bet daug daugiau galimybių pasiekti 16-ąją armiją turi Pan- 
zer Division Strachwitz, kaip dabar vadintos šiaurinės pajėgos. Bagramianas 
ir armijų vadai irgi aptarė padėtį: padarė išvadą, kad ligi šiol užkirto ke- 
lią visoms vokiečių pastangoms prasiveržti, ir liko užtikrinti, jog ir toliau 
įstengs blokuoti du vokiečių tankų korpusus. Tačiau vis senkant rezervams, 
Bagramianas lengviau atsikvėpė gavęs žvalgybos duomenų, paneigiančių 
ankstesnius pranešimus, kad vokiečių šarvuotosios pajėgos netoli Rygos tel- 
kiamos 16-osios armijos išsiveržimui. Tai leido jam paimti iš ten dar daugiau 
dalinių grėsmei iš vakarų atremti. Pirmiausia iš pozicijos šiaurės rytuose 
nuo Rygos jis atitraukė generolo pulkininko Ivano Michailovičiaus Čistia- 
kovo gvardijos 6-ąją armiją, ketindamas įterpti ją tarp 51-osios armijos ir 
gvardijos 2-osios armijos. 

Rugpjūčio 20 d. divizijai Grossdeutschland liepta pasukti puolimo ašį 
šiauriau, Gruzdžių link. Tai leistų jai sueiti į sąlytį su 39-ojo tankų korpu- 
so divizijomis, sulaikytomis priešais Žagarę, ir iš dalies pašalintų smūgių į 
vokiečių smaigalius grėsmę. Matydamas, kad vokiečių pastangų akcentas 
lėtai krypsta į šiaurę, Bagramianas gvardijos 3-iajam mechanizuotajam kor- 
pusui įsakė išsiskleisti prie Žagarės, o 43-iajai armijai — atiduoti 19-ąjį tankų 
korpusą operatyviniam rezervui suformuoti. Tačiau svarbiausi šios dienos 
įvykiai rutuliojosi šiaurėje, kur Štrachvicas pagaliau sutelkė savo pajėgas. 
Pradėjęs puolimą, sparčiai veržėsi Tukumo link. Mieste buvo nemažai so- 
vietų tankų, tačiau Štrachvicui padėjo prisiartinęs sunkusis kreiseris Prinz 
Eugen. Karo laivas iš savo 203 mm patrankų į Tukumą paleido 250 sviedinių, 
sunaikinusių apie 40 sovietų tankų. Tada Štrachvicas nesunkiai sutriuškino 
sovietų gynybą. Iš čia jo divizija pasuko į rytus ir, pralauždama silpną sovie- 
tų pasipriešinimą, pasiekė Sloką, kur susitiko su 16-osios armijos dalimis. 
Nors sovietai rimtų nuostolių ir nepadarė, Štrachvicas dieną visgi pabaigė 
teturėdamas devynias „panteras“; didžiuma kitų sugedo pakeliui ir dabar 
atsidūrė Raudonosios armijos, mėginusios perkirsti Štrachvico praskintą 
siaurą koridorių, kontratakų kelyje. 

Galbūt mėgindami pasiteisinti dėl to, kad nesugebėjo sustabdyti Štrach- 
vico, sovietų 51-osios armijos daliniai pranešė, kad Tukumą puolė mažiau- 
siai 300 vokiečių tankų (25). 51-ajai armijai sustiprinti ir sovietų koridoriui 
iki Baltijos jūros atkurti Bagramianas išsiuntė 19-ąjį tankų ir 60-ąjį šaulių kor- 
pusus. Vėliau tą dieną jį pasiekė dar didesnį nerimą kelianti Žinia: 51-osios 
armijos vadas generolas Jakovas Kreizeris pranešė, kad per amfibinę opera- 
ciją, apimančią 35 laivus, vokiečiai į pakrantę išlaipino desantą. Be to, - tęsė 
Kreizeris - Tukumui iš rytų grasina galingos pėstininkų ir tankų pajėgos. Nė 
viena iš šių Žinių neatitiko tikrovės; gandus apie amfibinį desantą tikriausiai 
sukėlė kreiserio Prinz Eugen ir kelių jį lydėjusių eskadrinių minininkų įsikiši- 
mas į kautynes prie Tukumo, o dėl antrosios, tai nors 16-oji armija ir surinko 
nedideles pajėgas bendradarbiauti su Štrachvicu, jos rimtos grėsmės nekėlė. 
Vis dėlto pranešimai įtikino Bagramianą, kad gvardijos 1-ajam šaulių korpu- 
sui, vis dar tebesilaikančiam linijoje netoli Tukumo, gresia pavojus būti apei- 
tam ir sutriuškintam. Todėl jis nurodė korpusui atitraukti savo divizijas apie 
24 kilometrus į pietus. 

Vokiečių štabų karininkai atnaujino dieną prieš tai vykusias diskusijas 
ir pasiūlė dalį šarvuotųjų pajėgų, sunkiai judančių Žagarės ir Šiaulių link, 
perkelti į šiaurę Štrachvico sėkmei išnaudoti. Zaukenas reikalavo toliau tęsti 
puolimą Jelgavos link įrodinėdamas, kad net jei lemiamo prasiveržimo tiki- 
mybė nedidelė, jo korpusas prikaustęs dideles sovietų pajėgas. Perkelti vie- 
ną ar dvi divižijas į šiaurę užtruktų mažiausiai dvi dienas, ir labai tikėtina, 
jog per tą laiką sovietai irgi suspės perkelti šiaurėn pakankamai pajėgų, kad 
perdislokuotas vokiečių pajėgas priverstų kautynėmis skintis kelią Tukumo 
ir 16-osios armijos link. Sutarta puolimą kol kas tęsti, nors sykiu pradėta pla- 
nuoti Grossdeutschland iš jos dabartinės pozicijos atitraukti rengiantis perkelti 
ją šiauriau Štrachvicui paremti. 7-ajai ir 14-ajai tankų divizijoms, puolusioms į 
pietus nuo Grossdeutschland, liepta panaikinti spragą tarp savo smaigalių (26). 

4-oji ir 5-oji tankų divizijos toliau sunkiai brovėsi priekin. 4-ajai tankų 
divizijai liepta savo pietine kovos grupe paremti 5-ąją. Tai leido pastarajai pa- 
siekti Žagarės pakraščius, bet sulėtino 4-osios tankų divizijos judėjimą. Sute- 
mus kovos veiksmai aprimo, o vokiečių aukštesnioji vadovybė vėl aptarė pa- 
dėtį. OKH štabo viršininkas generolas pulkininkas Heincas Guderianas liko 
tvirtai įsitikinęs, jog netrukus bus pasiektas lemiamas proveržis Jelgavos link. 
Vietiniai vadai, priešingai, laikėsi niūresnio požiūrio. Grossdeutschland toliau 
klimpo didelėse sovietų kontratakose, o Zaukenas manė, kad jo korpusui pri- 
reiks dar bent penkių dienų Jelgavai pasiekti. Todėl naktį duota naujų įsaky- 
mų: Grossdeutschland, kaip ir planuota, bus atitraukta ir perkelta į šiaurę nuo 
4-osios ir 5-osios tankų divizijų, o pastarosios toliau puls Jelgavos kryptimi. 

Toli į šiaurę nuo mūšio vyravo sumaištis: Tukume atsidūrė kovos grupė 
iš vokiečių 52-osios saugumo divizijos, vieni sovietų daliniai traukėsi į pietus, 

kiti toliau stengėsi ginti savo pozicijas. Rugpjūčio 21-ąją, likusiai 52-0sios sau- 
gumo divizijos daliai mėginant laiduoti tvirtesnį armijų grupių „Centras“ ir 
„Šiaurė“ sąlytį, 4-oji tankų divizija atnaujino savo atakas ir išvien su 12-osios 
tankų divizijos dalimis, kone nepaliaujamai puolama iš oro, stūmėsi į šiaurę 
nuo Žagarės. Netoli Bagacių kaimo už aštuonių kilometrų į šiaurės vakarus 
nuo Žagarės 4-oji tankų divizija pirmąkart susirėmė su sunkiaisiais tankais 
„Josifas Stalinas“. Vokiečių puolimą mėgino sustabdyti apie 15 tokių tankų; 
judriose kautynėse pamušti septyni iš jų (27). 

Vakarop Zaukenas pajuto, jog atsirado galimybė bent dalį 4-osios tankų 
divizijos pasukti į pietus Žagarei šturmuoti bei padėti 5-ajai tankų divizijai 
atnaujinti savo puolimą. Tačiau rugpjūčio 22-osios vėlyvą rytą paaiškėjo, kad 
sovietų gynyba per stipri. Gausios sovietų atakos privertė 4-ąją tankų diviziją, 
nedaug laimėjus teritorijos, pereiti į gynybą. Dienai baigiantis, Rausas radi- 
jo ryšiu pasitarė su Zaukenu. Abu sutarė perkelti puolimo akcentą į šiaurę: 
užuot toliau judėjusi pradine puolimo ašimi vis dar tolimos Jelgavos link, 4-oji 
tankų divizija prisijungs prie Grossdeutschland ir puls pro Aucę. Rausas tada 
aptarė šį planą su armijų grupės „Centras“ vadu Reinhartu, daugiausia dė- 
mesio skirdami veiksmų laiko pasirinkimo problemai. Galop abu sutarė, kad 
Zaukenas, užuot laukęs visų Grossdeutschland ir 4-osios tankų divizijos pajėgų 
susitelkimo, Aucę turėtų šturmuoti kuo greičiau. 

Sovietų žvalgybiniai lėktuvai aptiko Grossdeutschland bei 4-osios tankų 
divizijos perdislokavimą ir informavo Bagramianą, kad dvi tankų divizijos 
iš Žagarės apylinkių juda Aucės link. Todėl Bagramianas nutarė pulti 51-ąja 
armija nuo Žagarės ir gvardijos 2-ąja armija - nuo Šiaulių. 19-asis tankų kor- 
pusas, padėjęs 51-ajai armijai atstumti vokiečių 12-ąją tankų diviziją, buvo pa- 
imtas iš linijos ir nusiųstas į šiaurę kaip atsakas į vokiečių pajėgų telkimąsi 
prie Aucės. Grossdeutschland atitraukus iš jos pozicijų, gvardijos 2-oji armija 
pranešė pasistūmėjusi per dešimtį kilometrų; iš tikrųjų vokiečiai sąmoningai 
pasitraukė į geresnes gynybines pozicijas. 

Štrachvico į armijų grupę „Šiaurė“ praskintas koridorius pamažu tvirtė- 
jo, prie to daug prisidėjo Bagramiano sprendimas į pietus atitraukti gvardijos 
1-ąjį šaulių korpusą. Vokiečių daliniai atsargiai zondavo pietų kryptimi. Rug- 
pjūčio 23-iosios rytą vokiečių 81-oji pėstininkų divizija iš 16-osios armijos užė- 
mė Džūkstę už 26 kilometrų į pietus nuo Tukumo. Vidurdienį - daug anksčiau 
nei laukė divizijų perkėlimui į šiaurę prieštaravęs Zaukenas - Grossdeutschland 
ir 4-osios tankų divizijos pirmos perkeltosios dalys 39-ojo tankų korpuso su- 
dėtyje pradėjo puolimą Aucės link ir, nors 4-oji tankų divizija buvo sustabdy- 
ta prie miesto vakarinio pakraščio, Grossdeutschland šiek tiek šiauriau vakarop 
pralaužė antrą sovietų gynybos liniją. Planus 5-ąją tankų diviziją pietuose nuo 
Žagarės pakeisti 201-ąja saugumo divizija užlaikė sovietų ataka: 1-asis tankų 
ir 103-iasis šaulių korpusas šturmavo Kruopius ir po karštų kautynių miestelį 

užėmė. Iš fronto linijos pagal divizijos perkėlimo planą jau atitrauktomis 
5-osios tankų divizijos dalimis vokiečiai kontratakavo. Šiame ruože užvirę mū- 
šiai truko kelias dienas, faktiškai prikaustydami vokiečių pajėgas ir neleisdami 
jų perkelti kitur, nors Raudonajai armijai ir mokant aukštą kainą: 5-0ji tankų di- 
vizija Kruopiuose ir jų apylinkėse sunaikino daugiau nei 50 sovietų tankų (28). 

Naktį persigrupavusi 4-oji tankų divizija rugpjūčio 24-ąją, auštant, štur- 
mavo Aucę ir užėmė ją 08.00 val. Iš čia divizija pasuko į Benę siekdama pri- 
dengti apnuogintą pietinį Grossdeutschland sparną, bet siaurais, gausiai už- 
minuotais keliais judėjo lėtai. Grossdeutschland stūmėsi sparčiau ir į šiaurės 
rytus nuo Benės pralaužė sovietų gynybą, bet Zaukenas vis labiau nerimavo 
dėl atsirandančios spragos tarp abiejų puolančių divizijų. Rausas ragino apeiti 
sovietų gynybines linijas ir dar toliau pasislinkti į šiaurę. Po pietų 39-ajam 
tankų korpusui buvo nusiųsti atitinkami įsakymai — Rausas laikėsi tvirtos 
nuomonės, kad stiprias gynybines linijas priešais 4-ąją tankų diviziją, užuot 
liejus kraują tolesnėse frontalinėse atakose, būtina apeiti ir tada jas sunaikinti 
apsupus iš šiaurės. 

Abi pusės mūšiuose smarkiai nukentėjo. Ankstesniuose Rytų fronto mū- 
šiuose pranašumo paprastai turėdavo ta pusė, kuri dienos pabaigoje kontro- 
liuodavo mūšio lauką, - mat gaudavo progą pasiimti ir susiremontuoti suga- 
dintą techniką. Vermachtas tai mokėjo ypač gerai daryti. Pavyzdžiui, nors ir 
po sunkių kautynių, 4-oji tankų divizija rugpjūčio 25 d. turėjo 41 veikiantį 
tanką lyginant su vos 21 prieš dvi dienas (29). Tačiau operacijos Doppelkopf 
metu jėgų pusiausvyra liko santykinai nepakitusi. Nors Raudonoji armija ir 
toliau nepaliaujamai netekdavo tankų, o vokiečiai, kontroliuodami mūšio lau- 
ką, neleisdavo jų atgauti, nenutrūkstamas pastiprinimų srautas palaikė prie- 
šakinių fronto dalinių - ypač gvardijos 3-iojo mechanizuotojo ir 19-ojo tankų 
korpusų - kovinę galią: vien rugpjūčio 14-ąją traukiniais į Šiaulių ruožą atga- 
benta 60 naujų tankų (30). Vis dėlto Grossdeutschland toliau judėjo į priekį ir 
rugpjūčio 25 d. pasiekė tašką už aštuonių kilometrų į pietvakarius nuo Dobe- 
lės. Jos pietiniame sparne 4-oji tankų divizija su dideliu vargu stūmėsi Benės 
link. Vokiečių pastangų akcentui vis labiau krypstant į šiaurę, Rausas įsakė 
14-ąją tankų diviziją ištraukti iš fronto linijos į pietus nuo Aucės ir perkelti į 
šiaurinį 39-ojo tankų korpuso sparną. 

Naktį 4-oji divizija dar kartą pergrupavo savo jėgas ir rugpjūčio 26-osios 
ankstyvą rytą iš pozicijų į šiaurės vakarus nuo Benės atakavo pietų krypti- 
mi. Kaip ir anksčiau, pasistūmėta minimaliai, o tuo pat metu 12-osios tankų 
divizijos iš pietvakarių surengta ataka Benės link, susidūrusi su stipriu pasi- 
priešinimu, irgi užsikirto. Tuo metu Grossdeutschland veržėsi toliau ir iškart 
šiauriau nuo Dobelės susitiko su 81-osios pėstininkų divizijos dalimis, nuo 
Džūkštės puolusiomis pietų kryptimi. Zaukenas taip nusakė Rausui savo kor- 
puso padėtį: 

Ligi šiol sunaikinome daugiau nei 800 priešo prieššarvinių pabūklų [t. y. tan- 
kų, savaeigių šturmo ir prieštankinių pabūklų], taip pasiekdami, kad priešas 
kone visiškai išeikvotų savo atsargas kitose fronto linijose... Artilerijai trūks- 
ta šaudmenų. Iš ugnies linijos teko atitraukti sunkiąsias lauko haubicas, nes 
joms teliko vos keli sviediniai savigynai (31). 


Rugpjūčio 27 d. 4-oji ir 12-oji tankų divizijos dar kartą pamėgino užimti Benę, 
tačiau, kaip ir pirma, neįstengė pralaužti sovietų gynybos. Vakarop 4-osios 
tankų divizijos vadas generolas leitenantas Klemensas Becelis (Clemens Bet- 
zel) savo korpuso (ir buvusiam šios divizijos) vadui Zaukenui pranešė: 


Nuožmios, nepaliaujamos ir itin daug aukų pareikalavusios pastarųjų kelių 
dienų kautynės su ginklų bei karių kiekiu žymiai mus pranokstančiu priešu 
taip išsekino dalinius, kad prieš puolimo atnaujinimą neatidėliotinai būtina 
vienos ar dviejų dienų pertrauka (32). 


Armijų grupės „Šiaurė“ divizijos stokojo šarvuotosios technikos, todėl nekart 
diskutuota dėl kai kurių 3-iosios tankų armijos tankų divizijų perdavimo 
16-ajai armijai, kai tik bus atkurtas armijų grupės „Centras“ sąlytis su armijų 
grupe „Šiaurė“. Likus nedaug vilčių, kad bus pasiektas Doppelkopf pradinis 
tikslas - toksai susijungimas užėmus Jelgavą ir tokį aiškų sąlytį atkūrus pa- 
jūryje, rugpjūčio 27 d. 3-ioji tankų armija pasiuntė 39-ajam tankų korpusui 
įsakymą nutraukti operaciją Doppelkopf: 


14-oji tankų divizija [dabar atitraukiama iš fronto linijos] perduotina armijų 
grupei „Šiaurė“ prie Jelgavos. Korpuso kairiajam sparnui puolimo nebetęsti. 
Visu korpuso frontu rengiantis gynybai nuo lauktinų priešo tankų atakų, 
puolimas 12-osios ir 4-osios tankų divizijų vidiniuose sparnuose atnaujin- 
tinas, siekiant išmušti priešą iš pleišto į pietus ir vakarus nuo Benės ir atpa- 
laiduoti pajėgų iš fronto. Sąlytis su kairiuoju 81-osios pėstininkų divizijos 
sparnu sustiprintinas (33). 


Operacija truko 12 dienų, vokiečių divizijos pasistūmėjo kokius 50 kilometrų. 
Jos sustabdytos likus 30 kilometrų iki Jelgavos, tačiau, nors miestas ir liko 
nepasiektas, atkurtas sąlytis su armijų grupe „Šiaurė“. 39-ojo ir 40-ojo tankų 
korpusų divizijos ne be pagrindo galėjo tvirtinti, jog jų puolimas prikaustė 

pakankamai sovietų pajėgų, kad Štrachvicui ir jo miniatiūrinei divizijai ga- 
rantuotų užtektinai judėjimo laisvės armijų grupei „Šiaurė“ pasiekti. Kita ver- 
tus, Doppelkopf operacijai buvo sutelktas šiuo karo etapu visame fronte retas 
vokiečių šarvuotųjų pajėgų kiekis, kuris bet kurioje ankstesnėje karo stadi- 
joje būtų beveik laidavęs sėkmę. Dabar, net ištįsus sovietų tiekimo linijoms 
ir Bagramiano armijoms per ilgą puolimą smarkiai nukraujavus, Raudonoji 
armija per visą operaciją išlaikė savo kiekybinį pranašumą ir, kad sustabdytų 
vokiečius, ypač gerai pasinaudojo gynybai palankiu reljefu. Dar vienas vo- 
kiečių įvardytas veiksnys buvo pancergrenadierių negebėjimas atakuoti taip 
energingai kaip ankstesniais metais. Gerdas Nypoldas (Gerd Niepold), opera- 
cijos metu 12-osios tankų divizijos štabo viršininkas, po kelerių metų padarė 
išvadą, kad treji kovos veiksmų Rytų fronte metai nusmukdė pancergrena- 
dierių pulkų personalo kokybę: kaip pastiprinimas atsiunčiami naujokai bū- 
davo daug prasčiau parengti nei vyrai, kovęsi Vermachto gretose veržiantis į 
Sovietų Sąjungą 1941 m. Nors galbūt vyrų, taip sunkiai kovojusių, kad pasiek- 
tų Jelgavą, atžvilgiu toks vertinimas atrodo per griežtas, vis dėlto kiekvienos 
divizijos pranešimai po mūšio liudijo, jog pagrindinių patyrusių karininkų 
netektis dažnai lemdavo, kad atakos užsikirsdavo, ko niekada nebūtų nutikę 
ankstesniais metais. Tokiomis aplinkybėmis vadovavimą turėdavo perimti 
puskarininkiai, tačiau 1944 m. pabaigoje nedaug jų buvo pakankamai patyru- 
sių ar parengtų, kad susidorotų su Auftragstaktik reikalavimais (34). 

Bagramianas vėliau tvirtino, kad jo frontas per operaciją iš rikiuotės iš- 
vedė 15 tūkst. vokiečių karių ir pamušė 350 tankų ir šturmo pabūklų (35). 
Vokiečių įrašai liudija, kad operacijos pradžioje vokiečių divizijos iš viso te- 
turėjo 281 veikiantį tanką bei šturmo pabūklą. Nors operacijos metu ir gauta 
papildomos technikos, sovietų skaičiai vis tiek atrodo nerealistiškai dideli. 
Abi pusės neišvengiamai linkdavo padidinti priešo nuostolius. Abiejų pusių 
aukų skaičius per šią operaciją tiksliai niekados nebus žinomas. 

Visu šiuo laikotarpiu dar smarkesnių kautynių būta šiauriau. 1941-aisiais 
Vermachtui, regis, nesustabdomai veržiantis Leningrado link, Narvos apylin- 
kėse, kitaip nei 1944-aisiais, reikšmingesnių kovos veiksmų nebuvo. Tai lėmė 
dvi priežastys. Pirma, 1941 m. visa Raudonoji armija traukėsi ir tiesiog, stokojo 
pajėgų grumtis dėl Narvos regiono. Antra, net jei būtų mėginusi tai daryti, 
viską niekais būtų pavertęs spartus vokiečių puolimas rytuose nuo Peipuso 
ežero. 1944 m. Raudonoji armija bergždžiai bandė prasilaužti pro Narvos po- 
zicijas, bet dabar, kai visas vokiečių Rytų frontas labai apsilpo, atsirado gali- 
mybė vokiečių gynybos liniją apeiti ir, pasinaudojant tokiu pačiu maršrutu, 
kokiu 1941 m. Vermachtas aplenkė Narvą, į Estiją įsiveržti pietuose nuo Pei- 
puso ežero. 

Ruože į pietus nuo Peipuso ežero Maslenikovo 3-iasis Pabaltijo frontas 
ištekliais Žymiai lenkė besiginančius vokiečius: dėl vokiečių pajėgų perkėlimo 

į palaužtą armijų grupę „Centras“ karių ir šarvuotos technikos skaičiumi vir- 
šijo juos santykiu 4:1, o artilerijos — 14:1. Negana to, vokiečių gretose kovojo 
daug prastai aprūpintų bei parengtų estų policininkų. 

Sovietų pajėgos puolimą pradėjo rugpjūčio 10 d. Hanso Golniko (Hans 
Gollnick) 28-asis korpusas išsyk pajuto spaudimą, o dienai baigiantis sovietų 
67-oji armija vokiečių linijas pralaužė. Kitą dieną 67-ajai armijai atiteko Pečio- 
rai, paskutinis didesnis miestas šiapus Sovietų Sąjungos senosios sienos. Tuo 
metu gretima gvardijos 1-oji armija artinosi prie Voru miesto, kurį pasiekė ir 
užėmė rugpjūčio 13 d. Buvo akivaizdu, kad vokiečių 18-osios armijos apsilpęs 
pietinis sparnas fronto linijos ilgai neišlaikys. Todėl pridengti sektorių nuo 
Virtsjarvo ežero iki Peipuso ežero Šerneris įsakė operatyvinei grupei „Narva“, 
leisdamas 18-ajai armijai savo ribotas pajėgas sukoncentruoti tarp Virtsjarvo 
ežero ir Latvijos sienos. Sparčiam sovietų puolimui Baltijos pajūrio link su- 
stabdyti skubiai suformuota gynybinė linija. 

Po trumpos pauzės Maslenikovo armijos rugpjūčio 16 d. atnaujino puo- 
limą ir atstūmė silpną 207-ąją saugumo diviziją. Tartu miestui kilo aiški grės- 
mė, ir operatyvinė grupė „Narva“ ėmėsi skubių priemonių frontui atkurti. Su 
Nordland divizijos ir Nederland brigados paskutiniais tankais bei šturmo pa- 
būklais, 5-osios SS savanorių šturmo brigados Wallonien batalionu, artilerijos 
parama ir vienu 11-osios pėstininkų divizijos pulku padėties taisyti išsiųstas 
brigadefiureris Jurgenas Vagneris (Jūrgen Wagner) iš 3-iojo S5 tankų korpu- 
so. Daliniai į frontą pradėjo atkakti rugpjūčio 16-osios vakare ir greitai į savo 
gretas įtraukė vietinę estų Omakaitse. Teliko laukti, kaip ši nauja gynybos linija 
atlaikys sovietų pajėgas. 

Anksčiau tą vasarą Govorovo Leningrado frontas buvo suplanavęs amfi- 
binę operaciją: kirtus Peipuso ežerą, kitame krante ketinta išlaipinti desantą, 
taip apeinant operatyvinės grupės „Narva“ atkakliai ginamą liniją. Operaci- 
jai numatyta flotilė, vadovaujama kapitono Aržavkino, dabar atiteko Masle- 
nikovui siekiant ežero kirtimą suderinti su 3-iojo Pabaltijo fronto veržimusi į 
Pietų Estiją. Flotilę sudarė 40 nedidelių laivų, daugelis ginkluotų. Norėdama 
laiduoti amfibinės operacijos sėkmę, sovietų aviacija nekart atakavo Mustvės 
mieste šiaurės vakariniame Peipuso ežero krante įsikūrusią vokiečių kano- 
nierinių laivų bazę ir iki rugpjūčio pradžios nuskandino ar apgadino didžiu- 
mą vokiečių laivų. Vadovauti mišrioms pajėgoms, apimančioms daugiausia 
128-ąją ir 191-ąją šaulių diviziją, buvo patikėta 3-iojo Pabaltijo fronto vado pa- 
vaduotojui generolui leitenantui Aleksejui Aleksandrovičiui Grečkinui. Rug- 
pjūčio 16 d. 191-osios šaulių divizijos dalys, iš rytų kranto dengiamos artileri- 
jos, kirto siaurą sąsiaurį, jungiantį Peipuso ežerą su Pskovo ežeru, išsilaipino 
prie Mehikormos (Mehikoorma) ir sparčiai suformavo nemažą placdarmą. 

Vietiniai gynėjai daugiausia buvo vien prastai ginkluoti estų Omakaitse 
kovotojai, nedaug galėję sutrukdyti sovietų desantui. Vis dėlto vėlyvą rytą 


220 


Estijos atkariavimas | 
1944 m. 


2- ITT; += =—--77 


p" 


Cesvainė 
a 


pasirodė kelios pikiruojančių bombonešių Stuka eskadrilės iš Hans-Ulricho 
Rudelio Schlacht-Geschwader 2 ir, pridarydamos daug nuostolių, atakavo an- 
trąją per ežerą keliamų sovietų vilnį. Trečia vilnis vėliau tą dieną irgi bombar- 
duota. Atrodo, kad sovietų planuotojai nenumatė jokios reikšmingos grėsmės 
iš oro, nes tik rupgjūčio 17 d. sovietų naikintuvai ėmė rimtai priešintis vokiečių 
oro antpuoliams. Nepaisant pikiruojančių bombonešių atakų, prie Mehikor- 
mos į krantą išlipo 7 tūkst. karių, kurie pamažu plėtė placdarmą, kol rugpjūčio 
17-osios vakarą susijungė su 67-osios armijos 86-ąja šaulių divizija (36). 
Spaudimas vokiečių linijai nesilpnėjo. Rugpjūčio 20 d. Tartu prieigose 
smarkiai šturmuotos mišrios estų ir 11-osios pėstininkų divizijos bataliono pa- 
jėgos. Nepaisant artilerijos galingos paramos, vokiečiams teko trauktis į Melistę 
(Melliste) vos už aštuonių kilometrų nuo miesto pakraščio. Labiau į vakarus ba- 
talionas iš Wallonien išgujo sovietų priešakines dalis iš Kambjos, bet rugpjūčio 
23 d. gvardijos 1-osios armijos daliniai atnaujino savo puolimą Tartu kryptimi. 
Kautynėse dėl Kambjos abi pusės smarkiai nukentėjo, bet valonai galop pasi- 
traukė Tartu link. Nio (N6o) kaime dar toliau į vakarus priešinosi batalionas 
iš 45-ojo S5 grenadierių pulko, priklausiusio 1-ajai estų divizijai. Pagrindinė 

gynybos linija sustabdė sovietų puolimą, tačiau 282-oji šaulių divizija aptiko 
silpnai ginamą linijos atkarpą vakaruose nuo kaimo. Lydima tankų brigados, 
divizija apėjo estų gynybą ir pasistūmėjo aštuonis kilometrus iki Kereverės 
(Karevere), kur užgrobė du gyvybiškai svarbius tiltus per Emajegio upę. 

Tartu miestui kilo rimta grėsmė iš pietryčių, pietų ir dabar dar ir iš va- 
karų. Operatyvinė grupė „Narva“ padėtį mėgino pataisyti kontratakuodama 
šarvuotosiomis pajėgomis. Hiacinto fon Štrachvico šarvuotoji grupė, ką tik 
pasiekusi pergalę operacijoje Doppelkopf, nuskubėjo šiaurėn šalia Virtsjarvo 
ežero pietinio kranto smogti šiaurės rytų kryptimi gvardijos 1-osios armi- 
jos sparnui. Pro Elvą ketinta prasimušti į Nio, bet rugpjūčio 23 d. operaciją 
ištiko bėda. Važiuodamas į savo štabą, Štrachvicas pateko į rimtą avariją: jo 
nedidelis kiubelvagenas nulėkė nuo kelio ir kelis kartus vertėsi. Vairuotojas ir 
Štrachvico karininkas ordonansas žuvo, pačiam „tankų grafui“ skilo kaukolė, 
lūžo šonkauliai, sužalotos rankos ir kojos. Štrachvicas išgyveno, tačiau apie 
vadovavimą tankams nebegalėjo būti nė kalbos. 

Kitą dieną šturmo grupė, apimanti 101-ąją tankų brigadą ir SS tankų bri- 
gadą Gross, išvien su 11-uoju SS tankų žvalgybos batalionu pradėjo puolimą. 
Nors SS žvalgybos batalionui pavyko prasiskverbti iki Tamsos už kelių kilo- 
metrų į pietvakarius nuo Nio, pagrindinei grupei sovietų gynyba pasirodė 
per stipri ir ji reikšmingiau niekur neprasiveržė. Kad ir kaip būtų, gvardijos 
1-osios armijos daliniai apėjo šiaurinį šarvuotųjų pajėgų kontrpuolimo sparną 
ir pasiekė pietinį Virtsjarvo ežero galą. Sovietų smaigalius nuo Baltijos jūros 
dabar teskyrė 65 kilometrai, ir operatyvinei grupei „Narva“ kilo grėsmė būti 
atkirstai. Šarvuotojo kontrsmūgio atsisakyta, o jame dalyvavusios pajėgos at- 
sitraukė, kad pasirengtų gynybai nuo tolesnio sovietų veržimosi į vakarus. 

Sovietų 67-oji armija telkė jėgas Tartu šturmui ir rugpjūčio 26 d. mies- 
tą atakavo keturiomis šaulių divizijomis. Įnirtingos gatvių kautynės pavertė 
miestą griuvėsiais. Vakarop išsekę vokiečiai buvo priversti Tartu palikti ir per 
Emajegio upę atsitraukti šiaurės rytų kryptimi. Sovietų pėstininkams abipus 
Tartu pavyko kirsti upę ir užimti nedidelius placdarmus, Vagneriui despe- 
ratiškai stengiantis išgelbėti savo sutriuškintus dalinius. Jam dabar buvo 
priskirtas 11-asis 55 tankų žvalgybos batalionas. Išnaudojant pastarojo mobi- 
lumą ir ugnies galią, sovietų prasiveržimus pavyko sustabdyti. Šturmo briga- 
dos Wallonien vadas šturmbanfiureris Leonas Degrelis (Leon Degrelle) aplink 
sovietų placdarmą į šiaurę nuo Tartu suformavo gynybinę liniją, o vadovavi- 
mą visam vokiečių frontui tarp Virtsjarvo ir Peipuso ežerų perėmė generolo 
Vilhelmo Hasės (Wilhelm Hasse) 2-asis korpusas. 

Vokiečių linijoms pakrikus, o sovietų pajėgoms keliose vietose kirtus Ema- 
jegį, kilo galimo sovietų puolimo arba vakarų kryptimi Baltijos link, arba šiau- 
rės kryptimi Tanenbergo pozicijos užnugarin, arba šiaurės vakarų kryptimi 
Talino link pavojus. Iš estų kareivių, tarnavusių suomių Jalavūeriigement 200 

(„200-ajame pėstininkų batalione“), arba JR 200, ir rugpjūčio pradžioje paskel- 
bus amnestiją grįžusių į Estiją, buvo suformuotas ir skubiai į pietus, į fron- 
tą, išsiųstas 1-0jo estų pulko 3-iasis batalionas. Rugpjūčio 30 d., remiami estų 
policijos bataliono ir kelių vokiečių tankų, jie prie Kereverės atakavo sovietų 
placdarmą, kurį gynė dvi šaulių divizijos. Po karšto susirėmimo sovietų pajė- 
gos atsitraukė: estai ne tik pašalino placdarmą, bet ir užėmė nepažeistą tiltą. 
Rugsėjo 6 d. vokiečių 2-ojo korpuso daliniai pasiekė šiaurinį miesto pakraštį, 
bet toliau pasistūmėti neįstengė. 

Pietvakariuose 16-ąją armiją vis labiau spaudė .sovietų 2-asis Pabaltijo 
frontas, mėginęs prasimušti iki jūros pakrantės. Didžiąją dalį linijos gynė vo- 
kiečių Korpsgruppe Risse ir Korpsgruppe Wagner, suformuotos iš nukraujavu- 
sių divizijų likučių bei visokiausių kareivių, kokius tik pavyko sukrapštyti. 
16-osios armijos vadas generolas Paulius Lauksas (Paul Laux), jo žvalgybinį 
lėktuvą numušus sovietų naikintuvui, Žuvo, jį pakeitė generolas Karlas Hil- 
pertas (Carl Hilpert). Tiek dėl sovietų išsekimo, tiek savo pačių pastangomis 
gynėjai įstengė sustabdyti sovietų puolimą. 

Pamažu frontas vėl stabilizavosi - daugiausia todėl, kad sovietų pajė- 
gos sustojo persigrupuoti ruošdamosi mirtiniems smūgiams armijų grupei 
„Šiaurė“. Rugsėjo 10 d. 3-iojo SS tankų korpuso vadą Feliksą Šteinerį iškvietė 
pasitarimui į Hitlerio vadavietę Rastenburge. Čia Hitleris jį informavo, jog 
nutarta iš Estijos trauktis. Suomija rugpjūtį atnaujino derybas su Sovietų 5ą- 
junga, o rugsėjo 4-5 d. tarp dviejų šalių įsigaliojo paliaubos. Viena iš pagrin- 
dinių priežasčių išlaikyti Estiją —- kad sovietai čia neįsirengtų bazių Suomijai 
pulti - pranyko. Dvi kitos priežastys likti Estijoje buvo naftos skalūnų gavyba 
Baltijos pakrantėje ir galimybė Estijoje gauti karių. Nė viena nebuvo pakan- 
kamai svari tolesniam vokiečių buvimui pateisinti, juolab tada, kai trijuose 
skirtinguose taškuose — Pietų Estijoje, į vakarus nuo Rygos ir atkarpoje tarp 
Šiaulių ir Klaipėdos - Raudonoji armija galėjo nesunkiai perkirsti visus ryšius 
tarp armijų Baltijos šalyse ir Vokietijos reiche. 

Vis dėlto, kaip Hitleriui ir būdinga, Estija turėjo būti palikta ne visa. Jis 
užsispyręs tvirtino, jog geležies rūda iš Švedijos ir toliau liks gyvybiškai svar- 
bi Vokietijos karo pastangoms, todėl tam laiduoti aplink Taliną suformuotinas 
vokiečių placdarmas. Jis gintinas neterminuotai. 

Šteineris paprieštaravo siūlymui žinodamas, kad ginti Talino placdarmą 
tikriausiai teks jo paties korpusui. Hitleris išsiuntė jį atgal į Estiją, patikinęs, 
jog Šteineris netrukus sulauks išsamesnių instrukcijų ir galutinio sprendi- 
mo. Šteineris visiškai neketino leisti paaukoti savo vyrus, jo akimis, beviltiš- 
kam reikalui. Grįžęs įsakė užnugario daliniams visą nebūtiną personalą iš- 
siųsti į Vokietiją, o jo štabas rekvizavo kiek įmanoma daugiau motorizuotų 
transporto priemonių. Jos pirmiausia išdalytos 11-ajai pėstininkų divizijai ir 
20-ajai SS grenadierių divizijai (1-ajai estų), kad jos būtų kuo mobilesnės. Hitlerio 

ketinimus jis taip pat aptarė su Šerneriu, kuris sutiko, jog placdarmo prie Talino 
mintis absurdiška, ir pažadėjo apie tai tiesiogiai pakalbėti su Hitleriu. 

Nė vienas iš Šteinerio veiksmų ligi tol nebuvo itin prieštaringas, bet jis 
aiškiai peržengė ribą, kai susisiekė su generolu majoru Sodla ir pulkininku 
Sinka, estų karinių junginių karininkais, ir supažindino juos su vokiečių keti- 
nimais. Tyliai pradėta ruoštis riboto kiekio estų evakuacijai jūra (37). Tuo metu 
Šerneris įsakė operatyvinei grupei „Narva“ rengtis organizuotam atsitrauki- 
mui. Jis neketino imtis tokio sudėtingo reikalo sovietų puolimo sąlygomis. 

Latvijoje vokiečių 3-ioji tankų armija ir Bagramiano frontas tvarkėsi po 
operacijos Doppelkopf. Nutraukus operaciją, stojo santykinė ramybė, tačiau 
vokiečių šarvuotosios pajėgos daugiausia liko savo vietose, laukdamos naujo 
sovietų veržimosi į vakarus. Rugsėjo 11-ąją, likus trims dienoms iki didžiojo 
sovietų smūgio armijų grupei „Šiaurė“, Reinhartas 3-iosios tankų armijos pa- 
siteiravo, ar nebūtų įmanoma - jei sovietų ofenzyva vakarų kryptimi nevirs 
kūnu - pradėti puolimą, prikaustysiantį sovietų pajėgas, kurias kitu atveju 
priešas galėtų panaudoti prieš 16-ąją armiją. Rausas atsakė iš viso turįs 400 
tankų ir šturmo pabūklų ir patarė surengti ribotą puolimą į šiaurę nuo Benės. 
OKH pageidavo puolimo nedelsiant, prireikus ir bet kuriomis tame sektoriuje 
buvusiomis pajėgomis, bet Rausas griežtai paprieštaravo: atsižvelgiant į pa- 
sipriešinimą, su kokiu tankų divizijos susidūrė operacijos Doppelkopf metu, 
prieš puolimą jėgas geriausia sutelkti. 

Nemažai diskutuota, ar geriau pulti šiaurėje nuo Benės ar dar šiauriau 
prie Dobelės. Šiauliai irgi svarstyti kaip alternatyva, bet rugsėjo 14 d. nutar- 
ta, jog geriausia pulti pro Benę. Duoti atitinkami įsakymai pajudėti rugsėjo 
16-ąją, operacijai suteiktas kodinis pavadinimas Cūsar („Cezaris“). Tikėtasi, kad 
operacija susilpnins didėjantį spaudimą Rygai (38). Rausas didelio optimizmo 
dėl operacijos perspektyvų nepuoselėjo. Jis informavo OKH, kad degalų savo 
divizijoms turi ribotai ir kad nesitiki laimėti daug teritorijos. Vis dėlto buvo įsi- 
tikinęs, kad puolimas prikaustys ir sunaikins nemažas sovietų pajėgas. 

Bagramianas kol kas neplanavo vokiečiams tiek nerimo kėlusio puolimo 
į vakarus. Šiuo metu jo dėmesį traukė nedidelė, maždaug 900 karių grupė iš 
346-osios šaulių divizijos. Ji liko atkirsta prie Rygos įlankos per kovos veiks- 
mus atkuriant sąlytį tarp armijų grupių „Centras“ ir „Šiaurė“. Rugsėjo 2 d. ši 
grupė per radijo ryšį pranešė, kad planuoja išsiveržti. Po trijų dienų 1164-ojo 
šaulių pulko 700 vyrų, vedami majoro Bublio, sėkmingai pasiekė sovietų lini- 
jas (39). Tada Bagramianas pateikė savo planus dėl jo fronto dalyvavimo būsi- 
moje ofenzyvoje prieš armijų grupę „Šiaurė“. Jis jautė, kad nors ir galėtų prisi- 
dėti prie Rygos užėmimo, jo pagrindinė užduotis turėtų būti atkurti koridorių 
iki Rygos įlankos, todėl rugsėjo 20 d. įsakė 51-ajai armijai, remiamai gvardi- 
jos 5-osios tankų armijos ir nepriklausomų 1-ojo bei 19-ojo tankų korpusų, 
rengtis tokiai operacijai. Tačiau sykiu suplanuotas ir puolimas Rygos link. 

Pagrindinės kliūtys Bagramiano kelyje buvo Nemunėlio ir Lielupės 
upės. Kirsti jas pasipriešinimo sąlygomis būtų gana sunku, palaikyti per jas 
eisiančias tiekimo linijas sparčiai rutuliojantis puolimui dar sunkiau. Todėl 
Bagramianas atsikvėpė lengviau, kai fronto inžinierių viršininkas generolas 
Vasilijus Kosarevas pasiūlė sprendimą: Nemunėlį ir Mūšą, Lielupės intaką, 
užtvenkti ir taip upių vandens lygį pažeminti iki priimtino lygio (40). Rengta- 
si ir politiniu lygmeniu: 


Politinis darbas buvo labai veiksmingas dėl stiprios partinės organizacijos 
kuopose. Tarp karių iš viso buvo 173 000 komunistų... 4-ojoje smogiamojoje ar- 
mijoje ir 43-iojoje armijoje komunistai ir komjaunuoliai sudarė 27-40 procentų. 
Kiekvienoje divizijoje darbavosi nuolatiniai fronto ir atskirų armijų politinės 
organizacijos atstovai, kurie įvairiais metodais bei įvairiomis priemonėmis ra- 
gino savo kovos draugus negailėti jėgų. Prieš puolimą 43-iosios armijos taryba 
sušaukė ypatingą susirinkimą. Susirinkimo pareiškime konstatuota, kad puo- 
limą rems per tūkstantis pabūklų, apie tūkstantis lėktuvų, taip pat daugybė 
tankų ir savaeigės artilerijos. Pamatęs šį pareiškimą sunerimau, ar neskleidžia- 
me informacijos, kuria galėtų pasinaudoti priešas. Bet tada patvirtinau tekstą, 
nes pasakiau sau, kad fašistų niekas nebegali išgelbėti, o nuotaiką kareiviams 
šis dokumentas pakels nepaprastai. Šis pareiškimas, paskelbtas dalinių susi- 
rinkimuose, labai prisidėjo prie kovos dvasios kėlimo (41). 


Malyševo 4-oji smogiamoji armija rugsėjo 11 d. pradėjo parengiamąsias ata- 
kas. Vokiečius mėginta užklupti netikėtai: dėmesiui nuo pagrindinio smūgio 
gvardijos 22-ojo šaulių korpuso jėgomis nukreipti panaudota dūmų uždanga. 
Sovietų pajėgos greitai suformavo placdarmą kitame Nemunėlio krante. 
Rugsėjo 14 d. puolimą turėjo pradėti Beloborodovo 43-ioji armija, tačiau 
jo pradžią dėl prasto oro teko šiek tiek nukelti. Kaip ir planuota, 1-ojo Pa- 
baltijo fronto inžinieriai užtvenkė upes pažemindami jų vandens lygį apie 
pusę metro. Įdienojus orai pasitaisė, šturmas pradėtas 13.00 val. Greitai užėmę 
Nemunėlio ir Lielupės kirtimo vietas, Beloborodovo 1-asis bei 84-asis šaulių 
korpusai sparčiai nuskubėjo į priekį. Vakarop sovietų pajėgos pasiekė Iecavą, 
pirmosios dienos tikslą, bet, Bagramiano ir kitų vyresniųjų karininkų nusivy- 
limui, dėl vėliau nei ketinta pradėto puolimo miesto užimti nebespėta. Lau- 
cherto 101-oji tankų brigada, priklausiusi greitosiomis sulipdytai Štrachvico 
divizijai, buvo pasiųsta užkirsti kelio sovietų puolimui netoli Bauskės. Vo- 
kiečių pasipriešinimui sparčiai stiprėjant, Bagramianas liepė Beloborodovui 
apeiti Iecavą. Rugsėjo 15 d. per laikotarpį nuo Doppelkopf operacijos mūšių 
gerokai papildytas gvardijos 3-iasis mechanizuotasis korpusas, lydimas 1-ojo 

šaulių korpuso, aplenkė miestą iš rytų. Bagramianas iš oro žvalgybos praneši- 
mų žinojo, kad vokiečiai siunčia dalinius į gynybos liniją pietuose nuo Latvi- 
jos sostinės, todėl spaudė gvardijos 3-iąjį mechanizuotąjį korpusą bei 43-iąją 
armiją judėti kuo sparčiau. Kitą dieną Beloborodovas pranešė, kad jo priešaki- 
niai daliniai pasiekė Baldonę vos už 20 kilometrų nuo Rygos. 

Rugsėjo 14-osios rytą visu armijų grupės „Šiaurė“ frontu puolimą taip 
pat pradėjo 2-asis ir 3-iasis Pabaltijo frontai. Fronto linijai į rytus nuo Rygos 
sustiprinti 14-oji tankų divizija permesta prie Erglių. Rugsėjo 16-ąją, Belobo- 
rodovo 43-iajai armijai priartėjus prie Rygos per kone ištiestą ranką, Šerneris 
nuskrido į Rastenburgą ir Hitleriui išsamiai nusakė pesimistinę savo armijų 
grupės padėtį. Jis nebeturįs rezervų, ir fronto žlugimas tik laiko klausimas. 
Karių Raudonajai armijai sulaikyti ir sykiu ręsti „tvirtovėms“, kurių pagei- 
dauja Hitleris, neužtenka. Tik atsitraukimas galįs išgelbėti armijų grupę nuo 
sunaikinimo. Po penkiolika minučių trukusios diskusijos Hitleris leido nedel- 
siant pradėti atsitraukimo operaciją kodiniu pavadinimu Aster („Astras“). 

Tokiai operacijai jau kelias dienas rengti išsamūs įsakymai, ir dabar jie 
ėmė veikti. 3-iasis 55 tankų korpusas rugsėjo 18-ąją pradės trauktis į Pernu 
prie Baltijos jūros, o kitą dieną, atlikdamas ariergardo funkcijas, įkandin pa- 
judės 2-asis korpusas. Generolas majoras Gerokas (Gerok) vadovaus mišriai 
grupei, atsitrauksiančiai į Taliną, iš kur ji bus evakuota jūra. 

Tuo metu, sukrapštęs visas turimas pajėgas, 16-0sios armijos vadas ge- 
nerolas pulkininkas Hilpertas pietuose nuo Rygos pamėgino kontratakuoti, 
tačiau kontratakos apčiuopiamų rezultatų nedavė. Gvardijos 6-osios armijos 
vadas generolas Čistiakovas informavo Bagramianą, kad didelės vokiečių pa- 
jėgos, 300 tankų ir šturmo pabūklų, ruošiasi pulti Dobelės link: sovietų Žval- 
gyba aptiko vokiečių pajėgų telkimą operacijai Cūsar. Bagramianui nenoromis 
vėl teko rūpintis gynyba nuo iš naujo suaktyvėjusios vokiečių 3-iosios tankų 
armijos (42). 

Operacija Cūsar, 3-iosios tankų divizijos puolimas siekiant sumažinti 
spaudimą armijų grupei „Šiaurė“, prasidėjo, kaip ir numatyta, rugsėjo 16-ąją, 
Grossdeutschland ir 4-ajai tankų divizijai pajudėjus į šiaurę nuo Benės. Nors 
gvardijos 6-oji armija išvakarėse buvo aptikusi, kad vokiečiai telkia pajėgas, iš 
pradžių atrodė, jog abi vokiečių divizijos netikėtai užklupo Raudonąją armiją. 
Ypač gerai sekėsi Grossdeutschland, iki pirmo rimto pasipriešinimo sukorusiai 
aštuonis kilometrus. Vietovę margino nedideli miškeliai, ir, kaip ir operaci- 
joje Doppelkopf, sovietai tuo puikiai pasinaudojo galingoms prieštankinėms 
pajėgoms išdėstyti. Po minimalių laimėjimų pradiniu puolimo tarpsniu sti- 
prėjantis sovietų pasipriešinimas 4-ąją tankų diviziją galop visiškai sustabdė. 
Aptarti padėties su divizijos vadu generolu Beceliu 4-osios tankų divizijos 
33-iojo tankų pulko štabe apsilankė 39-ojo tankų korpuso vadas generolas 
fon Zaukenas ir Reinhartas. Sutarta puolimą atnaujinti, bet ir vėl pasistūmėta 

minimaliai, nors nuostolių būta daug. Vakarop Zaukenas pasiūlė 4-osios tan- 
kų divizijos dalinius perkelti šiauriau ir pasinaudoti Grossdeutschland sėkme. 
7-oji tankų divizija, trečiasis vokiečių operacijos dėmuo, ėmė rikiuotis šiau- 
riniame Grossdeutschland sparne ir į puolimą pajudėjo dienai baigiantis, iki 
sutemų laimėdama šiek tiek teritorijos, tikriausiai todėl, kad pataikė į iki šiol 
neaptiktą spragą sovietų gynybos linijoje. Kaip tik dėl to 4-ąją tankų diviziją 
ir buvo nutarta atitraukti iš jos dabartinės pozicijos siekiant paremti Gross- 
deutschland ir 7-ąją tankų diviziją. 

51-osios armijos ir gvardijos 6-osios armijos vadai savo fronto vadui pra- 
nešė sunaikinę apie 60 vokiečių tankų, bet vis dėlto buvę atstumti atgal, nors 
ir nedaug. Panašu, kad priešo nuostoliai išpūsti — taip dažnai darydavo abi 
pusės, — vis dėlto neabejotina, kad šturmuojantys vokiečių daliniai smarkiai 
nukentėjo. Pasak 4-osios tankų divizijos 33-iojo pancergrenadierių pulko 
vado, jo pulkui tai buvusi „juoda diena“, nes žuvusiųjų ir sužeistųjų skaičius 
persirito per 100, įskaitant du žuvusius kuopų vadus ir sužeistus dar penkis 
karininkus (43). Čistiakovas nusiuntė Bagramianui žinią apie jo vyrams į ran- 
kas patekusį dokumentą - Šernerio pareiškimą, kuriame raginama priešintis 
visomis išgalėmis ir įspėjama, jog bet kuris karys, sučiuptas už fronto linijos 
be įsakymo, bus sušaudytas (44). 2-asis ir 3-iasis Pabaltijo frontai pranešė apie 
sustiprėjus; vokiečių pasipriešinimą ir primygtinai ragino Bagramianą tęsti 
puolimą Rygos link. 43-iajai armijai prireikė dviejų dienų įnirtingų kautynių 
savo pozicijoms Baldonėje sutvirtinti, tuo metu 4-oji smogiamoji armija ryčiau 
kelią skynėsi į Jaunjelgavą. Beloborodovas informavo apie besikartojančias 
vokiečių kontratakas, o Bagramianas vėliau tvirtino, jog vokiečiai tame ruože 
buvo sutelkę dvi tankų ir keturias pėstininkų divizijas. Tačiau tiesa tokia, kad 
armijų grupė „Šiaurė“ šarvuotųjų pajėgų turėjo labai nedaug, ir net jei ten iš 
tiesų būtų buvusios keturios pėstininkų divizijos, karių skaičiumi jos tikriau- 
siai tebūtų prilygusios vienai. 

Naktį Gruppe Betzel, didelė 4-osios tankų divizijos dalis, iš pozicijų pieti- 
niame Grossdeutschland sparne persislinko į 7-osios tankų divizijos sektorių. 
Pajudėjusi rugsėjo 17-osios vėlyvą rytą šarvuotoji kovos grupė, apie 120 tan- 
kų ir savaeigių pabūklų, iš pradžių darė nemenką pažangą. Šiek tiek piečiau 
puolė 7-oji tankų divizija su maždaug 70 tankų, šturmo pabūklų ir savaeigių 
patrankų, o toliausiai į pietus - Grossdeutschland su dar 137 tankais, šturmo 
pabūklais ir savaeigėmis patrankomis. Tokias dideles pajėgas sutelkti pavyko 
puolančias pajėgas sustiprinus kitais daliniais - 4-ąją tankų diviziją tankų ba- 
talionu iš 12-osios tankų divizijos, o Grossdeutschland - kovos grupe iš 5-osios 
tankų divizijos. Vokiečių divizijų nelaimei, teritoriją, dėl kurios grumtasi, be- 
veik iki pat Dobelės dengė miškai, todėl ji itin netiko operacijoms masinėmis 
šarvuotosiomis pajėgomis. Grandinis Ryšė (Riesche) iš 5-osios tankų divizijos 
štai ką atsiminė apie tą dieną: 

Praaušus jis [priešas] gerokai patriukšmavo savo artilerija; krestelėjo negai- 
lėdamas. Mes saugojome kelią į Semkiną pietryčiuose nuo Dobelės. Mums iš 
kairės buvo 8-oji kuopa. Nuolatos atakavo aviacija, virš galvų pratrūko tikras 
pragaras. Girdėjosi nuolatinis triukšmas, tarškesys ir dundesys, todėl niekas 
negalėjo išlįsti iš tanko. 


Atsakydami ivanams, priešakyje pliekė mūsų kulkosvaidžiai. Šaudė „katiu- 
šos“, paskui ivanų prieštankinės patrankos ir artilerija, grąžos davė mūsų 
minosvaidžiai ir artilerija. Visa to sūkuryje nepaliaujamos priešo lėktuvų 
atakos, mūsiškių nesimatant nė vieno. Toks mūšis truko visą dieną. Likau sa- 
voje taikytojo sėdynėje. Atlikome žvalgybinį reidą į Semkiną, į mus pataikė, 
vieną sužeidė. Grįžome į bataliono štabą perduoti sužeistojo bataliono gydy- 
tojui. Tada vėl atgal į savo poziciją. Ivanų oro atakos dar sustiprėjo. Bombos 
taškė mūsų mišką, ivanai pleškino iš savo stacionarinių ginklų. Mes tai tik ir 
tedarėme: „Atidaryt liukus!“, „Atlekia!“, „Liukus uždaryt!“ Su mumis buvo 
pėstininkų, jie daugiausia tysojo po tanku (45). 


Kapitonui Nekeliui, vadovavusiam 31-ojo tankų pulko batalionui, priklausiu- 
siam Grossdeutschland priskirtai 5-osios tankų divizijos kovos grupei, itin ne- 
patiko reljefas, kuriuo reikėjo pulti: 


Kildavo absurdiškiausių situacijų. Pavyzdžiui, tankų atakos tankiu aukš- 
tų medžių mišku. Lydimi kelių pėstininkų patrulių, mūsų tankai plačiu 
frontu įsibrauna į neįžengiamą mišką ir vingiuoja tarp medžių. Kad ga- 
lėtų tai daryti, vamzdžiai, siekiant jų nesužaloti, turi būti pasukti šeštos 
valandos kryptimi (į užnugarį). Pėstininkams ar tanko vadui pastebėjus 
priešą, tankai turi pavažiuoti atgal į atviresnę vietą, atsukti patrankas 
dvyliktos valandos kryptimi (į priekį), vėl pariedėti pirmyn, apšaudyti 
priešą iš kulkosvaidžių bei patrankos, tada vėl pasukti bokštą užnuga- 
rin ir toliau raitytis tarp medžių. Nors batalionas pasiekė didelės gyny- 
binės sėkmės ir pelnė divizijos [Grossdeutschland] vado pagyrimą, labai 
apsidžiaugėme, kai galėjome grįžti į savo divizijos gretas ir kelias dienas 
pailsėti (46). 


Vakarop ir 4-oji, ir 7-oji tankų divizija šiauriniame puolimo sparne įsirėmė į 
nuožmų pasipriešinimą. Grossdeutschland, nors ir sunkiai, toliau brovėsi tankiu 
mišku ir pagaliau pasiekė savo tikslą - aukštumą išsyk į pietus nuo Dobelės. 
Mūšio dividendai atspindėjo reljefą, kuriuo teko pulti: divizijų duomenimis, 

sunaikinta vos tuzinas sovietų tankų bei savaeigių pabūklų ir aštuonios prieš- 
tankinės patrankos (47). 

Rugsėjo 18-oji vokiečių pajėgoms vėl atnešė smarkių aviacijos ant- 
puolių. Vis dėlto koordinuotai atakuodamos 4-oji 1r 7-0ji tankų divizijos 
pasiekė aukštumą už daugiau nei trijų kilometrų į vakarus nuo Dobelės. 
Rausas ir Reinhartas po pietų atkako į Zaukeno vadavietę aptarti padėties. 
Reinhartas savo pavaldinius informavo, kad 39-asis tankų korpusas ne tik 
prikaustė daug sovietų šarvuotųjų pajėgų, bet ir privertė jų vadovybę at- 
sisakyti ketinimų atnaujinti veržimąsi Rygos įlankos link. Jis taip pat pa- 
reiškė, kad operacijos Cūsar tikslai pasiekti ir Grossdeutschland turėtų reng- 
tis gynybiniam tankų mūšiui, nes manoma, kad kitą dieną sovietų tankų 
korpusas surengs kontrataką. 4-oji ir 7-oji tankų divizijos puolimą tęs, bet 
tik iki tvirto sąlyčio su armijų grupės „Šiaurė“ 81-ąja pėstininkų divizija į 
šiaurę nuo Dobelės. 

Artimiausias tris dienas abi tankų divizijos toliau skynėsi kelią. Kaip jau 
įprasta, ne mažiau nei besiginantys sovietai, daugiausia iš 204-osios šaulių 
ir gvardijos 71-osios šaulių divizijų, trukdė reljefas. Mūšis dėl kalvos „92,0“ į 
vakarus nuo Dobelės 4-ajai tankų divizijai virto įnirtingomis ir kruvinomis 
grumtynėmis. Po atkaklių kautynių, trukusių beveik visą rugsėjo 18-ąją, Be- 
celis atitraukė savo diviziją šiek tiek atgal ir sutemus surengė naują šturmą. 
Iš pradžių ataka rutuliojosi gerai, bet užsiliepsnojus nedideliam ūkiui, ugnis 
apšvietė pakankamai ploto, kad sovietų prieštankinės patrankos ataką su- 
stabdytų. Kone paskutinis šūvis tą naktį sunkiai sužeidė divizijos „panterų“ 
bataliono vadą, bet kitą rytą po uraganinio apšaudymo vokiečiams pagaliau 
pavyko užimti kalvos viršūnę (48). Baigiantis rugsėjo 21-ajai, 4-oji tankų divi- 
Zija šiaurės vakaruose nuo Dobelės pasiekė geležinkelio liniją ir susijungė su 
81-ąja tankų divizija. Operacija baigėsi. 

Rudolfas Meklis (Rudolf Meck!), 4-osios tankų divizijos 35-ojo tankų pul- 
ko leitenantas, buvo sunkiai sužeistas sovietų artilerijos ugnies, kai mėgino 
suremontuoti sugadintus savo tanko vikšrus. Evakuotas į karinio jūrų laivy- 
no ligoninę Liepojoje, atsidūrė pertvarų padalytoje palatoje kartu su maždaug 
40 sunkiai sužeistų vyrų. Daugumai tų kareivių chirurgai jau niekuo negalėjo 
padėti, ir daugelis jų mirė. Vienas iš sužeistųjų buvo dar vienas leitenantas, ne 
taip sunkiai sužeistas kaip kovos draugai. Nukentėjo itin kvailai. 


[Leitenantas] Hensgenas (Hansgen) vadovavo Panzerjūger štabo kuopai. Jo 
sužeidimas buvo tiesioginis tų pareigų padarinys. Kas prisimena siaurus 
Kuršo keliukus, iš abiejų pusių juosiamus gilių griovių, žino, kad galimybės 
išvengti staigaus oro antpuolio būdavo ribotos, ir viltis dažnai tekdavo dėti į 
prastą rusų pilotų parengimą. 

Bet Hensgenas apie tai nepagalvojo. Kartą važiuodamas vado mašina tokiu 
keliu, staiga pastebėjo virš galvos skrendančio lėktuvo šešėlį. Strimgalviais 
nėrė iš mašinos į griovį. Bet užmiršo pirma išjungti variklį ir tinkamai už- 
traukti rankinį stabdį. Jo mašina... nusekė įkandin šeimininko į griovį. Re- 
zultatas - sudėtingas blauzdos lūžis ir perkėlimas į karinio jūrų laivyno li- 
goninę Liepojoje (49). 


Nors papuoštas dideliu raudonu kryžiumi, karinio jūrų laivyno ligoninės pas- 
tatas buvo kelis kartus kliudytas per sovietų aviacijos atakas. Vakaruose tokie 
veiksmai būtų laikomi nepriimtinais, tačiau Rytų fronte nei vokiečiai, nei so- 
vietai nesijautė varžomi Hagos konvencijos. Meklis vėliau prisiminė vienos iš 
tokių atakų košmarą: 


Su kiekvienu sprogimu ant lovų krisdavo dideli betono ir tinko gabalai. Bet 
mes buvom įkalinti, žaizdų prikaustyti prie savo lovų, bejėgiškai kankinda- 
miesi iš baimės. Šešėliuose tykojo panika. Bet nepratrūko net smūgio bangai 
ištaškius palatos langus ir stiklo šukėms pasipylus ant lovų... 


Prasiveržti aklai panikai, keliamai negebėjimo pajudėti, neleido trys medi- 
cinos seselės. 


Kad griežta, nepalenkiama rytų prūsė Ala gebės drąsiai Žiūrėti baimei į akis, 
galėjai tikėtis, bet įspūdinga, kad lygiai taip pat elgėsi ir kitos dvi medicinos 
seserys - jaunutės, neseniai atvykusios iš tėvynės... 


Jos stovėjo tarp lovų eilių kaip angelai sargai. Jų ramūs ir budrūs žvilgsniai 
tiriamai slinko nuo veido prie veido, ir vos pamačiusios, kad kokia nors bejė- 
gė siela nebeišgali pakelti įtampos ir baimės, prie sniego baltumo veido pri- 
glausdavo savo vėsią, švelnią ranką; tad mirties laukiamajame liko ramu. 


Taip tyli drąsa tų jaunų moterų, savanoriškai palikusių saugius namus, 
kad sužeistiesiems padėtų ištverti baimės pragarą, leido man suvokti, kad 
beatodairiška vyro narsa yra niekis palyginti su šilta, nuoširdžia moters 
meile (50). 


Operacija „Cezaris“ daugeliu atžvilgių būtų buvusi veiksmingesnė, jei būtų 
vykdyta stipriomis pėstininkų, o ne tankų pajėgomis. Vokiečių problema 
buvo ta, kad jie tokių pėstininkų divizijų tiesiog nebeturėjo. Rausas jautė, kad 

iš jo pėstininkų dalinių vien 1-oji pėstininkų divizija kažkiek prilygo stan- 
dartui, kokio reikėjo ilgiems Rytų fronto mūšiams atlaikyti. Nors laimėta vos 
vienuolika kilometrų teritorijos, operacija vis dėlto nukreipė sovietų pajėgas 
nuo Rygos fronto ir ketinimo atnaujinti puolimą Rygos įlankos link. 

Toli šiaurėje operatyvinė grupė „Narva“ traukėsi gana sklandžiai, išsky- 
rus Division zbV 300 (Division zur besondere Verfiigung — „ypatingosios paskir- 
ties divizija“). Suformuota iš Liuftvafės 13-osios lauko divizijos ir estų keturių 
pasienio gvardijos pulkų, divizija, perskirta į dvi brigadas, buvo išsidėsčiusi 
plačiame fronte iškart į šiaurę nuo Peipuso ežero. Jos. atsitraukimo maršrutas 
ėjo rąstais grįstu keliu per pelkes, anksčiau dengusias Tanenbergo pozicijų 
pietinį sparną. Iš pradžių tvarkingas traukimasis rugsėjo 18-osios vakarą ne- 
trukus pakriko. Anot vieno karininko: 


21.00 val. su savo štabu turėjau palikti vadavietę eismui suvaldyti. Ten, kur 
rąstais grįsti keliai iš šiaurinės ir pietinės brigadų suėjo į vieną, karaliavo 
visiškas chaosas. Niekas mums nepranešė, kad pietinė brigada žygiuos kar- 
tu su mumis tuo pačiu rąstiniu keliu. Rugsėjo 19-osios naktį nuo 22.00 iki 
02.00 val. negavome nė minutės atsikvėpti. Visi daliniai turėjo būti nukreipti 
į vieną kelią. Estai nesuprato vokiškai. Viską teko atlikti stumdant ir kumš- 
čiuojant. Nedideli Pabaltijo arkliukai nuolat įstrigdavo skylėse (51). 


Tuo metu sovietų pajėgos, forsavusios Emajegio upę, grasino perkirsti vokie- 
čių atsitraukimo liniją. 11-asis SS tankų žvalgybos batalionas iš 3-iojo SS tan- 
kų korpuso veikė kaip kovos grupė, plačiu frontu stodavusi į prilaikomąsias 
kautynes. Sutirpusi iki 2000 vyrų, Division zbV 300 pasidalijo į tris grupes. 
Kiekvienai iš jų vadovavo vokiečių pulkininkas. Tada jos pamėgino prasiskin- 
ti kelią pro dykrą. Vietovę užplūdus Raudonojoje armijoje kovojusiam 8-ajam 
estiškajam šaulių korpusui, tik nedaugeliui iš trijų grupių pavyko ištrūkti. 
Keli sužeisti estai iš vokiečių divizijos prisiglaudė Avinurmės kaimo bažny- 
čioje. Įsiveržę 8-ojo estiškojo šaulių korpuso estai sužeistuosius ir kitus belais- 
vius išskerdė (52). 

Geroko pajėgos, kurias sudarė estų Omakaitse, artilerijos baterijos ir 
11-osios pėstininkų divizijos bei 20-osios SS grenadierių divizijos dalys, trau- 
kėsi į Taliną. Persekiojantys sovietai lipo ant kulnų, ir rugsėjo 21 d. perimetro 
linijoje kilo trumpų kautynių. Vokiečiai ilgai priešintis neketino, kariai ir kitas 
personalas nenutrūkstamu srautu laipinosi į laukusius laivus. Pirmas kon- 
vojus iš penkių garlaivių išplaukė auštant rugsėjo 22-ajai. Galop du vokiečių 
torpediniai kateriai paėmė paskutinius gynėjus, ir vakare miestas jau buvo 
sovietų rankose. Trumpos operacijos metu admirolo Teodoro Buchardžio 

(Theodor Buchardi) laivai iš Talino išgabeno 80 tūkst. žmonių. Laivus nekart 
puolę sovietų lėktuvai kelis paskandino, įskaitant laivą-ligoninę Moero, nusi- 
nešusią į dugną per 600 gyvybių, bet nuostoliai sudarė mažiau nei 1 procentą 
iš Talino išplaukusiųjų. Govorovo Leningrado fronto kareiviams, pralieju- 
siems tiek kraujo bergždžiai šturmuojant Tanenbergo liniją, sparta, su kokia 
buvo užimta Estija, turėjo atrodyti nereali. 

Estai vokiečių išvykimui ruošėsi kelis mėnesius. Eesti Vabariigi Rahvus- 
komitee („Estijos Respublikos nacionalinis komitetas“) rugsėjo 18 d. paskelbė 
apie atkuriamą nepriklausomybę. Tarp estų ir atsitraukiančių vokiečių dali- 
nių kilo pavienių susirėmimų. Juris Uluotsas, paskutinis ministras pirminin- 
kas iki sovietų okupacijos 1939 m., mirtinai sirgdamas vėžiu, ministru pir- 
mininku paskyrė Otą Tyfą (Otto Tief). Nors ir kreipėsi į sovietus, kad būtų 
pripažintas, komitetas turėjo Žinoti, jog maža vilčių, kad taip atsitiks, ir rengė 
planus vyriausybei pabėgti į užsienį. Admirolo Johano Pitkos vadovaujami 
estų kareiviai, vokiečiams dar neišvykus, užėmė Tompėjos (Toompea) pilį Ta- 
line ir mėgino gintis nuo Leningrado fronto kareivių. Nelygus mūšis greitai 
baigėsi, Pitka dingo be žinios, spėjama, kad žuvo. Uluotsas ištrūko į Švediją, 
kur 1945 m. pradžioje mirė. Tyfas buvo suimtas ir išsiųstas į Sibirą. Po ilgo ka- 
linimo grįžo į Estiją, čia 1976 m. ir mirė. Mėginimas atkurti Estijos Respubliką 
žlugo net neprasidėjęs. 

Sparčiai Emajegio upę kirtusi 2-oji smogiamoji armija, išblaškiusi vokie- 
čių 87-ąją pėstininkų diviziją ir 207-ąją saugumo diviziją, nesugebėjo užkirsti 
kelio atsitraukiančioms vokiečių pajėgoms, skubėjusioms, kol nepateko į ap- 
suptį, pasiekti ruožą į vakarus nuo Virtsjarvo ežero. Paskutinė Estiją paliko 
Nederland brigada: susprogdinęs Pernu uosto įrenginius, ariergardas pasitrau- 
kė į Latviją. Paskutinės kautynės Estijos žemėje įvyko Lemės upės linijoje prie 
pat sienos. Rugsėjo 24-osios vakarą po galutinio susirėmimo su puolančiais 
sovietų tankais olandų SS kareiviai įžengė į Latviją. 

Atsitraukiantis 3-iasis SS tankų korpusas atokvėpio nesulaukė. Krizė pie- 
tinėse Rygos prieigose reikalavo neatidėliotino dėmesio, todėl rugsėjo 22 d. 
24-asis SS pancergrenadierių pulkas Danmark buvo priskirtas 14-ajai tankų 
divizijai ir gavo įsakymą iš šiaurės pulti Baldonės link, rytiniame sparne lydi- 
mas 23-iojo SS pancergrenadierių pulko Norge. Rugsėjo 23 d. prasidėjusį puo- 
limą rėmė keli likę Nordland divizijos tankai ir šturmo pabūklai. 14-osios tan- 
kų divizijos tankai užgaišo, ir SS pancergrenadieriai atakavo palaikomi vien 
Nordland kovos mašinų. Kaip tik tada, kai pagaliau pasirodė 14-osios divizijos 
tankai, prasidėjo sovietų kontrataka, ir aršios kautynės virė visą dieną. Tems- 
tant vokiečiai buvo laimėję galbūt penkis kilometrus, bet baisia kaina - vien 
Danmark neteko kone 300 karių (53). 

Rytiniame puolimo sparne Norge brovėsi prie Baldonės ir rugsėjo 25 d. 
pasiekė miesto pakraštį, tačiau tuomet jau buvo nukraujavusi taip, kad 

nebepajėgė judėti toliau. Negana to, Bagramiano pajėgos susitelkė ir kontra- 
takavo, bet teritorijos atgavo minimaliai. Pačiame mūšio sūkuryje atsidūrė 
Obuchovo vadovaujamas gvardijos 3-iasis mechanizuotasis korpusas. Bagra- 
mianas vėliau rašė: 


Beveik nebuvo įmanoma nustatyti, kas puola ir kas ginasi. Fašistams ginan- 
tis viename sektoriuje, mūsų dalinius atkirsdavo kitos kontratakos. Tačiau 
bet kokia kaina troškome išlaikyti iniciatyvą. 


Šiomis įtemptomis dienomis Obuchovas pranešė, kad šaulių divizijos atsili- 
ko ir jo brigadai tenka kautis sąlygomis, kai priešo daliniai yra jam už nuga- 
ros. Tačiau jis atsisakė atsitraukti prie pagrindinių 43-iosios armijos pajėgų. 
Obuchovas niekada nebijodavo būti apsuptas. Puikiai išmanė manevro meną 
ir atkirstas nuo pagrindinių jėgų nepamesdavo galvos (54). 


Rugsėjo 24 d. fronto linija pietuose nuo Rygos stabilizavosi. Latvijos sostinė- 
je ir aplink ją dabar buvo visa 16-oji armija, o 18-0ji gynėsi rytuose. Sovietų 
žvalgyba taip pat informavo, kad didžiuma vokiečių 3-iosios tankų armijos 
smogiamosios jėgos po operacijų Doppelkopf ir Cūsar irgi liko šiaurėje, todėl 
teritorija tarp Šiaulių ir Klaipėdos silpnai ginama. Be to, tankų divizijos, sun- 
kiai skynusios sau kelią dviejose operacijose, patyrė didelių nuostolių, tad vis 
dar išliko galimybė prasimušti iki Rygos įlankos. Rugsėjo 23 d. Bagramianas 
planavo apsilankyti fronto linijoje prie Jelgavos patyrinėti galimų variantų, 
tačiau iš Maskvos sulaukė įsakymo nutraukti visas operacijas Rygos įlankos 
kryptimi. Atėjus papildomiems įsakymams, paaiškėjo, kad puolimo ašis pa- 
suktina į pietus ir vakarus Baltijos pajūrio prie Klaipėdos link. 

Estijoje sovietų 8-oji armija, užėmusi Taliną, pajudėjo pulti Estijos salų. 
Kaip ir 1941-aisiais, salų kontrolė buvo esminė laisvo laivų judėjimo šiaurinė- 
je Baltijos jūros dalyje sąlyga. Tris salyno salas - Saremos, Hijumos ir Muhu - 
gynė 23-ioji pėstininkų divizija, remiama karinio jūrų laivyno priešlėktuvinio 
bataliono, dviejų karinio jūrų laivyno artilerijos batalionų ir šturmo pabūklų 
bataliono. Padėti ginti salas paskirta 218-oji pėstininkų divizija atkako tik spalio 
1 d. Tarp estų ir vokiečių garnizono kilo keli susirėmimai, bet greitai nuslopo. 

Salas užimti nurodyta dviem sovietų 8-osios armijos korpusams - 8-ajam 
estiškajam šaulių ir 109-ajam šaulių korpusui. Seklumos aplink salas trukdė 
dideliems laivams, todėl šturmo daliniai buvo aprūpinti iš Jungtinių Valstijų 
gautomis DUKW amtfibijomis. 

Rugsėjo 29 d. sovietų aviacija nekart atakavo vokiečių pozicijas salose. Va- 
kare Muhu saloje išsilaipino pirmieji sovietų kariai. Muhu laikėsi tik nedidelė 

ginti saloms skirtų vokiečių pajėgų dalis. Rimčiau nepasipriešinusios, jos py- 
limu pasitraukė į Saremos salą, o pylimą už savęs susprogdino. Spalio 2 d. 
mėginta išsikelti Hijumos saloje. Šįkart vokiečiai priešinosi atkakliai, bet buvo 
priversti evakuotis iš salos. Bandymas po dviejų dienų pakartoti tokią sėkmę 
Saremos saloje baigėsi katastrofa: vokiečių karinio jūrų laivyno artilerijai inten- 
syviai apšaudžius paplūdimį, po to atakavę pėstininkai sunaikino desantą. 

Kitą dieną Raudonoji armija vėl pamėgino laimę pasiųsdama į krantą gene- 
rolo Perno (Parn) 8-ąjį estiškąjį šaulių korpusą. Šįkart išsilaipinti pavyko, paskui 
pėstininkus plūstelėjo šarvuotoji technika. Spalio 6 d. sovietų pajėgos pradėjo 
pulti ir į vakarus nuo Kuresarės atkirto du vokiečių 23-iosios pėstininkų divizi- 
jos batalionus. Sovietų 249-osios divizijos padaliniai, daugiausia estiškieji, spa- 
lio 8-osios vakarą iš dalies apėjo vokiečių grupę. Vokiečiai mėgino pasitraukti į 
pietus ir kurį laiką, apsimetę sovietų daliniu, žygiavo greta sovietų pajėgų, bet, 
signalinių raketų šviesoje tiesai išaiškėjus, užvirė kautynės. Vokiečiai greitai 
sutriuškino vieną sovietų batalioną, bet kitas — prieštankinis — suspėjo sufor- 
muoti gynybinę liniją. Padrikame, kruviname mūšyje vokiečiai prasiveržė pro 
sovietų liniją ir pasitraukė į pietus; kitas vokiečių batalionas, lygiagrečiu marš- 
rutu traukęs į pietus, pasinaudojo kautynėmis prasmukti be mūšio. Abi pusės 
neteko apie 300 vyrų, o visi patekusieji į nelaisvę buvo sušaudyti vietoje. 

Vokiečiai suvokė, jog išlaikyti salą daug galimybių neturi, ir nuolat svars- 
tė apie pasitraukimą į Servės pusiasalį pietiniame salos gale. Sumaniai nau- 
dodamiesi iki 1941 m. Raudonosios armijos pastatytomis gynybos pozicijo- 
mis, jie lėtai traukėsi į pusiasalį suduodami skaudžių smūgių 8-ajam šaulių 
korpusui. Spalio 10 d. vokiečiai buvo užspeisti nedideliame pusiasalyje. Mė- 
gindamos apeiti gynybos liniją skersai sąsmauką šiauriniame pusiasalio gale, 
sovietų pajėgos spalio 11 d. pabandė išlaipinti desantą vakariniame krante 
ties pusiasalio vidurine dalimi. Gynėjams laiku pastebėjus operaciją, desantas 
sutriuškintas artilerijos ugnimi, o saujelę krantą pasiekusių karių bei mašinų 
nušlavė pėstininkų ataka. Spalio 12 d. panašiai sužlugdytas antrasis mėgini- 
mas išsilaipinti pusiasalyje. Vis dėlto 8-asis šaulių korpusas įstengė nustumti 
vokiečius į pietus per trečdalį pusiasalio ilgio, kol buvo sustabdytas. 

Vokiečių karinio jūrų laivyno laivai spalio 10 d. pradėjo remti sausumos 
dalinius. Sunkusis kreiseris Prinz Eugen, kartkartėmis palaikomas kreiserių 
Liitzow ir Admiral Scheer, iš savo sunkiųjų pabūklų nekart taikliai apšaudė tai- 
kinius sausumoje. Spalio 15-ąją laivas pro tankų rūką patraukė atgal į savo 
bazę Gotenhafene (lenkų miesto Gdynios vokiškas pavadinimas). Pasak vy- 
resniojo vachmistro Damerto (Dammert): 


Grįžtantį po sausumos taikinių apšaudymo Prinz Eugen tankiame rūke su- 
krėtė galingas smūgis. 

Ant tiltelio iš pradžių manyta, kad laivas užplaukė ant minos. Signaliniu var- 
pu duota komanda: „Uždaryt visas sekcijas!“ Visų sekcijų durys bei liukai 


uždaryti, kad į nukentėjusį kreiserį nepribėgtų vandens ir jis nenuskęstų. 


Tačiau netrukus paaiškėjo, kad Prinz Eugen prie Helos netoli Gotenhafeno 
per vidurį įsirėžė į lengvąjį kreiserį Leipzig. 


Spalio 15 d. T20 įgula pasidarbavo daugiau nei reikalavo pareiga. Kapitono 
leitenanto Lampės vadovaujamas torpedinis kateris, atplaukęs į susidūrimo 
vietą, pirmasis atrado nukentėjusius laivus. T20 prisiartino prie Leipzig ir 
prisišvartavo prie jo sveiko borto. Vėliau torpedinis kateris dalyvavo Leipzig 
vilkimo operacijoje. Laivas vilktas į Gotenhafen laivagaliu į priekį. 


„.. Kitą rytą nusprendžiau, kad nuo priekinio denio pro skylę Leipzig šone 
galiu matyti Baltijos jūrą. Tik popietę, padedant keliems vilkikams bei torpe- 
diniams kateriams, Leipzig buvo išlaisvintas. Per tą laiką vilkikai pritvirtino 
prie Prinz Eugen kelis ilgus lynus... 


Mūsų laivą atskyrus nuo Leipzig, savo eiga įplaukėme į Gotenhafeną. Leipzig 
teko vilkti. Uoste galėjome apžiūrėti sužalotą Prinz Eugen pirmagalį. Netru- 
kus prasidėjo laivo remonto darbai (55). 


Prinz Eugen kelias savaites negalėjo plaukioti. Leipzig, laimei, nenuskendo, 
sunkiojo kreiserio pirmagaliui perskrodus laivą iki kilio. 

Vokiečių rankose likus tik mažyčiam Saremos plotui, jie pradėjo atitrau- 
kinėti savo pajėgas. Situacijai regione pasikeitus, 218-oji pėstininkų divizija 
spalio 13-ąją evakuota. 

Dėl armijų grupės „Centras“ žlugimo vasarą improvizuoti priversta 
vokiečių vyriausioji vadovybė pademonstravo, kad vis dar geba tučtuojau 
surengti sudėtingų operacijų. Operacijoms Doppelkopf ir Cūsar kliudė sun- 
kus reljefas, kuriame veiksmingesni būtų buvę stiprūs pėstininkų jungi- 
niai, tačiau po „Bagrationo“ tokių pajėgų labai trūko, o ir tų verkiant reikėjo 
sustiprinti frontą kitur. 1-0ji pėstininkų divizija, vienintelis 3-iosios tankų 
armijos pėstininkų dalinys, atitikęs, Rauso akimis, standartą, nors ir numa- 
tyta operacijai Doppelkopf, buvo dislokuota piečiau ginti Rytprūsių sienos. 
Estijos evakuacijos operacija Aster suplanuota ir įgyvendinta taip greitai bei 
puikiai, kad net nustebino ir sovietų, ir vokiečių vyriausiąją vadovybę. Jei 
ne spartus 3-iojo SS tankų korpuso perkėlimas į Rygos ruožą, Bagramianas 
tikriausiai būtų pasiekęs Rygą, ir net jei miesto būtų neužėmęs, tai veikiau- 
siai būtų baigęsi 16-osios ir 18-osios armijų sunaikinimu. Kol kas fronto 

linija buvo išgelbėta, tačiau jėgų balansas negrįžtamai pakito Raudonosios 
armijos naudai. Vermachtas tegalėjo laukti ir žiūrėti, kur bus suduotas kitas 
smugis. 


DEVINTAS SKYRIUS 


ARMIJŲ GRUPĖS „ŠIAURĖ“ 
IZOLIAVIMAS 


Miestas, vokiečių vadinamas Mėmeliu, o lietuvių Klaipėda, atsirado teutonų 
riteriams kuršių teritorijoje pastačius pilį, turėjusią būti baze aplinkinėms 
pagonių gentims pavergti. Netrukus po atsiradimo 1252 m. pilies ir aplink 
ją išdygusio miesto pavadinimas „Memelburg“ sutrumpintas iki „Memel“, ir 
pastarasis išliko iki 1923 m., nors lietuviai miestą vadino Caloypede, Klawp- 
peda ar Cleupeda. Manoma, kad pastarasis pavadinimas atspindi miestą 
supusį reljefą ir, kildinamas iš žodžių „klaidyti“ ir „pėda“, žymėjo klampią 
vietovę, kurią sunku kirsti, arba, kildinamas iš kuršių kalbos žodžių „klais“ 
(lygus, atviras, laisvas) ir „ped“ (pagrindas), reiškė palyginti lygų plotą, kur 
buvo pastatyta pirmoji pilis. Net ir teutonų riterių dienomis vietovės pobūdis 
tikriausiai turėjo didelės įtakos karinėms operacijoms tose apylinkėse, lygiai 
kaip ir vardų suteikimui tam tikroms vietoms. 

Miestas ir jo apylinkės nuo teutonų riterių valdymo laikų iki Prūsijos ka- 
ralystės atsiradimo visada priklausė Rytprūsiams. Todėl 1871 m. ši sritis tapo 
Vokietijos dalimi. Jos kaip šiauriausio naujos šalies krašto nuošalumas iš da- 
lies lėmė lėtą industrializaciją. Krašte gyveno daug lietuvių: 1910 m. atliktas 
gyventojų surašymas parodė, kad 45 procentai iš beveik 150 tūkst. Mėmelyje 
ar aplink jį esančioje teritorijoje, vadintoje Memelland, gyvenusių Žmonių savo 
gimtąja kalba laikė lietuvių kalbą. Tačiau vokiečiai ir lietuviai buvo pasiskirs- 
tę netolygiai. Mieste daugumą gyventojų sudarė vokiečiai, o aplinkinėse kai- 
mo vietovėse vyravo lietuviai. 

Kaip jau minėta, po Pirmojo pasaulinio karo dėl Klaipėdos krašto labai 
nesutarta. Lenkai troško šią sritį prijungti prie Lenkijos, galbūt vietoj Dan- 
cigo, kuriam buvo suteiktas „laisvojo miesto“ statusas. Lietuva tam griežtai 
priešinosi, nes tada netektų didelio jūrų uosto, o Lenkija kone visiškai ap- 
juostų Lietuvą. Dalis, iš pradžių tikriausiai nedidelė, toje teritorijoje bei kai- 
myniniuose Rytprūsiuose gyvenusių etninių lietuvių reikalavo vadinamąją 
„Mažąją Lietuvą“ prijungti prie naujos Lietuvos valstybės (1). Prieštaringų 
reikalavimų akivaizdoje Klaipėdos kraštas Versalio sutartimi buvo atskirtas 
nuo Vokietijos ir perduotas Tautų Sąjungos globai. Britanijai atsisakius šią 
teritoriją administruoti, tai daryti sutiko Prancūzija. 1920 m. vasarį atvyko 
prancūzų karių batalionas, o Gabrielis Petisnė (Gabriel Petisnė) tapo naujos 
administracijos galva. 

Derybos tęsėsi kelerius metus. Lietuvos pretenzijoms trukdė tai, kad Va- 
karų valstybės Lietuvos dar nepripažino kaip nepriklausomos šalies, be to, 
būta pastangų sujungti kelis skirtingus klausimus. 1922 m. kovą britai pasiū- 
lė lietuviams pripažinti Vilnių lenkams, o už tai Vakarų valstybės atiduotų 
Klaipėdos kraštą Lietuvai, pripažintų šalį nepriklausoma valstybe ir suteiktų 
finansinę paramą. Nenorėdami nusileisti Vilniaus klausimu, lietuviai pasiū- 
lymą atmetė, o Vakarų valstybės tada dar labiau ėmė linkti, vadovaudamosi 
Dancigo pavyzdžiu, suteikti kraštui „laisvojo miesto“ statusą. Tai matydami 
lietuvių politikai nusprendė veikti. 

Nors generolas Silvestras Žukauskas, Lietuvos nedidelės kariuomenės va- 
das, tvirtino, kad jo vyrai galėtų nuginkluoti prancūzų garnizoną per dieną, 
lietuviai, tebepuoselėdami viltį sudaryti ilgalaikes sąjungas su Vakarų vals- 
tybėmis, nepageidavo potencialaus konflikto su Prancūzija. Todėl pasirinko 
Vilnių užgrobusio Želigovskio maišto modelį. Iš pradžių atrodė, kad sąmoks- 
lo laukia didelės kliūtys. Nors Klaipėdos krašte buvo daug etninių lietuvių, jie 
jau daug metų gyveno valdomi vokiečių ir net buvo perėmę liuteronybę. Kata- 
likišką Lietuvą jie laikė atsilikusia, kaimiška šalimi ir linko paremti „laisvojo 
miesto“ statusą. Prolietuviškai (ir antilenkiškai bei antivokiškai) propagan- 
dai skleisti įsteigus keletą fondų, „memelenderių“ nuotaika pamažu pradėjo 
keistis. Vokietijoje vyravo nuomonė, jog apie Klaipėdos krašto susigrąžinimą 
kol kas nėra ko ir svajoti, todėl Vokietijos vyriausybė, padariusi išvadą, kad 
neapibrėžtoje ateityje atgauti Klaipėdos kraštą iš Lietuvos bus lengviau nei iš 
Lenkijos, lietuviams davė suprasti, kad Vokietija neprieštarausianti, jei Lietu- 
va kraštą užimtų. 

1923 m. sausį grupė, pasivadinusi Vyriausiuoju Mažosios Lietuvos gel- 
bėjimo komitetu, paskelbė, kad lietuviai Klaipėdos krašte engiami užsienio 
valstybių ir paragino galingą Lietuvos paramilitarinę organizaciją - Lietuvos 
šaulių sąjungą ateiti savo tautiečiams į pagalbą. Apie 1000 gerai ginkluotų 
savanorių kirto sieną ir užėmė didžiumą teritorijos, nors pačioje Klaipėdoje 
Petisnė atsisakė perduoti valdžią. Sausio 15 d. įvyko susišaudymas: žuvo 12 
sukilėlių, du prancūzų kareiviai ir vokiečių policininkas. Kitą dieną atvykus 
prancūzų pastiprinimui (lenkų laivu), miestą jau kontroliavo lietuviai. 

Vakarų valstybės nepritarė lietuvių poelgiui, tačiau susidūrė su įvy- 
kusiu faktu tolimame Europos užkampyje, ir niekas nejautė noro lieti savo 
kareivių kraują dėl tokio neaiškaus reikalo. Įtampa neatlėgo, bet 1924 m. ga- 
liausiai sutarta regioną atiduoti Lietuvai. Nors susitarimu Klaipėdos kraštui 
laiduota didelė autonomija, vokiškai kalbantys gyventojai, sudarę 80 pro- 
centų Klaipėdos gyventojų, laikė save vokiečiais ir troško susijungimo su 
tėvyne. 1933 m. savo skyrių mieste įsteigė nacionalsocialistai, o jų griežtai 
nacionalistinė programa atitiko Klaipėdos gyventojų vokiečių lūkesčius. 
Lietuvos valdžia į tai atsakė uždrausdama partiją ir įkalindama jos vietinius 

vadovus. Toks žingsnis Vokietijoje neišvengiamai sukėlė protestų, kuriais 
nacionalsocialistai pasinaudojo parodyti, kad Tautų Sąjunga negeba ar ne- 
nori apginti vokiečių Klaipėdos krašte. 

Įtampai tarp Lietuvos ir Lenkijos - pirmiausia dėl Vilniaus - neblėstant, 
visada ruseno karo tarp abiejų šalių galimybė, todėl vokiečiai 1938 m. paren- 
gė planus karo tarp Lietuvos ir Lenkijos atveju įsiveržti į Klaipėdos kraštą iš 
jūros ir sausuma iš Rytprūsių. Atsigaunančiai Vokietijai visur save agresyviai 
įtvirtinant, pavyzdžiui, Sudetų krašte, Lietuvos vyriausybė nusprendė, jog, 
Hitlerio geriau neerzinti, ir, Vokietijai pateikus vienuolikos punktų memo- 
randumą, Lietuva panaikino apribojimus nacionalsocialistų partijos atžvil- 
giu. Toks veiksmas labai pagausino partijos narių. Ernstas Noimanas (Ernst 
Neumann), ankstesnio nacionalsocialistų sąjūdžio Klaipėdos krašte vadovas, 
buvo paleistas iš kalėjimo ir nedelsiant ėmė energingai veikti. Daug Žmonių 
įstojo į vietinius Selbstschutz („savigynos“) dalinius, organizuotus panašiai 
kaip SA Vokietijoje. Jų nariai dėvėjo nuo SA nesiskiriančias uniformas. Gruo- 
dį surengtuose rinkimuose į vietinį seimelį 25 vietas iš 29 laimėjo Vokietijai 
palankūs kandidatai. 

Vokietijos Žvilgsnis neišvengiamai turėjo atsisukti į „engiamus“ vokie- 
čius, ir 1939 m. Berlynas pareikalavo grąžinti Klaipėdos kraštą. Joachimas fon 
Ribentropas kovo 20 d. žodžiu pateikė ultimatumą Lietuvos užsienio reikalų 
ministrui Juozui Urbšiui, per Berlyną vykusiam namo iš popiežiaus Pijaus XII 
inauguracijos. Nors vienintelis išlikęs rašytinis paliudijimas apie ultimatumą 
yra Urbšio pranešimas savo bendradarbiams grįžus į Kauną, atrodo, jog Vo- 
kietija grasino imtis karinių veiksmų, jei Klaipėdos kraštas nebus sugrąžintas 
Vokietijai (2). Lietuvos vyriausybė jautė, kad neturi pasirinkimo. Klaipėdos 
krašto seimelis turėjo susirinkti kovo 25 d. ir laukta, kad jis paskelbs paragini- 
mą grįžti į Vokietiją, todėl Vokietijos karinio įsikišimo grėsmę reikėjo traktuoti 
rimtai, turint prieš akis vokiečių elgesį Sudetų krašte. Sutartis, kuria reikalai 
buvo sureguliuoti 1924 m., neleido Lietuvai perleisti Klaipėdos krašto suvere- 
niteto kam nors kitam be kitų sutartį pasirašiusių šalių sutikimo. Tad Lietuva 
susisiekė su Prancūzija ir Didžiąja Britanija aptarti padėties. Abi valstybės pa- 
reiškė palaikančios Lietuvą, tačiau nė viena nebuvo pasirengusi imtis konkre- 
čių priemonių paremti Lietuvos pasipriešinimą vokiečių reikalavimams. 

Hitleris į Klaipėdą išplaukė „kišeniniu“ linijiniu laivu Deutschland, ly- 
dimu Admiral Graf Spee, Nūrnberę, Leipzig, Koln ir mažesnių laivų flotilės. Jis 
ketino išlipti į krantą kovo 22-ąją, tačiau derybos tarp Ribentropo ir Urbšio 
nusitęsė į naktį, ir Hitleris buvo priverstas vėjuotą naktį jūroje dorotis su jūros 
ligos priepuoliais. Po vidurnakčio galiausiai pasirašyta penkių punktų sutar- 
tis, ir kitą dieną Hitleris įžengė į Klaipėdą tuo pat metu, kai iš pietų į miestą, 
vedama talismano - didelio šuns, įžygiavo vokiečių 1-oji pėstininkų divizija, 
suformuota daugiausia iš Rytprūsių šauktinių. 

spalio 15 d. Tilžė e Mašina d aks 


Klaipėdos krašto netektis lietuviams buvo didelis smūgis. Nors ir suda- 
rė tik 5 procentus šalies teritorijos, krašte buvo sutelkta tikriausiai trečdalis 
Lietuvos pramonės, o per uostą ėjo daugiau nei 70 procentų Lietuvos užsienio 
prekybos. Atsiradusi priklausomybė nuo Vokietijos turėjo didelę reikšmę ar“ 
timiausių mėnesių vietinėje politikoje. 

1944 m. vasarą teritorijai vėl grėsė karas. Prieš pirmąjį armijų grupės 
„Šiaurė“ izoliavimą Bagramianas svarstė galimybę prasimušti iki Baltijos 
jūros Klaipėdoje ar netoli jos, bet galiausiai apsisprendė pasukti į šiaurę ir 
veržtis Rygos įlankos link. Rugsėjo pabaigoje puolimo vakarų kryptimi alter- 
natyva vėl gyvai svarstyta. Rugsėjo 24 d. Bagramianas gavo naują įsakymą 
didžiąją dalį savo pajėgų iš Rygos ašies perkelti į Klaipėdos ašį, siekiant dar 
kartą izoliuoti armijų grupę „Šiaurė“. Visą operaciją reikėjo parengti per šešias 
dienas, o įvykdyti per kitas vienuolika. Sykiu 2-asis ir 3-iasis Pabaltijo frontai, 
kad prikaustytų kuo daugiau armijų grupės „Šiaurė“ pajėgų, toli nuo Bagra- 
miano puolimo ašies turėjo atnaujinti savo puolimą Rygos link (3). 

Pakeisti Bagramiano fronto ašį buvo patrauklu dėl kelių priežasčių. Pir- 
ma, STAVKA apskaičiavo, kad Bagramianas tai padarys greičiau, nei vokiečiai 
įstengs perdislokuoti savo pajėgas, todėl Bagramianas veiks vietovėje, kur jo 
šturmo pajėgoms priešinsis daug silpnesni vokiečių daliniai. Antra, Klaipėdos 
prieigos, kitaip nei teritorija, dėl kurios įnirtingai grumtasi į vakarus nuo Ry- 
gos, nuo 1941-ųjų nematė karo veiksmų, todėl keliai ir tiltai buvo palyginti ge- 
ros būklės. Trečia, Klaipėdos kraštas priklausė reichui, tad jį užimti Raudonajai 
armijai būtų didelės politinės reikšmės įvykis - ypač tada, kai anglų ir ameri- 
kiečių pajėgos artinosi prie vakarinių Vokietijos sienų. Vis dėlto laiko pasireng- 
ti duota itin mažai, turint galvoje, kad keliais, jau smarkiai suniokotais rugpjūtį 
bei rugsėjį siautusių kautynių, kone 200 kilometrų atstumu reikėjo pergabenti 
pusę milijono karių, tūkstantį tankų, 10 tūkst. patrankų ir minosvaidžių bei 
visas atsargas. Kad būtų įmanoma atitraukti Bagramiano 4-ąją smogiamąją ir 
51-ąją armijas iš Rygos ašies, 2-asis Pabaltijo frontas turėjo perkelti gvardijos 
10-ąją ir 42-ąją armijas į pietus ir jomis pakeisti 3-iąją smogiamąją ir 22-ąją ar- 
mijas, kurios savo ruožtu tada pakeistų Bagramiano armijas prie Rygos. Ir, Ži- 
noma, visa tai reikėjo padaryti vokiečiams nieko neįtariant. 

Bagramianas ir jo vadai išsamiai planuoti pradėjo rugsėjo 25 d. Nutar- 
ta maždaug pusę fronto galios sutelkti siauroje vos dvidešimties kilometrų 
atkarpoje, leisiančioje sukoncentruoti iki 200 patrankų kiekviename fronto 
kilometre. Gvardijos 6-oji armija, turinti gvardijos 2-ąjį, 22-ąjį ir 23-iąjį šaulių 
korpusus, 103-iąjį šaulių ir 19-ąjį tankų korpusus, puls viena sektoriaus puse 
stengdamasi per penkias dienas pasiekti Telšių-Plungės ruožą. 43-ioji armija, 
apimanti 1-ąjį, 19-ąjį, 90-ąjį ir 92-ąjį šaulių korpusus, puls greta šiek tiek labiau 
į pietus pakrypusia ašimi. Gvardijos 2-oji armija su savo gvardijos 11-uoju ir 
13-uoju šaulių korpusais, 44-uoju ir 54 šaulių bei 1-uoju tankų korpusais nuo 
Šiaulių atakuos pietvakarių kryptimi. 5-oji tankų armija kaip pagrindinė jėga 
prasiveržimui išnaudoti bus prilaikoma užnugaryje ir antrą dieną įterpta tarp 
gvardijos 6-osios armijos ir 43-iosios armijos veržtis prie Baltijos jūros. Obu- 
chovo gvardijos 3-iasis mechanizuotasis korpusas liks rezerve ir galės šiek 
tiek atsikvėpti po nuostolingų kautynių rugsėjį. 

Absoliutus prioritetas Bagramianui buvo slaptumas: 


Kaip visada, darėme viską, kas įmanoma, kad pasirengimo puolimui priešas 
nepastebėtų. Šįkart stengėmės išnaudoti bet kokią progą. Pirma, griežtai ap- 
ribojome žinančiųjų ratą. Žodį „puolimas“ tiesiog išbraukėme iš žodyno. Vis- 
kas rūpestingai planuota ir vykdyta. Tai taip pat reikalavo štabo gero organi- 
zacinio darbo. Čia labai pasižymėjo generolas Kurasovas [Bagramiano štabo 
viršininkas... Be to, žinoma, dienomis draustas bet koks dalinių ir technikos 
judėjimas visais keliais. 


Šįkart ne tik kliovėmės maskuote, bet ir siekėme priešą suklaidinti. Gene- 
rolui Malyševui [4-osios smogiamosios armijos vadui] ir Obuchovui liepta 
suvaidinti Rygos puolimo iš pietų atnaujinimą, sustiprinti savo žvalgybą, 
persigrupuoti ir leisti matyti į frontą riedančius sunkvežimius. Papildomi su 
pasirengimu susiję nurodymai buvo perduodami laidiniu ryšiu. 


Tą pat darė generolas Kreizeris Jelgavos apylinkėse. Prie Šiaulių dėjomės sta- 
tą gynybinius įtvirtinimus. Stiprinome kliūtis, gilinome apkasus, plėtėme 
susisiekimo tranšėjų tinklą (4). 


Nepaisant didžiausių viso štabo pastangų, Bagramianui teko paprašyti Mas- 
kvos duoti daugiau laiko pasiruošti operacijai. Jis lengviau atsikvėpė, kai 
puolimo pradžia buvo nukelta į spalio 5 d. Puolimo išvakarėse sovietų vadai 
susirinko paskutiniam instruktažui. Jiems pranešta, kad vokiečiai surentę tris 
gynybos linijas. Pagrindinę poziciją sudaro maždaug penkių kilometrų gylio 
lauko įtvirtinimai, o antrosios linija net dar gilesnė. Galiausiai nuo Tilžės iki 
Klaipėdos driekėsi trečioji pozicija. Nors pagrindinės pozicijos galia veikiau- 
siai perdėta, kitos pulkininko Klebnikovo, Bagramiano žvalgybos karininko, 
pastabos buvo tikslios: 

Apibūdindamas 3-iosios tankų armijos išsidėstymą, pulkininkas Klebniko- 
vas atkreipė dėmesį į dar vieną priešo gynybinės linijos ypatybę, būtent į lini- 
jinį pajėgų išdėstymą. Visos penkios pėstininkų divizijos pirmoje gynybinėje 
linijoje buvo tarsi suvertos ant ištiestos virvės. Galingu smūgiu kur nors pra- 
laužus tą vėrinį, viskas pabirtų, nes užnugaryje nebuvo jokio stipraus rezer- 
vo. Tiesa, pietvakariuose nuo Šiaulių priešais kairijį 43-iosios armijos spar- 
ną aptikta šarvuotų dalinių. Tas pat pasakytina ir apie sandūrą su 3-iuoju 
Baltarusijos frontu: ten oro žvalgyba pastebėjo sutelkta nemažai pėstininkų 


pajėgų. Vėliau nustatyta, jog tai - Panzergruppe Lauchert (prilygstanti tankų 
brigadai) ir 21-oji pėstininkų divizija. 


Pagrindinės armijų grupės „Šiaurė“ pajėgos, kaip ir anksčiau, stovėjo prie 
Rygos ir už 36 km į rytus nuo miesto. Generolas Jeremenka [2-ojo Pabaltijo 
fronto vadas] telefonu man pasakė, kad priešas patogiai įsitaisęs stipriose 
Rygos pozicijose, ir 2-ajam bei 3-iajam Pabaltijo frontams jas pralaužti kai- 
nuos daug pastangų ir nuostolių. 


Pagrindinį pavojų mums kėlė šarvuotosios pajėgos pietuose nuo Rygos. 
Tankų ir pėstininkų telkiniai pastebėti pietvakarinėse miesto prieigose. Jas 
sudarė viena tankų ir dvi pėstininkų divizijos, jos stovėjo rezerve. 3-iojo me- 
chanizuotojo korpuso prasiveržimas vietovėje už 15 kilometrų nuo pietinio 
Rygos pakraščio privertė Šernerį ant kelio į miestą išdėstyti stiprų rezervą. 


Iš žvalgybos viršininko ir 3-iosios oro armijos vado buvo labai malonu suži- 
noti, kad tankų divizijos, rugpjūtį ir rugsėjį kėlusios mums tiek galvos skaus- 
mo, tebestovi pietvakariuose nuo Jelgavos. Atrodė, kad fašistai nepastebėjo 
mūsų persigrupavimo. Jei jie dabar ką nors aptiktų, jau būtų per vėlu. Vis 
dėlto į tai atsižvelgėme. Buvo tiesiog neįmanoma visą frontą pergrupuoti 
slapta. Tikriausiai priešo žvalgyba pirmomis spalio dienomis ką nors aptiko. 
Tikriausiai todėl Šerneris lėtai atitraukė tankų divizijas, ketindamas perkelti 
jas arčiau Klaipėdos. Tačiau jis pavėlavo (5). 


Klaipėdos prieigas gynė du Rauso 3-iosios tankų armijos korpusai. Vienas 
iš jų, Hanso Golniko (Hans Gollnick) 28-asis, patirs visą Bagramiano puo- 
lamojo smūgio jėgą. 28-asis korpusas ir 40-asis tankų korpusas, buvęs šiek 
tiek piečiau, abu turėjo penkias pėstininkų divizijas, išdėstytas, kaip Bagra- 
miano žvalgyba teisingai įvertino, viena greta kitos labai plona 200 kilome- 
trų ilgio linija. Sovietų pagrindinio smūgio kelyje stovėjo Zygfrydo Ferheino 
(Siegfried Verhein) vadovaujama 551-oji grenadierių divizija. Vėliau, kaip ir 
visos grenadierių divizijos, ji bus pervadinta folksgrenadierių divizija, ta- 
čiau, nepaisant pretenzingo pavadinimo, tai buvo silpnas dalinys. Jos pul- 
kai, nors kiekybiškai ir atitiko nominalią kovinę galią, buvo suformuoti iš 
užnugario karių, personalo, perkelto iš karinio jūrų laivyno bei Liuftvafės, 
ir vyrų, anksčiau laikytų netinkamais ar per senais fronto tarnybai. Divi- 
zija stokojo kovinio patyrimo, ypač nuožmiomis Rytų fronto sąlygomis, ir 
neturėjo galimybės išsiugdyti sanglaudos, būtinos norint atlaikyti sovietų 
šturmą. Be to, gynė 46 kilometrų ilgio sektorių, tad jos gynybinė linija buvo 
beviltiškai reta. 

Vokiečių štabo karininkai sovietų puolimo Klaipėdos link galimybę pirmą- 
kart apsvarstė rugsėjo 25 d., bet tada toks puolimas laikytas tik viena iš gali- 
mybių. Labiau rūpėjo galima sovietų operacija, kuria dar kartą būtų mėginama 
pasiekti Rygos įlanką. Vis dėlto 3-iojo 55 tankų korpuso iš Estijos pasirodymas 
Rygos pietuose leido pradėti galvoti apie 4-osios ir 7-osios tankų divizijų bei 
Grossdeutschland perkėlimą ginti Klaipėdos prieigų. Hitleris toliau fantazavo apie 
vokiečių puolimo atnaujinimą. Rugsėjo 28 d. Šerneris iš susitikimo Vokietijoje 
parnešė naujieną, kad Hitleris vis dar norįs nuo Šiaulių pulti šiaurės rytų krypti- 
mi, tai yra atnaujinti Doppelkopf. Šernerio pavaldinių reakcija nežinoma (6). 

Vokiečių žvalgyba pavėluotai aptiko sovietų rengimąsi: rugsėjo 29 d. 
pastebėjo į pietvakarius judančią gvardijos 6-ąją armiją. Kur gvardijos 5-oji 
tankų armija - Bagramiano galingiausioji jėga, taip ir nesužinota. Kitą dieną 
paaiškėjus, kad pulti rengiamasi Raseinių-Kelmės ruože, pradėta galvoti apie 
puolimą — kodiniu pavadinimu Blitz — nuo Raseinių šiaurės rytų kryptimi 
siekiant išmušti iš vėžių Šiaulių apylinkėse koncentruojamas sovietų pajėgas. 
Jėgas šiam puolimui ketinta pradėti telkti spalio pradžioje, o pajudėti - lapkri- 
čio 3 d. Grossdeutschland nurodyta prisijungti prie 28-ojo korpuso, ir divizijos 
pirmosios dalys, „tigrų“ batalionas ir žvalgybos batalionas, išvyko baigiantis 
spalio 3-iajai. Likusi divizija įkandin paseks, kai tik atsiras laisvų traukinių. 
5-oji tankų divizija, spalio 2-ąją priskirta 40-ajam tankų korpusui, irgi pajudė- 
jo. Kaip ir Grossdeutschland, jos perkėlimą irgi užlaikė traukinių stygius. Ga- 
liausiai iš Rygos gynybinių įtvirtinimų 40-ajam korpusui pasiųsta ir Gruppe 
Lauchert. Tačiau, kaip teisingai įvertino Bagramianas, šie veiksmai atlikti per 
vėlai, kad sutrukdytų sovietų puolimui lemtingai įsibėgėti. 

Nepaisant pasirengimų, Bagramiano pajėgos toli gražu nebuvo atsigavu- 
sios nuo anksčiau tais metais patirtų nuostolių, pirmiausia pėstininkų netek- 
ties. Vietoj beveik 12 tūkst. karių nominalios sudėties šaulių divizijos teturėjo 
po 7 tūkst., o kai kurios vos po 3 tūkst. karių. Daugelis iš jų buvo menkai 
apmokyti naujokai, dažnai prievarta mobilizuoti neseniai atsiimtose vakari- 
nėse Sovietų Sąjungos teritorijose. Vis dėlto 1-asis Pabaltijo frontas kiekybiškai 
pranoko vokiečių pajėgas šiame sektoriuje, ypač turint galvoje dalinių kon- 
centraciją tokiame siaurame fronte. 

Auštant spalio 5-ajai, visur tvyrojo rūkas, neleidęs Bagramianui paleisti 
nuo grandinės savo gana galingos aviacijos. Negana to, kai kurie jo armijų va- 
dai pageidavo atidėti puolimą, bet žinodamas, kad atsakydama į jo pergrupa- 
vimą vokiečių 3-ioji tankų armija, nors ir pavėluotai, perkelia savo šarvuotąsias 
pajėgas, Bagramianas jautė, jog turi nenukrypti nuo plano. Kad ir kaip būtų, 
11.00 val. rūkas išsisklaidė tiek, kad sovietų artilerija galėtų atidengti ugnį. 

Pradinis sovietų apšaudymas, sutelktas į pagrindinę vokiečių kovos lini- 
ją visu jos gilumu, truko 20 minučių. Tada prasidėjo pėstininkų ataka. Nors 
kai kuriuose sektoriuose išsyk pavyko laimėti teritorijos, 551-oji grenadierių 

divizija rimtai pasipriešino atblokšdama pirmas dvi atakuojančiųjų vilnis. Ta- 
čiau divizijos likučius nušlavė trečioji vilnis. Mėginant atkurti padėtį, į frontą 
mestas Grossdeutschland žvalgybos batalionas. Rotmistro Šreterio (Schroedter) 
vadovaujamas batalionas susidūrė su vakarų kryptimi judančiu sovietų pul- 
ku ir, greitai kontratakavęs jo sparną, privertė pulką netvarkingai atsitraukti. 
Nė nestabtelėjęs Šreteris toliau judėjo į rytus pagrindinės kovos linijos link, 
kur aptiko besikaunančią 551-osios grenadierių divizijos kovos grupę, vado- 
vaujamą kapitono Lichto. Jungtinėmis pastangomis fronto liniją pavyko išlai- 
kyti iki sutemų, tačiau, neturėdamas sąlyčio su saviškių daliniais nė iš vieno 
šono, o sovietų pajėgoms sparčiai veržiantis į vakarus, Šreteris įsakė trauktis. 

Į kautynes su Raudonąja armija pradėjo stoti pirmieji 7-osios tankų di- 
vizijos padaliniai. Divizijos tankų pulkas susidūrė su Čistiakovo gvardijos 
6-ajai armijai priklausiusio 19-ojo tankų korpuso tankais, už kelių kilometrų 
nuo pradinės fronto linijos judėjusiais nedidelės Žižmos upės link. Stokodami 
pėstininkų, vokiečiai atsitraukė iki upės, kur naktį kovėsi su sovietų tankais 
ir pėstininkais. Vokiečių tankams pavyko sulaikyti juos atakuojančias sovietų 
pajėgas, bet supratę, jog, kaip ir Grossdeutschland žvalgybos batalionas, yra ap- 
supti iš abiejų pusių, spalio 6-osios rytą jie buvo priversti atsitraukti. 

Trokšdamas išlaikyti puolimo polėkį, Bagramianas įsakė pajudėti gene- 
rolo pulkininko Vasilijaus Timofejevičiaus Volskio vadovaujamai gvardijos 
5-ajai tankų armijai, savo pagrindinei pralaužos jėgai. Tuo pat metu 4-oji smo- 
giamoji armija, atakavusi vokiečių liniją šiaurinėje mūšio lauko dalyje, nesun- 
kiai atbloškė silpną 201-ąją saugumo diviziją. Mėginant sustiprinti saugumo 
diviziją, į mūšį mesti 3-iojo SS tankų korpuso padaliniai - du šturmo pionierių 
batalionai, artilerijos batalionas ir SS žvalgybos batalionas, suburti į sulaiko- 
mąją grupę Sperrgruppe Schūfer. Nors vokiečių linija ir toliau buvo pamažu 
stumiama atgal, ši nedidelė, mobili grupė neleido sovietų pralaužoms virsti 
nesustabdomais prasiveržimais (7). 

Viena iš didelių problemų, kilusių 1-ojo Pabaltijo fronto štabo karinin- 
kams, buvo užduotis koordinuoti tokios daugybės dalinių judėjimą tokioje 
ankštoje erdvėje, juolab gana primityviais vietiniais keliais. Ypač sunkiai 
priekin slinko Čistiakovo gvardijos 6-osios armijos antrojo ešelono daliniai, 
o Volskis paprašė jo tankų armijos puolimą atidėti vienai dienai, kad jo da- 
liniai nesusipintų su pirmąja vilnimi. Keliai duso nuo tiekimo dalinių, besi- 
stengiančių nugabenti šaudmenų, maisto ir degalų vokiečių gynybą pralau- 
žusiems pėstininkams bei juos remiančiai šarvuotajai technikai. Šie veiksniai, 
taip kliudę vokiečiams per operacijas Doppelkopf ir Cūsar, dabar ne mažiau pro- 
blemų kėlė ir Raudonajai armijai. 

Tuo pat metu kaip ir Bagramiano pagrindinio smūgio pajėgos, toliau pie- 
tuose į ataką pakilo ir gvardijos 2-oji armija. Čia kovojo ir nemažas lietuviš- 
kasis kontingentas: 

Ypač spėriai priekin judėjo sustiprintas batalionas iš 156-ojo šaulių pulko, 
priklausiusio 16-ajai lietuviškajai šaulių divizijai. Vadovaujami bataliono 
vado Belano, komunistai ir komjaunuoliai pirmi pasiekė priešo pozicijas ir 
sutriuškino visą [priešo] dalinį. Divizijos vadas pulkininkas Urbšas išnau- 
dojo šią sėkmę ir leido pajudėti savo pagrindinėms pajėgoms. Pulkininkas 
leitenantas Lysenka su savo 249-uoju šaulių pulku atakavo Kelmę. Pasižy- 
mėjo gvardijos 11-ajam ir 13-ajam šaulių korpusams priklausiusių divizijų 
žvalgybos batalionai. Ypač puikiai pasirodė aštuoniolikmetis komjaunuolis 
Michailas Jepiškinas iš gvardijos 2-osios šaulių divizijos. Prasidėjus apšaudy- 
mui nuo aukštumos, jis su keliais kitais savo vienmečiais atakavo iš užnuga- 
rio. Trumpose kautynėse apmėtė fašistus rankinėmis granatomis ir ant aukš- 
tumos iškėlė raudoną vėliavą. Jie paragino savo kovos draugus iš gvardijos 
1-ojo šaulių pulko veržtis pirmyn. 


Už parodytą didvyriškumą Jepiškinui suteiktas Sovietų Sąjungos didvyrio 
vardas (8). 


40-asis tankų korpusas, atsakingas už šį fronto sektorių, iš pradžių dispona- 
vo tik vienu didesniu daliniu - 548-ąja grenadierių divizija, tokia pat silpna 
kaip ir visos naujos divizijos. Vermachte visuotinai laikytasi nuomonės, kad 
divizijas, kurių numeracija didesnė nei 500, panaudoti galima labai ribotai, 
ypač Rytų fronte. Į šį ruožą skubėjo 5-oji tankų divizija, bet kol kas jį pasie- 
kė tik nedidelė pajėgų dalis. Korpuso vadas Gothardas Heinricis (Gotthard 
Heinrici) neturėjo jokio kito pasirinkimo, kaip tik šias ribotas jėgas išdėstyti 
arti fronto linijos. 5-osios tankų divizijos priešlėktuvinis batalionas, kurio ga- 
lingos 88 mm patrankos buvo itin vertingos kovoje su tankais, spalio 5-osios 
vakare gavo įsakymą išsidėstyti į rytus nuo Kelmės, bet bataliono vadas ka- 
pitonas Braumiuleris (Braumūller), nenorėdamas, kad jo sunkieji ginklai būtų 
sunaikinti per pirmąją sovietų šturmo fazę, didžiumą jų paliko vakaruose 
nuo miesto. 

Pirmosios puolimo dienos vakare Bagramianas turėjo dėl ko jaustis pa- 
tenkintas, net jei savo pajėgų ir nesugebėjo išskleisti taip greitai kaip troško: 


Suvedėme pirmuosius rezultatus. Gvardijos 6-oji armija ir 43-ioji armija įsi- 
skverbė į priešo pozicijas 14-17 kilometrų ir pralaužą išplėtė iki 176 kilome- 
trų... Gvardijos 6-osios armijos daliniams pavyko pasiekti Tryškių apylinkes 
prie pat antrosios gynybinės linijos... Priešakyje, kaip ir anksčiau, veržėsi 
16-oji lietuviškoji šaulių divizija, kurios 249-asis šaulių pulkas forsavo Kra- 
žantę ir užėmė Šiaulių-Kelmės kelią (10). 

Apklausę belaisvius, puolantys sovietų daliniai nustatė 5-osios ir 7-osios tan- 
kų divizijų bei Grossdeutschland dislokacijos vietas, o spalio 6 d. 2-asis ir 3-ia- 
sis Pabaltijo frontai atnaujino puolimą Rygos link siekdami neleisti Šerneriui 
perkelti daugiau jėgų sovietų veržimuisi prie jūros sustabdyti. Nors vokie- 
čių gynybos pozicijos aplink Rygą laikėsi tvirtai, 16-oji ir 18-0ji armijos liko 
prikaustytos ir negalėjo skirti pajėgų dabar vakaruose verdančiam dideliam 
mūšiui. Volskio gvardijos 5-oji tankų armija pagaliau pajudėjo Baltijos pajūrio 
link ir ankstyvą popietę pasiekė Ubiškę, kur, pasinaudojant pelkėtu pagrin- 
du, gerai išdėstytos vokiečių prieštankinės patrankos sustabdė sovietų puoli- 
mą panašiai kaip sovietai vokiečių per operaciją Doppelkopf. Trumpai pasitaręs 
su Bagramianu, Volskis suktelėjo savo smaigalius į pietus ir vokiečių poziciją 
apėjo. Prie Luokės jo tankai susidūrė su ką tik iš šiaurės atkakusia Kampfgrup- 
pe Fabisch, priklausiusia Grossdeutschland. Vokiečiai sugebėjo atmušti sovietų 
pajėgas, tačiau jos tebuvo pleišto viršūnė. Didžioji sovietų tankų dalis tiesiog 
apėjo vokiečių dalinį ir nuriedėjo į vakarus (11). 

Atsiliepiant į naują grėsmę, pradėti judinti ir kiti vokiečių daliniai. Spalio 
6 d. 4-ajai tankų divizijai įsakyta savo „panterų“ batalioną, žvalgybos kuopą 
ir šturmo pionierių batalioną perkelti į Viekšnių kaimą 4-osios smogiamosios 
armijos smūgiui atremti. 39-asis tankų korpusas siuntė visus, kokius tik įma- 
noma, sukrapštytus užnugario dalinius naujai fronto linijai suformuoti. Es- 
minis veiksnys buvo greitis. Kovos grupei iš 4-osios tankų divizijos pasiekus 
Viekšnius, paaiškėjo, kad vietovę jau užėmusios sovietų pajėgos, daugiausia iš 
119-osios šaulių divizijos. Pasak 4-osios tankų divizijos istorijos, kovos grupė 
sparčiai atsiėmė kaimą (12). Bagramianas pasakoja kitaip: anot jo, vokiečiai, 
mėgindami įsiveržti į 119-osios šaulių divizijos artilerijos pozicijas, patyrę di- 
džiulių nuostolių (13). Abiejų versijų baigtis vienoda: sovietų bandymas prasi- 
veržti pro Viekšnius buvo staigiai sustabdytas. 

Pietuose sovietų pajėgos, dabar vedamos 1-ojo tankų korpuso, remiamo 
lietuviškosios ir gvardijos 3-iosios šaulių divizijų, aplenkė Braumiulerio prieš- 
lėktuvinių padalinių sparnus ir apėjo Kelmę. Pakeliui į vakarus nušlavė Brau- 
miulerio patrankas, šioms vos atidengus ugnį. Iš arti sunaikinti keturi sovietų 
tankai, bet prarasta dešimt patrankų. Naktį atvyko daugiau 5-osios divizijos 
padalinių, bet divizijos tankų pulkas galėjo į mūšį mesti tik 15 „panterų“ ir 12 
Pz.IV. Su šiomis nedidelėmis pajėgomis ir didžiąja 14-ojo pancergrenadierių 
pulko dalimi pulkininkas Hercogas, divizijos tankų pulko vadas, kontrataka- 
vo pietinį į vakarus srūvančių sovietų pajėgų sparną. Vokiečių kovos grupė 
tvirtino sunaikinusi 26 sovietų tankus, bet nesugebėjo užtaisyti spragos iki 
Gruppe Lauchert už maždaug dešimties kilometrų į šiaurę. 1-asis tankų korpu- 
sas toliau riedėjo į vakarus, vokiečių 5-osios tankų divizijos žvalgybos batali- 
onui mėginant pietiniame sparne nuo jo neatsilikti. Vakarop vokiečių divizija 
buvo ištįsusi daugiau nei 20 kilometrų, ir divizijos vadas Karlas Dekeris (Karl 

Decker) nutraukė nelygias grumtynes liepdamas savo vyrams sueiti į sąlytį su 
548-ąja grenadierių divizija pietryčiuose. Net jei ir būtų buvusi sutelkta visa 
divizijos galia, jo vyrams desperatiškai trūko degalų ir šaudmenų (14). 

Spalio 7 d. dangus apsiniaukė, pradėjo lynoti, bet to nepakako, kad Ba- 
gramianas netektų aviacijos paramos. Naktį atkakus daugiau Grossdeutschland 
ir 7-osios tankų divizijos pajėgų, 26-asis korpusas mėgino suręsti užtvarą prie 
Ubiškės, suformuodamas naują fronto liniją, nutįstančią iki Tryškių. Į liniją 
buvo įjungti traukęsi 551-osios grenadierių divizijos likučiai, bet pozicijos 
pietinį sparną jau buvo apėję Volskio tankai, ir vokiečiams teko atsitraukti 
dar toliau. Bagramianas, jau susierzinęs dėl Volskio lėto judėjimo pirmyn, ne- 
paliaujamai ragino savo pavaldinį spartinti žingsnį, bet net ir be gvardijos 
5-osios tankų armijos sovietų pajėgos darė didžiulį spaudimą vokiečiams. 
Prie Gruppe Fabisch, kurią sudarė pancergrenadierių batalionas, remiamas ke- 
lių šturmo pabūklų ir artilerijos bataliono, Luokėje prisijungė Žymi 7-osios 
tankų divizijos tankų pulko dalis, taip pat tikriausiai batalionas ar daugiau 
atskilėlių nuo 551-osios grenadierių divizijos. Tankai buvo išdėstyti pietinia- 
me sparne. Grupei „panterų“ surengus vietinę kontrataką, jos sulaukė inten- 
syvaus apšaudymo iš pietinio sparno ir patyrė didelių nuostolių (15). Sovietų 
artilerijos ugnis į Luokę vis stiprėjo: baisių aukų pareikalavo „Katiušų“ raketų 
salvė, pataikiusi į Grossdeutschland tvarstymo stotį. 

Sovietų pėstininkai pradėjo skverbtis į kaimą. Sovietų tankams iš Mala- 
kovo 19-ojo tankų korpuso jau apėjus poziciją iš pietų, vokiečių pėstininkams 
liepta atsitraukti. Traukiantis 7-osios divizijos tankai mėgino paimti su savimi 
kuo daugiau pėstininkų, bet staiga buvo smarkiai apšaudyti šaulių ginklais. 
Iš dalies apsupti prasiskynė sau kelią, tačiau daugybė ant tankų važiavusių 
pėstininkų Žuvo. Išsiveržus iš apsupties, vienas tankas nuslydo į griovį, pil- 
ną vokiečių kareivių, mėginusių ten pasislėpti. Nepastebėdamas pėstininkų, 
tanko vairuotojas važiavo toliau, įkandin riedėjusio tanko įgulai su siaubu 
stebint tanko vikšrų tiesiog į gabalus draskomus kareivius (16). Traukdamiesi 
Klaipėdos link, vokiečių tankai niekaip negalėjo užkirsti kelio atvira erdve 
juos iš pietų nuolat apvažiuojantiems sovietų tankams. 

Gynybinė linija prie Luokės buvo greitai nušluota. Grossdeutschland pan- 
cergrenadierių batalionas nesulaukė įsakymo trauktis tuo pat laiku, kaip kiti 
daliniai, ir atsidūrė apsuptyje. Spalio 7-osios vakarą batalionui pavyko ištrūk- 
ti į vakarus, palikus daug sunkiosios ginkluotės. Kitas divizijos batalionas 
susidūrė su T-34 batalionu iš 19-ojo tankų korpuso. Po pradinės zonduojan- 
čios atakos sovietų batalionas, vadovaujamas majoro Pisarevo, apėjo miestelį 
iš šiaurės ir apsigręžęs puolė iš šiaurės vakarų. Vokiečiai nuo sovietų tankų 
smarkiai nukentėjo, tačiau atskubėjusi vokiečių šturmo pabūklų grupė leido 
pancergrenadieriams susitelkti vakariniame miestelio pakraštyje ir čia su- 
stabdyti tolesnį sovietų judėjimą (17). Keli Grossdeutschland „tigrai“ irgi buvo 

atkirsti, bet, išsidėstę žiedinei gynybai, išsilaikė iki sutemų, o tada be jokio 
vargo prasimušė pro sovietų linijas ir pasiekė saviškius. 

Pietiniame sovietų operacijos sparne į puolimą įsijungė gretimo 3-iojo Bal- 
tarusijos fronto 39-oji armija. Priešais ją stovėjo „Bagrationo“ operacijos metu 
beveik visiškai sunaikinta 95-oji pėstininkų divizija. Jos gretas papildę vyrai 
buvo panašaus kovinio pasirengimo kaip ir kitų naujų grenadierių divizijų 
kareiviai. Į divizijos sudėtį taip pat pateko 197-osios ir 256-osios pėstininkų 
divizijų likučiai, tačiau stokota laiko mokymams bei kitoms pratyboms, kad iš 
esmės skirtingi daliniai išmoktų veikti išvien. Divizijos kairysis sparnas krito 
kone išsyk, ir 39-osios armijos priešakinės dalys nusiaubė divizijos artilerijos 
pozicijas. Divizijos likučiai, abiejuose sparnuose praradę sąlytį su kitomis sa- 
viškių pajėgomis, pakrikai pasitraukė. Dekerio 5-ąją tankų diviziją tai įstūmė į 
itin nepatogią padėtį, nes jai dabar teko dar labiau praretinti savo pajėgas mė- 
ginant sovietų prasiveržimo pietiniame sparne suręsti nors kokią užtvarą. 

Nepaisydamas šių sėkmių, Bagramianas nervinosi dėl, jo akimis, per 
menkų Volskio pastangų judėti sparčiau. Dar didesnį susirūpinimą kėlė spa- 
lio 8 d. prasidėjęs lietus, permerkęs didelius vietovės plotus ir taip apsunkinęs 
tankų judėjimą. Iš Čistiakovo gvardijos 6-osios armijos ėmė eiti pranešimai 
apie vis stipresnes vokiečių kontratakas prieš jo pajėgas dešinėje - gvardijos 
22-ąjį šaulių korpusą prie Mažeikių. Šiek tiek piečiau 29-asis tankų korpusas, 
priklausęs gvardijos 5-ajai tankų armijai, pagaliau prisijungė prie puolimo 
ir greitai užėmė iš pradžių Telšius, o po to Plungę. Tačiau tos pačios armijos 
gvardijos 3-iasis tankų korpusas, atsilikęs nuo fronto, toliau kapstėsi užkimš- 
tais keliais, ir Bagramianas dar kartą išplūdo Volskį už gaišimą. Vis dėlto va- 
karop Bagramiano priešakiniai daliniai sparčiai artinosi prie trečiosios vokie- 
čių gynybinės linijos, 1-ojo Pabaltijo fronto aptiktos prieš operacijos pradžią. 

Šie gynybos įtvirtinimai driekėsi maždaug palei reicho sieną ir buvo pre- 
tenzingai pavadinti „Rytprūsių gynybos pozicija“. Įtvirtinimų liniją kaip rei- 
cho gynybos komisaras surentė Erichas Kochas, Rytprūsių gauleiteris - parti- 
Knuth), vienas iš Kocho pavaldinių, skirta daug laiko bei energijos, gynybos 
pozicija nestokojo trūkumų. Iš pradžių planuota, kad įtvirtinimų rengimui 
vadovaus vietiniai kariniai vadai, o nacionalsocialistų partija pasirūpins tik 
darbo jėga ir ištekliais, bet stingant karininkų inžinierių sumanymo įgyven- 
dinimui prižiūrėti, politinis įtvirtinimų aspektas ilgainiui nustelbė jų karinę 
vertę. Daugeliui įtvirtinimų parinktos netikusios pozicijos. Nors Kochas gy- 
rėsi, kad per pirmą statybos darbų mėnesį iškasta apie 22 400 kilometrų ap- 
kasų ir 41 milijonas tonų grunto, daug tų apkasų buvo per seklūs, kad turėtų 
didėlesnę karinę vertę. Kochas taip pat neigiamai garsėjo kaip Žmogus, bet 
kuriomis progomis duodantis pasipelnyti savo rėmėjams, ir Rytprūsių gyny- 
bos pozicijos statyba irgi nebuvo išimtis. Vienas iš jo pavaldinių, „generolas“ 

Fydleris (Fiedler), Rytprūsių priešgaisrinės tarnybos aukštas pareigūnas, val- 
dęs cemento gamyklas, įtikino Kochą leisti pagaminti daugybę vadinamų- 
jų „Kocho puodų“ — betoninių vamzdžių su atlenkiamu metaliniu dangčiu. 
Įkasti vertikaliai į žemę jie turėjo priglausti po vieną kareivį, kuris „puode“ 
slėptųsi, kol sovietų tankas priartėtų pakankamai arti, kad galėtų būti pamuš- 
tas „pancerfaustu“. Kareiviai jų nemėgo, nes betonas, kliudytas šaulių ginklų 
ugnies, linkdavo pažerti atplaišų, o kareivis tokiame vienviečiame įtvirtinime 
jausdavosi izoliuotas ir vienišas. Didžiuliai tam skirto betono kiekiai reiškė, 
kad jo mažiau teko kitiems, didesnės karinės vertės įtvirtinimams (18). 

Neaišku, ar Bagramianas daug žinojo apie šių gynybinių įtvirtinimų 
pobūdį. Galbūt iš atsargumo nusprendė, jog šią liniją itin svarbu pralaužti 
atsitraukiantiems vokiečių daliniams nespėjus joje įsitvirtinti, todėl taip ne- 
paliaujamai ir spaudė savo priešakinius dalinius nelėtinti puolimo spartos. 
Spalio 8-osios vakarą jis sulaukė malonios žinios iš Čistiakovo: 79-oji tankų 
brigada, priklausiusi 19-ajam tankų korpusui, užėmė vokiečių aerodromą 
prie Vainodės, vos už 40 kilometrų nuo Baltijos jūros pakrantės. Piečiau so- 
vietų puolimo smaigalius nuo Klaipėdos jau teskyrė 20 kilometrų. Ne tokios 
įspūdingos naujienos pasiekė iš Volskio vadovaujamos gvardijos 5-osios tan- 
kų armijos. Atrodė, jog didžiuma jo pajėgų užstrigo prie Minijos upės. Vis 
labiau irztantis Bagramianas pareikalavo iš Volskio bent pamėginti apeiti vo- 
kiečių gynybos pozicijas ir tada spausti prie Baltijos jūros. Nurodė ir terminą, 
iki kurio įsakymas įgyvendintinas, - iki spalio 10-osios (19). 

Pietine ašimi sovietų puolimas rutuliojosi sklandžiai. 5-oji tankų divizi- 
ja buvo priversta pasiųsti savo žvalgybos batalioną užkirsti kelią sovietams, 
giliai prasiveržusiems pro 548-0sios grenadierių divizijos linijas, o spalio 
8-osios vakare gavo įsakymą atsitraukti į Rytprūsių gynybos poziciją ir ne- 
leisti sovietams prasiveržti į Tilžę. Pasak vieno divizijos karininko, užduotis 
nebuvo lengva: 


Vargu ar galima nusakyti, ką toks manevras reiškė turint galvoje, kad priešas 
visiškai kontroliavo oro erdvę, priešo tankai jau buvo prasiveržę, o atsitrau- 
kimo keliai užgrūsti pabėgėlių kolonų (20). 


Fronto linijai artėjant prie Vokietijos teritorijos, dėl civilių gyventojų evakuaci- 
jos nekart diskutuota. Pietvakarių Lietuvoje, net už Klaipėdos krašto ribų, gy- 
veno daug vokiečių, 0 ir nemažai to regiono lietuvių nelaukė išskėstomis ran- 
komis sovietų valdžios sugrįžimo. Nors ir karčiai nuvilti vokiečių okupacijos, 
pirmesnę sovietų okupaciją jie laikė dar baisesne. Už evakuaciją atsakė vieti- 
nės partinės struktūros. Pergalingais metais partija energingai reikalaudavo 

iš Vermachto atiduoti teritorijas jos žiniai, o Vermachtui traukiantis nenorėjo 
jų išleisti iš savo rankų. Jei kariškiams būtų buvę leista kontroliuoti užnugario 
sritis, jie būtų laiku organizavę evakuaciją, tačiau kol kas visą pafrontę tvirtai 
tebevaldė partija. Kad ir kaip būtų, spalio 5-ąją, sovietų puolimui prasidėjus, 
Šerneris paskelbė, kad evakuacija nebūtina. Rausas, ne toks aistringas Hitle- 
rio doktrinų gerbėjas kaip jo viršininkas, nesutiko su tokia politika ir nedel- 
siant paragino partijos pareigūnus evakuaciją organizuoti. Iš pradžių srovele, 
paskui vis augančiu srautu pabėgėliai, apsikrovę sunkiu bagažu, ėmė plūsti į 
Rytprūsius. Vienas tokias kolonas pavijo ir nusiaubė Raudonoji armija, kitos 
labai trukdė Vermachto judėjimui. Tiktai Klaipėdoje, vokiečių tankiausiai ap- 
gyvendintoje vietovėje, evakuacija atlikta laiku ir palyginti veiksmingai. 

Dabar neišvengiamai ėmė atsiliepti skubotas vokiečių dalinių perdis- 
lokavimas. Pirmenybė, savaime suprantama, teikta tankų divizijų ir Gross- 
deutschland kovinėms dalims, tačiau kovos mašinoms ėmus trūkti degalų bei 
šaudmenų, vis labiau išryškėjo tiekimo dalinių poreikis. Baigiantis spalio 
8-ajai Grossdeutschland „tigrų“ batalionas buvo priverstas palikti kelis tan- 
kus - daugiau nei prarado kovodamas su Raudonąja armija. Vis dėlto Gross- 
deutschland ir toliau įnirtingai priešinosi puolantiems sovietams. Persigrupa- 
vusi į tris kovos grupes - Kampfgruppe Schwarzrock, Kampfgruppe von Breese 
ir trečią, suburtą žvalgybos bataliono pagrindu, - ji mėgino išsilaikyti palei 
Minijos upę ir Kretingos bei Salantų apylinkėse. Kampfgruppe von Breese, per 
susidūrimą su puolančiais Volskio armijos tankais patyrusi didelių nuostolių, 
atsitraukė į Kretingą. Čia aptiko, kad jų kelias ėjo per tiltą virš geležinkelio, 
kur po tiltu stovėjo liepsnojantis traukinys, kliudytas per oro antpuolį. Kai 
kurie vagonai buvo pakrauti šaudmenų. Kertant vis dar iš oro bombarduoja- 
mą tiltą kovos grupei teko patirti nervingų akimirkų (21). 

Stiprėjančio vokiečių pasipriešinimo ir sovietų ilgėjančių tiekimo linijų 
derinys pradėjo lėtinti 1-ojo Pabaltijo fronto puolimą. Netoli Vainodės gvardi- 
jos 51-oji šaulių divizija, priklausiusi Čistiakovo vadovaujamai gvardijos 6-ajai 
armijai, sulaukė galingų kontratakų, kurias nelengvai atmušė. 43-ioji armija, 
taikydamasi į jūros pakrantę piečiau nuo Klaipėdos, su savo aštuoniomis šau- 
lių divizijomis ir toliau nesulaikomai veržėsi, lygiai kaip ir gvardijos 2-oji armi- 
ja su 1-uoju tankų korpusu, gvardijos 3-iąja šaulių divizija ir 16-ąja lietuviškąja 
šaulių divizija priešakyje. Spalio 9-osios vakare jos smaigaliai pralaužė Ryt- 
prūsių gynybos pozicijos pirmąsias linijas, 5-ajai tankų divizijai net nespėjus 
jose įsitaisyti. Sovietų pajėgoms abipus netrukdomoms puolant, divizija liovėsi 
mėginusi ginti ištįsusią fronto liniją ir atsitraukė Tilžės link. Vakaruose Rau- 
donoji armija, daugybei civilių net nespėjus pabėgti, užėmė Šilutę, vokiečių 
vadintą Heydekruę. Daug vietinių gyventojų iškart plūstelėjo į šiaurę pajūrio 
link. Čia, dengiami retos sunkiai sukrapštytų vokiečių dalinių linijos, baimin- 
gai būrėsi laukdami, kol vokiečių pionieriai perkels juos į Kuršių neriją, siaurą 

smėlio kopų rėžį už maždaug dešimties kilometrų nuo kranto. Laimei, sovietų 
pajėgos nerodė didelių pastangų nedideliam anklavui sutriuškinti, ir jis buvo 
evakuotas per penkias dienas. Priešakiniai sovietų daliniai daugelį Priekulės 
gyventojų užklupo nepasitraukusius. Išlikusieji gyvi, prasimušę iki pakrantės, 
atnešė siaubingų pasakojimų apie prievartavimus ir žudymus. 

Spalio 9-osios vakare Bagramianas pagaliau sulaukė žinios iš Volskio. Pas- 
tarasis skundėsi, kad pajudėti jam neleidžia degalų stygius. 3-iosios oro armijos 
vadas generolas Nikolajus Papivinas informavo turįs transportinių lėktuvų, ir 
degalai buvo nedelsiant nuskraidinti priešakiniams šarvuotiesiems daliniams. 
Galop Volskis patvirtino, kad galutiniam pasistūmėjimui iki pakrantės spalio 
10 d. pasirengta (22). Šiauriniame puolimo sparne sovietų pajėgos apėjo vokie- 
čių kovos grupę Viekšniuose, ir tik ryžtinga „panterų“, remiamų pancergrena- 
dierių bataliono, kontrataka išgelbėjo situaciją. Šiek tiek toliau į vakarus kitos 
sovietų pajėgos mėgino užimti tiltus per Ventos upę, ir netoli Mažeikių į kovą 
stojo 510-ojo sunkiųjų tankų bataliono „tigrai“. Sustiprinti Sperrgruppe Schūfer 
iš 3-iojo SS tankų korpuso ir remiami 4-osios tankų divizijos pancergrenadie- 
rių bataliono, „tigrai“ prasiskynė kelią iš Mažeikių į Viekšnius pakeliui sunai- 
kindami dar tris sovietų placdarmus. Į nelaisvę patekusių sovietų kareivių ap- 
klausa parodė, kad čia veikė trys divizijos. Kitos 4-osios tankų divizijos dalys 
pajudėjo užimti Leckavos. Mėginimas persikelti per Ventą ir veržtis į vakarus 
žlugo dėl sovietų prieštankinės gynybos, tačiau buvo suformuotas sąlytis su 
61-ąja pėstininkų divizija, išsidėsčiusia šiaurės vakaruose (23). Vokiečių linija 
išilgai sovietų prasiveržimo šiaurinės pusės stabilizavosi, tačiau Bagramiano 
armijų puolimas vakarų kryptimi atrodė nesustabdomas. Kuo toliau jos veržė- 
si, tuo, rodos, didesnį poveikį tai darė vokiečiams: 


Mūšio ritmas rodė, kad priešas pagrindinėje mūsų puolimo ašyje smarkiai de- 
moralizuotas. Tai ypač patvirtino kasdien augantis belaisvių skaičius. Jie būda- 
vo nusiminę, noriai teikdavo informaciją ir vis sušukdavo: „Hitler kaput!“ Kaip 
jie skyrėsi nuo tų, kuriuos pirmosiomis karo dienomis mačiau Ukrainoje! 


Priešo atsitraukimo linija priminė didžiules kapines. Visur tankai, patrankos, 
sunkvežimiai - ir kūnai. Net daug mačiusiems ir patyrusiems kareiviams tie 
vaizdai atrodė šiurpūs. Bet tai buvo teisinga bausmė už fašistų padarytus 
nusikaltimus! (24) 


Nuo pat Vokietijos ir Sovietų Sąjungos karo pradžios žiaurumas mūšio lauke 
pranokdavo būdingą bet kuriam kitam Europos karo veiksmų teatrui. Sovietų 
Sąjunga nebuvo pasirašiusi Hagos konvencijos, ir Hitleris nuo karo pradžios 

ragino savo karius nerodyti gailestingumo nukariautiesiems. Vokiečių oku- 
pacijos metu mirė milijonai sovietų piliečių — vieni nuo smurto aktų, kiti iš 
bado vokiečių okupacinei valdžiai nusavinant maistą ir išgabenant jį Vokieti- 
jon. Daugybėje sovietų pulkų vykdyta politika dalytis istorijomis apie šeimos 
narius, žuvusius per karą, todėl keršto troško visi, nuo žemiausio pėstinin- 
ko iki aukščiausio generolo. Per visą ilgą kampaniją abi pusės nenuosekliai 
elgdavosi su belaisviais, dažnai juos sušaudydamos vietoje. Sovietų kareiviai 
taip pat dažnai naudoti vergiškam darbui arba —- pirmoje karo stadijoje, kol 
darbo jėgos trūkumas neprivertė vokiečių persigalvoti, - sąmoningai marinti 
badu. Nors Raudonajai armijai į nelaisvę patekusių vokiečių maitinimas irgi 
buvo beviltiškai skurdus, šitai atspindėjo visuotinį maisto trūkumą Sovietų 
Sąjungoje: daugelis sovietinių piliečių maitindavosi ne ką geriau. 

Spalio 10-oji tapo lemiama kampanijos diena. Po smarkaus artilerijos ap- 
šaudymo gvardijos 5-osios tankų armijos tankai pagaliau siūbtelėjo priekin. 
29-asis tankų korpusas, apėjęs iš šiaurės bei pietų, užėmė Kretingą. Šiaurė- 
je nuo Kretingos, Dimitrave ir Darbėnuose, buvo kalinių prikimštos darbo 
stovyklos. Tokias stovyklas iki sovietų kareivių pasirodymo SS paprastai 
evakuodavo, o jei evakuoti būdavo neįmanoma, stovyklų belaisvius dažnai 
tiesiog sušaudydavo. Šį kartą sovietų puolimo būta tokio spartaus, kad nei 
viena, nei kita padaryti nespėta. Išbadėjusių kalinių vaizdai šokiravo daugelį 
mūšių užgrūdintų sovietų kareivių, dar labiau pakurstydami nenumaldomą 
troškimą keršyti (25). 

Gvardijos 3-iasis tankų korpusas įsivėlė į sunkias kautynes su besitrau- 
kiančiomis Grossdeutschland kovos grupėmis. Mūšiai truko visą dieną, besi- 
kaunančioms kovos grupėms pamažu traukiantis pro Plikius Klaipėdos link. 
31-osios tankų brigados padaliniai galop pasiekė pajūrį netoli Palangos, fak- 
tiškai atkirsdami 16-ąją ir 18-ąją armijas nuo likusio reicho. Sovietų kareiviai 
jūros pasiekimą pažymėjo veiksmu, dar nekart pakartosimu paskutiniais karo 
mėnesiais: pripildė butelius jūros vandens ir pasiuntė juos aukštesnei vadovy- 
bei (26). Kitur Beloborodovo 43-ioji armija prisiartino prie Klaipėdos iš pietry- 
čių ir, nepaisydama stiprėjančio vokiečių pasipriešinimo, prasimušė iki jūros 
į pietus nuo miesto. Pradinis sovietų operacijos tikslas - atskirti armijų grupę 
„Šiaurė“ nuo reicho bei izoliuoti Klaipėdą - pasiektas per šešias dienas. 

Ši operacija labai skyrėsi nuo abiejų pusių taip neseniai surengtų puoli- 
mų. Doppelkopf vokiečių puolimas sąlyčiui su armijų grupe „Šiaurė“ atkurti, 
pradėtas kelias tankų divizijas - nusilpnintas nuostolių - sutelkus Vakarų Lie- 
tuvoje bei Latvijoje, ir nors sąlytį palei Baltijos jūrą atkurti pavyko, pagrindinis 
puolimas Jelgavos kryptimi buvo užblokuotas. Panašiai ir Bagramiano mėgi- 
nimas prasimušti į Rygą iš pietų ir pietryčių žlugo dėl ryžtingo pasipriešini- 
mo. Abi operacijos vyko gana ankštuose mūšio laukuose, kur gynėjai galėda- 
vo iš anksto numatyti puolimo kryptis. Reljefas irgi buvo palankus gynėjams: 

puolantieji neturėdavo galimybių apeiti įrengtų pozicijų. Klaipėdos link, prie- 
šingai, veržtasi daug erdvesniame mūšio lauke reljefu, labiau tinkamu mobi- 
liai karybai. Kitaip nei dviejose ankstesnėse operacijose, sėkmingai gynybai 
čia būtų reikėję perkelti daug pajėgų. Vokiečiai stokojo karių stiprioms gyny- 
binėms pozicijoms visu fronto ilgiu įrengti, ir nors būsimos operacijos vieta 
buvo gana akivaizdi, Raudonoji armija sėkmingai maskavo savo pasirengimą, 
kol vokiečiai nebegalėjo laiku į tai atsiliepti. Naudoti pėstininkų gausius dali- 
nius pradiniam prasilaužimui pasiekti irgi buvo „prabanga“, kurios vokiečiai 
po katastrofinių nuostolių, patirtų per „Bagrationo“ operaciją, jau nebegalėjo 
sau leisti per Doppelkopf. Ir Doppelkopf, ir Cūsar metu pralaužti sovietų gyny- 
bos liniją ir tada pralaužas, jei tokių būtų, turėjo išnaudoti tankų divizijos. 
Bagramianas, priešingai, sutelkė pakankamai pajėgų, kad laiduotų, jog net jei 
pagrindinė jėga pralaužai išnaudoti — gvardijos 5-oji tankų armija, vadovau- 
jama nelaimingojo Volskio, - neįstengtų reikšmingai prisidėti iki operacijos 
pabaigos, vokiečiai nepajėgtų sulaikyti pajėgų, skirtų pradiniam prasiverži- 
mui pasiekti. 

Dabar, kai Klaipėda buvo izoliuota iš sausumos pusės, o armijų grupė 
„Šiaurė“ užsklęsta Vakarų Latvijoje, Bagramianas savo armijų vadams liepė 
ruoštis neišvengiamoms vokiečių kontratakoms. Jis nujautė, kad armijų grupė 
„Šiaurė“, atsiradus atliekamų dalinių dėl nuolatinio traukimosi į vakarus pro 
Rygą, surengs operaciją sąlyčiui tarp armijų grupės „Šiaurė“ ir reicho atkurti. 
Todėl įsakė gvardijos 5-ąją tankų armiją iš fronto linijos atitraukti ir laikyti 
rezerve, pasirengusią atremti bet kokį vokiečių puolimą. Tuo pat metu iški- 
lo vokiečių puolimo iš Rytprūsių grėsmė. Rengiantis Černiachovskio fronto 
puolimui į Rytprūsius, ten buvo perkelta 3-iojo Pabaltijo fronto 39-oji armija. 
Spalio 12 d. generolo leitenanto Čančibadzės gvardijos 2-oji armija pranešė, 
kad 16-ąją lietuviškąją šaulių diviziją atakavo anksčiau mūšyje neidentifikuo- 
tas dalinys - parašiutininkų tankų divizija „Hermanas Geringas“. Ši divizija, 
priklausiusi Liuftvafei, buvo atsiųsta iš Vidurio Lenkijos. Bagramiano pasiten- 
kinimui, pradinę ataką lietuviškoji divizija atrėmė (27). Kitą dieną virė įnir- 
tingos kautynės. Ir vokiečių, ir sovietų pranešimuose mėginama pavaizduoti 
jų baigtį kaip savą gynybinę sėkmę, tačiau atrodo, kad nė viena pusė nieko 
reikšmingesnio nelaimėjo, frontui lėtai stabilizuojantis palei Nemuną. 

Bagramianas teisingai numatė vokiečių ketinimus: spalio 9 d. Šerneris 
pasiūlė kontratakuoti Klaipėdos link iš Vakarų Latvijos ir iš Rytprūsių. Ta- 
čiau puolimas priklausė nuo to, ar Hitleris sutiks evakuoti Rygą, kad opera- 
cijai atsirastų pakankamai atliekamų pajėgų. Kaip jau dažnai būta, Hitleris 
pritarė vieno iš savo mėgstamiausių vadų pasiūlymui, kai iš kito vado būtų 
reikalavęs neatiduoti nė pėdos žemės. Tuo metu Ryga jau buvo pasiekiama 
Raudonosios armijos artilerijai, ir vienintelis saugus maršrutas iš teritorijos į 
rytus nuo Rygos į Kuršą ėjo pakrantės keliu. Pasitraukimo operacijai suteiktas 

kodinis Donner („Griausmas“) pavadinimas. 227-ajai pėstininkų divizijai kau- 
nantis ariergarde, Šernerio daliniai tvarkingai pasitraukė iš miesto įkandin 
savęs susprogdindami tiltus per Dauguvą. 19-osios 55 grenadierių divizijos 
vyrai, kirsdami Dauguvą piečiau nuo Rygos, tikriausiai išgyveno itin karčių 
akimirkų; nuolatos kaudamiesi su Raudonąja armija jie nenumaldomai trau- 
kėsi atgal savo tėvynės žeme. Mūšiai už kelių kilometrų į rytus nuo Siguldos 
ginant vadinamąsias Zegevoldo (Segewold) pozicijas tuo metu, kai vokiečių 
daliniai šiauriau ritosi nuo Estijos sienos, Latvijos veteranų prisimenami kaip 
itin kruvini (28). Spalio 13 d. sovietų pajėgos jau kontroliavo didžiąją Latvijos 
sostinės dalį. Netrukus po to 3-iasis Pabaltijo frontas buvo išformuotas. 

Nors ir rengėsi atmušti laukiamą vokiečių kontrataką, Bagramianas troš- 
ko išlaikyti spaudimą dviem į pelėkautus pakliuvusioms vokiečių armijoms: 


Tuo metu man atrodė, jog toje situacijoje svarbu, kad armijų grupės „Šiau- 
rė“ dalinius, atsitraukiančius iš sustiprintos zonos aplink Rygą, nepersigru- 
puodami bei nedarydami pauzės persekiotų 2-asis ir 3-iasis Pabaltijo frontai 
siekdami apsunkinti jiems atsitraukimą. Reikėjo juos sutriuškinti, antraip 
fašistai įsitvirtins miškingoje ir pelkėtoje Kuršo teritorijoje ir išsigelbės nuo 
mūsų smūgių. Buvo gyvybiškai svarbu maksimaliai pasinaudoti sausuoju 
metų laiku ir jungtinėmis Pabaltijo frontų ir Baltijos karinio jūrų laivyno pa- 
stangomis sutartinai sunaikinti priešo pajėgas Kurše prieš prasidedant Pa- 
baltijo regionui būdingam drėgnajam periodui (29). 


Todėl žinia apie 3-iojo Pabaltijo fronto išardymą, kai kurias pajėgas perke- 
liant į strateginį rezervą, Bagramianui nebuvo maloni. Vis dėlto jis pamėgino 
užimti gyvybiškai svarbų Liepojos uostą vakarinėje Kuršo pakrantėje. Uostas, 
iš pradžių caro karinio jūrų laivyno bazė - vokiečių vadinamas Libau, - buvo 
gyvybiškai svarbus Kuršo pajėgų išgyvenimui. Šiauresnis Ventspilio uostas 
buvo per mažas dviem užblokuotoms armijoms aprūpinti. Todėl Čistiakovui 
liepta pasiųsti į šiaurę pajėgų Liepojai užimti, kol vokiečių linija nesustiprė- 
jo. Mėgindamas užkirsti tam kelią, Šerneris į Priekulės apylinkes nukreipė 
3-iąjį SS tankų korpusą. Spalio 12-osios vakare Čistiakovo armija prasiveržė 
pro tankų mišką šiaurėje nuo Skuodo, ir 55 pancergrenadierių brigada Neder- 
land metė ten du batalionus. Išvien su 11-osios pėstininkų divizijos padaliniais 
SS mobiliosioms pajėgoms pavyko apsupti prasiveržusius sovietų karius ir 
per dvi dienas juos sunaikinti. Šiek tiek vakariau 4-oji tankų divizija prisijun- 
gė prie 12-osios tankų divizijos vakariniame pastarosios sparne ir tą dieną, 
kai Čistiakovas pamėgino prasimušti iki Liepojos, abi divizijos atakavo išva- 
lyti miškingos vietovės į pietus nuo Ventos upės. Nepaliaujamai dvi dienas 

kaudamosi divizijos lėtai, bet nenumaldomai stūmėsi į priekį. Reljefas buvo 
ne mažiau sunkus nei per Doppelkopf operaciją, bet sovietų gynyba menkiau 
organizuota, ir baigiantis spalio 13-ajai savo rezervų dar nepanaudojusios vo- 
kiečių divizijos buvo Likros, jog kitą dieną įstengs įsibėgėti, juolab jau buvo 
išvaliusios kone visą mišką, teikusį tiek privalumų gynėjams. 

Čistiakovas neatsisakė mėginimo įsiveržti į Kuršą, bent jau tam, kad su- 
jauktų vokiečių planus. Spalio 13 d. jo pajėgos pralaužė 61-osios pėstininkų 
divizijos tarp dviejų tankų divizijų ir 3-iojo SS tankų korpuso linijas. 4-ajai 
ir 12-ajai tankų divizijoms liepta puolimą sustabdyti. Jas pakeitė 225-oji pės- 
tininkų divizija, leidusi tankų divizijas atitraukti rengiantis Šernerio pla- 
nuojamai kontratakai Klaipėdos link. Bagramianas išpūtė vokiečių pajėgas: 
vėliau rašė, kad Šerneris turėjęs ne mažiau nei septynias ar aštuonias tankų 
ar pancergrenadierių divizijas. Iš tikrųjų armijų grupei „Šiaurė“ priklausė 
tik 4-oji, 12-oji ir 14-oji tankų divizijos ir keli išlikę 3-iojo SS tankų korpuso 
šarvuotieji daliniai. 

Berlyne Heincas Guderianas, OKH štabo viršininkas, pirmąsyk iš kelių 
kartų paprašė Hitlerio armijų grupę „Šiaurė“ evakuoti. Jis įrodinėjo, kad 16-oji 
ir 18-o0ji armijos per 1944 m. kovos veiksmus smarkiai susilpnėjo, bet išlaikė 
tvirtą patyrusių kareivių branduolį. Šiomis pajėgomis būtų galima sustiprinti 
trapią fronto liniją, nuo Rytprūsių nusidriekiančią į Lenkiją ir toliau. Bagra- 
mianas ir jo kolegos irgi laukė tokio veiksmo, bet Hitleris nesutiko. Kuršas 
išlaikytinas bet kokia kaina. Jo evakuacija susilpninsianti SS tarnaujančių Bal- 
tijos šalių kareivių ryžtą, be to, teritorija galėtų pasitarnauti kaip tramplinas 
būsimoms puolamosioms operacijoms prieš Raudonąją armiją. Profesionalūs 
Vermachto kareiviai - lygiai kaip ir Raudonosios armijos - negalėjo suprasti, 
kaip tokios daugybės vokiečių divizijų laikymas Kurše galėjo pakelti vienos 
estų ir dviejų latvių divizijų kovinę dvasią, o kalbos apie būsimas puolamą- 
sias operacijas visais atžvilgiais atrodė neįtikimos. Vis dėlto Bagramianas pa- 
žymėjo, kad vokiečiams evakuacijai būtų buvę sunku surinkti pakankamai 
laivų, ir tai ko gero tiesa. Nors karinio jūrų ir prekybos laivyno sėkminga 
šimtų tūkstančių vokiečių evakuacija iš Rytų ir Vakarų Prūsijos liudytų ki- 
taip, armijų grupės „Šiaurė“ personalo evakuacija be ginkluotės ir technikos 
būtų davusi nedaug karinės naudos, o tokiam masiniam išgabenimui tiesiog 
nebūtų užtekę laivų. Evakuacija būtų buvusi sunki ir ilgai trunkanti, ypač 
atsižvelgiant į sovietų pranašumą ore ir didelių nuostolių tikimybę jūroje. Be 
to, tikėtina, kad sovietų pajėgos, apjuosusios Kuršo „placdarmą“, arba būtų 
pralaužusios vokiečių frontą jų daliniams traukiantis, arba būtų atsidūrusios 
Rytų fronte greičiau nei jūra evakuojami jų priešininkai. 

4-oji tankų divizija, rengdamasi dideliam puolimui sąlyčiui tarp armijų 
grupės „Šiaurė“ ir likusio Vermachto atkurti, telkėsi šiauriau nuo Priekulės. 
Puolimas vyks netoli jūros pakrantės. Vokiečių daliniams tai leis pasinaudoti 

karinio jūrų laivyno parama, be to, tokiam šturmui tai buvo trumpiausias 
kelias. Operacija kodiniu pavadinimu Geier („Grifas“) apims visas tris Kurše 
užblokuotas tankų divizijas — 4-oji tankų divizija puls arčiausiai pakrantės, 
14-oji greta jos, 0 12-oji bus antrasis ešelonas. Remiamos 126-osi0s, 87-o0si0s ir 
11-osios pėstininkų divizijų, tankų divizijos pirmiausia veršis į Klaipėdą, o iš 
ten į Rytprūsius. Bet net ir pradėjus išsamiai planuoti operaciją, Čistiakovas 
toliau spaudė vokiečių linijas. Spalio 15 d. 6-ojo SS korpuso sektoriuje artile- 
rija smarkiai apšaudė 19-ąją SS grenadierių diviziją (1-ąją latvių), po to ryžtin- 
gai atakuota šiaurinių Dobelės apylinkių kryptimi. Kitą dieną po dar vienos 
uraganinės parengiamosios ugnies 3-iojo SS tankų korpuso ruože šturmuota 
Nordland ir 30-osios pėstininkų divizijos ginama atkarpa į rytus nuo Prieku- 
lės. Iškart giliai įsiskverbusios sovietų pajėgos privertė Šernerį pasiųsti 4-ąją 
tankų diviziją padėčiai atitaisyti. Spalio 17-osios rytą divizijos artilerija parė- 
mė ugnimi Nordland ir 30-ąją pėstininkų diviziją, tačiau divizijos dienoraštyje 
pažymėta, kad 3-iasis SS tankų korpusas su minimalia pagalba pats pataisė 
situaciją (30). Kovos veiksmai truko kelias dienas, nė vienai pusei nelaimint 
didesnio ploto. Per savaitę sunkių kautynių Raudonoji armija dešimties kilo- 
metrų frontu pasistūmėjo ne daugiau kaip pusantro kilometro neproporcin- 
gai didelių nuostolių kaina. 

Viena iš kelių problemų, kėlusių nerimo Raudonosios armijos vadovybei, 
buvo gvardijos 5-osios tankų armijos vangus puolimas. Vasilijų Timofejevičių 
Volskį, perėmusį vadovavimą armijai nušalinus Rotmistrovą, kamavo džiova. 
Nors ir liko su armija per žiemą, 1945 m. pradžioje jis atsidūrė ligoninėje, o 
kitais metais mirė. Nežinia, kiek ši liga paveikė jo gebėjimą vadovauti savo 
daliniams. 

Užnugaryje sovietai puolė atkurti savo valdžios Baltijos šalyse. Bagra- 
mianas tai laikė laimės akimirka: 


Lietuva, Latvija ir Estija, trejus metus vilkusios fašistinių grobikų jungą, vėl 
tapo laisvos bei nepriklausomos ir grįžo į Sovietų Socialistinių Respublikų 
šeimą... 16-osios lietuviškosios divizijos, 130-ojo latviškojo šaulių korpuso ir 
8-ojo estiškojo šaulių korpuso kariai savo gimtojoje žemėje kovėsi su dideliu 
užsidegimu ir nepralenkiama drąsa. 


Pabaltijo darbininkai, tris metus kovoję su fašistiniais grobikais, daug 
prisidėjo prie mūsų pergalės. Aktyviausia jų kovos forma buvo partiza- 
ninės ir patriotinės pogrindžio organizacijos, kurioms vadovavo parti- 
zanų sąjūdžio nacionaliniai štabai. Šių štabų darbui vadovavo Latvijos, 
Lietuvos ir Estijos komunistų partijų centro komitetai ir pirmieji sekre- 
toriai A. J. Sniečkus, J. E. Kalnberzinis ir N. G. Karotamas. Dieną ir naktį 

jie organizavo gausius partizanų būrius ir brigadas kovai su priešu. Visa 
šalis žinojo drąsų Rygos pogrindžio vadovą I. Sudmalį, bebaimę lietuvių 
patriotę M. Melnikaitę ir estų partizanų vadą Artę (Aartee). Tai rodė mūsų 
tautų vienybę ir draugystę, vienijantį sovietinį patriotizmą ir socialistinės 
santvarkos gyvybingumą (31). 


Kaip jau aptarta, partizanų veikla Baltijos šalyse iš tikrųjų buvo minimali ir 
daugiausia vykdoma rusų, o ne lietuvių, latvių ar estų. Imantas Sudmalis, 
prieškariu veiklus Latvijos komunistų partijos narys, ketvirtajame dešimtme- 
tyje kelis kartus suimtas, 1941 m. iš tėvynės pabėgo, kurį laiką praleido tarp 
Baltarusijos partizanų, 1942 m. slapta grįžo į Latviją. 1944 m. pradžioje sučiup- 
tas ir gegužę nubaustas mirties bausme. Nors sovietų šaltiniuose kalbama, 
kad jis subūręs gausias partizanų pajėgas, objektyvių duomenų apie šių da- 
linių veiksmingumą nedaug. Raudonajai armijai okupavus Lietuvą, Marytė 
Melnikaitė teturėjo 17 metų. 1941 m. ji irgi paliko tėvynę, bet 1943 m. grįžo. 
Beveik išsyk per susidūrimą su vokiečių antipartizaniniais daliniais buvo su- 
žeista, sučiupta ir po to nubausta mirties bausme. Nors estas Artė ir partiza- 
navo, daugiausia tai darė rytuose nuo Estijos ir Sovietų Sąjungos sienos. 

Daugeliui - tikriausiai daugumai - Pabaltijo gyventojų tikrovė skyrė- 
si nuo Bagramiano nupiešto vaizdo. Raudonosios armijos sugrįžimą į Bal- 
tijos šalis lydėjo skubių egzekucijų banga. Kaune, Zarasuose ir Šiauliuose 
be teismo sušaudyta 400-700 žmonių (32). Sovietinė valdžia visose trijose 
Baltijos šalyse išsyk pasireiškė ir priverstine vyrų mobilizacija į Raudonąją 
armiją. Daugelis tokių naujokų, pirmiausia dezertyrai iš SS ar policijos da- 
linių, budavo genami į atakas pirmosiose gretose be ginklų, kad pritrauktų 
vokiečių ugnį (33). 1944 m. rugpjūtį Estijoje, dar tebeverdant kautynėms jos 
teritorijoje, į karinę tarnybą buvo pašaukti visi 18-33 metų vyrai. Iš dalies 
dėl tebevykusių kovos veiksmų, bet daugiausia dėl estų nenoro atsiliepti 
į šaukimą, šaukimas pakartotas 1945 m. kovą. Kaip ir priverstinai mobili- 
zuoti naujokai iš Latvijos ir Lietuvos, tie, kurie neigdavo sąsajas su vokiečių 
okupacine valdžia, būdavo siunčiami į mūšius su vokiečių pajėgomis Kurše, 
o tarnavusieji vokiečiams „neginkluotais“ būdais - naudojami kaip privers- 
tinio darbo jėga. Nors darbas ir vargindavo, galimybių žūti būdavo mažiau, 
todėl tvirtinančių, jog „neginkluotai“ tarnavo vokiečių valdžiai, ėmė rastis 
vis daugiau. Vėliau toks prisipažinimas neigiamai atsilieps: jie bus apšaukti 
karo nusikaltėliais ir ištremti į Sibirą. 

Daug lietuvių, latvių ir estų sovietinės valdžios sugrįžimą pirmiausia 
patyrė per Raudonąją armiją. Kaip ir Vokietijos rytinėse provincijose, dažnai 
ir plačiai prievartauta, ypač praslinkus pirmajai geriau parengtų ir draus- 
mingesnių sovietų karių bangai. Sovietų kareiviai visus Pabaltijo gyventojus 

paprastai laikė „fašistais“, taip išreikšdami giliai įsispaudusį rusų įsitikinimą, 
kad jie viršesni už tuos, kurie yra iš Baltijos šalių. Tokia nuostata vyravo ir 
vaikų atžvilgiu; jiems klijuota „fašistų vaikų“ etiketė ir dėl to su jais elgtasi 
prastai (34). 

Sovietų valdžia kiekvienu aspektu pradėta įtvirtinti vos tiktai Raudo- 
najai armijai išvalius teritoriją. Vermachtui paliekant Rygą, 1940-ųjų sovieti- 
nė politika jau buvo atnaujinta Latvijos ir Lietuvos rytinėse dalyse. Vėl pri- 
mestos sovietų organizacijos bei administracinės struktūros, kuriose vyravo 
ne Baltijos šalių piliečiai. Net 1945 m. pabaigoje Latvijos komunistų partijoje 
etniniai latviai sudarė tik 35 procentus narių (35). Vis dėlto sovietų kontrolei 
įsitvirtinti dažnai trukdė tinkamo personalo stygius. 1944 m. pabaigoje Tali- 
ne apsilankiusių Vakarų žurnalistų grupė neatrado karštos paramos sovietų 
valdžiai: 


Greitai paaiškėjo, kad estai niekina rusus ir jų bijo... Manau, jog per visą ke- 
lionę nė vienas iš mūsų nesutiko Žmogaus, kuris būtų pasakęs gerų Žodžių 
apie rusų re-okupaciją, - išskyrus, žinoma, rusų pakištus atstovus (36). 


Kone išsyk atsinaujino gyventojų deportacijos, trukusios aštuonerius me- 
tus. Iki 1953 m. Latvija dėl deportacijų neteko 100 tūkst. piliečių, apytikriai 
10 procentų prieškario Latvijos gyventojų. Prie šio skaičiaus pridurtini 330 
tūkst. deportuotųjų iš Lietuvos ir 100 tūkst. - iš Estijos. Tremti ne tik bendra- 
darbiavusieji su vokiečių valdžia - net žemo rango civilinės administracijos 
pareigūnai, — bet ir žmonės, priklausę kategorijoms, pagal kurias jau buvo 
atrinkti ikikariniams trėmimams. Kokiu nors būdu bendradarbiavusieji su 
vokiečiais vadinti „karo nusikaltėliais“, o tautiškai nusiteikę asmenys laiky- 
ti „liaudies priešais“. Kaip matysime vėliau, sovietų valdžios nuožmumas ir 
galimybė lengvai gauti ginklų neišvengiamai pagimdė pasipriešinimo sąjūdį, 
todėl tarp deportuotinų asmenų atsidūrė ir įsitraukusiųjų į ginkluotą pasi- 
priešinimą šeimų nariai (37). 

Deportacijas lėmė trys pagrindiniai motyvai. Pirma, tokia politika lei- 
do atsikratyti žmonėmis, laikytais priešiškais sovietų valdžiai. Antra, anks- 
tesnė sovietinė okupacija parodė, kad trijų šalių kaimo gyventojai, sudarę 
didžiausią gyventojų dalį, nepritaria žemės kolektyvizacijai, todėl deporta- 
cijomis siekta pasipriešinimą susilpninti arba palaužti. Trečia, deportacijos 
grėsmė laikyta svarbiu ginklu slopinant ginkluotą antisovietinį pasiprieši- 
nimą: ne tik būdavo tremiamos įtariamų pasipriešinimo kovotojų šeimos, 
bet ir stengtasi kaimo vietovėse sumažinti gyventojų taip tikintis pakirs- 
ti paramą pasipriešinimo kovotojams ir atimti iš jų galimybę apsirūpinti 

atsargomis - panašią „negyvųjų zonų“ politiką partizanų atžvilgiu taikė ir 
vokiečiai. 

Net latvių tautybės komunistai, tikriausiai iš savisaugos, perėmė pro- 
rusiškas (ir netiesiogiai antilatviškas) nuostatas. Daugelis stengėsi vaizduoti 
rusus kaip latvių tautos gelbėtojus. Nors kai kurie latvių komunistai neprita- 
rė aiškiam Stalino ketinimui „surusinti“ Latviją, tik po dešimtmečio radosi 
pakankamai drąsos formuluoti tautiškas pažiūras nebijant iškart būti apšauk- 
tam „antikomunistu“. 

Izoliavus armijų grupę „Šiaurė“, sovietams į rankas sugrįžo beveik visa 
Baltijos šalių teritorija, išskyrus Kuršą ir Klaipėdos miestą - šias vietoves savo 
rankose tebelaikė vokiečiai. Mūšio dėl Klaipėdos čia išsamiai negvildensime*. 
Trys vokiečių divizijos apsuptame mieste - 58-oji pėstininkų divizija, 7-oji 
tankų divizija ir Grossdeutschland - pirmo rimto puolimo sulaukė spalio 10 d. 
Nepaisant intensyvaus artilerijos apšaudymo bei aviacijos bombardavimo tris 
dienas trukusios atakos buvo atmuštos pridarant skaudžių nuostolių. Neįkai- 
nojami pasirodė vokiečių laivai netoli kranto: jų gebėjimas sparčiai bei tai- 
kliai atsakyti masine ugnimi pagrindinėmis mūšio akimirkomis nulemdavo 
padėtį vokiečių naudai (38). Vos po dviejų dienų Bagramianas vėl pamėgino 
pulti. Nors vokiečių 58-oji divizija šiaurinėje miesto dalyje turėjo atsitraukti, 
gynybos linija laikėsi ir toliau. Paskutinis puolimas, surengtas spalio 23 d., 
irgi nedavė reikšmingesnių vaisių. Po to abi pusės ėmė pamažu atitraukti pa- 
jėgas iš šios zonos, ir 1945 m. sausį, sovietų pajėgoms veržiantis į Rytprūsius, 
Vermachtas galutinai paliko miestą. 

Kaip pamatysime, Kuršas iki karo pabaigos liko įnirtingų kautynių, ne 
mažiau intensyvių bei kruvinų nei Raudonąją armiją prie Baltijos pajūrio 
atvedę mūšiai, arena. Kurše užblokuotų vokiečių pajėgų statusas buvo - ir 
liks - kontroversinis. Stalinas „placdarmą“ niekinamai laikė ne daugiau kaip 
kalėjimu po atviru dangumi, kur beveik 30 vokiečių divizijų likučiai buvo 
užsklęsti vis mažiau reikšmingoje Europos dalyje, pagrindiniam frontui nu- 
siritus į vakarus. Toks požiūris, būdingas daugiausia pokariniams sovietų ir 
rusų autoriams, kertasi su vokiečiu įsitikinimu, kad armijų grupės „Kuršas“, 
kaip ji pavadinta, divizijoms teko gyvybiškai svarbus vaidmuo prikaustyti 
dideles sovietų pajėgas, kurios priešingu atveju būtų paspartinusios Rytų 
fronto žlugimą. Ryžtingos Raudonosios armijos pastangos sunaikinti armijų 
grupę „Kuršas“ perša mintį, kad sovietų vadovybė nesitenkino vien vokie- 
čių divizijų užblokavimu bei sulaikymu, bet, kita vertus, ir vokiečių požiūrį 
iš dalies pakurstė užblokuotų vokiečių kareivių troškimas tikėti, kad toliau 
grumtis verta. 4-0sios tankų divizijos tankų pulko vadas Hansas Kristernas 
(Hans Christern) po karo rašė: 


*Autorius tai yra padaręs savo knygoje: Battleground Prussia, 2010. - Red. past. 

Kas ką, tiesą sakant, laikė prikaustęs? Ar Kuršo placdarme mes rusų pajėgas, 
šitaip neleisdami joms prisidėti prie gynybos vokiečių žemėje triuškinimo, 
žingsnis po žingsnio vykdomo Rytprūsiuose? O gal rusai mus? Ko jie sie- 
kė - ar rengdami rimtas atakas apgauti mus, kad laiko mus nepaisant jokių 
nuostolių pašalintina pavojinga grėsme savo rytų sparno gilumai? Ar iš tik- 
rųjų troško neleisti mums dalyvauti „Vokietijos tvirtovės“ gynyboje prasidė- 
jus paskutiniam raundui? 


Mūšiai Kurše nedavė mums laiko tokių abejonių apmąstymams. Tačiau abe- 
jonių būta, ir jos mus kankindavo. Atsiliepiant į akimirkos reikalavimus, gir- 
dint begalinį mūšio Kuršo fronte triukšmą, nelikdavo nieko kita, kaip tik 
stengtis apie tai negalvoti (39). 


Pagrindinė priežastis, kodėl sovietai taip šturmavo Kuršą, yra neaiški ir tik- 
riausiai sudėtinga. Pirma, Kuršas dabar buvo paskutinė reikšminga išlaisvin- 
tina „sovietų“ teritorija. Kad ir koks neišvengiamas galėjo atrodyti vokiečių 
pajėgų pralaimėjimas, politinė paskutinio „sovietų“ žemės ploto atgavimo 
reikšmė irgi buvo nemaža. Antra, Raudonajai armijai įsiveržus į Latviją po 
Pirmojo pasaulinio karo, dalis Kuršo liko vienintelė neužimta teritorija, ir la- 
tvių tautinės pajėgos bei jų sąjungininkai vokiečiai, pajudėję iš tų nedidelių žŽi- 
dinių, pirmiausia iš Liepojos uosto, vėl išvarė Raudonąją armiją. Nors 1944 m. 
pabaigoje nebuvo daug vilčių, kad vokiečių bei latvių pajėgos tą žygdarbį 
pakartos, Stalinas suvokė, kad aplinkybės gali greitai pakisti. Kaip ir Čerči- 
lis (Churchill), jis jau žvelgė toliau Vokietijos kapituliacijos. Daug duomenų 
liudija, kad net šioje vėlyvoje karo stadijoje jis baiminosi, kad Vakarų sąjun- 
gininkai gali apsispręsti remti Vokietiją prieš Sovietų Sąjungą, o tada Hitlerio 
svajonė pasinaudoti Kuršų būsimoms puolamosioms operacijoms rengti gali 
pasirodyti ne tokia ir atitrūkusi nuo tikrovės. Latvių sėkmę Latvijos kare dėl 
nepriklausomybės nemaža dalimi lėmė britų karo laivų buvimas Baltijos jū- 
roje bei Vakarų parama ginklais, o Stalinas iš tiesioginės patirties žinojo, kad 
britai bei amerikiečiai savo sąjungininkus galėjo aprūpinti didelėmis karo at- 
sargomis. Todėl visiškai galimas daiktas, kad mėginimus sunaikinti armijų 
grupę „Kuršas“ sąlygojo ne vienas motyvas. 

DEŠIMTAS SKYRIUS 


KURŠAS, NUO 1944-ŲJŲ SPALIO 
IKI GRUODŽIO 


1562 m. paleidus Livonijos Kalavijo brolių ordiną, Latvijoje tarp vakarinio 
Dauguvos kranto ir Baltijos jūros atsirado Kuršo ir Žiemgalos kunigaikštystė. 
Jos pirmuoju kunigaikščiu tapo Gotardas Ketleris (Gotthard Kettler), pasku- 
tinis Kalavijo brolių magistras. Nors ir būdamas Lenkijos karaliaus vasalas, 
Ketleris, kurio šeima buvo kilusi iš Vestfalijos, remiamas vokiečių kilmingųjų, 
savo kunigaikštystę valdė griežtai vokiškai ir didžiumą vietinių gyventojų 
pavertė baudžiauninkais (1). 

1642 m. valdžia atiteko Jokūbui Ketleriui (Jacob Kettler), pirmojo Kuršo 
kunigaikščio vaikaičiui. Jis daug keliavo po Vakarų Europą ir tapo karštu 
vakarietiško merkantilizmo bei kolonializmo šalininku. 1637 m. kunigaikš- 
tystės laivas apsilankė Vest Indijoje ir Tobage įkūrė koloniją, kurią netru- 
kus sunaikino ispanai. 1651 m. Kuršo vokiečiai vienoje saloje Gambijos upės 
žiotyse įsteigė Jokūbo fortą, o po trejų metų, karo laivui Das Wappen der 
Herzogin von Kurland („Kuršo hercogienės herbas“) pasirodžius prie Toba- 
go, pavyko įkurti dar vieną koloniją - Jokūbo miestą (Jacobsstadt). Visa sala 
pavadinta „Naujuoju Kuršu“. Naujasis pavadinimas labai suerzino olandus, 
čia irgi įsteigusius savo koloniją. Dėl hugenotų, pabėgusių iš Prancūzijos, 
antplūdžio pastaroji greitai praaugo Kuršo nausėdiją. 1655 m. Kuršą oku- 
pavo švedai, kunigaikštį Jokūbą suėmė. Per kelerius metus jo grėsmingas 
ginkluotų prekybininkų laivynas buvo sunaikintas, o abi kolonijas užgrobė 
olandai. 

Nors pasibaigus Šiaurės karams 1660 m. Tobagas trumpam grįžo Kuršui, 
kunigaikštis Jokūbas stokojo jėgų išlaikyti koloniją, ir XVII a. pabaigoje Kuršo 
aristokratijos avantiūros baigėsi. Jokūbo įpėdiniai toli gražu netryško jo ener- 
gija bei kūrybingumu. Po trečiojo Lenkijos padalijimo 1795 m. Kuršas tapo 
caro imperijos dalimi. 

Vokiečiams Pabaltijo regione mėginant sukurti provokišką marione- 
tinę vyriausybę, atgaivinta Kuršo kunigaikštystė išsilaikė beveik per visus 
1918-uosius metus, vietiniams vokiečiams atliekant sudėtingą vaidmenį Lat- 
vijos kare dėl nepriklausomybės. Viena vertus, jie veikliai prisidėjo prie Rau- 
suoti remti tautinį reikalą ir karštai palaikė Riudigerį fon Golcą bei Freikorps. 
Todėl pasibaigus karui Latvijos vyriausybė nemažai jų išvarė. Dar daugiau 

vokiečių išvyko vykdant Heim ins Reich politiką atsižvelgiant į susitarimą su 
Sovietų Sąjunga, apibrėžtą Molotovo-Ribentropo pakto. 

Vokiečių okupacijos metais kai kurie Pabaltijo vokiečiai grįžo į savo že- 
mes ir 1944 m. pabaigoje kartu su vietiniais latviais bei vokiečių 16-ąja bei 
18-ąja armijomis liko užblokuoti Kuršo pusiasalyje. Hitleris atsisakė ankla- 
vą laikyti „katilu“ ir primygtinai reikalavo vadinti jį Kuršo placdarmu. Savo 
pavaldiniams sakė, jog tai skamba daug pozityviau, o naujais XXI tipo po- 
vandeniniais laivais laimėjus mūšį dėl Atlanto, bus įmanoma atnaujinti puo- 
lamąsias operacijas rytuose; Kuršas tokioms operacijoms būsiąs pagrindinis 
tramplinas. Spalio 21 d. įsakyme abiem armijoms Šerneris išdėstė Hitlerio po- 
žiūrį paprastiems kareiviams: 


Fiureris įsakė Kuršą išlaikyti ir iš pradžių armijų grupei pereiti į gynybą da- 
bartinėje pagrindinėje pasipriešinimo linijoje. Mūsų užduotis — neatiduoti 
nė pėdos turimos žemės. Pabrėžiu tai primygtinai. Turime prikaustyti 150 
didelių priešo dalinių, pasitaikius progai juos sutriuškinti ir taip padėti ginti 
tevynę. 


Nuo šios akimirkos visomis išgalėmis turime sustiprinti mūsų gynybą. Pa- 
grindinė gynybos zona turi būti tokio gylio, kad atlaikytų bet kokias atakas. 


Vadinasi, privalome stiprinti ir stiprinti įtvirtinimus! 


Kiekvienam kareiviui, kuris neina tarnybos pozicijose su ginklu rankose, 
privalu kelias valandas per dieną darbuotis kastuvu. Pastangų tinkamai su- 
tvirtinti pagrindinę gynybinę zoną, kelių tinklą ir takus niekada nebus per 
daug! 


Per kuo trumpesnį laiką privalu įrengti antrąją ir trečiąją pozicijų linijas, 
kelių užtvarus, pasalų vietas ir bunkerius gyvenimui. Šturmo pionieriai 
atitrauktini iš pagrindinės pasipriešinimo linijos ir pristatytini prie pozici- 
jų statymo. Šiam darbui taip pat svarbu pritraukti visus be išimties civilius 
gyventojus (2). 


Įrengti tinkamas gynybines pozicijas buvo nelengva užduotis. Beveik 10 pro- 
centų Kuršo sudaro ežerai, regione daugiau nei 100 upių, pradedant upokš- 
niais ir baigiant Dauguva. Vietovė daugiausia lygi, ypač arčiau pajūrio, su 
kukliomis kalvomis krašto gilumoje. Pelkėta žemė apsunkindavo apkasų ka- 
simą: daug kur, iškasus metro gylio apkasus, į juos prasisunkdavo vanduo. 

Labai trūko statybinių medžiagų, ypač betono, o dėl pasyvaus vietinių gy- 
ventojų pasipriešinimo visos pastangos masiškai mobilizuoti darbo jėgą kone 
nuėjo perniek, net jei medžiagų bei įrankų nebūtų stigę. 

Nors Kurše užblokuotas vokiečių pajėgas sovietų vyriausioji vadovybė 
ir laikė menkavertėmis, ji buvo pasiryžusi užimti tą teritoriją kuo greičiau. 
Bagramianas iš Maskvos gavo įsakymą naują ofenzyvą pradėti spalio 27 d. 
Spalio 20 d. pasitaręs su savo armijų vadais, nusprendė pulti tarp Pikelių ir 
Priekulės. Iš pradžių puls gvardijos 6-oji armija, 4-oji smogiamoji armija ir 
šaulių korpusas iš 51-osios armijos. Puolimui išsiplėtus, prisijungs gvardijos 
5-oji tankų armija. Antrosios dienos pabaigoje pasiektina geležinkelio linija iš 
Jelgavos į Liepojos uostą. Bagramiano armijoms puolant iš pietų, Jeremenkos 
42-oji armija, gvardijos 10-oji armija ir 3-ioji smogiamoji armija sparčiai irstan- 
čioms, kaip tikėtasi, vokiečių pozicijoms smogs iš rytų (3). 

Bagramianas nudžiugo, kad jo pajėgas papildys ir jam priskirta 61-oji ar- 
mija. Tačiau pastaroji nebuvo tokia galinga, kokios tikėjosi. Pasak jos vado, 
armija nepaliaujamai kovėsi kelis mėnesius ir jos divizijos Žymiai nusilpo. Vis 
dėlto Bagramianas nutarė įterpti 61-ąją armiją tarp 4-osios smogiamosios ir 
gvardijos 6-osios armijų puolimui šiaurės kryptimi nuo Vainodės (4). 

Vokiečiai pajuto gresiantį puolimą. Norėdamas sujaukti sovietų pasiren- 
gimą, 10-asis korpusas nurodė 14-ajai tankų divizijai stumtelėti fronto liniją 
į priekį. Spalio 24 d. prasidėjusi ataka sovietų pajėgas užklupo netikėtai ir 
iš pradžių rutuliojosi sklandžiai. Išvydęs galimybę pasiekti daugiau, 10-asis 
korpusas įsakė 4-ajai tankų divizijai pasiųsti tankų kuopą 30-osios pėstinin- 
kų divizijos puolimui paremti. 4-oji tankų divizija laikyta užnugario zonoje, 
todėl jos tankai fronto liniją pasiekė bei kirto tik įpusėjus popietei. Tuo metu, 
kai prisijungė prie jos priešakinių padalinių, generolas Becelis pamatė, kad 
pažanga menka: beveik visi atakuojantys tankai įklimpo pelkėtoje žemėje. 
Vakarop pulti toliau atsisakyta, ir tankai sunkiai parvilkti atgal (5). 

Pirmasis Kuršo mūšis prasidėjo spalio 27 d. Rytą tvyrojo tirštas rūkas, ir 
sovietų artilerija bei aviacija prabilo tik pradėjus rūkui sklaidytis. Tuo metu 
sausumos daliniai jau buvo pradėję savo atakas ir užėmę placdarmų Nordland 
sektoriuje. Priskirta palaikyti 3-iąjį 55 tankų korpusą, 4-oji tankų divizija pan- 
cergrenadierių pulką, remiamą divizijos 37 „panterų“, pasiuntė į Audarių kai- 
mą šiaurės rytuose nuo Priekulės. 

Vadai abiejose pusėse nekantriai laukė naujienų iš fronto. Į 4-ąją tankų 
diviziją informacija skriejo iš nedidelės tankų grupės, vadovaujamos vyres- 
niojo leitenanto Gerlacho. Pradinei fronto linijai paremti iki sovietų puolimo 
išdėstytos „panteros“ visą dieną nesitraukdamos padėjo atmušinėti Raudo- 
nosios armijos atakas. Iš pradžių atrodė, kad gvardijos 61-oji, 51-oji ir 75-oji 
šaulių divizijos puola sklandžiai: atstūmė vakarinį 30-osios pėstininkų divi- 
zijos sparną ir rytuose nuo Priekulės į vokiečių pozicijas įsiskverbė kokius 

penkis kilometrus. Kai padėtis tapo aiškesnė, 4-ajai tankų divizijai liepta kon- 
tratakuoti ir atstatyti frontą. Netrukus po vidurdienio Becelio divizija dviem 
grupėmis atakavo ir įnirtingose kautynėse atstūmė gvardijos 51-ąją ir 67-ąją 
šaulių divizijas atgal į jų starto liniją. Mūšis virė iki gilios nakties. Sovietų ka- 
riai išlaikė rytinę savo laimėjimų dalį. Bet net ir šiame sektoriuje priešakinius 
dalinius nuo tikslo - gyvybiškai svarbios geležinkelio linijos, einančios į rytus 
iš Liepojos, skyrė mažiausiai aštuoni kilometrai. 

4-osios tankų divizijos kontrataka įkūnijo vokiečių operatyvinės doktri- 
nos lankstumą, didele dalimi nulėmusį vokiečių sėkmes karo pradžioje. Bece- 
liui buvo duota plati operatyvinė užduotis, jis sparčiai padalijo savo pajėgas į 
dvi kovos grupes, lydėjo jas judančias į priekį ir, rytiniam sparnui vis labiau 
apsinuoginant, sugebėjo perkelti ten divizijos žvalgybos batalioną susidoroti 
su grėsme. Kaip ir visose tokiose operacijose, divizijos štabo viršininkas Pėte- 
ris Zauerbruchas (Peter Sauerbruch) tuo metu perėmė vadovavimą divizijos 
štabui ir rūpinosi visų padalinių koordinavimu bei tarpusavio bendravimu, 
suteikdamas Beceliui galimybę elgtis savo nuožiūra taip, kad divizijos visos 
kovinės dalys būtų panaudotos maksimaliai efektyviai. Pasak divizijos mū- 
šio suvestinės, diena kautynių jai kainavo dvi sunaikintas „panteras“ (ir kelis 
kitus apgadintus, bet pataisomus tankus), 25 žuvusius ir 77 sužeistus karius; 
divizijos duomenimis, sunaikinti 23 sovietų tankai bei šturmo pabūklai ir 24 
prieštankiniai pabūklai, žuvo ar į nelaisvę pateko 400 priešo kareivių. Šerne- 
ris kitą dieną patvirtino divizijos pastangas asmeniniame pranešime (6). 

Tuo pat metu, kai Bagramiano kariai sunkiai skynėsi kelią netoli Prie- 
kulės, Jeremenka vokiečių „placdarmą“ atakavo iš rytų. Vokiečių 215-oji 
pėstininkų divizija, neseniai perėmusi gynybines pozicijas vokiečių linijoje 
į pietvakarius nuo Dobelės, ankstyvą spalio 27-osios rytą pastebėjo tranšėjose 
besirenkančius 42-osios armijos karius. Į sovietų pasirengimo zonas nedel- 
siant nukreipta artilerijos ugnis, atidengta tą pačią akimirką, kai savo paren- 
giamąjį apšaudymą pradėjo Jeremenka. Padrikos kautynės truko visą dieną. 
Po pietų 215-osios pėstininkų divizijos batalionai kaudamiesi ėmė trauktis į 
savo antrines pozicijas netoli Lielaucės ežero. Čia, remiant rezervui - šturmo 
pabūklų batalionui ir batalionui iš 121-osios pėstininkų divizijos, sovietai iš 
pradžių buvo sustabdyti, o po to atblokšti. Temstant priekin pajudėjusi pėsti- 
ninkų kuopa, paskutinis 215-osios pėstininkų divizijos rezervas, susidūrė su 
priešinga kryptimi judančia didele sovietų kolona. Vedami energingo vado 
leitenanto Vernerio Mocerio (Werner Mozer), artimosiose kautynėse vokiečiai 
sovietų karius sutriuškino. Šiuo susirėmimu, kuris Moceriui atnešė Riterio 
kryžių, dienos kautynės šiame sektoriuje ir baigėsi (7). 

215-osios pėstininkų divizijos atsitraukimas davė pradžią naujam reiški- 
niui Kuršo fronte. Šerneris į užnugario zonas pasiuntė karo policijos lydimą 
karo lauko teismo teisėją. Visi kareiviai, sutikti besitraukiantys be specialaus 

įsakymo, turėdavo stoti prieš karo lauko teismo teisėją ir, neįstengę pasiteisin- 
ti, būdavo apkaltinami bailumu. Ten, kur vadovavo Šerneris, - iš pradžių Kur- 
šo fronte, o paskui ir armijų grupėje „Centras“ - tokia praktika labai paplito 
ir atnešė mirtį ne vienam tuzinui vyrų, daugeliui iš jų nekaltų. Kai kada juos 
sučiupdavo vykdančius sakytinius įsakymus, bet karo lauko teismo teisėjas 
to nelaikydavo pateisinama priežastimi. Tokia nelanksti nuostata labai kirto- 
si su vokiečių doktrina, numatančia itin lanksčius operatyvinius įsakymus, 
dažnai net neįforminamus raštu. Šia priemone siekta užkirsti kelią panikai 
bei pralaimėjimo nuotaikoms tarp fronto dalinių. Jos poveikį sunku įvertinti. 
Nors fronto kariai ir bjaurėjosi kone savavališku kareivių baudimu mirtimi, 
dauguma, rodos, pritarė tokiam griežtam Šernerio nusistatymui. Šiaip ar taip, 
jie patys vis dar kovėsi fronto linijoje ir nelabai atjautė turinčius mažiau ryžto 

nei jie. Kartu daug fronto kareivių rėmė Šernerio griežtą reikalavimą negai- 
lestingai „šukuoti“ užnugario dalinius ieškant atliekamo personalo tarnybai 
priešakinėse linijose. 

Spalio 28 d. Bagramiano pajėgos vėl po smarkaus artilerijos apšaudymo 
atakavo dar kartą. Pagrindinis smūgis teko vokiečių linijoms išsyk į rytus nuo 
Priekulės. Visą dieną miškingoje ir pelkėtoje vietovėje virė karštos kautynės. 
4-oji tankų divizija kone be pertraukos kovėsi iki vėlyvos popietės. Spaudžia- 
ma keturių gvardijos šaulių divizijų ir mažiausiai dviejų tankų brigadų kai 
kur buvo atstumta, bet vos per pusantro kilometro. Ir puolantieji, ir gynėjai 
sumokėjo didelę kainą. Už energingą vadovavimą Becelis apdovanotas Ąžuo- 
lo lapais prie Riterio kryžiaus. 

Kitą dieną ataką surengė vokiečiai. 4-0sios tankų divizijos surinkta gru- 
pė, apimanti „panterų“ batalioną, pancergrenadierių batalioną ir šturmo pio- 
nierių batalioną, remiama vieno 30-osios pėstininkų divizijos pulko, iš šiaurės 
pajudėjo Asytės kaimo link. Beveik iškart šturmo grupė įsirėžė į sovietų 29-ąją 
šaulių diviziją, besirengiančią pulti priešinga kryptimi. Artimosiose kautynė- 
se abi pusės vėl patyrė gausių nuostolių, 0 4-o0ji tankų divizija buvo atstumta į 
išeities liniją. Čia ji visą likusią dieną atmušinėjo atakas, dažnai priversta gy- 
nyboje improvizuoti: vienu momentu pačiame divizijos rytinio sparno krašte 
dvi „panteros“, viena vilkdama kitą, iš arti atrėmė sovietų septynių šturmo 
pabūklų ir dviejų tankų puolimą (8), 

Įnirtingoms kautynėms siaučiant į šiaurę nuo Asytės, vokiečių linijos ry- 
čiau nuo Priekulės atakuotos iš naujo. Vienas sovietų gvardijos 51-osios šaulių 
divizijos batalionas prasiskverbė į 4-osios tankų divizijos pancergrenadierių 
gintas išlįsusias linijas. Padėtį galiausiai pavyko atitaisyti vakarop sureng- 
ta kontrataka. Temstant Becelio divizija pranešė, kad žuvo, buvo sužeista ar 
dingo be žinios beveik 180 vyrų, užtat pamušti 20 sovietų tankų, įskaitant 
vieną SJ, septyni šturmo ir aštuoni prieštankiniai pabūklai. Pozicijas divizija 
pajėgsianti išlaikyti tik sulaukusi pakankamos artilerijos paramos, kuri ne- 
įmanoma dabartinėmis aprūpinimo šaudmenimis sąlygomis. Todėl pakeisti 
apdaužytų pancergrenadierių pasirodžiusios 121-osios pėstininkų divizijos 
dalys buvo sutiktos labai džiugiai. 

Mūšis toliau tęsėsi kitą dieną. Didelį spaudimą patyrė dvi pėstininkų 
divizijos abipus 4-osios tankų divizijos — 121-oji pėstininkų divizija pietva- 
kariuose ir 30-oji pėstininkų divizija šiaurės rytuose. Fronto linijai atkurti 
prireikė pakartotinų kontratakų. Nors fronto linija beveik nepasislinko, gyny- 
ba pareikalavo didelės kainos. Spalio 30-osios vakare 4-osios tankų divizijos 
keturi pancergrenadierių batalionai nuo beveik 1500 karių mūšio pradžioje 
sutirpo iki 700. Becelis savo korpuso vadą įspėjo, kad nuolatinis artilerijos 
šaudmenų stygius, nuostoliai, patiriami dėl nenutrūkstamo sovietų artileri- 
jos apšaudymo, ir žiemos drabužių trūkumas - visa tai kartu nusmukdė jo 
divizijos kovinę vertę (9). Vokiečių laimei, su jais kovojusios sovietų pajėgos 
irgi artėjo prie išsekimo ribos. 

Spalio 31 d. 121-osios pėstininkų divizijos gintos vokiečių linijos sulaukė 
vien ribotų atakų. Pagrindines pastangas sovietai sutelkė ryčiau, į sandūrą 
tarp 30-osios ir 263-iosios pėstininkų divizijų. Čia puolė Raudonosios armijos 
415-oji, 23-io0ji, 356-oji ir 212-o0ji šaulių divizijos, jas kaip antrasis ešelonas rėmė 
gvardijos 13-oji šaulių divizija. Nors dvi vokiečių divizijos buvo apie pusantro 
kilometro atstumtos, lemiamo prasiveržimo Raudonajai armijai vėl nepavyko 
pasiekti. Vokiečių 14-osios tankų divizijos nuolatinis artumas smarkiai spau- 
džiamai 30-ajai pėstininkų divizijai labai padėjo nepakrikti. Atėjus žvalgybos 
pranešimams, kad sovietai iš naujo telkia jėgas, šįkart į vakarus nuo Priekulės, 
14-oji tankų divizija buvo iš fronto linijos atitraukta ir nukreipta į vakarus. 
Ją pakeitė 263-iosios pėstininkų divizijos padaliniai. Aptikę vokiečių tankų 
atitraukimą, sovietai nedelsdami atakavo. 14-ajai tankų divizijai išsyk liepta 
grįžti atgal į ankstesnį sektorių, kur ji didelių nuostolių kaina vėl atstatė fron- 
to liniją. Vokiečių laimei, lauktasis sovietų puolimas į vakarus nuo Priekulės 
taip ir neįvyko. 

Kautynės truko dar kelias artimiausias dienas. Gvardijos 3-iasis me- 
chanizuotasis korpusas į mūšį nebuvo mestas, nors vokiečiai, žinoję apie jo 
buvimą, dėl to nerimavo. Kad pataisytų fronto liniją, latvių 19-ajai 55 grena- 
dierių divizijai liepta atakuoti savo vakariniame sparne, bet dabar tiesiogiai 


268 


išryškėjo baudžiamųjų batalionų naudojimo keliami pavojai. Puolimą ketinta 
pradėti lapkričio 4 d., tačiau du kareiviai iš baudžiamojo bataliono, atgabento 
statyti įtvirtinimų, lapkričio 2 d. perbėgo į Raudonąją armiją. Tikriausiai va- 
dovaudamiesi iš jų gauta informacija, sovietai kitą dieną surengė prevencinę 
ataką. Tačiau orams pradėjus bjurti, Bagramianas, dar net nepasinaudojęs re- 
zervais, lapkričio 6 d. nusprendė, jog gana, ir jo armijos atlyžo laižytis žaizdų 
ir laukti kito grumtynių raundo: 


Per tris dienas mūsų daliniams į priešo gynybą pavyko įsiskverbti tik še- 
šis kilometrus. Puolimas tęsėsi dar kelias dienas, bet kiekvieną Kuršo žemės 
metrą teko laisvinti tik atkakliomis ir nuolatinėmis atakomis. Įnirtingai gin- 
tas kiekvienas ūkis, kiekviena kalva. Fašistams tai buvo gyvybės ir mirties 
klausimas, sovietų kareiviams - karinės garbės ir pareigos išvaryti vokiečius 
iš tėvynės dalykas (10). 


Jeremenka taip pat beveik nepasistūmėjo. Jo daliniai įstengė užimti pusantro 
ar du kilometrus teritorijos, bet irgi baisia kaina. Vokiečiai už sovietų sustab- 
dymą irgi užmokėjo gausiu krauju. 215-oji divizija, kuriai teko didžiausias Je- 
divizijos rezervas - susitraukė iki kuopos dydžio. Panašiai apdaužyti buvo ir 
trys divizijos pulkai. 

Nors iš užgrobtų dokumentų ir belaisvių apklausų Bagramianas padarė 
išvadą, kad vokiečiai neketina trauktis iš Kuršo, Maskva ir toliau nerimavo, 
kad laipsniška Kuršo evakuacija atpalaiduos dalinių Vokietijos gynybai. Todėl 
sovietų vadovybė, nors ir atitraukė iš šio ruožo dalį pajėgų — 61-ąją armiją, 
gvardijos 2-ąją armiją ir gvardijos 5-ąją tankų armiją iš Bagramiano fronto ir 
3-iąją smogiamąją armiją iš Jeremenkos fronto, - Bagramianui ir Jeremenkai 
nurodė toliau spausti vokiečių linijas, siekiant užkirsti kelią net dalinei eva- 
kuacijai. 

Nesėkmę pirmajame Kuršo mūšyje Raudonoji armija patyrė dėl kelių 
priežasčių. Pirma, puolimui rengtasi skubotai, manant, kad vokiečiai dar ne- 
atsigavę nuo Bagramiano šuolio Baltijos jūros link. Todėl vokiečių gynyba ne- 
maloniai nustebino. Antra, reljefas, taip trukdęs vokiečiams pulti Doppelkopf 
ir Cdsar operacijų metu, pasirodė ne mažiau sunkus ir puolantiems sovietams. 
Trečia, prastėjantis oras sparčiai padarė judėjimą bekele kone neįmanomą, 
leisdamas vokiečiams prieštankinę ugnį sutelkti į keletą vis dat pravažiuo- 
jamų kelių. 

Pirmojo Kuršo mūšio metu kai kuriose kautynėse tarp savęs susirėmė 
skirtingiems šeimininkams tarnavę latviai. 19-oji SS grenadierių divizija į 

nelaisvę paėmė kelis latvius, kurie pareiškė, jog į Raudonąją armiją yra paimti 
visiškai neseniai Rytų Latvijoje. Visur Rytų fronte prastėjanti vokiečių padėtis 
negalėjo neturėti įtakos Vermachte tebekovojantiems latviams: 


Tuo metu nuotaika buvo akivaizdžiai smukusi... Tai reiškėsi gausėjančiais de- 
zertyravimo atvejais... [Šitai] lėmė kelios priežastys. Po katastrofiškų pralai- 
mėjimų, vokiečių patirtų 1944 m. vasarą, ir daugiausia dėl Pabaltijo teritorijos 
netekties daugelis manė, kad karas pralaimėtas. Todėl nebėra dėl ko aukoti 
gyvybės. Kiti dezertyruodavo tikėdamiesi, kad su pagautais dezertyrais ko- 
munistai geriau elgsis. Keli paliko savo dalinius [pasklidus] gandams... kad 
[19-oji SS grenadierių divizija] bus perkelta į Vokietiją... Nenorėdami palikti 
tėvynės, šie vyrai prisijungė prie „Kurelio“ organizacijos (11). 


Kovai su grįžtančiais sovietais latvių generolas Janis Kurelis organizaciją pra- 
dėjo ruošti 1944 m. vasarą. Daugelis latvių, tvirtai nusistačiusių prieš komu- 
nistų valdžios sugrįžimą, ragino savo tautiečius nebėgti iš šalies įrodinėdami, 
kad Latviją be latvių Sovietų Sąjungai bus lengva kolonizuoti. Savo pirmus 
kovinius dalinius Kurelis Rygos apylinkėse pradėjo formuoti vasaros pabai- 
goje. Atrodo, jog daugelis jo karininkų tikėjo, kad, kaip ir Pirmojo pasaulinio 
karo pabaigoje, Vakarų valstybės įsikiš ir išvarys sovietus iš Latvijos — todėl 
buvo labai svarbu išlaikyti tam tikrą pasipriešinimo Raudonajai armijai lygį. 
Nors, atrodytų, naivus, toks požiūris buvo labai paplitęs ne tik Baltijos šalyse, 
bet ir tarp tautiškai nusiteikusių lenkų AK kovotojų. Kurelio armijos likimas 
aprašytas toliau. 

Tvyrant drėgmei pramaišiui su naktinėmis šalnomis, abi pusės toliau 
tęsė nedidelio intensyvumo kovos veiksmus ir rengėsi kitam dideliam mū- 
šiui. Pasirengimas reiškėsi įvairiomis formomis - reidais, trikdomaisiais ap- 
šaudymais, sovietų aviacijos nuolatinėmis atakomis, nukreiptomis prieš vo- 
kiečių laivus Liepojos ir Ventspilio uostuose. Lapkričio viduryje 4-osios tankų 
divizijos sektoriuje panaudota dar viena taktika: 


Vieną naktį pro fronto liniją prasigavo du vokiečių kareiviai, anksčiau buvę 
sovietų belaisviais. Armijų grupės ir [18-osios] armijos vadams jie atnešė 
laiškų iš liūdnai pagarsėjusio Nationalkomitee Freies Deutschland [„Naciona- 
linis laisvosios Vokietijos komitetas“]. Pasirašytuose aukšto rango vokiečių 
karininkų, juose raginta nedelsiant kapituliuoti ir žadėtas puikus elgesys bei 
leidimas grįžti namo iškart po karo. Divizijos kareiviams pasiūlymas buvo 
nesuvokiamas. Koks turėjo būti spaudimas, kad vokiečių karininkai tai - jei 

apskritai - pasirašė? Bet net ir tada! O gal pranešimai ar gandai apie aukštų 
karininkų išdavystę teisingi, nors sunkiai įtikimi? (12) 


Vos tik vokiečių kareiviai 1941-aisiais ėmė pakliūti sovietams į rankas, sovietų 
valdžia stengėsi sukurti prokomunistinį sąjūdį Hitlerio galiai Vermachte klibin- 
ti. Vieną dieną jis taip pat galėtų tapti prosovietinės administracijos, civilinės ir 
karinės, branduoliu. Iš pradžių sekėsi nekaip, nes ir patekusieji į Sovietų Sąjun- 
gos nelaisvę būdavo įsitikinę galutine vokiečių pergale. Nuotaika pasikeitė tik 
po katastrofos, ištikusios vokiečių 6-ąją armiją Stalingrade. Mūšio pabaigoje į 
nelaisvę pateko daug aukštų karininkų. Dažnam iš jų jaučiant kartėlį, kad Hit- 
leris, jų akimis, paliko savo karius likimo valiai, vokiečių komunistai, pabėgę 
į Sovietų Sąjungą nuo arešto Vokietijoje, pradėjo skleisti idėją apie patriotiškus 
vokiečių karininkus, nusistačiusius prieš Hitlerį lygiai taip, kaip ankstesnė prū- 
sų karininkų karta, atsisakiusi bendradarbiauti su Napoleonu. Iš pradžių daug 
vokiečių karininkų, išugdytų ultrakonservatyvios prūsiškos tradicijos dvasia, 
atsisakydavo priklausyti organizacijai, kurioje yra komunistų, ir šalindavosi Na- 
tionalkomitee Freies Deutschland, arba NKFD. Todėl verbavimui pagerinti įsteigta 
lygiagreti organizacija Bund Deutscher Offiziere („Vokiečių karininkų sąjunga“, 
arba BDO). Jos pirmuoju vadovu tapo generolas Valteris fon Zeidlic-Kurcbachas 
(Walther von Seydlitz-Kurzbach). Netrukus į BDO, galiausiai susijungusią su 
NKFD, įstojo daugiau aukštų karininkų, tarp jų buvęs Zeidlico vadas Stalingra- 
de feldmaršalas Frydrichas Paulius (Friedrich Paulus). 

NKFD parengtos propagandinės medžiagos dažnai būdavo numetama 
ant vokiečių - ypač izoliuotų ar atkirstų dalinių — pozicijų. Kai kurie kareiviai 
galbūt ir patikėdavo gero elgesio bei greito sugrįžimo namo po karo paža- 
dais, tačiau didžiuma Rytų fronte tarnavusių vyrų nepuoselėjo iliuzijų dėl 
to, kas jų laukia pasidavus. Nuožmaus konflikto metu nė viena pusė nerodė 
polinkio padoriai elgtis su belaisviais ir niekas nedavė pagrindo manyti, kad 
sovietų nuostatos bus pakitusios artėjant jų pergalei prieš Vokietiją. Kai kurie 
iš gausių kareivių, parsiunčiamų į vokiečių linijas su Žinia iš NKFD, būdavo 
suimami ir kai kada nubaudžiami mirties bausme, kiti tiesiog prisijungdavo 
prie savo kovos draugų ir vėl kovodavo su Raudonąja armija. Apie tai, kas 
nutiko dviem kareiviams, 1944 m. lapkritį grįžusiems į 4-ąją tankų diviziją, 
jokių įrašų nepadaryta. 

Paaiškėjus, kad vokiečiai Kuršo palikti neketina, latvių nuotaika, atrodo, 
pagerėjo. Spalį dezertyruoti liautasi, o daugelis latvių, pasitraukusių į Kuršą 
kaip pabėgėliai ar čia gyvenusių, dabar stojo į karo tarnybą savanoriais. Tarp 
jų buvo ir ankstesnių dezertyrų. Paprastai jiems daug neklausinėjant būdavo 
leidžiama vėl prisijungti prie savo dalinių. Visu fronto ilgiu vokiečiai ir lat- 
viai išvien gerino gynybinius įtvirtinimus kurdami gilią tarp savęs susijusių 

pozicijų sistemą. Paskutinę gynybos liniją už maždaug penkių kilometrų nuo 
fronto linijos sudarė įtvirtintos artilerijos pozicijos, kur artileristai išdėstė savo 
ginklus ir parengė išsamius apšaudymo planus. Per ankstesnes atakas Rau- 
donoji armija taikė naują apšaudymo iš artilerijos taktiką: artilerijos ugnies 
ruože būdavo paliekamos įstrižos „laisvosios juostos“, leidžiančios sovietų 
daliniams per pradinį apšaudymą prisiartinti prie vokiečių pozicijų. Kad to 
nepasikartotų, vokiečių artileristai planuodami dabar mėgino nustatyti gali- 
mas tokių „laisvųjų juostų“ vietas, kad galėtų jas nuodugniai apšaudyti. 

Bagramiano pirmu nesėkmingu bandymu įsiveržti į Kuršo placdarmą 
ketinta pagreitinti vokiečių gynybos žlugimą, antruoju mėginimu, prasidėju- 
siu lapkričio 19-ąją, nedviprasmiškai siekta laiduoti, kad armijų grupės „Šiau- 
rė“ divizijos liktų prikaustytos prie savo gynybinių pozicijų ir negalėtų būti 
perkeltos kitur. Vokiečiai savo ruožtu troško prikaustyti savo priešininkus 
prie šio mūšio lauko: 


Itin paveikus buvo armijų grupės vado dienos įsakymas dėl kareivių Kurše 
pareigų: jų užduotis šiose tolimose pozicijose - sumažinti didžiulį spaudimą 

savo kovos draugams Rytprūsiuose, sukaustyti priešą įtempiant visas jėgas 
ir šitaip padėti jiems palaužti jų tėvynę šturmuojančius bolševikus (13). 


Kuršo antrojo mūšio išvakarėse vokiečių vyriausioji vadovybė informavo 
apie tuojau prasidėsiantį didelį sovietų puolimą, tikriausiai nukreiptą į 10-ąjį 
korpusą, konkrečiai į 3-iąją ir 263-iąją pėstininkų divizijas. Todėl 4-ajai tankų 
divizijai liepta už 10-ojo korpuso kairiojo sparno parengti galingą kovos gru- 
pę. Lapkričio 19-osios rytą temperatūra buvo Žemiau nulio, tačiau įdienojus 
sparčiai kilo paversdama kelius ir kraštovaizdį pelkėta klampyne. Vėlyvą rytą 
vokiečių linijas plačiu frontu užgriuvo intensyvi artilerijos ugnis. Sviediniai 
krito ne tik ant 10-ojo korpuso pozicijų, bet ir ant 2-ojo korpuso divizijų to- 
liau į rytus. Sovietų artilerijai perkėlus ugnį, vis sunkiau įveikiamu pagrin- 
du pajudėjo sausumos daliniai. Vokiečių 30-o0sios pėstininkų divizijos sekto- 
riuje į rytus nuo Kruotės miškinga vietove vargais negalais pirmyn stūmėsi 
103-iasis šaulių korpusas. Temstant 4-oji tankų divizija gavo įsakymą pasiųsti 
ten kovos grupę, kurią sudarė vienas iš divizijos pancergrenadierių pulkų ir 
artilerijos batalionas. Naktį oras labiau subjuro, sustiprėjo lietus. Todėl 4-osios 
tankų divizijos kovos grupė į 30-osios pėstininkų divizijos sektorių atkako 
smarkiai pavėlavusi. Galiausiai vėlyvą rytą prasidėjo kontrataka, kuriai ne 
mažiau nei sovietų priešinimasis kliudė reljefas. Vakarop visi vakarykštės 
dienos sovietų laimėjimai nuėjo perniek. 

Beceliui ir jo vadams 4-osios tankų divizijos būklė ėmė kelti vis daugiau 
nepasitenkinimo. Vieni divizijos padaliniai buvo paimti bei priskirti kitiems 
daliniams, kiti laikomi kaip korpuso ar armijos lygmens rezervas. Becelis pro- 
testavo: jam palikta per mažai pajėgų, kad galėtų reikšmingiau paveikti įvykius 
mūšio lauke. Nerimauti nebuvo pagrindo. Keliai virto purvo upėmis, ir nors 
septynios sovietų šaulių divizijos iš gvardijos 54-ojo ir 11-ojo šaulių korpusų 
įstengė įsiskverbti į 2-ojo korpuso linijas šiek tiek ryčiau nuo pradinio sovietų 
puolimo lapkričio 19-ąją, teritorijos šiomis naujomis atakomis laimėta nedaug. 
4-ąją tankų diviziją įterpus tarp 32-osios pėstininkų divizijos ir 31-osios folksgre- 
nadierių divizijos, kontratakomis greitai atkurta ankstesnė fronto linija. Tankai 
įklimpdavo giliame purve, jiems ištraukti prireikdavo jungtinės trijų vilkikų 
galios. 14-oji tankų divizija irgi buvo mesta į mūšį. Ji sustiprino vakarinį 2-ojo 
korpuso sparną, nors, kaip ir 4-osios tankų divizijos vadas, jos vadas Oskaras 
Muncelis (Oskar Munzel) karčiai skundėsi, kad per daug jo divizijos padalinių 
perduota kitų dalinių žiniai, jam nepaliekant pakankamai pajėgų, kad divizija 
galėtų veiksmingai veikti. Vis dėlto 14-oji tankų divizija išlaikė penkių kilome- 
trų ilgio frontą nekart atmušdama sovietų 311-osios šaulių divizijos atakas. 

Lapkričio 26 d. kovos veiksmai pamažu aprimo. Nors Bagramiano di- 
vizijos pasistūmėjo ir nedaug, joms vis dėlto pavyko paslinkti fronto liniją 


273 


pakankamai, kad būtų galima iš artilerijos apšaudyti gyvybiškai svarbią ge- 
ležinkelio liniją, iš Liepojos vedančią į rytus. Abi pusės patyrė didelių nuos- 
tolių. Vokiečių 32-oji pėstininkų divizija pranešė, kad jos 4-ajame ir 94-ajame 
grenadierių pulkuose iš viso liko 225 kovotojai (14). Kelias sovietų prasiverži- 
mui užkirstas aukšta kaina. 

Paskutinėmis mūšio dienomis vadovavimą 14-ajai tankų divizijai vėl per- 
ėmė Martinas Unrainas (Martin Unrein), grįžęs iš Vokietijos po ligos. Kau- 
tynėms aprimus, jis kartu su 4-osios tankų divizijos vadu Klemensu Bece- 
liu 18-osios armijos vadui Ėrenfrydui Begei (Ehrenfried Boege) labai aiškiai 
pareiškė, ką manantys apie savo divizijų ardymą. Poreikis sparčiai atsakyti 
į sovietų atakas skirtingose fronto linijos vietose, vokiečių pėstininkų divi- 
zijoms stokojant prieštankinės ugnies galios, aiškiai kirtosi su tankų pajėgų 
vadų troškimu išlaikyti pakankamai smogiamosios jėgos lemiamoms kontra- 
takoms rengti. Turint prieš akis reljefą, darantį tokias masines atakas beveik 
neįmanomas, ir sovietų tankų bei pėstininkų jungtinių atakų akivaizdoje vis 
trapesnę, jeigu neremiama, pėstininkiją, vokiečių šarvuotųjų pajėgų išskaidy- 
mas tikriausiai buvo neišvengiamas; tačiau galima suprasti ir tų pajėgų vadų 
nepasitenkinimą. 

Gruodį abi pusės stengėsi pertvarkyti savo pozicijas ir duoti pailsėti savo 
didesniems daliniams. Bagramianas neleido vokiečiams atsikvėpti liepdamas 
vykdyti, kai tik leisdavo gamtinės sąlygos, nuolatines oro operacijas. Vienas iš 
sovietų pastangų ore didvyrių - Nelsonas Georgijevičius Stepanianas, armė- 
nų tautybės naikintuvo-bombonešio pilotas, kurio 47-ajai naikintuvų divizijai 
teko didžiausias krūvis. Kaip ir visur, jo reputacija išpūsta oficialios propagan- 
dos: sovietų kariams tame regione jis buvo žinomas „Baltijos audrapaukščio“ 
pravarde. Išskrisdamas į savo paskutinę užduotį gruodžio 14-ąją, jau buvo 
„Sovietų Sąjungos didvyris“. Jo nuo žemės pamuštas ir smarkiai apgadintas 
lėktuvas II-2 Liepojos uoste rėžėsi į vokiečių laivą. Oficialiame sovietų pra- 
nešime tvirtinama, kad jis nesavanaudiškai nukreipė savo lėktuvą į taikinį, 
bet visiškai galimas daiktas, kad jo pažeistas lėktuvas nebepajėgdamas pakilti 
tiesiog toliau nuskriejo atakos trajektorija. Po mirties jam dar kartą suteiktas 
„Sovietų Sąjungos didvyrio“ vardas. Priešingai nei kitų šalių oro pajėgos, so- 
vietai skristi į kovines užduotis leisdavo ir moterims. Oro kampanijoje virš 
Baltijos pagarsėjo ir Lidija Šulaikina, atlikusi apie 36 kovines užduotis, dau- 
giausia nukreiptas prieš laivus. Jai priskiriami nuskandinti trys transporto 
laivai, patrulinis kateris ir barža. 

Gruodžio 20 d. Becelis išvyko į Berlyną pasitarti su aukštesne vadovy- 
be, ketindamas vizitą suderinti su užtarnautomis atostogomis namie. Kitaip 
negu anksčiau, atrodo, jog; šįkart vokiečiai neaptiko sovietų rengimosi nau- 
joms kautynėms požymių, bent jau nesitikėjo didelių. Gruodžio 21 d. vokiečių 
1-ojo korpuso linijas užgriuvo uraganinė artilerijos ugnis. Vėlyvą rytą 1-ąjį 

korpusą ir 18-ąją armiją pasiekė pranešimai apie ypatingą spaudimą 218-ajai, 
132-ajai ir 225-ajai pėstininkų divizijoms Lacių, Stedinių, Cubo ir Zanenie- 
kių kaimų apylinkėse. Atakavo 4-oji smogiamoji armija, į kautynes metusi 
15 šaulių divizijų, remiamų didelių šarvuotųjų pajėgų. Tuo pat metu įnirtingo 
puolimo sulaukė ir 6-asis SS korpusas. Dėl rezervų stygiaus čia sovietai pra- 
silaužė tiesiai į gynybinių pozicijų gilumą. 1-ojo korpuso sektoriuje nedelsiant 
surengta kontrataka palengvino padėtį prie Lacių, o 4-oji tankų divizija gavo 
įsakymą atkurti ankstesnę fronto liniją prie Stedinių. 6-ajam SS korpusui kurį 
laiką teks verstis savo jėgomis. 

Išvykus Klemensui Beceliui, 4-ajai tankų divizijai vadovavo divizijos 
35-ojo tankų pulko vadas pulkininkas Hansas Kristernas, visą karą tarnavęs 
tankų daliniuose, įskaitant laikotarpį, kai organizavo tankų įgulų mokymus, 
1942 m. pasirodžius „tigrams“. Buvo karštas, energingas, savo karių mėgsta- 
mas vadas, nuolatos vadovaudavęs iš priešakinių linijų, kaip visi geri tankų 
vadai. 11.50 val. pasiekęs 1-ojo korpuso vadavietę, gavo nurodymą perkelti 
šarvuotąją kovos grupę į pasirengimo zoną netoli Labdomo. Kristernas su- 
abejojo planu: 


Pulkininkas Kristernas paprieštaravo, kad, remiantis ankstesnės dienos žval- 
gybos duomenimis, pasiekti pasirengimo zoną šarvuotajai grupei bus labai 
sunku ir ilgai užtruks. Reljefas esąs žemapelkė su smėlio kalvomis. Keliai iš 
dalies pylimai. Jis pasiūlė visai divizijai, išskyrus 33-iojo pancergrenadierių 
pulko vado kovos grupę [jau atskirtą nuo divizijos], rinktis išžvalgytoje zo- 
noje į šiaurę nuo Zaneniekių. Jo pasiūlymas buvo atmestas (15). 


Kristerno pasiūlymas visiškai atitiko Auftragstaktik principus, todėl galima 
įsivaizduoti, kokį nepasitenkinimą jam turėjo kelti ribojamo pobūdžio įsaky- 
mai. Žemė po nesenos šalnos buvo santykinai tvirta, tačiau labai išmalta, to- 
dėl ypač apsunkinanti ratuotų mašinų judėjimą. Negana to, divizijai judėjimo 
metu liepta griežtai laikytis radijo eterio tylos. Ankstyvą popietę į tą pačią 
susitelkimo zoną divizijai liepta pasiųsti 12-ąjį pancergrenadierių pulką, dar 
labiau apkraunant kelius, laikytus Kristerno netinkamais. 

Kristerno sunkumai pirmąkart vadovaujant divizijai nenumaldomai 
didėjo. Jo žiniai perduotas 510-asis sunkiųjų tankų batalionas su jo vertin- 
gais „tigrais“ tik dar labiau užkimšo ir išmalė kelius. Šarvuotajai technikai 
sunkiai stumiantis per purvą ir sumaištį, įsakymai vėl pasikeitė. Vakare 
1-asis korpusas nurodė Kristernui šarvuotąją grupę pasiųsti į naują pasiren- 
gimo vietą prie Ozolinių, kur ji išvien su 225-osios pėstininkų divizijos pa- 
daliniais surengtų kontrataką. Šiuo metu tik vienintelis pancergrenadierių 

batalionas buvo pasiekęs iš pradžių paskirtą pasirengimo zoną. Kadangi 
naudotis radijo ryšiu drausta, Kristernui teko siųsti karininkus ieškoti šar- 
vuotosios grupės dalinių, kad juos būtų galima informuoti apie naujus įsa- 
kymus. Negana to, sovietų lėktuvai trikdomaisiais antpuoliais visą dieną 
nedavė ramybės keliams. 

Gruodžio 22-osios pusę dviejų ryto Kristernas pagaliau pasiekė 225-osios 
pėstininkų divizijos vadavietę. Divizijos vadas Valteris Risė (Walther Risse) 
didžiąją dienos dalį buvo praradęs ryšį su aukštesniąja vadovybe, todėl Kris- 
terno ir jo štabo pasirodymas jam labai pakėlė nuotaiką. Varginamos sovie- 
tų aviacijos bei artilerijos ugnies, Kristerno divizijos dalys visą naktį sunkiai 
kapstėsi į pasirengimo zoną. Praaušus kovos grupė pagaliau susirinko, pake- 
liui palikusi daug sugedusios ar įklimpusios kovos technikos. Iš 28 Pz.IV ir 
40 Panther tankų, su kuriais leistasi į kelią, veikė atitinkamai 7 ir 24. Pasiekti 
pasirengimo zonos neįstengė pusė 510-ojo sunkiųjų tankų bataliono „tigrų“. 
Vis dėlto išaušus kontratakuoti susirikiavo 20 „panterų“ ir 10 „tigrų“, remia- 
mų keleto pusiau vikšrinių šarvuočių su pancergrenadieriais. 

Kirsternui patikinta, kad mišku apaugusi vietovė į pietryčius nuo vie- 
tos, kur jam reikėjo atakuoti, tebėra vokiečių rankose. Todėl jis pasibaisėjo, 
kai kaip tik iš ten sulaukta smarkios ugnies, juolab kad kovos grupė stokojo 

artilerijos bei pėstininkų tai vietovei išvalyti. Ataka nusilpo ir galop užsikirto, 
ir Kristernui neliko nieko kita, kaip tik mėginti suformuoti gynybinę liniją. 

Ankstyvą popietę į Kristerno vadavietę atvyko 1-ojo korpuso vadas 
generolas Teodoras Busė (I! heodor Busse). Jis pareiškė, jog 18-0si0s armijos 
vadas Begė liepė jam asmeniškai pasirūpinti, kad 4-oji tankų ir 225-oji pėsti- 
ninkų divizijos atkurtų buvusią fronto liniją. Kapanodamiesi per neįveikiamą 
purvyną, nepaliaujamai varginami aviacijos bei artilerijos, vokiečių daliniai 
pasistūmėjo nedaug. Gruodžio 23 d. kovos veiksmai tęsėsi: beveik nieko ne- 
laimėjus, kone sunaikintas buvo vienas iš 4-osios tankų divizijos pancergre- 
nadierių batalionų. Nepaisant realios padėties, įsakymai atsiimti pozicijas at- 
eidavo ir toliau. Įdienojus Busė, regis, neteko kantrybės ir 4-ąją tankų diviziją 
padarė pavaldžią 225-ajai pėstininkų divizijai, o joms abiem vadovauti pasky- 
rė generolą leitenantą Risę. 

Kristernui ir 4-0sios tankų divizijos karininkams tai turėjo atrodyti kaip 
pažeminimas. 4-oji tankų divizija Rytų fronte tarnavo pavyzdingai ir niekada 
nebuvo sulaukusi tokios kritikos. Ypatingą pasipiktinimą tikriausiai kėlė tai, 
kad divizijos nesėkmes sąlygojo ne personalas - nors ir nepritardamas, Kris- 
ternas aukštesnės vadovybės buvo priverstas išskleisti savo pajėgas netinka- 
moje vietovėje, be to, įsakymai nekart kaitalioti. Reikalavimas pradėti nea- 
tidėliotinai veikti prieštaravo primygtiniam nurodymui laikytis tylos radijo 
eteryje, bet divizijos prašymai atšaukti tokį suvaržymą vėlgi buvo atmesti. Ta- 
čiau divizijos nenaudai veikė ir keli vidiniai veiksniai. Becelis tikriausiai būtų 
buvęs daug kategoriškesnis bei turėjęs daugiau įtakos Busei ir Begei negu pul- 
kininkas, kurio patarimų nė vienas iš jų nenorėjo klausyti. Kristernui laikinai 
perėmus vadovavimą divizijai, jo tankų pulkas — ir todėl kovos grupė - atiteko 
naujokui majorui Telkei (Toelke), o tai vėlgi galėjo sukelti papildomos trinties 
vadovavimo grandinėje. Negana to, neseniai buvo pakeistas ir divizijos štabo 
viršininkas Pėteris Zauerbruchas. Tad pagrindiniuose postuose buvo atsidūrę 
karininkai, nelabai įsijautę į savo vaidmenis ir todėl, regis, dar neužsitarnavę 
didelio vadovybės pasitikėjimo (16). 

Naujai suformuotai Gruppe Risse, sudarytai iš 225-osios pėstininkų divi- 
zijos ir 4-osios tankų divizijos padalinių, nepriskirtų kitiems daliniams, duota 
užduotis toliau kontratakuoti ir atkurti fronto liniją prie Podniekių. Kol kas 
apie kontrataką negalėjo būti nė kalbos, nes Risė iš visų jėgų stengėsi neleisti 
galingam sovietų smūgiui perskelti jo pajėgas per pusę. Kai jau atrodė, kad 
Raudonoji armija reikšmingai prasiverš, atakuojantieji įsirėžė tiesiai į 4-ojo tan- 
kų divizijos šturmo pionierių batalioną, kuris juos privertė netvarkingai atsi- 
traukti. Vokiečių nuostolių mastą liudija tai, kad baigiantis dienai 4-ajai tankų 
divizijai beliko 13 veikiančių tankų iš trisdešimties dienos pradžioje (17). 

Gruodžio 24-ąją dangus buvo apniukęs, temperatūra gerokai aukščiau 
nulio, todėl gruntas suminkštėjęs. Gruppe Risse pagaliau kontratakavo, bet 

susidūrė su puolančiais sovietais, irgi pakilusiais į ataką tame pačiame 
sektoriuje ir tuo pačiu metu. Padrikos kautynės miškingoje vietovėje, išrai- 
žytoje takų bei priešgaisrinių juostų, truko visą dieną. Vokiečiai stengėsi 
prasimušti iki nedidelės Žanos upės linijos, o sovietai — ištrūkti iš miško 
pietryčiuose nuo upės. 4-osios tankų divizijos šturmo pionierių energingos 
pastangos sustabdyti vakarykštį Raudonosios armijos puolimą, paskui, jį 
atmušus, tankiu mišku veržtis Zanos link bataliono vadui kapitonui Boi- 
kemanui (Beukemann) pelnė Riterio kryžių. Tačiau abi pusės pradėjo jausti 
nuovargį. Vakarop Risė atsargiai konstatavo, kad krizė praėjo ir kad jungti- 
nė grupė išgyveno. 

Trečiasis Kuršo mūšis neapsiribojo Busės korpuso ginamu sektoriumi. 
Šiek tiek ryčiau sovietų pajėgos, smarkiai spausdamos 205-ąją ir 215-ąją 
pėstininkų divizijas, ryžtingai stengėsi veržtis Saldaus link. Linijai su- 
stiprinti mestas 12-osios tankų divizijos pancergrenadierių pulkas. Nors 
žuvo, buvo sužeista ar dingo be žinios daugiau nei 600 215-osios pėstinin- 
kų divizijos karių, sovietai patyrė dar didesnių nuostolių. Kaip ir 4-osios 
tankų divizijos vyrai, sovietų įgulos galynėjosi su kone neįveikiamomis 
sąlygomis. Kautynių pabaigoje vienas gvardijos tankų pulkas pranešė te- 
turįs penkis veikiančius tankus (18). Tankai ne tik gedo, skaudžių nuosto- 
lių pridarė ir vokiečiai. Majoro Brandnerio 912-oji šturmo pabūklų brigada 
(Sturmgeschūtz-Brigade 912), sparčiai mesta į mūšį iš pozicijų Saldaus apy- 
linkėse, kaktomuša susidūrė su puolančiais sovietų tankais. Pasak Brand- 
nerio: 


Judėjome plačiai išsisklaidę, kad rusų artilerijai nebūtume lengvas taikinys. 
Bet taip pat buvome pasiruošę susidurti su atriedančiais rusų tankais. 
Staiga išvydau priešo tanko patrankos žybsnį. Sviedinys sprogo visai netoli 
dešinėje nuo mūsų. Vairuotojas akimirksniu susigaudė. Patraukė atgal dešinę 
svirtį, ir mes atsisukome tiesiai į savo priešininką. 


Daviau šauliui komandą šauti ir nurodžiau atstumą. 


— Aptikta! — atsakė jis. Po kelių sekundžių pirmas sviedinys išlėkė iš vamz- 
džio. Iš priešo tanko plykstelėjo liepsna, ir T-34 susprogo. 


Lygiai už 400 metrų prasiveržė ir pagrindinį tiekimo maršrutą pasiekė ant- 
ras T-34. 


— Po velnių! Neiššovė! - šūktelėjo šaulys. 

Užtaisytojas nusikeikė. Visa truko kelias sekundes. Abu mane lydėję šturmo 
pabūklai jau kovėsi su kitais T-34. Mums niekas negalėjo padėti. Kodėl T-34 
delsė? Kas dėjosi? 


Tą akimirką priešo tankas iššovė, ir sviedinys nunešė medžio viršūnę tiesiai 
virš mūsų. 


Tiesiog neatplėšiau akių nuo priešo tanko, žvelgdamas pro periskopinį žiū- 
roną. Optikos padidintas, atrodė taip arti. Tada mano šturmo pabūklas šok- 
telėjo. Ant T-34 priekio išvydau akinamą liepsnos žybsnį, žymintį pataikymo 
vietą. Rusų įgula, palikusi tanką, pranyko krūmuose. 


Tada kelio atkarpą priešais mus užgriuvo uraganinė ugnis. Priešas pastebėjo 
mūsų artėjančią brigadą ir norėjo išvesti mus iš rikiuotės, kol dar kaip rei- 
kiant neįsijungėme į mūšį. 


Iš antrosios šturmo pabūklų baterijos radijo bangomis atėjo žinia: „Mūsų pės- 
tininkai dešinėje nuo mūsų palieka pozicijas ir traukiasi.“ 


Tačiau paremti dešiniojo sparno niekaip negalėjome. Glaudžiai susispaudę 
tankai dviem šturmo pleištais griaudėjo mūsų link. Prasidėjo dvikova. T-34 
ir JS tankai pliekė iš visko, ką turi. Vis dėlto kelis jų mums pavyko pamušti 
jau pačioje pradžioje. 


Šauliai ir užtaisytojai darbavosi kaip apsėsti. Vairuotojai kaip įmanydami 
manevravo. Pro mus švilpdavo sviediniai. Kur tik pažvelgsi, visur tankai, 
tankai, tankai (19). 


Pamėginęs trauktis išvien su vokiečių pėstininkais, Brandneris iš kairiojo 
sparno radijo bangomis gavo pranešimą, kad viena iš baterijų smarkiai spau- 
džiama. Beveik nenutrūkstamai apšaudoma artilerijos ir minosvaidžių, jo ba- 
terija toliau vieną po kito iš rikiuotės vedė sovietų tankus, taip sutelkdama 
vokiečių pėstininkus, kurie kontratakavę atstatė ankstesnę fronto liniją. Už 
pastangas Brandneris buvo apdovanotas Riterio kryžiumi (20). 

Kalėdų dieną 4-oji tankų divizija atmušė paskutines sovietų atakas savo 
sektoriuje, ypač miškingame ruože, kur pozicijas gynė šturmo pionieriai, da- 
bar remiami žvalgybos bataliono. Sovietų pėstininkams atakuojant, vokiečiai 
išsikviesdavo artilerijos paramą; tai veiksmingai sužlugdydavo daugelį ata- 
kų, tačiau kartą nuo divizijos baterijų kliuvo ir pačių vokiečių pozicijoms. Ne- 
galėdami nustatyti, kurios baterijos sviediniai krinta per arti, gynėjai stoiškai 

atlaikė ugnį. Vakare atėjo įsakymas divizijai atsitraukti: ji turėjo būti perkelta 
į 6-ojo SS korpuso sektorių toliau rytuose. 

6-ąjį SS korpusą sudarė 93-ioji ir 227-oji pėstininkų divizijos, 21-oji Liuft- 
vafės lauko divizija ir 19-oji 55 grenadierių divizija (2-oji latvių). Sovietų pa- 
jėgos mėgino apeiti korpuso kairįjį sparną ir užimti Džūkstę. Įnirtingos kau- 
tynės sujaukė fronto liniją, nė vienai pusei tiksliai nežinant, kur jos daliniai. 
Vienas latvių pulkas, rėmęs gretimą Liuftvafės lauko diviziją, po artilerijos 
apšaudymo neteko kone 60 procentų personalo, bet sugebėjo atsitraukti daug- 
maž tvarkingai. Nepaliaujamos atakos, nukreiptos prieš gerai suręstas latvių 
divizijos pozicijas, sovietams didelės naudos neatnešė, bet Žymiau prasiverž- 
ti - beveik iki Lestenės kaimo - pavyko per latvių ir Liuftvafės divizijų sandū- 
rą. Dėl to Dirbo kaime į apsuptį pateko nedidelė grupė latvių, kurie nenuleis- 
dami rankų grūmėsi toliau. Tačiau tas prasiveržimas buvo sovietų pastangų 
apogėjus, ir per kitas dvi dienas daugiau beveik nepasistūmėta. Vis dar Dirbo 
kaime už pusantro ar daugiau kilometrų nuo priekin pasislinkusios sovietų 
fronto linijos apsupti latviai, vadovaujami oberšturmfiurerio Ancano, prieši- 
nosi toliau. Galop Kalėdų dienos vakarą Ancanas ir 35 gyvi likę kariai pasi- 
traukė, daugelį savo sužeistųjų parsinešdami iki latvių linijų. Ancanas, kuris 
ir pats buvo sužeistas, užsitarnavo Riterio kryžių (21). 

Į 6-ojo SS korpuso ruožą jau buvo nusiųsta 12-osios tankų divizijos pada- 
linių, įkandin jų dabar nusekė 4-oji tankų divizija. Ratinė technika į naują sek- 
torių nuriedėjo pati, vikšriniai daliniai pergabenti traukiniu. Atvykę į 6-ojo 55 
korpuso sektorių, tankų karininkai atsikvėpė lengviau: nors ir nusėta miškin- 
gųir pelkėtų plotelių, vietovė buvo atviresnė nei kraštovaizdis, kuriame 4-oji 
tankų divizija taip sunkiai vargo ankstesnėmis dienomis. Gruodžio 27-osios 
vakare didžiuma divizijos susirinko Džūkstėje. Kai kurie jos padaliniai jau 
buvo priskirti remti 227-ąją ir 19-ąją 55 grenadierių divizijas. Galbūt dėl Busės 
ankstesnės kritikos, divizija tapo pavaldi generolo leitenanto fon Bodenhau- 
zeno (von Bodenhausen) 12-ajai tankų divizijai, su kuria išvien sudarė Gruppe 
Bodenhausen. Kontratakuojant kitą dieną, šiek tiek pasistūmėta, tačiau dėl pa- 
ramos pėstininkams stygiaus galop sustota; atrodo, kad 227-osios pėstininkų 
divizijos daliniai buvo pernelyg išsekę ar nusilpę, kad galėtų judėti pirmyn. 
Negana tokios nuoskaudos, tris atsitraukiančius 4-osios tankų divizijos Pz.IV 
tankus pamušė savi šturmo pabūklai. 

Gruodžio 29 d. iš Berlyno grįžęs Becelis iš palengvėjimą pajutusio pulki- 
ninko Kristerno vėl perėmė vadovavimą savo divizijai. Paskutinę metų dieną 
sovietų pajėgos įsiskverbė į 93-iosios pėstininkų divizijos pozicijas, ir 4-oji tan- 
kų divizija vėl persikėlė į naują zoną. Čia aptiko, jog atakuoja sovietų 308-oji 
latviškoji šaulių divizija, sudaryta daugiausia iš neseniai mobilizuotų latvių, 
vadovaujamų rusų karininkų. Tankų divizijos žvalgybos batalionas, vadovau- 
jamas asmeniškai Becelio ir lydimas įkandin atvykstančių divizijos padalinių, 

išsyk kontratakavo. Nuožmia kontrataka, užtrukusia iki gilios nakties, 4-oji 
tankų divizija atbloškė sovietų pajėgas atgal iki jų starto linijos. Kautynės virė 
dar dvi artimiausias dienas, kol abi pusės išsekusios nurimo (22). 

Ši 4-osios tankų divizijos sėkminga kontrataka labai kontrastuoja su ne- 
nusisekusia operacija Kuršo trečiojo mūšio pradžioje. Daug gruodžio 31-osios 
sėkmingos kontratakos veiksnių iš pagrindų skyrėsi nuo vyravusių gruodžio 
21-ąją. Kitaip nei Busė, obergrupenfiureris Valteris Kriugeris (Walther Krūger) 
nesikišo į divizijos vidinius reikalus ir, įsakęs atstatyti fronto liniją, visus 
kitus reikalus patikėjo Beceliui. Reljefas geriau tiko tankų operacijoms, o di- 
viziją vėl kontroliavo jos patyręs vadas; panašiai nutiko ir Kristernui - jis vėl 
vadovavo savo tankų pulkui. Sovietų pajėgos gruodžio 31 d. priešinosi ne taip 
ryžtingai nei prieš dešimt dienų. 

Tai taip pat buvo vienas iš nedaugelio atvejų, kai latvių kariai kovėsi vie- 
ni su kitais. Paprastai sovietai stengdavosi vengti tokių mūšių, ypač jei juose 
dalyvaudavo Raudonosios armijos palyginti nauji latvių batalionai, mat pas- 
taruosiuose būdavo vyrų, įvairiopai tarnavusių vokiečiams ir laikytų nepati- 
kimais. Į daug anksčiau suformuotus latvių pulkus žiūrėta kitaip, bet juose, 
žinoma, tarnaudavo daug kareivių, kurie, nors ir latvių tautybės, buvo ilgai 
gyvenę Sovietų Sąjungoje, kur ir buvo pašaukti į karinę tarnybą. Nemenki ne 
latvių kilmės kareivių bei karininkų kontingentai šiuose pulkuose irgi su- 
mažindavo jų galimo kontakto su provokiškai nusiteikusiais latviais kelia- 
mą „riziką“. Vos pastebėjus, kad 308-oji šaulių divizija susirėmė su 19-ąja SS 
grenadierių divizija (2-ąja latvių), sovietų vadovybė greitai ją pakeitė kita ir 
perkėlė kitur. 19-osios 55 grenadierių divizijos kariai, kontratakavę greta vo- 
kiečių tankų divizijų, pasirodė gerai - dar ir dėl to, kad gruodžio 28 d. į nelais- 
vę paimti sovietų kareiviai atskleidė sovietų ketinimus atakuoti kitą dieną. 
Tai leido latviams atitinkamai išdėstyti artileriją ir, laiku atidengus jos ugnį, 
pridaryti sovietų pajėgoms didžiulių nuostolių. 

Fronto užnugaryje partizanų veiksmai pirmąkart vokiečiams virto rimta 
problema. Daugeliui divizijų teko suformuoti kuopos ar bataliono dydžio gru- 
pes ir siųsti jas į užfrontę kovoti su vis aktyvėjančiais partizanais. Partizanų 
būrių sudėtis būdavo įvairi. Branduolį sudarydavo sovietų kareiviai, dažnai 
nusileidę parašiutais; ne vienas jų priklausydavo NKVD. Apie šiuos lyderius 
susiburdavo įvairaus plauko vyrų ir viena kita moteris. Tarp jų pasitaikydavo 
dezertyrų ir iš Raudonosios armijos, ir iš Vermachto, taip pat sovietų kareivių, 
anksčiau patekusių į vokiečių nelaisvę. Kai kuriems iš pastarųjų pavykdavo 
pasprukti, tačiau daugumas jų, norėdami išvengti kalinimo baisiomis sąly- 
gomis belaisvių stovyklose, skirtose Raudonosios armijos kareiviams, sava- 
noriškai stodavo tarnauti vokiečiams „hiviais“ (Hiwi, arba Hilfswilliger). Jie 
dirbdavo vairuotojais, virėjais, vykdydavo kitas užnugario tarnybos užduotis, 
bet nemažai tarnaudavo ir kaip fronto kariai. Dabar, kai tapo akivaizdu, kad 

Vermachto laukia pralaimėjimas, daug „hivių“ pasprukdavo ir prisijungdavo 
prie partizanų (23). 

1945 m. pradžioje karo baigtis beveik niekam nebekėlė abejonių. Tačiau 
trokšdama garantuoti sėkmę savo būsimam didžiajam puolimui, Raudonoji 
armija uoliai stengėsi užkirsti kelią Kuršo divizijų grįžimui į Vokietiją, kur jos 
galėjo sustiprinti vokiečių gynybą. Bet net jei ir būtų buvę įmanoma sparčiai 
perkelti visas Kuršo divizijas, tikėtina, kad atsilaisvinusios sovietų pajėgos iš 
Pabaltijo būtų atsvėrusios bet kokį sustiprinimą, todėl verta pasvarstyti, kodėl 
Stalinas taip siekė greitos pergalės prieš Vokietiją. Atsakymą tikriausiai teikia 
jo paties ankstesnis elgesys bei tai, kaip jis suvokdavo galimus kitų ketinimus. 
Kildamas į valdžios aukštumas jis mikliai susidėjo su konservatyvesniais ko- 
munistų partijos nariais, kad izoliuotų bei sunaikintų tokius radikalus kaip 
Trockis. Susidorojęs su grėsme iš „kairės“, perėmė kairės politiką ir stojo prieš 
savo konservatyviuosius sąjungininkus iš „dešinės“. Derėdamasis su Vakarų 
valstybėmis dėl pokarinės Europos pavidalo, Stalinas tikriausiai savęs klausė, 
ar Didžioji Britanija ir Jungtinės Valstijos kada nors ateityje neatsigręš prieš 
jį taip, kaip jis stojo prieš savo buvusius sąjungininkus. Todėl nors Teherane 
1943 m. lapkritį-gruodį ir buvo sutarta, o vėliau 1944 m. Maskvoje oficialių 
atstovų patikslinta, kad Sovietų Sąjunga okupuos nemažą Vokietijos dalį, ne- 
pasitikėjimo kamuojamas Stalinas troško, kad jo kariai ten fiziškai atsirastų 
pirma Vakarų sąjungininkų. Vadovaujantis tokia strategija, vokiečių pajėgos 
Kurše turėjo būti nepaliaujamai puolamos ir idealiu atveju sunaikintos ten, 
kur ir buvo. Stalinas buvo pasiryžęs pasirūpinti, kad ikikarinių sienų atkūri- 
mas būtų aiškinamas kaip grįžimas į 1941-ųjų status guo, kai Baltijos šalys pri- 
klausė Sovietų Sąjungai. Visiška trijų šalių okupacija iki karo pabaigos būtų 
pašalinusi bet kurią kokios nors kitos baigties galimybę. 

VIENUOLIKTAS SKYRIUS 


PABAIGA 


1945 m. pradžioje, slūgstant trečiajam Kuršo mūšiui, kautynės teberuseno. 
Gruppe Bodenhausen, kurią sudarė 12-oji tankų divizija rytiniame sparne ir 
4-oji tankų divizija vakariniame sparne, išsidėstė į vakarus nuo Džūkstės ir, 
lydima 12-osios Liuftvafės lauko divizijos iš rytų ir 19-osios SS grenadierių 
divizijos iš vakarų, sausio 5 d. atakavo pietų kryptimi. Savo divizijos pajėgas 
vėl priekin vedė Becelis. Puolimu siekta užimti naują, trumpesnę fronto liniją 
pasistumiant apie tris kilometrus pirmyn. Priešakiniai šarvuotieji daliniai tai 
padarė jau pirmą operacijos dieną, įkandin sekusiems pėstininkams pakeliui 
išvalant mišką nuo sovietų pasipriešinimo židinių. Tada 4-oji tankų divizija 
pasuko į vakarus, kad priartėtų prie 19-osios 55 grenadierių divizijos latvių. 
Auštant šturmo daliniai daugmaž pasiekė savo tikslus, bet atsidūrė teritori- 
joje, apžvelgiamoje iš sovietų gynybinių įtvirtinimų piečiau. Visą sausio 6 d. 
atmušinėtos sovietų kontratakos iš pietų. Sutemus 4-osios tankų divizijos 
šturmo pionieriai išvilko didžiulį kiekį sovietų karo amunicijos, divizijos už- 
grobtos praėjusią naktį, įskaitant kelis T-34 tankus (1). 

Nors vokiečiai šioje operacijoje didelių nuostolių nepatyrė, 4-osios tankų 
divizijos galia sumenko iki, pasak divizijos vado, „vos pakenčiamos“: didžiu- 
ma Pz.IV tankų neveikė. Keli tankai, įskaitant tris „panteras“, buvo pamušti 
per Gruppe Bodenhausen ataką, tačiau daugiausia technikos išėjo iš rikiuotės 
dėl mechaninių gedimų. Sovietų nuostoliai, vokiečių vertinimu, buvo dide- 
li. Becelio štabas apskaičiavo, kad nuo Kuršo trečiojo mūšio pradžios divizi- 
ja sunaikino: tankų - pusę tankų brigados kiekio, šturmo pabūklų — beveik 
pusę šturmo pabūklų pulko kiekio, prieštankinių patrankų —- tankų korpuso 
ir šaulių divizijos komplektą, artilerijos - pusę šaulių divizijos komplekto. Žu- 
vusiųjų priskaičiuota penki sovietų pėstininkų batalionai, sužeistųjų skaičius 
liko nežinomas (2). Panašiai 19-oji S5 grenadierių divizija apskaičiavo, kad 
per kovos veiksmus gruodį ir sausį sunaikino ar smarkiai susilpnino dešimt 
šaulių divizijų ir šarvuotąjį korpusą (3). Nors tokie tvirtinimai visada laiky- 
ti perdėtais, vis dėlto atrodo, jog vokiečių ataka sovietus užklupo netikėtai, 
nes daug tankų ir pabūklų paimta įguloms pabėgus. Taip pat atmintina, kad 
beveik kiekviename Rytų fronto mūšyje sovietų nuostoliai pranokdavo vokie- 
čių netektis, tačiau sovietų ginklų pramonės gebėjimas atstatyti kas prarasta 
savo ruožtu toli pralenkė vokiečių pramonės galią. Ankstesniais metais so- 
vietų gyvosios jėgos rezervai atrodė neišsenkami, bet 1945 m. padėtis pakito. 

Didžiuliai ankstesnių metų nuostoliai paliko didelę Sovietų Sąjungos terito- 
rijos dalį be vyrų, todėl puolančiai Raudonajai armijai teko ieškoti pastiprini- 
mo dažnai prievarta mobilizuojant „išlaisvintų“ teritorijų vyrus. Tokie kariai 
būdavo prastai parengti ir ne itin drausming;, galbut tuo ir galima paaiškinti, 
kodėl tokiomis operacijomis kaip Gruppe Bodenhausen ataka buvo galima taip 
nesunkiai priversti sovietų dalinius sprukti. 

Aukštesniojoje vadovybėje vėl įvyko pokyčių. Generolas pulkininkas 
Hilpertas ir generolas Begė liko atitinkamai 16-osios ir 18-osios armijų vadais, 
bet armijų grupės „Šiaurė“ vadas Šerneris išvyko. Kad ir ką sakytų jo kritikai, 
ir tada, ir vėliau daug fronto linijos kareivių jį labai gerbė. Pasak vieno 4-osios 
tankų divizijos puskarininkio: 


Kurše mums pakrikti neleido ne tik vis stiprėjanti kovos draugystė, bet ir 
griežti įsakymai. Generolas Šerneris buvo geležinis vadas. Dažnai būdavo 
kartu su koviniais daliniais. Būtent tas Žmogus tarp tūkstančių kareivių už- 
kirto kelią chaosui, mobilizuodamas tarnybai fronto linijoje gausius užnuga- 
rio ir administracijos dalinius (4). 


Pripažįstant jų žygdarbius, visi armijų grupės „Šiaurė“ kareiviai gavo „Kuršo“ 
ženklą ar juostelę ant rankovės. Laikas Kurše baigėsi ir 4-ajai tankų divizijai. 
Sausio 9 d. ji sulaukė įsakymo pasitraukti į užnugario zoną, kur turėjo likti armi- 
jų grupės „Šiaurė“ rezerve. Rytprūsiuose ir Lenkijoje prasidėjus galutinei krizei, 
divizijai sausio 17-ąją liepta vykti į Liepoją, iš kur jos personalas jūra perkeltas į 
Gdanską. Visą sunkiąją ginkluotę teko palikti, nors vėliau daug jos buvo nusiųs- 
ta divizijai iš naujo apginkluoti. Nors divizija kartais nepasiekdavo jai iškeltų 
tikslų — ypač per operacijas Doppelkopf ir Cūsar, - jos kariai galėjo didžiuotis savo 
laimėjimais. Nuo Doppelkopf pradžios divizija iš viso neteko 20 Pz.IV tankų ir 
12 „panterų“, o pati sunaikino apie 215 sovietų tankų ir šturmo pabūklų. Šie skai- 
čiai šiek tiek klaidina: nurodytas vokiečių negrįžtamai prarastų tankų kiekis, o 
sovietų „nuostoliai“ apima ir pamuštus, bet vėliau atgautus, suremontuotus ir į 
fronto liniją sugrąžintus tankus bei šturmo pabūklus. Vis dėlto net atsižvelgiant 
į tai bei galimą priešo nuostolių išpūtimą, rezultatas įspūdingas. 

Po sėkmingos atakos netoli Džūkstės 12-oji tankų divizija toliau liko įsi- 
traukusi į kautynes. Operacijos truko iki sausio 15 d. Divizija tvirtino sunaiki- 
nusi 81 sovietų tanką, daugelį iš arti „pancerfaustais“ ir „panceršrekais“. Nors 
nuostolių patyrė nedidelių, jų poveikis išretėjusioms gretoms buvo žymus. 
Sunkiai sužeistas divizijos 5-ojo pancergrenadierių pulko vadas pulkininkas 
leitenantas Bišofas (Bischoff) turėjo perleisti vadovavimą kitam; pasveikęs 
grįžo į fronto liniją likus kelioms dienoms iki kapituliacijos (5). 

Didysis sovietų puolimas Rytų fronte prasidėjo sausio 12 d. ir iš Sando- 
miežo placdarmo per kelias dienas nusirito į Pietų Lenkiją ir Rytprūsius. Ba- 
gramiano armijos jau buvo tiek praretėjusios, kad nebeturėjo tokio pranašu- 
mo kaip anksčiau, tačiau pajėgos, sutelktos aplink Kuršo placdarmą, tebeliko 
grėsmingos. 2-ojo Pabaltijo fronto vadą Jeremenką pakeitė Leonidas Aleksan- 
drovičius Govorovas, kurio Leningrado frontas buvo išformuotas. Jis ir Ba- 
gramianas drauge planavo tolesnius Kuršo šturmus, siekdami neleisti, kad 
vokiečių pajėgos būtų atitrauktos ir panaudotos kitur. Tokia strategija nepa- 
sirodė esanti labai veiksminga. Kaip minėjome, 4-oji tankų divizija buvo per- 
kelta į Gdanską, o iš ten į Vyslos slėnį; per artimiausias savaites ten iškeliavo 
ir kelios pėstininkų divizijos. 

Savo atsiminimuose Bagramianas svarsto, ar jis ir jo kolegos galėjo dau- 
giau padaryti Kuršo placdarmui sunaikinti. Jis konstatuoja, kad Raudonajai 
armijai trukdė keli itin reikšmingi veiksniai: 


Pirmas iš jų yra tai, kad fašistų vyriausiajai vadovybei pavyko pagrindi- 
nes armijų grupės „Šiaurė“ pajėgas iš Rygos zonos atitraukti į Kuršą bei jas 
kompaktiškai išdėstyti. Miškingame ir pelkėtame reljefe, kur tebuvo keletas 
žvyrkelių ar visai be jokios dangos kelių, tai leido sėkmingai gintis. 


Taip pat pasakytina, kad fašistų vyriausioji vadovybė aiškiai suvokė savo 
abiejų nuo Rytprūsių atkirstų operatyvinių grupuočių Rygoje bei Kurše ga- 
lutinio sutriuškinimo pavojų. Vienintelis būdas išgelbėti anksčiau Baltijos 
šalyse dislokuotas pajėgas buvo sutelkti jas Kurše. Ten jos rado palankiausias 
sąlygas stabiliai gynybai suformuoti ir gebėjo išlaikyti pagrindinius susisie- 
kimo jūra ryšius. 


Antra, tokiai stipriai grupuotei sunaikinti reikėjo didelės jėgos ir gausybės 
išteklių. Bet kaip tik tuo laiku mūsų vyriausioji vadovybė pareikalavo galin- 
gų dalinių paskutiniam, galutiniam šturmui į vakarus. Todėl... išlaisvinus 
Latvijos sostinę, dar kartą 1944 m. pabaigoje iš Pabaltijo regiono atitraukta 


daug pajėgų. 


Trečia, pulti teko rudenį ir žiemą prastomis oro sąlygomis, labai apsunkinusio- 
mis tankų, artilerijos ir kitos kovinės ginkluotės panaudojimą. Norėdami pulti, 
turėdavome ne tik įveikti stiprias priešo gynybos sistemas ir įnirtingą priešini- 
mąsi, bet ir tiesiog grumtis su kiekvienu tankaus miško bei pelkės metru. 


Ir galiausiai ne tik mes fronte, bet ir mūsų vyriausioji vadovybė tikėjo, kad 
pajėgos Kurše visiškai izoliuotos nuo pagrindinių Vermachto pajėgų. Mums 

tuo metu atrodė, kad ši aplinkybė turėjo labai palengvinti užblokuotų divi- 
Zijų sunaikinimą. 


Tačiau kitaip nei Pauliaus armijai [Stalingrade 1943 m. pradžioje kapituliavusi 
6-oji armija], apsuptai geležiniu žiedu tikrąja to žodžio prasme, daliniai Kurše, 
iš trijų pusių saugomi jūros, galėjo susitelkti vos 200 km gynybiniame sektoriu- 
je, kur divizijai tekdavo tik 6 km atkarpa. Todėl priešas turėjo galimybę sufor- 
muoti bei ištobulinti gilius gynybos ruožus. Jo antrosios - o labai svarbiuose 
sektoriuose ir trečiosios - linijos leisdavo jam rengti galingas kontratakas. 


Baltijos jūra buvo vartai, pro kuriuos [priešo] daliniai iki karo pabaigos gau- 
davo viską, ko reikėdavo operacijoms (6). 


Paskutinis Bagramiano sakinys šioje citatoje iškart kelia kitą klausimą. Kronš- 
tate įsikūręs sovietų laivynas visą kovos veiksmų Kuršo pusiasalyje laikotar- 
pi reikšmingiau neįsikišo. Išskyrus kelias garsesnes saujelės povandeninių 
laivų sėkmes, jo laivai menkai prisidėjo prie karo pastangų. Laivynas ir laivų 
kiekiu, ir kovine galia buvo nemažas. Karo pradžioje turėjo du senstelėjusius 
linijinius laivus, modernų sunkųjį kreiserį Kirov ir gausybę mažesnių laivų. 
Vieni laivai pražuvo per evakuaciją iš Talino, kiti buvo apgadinti Leningrado 
apsiausties metu, bet laivynas išliko potencialiai galinga jėga. Tačiau per visą 
karą jo antvandeniniai laivai apsiribodavo išvykomis iki Suomijos įlankos. Ši- 
tai lėmė kelios priežastys. Pirma, dėl ilgos apsiausties daugelio laivų būklė su- 
prastėjo, todėl ilgėlesnė kelionė būtų padidinusi mechaninio gedimo tikimy- 
bę. Antra, sovietų karo laivai garsėjo prasta eksploatacijos istorija net taikos 
metais, todėl tikriausiai rimtai abejota dėl jų tinkamumo plaukioti jūromis. 
Trečia, Leningrado apsiausties metu daugelis įgulų tarnavo jūrų pėstininkais, 
ir nors dalis personalo, pasibaigus apsiausčiai, grįžo į savo laivus, jiems stigo 
jūrinių įgūdžių, o tai dar labiau sumenkino kovinę laivyno galią. Ketvirta, 
sovietų karinis jūrų laivynas turėjo prastą vardą antvandeninės karybos is- 
torijoje. Per Lietuvos, Latvijos ir Estijos karus dėl nepriklausomybės nedidelė 
britų kreiserių eskadra sugebėjo neleisti Kronštate tūnojusiam sovietų laivy- 
nui reikšmingiau įsikišti ir nekart privertė sovietų laivus patirti pažeminimą. 
Britų eskadra užgrobė du eskadrinius minininkus Spartak ir Avtroil bei ati- 
davė juos estams, o britų karinio jūrų laivyno karininkas Augustas Agaras 
(Augustus Agar) 1919 m. menkais pakrančių motoriniais kateriais atliko du 
drąsius reidus į sovietų karinio jūrų laivyno bazę Kronštate ir iš arti torpeda- 
vo sovietų kreiserį Oleg ir - per antrąjį reidą - linijinį laivą Andrej Pervozvanyj 
(7). Tad suprantama, kodėl 1944 m. pabaigoje ir 1945 m. pradžioje, atsivėrus 
perspektyvai antvandeniniame mūšyje susiremti su patyrusiais Kriegsmarine 


286 


jūrininkais bei jų galingai ginkluotais ir šarvuotais kreiseriais, sovietų kari- 
nio jūrų laivyno vadovybė nenorėjo rizikuoti savo antvandeniniais laivais su 
jų palyginti nepatyrusiomis įgulomis. Bagramianas savo atsiminimuose mini, 
kad, kaip ir kitur, pavyzdžiui, Juodosios jūros pakrantėje bei kovų aplink Pei- 
puso ežerą metu, sovietų vyriausioji vadovybė ketino surengti jūrinių opera- 
cijų, įskaitant išsilaipinimą Kuršo pakrantėje, tačiau nebuvę išteklių tokiam 
sumanymui įvykdyti. Net ir riboto išsilaipinimo atveju armijų grupei „Šiau- 
rė“ būtų tekę skirti savo brangių išteklių dalį pakrantės apsaugai, o tai Raudo- 
najai armijai būtų palengvinę šturmuoti pagrindinę fronto liniją. 

Ketvirtasis Kuršo mūšis prasidėjo sausio 24 d., siekiant prikaustyti kuo 
daugiau armijų grupės „Šiaurė“ pajėgų. Pirmasis apšaudymas užgriuvo vo- 
kiečių 215-ąją pėstininkų diviziją netoli Saldaus, po jo sparčiai atakavo tankų 
remiami pėstininkai. Netoli Bramanių kaimo vokiečių pozicijos iškart buvo 
pralaužtos, tačiau nepaisant pakartotinių sovietų 42-osios armijos atakų, vo- 
kiečiams ryžtingomis kontratakomis vis pavykdavo atstatyti fronto liniją. 
12-osios tankų divizijos 5-ojo pancergrenadierių pulko vieno iš batalionų ka- 
riai, siekdami likviduoti sovietų pralaužas, kontratakuodavo 4-osios tankų 
divizijos paliktais pusiau vikšriniais šarvuočiais. 

912-oji šturmo pabūklų brigada įsitraukė į kovos veiksmus netoli Prie- 
kulės, kur sovietai mėgino prasiveržti Liepojos link. Kaip ir ankstesniuose 
mūšiuose, šturmo pabūklai pasirodė esą grėsmingi priešininkai tiek sovie- 
tų tankams, tiek pėstininkams. Brigados vadui majorui Brandneriui priskirti 
57 asmeniniai „laimikiai“, o brigados viso karo kraitis perkopė per 500. Kau- 
tynės virė iki vasario 7-osios, kai klampus gruntas, kaip ir per ankstesnius so- 
vietų puolimus, padarė tolesnius kovos veiksmus beveik neįmanomus. Fronto 
linija ir vėl praktiškai nepasislinko. 

Mūšio pabaigoje vokiečių pajėgos Kurše nebevadintos armijų grupe 
„Šiaurė“. Po visuotinės vokiečių armijų grupių Rytų fronte reorganizacijos bu- 
vusioji armijų grupė „Centras“ Šiaurės Lenkijoje ir Rytprūsiuose tapo armijų 
grupe „Šiaurė“, o 16-oji ir 18-oji armijos - nauja armijų grupe „Kuršas“. 215-oji 
pėstininkų divizija, išgyvenusi tiek intensyvių kovų Kuršo placdarme, buvo 
atitraukta iš fronto linijos ir nukreipta į Liepoją. Iš čia ji jūra perkelta į Gdans- 
ką ir kaip pastiprinimas prisijungė prie sutriuškintos vokiečių 2-osios armijos. 
Kaip ir kiti Kurše tarnavę vyrai, daugelis iš divizijos personalo irgi palankiai 
vertino buvusį armijų grupės vadą: 


Tiekimo sistema veikė gerai, gaudavome paštą iš namų. Prasidėjus dideliems 
mūšiams, visada užtekdavo šaudmenų. Didžiausio pavojaus akimirkomis į 
mūsų pozicijas atriedėdavo tankai ar šturmo pabūklai ir priešą atblokšdavo 
savo ugnimi. 


287 


Ir tai nebuvo atsitiktinumas. Tuo metu mums vadovavo būsimasis feldmar- 
šalas Ferdinandas Šerneris. Savo griežtomis priemonėmis jis prisidarė sau 
daug priešų ir sukėlė kartėlio. Tačiau visada pasistengdavo, kad užnugario 
tarnybos padarytų viską, kad kovojantys daliniai būtų optimaliai aprūpinti 
atsargomis. Nė vienas iš štabų iki pat bataliono lygmens be pagrindo neati- 
duodavo nė vienos pozicijos. Kuršo fronte nebuvo jokių pakrikimo ženklų. 
Visa tai neleido priešui mūsų nugalėti (8). 


Sausio 29 d. armijų grupė „Kuršas“ gavo naują vadą - generolą pulkininką 
Heinrichą fon Fytinghofą (Heinrich von Vietinghoff). Kilęs iš kariškio šeimos, 
fon Fytinghofas Pirmąjį pasaulinį karą užbaigė kapitono laipsniu, Lenkijos 
kampanijoje vadovavo 5-ajai tankų divizijai. Prancūzijoje ir „Barbarosos“ ope- 
racijoje buvo korpuso vadas. 1942 m. birželį sužeidus Valterį Modelį, perėmė 
vadovavimą 9-ajai armijai. Vakaruose vadovavo 15-ajai armijai, paskui Italijoje 
10-ajai armijai, o dabar pakeitė Karlą Hilpertą Kurše. Vos atvykęs nurodė savo 
štabui bendradarbiaujant su Kriegsmarine parengti visos armijų grupės eva- 
kuacijos jūra planą. Kodiniu pavadinimu Laura planą Hitleriui vasario 15 d. 
pateikė OKH štabo viršininkas Guderianas. Jis informavo Hitlerį, jog sutelkus 
visus karinio jūrų laivyno bei transportinio laivyno išteklius per keturias sa- 
vaites būtų įmanoma iki paskutinio kareivio evakuoti 16-ąją ir 18-ąją armijas 
drauge su didžiąja dalimi jų ginkluotės. Guderianas teigiamai įvertino planą, 
tačiau Hitleris po dviejų dienų jį atmetė tvirtai pareikšdamas, kad apie pasi- 
traukimą iš Kuršo negali būti nė kalbos. 

Ar būtų buvę praktiška tokiu vėlyvu karo tarpsniu evakuoti armijų gru- 
pę „Kuršas“? Sausio pabaigoje Kriegsmarine evakavo povandeninių laivų per- 
sonalo rengimo dalinius iš Baltijos jūros rytinės dalies ir atliekamus laivus 
panaudojo sužeistiems kareiviams bei civiliams pabėgėliams pergabenti į 
Šiaurės Vokietijos ir Danijos uostus. Po kelių dienų operacija kodiniu pavadi- 
nimu Hannibal virto mėginimu išgelbėti šimtus tūkstančių Žmonių, pabėgu- 
sių nuo puolančios Raudonosios armijos ir dabar susigrūdusių Pilau, Gdans- 
ko ir Gdynios uostuose. Bet koks laivų nukreipimas gelbėti armijų grupės 
„Kuršas“ būtų visiškai sustabdęs „Hanibalo“ operaciją ir tragiškai atsiliepęs 
civilių likimui. Pasitelkus kone kiekvieną išgalintį plaukti laivą, civilių eva- 
kuaciją pavyko užbaigti likus vos kelioms dienoms iki karo pabaigos. Tad 
operaciją sustabdžius kelioms savaitėms, rytiniuose Baltijos jūros uostuose 
Raudonoji armija būtų užklupusi dešimtis tūkstančių civilių. Turint galvoje, 
kad tie uostai virto nuožmių mūšių laukais, daugelis ten įstrigusių civilių ti- 
kriausiai būtų Žuvę. Be to, laivai, evakuojantys pajėgas iš Kuršo, būtų turėję 
praleisti jūroje papildomą dieną, danguje knibždant sovietų lėktuvų ir nuolat 
gresiant povandeninių laivų antpuoliams. Nors sovietų mėginimai užkirsti 

kelią operacijai Hannibal turėjo tik ribotą poveikį, tikėtina, kad jie būtų dėję 
daugiau pastangų, jei laivai būtų gabenę vien karinį personalą. Vadinasi, ne 
tik nuo povandeninių laivų bei aviacijos būtų nukentėję armijų grupės „Kur- 
šas“ kariai, bet ir sugadintų bei nuskandintų laivų nebebūtų užtekę operacijai 
Hannibal atnaujinti po Kuršo evakuacijos. Taigi operacija „Laura“ laikytina 
rizikingu sumanymu, kuris neišvengiamai būtų atsiliepęs vokiečių laivyno 
operacijoms kitur. 

Tuo metu Kurše kautynės virė toliau. Vasario pradžioje nukraujavusias 
sovietų armijas papildė nemažas kiekis Sherman tarikų, kuriuos amerikiečiai 
tiekė Raudonajai armijai; tai leido joms atkurti savo kovinę galią. Vasario 17 d. 
aviacija pradėjo intensyviau puldinėti Ventspilio ir Liepojos uostus. Galimas 
daiktas, kad sovietų vyriausioji vadovybė kažką suuodė apie operaciją Laura. 

4-osios tankų divizijos atitraukimas iš Kuršo Žymiai susilpnino armijų 
grupės šarvuotąsias pajėgas. Mėginant pagerinti išlikusių pajėgų lankstumą, 
suformuotas naujas dalinys - Kuršo tankų brigada (Panzer Brigade Kurland), 
kuriai iš pradžių vadovavo pulkininkas fon Uzedomas (von Usedom), vėliau — 
majoras grafas fon Ritbergas (Graf von Rittberg). Brigada iš pradžių vadinta 
tankų žvalgybos grupe „Kuršas“ (Panzer Aufklūrungs-Gruppe Kurland), nes ją 
sudarė 12-osios ir 14-osios tankų divizijų žvalgybos batalionai. Vėliau grupę 
papildė dar vienas naujai suformuotas dalinys - grenadierių šturmo batalio- 
nas „Kuršas“ (Grenadier Sturmbataillon Kurland) ir šturmo pionierių batalionas. 
Du savaeigių prieštankinių pabūklų batalionai suteikė papildomos ugnies ga- 
lios. Pastarieji daugiausia buvo aprūpinti puikiais Jagdpanzer Pz.38 arba Het- 
zer, žemais savaeigiais prieštankiniais pabūklais, ginkluotais galinga 75 mm 
patranka ant Pz.38 važiuoklės. Ši važiuoklė savo istoriją pradėjo kaip čekiškas 
Pz.38 tankas, naudotas Vermachto pirmaisiais karo metais. Nors ir išsiskyrė 
puikiu patikimumu, dėl palyginti plonų šarvų bei nedidelio bokšto, neleidusio 
pritaikyti galingos patrankos, tinkamos kovai su moderniais priešo tankais, 
tas tankas buvo atgyvenęs. Bet paverstas prieštankine kovos mašina, apgin- 
kluota patranka, panašia į Pz.IV ir Sturmgeschūtz III, užsirekomendavo gerai. 
Be kelių Hetzer tipo savaeigių prieštankinių pabūklų, tankų brigada „Kuršas“ 
taip pat turėjo dešimties trofėjinių T-34 kuopą. Dėl suformuotos brigados 
12-oji ir 14-oji tankų divizijos dar labiau nusilpo, mat jų žvalgybos batalionai, 
turėję galingą pusiau vikšrinių šarvuočių bei šarvuotųjų automobilių jungi- 
nį, dažnai naudoti kaip nepriklausomos kovos grupės. Tačiau nauja brigada, 
efektyviai veikusi kaip dar viena kovos grupė, gebėjo šiek tiek kompensuoti 
4-osios tankų divizijos netektį. 

Vasario 20 d. uraganiniu apšaudymu iš maždaug 2 tūkst. patrankų bei 
minosvaidžių prasidėjo penktasis Kuršo mūšis. Sovietų puolimo objektai bei 
taktika praktiškai nepakito. Kaip ir anksčiau, per parengiamąjį apšaudymą 
buvo paliktos įstrižos juostos šturmo grupėms nepastebimai prisiartinti. Šiuo 

šturmu, kaip ir ankstesnėmis atakomis, siekta perskirti abi armijų grupės 
„Kuršas“ armijas ir paskui sunaikinti jas po vieną. Abipus Priekulės atakavo 
per dvidešimt šaulių divizijų, remiamų tankų (9). 

Šį kartą, atrodo, sovietų puolimo planai susijaukė: daug pėstininkų dali- 
nių, turėjusių atakuoti artilerijos apšaudymo metu, nepajudėjo. Tad pralaužti 
vokiečių pozicijas iš pradžių mėgino menkai remiamos pavienės tankų grupe- 
lės. Vokiečių 126-ajai pėstininkų divizijai daug ženklų iš anksto liudijo būsimą 
puolimą. Prieš pagrindinį šturmą sovietų pajėgos mėgino užsiimti išeities po- 
zicijas, ir vokiečių 426-asis grenadierių pulkas atsidūrė desperatiškų kautynių 
sūkuryje. Pulkas dar iki pagrindinio mūšio sutirpo iki vieno bataliono. Nors 
ir pastiprintas iš mokomųjų dalinių bei užnugario personalo skubomis sufor- 
muoto 18-ojo šturmo bataliono (Sturmbataillon 18), pirmosios dienos pabaigoje 
pulkas, susitraukęs iki 200 vyrų, atsidūrė apsuptyje. Vasario 21 d. vėl nekart 
atakuotas, atsilaikė — dar ir dėl artilerijos puikios paramos. Kitą dieną pulko 
vadui pulkininkui Heningui Daubertui (Henning Daubert) leista veržtis iš 
apsupties ir trauktis; jo pulkas padovanojo brangaus laiko naujai gynybinei 
linijai suformuoti. Vokiečiamis rengiantis išsiveržti, į jų pozicijas įsiskverbė so- 
vietų tankai. Kilo netvarkingos kautynės, bet daugumas Dauberto vyrų ištrū- 
ko į naują fronto liniją. Daubertas už savo vaidmenį mūšyje buvo apdovanotas 
Riterio kryžiumi (10). 

Vasario 21 d. Priekulė paskelbta tvirtove. Tai reiškė, kad garnizonas, 
422-asis grenadierių pulkas (iš 126-osios pėstininkų divizijos), turės ginti 
miestą iki paskutinio vyro. Laimei, pulko kariams liepta kautynėmis prasi- 
skinti kelią atgal iki naujos fronto linijos. Jie paliko Priekulę vasario 22-osios 
rytą ir, lydimi nedidelės šturmo pabūklų grupės, pasiekė vokiečių linijas. 

Netekusi žvalgybos bataliono, 14-oji tankų divizija persitvarkė į sunkiąją 
šarvuotąją kovos grupę ir lengvąją, daug pėstininkų turinčią kovos grupę. 
Pastaroji vokiečių pozicijas netoli Priekulės gynė dar iki sovietų šturmo va- 
sario 20-ąją. Kapitono Herberto Cimermano (Herbert Zimmermann) kovos 
grupei priskirta „panterų“ kuopa dabar turėjo atmušinėti gausias sovietų 
tankų atakas. Atrodo, kad sovietų tankų pakankamai nesusitelkdavo, jie pul- 
davo nedidelėmis grupėmis, todėl galingoms „panterų“ patrankoms tapdavo 
lengvu grobiu. Kuopa tvirtino per didžiąją dalį dienos pamušusi 26 sovietų 
tankus ir nepraradusi nė vieno savojo. Įdomu, kad apie panašų sovietų tankų 
tarpusavio nesusiderinimą praneša ir vokiečių daliniai, grūmęsi Rytprūsiuo- 
se po sovietų pradinės veržimosi Baltijos pajūrio link stadijos. Šis reiškinys 
galbūt atspindi tai, kad į mūšį buvo metama vis daugiau antrojo ešelono dali- 
nių, stokojusių elitinių tankų armijų patirties (11). 

Brandnerio 912-oji šturmo pabūklų brigada, rėmusi 11-ąją pėstininkų divi- 
ziją, irgi atsidūrė kautynių sūkuryje. Nors jo asmeninis šturmo pabūklas buvo 
pamuštas - bet vėliau atgautas bei suremontuotas ir iki Kuršo penktojo mūšio 

pabaigos pamuštas dar du kartus, - Brandnerio kovos mašinoms pavyko ne- 
leisti sąvietams pralaužti vokiečių pozicijų. Už brigados nuolatinę paramą kri- 
tiškiausiuose kovos veiksmų sektoriuose Brandneris užsitarnavo Ąžuolo lapus 
prie Riterio kryžiaus (12). Brandnerio asmeninė istorija atspindi, kokie nepati- 
kimi yra tvirtinimai apie pamuštas priešo kovos mašinas. Du pataikymus, pri- 
vertusius jį palikti savo šturmo pabūklą, atitinkamas sovietų dalinys - arba du 
skirtingi daliniai, nes pataikyta du sykius, - tikriausiai įsirašė savo sąskaiton 
kaip du sunaikintus priešo šarvuotosios technikos vienetus, net jei šturmo pa- 
būklas vėliau buvo suremontuotas ir grįžo į rikiuotę. Vėlesni pataikymai irgi 
galėjo būti pateikti kaip sunaikintas šarvuotosios technikos vienetas, juolab 
kad tada Brandneriui, nors ir laikinai, teko pasitraukti iš mūšio. 

Dauguma laivų, atplaukiančių į Liepojos ir Ventspilio uostus, atgabenda- 
vo šaudmenų bei kitų atsargų, tačiau su kai kuriais atvykdavo ir pastiprini- 
mo. 290-osios pėstininkų divizijos rezerviniam batalionui, buvusiam Danijo- 
je, liepta vykti į Ščeciną. Vasario 21 d. batalionas garlaiviu Gėttingen išplaukė į 
Kuršą. Laivas iš viso gabeno 5 tūkst. karių. Kapitonas turėjo Žinoti apie sovie- 
tų antpuolių grėsmę. Vasario 22-osios vakare jam radijo bangomis buvo pra- 
nešta apie toje zonoje pastebėtą sovietų povandeninį laivą, tačiau po atliktų 
skaičiavimų kapitonas nutarė, jog tas laivas pakankamai toli nuo jo maršruto. 
Vasario 23-iosios 04.30 val., iki Liepojos likus 30 kilometrų, į Gėttingen pataikė 
dvi torpedos. Laivas greitai nuskendo, bet prieš tai suspėjo pasiųsti nelaimės 
signalą. Iš Liepojos į nelaimės vietą nuskubėję keli nedideli laivai išgelbėjo ir į 
Kuršą atgabeno 2 tūkst. vyrų. Likusieji paskendo. 

Kovo pradžioje Raudonoji armija išbandė 6-ojo 55 korpuso linijas. Oras 
atšalo, ir sukietėjusi žemė leido sovietų tankams laisviau manevruoti. Metę 
į mūšį visus turimus rezervus, įskaitant tankų brigadą „Kuršas“, vokiečiai 
įstengė atsilaikyti iki kovo vidurio, kai staigus atlydys vėl sustabdė visus di- 
desnius kovos veiksmus. Tai reiškė, jog baigėsi penktasis Kuršo mūšis. Abi 
pusės patyrė didžiulių nuostolių, bet Raudonoji armija šįsyk turėjo šį tą ir pa- 
rodyti — Priekulės griuvėsiai vakaruose ir Džūkstė rytuose perėjo į sovietų 
rankas. Pasibaigus mūšiui, armijų grupė „Kuršas“ pranešė, kad nuo praėjusio 
spalio Raudonoji armija neteko 320 tūkst. karių (žuvusių, sužeistų ir pateku- 
sių į nelaisvę), 2388 tankų, 695 lėktuvų ir 906 sunkiųjų pabūklų (13). Šie skai- 
čiai daugiau ar mažiau spėjimai ir tikriausiai išpūsti. 

Fon Fytinghofas armijų grupei „Kuršas“ vadovavo neilgai. Jis buvo išsiųs- 
tas atgal į Italiją. Po to grupei trumpai vadovavo Lotaras Rendulikas (Lothar 
Rendulic), o paskutiniuoju jos vadu tapo Karlas Hilpertas. 16-ojoje armijoje jį 
pakeitė generolas Ernst-Antonas fon Krozikas (Ernst-Anton von Krosigk), šias 
pareigas iki savo Žūties per artilerijos apšaudymą ėjęs trumpiau nei savaitę. 
Tada 16-osios armijos vadu paskirtas Frydrich-Jobstas Folkameris fon Kir- 
chenzitenbachas (Friedrich-Jobst Volckamer von Kirchensittenbach). 

Tarp didžiųjų Kuršo mūšių kovos veiksmai nesiliaudavo, tik sumažėdavo 
jų intensyvumas. Pauzė tarp penktojo ir šeštojo mūšių tetruko kelias dienas. 
Kovo 18 d. po dar vieno smarkaus artilerijos apšaudymo sovietų gvardijos 
10-0ji armija puolė Saldaus link. Nukraujavusioms vokiečių 28-0jo korpuso 
divizijoms sunkiai sekėsi išlaikyti fronto liniją, todėl kone iškart į kautynes 
mesta 14-oji tankų divizija. Nors pietuose nuo Saldaus gvardijos 10-oji armija 
buvo sustabdyta, miestą toliau spaudė iš rytų puolusi sovietų 42-oji armija. 
Viena 24-osios pėstininkų divizijos kovos grupė keturias dienas gynė Jostajų 
geležinkelio stotį, leisdama greta esantiems daliniams pasitraukti į saugesnes 
pozicijas. Mėnesio pabaigoje kovos veiksmų intensyvumas vėl atlėgo. Armijų 
grupė „Kuršas“ tebegyvavo, tačiau atrodė gerokai apdaužyta. 

Sekinančios kautynės - smarkumu nenusileidžiančios kitiems ilgiems, 
įnirtingiems Rytų fronto mūšiams - labai praretino vokiečių divizijas. Balan- 
džio 1 d. Hilpertas parengė išsamią savo divizijų analizę. Anot jo, aukštą lygį 
iš divizijų atitinkančios tik penkios - 11-oji, 24-oji, 81-oji ir 121-oji pėstininkų 
divizijos bei 12-oji tankų divizija. Dar penkios pėstininkų divizijos įvertintos 
kaip geros būklės, o likusios dėl karių ir patyrusių karininkų netekties - kaip 
„vos tinkamos“. 14-oji tankų divizija, viena iš vokiečių gynybos atsparų, tetu- 
rėjo saujelę šarvuotosios technikos ir teprilygo kovos grupei (14). Tačiau Rau- 
donosios armijos patirti nuostoliai nusmukdė ir priešais jas stovėjusių sovietų 
dalinių kovinę galią. Čia, viename Latvijos kampelyje, vokiečių ir sovietų ka- 
reiviai, nei įstengdami paimti viršaus, nei galėdami liautis, grūmėsi vis be- 
prasmiškesniuose mūšiuose. 

Balandžio 13 d. Hilpertas įsakė karinio jūrų laivyno ir Liuftvafės dali- 
niams Kurše sukrapštyti gyvosios jėgos fronto linijos daliniams. Stebėtina, 
bet Liuftvafė surado pakankamai vyrų septyniolikai pėstininkų batalionų 
suformuoti, tačiau sunkiųjų ginklų stygius bei visiškas kovinių įgūdžių ne- 
bai ribotos vertės. Tačiau darėsi vis aiškiau, kad nuo beprasmiškų kautynių 
pagaliau pavargo ir Raudonoji armija. Iš rytų į vakarus jos linijose buvo išsi- 
dėsčiusios 1-0ji smogiamoji, 22-oji, 4-oji smogiamoji, gvardijos 6-oji ir 51-oji 
armijos. Kiti dideli junginiai iš fronto linijos buvo paimti. Dar kartą kovos 
veiksmų Kurše nereikšmingumas aikštėn iškilo gegužės 3 d. Visu fronto il- 
giu sovietų patrankos staiga atidengė ugnį, nušviesdamos dangų traseriais ir 
signalinėmis raketomis. Iš pradžių vokiečiai pasirengė dar vienam puolimui, 
bet greitai paaiškėjo, kad šaudymas daugiau šventinis negu kovinis. Po kelių 
minučių sovietų garsiakalbiai įtarimus patvirtino: Raudonoji armija šventė 
Berlyno, esančio už kelių šimtų kilometrų į vakarus, užėmimą. 

Iš visų vokiečių pajėgų vis dar kovos lauke armijų grupė „Kuršas“ da- 
bar tikriausiai buvo darniausias bei labiausiai priešintis gebantis junginys, 
tačiau išbandyti savo jėgų jam jau nebeteks. Kartu su vokiečių pajėgomis 

Vyslos žiotyse ir Helos pusiasalyje - Armee Oberkommando Ostpreussen - Kurše 
dislokuoti daliniai atsidūrė paskutinių desperatiškų pastangų evakuoti juos 
į vakarus centre. Kapituliacija buvo neišvengiama, bet, jei būtų įmanoma, 
Vermachtas pageidavo pasiduoti britams ar amerikiečiams, o ne Raudonajai 
armijai. Pasibaisėtinas Vermachto elgesys su sovietų karo belaisviais pirmai- 
siais vokiečių pergalingų Žygių metais ir ilga abiejų priešininkų šiurpių Žiau- 
rumų istorija vertė visomis išgalėmis vengti kapituliacijos Sovietų Sąjungai. 
Kontradmirolas Konradas Engelhartas (Conrad Engelhardt), Vermachto jūrų 
transporto vadas (Seetransportchef Wehrmacht), operacijos Hannibal metu pri- 
žiūrėjo šimtų tūkstančių vokiečių, civilių ir kareivių, evakuaciją. Dabar, kai 
paskutiniai civiliai - bent pageidavę išvykti - buvo pergabenti į Šiaurės Vokie- 
tiją ir Daniją, atėjo metas pagalvoti apie paskutinių dalinių evakuaciją iš rytų. 

Palyginti su ankstesniais pasiūlymais evakuoti iš Kuršo, tokiais kaip 
Laura, užduotis dabar buvo daug paprastesnė. Nebereikės galvoti apie gink- 
luotę, vienintelis rūpestis bus išgabenti kuo daugiau karių. Todėl evakuoti 
armijų grupę „Kuršas“ ir AOK Ostpreussen bus įmanoma daug greičiau, nei 
anksčiau įsivaizduota - jei tik užteks laivų. O šiuo atžvilgiu Engelharto iš- 
tekliai buvo išsekę. Nors sovietų povandeniniai laivai ir aviacija laivų nu- 
skandino palyginti nedaug (kita vertus, Goya ir Wilhelm Gustloff katastro- 
fos tikriausiai buvo vienos iš daugiausia aukų pareikalavusių jūreivystės 
istorijoje), nemažai krovininių laivų, buvusių transatlantinių lainerių ir pa- 
krantės laivų, skubiai surinktų į jo gelbėjimo laivyną, bejėgiškai plūduriavo 
apgadinti sovietų ar tiesiog dėl mechaninių gedimų. Paskutinėmis Trečiojo 
reicho dienomis buvo beveik neįmanoma suremontuoti nė vieno iš tų lai- 
vų. Negana to, jau operacijos Hannibal metu Engelhartui sunkiai pavykdavo 
gauti pakankamai skysto kuro ir anglių savo laivynui, o dabar degalų atsar- 
gos visiškai išseko. 

Deryboms, pradėtoms su Vakarų sąjungininkais dėl galutinės reicho ka- 
pituliacijos, didelę įtaką darė Rytų fronte tebekovojusių kareivių sunki dalia. 
Grosadmirolas Karlas fon Denicas (Karl von Dėnitz), po Hitlerio mirties tapęs 
Vokietijos vadovu, desperatiškai stengėsi sudaryti paliaubas vakaruose, ne- 
nustojant priešintis Raudonajai armijai rytuose. Gegužės 3 d. jo štabas genero- 
lui Dytrichui fon Zaukenui, dabar vadovavusiam AOK Ostpreussen, pasiuntė 
tokią žinią: 


Pakitusi karinė padėtis reiche verčia neatidėliotinai evakuoti gausybę karių 
iš Vakarų bei Rytų Prūsijos ir Kuršo. 


Todėl armijai Rytprūsiuose ir armijų grupei „Kuršas“ būtina tęsti kovines 
operacijas. 

Evakuojamas personalas į laivus laipintinas su lengvaisiais pėstininkų gink- 
lais. Visa kita, įskaitant arklius, paliktina ir sunaikintina. Armijų grupei 
„Kuršas“ suteikiama operatyvinė laisvė atitraukti fronto liniją iki numatytų 
placdarmų prie Vindau [Ventspilio] ir Libau [Liepojos] uostų. 


Karinis jūrų laivynas išsiųs į Rytprūsius ir Kuršą visus turimus transporti- 
nius laivus (15). 


Sykiu Denicas stengėsi iš Vakarų sąjungininkų išsiderėti sąlygas, leisiančias 
operacijas, įskaitant ir evakuaciją, Rytų fronte vykdyti ir pasirašius paliaubas 
vakaruose. Iš pradžių atrodė, jog tikėtis tokio supratingumo yra pagrindo: 
gegužės 4 d. admirolas Hans-Georgas fon Frydeburgas (Hans-Georg von 
Friedeburg) Denicui pranešė, jog britai reikalauja, kad kapituliacija apimtų 
Nyderlandus bei Daniją, tačiau Montgomeris (Montgomery) išleisiąs įsakymą, 
draudžiantį trukdyti vykstančiai evakuacijai iš rytų. Tą vakarą pasirašytos 
paliaubos turėjo įsigalioti gegužės 5-ąją, 08.00 val. 

Generolui pulkininkui Alfredui Jodliui, vokiečių delegacijos vadovui, ir 
Frydeburgui nuvykus į Reimsą susitikti su Eizenhauerio (Eisenhower) štabu, jų 
laukė šiek tiek kitoks priėmimas. Vokiečiai atkakliai tvirtino, kad dėl reicho Žlu- 
gimo sutrūkinėjus komunikaciniams ryšiams bus sunku nedelsiant pasiekti pa- 
liaubų rytuose. Karinis jūrų laivynas Denicą informavo, jog, turėdamas užtekti- 
nai degalų, visus karius iš Kuršo ir Vyslos žiočių į vakarus jis galėtų pergabenti 
per tris dienas. Bet, kitaip nei Montgomeris ir britai, Eizenhaueris atsisakė leistis 
į tokį sandėrį. Visi pakartotiniai vokiečių prašymai buvo atmesti, ir gegužės 7 d. 
rytą Jodlis pasiuntė žinią Denicui: Eizenhaueris reikalaująs nedelsiant kapitu- 
liuoti visuose frontuose, o laivai jūroje turį pasiduoti tai sąjungininkų valstybei, 
kurios žiniai tas regionas priskirtas. Pasak Jodlio, Eizenhaueris pagrasinęs, jog 
vokiečiams šių sąlygų nepriėmus jis kariausiąs iki galo. Siekiant užkirsti kelią 
išsisukinėjimams, Jodliui duota 30 minučių apsispręsti, ar sąlygos priimtinos. Jis 
pranešė Denicui nematąs kitos išeities, kaip tik sąlygas priimti (16). 

Gegužės 7-ąją, 01.30 val., Denicas pasiuntė Jodliui radiogramą, kurioje 
nurodė sutikti su Eizenhauerio pasiūlytomis sąlygomis. Paliaubos įsigalios 
gegužės 9-ąją, 09.00 val. Sykiu Engelhartui ir jo štabui liepta padvigubinti 
pastangas ir per kelias likusias valandas į vakarus pergabenti kuo daugiau 
personalo. Daugiausia dėmesio skirta Vyslos Žiotims, nes dėl santykinai ne- 
didelio atstumo iki Vokietijos ir Danijos buvo įmanoma atlikti daugiau reisų. 
Vis dėlto laivų taip pat nusiųsta į Ventspilį ir Liepoją, kur jie prisijungė prie 
čia jau buvusių laivų. Suvokdamas, kaip spaudžia laikas, vis dar jūra plau- 
kioti pajėgiančių vokiečių eskadrinių minininkų vadas iš savo laivo prieš pat 
vidurnaktį gegužės 8-ąją pasiuntė tokią Žinią: 

1945 m. gegužės 8 d., 2323/AD/53 KR-Blitz [skubi žinia] 


Visiems daliniams, susijusiems su transportavimu iš rytų: veikite paskirtos 
užduoties dvasia. Paskubėkite! (17) 


Panaši skuba apėmė karinio jūrų laivyno 9-ąją saugumo diviziją, atsakingą už 
Kuršo pakrantėse veikusius minų tralerius ir torpedinius katerius. Įsakymai 
jai irgi buvo nesupainiojamai aiškūs: 


Dėl pakitusios situacijos, susijusios su kapituliacija, visoms jūrų bei apsaugos 
pajėgoms, taip pat komerciniams laivams, iki gegužės 9-osios 01.00 val. iš- 
vykti iš Kuršo ir Helos [karinio jūrų laivyno bazės šiaurinėje Dancigo įlankos 
pusėje, iki galutinės kapituliacijos išlikusios vokiečių rankose] uostų. Lai- 
vams ir kateriams pasiekti Kylio (Kiel), Ekernferdės (Eckernf6rde) ir Noištato 
(Neustadt) uostų ribas. Dėl esamos padėties įplaukti į kitus uostus pakeliui 
draudžiama (18). 


Hilpertas ir armijų grupės „Kuršas“ štabas jau buvo pradėję ruoštis galutinei 
kapituliacijai. Fronto dalinius imta retinti, paskui atitraukti nuo tokia baisia 
kaina per Žiemą gintos fronto linijos. Vokiečių daliniams liepta traukiantis 
sugadinti kiek įmanoma daugiau ginkluotės, tačiau sprogmenų ir ypač spe- 
cialiai tam pritaikytų sprogstamųjų užtaisų stygius neleido sunaikinti kelių 
likusių tankų. Tada 14-osios tankų divizijos įgulos tiesiog nuvairavo juos į 
pelkes. Užnugario zonose įrengta surinkimo stočių, kur būdavo paliekami ir 
vėliau padegami radijo aparatai, žemėlapiai bei kiti dokumentai. 

Užnugario zonose, pirmiausia uostuose, vokiečių valdžiai drausmę pavy- 
ko išlaikyti iki paskutinės akimirkos. Karlas Rotas (Karl Roth), štabo feldfebelis 
iš 14-osios tankų divizijos, nuo Kuršo šeštojo mūšio pabaigos drauge su kitais 
divizijos užnugario daliniais laikėsi Liepojoje ir čia susirado nedidelę burinę 
valtį. Artėjant kapituliacijai, apsirūpino maistu, vandeniu, žemėlapiu ir kompa- 
su. Atėjus pabaigai, ketino valtimi perplaukti Baltijos jūrą ir nusigauti į Švediją, 
tačiau paskutinę akimirką gavo progą ištrūkti. Keli laivai galėjo pasiūlyti tik 
labai nedaug vietų, o ir tos buvo rezervuotos daugiausia sužeistiesiems, nekom- 
batantams ir kareiviams, turintiems mažų vaikų, ar paskutiniams gyviems iš- 
likusiems šeimų sūnums. Kiekviena divizija privalėjo sudaryti atitinkamus 5ą- 
rašus, ir Rotą į juos įtraukė, nes jis turėjo dviejų metų dukterį. Tad jis gavo vietą 
torpediniame kateryje, o savo burinę valtį atidavė kovos draugams, kuriems 
pasisekė prasčiau. Vėliau sužinojo, kad jie sėkmingai nuburiavo į Švediją (20). 

Vokiečių torpediniai kateriai, kuriems per evakuaciją teko toks svarbus 
vaidmuo, buvo daug didesni nei tos pat kategorijos britų ir amerikiečių laivai. 
Jų vandentalpa siekdavo nuo 1400 iki 2000 tonų, o ginkluoti būdavo keturio- 
mis 105 mm patrankomis dviejuose bokštuose, keliomis 30 mm priešlėktuvi- 
nėmis patrankomis bei šešiais torpedų vamzdžiais ir labiau primindavo nedi- 
delius eskadrinius minininkus nei torpedinius katerius. Daug kareivių dabar 
susigrūsdavo į ankštas kajutes, kiti užplūsdavo denį. Įgulos kaip įmanyda- 
mos stengdavosi vietas aplink patrankų bokštus išlaikyti laisvas, kad galėtų 
netrukdomai sukioti ginklus ir prireikus šaudyti. Sutilpdavo stebėtinai daug 
žmonių - 2000 tonų vandentalpos karo laivas gabendavo iki 2 tūkst. Žmonių. 

Kai kurie į laivus patekdavo visiškai atsitiktinai. Leo Švarcas (Leo 
Schwartz), dar vienas 14-osios tankų divizijos karys, paskutinę karo dieną 
Liepojos uoste, gelbėdamasis nuo netikėtos sovietų artilerijos ugnies, įšoko į 
nedidelį laivą. Jo laimei, kapitonas leido jam pasilikti. Jis ir dar 120 kitų noriai 
ištvėrė nepatogią kelionę perpildytu laivu, pritaikytu tik 12 Žmonių įgulai 
(21). 12-ajai tankų divizijai leista išsiųsti atgal į Vokietiją savo lauko rezervinį 
batalioną (kuriame divizijai priskirti naujokai užbaigdavo mokymus), artile- 
rijos batalioną ir šturmo pionierių kuopą. Divizijos štabas pasirūpino, kad šių 
dalinių personalą sudarytų tiktai asmenys, atitinkantys visuotinai sutartus 
atrankos kriterijus (22). 

Kai kurie vyrai atsisakė galimybės palikti Kuršą. Vienas pėstininkijos 
kapitonas, prisiartinęs prie torpedinio katerio, įteikė katerio kapitonui po- 
pieriaus lapą su pavardėmis ir paprašė, kad karinio jūrų laivyno karininkas 
praneštų tų karių šeimoms, kad jie pateko į sovietų nelaisvę. Torpedinio kate- 
rio kapitonas pasiūlė pėstininkų kapitonui likti laive, bet šis atsisakė. Nors ir 
atitiko kriterijus vietai gauti, nes turėjo mažų vaikų, jautė, kad jo vieta su savo 
vyrais, pasiduosiančiais Raudonajai armijai (23). 

Likus kelioms valandoms iki galutinių paliaubų, iš Liepojos ir Ventspilio, 
susirikiavę į penkis konvojus, išplaukė visi ten susitelkę laivai. Iš viso iš Kur- 
šo jie gabeno 23 tūkst. karių. Paskutinis konvojus, vadovaujamas fregatos ka- 
pitono Karlo Palmgrėno (Karl Palmgreen), išvyko pačią paskutinę akimirką, 
paėmęs į savo laivus daugiau nei 11 tūkst. kareivių. Sovietų lėktuvai atakavo 
konvojų apšaudydami iš kulkosvaidžių. Nors daug evakuojamųjų Žuvo, be- 
veik visi laivai pasiekė šiaurinę Vokietijos pakrantę. Trys keltai, kurie nebūtų 
atlaikę ilgos kelionės, kirto jūrą į Švediją. Kaip ir kitus kareivius iš Kuršo ir 
Vyslos žiočių, jais plaukusius kareivius švedai irgi internavo. 

Keliems armijų grupės „Kuršas“ kariams pasitaikė proga ištrūkti oru. Ge- 
gužės 8-osios rytą į Kuršą atskrido ir Liuftvafės aerodrome netoli Gruobinios 
nusileido keli transportiniai lėktuvai Ju52. Jie paėmė sužeistuosius ir kitus at- 
rinktus evakuoti, bet pasukusiems skristi į Šiaurės Vokietiją kelią užkirto so- 
vietų naikintuvai. Tik du transportiniai lėktuvai pasiekė tikslą, likusieji buvo 

numušti. Paskutiniai Jagdgeschwader 54 naikintuvai, armijų grupei „Kuršas“ 
teikę paramą iš oro per šešis didžiuosius mūšius, jau buvo išskridę į Vokietiją 
ir negalėjo padėti. Daugelis naikintuvų buvo išmetę savo šarvuotę bei kitą 
ginkluotę, kad padarytų vietos antžeminės įgulos nariui įsisprausti už piloto 
sėdynės. 

Armijų grupės „Kuršas“ likučiai - apie 200 tūkst. karininkų ir kareivių — 
pasirengė pasiduoti. Kai kurie pasirinko kitokią alternatyvą. Generolas fon 
Bodenhauzenas, vadovavęs 12-ajai tankų divizijai, o paskui neilgai 50-ajam 
korpusui, ryžosi nusižudyti. Kiti jo divizijos kariai mėgino pabėgti ilgu marš- 
rutu per Latviją, Lietuvą, Rytprūsius ir Lenkiją. Daugumas pateko į nelaisvę, 
bet keliems pavyko pasiekti Vokietijos žemę (24). Likusiųjų laukė vienintelė 
perspektyva - kapituliacija. Hilperto gegužės 7-osios žinia daliniams išsklai- 
dė visus gandus apie galimybę ištrūkti ar net apie tai, kad britai stos vokiečių 
pusėn: „Remiantis susitarimu su sovietų maršalu Govorovu, paliaubos įsiga- 
lios 14.00 val. Iš dalinių reikalauju lojalaus klusnumo, nes nuo to priklauso 
armijų grupės būsimas likimas“ (25). 

912-oji šturmo pabūklų brigada tebeturėjo kelis veikiančius šturmo pa- 
būklus. Gegužės 8-ąją po paskutinio parado majoras Brandneris padėkojo 
savo vyrams už tarnybą. Tada likusius šturmo pabūklus išdėstė aplink štabo 
pastatus ir laukė atvykstančių sovietų karių. Prisiartinęs sovietų pulkininkas 
per vertėją pareikalavo, kad brigada atiduotų savo ginklus. Brandneris atsakė, 
kad jam liepta laikytis paliaubų, bet įsakymo pasiduoti jis negavęs. Sovietų 
delegacijai pasitraukus, Brandneris ir jo karininkai toliau naikino dokumen- 
tus ir ginkluotę. Kitą rytą jie oficialiai pasidavė ir tapo belaisviais. 

Latvių, kovojusių kartu su vokiečiais, dabar laukė karti kapituliacijos So- 
vietų Sąjungai perspektyva. Vieni išsmuko prisijungti prie antikomunistinių 
partizanų, saujelė nusižudė. Manoma, kad pasidavė 14 tūkst. latvių kovotojų. 
19-oji SS grenadierių divizija buvo sutirpusi iki 5 tūkst. vyrų. 6-ojo SS korpuso 
vadas obergrupenfiureris Kriugeris mėgino sausuma pasiekti Rytprūsius. Jo 
grupei susidūrus su sovietų patruliu, nusišovė. 

Kiti Baltijos šalių piliečiai tarnavo vokiečių pajėgose toli nuo namų. 20-oji 
SS grenadierių divizija, buvusioji estų „savanorių“ divizija, iš tėvynės buvo eva- 
kuota drauge su kitomis vokiečių pajėgomis. Patyrusi didelių nuostolių, divizija 
atsidūrė Noihameryje (Neuhammer), kad būtų papildyta ir atkurta iki pilnuti- 
nės kovinės galios. Rytų frontą ištikus krizei, tas procesas dar nebuvo užbaigtas. 
1945 m. sausį divizija permesta į Sileziją Konevo armijų vokiečių fronte išmuštai 
didžiulei spragai užtaisyti. Stumiami į vakarus, estai nuolat kovojo ariergarde 
ir galop netoli Noištato (Neustadt) į rytus nuo Drezdeno pateko į apsuptį. Kai 
kurios divizijos dalys įstengė prasiskinti kelią pro sovietų linijas ir atsitraukti į 
vakarus, nors pati divizijos organizacija iširo. Daugelis karių pasidavė Raudo- 
najai armijai, tačiau kai kuriems pavyko pasiekti amerikiečius. 

Didžiuma 1944 m. vasarą beveik sunaikintos 15-osios 55 grenadierių di- 
vizijos latvių atsidūrė 19-ojoje 55 grenadierių divizijoje, o pirminis divizijos 
branduolys buvo evakuotas į Cempelburgą (Zempelburg) Vakarų Prūsijoje. 
Kaip ir estų divizija, 15-0ji 55 grenadierių divizija pradėjo lėtą atsikūrimo pro- 
cesą, bet 1945 m. vasarį buvo nusiųsta į fronto liniją desperatiškai mėginant 
sustabdyti į Pomeraniją plūstančią Raudonąją armiją. Netoli Šneidemiulio 
(Schneidemūh!) divizija patyrė didelių nuostolių ir kartu su 33-iąja 55 gre- 
nadierių divizija Charlemagne, sudaryta iš prancūzų esesininkų, pasitraukė 
šiaurės vakarų kryptimi. Pasiekę Baltijos pajūrį, latviai pasuko į vakarus ir 
galop pasiekė Oderio žiotis. Čia iš latvių pareikalauta atiduoti savo ginklus 
vokiečių daliniams. Išbadėję, išsekę vyrai, sunkiai vilkę savo ginklus per ilgą 
atsitraukimą, dėl to pajuto kartų apmaudą. Galop juos pertvarkė į vieną pul- 
ką. Du pulko batalionai atsidūrė netoli Berlyno ir vos išvengė galutinio mūšio 
dėl Vokietijos sostinės. Aplenkę miestą iš pietų, divizijos likučiai — vos per 
800 karininkų ir kareivių — pasidavė amerikiečiams. Kiti divizijos padaliniai 
Vakarų sąjungininkams pasidavė po kelių dienų. 

Kovos veiksmams visoje Europoje nurimus, Kuršo kraštovaizdį, vis dar 
nuklotą įnirtingų mūšių nuolaužomis, po galutinės kapituliacijos apgaubė 
kone nereali tyla. Čia vokiečių kapituliacija turėjo dar ir papildomos reikš- 
mės, nes ženklino vokiečių šimtamečių sąsajų su šiuo regionu pabaigą. Trijų 
Baltijos šalių laukė neaiški ateitis. 

DVYLIKTAS SKYRIUS 


PO MŪŠIO 


Antrojo pasaulinio karo pabaiga pažymėta įvairiai. Didžiojoje Britanijoje, 
Prancūzijoje, Jungtinėse Valstijose, Sovietų Sąjungoje ir kitose valstybėse, ko- 
vojusiose su Vokietija, džiaugsmingai švęsta. Daugelyje iš vokiečių išlaisvin- 
tų šalių tyliai su palengvėjimu atsikvėpta. Trims Baltijos šalims karo pabaiga 
reiškė tik naujo svetimųjų valdžios etapo pradžią. 

Estija, pirmoji išplėšta iš vokiečių kontrolės, jau patyrė mėginimų pri- 
versti jos vyrus prisidėti prie sovietų karinių pastangų. Tie estai, kurie ben- 
dradarbiavo su vokiečiais būdais, nereikalavusiais naudoti ginklų, laikyti 
nepatikimais fronto tarnybai, bet privalėjo dirbti Estijoje ir Sovietų Sąjungoje; 
todėl, siekdami išvengti kruvinų Kuršo mūšių, daugelis vyrų tvirtino dirbę 
vokiečiams. Panaši tendencija justa Latvijoje ir Lietuvoje. Kaip minėjome, vė- 
liau vadinamieji vokiečių „kolaborantai“ būdavo suiminėjami ir dažnai išga- 
benami į Sibirą. 

Karas smarkiai pakirto trijų šalių ekonomiką. Kovos veiksmai nuniokojo 
daug pramoninių zonų, kitas sugriovė 1941 m. atsitraukianti Raudonoji ar- 
mija ar 1944 m. atsitraukiantis Vermachtas. Estijos pramonės produkcija karo 
pabaigoje prilygo 55 procentams ikikarinio dydžio. Labai nukentėjo transpor- 
tas - eismo aktyvumas sudarė tik 7 procentus 1939 m. lygio. Dėl žalos mies- 
tams bei miesteliams 45 procentais sumažėjo gyvenamojo ploto. Dirbamos 
žemės plotai susitraukė iki 60 procentų (1). Sovietų valdžios duomenimis, vo- 
kiečiai, dažniausiai per antipartizanines operacijas, Lietuvoje visiškai sugrio- 
vė mažiausiai 21 kaimą, o Vermachtui traukiantis apgadintos arba sunaikin- 
tos 56 elektros jėgainės. Papildomų sunkumų kėlė milžiniška žala transporto 
infrastruktūrai: mėginant sutrukdyti sovietų puolimui, Lietuvoje sugriauta 
1140 tiltų (2). 

Iškart pakito ir trijų šalių sienos. Kovos veiksmams dar net nepasibaigus, 
1945 m. pradžioje iš Estijos pareikalauta atiduoti Sovietų Sąjungai karo dėl 
nepriklausomybės metu užimtą teritoriją rytiniame Narvos krante ir didžiąją 
dalį Pečiorų (Petseri ) srities — iš viso 5 procentus šalies ploto ir 6 procentus 
gyventojų. Latvijai irgi teko užleisti 2 procentus savo šalies ploto (3). Lietuva 
faktiškai jau buvo praradusi teritorijos, nes Sovietų Sąjunga, 1939 m. grąžin- 
dama Vilnių, didelę dalį buvusio Vilniaus regiono perleido Baltarusijai. Nuo 
Klaipėdos iki Nemuno vagos nusidriekusi teritorija, vokiečių vadinta Memel- 
land, sugrįžo Lietuvai. 


299 


Įnirtingų mūšių arenoje neišvengiamai liko daug ginklų bei šaudmenų. 
Kaimo vietovėse klaidžiojo gausybė buvusių Ašies kareivių, vokiečių ir Balti- 
jos šalių piliečių. Daugelis jų pradėjo jungtis į ginkluotas antisovietines gru- 
pes. Per 1905 m. neramumus daug Baltijos šalių gyventojų, pakėlusių ginklus 
prieš caro režimą, slapstėsi plačiose giriose. Valdžiai paklusti atsisakiusiems 
valstiečiams ir į kaimo vietoves iš miestų bei miestelių pabėgusiems žmo- 
nėms įvardyti buvo nukaldinta „miško brolių“ sąvoka (metsavennad estiškai 
ir meža brūli latviškai) (4). Toks pavadinimas vėl išniro per pirmąją sovietų 
okupaciją 1939-1941 m., tačiau labiausiai paplito po vokiečių pralaimėjimo. 
Kaip pamatysime, su Baltijos šalis okupavusia Raudonąja armija ir įtariamais 
kolaborantais kovojo įvairios grupės, daugeliui jų narių puoselėjant viltį, kad 
Vakarų valstybės, kaip ir po Pirmojo pasaulinio karo, įsikiš ir padės atgauti 
nepriklausomybę. 

Daugelis vengusiųjų karo prievolės Estijoje prisijungė prie daug kur vei- 
kusių „miško brolių“ būrių. Sovietų baudžiamosios priemonės prieš jų šeimas 
tik skatino kitus sukti tuo pačiu keliu. Manoma, kad „miško brolių“ grupėse 
su sovietų valdžia kovojo iki 15 tūkst. estų. Pagrindinės pasipriešinimo terito- 
rijos buvo pietryčiai ir pietvakariai. 

Richardas Salistė (Richard Saaliste), tarnavęs karininku Estijos pasienio 
pulke ir karo metu dukart sužeistas, 1944 m. atsidūrė Hijumos saloje. Čia jis 
estams, troškusiems ištrūkti iš vokiečių okupacijos, organizavo pabėgimo 
maršrutą į Švediją. Suimtas vokiečių, pasinaudojo savo asmeniniais ryšiais su 
vokiečių kariškiais, kad būtų paleistas. 1944 m. spalį, kai Raudonoji armija iš- 
sikėlė Hijumos saloje, Salistė pabėgo į Švediją. 1945 m. vasarą pamėgino grįžti 
į Estiją, bet, vos nesučiuptas sovietų patrulinio laivo, pasuko atgal. 1946 m. 
spalį su trimis kitais vyrais pabandė dar kartą. Nors išsilaipino sėkmingai, 
beveik išsyk susidūrė su pakrantės patruliu. Per susišaudymą du estai žuvo, 
bet Salistei pavyko pasprukti. Susidūrimas nebuvo atsitiktinis: Salistės orga- 
nizacijoje veikiantis informatorius pranešė sovietams apie jo planus, ir tik dėl 
prastai surengtos pasalos Salistei pavyko išvengti nelaisvės. Tada jis susisiekė 
su savo broliu, jau aktyviu „miško brolijos“ nariu, ir padėjo partizanams už- 
megzti ryšius su emigrantų grupėmis Švedijoje (5). 

1947 m. birželį Salistė ir kiti suvienijo kelias skirtingas grupes į vieningą 
bei organizuotą sąjūdį Relvastadud Voitluse Liit („Ginkluotojo pasipriešinimo 
lyga“, arba RVL). Sąjūdžio deklaracija liudija, kad ir toliau laukta Vakarų įsi- 
kišimo: „Organizacija rengia ginkluotą sukilimą prieš sovietų valdžią. Jis bus 
pradėtas tada, kai Anglija ir Jungtinės Valstijos pradės karą su Sovietų Sąjun- 
ga arba kai pačioje Sovietų Sąjungoje įvyks politinis perversmas“ (6). 

RVL mėginant išlaikyti bei išplėtoti savo tinklą, skirtą būsimiems veiks- 
mams, imta mažiau užpuldinėti sovietų valdžios organus bei prosovietinius 
estus. RVL nesiekė įtraukti į savo gretas visų „miško brolių“, bet veikiau 

stengėsi palaikyti ryšius su pasipriešinimo grupėmis visoje šalyje. Vis dėlto 
kovos veiksmai prieš Raudonąją armiją nenutrūko. Pernu apskrityje geležin- 
kelio ir ryšio linijos vien per tris mėnesius buvo perkirstos 22 kartus (7). 

Estijos pasipriešinimas savo viršūnę pasiekė 1947 m. Daugelyje kaimo 
vietovių RVL ir vietiniai „miško broliai“ faktiškai kontroliavo ne tik miškus, 
bet ir kaimus bei miestelius, ypač naktį. Sovietų tiekimo kolonos ilgą laiką 
judėdavo tik lydimos stiprių dalinių. Kai kurie pasipriešinimo dalyviai labai 
pagarsėjo. Vienas tokių buvo Antsas Kaljurandas (Ants Kaljurand), papras- 
tų estų vadintas Hirmus Ants („Baisusis Antsas“). Jis priklausė ir „miško bro- 
liams“, ir RVL, vokiečių pusėje kovojo su Sovietų Sąjunga. Buvo vienas iš dau- 
gelio estų, nusprendusių Vermachtui traukiantis pasilikti savo šalyje. Greitai 
sučiuptas, pabėgo ir netrukus pagarsėjo bebaimiais žygdarbiais. Tvirtinama, 
kad vidurnaktį apsilankęs pas Sontaganos rotušės sekretorių, grasindamas 
ginklu atėmė kalėjimo kamerų raktus ir išlaisvino savo draugę; dažnai užpul- 
dinėjo sovietus bei prosovietinius estus (8). 

Šaliai akivaizdžiai sprūstant iš rankų, sovietų valdžia ėmėsi griežtų prie- 
monių. Pasipylė gausūs areštai bei miškų „šukavimai“, nepaliaujami mėgini- 
mai infiltruoti į RVL savo agentus. 1947 m. pabaigoje per nenusisekusį vienos 
RVL grupės mėginimą užgrobti vežamus pinigus sovietams į rankas pateko 
vairuotojas, kartu dirbęs su daugeliu aukštų RVL asmenų. Po to surasta bei 
sunaikinta daug RVL slėptuvių ir bunkerių, keli RVL karininkai sučiupti ar 
nužudyti; daugelis, kad nepatektų sovietams į rankas, nusižudė. 1948 m. RVL 
ir „miško brolių“ veikla nusilpo, ir generolas Borisas Kumas (Boris Kumm), 
Estijos Sovietų Socialistinės Respublikos valstybės saugumo ministras, pa- 
reiškė — šiek tiek per anksti, - kad RVL kaip organizacija sunaikinta. Tačiau 
ginkluota kova tęsėsi ir 1949 m. Tų metų gruodžio 14-ąją, aptikus jo bunkerį, 
žuvo Richardas Salistė. Per kitus dvejus metus koordinuoti RVL ir „miško 
brolių“ veiksmai praktiškai liovėsi. Nors keli asmenys ir toliau priešinosi, sva- 
jonės apie masinį sukilimą, remiamą Vakarų valstybių, sparčiai blėso. Ant- 
sas Kaljurandas 1951 m. buvo išduotas valdžiai, suimtas ir nuteistas. Mirties 
bausmė įvykdyta kovo 13 d. Taline (9). 

Sovietai dėl pasipriešinimo kaltino kontrrevoliucionierius, Vakarų šnipus 
ir „buožes“, bet iš tikrųjų kovotojus rėmė daug gyventojų. Parama sumenko 
sovietams suiminėjant vis daugiau Žmonių, turinčių bent menkiausių sąsajų 
su pasipriešinimo kovotojais. Iš dalies mėgindama pakirsti paramą „miško 
broliams“ ir RVL, iš dalies siekdama paruošti pagrindus žemės ūkio kolek- 
tyvizacijai, sovietų valdžia visose trijose Baltijos šalyse surengė operaciją Pri- 
boj („Bangų mūša“). Sprendimą vykdyti masines deportacijas 1949 m. sausį 
priėmė SSSR ministrų taryba. Užduočiai įgyvendinti skirta papildomų pajė- 
gų. Areštai prasidėjo kovo 25-ąją, operacija truko tris dienas. Jai pasibaigus, 
į Sibirą buvo išvežta 20 tūkst. estų. Kitaip nei 1941-aisiais, šeimos nebūdavo 

priverstinai perskiriamos, bet visi deportuojamieji privalėdavo pasirašyti pa- 
reiškimą, liudijantį, kad jie yra „ypatingieji persikėlėliai“ į Sibirą. Pamėginus 
grįžti į tėvynę, jų būtų laukęs areštas ir sunkiųjų darbų kalėjimas (10). 

Kaip ir estai, daug latvių irgi ginklu priešinosi sovietų okupacijai. Parti- 
zanų galėjo būti iki 40 tūkst., bet ne daugiau 10 000-15 000 aktyviai veikiančių 
vienu metu bet kuriuo laikotarpiu (11). Išvien su latviais pasipriešinimo ko- 
votojų gretose kovojo reikšminga vokiečių kareivių mažuma. Planuoti prie- 
šintis pradėta dar prieš grįžtant Raudonajai armijai. Kaip minėta, po vokiečių 
pralaimėjimo Stalingrade tautiniams sąjūdžiams koordinuoti latviai 1943 m. 
įsteigė Latvijas Centrūla Padome („Latvijos centro tarybą“, arba LCP). Nuo pat 
pradžių LCP buvo nusistačiusi prieš bet kurią svetimųjų, vokiečių ar rusų, 
okupaciją ir siekė laisvos bei demokratinės Latvijos (12). LCP vadovas Kons- 
tantinas Čakstė (Konstantins Čakste) rūpinosi, kad organizacijoje būtų daug, 
asmenų, susijusių su ikikariniu Ulmanio režimu, bet sykiu stengėsi įtraukti ir 
visų viena kitai priešingų nuomonių atstovus. Toje pačioje organizacijoje atsi- 
dūrė tokie anksčiau prisiekę priešai kaip Pėrkonkrusts ir socialdemokratai, ke- 
tvirtajame dešimtmetyje grūmęsi gatvių susidūrimuose. Raudonajai armijai 
1944 m. įžengus į Latvijos teritoriją, daugelis LCP narių stengėsi palikti šalį ir, 
nepaisant vokiečių pastangų juos sustabdyti, apie 2500 pavyko nusigauti iki 
Švedijai priklausančios Gotlando salos. Čia jie pamėgino užmegzti ir stiprinti 
ryšius su Vakarų sąjungininkais. 

Latvijos po nekenčiamos vokiečių okupacijos laukė dar nekenčiamesnė 
sovietų okupacija. Generolas Kurelis suformavo savanorių pajėgas. Iš pradžių 
vokiečiai tam pritarė ir 212-ajai fronto žvalgybos komandai (Frontaufklūrunęs- 
kommando 212), priklausiusiai generolo Gėleno (Gehlen) Fremde Heere Ost, Ver- 
machto žvalgybos tarnybai Rytų Europoje, leido mokyti latvius (13). Kai ku- 
riems vokiečiams naujokai darė įspūdį, vienas juos net apibūdino kaip „labai 
vertingus... naudingus ir tinkamus vyrus, ryžtingai tūnojusius miškuose, [0 
dabar] vėl galėsiančius įsitraukti į teisėtus kovos veiksmus“ (14). Tačiau „Ku- 
relio armijai“ augant, vokiečiai ėmė vis aiškiau pastebėti antivokiškus didžiu- 
mos jos narių jausmus ir pamėgino ją išformuoti. 1944 m. gruodį tai baigėsi 
abiejų pusių ginkluotu konfliktu Šiaurės Kurše, vokiečių „antipartizaninėms“ 
operacijoms žiaurumu niekuo nenusileidžiant panašioms operacijoms terito- 
rijose į rytus nuo Latvijos ir Sovietų Sąjungos sienos, kol Vermachtas dar ne- 
buvo pradėjęs iš ten trauktis. 

Augant „Kurelio armijai“, kitos vokiečių administracijos institucijos da- 
lyvavo operacijoje Zeppelin. Šia operacija siekta Vermachtui traukiantis visoje 
Rytų Europoje palikti antisovietinių partizanų. Latviškąjį šio plano dėmenį, 
operaciją Wildkatze („Laukinė katė“), vykdė SS, pasitelkusi saugumo policijos 
bendrininkus latvius. Į Wildkatze įsitraukusiems latviams vadovavo Borisas 
Jankavas (Boriss Jankavs), buvęs Arūjs Kommando narys. Savo gretose turėjusi 

daug Pžrkonkrusts narių, įskaitant kelis specialiai tam paleistus iš vokiečių ka- 
lėjimo, Jankavo vadovaujama organizacija ilgainiui įtraukė į savo gretas ir to- 
kias grupes kaip Latvijas Sargi („Latvijos sargai“), kurias vokiečiai apginklavo 
1944 m. rugsėjį. Tai, kad Latvijas Sargi, 15 pradžių antivokišką grupę, apginkla- 
vo buvę priešai, liudijo sparčiai kintantį politinį kraštovaizdį (15). 

Kapituliavus armijų grupei „Kuršas“, apie 3 tūkst. latvių, vis dar kovo- 
jusių vokiečių pusėje, prisijungė prie vieno ar kito aktyvaus pasipriešinimo 
sąjūdžio Latvijoje (16). Sąjudžiai palaikė netvirtus ryšius vienas su kitu ir su 
panašiomis organizacijomis Lietuvoje bei Estijoje. Grupės ne tik leido infor- 
macinius biuletenius bei kitokią propagandinę medžiagą, bet ir užpuldinė- 
jo sovietų valdžiai atstovaujančius latvius bei Raudonosios armijos ir NKVD 
dalinius. Viena tokių grupių, kurioje kovojo Talridas Krastinšas (Talrids 
Krastinš), tarnavęs 19-osios SS grenadierių divizijos (2-osios latvių) žvalgy- 
bos dalinyje, mėgino pasikėsinti į Vilį Lacį (Vilis Lacis), komunistinio režimo 
Latvijoje vadovą. Vadovaudamasi informacija, gauta iš latvės, dirbusios ko- 
munistų valdžiai, grupė atidengė ugnį į konvojų, bet apšaudė ne tą automobi- 
lį. Nenuleidę rankų, jos nariai, kad gautų informacijos kitam pasikėsinimui, 
surado dar vieną vyriausybei dirbusią bendradarbę, bet ta moteris pasirodė 
esanti NKVD agentė. Grupė buvo suimta ir 1948 m. jos nariams įvykdyta mir- 
ties bausmė (17). Kaip ir Estijoje, partizanų didžiausio aktyvumo laikotarpis 
tikriausiai buvo 1946 m. pabaiga ir 1947 m. pradžia, o po operacijos Priboj ma- 
sinių deportacijų, į Sibirą išgabenus beveik 42 tūkst. latvių, jų veikla išblėso. 
Nedidelės grupės aktyviai bei pasyviai ir toliau priešinosi iki pat šeštojo de- 
šimtmečio, bet vis silpniau. Paskutiniai kovotojai formaliai pasidavė valdžiai 
1957 m., kiti, tikėtina, vėl įsiliejo į civilinį gyvenimą. 

Lietuvoje, kur per karą vokiečių pusėje kovojo mažiausiai karių, antiso- 
vietinis pasipriešinimas buvo aktyviausias. Estijoje ir Latvijoje liuteronų Baž- 
nyčia tapatinta su Pabaltijo vokiečiais ir žymesnio vaidmens pasipriešinimo 
sąjūdžiuose nevaidino, tuo tarpu Lietuvoje, priešingai, Katalikų Bažnyčia į 
pasipriešinimą rimtai įsitraukė: teikė kovotojams prieglobstį bei juos rėmė. Pa- 
sipriešinimo sąjūdžio branduolį sudarė 1944 m. vokiečių įsteigtos ir generolo 
Povilo Plechavičiaus vadovaujamos Lietuvos Vietinės Rinktinės (LVR) nariai. 
Kaip ir „Kurelio armija“ Latvijoje, LVR vyravusios stiprios tautinės nuotai- 
kos kėlė vokiečiams vis didesnį nerimą, todėl mėginta griežčiau kontroliuoti 
grupę. Vienu metu jai siūlyta įsijungti į 55 - tada visi jos nariai būtų turėję 
ne tik asmeniškai prisiekti Hitleriui, bet ir naudoti nacistinį pasveikinimą. 
Plechavičius atmetė šiuos reikalavimus ir, užbėgdamas už akių bet kuriam 
vokiečių veiksmui siekiant grupę išformuoti, liepė jos nariams išsiskirstyti 
bei pasitraukti į kaimo vietoves. 1944 m. gegužę Plechavičius buvo suimtas ir 
išsiųstas į koncentracijos stovyklą, bet pusė jo LVR ir toliau funkcionavo, dau- 
giausia nedidelėmis grupėmis. Apsirūpinę įvairiais ginklais —- nuo lengvųjų 

šaulių ginklų iki minosvaidžių, — partizanai įsteigė visą šalį apimančią orga- 
nizaciją. 

LVR ir kitos susijusios grupės kovojo ir su sovietų okupacinėmis pajė- 
gomis, ir su vietiniu komunistiniu režimu. Anot sovietų valdžios, jos pačios 
metiniai nuostoliai 1945-aisiais, 1946-aisiais ir 1947-aisiais siekdavę daugiau 
kaip 8700, o per tą patį laikotarpį ji likvidavusi per 13 tūkst. partizanų, dau- 
giausia 1945 m. Kaip ir vokiečių antipartizaninių operacijų karo metais atveju, 
pastarasis skaičius tikriausiai apima nemažai civilių, nužudytų per sovietų 
operacijas prieš partizanus. Per tuos metus taip pat žuvo daugiau nei tūkstan- 
tis „prosovietinių civilių“ (18). 1949 metais, kiekvienai pusei kasmet vis dar 
netenkant daugiau nei po tūkstantį gyvybių, Jonas Žemaitis suvienijo įvairias 
Lietuvos grupes į Lietuvos Laisvės Kovų Sajūdį (LLKS). Naujoji vyriausioji 
vadovybė išplatino pareiškimą, kuriame reikalauta atkurti demokratinį val- 
dymą, o komunistų partija paskelbta nelegalia organizacija. 

Bet visose trijose šalyse įvykiai jau krypo anitsovietiniams kovotojams 
nepalankia linkme. Kaip ir Estijoje bei Latvijoje, operacija Priboj Lietuvoje 
smarkiai išklibino paramos pasipriešinimo kovotojams pagrindą: deportuota 
kone 26 tūkst. žmonių. Nors Vakarų valstybės domėjosi pasipriešinimo judė- 
jimais visose trijose šalyse, mėginimai juos paremti baigdavosi katastrofiškai. 
Sovietų infiltruoti agentai ir Baltijos šalyse, ir Vakaruose reguliariai išsamiai 
informuodavo savo šeimininkus Maskvoje, įgalindami NKVD ir jos įpėdines 
ardyti bei naikinti partizanų grupes. 1951 m. Žemaitį ištiko širdies smūgis, o 
1953 m. jis pateko į nelaisvę; po metų Maskvoje jam įvykdyta mirties bausmė. 
Adolfas Ramanauskas, Žemaitį pakeitęs LLKS vadas, mėgino organizacijos 
likučius iš ginkluotos kovos nukreipti į pasyvų pasipriešinimą. Išduotas bu- 
vusio mokslo draugo, 1956 m. buvo suimtas ir Žiauriai tardomas. Spalio mė- 
nesį perkeltas į ligoninę. Čia parengtas pranešimas apie jo sveikatos būklę 
liudija, kaip baisiai su juo elgtasi. Viela ar vinimi bent šešis kartus perdurtas 
dešiniosios akies vokas, pati akis suniokota. Kapšelis išdraskytas, abi sėklidės 
išplėštos (19). Išgyveno iki kito rudens, kai buvo nuteistas mirti ir nužudytas. 
Jo Žmona aštuoneriems metams išsiųsta į Sibirą. 

Paskutinis žuvęs antisovietinis partizanas yra Pranas Končius. 1965 m. 
liepą jis susišaudė su sovietų pajėgomis ir Žuvo ar nusišovė. Tačiau jis nebuvo 
paskutinis partizanas. 1971 m. grįžti į šeimą nusprendė ir į normalią visuome- 
nę įsilieti pamėgino Benediktas Mikulis, slapstęsis stebėtinai ilgai - 27 metus 
ir visą tą laiką kovojęs ir su vokiečiais, ir su sovietais. Po kelerių metų jis buvo 
suimtas ir įkalintas. Kiti arešto išvengę partizanai galbūt veikė net dar ilgiau 
nei Mikulis. 

Pasipriešinimo sovietams apimtis, intensyvumas ir trukmė sovietų re- 
žimui buvo nepatogi aplinkybė. Stalinas visus antisovietinius partizanus va- 
dino „fašistais“, o Vakarų valstybių mėginimai pasinaudoti tomis grupėmis 

sovietams ėjo tik į naudą. Tačiau po Stalino mirties 1953 m. sovietų valdžia 
sukilimą pamėgino užbaigti. Visiems pasipriešinimo kovotojams pasiūlyta 
amnestija, ir daugelis ja pasinaudojo - tai dar labiau susilpnino pasipriešini- 
mo Sąjūdį. 

Sovietai tris šalis kontroliavo per vietines komunistų partijas, tačiau nors 
visų trijų partijų pirmieji sekretoriai būdavo vietiniai piliečiai, jų pavaduoto- 
jai ir kiti svarbūs veikėjai - rusai. Kaip ir per ankstesnes okupacijas, tinkamo 
vietinio personalo stygius vidurinėse bei žemesnėse grandyse trukdė admi- 
nistruoti šias tris šalis. Padėtį dar labiau sunkino nepajudinamas sovietų įsi- 
tikinimas, kad visiškai patikimas gali būti tik asmuo, mažiausiai dvidešimt 
metų „sovietizacijos“ sąlygomis praleidęs Sovietų Sąjungoje. Nors Sovietų 
Sąjungoje iki karo gyveno gana daug etninių estų ir latvių, į juos, grįžusius 
valdininkauti sovietų administracijoje, tėvynainiai žvelgdavo su panieka. O 
štai Sovietų Sąjungoje gyvenusių lietuvių būta labai nedaug, todėl šaliai val- 
dyti į Lietuvą atsikėlė daug rusų: 1947 m. 32 procentai visų vyriausybės minis- 
trų buvo rusai. Panašiai ir visų trijų šalių komunistų partijose vyravo ne bal- 
tai. Iki penktojo dešimtmečio pabaigos tik Latvijoje latvių dalis priartėjo iki 
50 procentų ir tai tik dėl to, kad į Latviją iš Sovietų Sąjungos grįžo daug etni- 
nių latvių. Nors klusnumui trijose šalyse laiduoti ir buvo pasitelkiami rusai, 
Maskva ir toliau liko nepatenkinta, todėl 1951 m. Estijos komunistų partija 
rimtai išvalyta. Tiksli priežastis neaiški, bet tikriausiai nemažas vaidmuo teko 
administracijos nenorui vykdyti komunistinę politiką, pirmiausia žemės ūkio 
kolektyvizaciją. 

Pasiduosiantiems vokiečių ir latvių kareiviams 1945 m. Kurše žadėtas 
geras elgesys su jais ir greitas grįžimas namo po karo. Tačiau kaip ir iš kitų 
Vermachto kareivių, 1945 m. pasidavusių Raudonajai armijai, iš jų paprastai 
būdavo atiminėjami asmeniniai daiktai, kai kada su jais šiurkščiai elgiamasi. 
Vis dėlto atrodo, kad ryžtingas Vermachto priešinimasis Kurše Raudonosios 
armijos kareiviams bei karininkams padarė įspūdį, todėl būta nemažai pagar- 
baus elgesio su vokiečių kareiviais pavyzdžių. Tačiau greito grįžimo namo pa- 
žadas tikrove netapo. Sovietų Sąjungai, patyrusiai didelių nuostolių, verkiant 
trūko gyvosios jėgos. Todėl belaisviai būdavo gabenami į rytus ir verčiami 
dirbti įvairius darbus - nuo griuvėsių šalinimo iki gamyklų statymo bei dar- 
bo kasyklose ir laukuose. 1949 m. daugeliui leista grįžti namo, tačiau nemaža 
dalis liko nelaisvėje. Iš pastarųjų kai kurie, bet tikrai ne visi, buvo apkaltinti 
įvairiais nusikaltimais, už juos nuteisti ir todėl nebelaikomi karo belaisviais. 
Jiems primetami nusikaltimai labai įvairavo: vieni kaltinti kėsinimusi į civi- 
lius ir blogu elgesiu su belaisviais, kitais atvejais kaltinimai būdavo tiesiog 
absurdiški. Vienas Liuftvafės pilotas nuteistas keleriems metams sunkiųjų 
darbų už sovietų valstybinės nuosavybės sugadinimą, 0 ta nuosavybė buvo jo 
per karą numuštas sovietų lėktuvas. Mirtingumas tarp ilgiausiai kalėjusiųjų 

buvo gana didelis: mažiau nei 50 procentų išgyveno iki 1956-ųjų, kai Vokie- 
tijos kancleriui Konradui Adenaueriui per istorinės reikšmės apsilankymą 
Maskvoje pavyko išsiderėti juos paleisti (20). 

Vokiečių ir Baltijos šalių kareivių, paskutinėmis karo dienomis pabėgu- 
sių į Švediją, laukė nemalonus sukrėtimas. Iš pradžių su jais elgtasi gerai, už 
bet kurį atliktą darbą mokėtas atlyginimas, bet Švediją vis labiau ėmė spausti 
Maskva. 1945 m. birželį oficialiai pareikalauta, kad Švedija atiduotų visus vo- 
kiečių kovotojus, įskaitant Baltijos šalių piliečius, iš Rytų fronto pabėgusius į 
Švediją. Švedijos vyriausybė atsidūrė sudėtingoje situacijoje. Nors daug kas 
Švedijoje, pirmiausia Bažnyčia ir kariuomenė, prieštaravo vokiečių perdavi- 
mui, tokio žingsnio precedentų būta. Bet kokio karo pabaigoje buvę kovotojai 
turėdavo būti perduodami jų tėvynę kontroliuojančiai valdžiai. Kadangi per- 
galę pasiekę sąjungininkai Vokietiją buvo suskirstę į okupacines zonas, tai ga- 
lėjo būti aiškinama kaip reikalavimas perduoti vokiečius bet kuriai valstybei, 
su kuria jie kovojo per karą. Todėl 3 tūkst. vokiečių atiduoti Sovietų Sąjungai. 
Daugelis, vengdami ekstradicijos, mėgino susižaloti ar net nusižudyti, bet vos 
pasveikę iškart vis tiek būdavo perduodami sovietams. 

Baltijos šalių piliečių situacija buvo sudėtingesnė, nes jie karo metu savo 
šalių kariuomenėse nekovojo. Sovietų Sąjunga tokius kareivius laikė sovieti- 
niais piliečiais, nes iki Vokietijos įsiveržimo Estija, Latvija ir Lietuva priklausė 
Sovietų Sąjungai, bet tos aneksijos didžiuma kitų tautų formaliai nepripažino. 
Nepaisant plačių protestų prieš bet kokių kareivių ekstradiciją Sovietų Sąjun- 
gai, apie 150 Baltijos šalių karių - daugiausia latvių, ištrūkusių iš Kuršo plac- 
darmo ar Vakarų Prūsijos, - 1946 m. sausio 25 d. Treleborge buvo susodinti į 
garlaivį Beloostrov. Du latvių karininkai, kad nepatektų sovietams į rankams, 
nusižudė. 

Daugelis į Sovietų Sąjungą sugrąžintų Baltijos šalių karių, pirmiausia ka- 
rininkų, sulaukė mirties bausmės. Likusieji, nuteisti sunkiesiems darbams, ne- 
laisvėje praleido daug metų. 1994 m. 44 iš tos grupės vis dar buvo gyvi, ir bir- 
želio 20 d. 40 išjų - 35 latviai, 4 estai ir 1 lietuvis - nukeliavo į Stokholmą, kur 
juos priėmė karalius Karolis XVI Gustavas. Švedijos užsienio reikalų ministrė 
Margareta af Uglas (Margaretha af Ugglas) pripažino, kad ekstradicija neturėjo 
teisinio pagrindo, ir išreiškė Švedijos vyriausybės apgailestavimą (21). 

Baltijos šalių demografinės netektys dėl kovos veiksmų bei okupacinių 
režimų vykdomos politikos labai pakeitė gyventojų sudėtį. Tikslius skaičius 
sunku nustatyti, tačiau dėl sovietų deportacijų prieš karą ir pojo, dėl žydų bei 
kitų tautybių Žmonių naikinimo gyventojų tikriausiai sumažėjo 20 procentų. 
Tai rodo, kad Baltijos valstybės per Antrąjį pasaulinį karą prarado didesnę 
savo gyventojų dalį nei kitos šalys, išskyrus Lenkiją. Krinta į akis, kad dau- 
giausia gyventojų per Antrąjį pasaulinį karą ir po jo neteko šalys, turėjusios 
ištverti ir vokiečių, ir sovietų okupaciją. 

Nedaugelio per Holokaustą likusių gyvų Baltijos šalių žydų laukė 
sunki ateitis. Samuelis Esterovičius, vienas iš tų, kurie už savo gyvybę turi 
būti dėkingi majorui Plagei, susirado darbą naujoje administracijoje, bet 
jo kaip sėkmingo verslininko praeitis reiškė, jog jis priklausė klasei, kurią 
komunistų valdžia laikė nepatikima. Sovietams suėmus vieną jo draugą, 
Michalą Girdą, Pilietinio karo metu trumpai tarnavusį Baltosios gvardijos 
dalinyje, Esterovičius buvo priverstas šį faktą patvirtinti. Tapęs kritikos 
taikiniu jo skyriui neįstengus įvykdyti plano, Esterovičius padarė išvadą, 
kad „išlaisvintoje“ Lietuvoje jam nėra ateities. Kartu su 90 procentų kitų 
Holokaustą išgyvenusių Baltijos šalių Žydų jis nusprendė emigruoti į va- 
karus. 1945 m. balandį jis ir jo šeima su gyvulius gabenančių sunkveži- 
mių vilkstine išvyko į Lenkiją ir apsigyveno Lodzėje. Lenkijoje sustiprėjus 
antisemitinėms nuotaikoms, šeima persikėlė į Italiją ir galop emigravo į 
Jungtines Valstijas. 

Maša Rolnikaitė, likvidavus getą iš Vilniaus perkelta į darbo stovyklą 
Estijoje, vėliau atsidūrė Štuthofe netoli Gdansko. Paskutinę karo žiemą Rau- 
donajai armijai pralaužus vokiečių linijas, ji kartu su tūkstančiais kitų kon- 
centracijos stovyklos kalinių paliko stovyklą ir sparčiu žingsniu buvo genama 
kitur. Klampodami per sniegą, dažnai vilkėdami tik savo dryžuotas koncen- 
tracijos stovyklos uniformas, žuvo tūkstančiai ir taip jau dėl nepakankamos 
mitybos išsekusių kalinių: 


Ėjome ir ėjome be pabaigos. Kasdien po kelias moteris parkrisdavo pakelė- 
je. Jos susmukdavo ir be kitų pagalbos nebepajėgdavo pastovėti. Sargybiniai 
tada nušaudavo jas šūviu į galvą, nutempdavo į šalį žingsnį ar du, ir dar vie- 
nas lavonas nusirisdavo į griovį. Kertant kokį nors kaimą, sargybiniai pra- 
nešdavo, kad už kelių kilometrų guli kūnas, kurį reikia palaidoti. 


„„ Beprotiškai kamavo alkis. Nebegaudavome jokio maisto. Ūkininkai, kurių 
klojimuose mus užrakindavo nakčiai, kartais duodavo mums kibirą bulvių. 
Kiekvienam tekdavo po vieną ar dvi bulves (22). 


Galiausiai Rolnikaitė ir dar keli kaliniai buvo palikti viename klojime. Naktį 
nuaidėjo keli garsūs sprogimai, ir kaliniai išsigando, jog bus nužudyti. Kitą 
rytą - tyla. Kažkas iš lauko lenkiškai pasakė, kad vokiečiai pabėgo. 


Nejau sprogimai iš tiesų išgąsdino vokiečius? Taip smarkiai, kad jie pabėgo 
ir mus čia paliko? 

Gausmas [lėktuvų variklių] vėl artėjo ir artėjo! 
. Lauke pasigirdo garsūs vyrų balsai. Rusai? Raudonoji armija? Tikrai jie? 


„. Klojimas prisipildė kareivių. Ėjo prie mūsų, ieškodami dar gyvų, padė- 
dami jiems. Kai surasdavo tuos, kuriems padėti per vėlu, nusiimdavo ke- 
pures. 


— Gal padėti, sesut? 


Buvau pastatyta ant kojų, bet negalėjau pajudėti, kojos virpėjo. Du Raudono- 
sios armijos kareiviai paėmė mane už rankų, pakėlė ir išnešė į lauką (23). 


Galiausiai Rolnikaitė grįžo į Vilnių. Apsidžiaugė sutikusi savo tėvą, kurio 
nematė nuo pat vokiečių okupacijos pradžios. Jis sykiu su Raudonąja armija 
buvo pabėgęs į rytus. Gyva liko ir viena iš seserų, bet motina bei jaunesni bro- 
lis ir sesuo pranyko Aušvice, kur, kaip spėjama, žuvo. Kitaip nei Esterovičiai, 
Rolnikaitės šeima nusprendė likti Sovietų Sąjungoje. 

Vokiečiai, dalyvavę Holokauste Baltijos šalyse, kiekvienas sulaukė skir- 
žudymą Lietuvoje ir Latvijoje, po savo nusikaltimų tegyveno vos kelis mėne- 
sius. Žuvo 1942 m. kovą vadovaudamas operacijai prieš sovietų partizanus. 
Martinas Vaisas, tiek daug prisidėjęs prie žudynių Vilniuje, po karo Vokie- 
tijoje mėgino įsilieti į civilinį gyvenimą. Atpažintas ir įskųstas, Viurcburge 
nuteistas kalėti iki gyvos galvos. Karlas Jėgeris, išsamaus pranešimo apie Ein- 
satzkommando 3 darbus Lietuvoje autorius, po karo prisiėmė svetimą tapatybę. 
1959 m. pirmąkart į viešumą išnirus jo pranešimui, dirbo žemės ūkio darbi- 
ninku. Netrukus buvo atpažintas bei suimtas ir laukdamas teismo Hojenas- 
pergo (Hohenasperg) kalėjime nusižudė. 

Štandartenfiureris Francas Mureris, žmogus, atsakingas už Vilniaus 
getą, užsitarnavo „Vilniaus skerdiko“ pravardę. Baigiantis karui grįžęs 
į gimtąją Austriją, mėgino apsimesti dar vienu grįžtančiu kareiviu. Jo ne- 
laimei, greta jo gimtojo miesto buvo „perkeltųjų asmenų“ (DP - displaced 
persons) stovykla, ir vienas iš stovyklos gyventojų jį atpažino. Suimtas bri- 
tų okupacinių pajėgų, buvo perduotas Sovietų Sąjungai, kur už sovietinių 
piliečių žudymą - Vilnius vokiečių įsiveržimo pradžioje laikytas Sovietų 
Sąjungos dalimi - nuteistas 25 metams sunkiųjų darbų. 1955-aisiais, Austri- 
jos valstybės sutartimi Austriją faktiškai atkūrus kaip suverenią valstybę, iš 
kalėjimo paleistas. 1963 m. Austrijoje vėl patrauktas baudžiamojon atsako- 
mybėn, tačiau išteisintas. Mirė 1995 m. 

Brunas Kitelis (Bruno Kittel), perėmęs iš Murerio atsakomybę už Vilniaus 
paprastai rinkdamasis atsitiktinai. Baigiantis karui Kitelis, prieš karą buvęs 
aktorius, tiesiog pradingo. Jo likimas nežinomas. 

Erichas Erlingeris, vadovavęs Sonderkommando 1b, priklausiusiai Štaleke- 
rio Einsatzgruppe A, susijęs su daugeliu žudynių Baltijos šalyse. Ypač pasižy- 
mėjo per žydų skerdynes Daugpilyje. Vėliau jis ir jo vyrai veikė Baltarusijoje 
bei Rusijoje, žudė žydus, nežydų tautybės civilius ir asmenis, įtariamus par- 
tizanaujant. Po karo dangstėsi svetima tapatybe, bet: 1954 m. vėl pradėjo gy- 
venti savo tikruoju vardu. Po ketverių metų suimtas, apkaltintas karo nusikal- 
timais ir nuteistas 12 metų kalėti. 1965 m. paleistas kaip laukiantis apeliacijos 
patenkinimo, o 1969 m. oficialiai atleistas nuo bausmės vykdymo dėl prastos 
sveikatos. Nepaisant tariamai prastos sveikatos, išgyveno iki 2004 m. 

Helmutas Rauka, susijęs su žudynėmis Kauno gete, po karo persikėlė į 
Kanadą. Čia gyveno apsaugotas Kanados vyriausybės politikos vengti tyrimų 
dėl įtariamų karo nusikaltėlių vadovaujantis argumentu, kad tokius tyrimus 
galima aiškinti kaip tam tikrų grupių, turinčių ypatingų interesų, skatinimą. 
Kanados karališkoji raitoji policija 1962 m. šitaip formulavo šią nuostatą: 


Atsižvelgdamos į tai, kad individai ar organizacijos gali pamėginti pasinau- 
doti Pajėgomis kaip tyrimo priemone grupių, užsiimančių karo nusikalti- 
mais įtariamų individų paieška bei baudimu, naudai, Pajėgos, jei iš vadovy- 
bės nebus nurodyta kitaip, tokio pobūdžio pareiškimų netirs (24). 


Vienas iš daugelio, suabejojusių tokia politika, buvo Robertas Kaplanas, 1980— 
1984 m. ėjęs Kanados generalinio prokuroro pareigas. Jį lydėjo sėkmė raginant 
tirti Raukos veiklą ir išduoti jį Vokietijai, kur jam būtų pateikti kaltinimai, 
susiję su 11 500 žydų žūtimi Kaune. 1983 m. gegužę Rauka buvo išsiųstas į 
Vokietiją. Laukdamas teismo, spalio mėnesį mirė kalėjime (25). 

Eduardas Rošmanas, 1943 m. pradžioje tapęs Rygos geto viršininku vie- 
toj Kurto Krauzės, nebuvo linkęs kaip jo pirmtakas žudyti žydų vietoje. Nu- 
bausti mirtimi juos paprastai gabendavo į Rygos centrinį kalėjimą. Manoma, 
kad šitaip žuvo daug daugiau žydų negu jų gete nužudė Krauzė. Nors iš dar- 
bo užduočių į getą grįžtantys žydai, Rošmano nurodymu, būdavo iškratomi, 
kad į getą neparsineštų maisto, surastą maistą jis dažnai liepdavo perduoti 
į geto ligoninę. Rošmanas taip pat prisidėjo prie vokiečių pastangų paslėpti 
žudynių Rygos apylinkėse įkalčius ir padėjo organizuoti darbo brigadas anks- 
čiau nužudytų žmonių lavonams atkasti ir sunaikinti. Kas dvi savaitės darbo 
brigados būdavo likviduojamos ir keičiamos naujais darbininkais. Po karo 

Rošmanas pasitraukė į Austriją, kur 1945 m. buvo suimtas. Apsimetęs papras- 
tu karo belaisviu, netrukus išėjo į laisvę. Po dvejų metų, atpažintas buvusio 
koncentracijos stovyklos kalinio, vėl suimtas. Įkalintas Dachau, kur koncen- 
tracijos stovykla buvo pertvarkyta į sulaikymo stovyklą, 1948 m. pabėgo ir, 
padedamas Aloyzo Hudalo (Alois Hudal), naciams simpatizavusio Austrijos 
katalikų vyskupo, pasitraukė iš Vokietijos ir laivu iš Genujos išplaukė į Argen- 
tiną. Už pagalbą norintiems pabėgti buvusiems naciams Hudalas sulaukdavo 
vis stipresnės kritikos, tačiau iki 1952 m. iš savo bažnytinio posto neatsistaty- 
dino ir iki mirties liko aktyvus buvusių nacių gynėjas. Prisidengęs Federigo 
Vagnerio (Federigo Wagner) vardu, Argentinoje Rošmanas įsteigė medienos 
kompaniją. Nuo 1958 m. nekart prašyta išduoti jį Europai, kur jo laukė kaltini- 
mai dvipatyste ir masine žmogžudyste. 1977 m. viduryje Argentinos vyriau- 
sybė pareiškė apsvarstysianti jo išdavimo klausimą, nors su Vakarų Vokietija 
ir nebuvo pasirašyta oficiali ekstradicijos sutartis. Atrodo, jog tuo metu tarp 
Argentinos ir Vakarų Vokietijos tvyrojo įtampa, ir tuo pareiškimu siekta vo- 
kiečius apraminti. Kad ir kaip būtų, Rošmanas iš Argentinos pabėgo į Parag- 
vajų. 1977 m. tos šalies sostinėje rasti žmogaus palaikai su Federigo Vagnerio 
tapatybės dokumentais. Kūnas turėjo randų, atitinkančių Rošmano ligos isto- 
riją, tačiau kai kurie asmenys, įskaitant Simoną Vyzentalį (Simon Wiesenthal) 
abejojo, jog tai - Rošmanas, ir spėliojo, kad jis kažkaip sufabrikavęs savo mir- 
tį, kad išvengtų teisingumo. 

Frydrichas Jekelnas, prisidėjęs prie daugybės žudynių Rygoje organiza- 
vimo, vokiečių administracijoje Baltijos šalyse vėliau ėjo policijos operacijų 
vado pareigas. 1945 m. vasarį išsitarnavo SS ir policijos generolo laipsnį ir 
buvo paskirtas į SS savanorių kalnų korpusą (SS-Freiwilligen Gebirgs-Korps). 
Patekęs į Raudonosios armijos nelaisvę, 1946 m. Rygoje stojo prieš teismą. 
Nuteistas už karo nusikaltimus, vasarį pakartas. Hinrichas Lozė (Hinrich 
Lohse), Ostlando reichskomisaras, 1944 m. paspruko į Šlezvig-Holšteiną, 
kur ėjo reicho gynybos komisaro pareigas. Suimtas britų okupacinės val- 
džios, 1948 m. nuteistas dešimčiai metų kalėjimo. Po trejų metų paleistas dėl 
prastos sveikatos. Mirė 1964 m. 

Jakobas Gensas, Vilniaus geto žydų policijos vadovas, padėjęs organizuoti 
daug „akcijų“, skirtų geto gyventojams naikinti, buvo kontroversiška asmeny- 
bė. Atrodo, jog nuoširdžiai tikėjo, kad bendradarbiaudami ir našiai dirbdami 
Vilniaus žydai galėtų įrodyti vokiečiams savo naudingumą ir per tai išlikti. 
Dažnai tvirtindavo, kad savo veiksmais nuo mirties išgelbėjęs ne vieną žydą. Pa- 
vyzdžiui, per „akciją“ 1942 m. liepą nušauti 84 pagyvenę Žydai, bet, pasak Gen- 
so, iš pradžių ketinta nužudyti kelis šimtus ir jam pavykę išsiderėti apsiriboti 
mažesniu skaičiumi. Vokiečiams 1942 m. liepą Judenrat išformavus, jis tapo vie- 
nintele žydų valdžia gete. Nors privalėjo slopinti geto gyventojų pasipriešinimą 
vokiečiams, atrodo, jog palaikė reguliarius ryšius su pasipriešinimo sąjūdžiu. 

1943-iaisiais, kai tapo aišku, kad getas bus likviduotas, Gensas atsisakė mė- 
ginimo pabėgti - jo žmona lietuvė gyveno už geto ribų ir bent jau egzistavo 
galimybė, kad jam būtų pasisekę. Rugsėjo 14 d. gestapininkai jį išsikvietė ir, ap- 
kaltinę bendradarbiavimu su pasipriešinimo sąjudžiu, tą pačią dieną nužudė. 

Viktoras Arajas, kurio paramilitarinis dalinys nužudė daug žydų Latvijo- 
je ir kitur, iki 1949 m. laikytas britų internavimo stovykloje, vėliau, padedamas 
Latvijos vyriausybės tremtyje, prisidengęs Viktoro Zeiboto (Victor Zeibots) 
vardu, įsikūrė Londone. 1979 m. už karo nusikaltimus patrauktas baudžiamo- 
jon atsakomybėn Hamburge ir nuteistas kalėti iki gyvos galvos. 1988 m. mirė 
kalėjime. Kitas Arūjs Kommando narys, Herbertas Cukuras (Herberts Cukurs), 
prieš karą garsėjęs kaip aviacijos pionierius, apkaltintas dalyvavimu keliose 
žudynėse, atkakliai tvirtino, kad Arajo dalinyje dirbęs tik automobilių remon- 
to skyriaus viršininku. Po karo naują gyvenimą pradėjo Pietų Amerikoje, kur 
1965 m. jį nužudė Mosado agentai, atvilioję į Montevidėją bendradarbiavimo 
steigiant naują oro liniją dingstimi. Nužudę Cukurą, agentai Vokietijos bei 
Pietų Amerikos spaudos tarnyboms pasiuntė tokią žinią: 


Atsižvelgiant į kaltinimų kaltinamajam sunkumą, būtent į tai, jog jis asme- 
kų, bei atsižvelgiant į ypatingą kaltinamojo žiaurumą atliekant savo užduo- 
tis, kaltinamasis Herbertas Cukuras nuteistas mirti. Mirties bausmę 1965 m. 
vasario 23 d. jam įvykdė negalintieji užmiršti. Jo kūną galima rasti adresu: 
Casa Cubertini Calle Colombia, Sėptima Seccion del Departamento de Canelones, 
Montevideo, Uruguay (26). 


Dar vienas į žydų bei kitų asmenų žudymą įsivėlęs latvis, Karlis Lobė, karui 
baigiantis pabėgo į Švediją ir gyveno ten iki savo mirties 1985 m. 

Palyginti neseniai diskusijų sukėlė vieno iš Holokauste dalyvavusių lat- 
vių, Konrado Kalėjo (Konrads Kalėjs), byla. Jis irgi tarnavo Arajo komandoje, 
po karo iš pradžių gyveno Danijoje, paskui Australijoje ir galiausiai Jungtinėse 
Valstijose. 1984 m. identifikuotas kaip asmuo, galintis būti įsivėlęs į karo nusi- 
kaltimus. Po metų suimtas vykdant rafinuotą Puno Airlines operaciją - Jungti- 
nių Valstijų teismo vykdytojų tarnyba (Marshals Office) įkūrė fiktyvią oro liniją 
ir tada įtariamiesiems išsiuntinėjo laiškus, informuojančius, kad jie laimėjo 
oro linijos bilietus. Atvykę atsiimti bilietų įtariamieji buvo suimti. Po užsitę- 
susio teisminio proceso iš Jungtinių Valstijų deportuotas į Australiją, Kalėjas 
mėgino grįžti į Kanadą, bet vėl buvo deportuotas į Australiją. 1999 m. persi- 
kėlė į Angliją, bet britų vyriausybei paskelbus, kad jo laukia deportacija, vėl 
grįžo į Australiją. 2000 m. Latvijos vyriausybė pradėjo prieš jį teismo procesą, 

kuris dėl Kalėjo silpnos sveikatos buvo atidėtas. 2001 m. mirė Melburne, pa- 
skutiniame interviu Australijos televizijai prisipažinęs, jog dalyvavo žudant 
Žydus Latvijoje. 

Jegalos koncentracijos stovyklos komendantas estas Aleksanderis Lakas 
po karo persikėlė į Kanadą, kur Alekso Lako vardu pradėjo naują gyvenimą. 
1960 m. paminėtas per Estijoje vykusius teismo procesus dėl Holokausto, vė- 
liau susektas Rusijos ir Kanados Žurnalistų. Tikslios jo mirties aplinkybės ne- 
aiškios. 1960 m. gruodį rastas kabantis savo garaže. Aiškinimų būta visokių — 
nuo savižudybės iki Mosado agentų darbo. Karlas Linas (Karl Linnas), estas, 
vadovavęs koncentracijos stovyklai netoli Tartu, po karo persikėlė į Jungtines 
Valstijas. Tuose pačiuose teismo procesuose, kuriuose paminėtas ir Lakas, 
buvo nuteistas už akių, o 1979 m. JAV pareigūnų apkaltintas dėl melagingų 
pareiškimų siekiant gauti leidimą įvažiuoti į Jungtines Valstijas. 1981 m. iš jo 
atimta JAV pilietybė, o 1987 m. po ilgo teismo proceso jis išskraidintas į Sovie- 
tų Sąjungą. Po trijų mėnesių mirė Leningrado kalėjime. Ainas Merė, 1960 m. 
nuteistas Estijoje, tuo metu gyveno Anglijoje. Britų valdžia atsisakė jį išduoti, 
nes tarp Didžiosios Britanijos ir Sovietų Sąjungos nebuvo pasirašyta atitinka- 
ma sutartis. Jis mirė 1969 m. 

Alfredas Rozenbergas, tiek daug prisidėjęs prie Generalplan Ost, po karo 
teistas Niurnberge. Nuteistas už nusikaltimus Žmonijai ir agresyvių karų su- 
kurstymą, 1946 m. pakartas. 

Paskutinis armijų grupės „Kuršas“ vadas Karlas Hilpertas kartu su savo 
vyrais iškeliavo į nelaisvę. 1948 m. mirė Sovietų Sąjungoje. Ernstas Merkas, 
18-osios armijos vadas, kalėjo iki 1955 m., bet išgyveno ir vėliau savo nelaisvę 
aprašė (27). 16-osios armijos vadas Frydrichas Folkameris fon Kirchenzitenba- 
chas irgi išgyveno ir 1955 m. galop grįžo į Vokietiją. 

Daug estų ir latvių kareivių, karo pabaigoje pasidavusių Vakarų vals- 
tybėms, netikėtai tapo sargybiniais Niurnbergo teismo proceso metu. Kiti 
saugojo JAV bazes per Berlyno blokadą. Nors ir pasmerkė SS kaip nusikals- 
tamą organizaciją, sąjungininkai darė išimtis ne vokiečių tautybės vyrams, 
paimtiems į jos gretas. 1950 m. Jungtinių Valstijų „perkeltųjų asmenų“ (DP) 
komisija pareiškė: 


Baltų Waffen SS daliniai (baltų legionai) traktuotini savo tikslu, ideologija, 
veikla ir tinkamumu narystei besiskiriančiais nuo vokiečių SS, todėl Komisi- 
ja nelaiko jų Jungtinių Valstijų vyriausybei priešišku sąjūdžiu (28). 


Ilga ir sunki Baltijos šalių pokario kova dėl nepriklausomybės nėra šios 
knygos tema (29). Dėl kovos veiksmų, masinių egzekucijų bei deportacijų 

patirtos gyventojų netekties randai dešimtmečiais darkė visas tris šalis. Ne- 
paisydamos didelio kitataučių sovietų piliečių antplūdžio, šalys sovietų oku- 
pacijos metais sugebėjo išlaikyti savo savitas kultūras bei kalbas, ir, sovietų 
režimui alleidus gniaužtus gęlasnost ir perestroika metais, nepriklausomybės 
reikalaujantys balsai sustiprėjo. 1987 m. prasidėjo viešojo neklusnumo ak- 
tai, o kitais metais Estija paskelbė Suverūūnsusdeklaratsioon („Suvereniteto 
deklaraciją“), kur pareiškė, kad Estijos įstatymai viršesni už sovietinius ir 
kad vienintelė Estijos vyriausybė, o ne Maskva, turi teisę į Estijos turtus 
bei teritoriją. 1990 m. Estijos vyriausybė informavo savo piliečius, kad šauki- 
mas į sovietų ginkluotąsias pajėgas nebėra privalomas, 0 tų pačių metų kovo 
11-ąją Lietuva priėmė Nepriklausomybės atstatymo aktą. Po kelių savaičių 
jos pavyzdžiu pasekė Latvija. 

Iš pradžių sovietai atsakė ekonomine blokada. 1991 m. sovietų kontrolę 
bandyta įtvirtinti jėga: sausį sovietų karinės ir politinės grupės nesėkmingai 
mėgino įsteigti „Nacionalinio gelbėjimo komitetą“ Rygoje, o sovietų tankams 
puolant Vilniaus televizijos bokštą žuvo 14 žmonių. Prie pagrindinių Talino 
pastatų pajudėjusiems sovietų daliniams kelią užkirto masinės demonstraci- 
jos. Žlugus mėginimui nuversti Michailą Gorbačiovą rugpjūtį, visos trys šalys 
paskelbė nepriklausomybę“. Pirmoji jas kaip nepriklausomas valstybes pripa- 
žino Islandija, šį įvykį primena lentelė Taline. 

Nepriklausomybę atkūrusios trys šalys pradėjo sparčiai tolti nuo savo so- 
vietinės praeities. Visos trys tapo Europos Sąjungos ir NATO narėmis, jų eko- 
nomikos suklestėjo. Antrajame XXI a. dešimtmetyje visame Vakarų pasaulyje 
kilusi ekonominė sumaištis skaudžiai atsiliepė šioms trims valstybėms, bet, 
nepaisant visų finansinių iššūkių, atrodo, kad jos tvirtai tapo Vakarų dalimi, 
otojos kone visą šimtmetį sunkiai siekė didelių netekčių bei aukų kaina. Atro- 
do, jog pagrindinį klausimą - būti visiškai nepriklausomoms ar būti didesnio 
politinio organizmo dalimi - Baltijos valstybės išsprendė įstodamos į NATO 
ir Europos Sąjungą. Gyvybiškai svarbus šių organizacijų vaidmuo garantuoti 
Europos didžiosios dalies nepriklausomybę reiškia, kad didžiuma tautų turi 
tam tikra apimtimi atsisakyti savo nepriklausomybės pilnatvės. 

Tautos, kariavusios dėl Baltijos šalių, apie šį laikotarpį išrutuliojo skir- 
tingas istoriografijas. Sovietiniai pasakojimai neišvengiamai kupini legendų 
apie su fašistais kovojusius didvyriškus komunistus ir atspindi to laikotarpio 
doktriną, kad trys valstybės Sovietų Sąjungos dalimi tapo iki vokiečių įsiver- 
žimo. Iki Stalino mirties karas - ir galutinė pergalė - daugiausia vaizduota 
kaip rusų reikalas, o kitų tautybių, įskaitant sovietinius žydus, kančios bei pa- 
stangos būdavo nureikšminamos. Vakarų pasaulyje Holokausto supratimas 


*Iš tikrųjų — tik Latvija ir Estija, nes Lietuva nepriklausomybę paskelbė 1990 m. kovo 
11 d. - Red. past. 

paprastai remiasi pasakojimais, parašytais žmonių, patyrusių ir išgyvenusių 
Holokaustą mirties stovyklose Vakaruose, todėl tuose pasakojimuose dėl su- 
prantamų priežasčių nedaug teužsimenama apie masines žudynes iki Vanzė 
konferencijos 1942 m. pradžioje. 

Po Sovietų Sąjungos žlugimo saujelė sovietų karo veteranų parašė atsi- 
minimų apie karą, bet jų tikslumas bei pilnatviškumas, kaip ir daugelio me- 
muarų, parašytų nuo įvykių praslinkus daug laiko, abejotini. Pavyzdžiui, 
nepaisant gausybės duomenų, liudijančių, kad Rytų Vokietijoje, Lenkijoje ir 
Baltijos šalyse Raudonosios armijos kareiviai kone reguliariai prievartaudavo 
moteris, apie tai neužsimenama beveik jokiuose pasakojimuose rusų kalba. 
Autoriai jei ir pripažįsta, kad tokių dalykų pasitaikydavę, pabrėžia, kad jų pa- 
čių pulkai ir divizijos prie to neprisidėję. Nors Rusijos Federacija ir pripažino 
Baltijos valstybių nepriklausomybę, Rusijoje tebėra tvirtai reiškiama nuomo- 
nė, jog trys valstybės teisėtai priklausė ir galbūt vis dar turėtų priklausyti 
Rusijai, kad ir kaip pastaroji būtų suprantama - kaip caro imperija, Sovietų 
Sąjunga ar Rusijos Federacija. Sovietmečiu, kaip ir Vakaruose, oficialiai laiky- 
tasi požiūrio, kad vyrai, varu suvaryti į SS latvių ir estų legionus, netraktuo- 
tini taip, kaip SS tarnavę vokiečiai, tačiau šiandien Maskvos požiūris visiškai 
priešingas. Kareiviai, kovoję su Raudonąja armija, dažnai vaizduojami ir kaip 
žmonės, atsakingi dėl Holokausto Baltijos šalyse ir civilių etninių rusų žudy- 
mo. Nors ir tiesa, kad daug legiono karių šitaip nusikalto, neteisinga teigti, 
kad šiuose nusikaltimuose dalyvavo visi. 

Ilgo sovietų buvimo Baltijos šalyse teisėtumo - ar neteisėtumo - klau- 
simas irgi tebėra nerimstančių ginčų šaltinis. Rusų autoriai dažnai nurodo 
į Vinstono Čerčilio pragmatines ištaras Sovietų Sąjungos sienų atžvilgiu. 
1942 m. kovą Čerčilis parašė Ruzveltui: „Atsižvelgdamas į sunkėjančią karo 
naštą, padariau išvadą, kad Atlanto chartijos principų nederėtų aiškinti taip, 
kad Rusija netektų sienų, turėtų Vokietijos užpuolimo metu“ (30). 

Negalėdamas tuo metu pasiūlyti Sovietų Sąjungai jokios pagalbos antro- 
jo fronto Vakaruose pavidalu, Čerčilis tikriausiai jautė poreikį kaip nors poli- 
tiškai paremti šalį, nešusią pagrindinę karo su vokiečiais naštą. Nors galbūt 
ir nebuvo labai linkęs leisti Stalinui nevaržomam aneksuoti Baltijos šalis, Ruz- 
veltas galiausiai neturėjo iš ko rinktis: Raudonoji armija neabejotinai šeimi- 
ninkavo regione ir padėties niekas, išskyrus karą, nebūtų pakeitęs. Manoma, 
kad Vakarų valstybių negebėjimas pasipriešinti sovietų pastangoms kontro- 
liuoti Baltijos šalis po karo faktiškai įteisino sovietų buvimą šiame regione, o 
kadangi tas buvimas rėmėsi pradine sovietų okupacija, išplaukiančia iš Molo- 
tovo-Ribentropo pakto, tam tikru būdu buvo įteisintas ir pastarasis. 

Vokiečių pasakojimų apie karą pradėjo rastis XX a. šeštajame dešimtmety- 
je, veteranams ėmus sudarinėti savo pulkų bei divizijų istorijas. Tuose pasako- 
jimuose, kaip ir sovietiniuose, apie karo nusikaltimus beveik neužsimenama; 

retais atvejais, kai ta tema iškyla, kaltinama SS organizacija bei su ja susiję 
paramilitariniai daliniai. Tose pulkų ir divizijų istorijose daugiausia dėmesio 
skiriama svaiginančių metų laikotarpiui bei įnirtingam priešinimuisi pasku- 
tiniais karo mėnesiais. Vokiečių kareiviai paprastai vaizduojami patriotais, 
besistengiančiais neleisti Raudonajai armijai užplūsti jų tėvynės, puse lūpų 
ar apskritai neaptariant to, kad Raudonąją armiją į Vokietiją galiausiai atvedė 
būtent vokiečių įsiveržimas į Sovietų Sąjungą. Jei civiliai ir minimi, tai daž- 
niausiai Vermachtą sveikinę džiūgaujantys lietuviai, latviai ir estai arba nuo 
grįžtančios Raudonosios armijos pabėgti mėginantys išsigandę pabėgėliai. 
Vokiečių pasakojimuose dažnai nusakomi puolančios Raudonosios armijos 
padaryti nuostoliai; panaši 1941 m. Vermachto padaryta žala beveik visiškai 
nutylima. 

Vokiečių požiūris į savo praeitį, ypač į Holokaustą, daugeliu atžvilgių yra 
didelis pasiekimas. Nors veteranų pasakojimuose apie karą šios temos ven- 
giama, kiti vokiečių autoriai jos ėmėsi kartais ir su skausmingu sąžiningumu. 
Ankstesni pasakojimai galbūt būdavo šiek tiek dvimačiai, daugelį vokiečių 
nusikaltėlių vaizduojant piktais sadistais. Tokių individų neabejotinai būta, 
tačiau gausumu juos toli pranoko tie, kurie savo vaidmenį Holokausto maši- 
nerijoje, regis, traktavo lygiai taip pat kaip kareiviai savąjį fronto kautynėse. 
Per pastaruosius du dešimtmečius vokiečių autoriai parašė išsamiausių bei vi- 
sapusiškiausių studijų apie Vermachto ir SS rytuose padarytus nusikaltimus. 
Tai ryškiai kontrastuoja su rusakalbių autorių polinkiu nutylėti apie Raudo- 
nosios armijos bei NKVD žiaurumus. 

Sunkiausiai su savo pasakojimais apie karo metus neišvengiamai galy- 
nėjosi pačios Baltijos valstybės. Viena vertus, Baltijos tautos didžiuojasi savo 
atsparumu bei gebėjimu atlaikyti tiek daug okupacijų bei tokias didžiules 
gyvybės netektis. Kita vertus, jų požiūris į Antrojo pasaulinio karo įvykius 
labai prieštaringas. Aplinkybių priverstoms padėti nacistinei Vokietijai, joms 
ir toliau sunku savo požiūrį į tuos, kurie laikomi tautos patriotais, suderinti 
su nemaloniu faktu, kad joms teko kovoti už visuotinai smerkiamą režimą. 
Jų istoriografiją apsunkina ir tai, kad net nešališkai aptarinėjant jų tautų at- 
žvilgiu vokiečių ir sovietų padarytus nusikaltimus, joms vis dar sunku pri- 
pažinti savo pačių piliečių vaidmenį tuose nusikaltimuose. Daugelis - tačiau 
jokiu būdu ne visi - pokario kovotojų su sovietų okupacija karo metu buvo 
plačiai įsitraukę į kovas vokiečių pusėje, o kai kurie iš laikomų didvyriais 
yra susitepę dalyvavimu masinėse žudynėse vokiečių okupacijos metu. Nuo 
1990 m. daugelis latvių kovo 16-ąją švenčia Latvijos legiono dieną su Sovietų 
Sąjunga kovojusių latvių karinei tarnybai paminėti. Ši data pasirinkta todėl, 
kad tada abi latvių divizijos viena greta kitos kovėsi su Raudonąja armija, 
bet tai, kad jų gretose būta daug vyrų, priklausiusių policijos batalionams, 
padėjusiems įgyvendinti Holokaustą Baltijos šalyse, šį minėjimą pavertė 

kontroversiniu įvykiu. 1998 m. ta diena buvo oficialiai pripažinta, tačiau, 
užprotestavus Rusijai, Latvijos vyriausybė 2000 m. dienos oficialųjį statusą 
atšaukė. Jau keleri metai toji diena yra nesantaikos tarp Latvijos dešinių- 
jų ir kairiųjų grupių Židinys, nors būtina pabrėžti, kad latvių veteranams 
atstovaujančios oficialios organizacijos nekart atsiribojo nuo ekstremistinių 
grupių, mėginusių pasinaudoti ta diena savo interesų naudai. Po rimtų ne- 
ramumų 2005 m. Latvijos vyriausybė pamėgino aptverti susidūrimų cent- 
rą - Laisvės paminklą. Tai savo ruožtu sukėlė didelę kritikos bangą, liudi- 
jančią, kokie sunkumai kyla Latvijai ir jos kaimynėms stengiantis įveikti 
kolektyvinę praeitį. 

Skirtingi istorijos aiškinimai sukėlė pasipiktinimo audrą ir apsunkino 
santykius tarp šalių. Daug tokių sunkumų išryškina Laisvės paminklo Rygoje 
istorija. Paminklas, pastatytas 1935 metais, skirtas žuvusiesiems per karą dėl 
Latvijos nepriklausomybės įamžinti. Po Antrojo pasaulinio karo sovietų val- 
džia pasiūlė atstatyti Petro Didžiojo statulą, nugriautą siekiant padaryti vietos 
paminklui. Atrodo, kad paminklas išliko iš dalies nenorint be reikalo provo- 
kuoti latvių ir iš dalies dėl to, kad Vera Muchina, Rygoje gimusi garsi Sovietų 
Sąjungos skulptorė, sėkmingai įrodinėjo, kad paminklas yra didelės meninės 
vertės. Tada pamėginta peraiškinti paminklo pobūdį: pačiame jo viršuje stovi 
varinė statula, iškeltose rankose laikanti tris žvaigždes, pagal pradinį suma- 
nymą simbolizavusias Latvijos tris konstitucinius regionus (Kuržemę, Latgalą 
ir Vidžemę), bet sovietų valdžia paskelbė, kad statula ir Žvaigždės vaizduoja 
Motiną Rusiją, aukštai iškėlusią tris žvaigždes - Estiją, Latviją ir Lietuvą. XX a. 
devintojo dešimtmečio pabaigoje imta oficialiai pripažinti, kad paminklas įam- 
žina Latvijos išlaisvinimą iš caro ir Pabaltijo vokiečių baronų valdžios, tačiau 
neužsimenant, kad karo dėl nepriklausomybės metu latviai daugiausia kovojo 
su Raudonąja armija ir jos komunistiniais latvių šaulių daliniais. 

Daug rusų autorių, įskaitant rašiusius po Sovietų Sąjungos žlugimo, kri- 
tikavo, jų akimis, baltų „ideologiją“ ar „dogmas“, pavyzdžiui, susijusias su 
deportacijomis 1941-aisiais ir po karo (31). Remdamiesi požiūriu, kad Baltijos 
šalių sovietinė okupacija buvo teisėta, rusų istorikai dažnai visiškai teisėto- 
mis laiko ir sovietų režimo pastangas apsaugoti savo valdžią. Deportacijos esą 
niekuo nesiskiriančios nuo civilių, kilusių iš Ašies šalių, internavimo Britani- 
joje ir Jungtinėse Valstijose karo metu (33). Rusijoje manoma, kad straipsnių 
bei publikacijų apie „miško brolius“ XX a. devintajame dešimtmetyje Lietuvo- 
je pradėjo gausėti dėl Vakaruose gyvenusių lietuvių poveikio, o vėliau tokia 
tendencija paplito ir Latvijoje bei Estijoje. Teigiama, jog daugelis kovojusiųjų 
su sovietų valdžia tai darę ne vien - ar ne pirmiausia - skatinami patriotinių 
motyvų. Kai kurie buvę dezertyrai ar tiesiog nusikaltėliai. Rusų požiūriu, visi 
jie dabar bendrai vadinami „partizanais“ siekiant sudaryti klaidingą įspūdį 
apie didelį partizaninio sąjūdžio mastą (34). 

Kitas skirtingų istorijos interpretacijų sukeltos įtampos pavyzdys yra 
Vasilijaus Makarovičiaus Kononovo, sovietinio partizano, priklausiusio 
1-ajam latvių partizanų batalionui, byla. 1943 m. birželį jis nusileido Latvi- 
joje parašiutu kaip sprogmenų ekspertas. 1944 m. vasarį tuzinas partizanų 
ieškojo prieglobsčio Mazie Bati kaime. Jiems leista apsistoti viename kloji- 
me. Anksti rytą kaime pasirodę vokiečių kareiviai klojimą padegė, o visus 
bandžiusius ištrūkti nušovė. Tarp kitų žuvo partizanų grupės vadas majoras 
Čugunovas, jo žmona ir vaikas. Kononovo tuo metu ten nebuvo. Tačiau ba- 
talionui surengus karo lauko teismą nedalyvaujant nė vienam kaimo gyven- 
tojui, jam liepta nueiti į kaimą ir sučiupti devynis bendradarbiavimu su vo- 
kiečiais kaltinamus kaimo gyventojus (35). Kononovas ir keli kiti partizanai 
įžengė į Mazie Bati vilkėdami Vermachto uniformas ir nužudė devynis kai- 
mo gyventojus, įskaitant tris moteris, vieną iš jų nėščią. 1998 m. Kononovas 
buvo apkaltinas žmogžudyste ir kitais metais nuteistas šešeriems metams 
laisvės atėmimo. 

2000 m. Kononovui apskundus nuosprendį, Rusijos Federacijos pre- 
zidentas Vladimiras Putinas pasiūlė jam Rusijos pilietybę, kurią jis priėmė. 
Netrukus po to nuosprendis buvo panaikintas: Kononovo advokatams pa- 
vyko įrodyti, jog nežinia, ar partizanai veikė okupuotoje teritorijoje ir ar jo 
partizanams bei kaimo gyventojams galima taikyti kombatantų statusą; va- 
dinasi, taisyklės, taikomos kareivių ir civilių elgesiui karo metu, negali būti 
patikimai aiškinamos. Prokuratūra nusprendė procesą prieš Kononovą tęsti, 
apsiribodama kaltinimu trijų moterų nužudymu, ir 2004 m. Kononovas vėl 
buvo įkalintas. 

Po ketverių metų Europos Žmogaus teisių teismas priėmė sprendimą 
dėl Kononovo nuosprendžio. Teismas nustatė, kad veiksmų prieš kaimo gy- 
ventojus Kononovas ėmėsi tik jų namuose suradus iš vokiečių gautų ginklų, 
todėl neįmanoma nedviprasmiškai įrodyti, kad Kononovo operacijos aukos 
buvo civiliai. Dėl trijų moterų Žūties teismas nusprendė, jog galimi du paaiš- 
kinimai. Pirmasis - moterys stebėjo majoro ČCugunovo grupę, kol šeši vyriš- 
kos lyties kaimo gyventojai keliavo į gretimą kaimą įspėti vokiečių, ir todėl 
faktiškai tapo antipartizaninės ir provokiškos grupės dalimi; antrasis - jos 
buvo nužudytos Kononovo vyrams viršijus jiems duotus įsakymus. Pasta- 
ruoju atveju nepateikta jokių duomenų, kad Kononovas arba tiesiogiai daly- 
vavo jas nužudant, arba liepė kam nors jas nužudyti. Kadangi baudžiamasis 
procesas pagal Latvijos 1944 m. egzistavusią teisę turėjo įvykti per dešimties 
metų laikotarpį, Kononovas neturėjo būti teisiamas 1998 m. Jei nuosprendis 
priimtas remiantis Latvijoje 1961 m. įsigaliojusia su nužudymu susijusia tei- 
se, tai, teismo nuomone, nuosprendis prieštarauja Europos žmogaus teisių 
konvencijos septintajam straipsniui, draudžiančiam retrospektyviai krimi- 
nalizuoti veiklą (36). 

Latvijos vyriausybė šį nuosprendį apskundė, ir 2010 m. priimtas galutinis 
nuosprendis. Padaryta išvada, jog nepaisant to, kokį statusą būtų turėję Mazie 
Bati kaimo gyventojai, 1944 m. galioję įstatymai neleido jų legaliai nužudyti ar 
su jais netinkamai elgtis. Nuspręsta, jog tai, kad Kononovas ir jo grupė vilkėjo 
Vermachto uniformas, pažeidė Hagos konvencijos 23b straipsnį, draudžiantį 
„klastingai žudyti ar sužeisti asmenis, priklausančius priešiškai šaliai ar ka- 
riuomenei“ (37). Apribojimas, kad pagal Latvijos teisę baudžiamasis procesas 
turėtų įvykti per dešimt metų, palaikytas nesvarbiu, nes Kononovas pažeidęs 
ne Latvijos, bet tarptautinius įstatymus, o šie tarptautiniai įstatymai nužudy- 
mo metu jau galiojo, todėl septintasis straipsnis nebuvo pažeistas (38). 

Kononovas, kontroversinė asmenybė iki pat pabaigos, mirė 2011 m., 
sulaukęs 88 metų ir vis dar mėgindamas panaikinti Europos teismo nuos- 
prendį. Per visą teismo procesą Rusijos Federacija teikė jam teisinę, finansinę 
ir moralinę paramą. Po jo mirties Rusijos Federacijos prezidentas Dmitrijus 
Medvedevas pareiškė: „Vasilijus Kononovas Didžiojo tėvynės karo metais 
nesavanaudiškai kovojo su nacių grobikais. Liko ištikimas mūšyje nukal- 
dintiems bendrystės saitams ir visą savo gyvenimą gynė tiesą apie anų metų 
įvykius“ (39). 

Daugeliui Baltijos šalių gyventojų, pirmiausia reikšmingoms kitakalbių 
mažumoms, atsiradusioms dėl sovietinių pokarinių migracijų, nepatinka 
Raudonosios armijos, praliejusios tiek kraujo, kad išvarytų vokiečius iš Bal- 
tijos šalių, juodinimas. Latvijos ir Estijos rusams, sudarantiems atitinkamai 
26 ir 20 procentų gyventojų“, ypač sunku susitaikyti su nauju statusu trijose 
šalyse. Neseniai Latvijos rusai nesėkmingai mėgino pasiekti, kad rusų kalba 
šalyje būtų pripažinta valstybine. 

Nepaisant tokių dviprasmiškų požiūrių į praeitį, atrodo, jog bent šiuo 
momentu** trys Baltijos valstybės yra tvirtai įsijungusios į Vakarų pasaulį. 
Neseni ekonominiai įvykiai parodė, jog tai ne visada palaima. Vis dėlto šių 
dienų Estijos, Latvijos ir Lietuvos gyventojai gali puoselėti daug laisvesnės ir 
saugesnės ateities viltis nei bet kuri ankstesnė karta. Kaina už tokią ateitį — ga- 
lynėjimasis su kontroversine ir sunkia praeitimi - tikriausiai nėra didelė. 


* 26,9 ir 24,8 - 2011 (Lat.) ir 2012 (Est.) gyventojų surašymo duomenimis. - Red. past. 
** Knygos 1-asis leidimas anglų kalba pasirodė 2013 m. - Red. past. 

